
Sancti Thomae Aquinatis Doctoris Angelici 
ad Ioannem fratrem monitio. 


uia quaesisti a me, in Christo mihi carissime 

/ Ioannes, qualiter te studere oporteat in thesauro 
scientiae acquirendo, tale a me tibi super hoc tra- 
ditur consilium: ut per rivulos, non statim in mare 
eligas introire, quia per faciliora ad difficiliora 
oportet devenire. 

Haec est ergo monitio mea et instructio tua: 

Tardiloquum te esse iubeo, et tarde ad locuto- 
rium accedentem ; 

conscientiae puritatem amplectere; 

orationi vacare non desinas; 

cellam frequenter diligas, si vis in cellam vina- 
riam introduci; 

omnibus te amabilem exhibe; 

nihil quaere penitus de factis aliorum; 

nemini te multum familiarem ostendas, quia 
nimia familiaritas parit contemptum, et subtractio- 
nis a studio materiam subministrat; 

de verbis et factis saecularium nullatenus te 
intromittas; 

discursus super omnia fugias; 

Sanctorum et bonorum imitari vestigia non 
omittas ; 

non respicias, a quo audias, sed quidquid boni 
dicatur, memoriae recommenda ; 

ea, quae legis et audis, fac, ut intellegas ; 

de dubiis te certifica ; 

et quidquid poteris, in armariolo mentis reponere 
satage, sicut cupiens vas implere; 

altiora te ne quaesieris. 

Ista sequens vestigia, frondes et fructus in vinea 
Domini Sabaoth utiles, quamdiu vitam habueris, 
proferes ac produces. Haec si sectatus fueris, ad 
id pertingere poteris, quod affectas. Vale! 

officio praepositis debitae, gravissime affirmabat : 
Ipsi enim pervigilant, quasi rationem pro animabus 
vestris reddituri. Maec nimirum sententia si ad 
omnes pertinet, quotquot in Ecclesia praesunt, at 
maxime in Nos cadit, qui, licet impares, supremam 
in ea auctoritatem, Deo dante, obtinemus. Quare 
noctu atque interdiu sollicitudine affecti, meditari 
atque eniti non intermittimus quaecumque ad in- 
columitatem faciant et incrementa dominici gregis. 
Inter haec unum praecipue Nos occupat: homines 


Sacri ordinis eos omnino esse, qui pro muneris 
Manuale Precum. Ed. 3. 1 


— 9 — 


officio esse debent. Persuasum enim habemus, hac 
maxime via de religionis statu bene esse laetiusque 
sperandum. Idcirco, statim ut Pontificatum inivimus, 
quamquam, universitatem cleri contuentibus, multi- 
plices eius laudes elucebant, tamen venerabiles 
fratres catholici orbis Episcopos impensissime hortan- 
dos censuimus, ut nihil constantius nihil efficacius 
agerent, quam ut Christum formarent in iis, qui 
formando in ceteris Christo rite destinantur. Sacro- 
rum autem Antistitum quae fuerint in hac re volun- 
tates probe novimus. Novimus qua providentia, qua 
navitate in excolendo ad virtutem clero assidue 
connituntur: de quo illis non tam laudem imperti- 
visse, quam gratias palam habuisse libet. | 

At vero, quum ex huiusmodi Episcoporum curis 
iam plures e clero gratulamur caelestes concepisse 
ignes, unde gratiam Dei, ex impositione manuum 
presbyterii susceptam, vel resuscitarunt vel acuerunt; 
ium adhue conquerendum superest, alios quosdam 
per diversas regiones non ita se probare, ui in ipsos 
tamquam in speculum, prout dignum est, plebs 
christiana coniiciens oculos, sumere possit quod 
imitetur. Ad hos porro cor Nostrum per hasce 
litteras patere volumus; videlicet ut cor patris, quod 
in conspectu aegrotantis filii anxia palpitat caritate. 
Hac igitur suadente, hortationibus Episcoporum hor- 
tationes addimus Nostras: quae, quamvis eo spectent 
potissimum ut devios torpentesve ad meliora re- 
vocent, tamen etiam ceteris admoveant velimus in- 
citamenta. Commonstramus iter quo quisque studio- 
sius in dies contendat ut vere sit, qualem Apostolus 

nitide expressit, homo Dei (1 Tim 6, 11), iustaeque 
expectationi Ecclesiae respondeat. 

Nihil plane inauditum vobis aut cuiquam novum 
dicemus, sed quae certe commeminisse omnes oportet: 
spem autem indit Deus, vocem Nostram fructum non 
exiguum esse habituram. Id equidem flagitamus: 
Renovamini ... spiritu mentis vestrae, et induite no- 
vum hominem, qui secundum Deum creatus est in 
iustitia, et sanctitate veritatis (Eph 4, 23 24): erit- 
que hoe a vobis in quinquagesimo sacerdotii Nostri 
natali pulcherrimum acceptissimumque munus. Quum- 
que Nos, in animo contrito et spiritu humilitatis 
(Dn 8, 39), exactos in sacerdotio annos recogitabi- 
mus Deo; quidquid humani dolendum sit, videbimur 
quodammodo expiare, admonendo vos et cohor- 
tando ut ambuletis digne Deo per omnia placentes 
(Col 1, 10). 

Qua tamen in hortatione, non vestras tantum 
utilitates tuebimur, sed communes etiam eatholicarum 
gentium; quum aliae ab aliis dissociari nequaquam 
possint. Etenim non eiusmodi est sacerdos, qui 
bonus malusve uni sibi esse queat; sed -eius ratio 
et habitus vitae sane quantum habet consequentis 
effectus in populum. Sacerdos reapse bonus ubi 
est, quale ibi donum et quantum est! 


II. Praecipua sacerdotis laus, vitae sanctimonia. 


Hinc porro, dilecti filii, hortationis Nostrae ex- 
ordium capimus, ut vos nimirum ad eam vitae 
sanctimoniam, quam dignitatis gradus postulat, ex- 
cilemus. 

Quicumque enim sacerdotio potitur, eo non sibi 
tantum, sed aliis potitur: Omnis namque Pontifex 
ex hominibus assumptus, pro hominibus constituitur 
in iis, quae sunt ad Deum (Hebr 5, 1). Idipsum et 
Christus indicavit, qui ad significandum quo demum 
actio sacerdotum spectet, eos cum sale itemque cum 
luce comparatos voluit. Lux ergo mundi, sal terrae 
sacerdos est, Neminem sane fugit id praecipue fieri 
christiana veritate tradenda: at vero quem pariter 
fugiat, institutionem eiusmodi pro nihilo fere esse, 
si, quae sacerdos verbo tradat, exemplo suo non 
comprobet? Qui audiunt, contumeliose ii quidem, 
sed non immerito obiicient: Confitentur se nosse 
Deum, factis autem negant (Tit 1, 16); doctrinamque 
respuent, nec sacerdotis fruentur luce. Quam ob 
rem ipse Christus, factus sacerdotum forma, re 
primum, mox verbis docuit: Coepit lesus facere, et 
docere (Act 1, 1). | 

Item, sanetimoniá posthabita, nihil admodum 
sacerdos sal terrae esse poterit; corruptum enim 
et contaminatum integritati minime aptum est con- 
ferendae: unde autem sanctitas abest, ibi corrup- 
tionem inesse oportet. Quapropter Christus, eamdem 
insistens similitudinem, sacerdotes tales sal infatua- 
tum dicit, quod ad nihilum valet ultra, nisi ut mit- 
tatur foras, atque adeo conculcetur ab hominibus 
(Mt 5, 13). | 


III. Sacra ipsa munera sanctimoniam exposcunt. 


Quae quidem eo apertius patent, quod sacerdotali 
munere haud nostro nos fungimur nomine, sed Christi 

lesu. Sic nos, inquit Apostolus, existimet homo ut 
ministros Christi, et dispensatores mysteriorum Dei 
(1 Cor 4, 1): pro Christo ergo legatione fungimur 
(2 Cor 5, 20). 

Hac nempe de causa Christus ipse, non ad ser- 
vorum, sed ad amicorum numerum nos adscripsit: 
lam non dicam vos servos ... Vos autem dixi ami- 
cos: quia omnia quaecumque audivi a Patre meo, 
nota feci vobis... . Elegi vos, et posui vos ut eatis, 
et fructum afferatis (Io 15, 15 16). 

Est igitur nobis persona Christi gerenda: legatio 
vero ab ipso data sic obeunda, ut quo ille intendit, 
eo nos perlingamus. Quoniam vero idem velle idem 
nolle, ea demum firma amicitia est; tenemur, ut 
amici, hoc sentire in nobis, quod et in Christo Iesu, 
qui est sanctus, innocens, impollutus (Hebr 7, 26): 
ut legati ab eo, debemus doctrinis eius ac legi con- 
ciliare fidem hominum, easdem nimirum nos ipsi 
primum servantes: ut potestatis eius participes ad 
animos vinculis culparum levandos, conari nos omni 
studio oportet ne illis implicemur. At maxime ut 
ministri eius in praecellentissimo sacrificio, quod 
perenni virtute pro mundi vita innovatur, debemus 
ea animi conformatione uti, qua ille ad aram crucis 
seipsum obtulit hostiam immaculatam Deo. Nam si 
olim, in specie solummodo ac figura, tanta a sacer- 
dotibus postulabatur sanctitas; ecquid a nobis, quum 
victima est Christus? Quo non oportet igitur esse 
puriorem tali fruentem sacrificio? quo solari radio 
non splendidiorem manum carnem hanc dividentem ? 
os quod igni spiritali repletur, linguam quae tremendo 

nimis sanguine rubescit (S. Io. Chrysost., Hom. 82 in 
Matth. n. 5). Perapte S. Carolus Borromaeus, in 
orationibus ad clerum, sic instabat: „Si meminisse- 
mus, dilectissimi fratres, quanta et quam digna in 
manibus nostris posuerit: Dominus Deus, quantam 
istiusmodi consideratio vim haberet ad nos impellen- 
dum ut vitam ecclesiasticis hominibus dignam du- 
ceremus! Quid non posuit in manu mea Dominus, 
quando proprium Filium suum unigenitum, sibi 
coaeternum et coaequalem, posuit? In manu mea 
posuit thesauros suos omnes, sacramenta et gratias ; 
posuit animas, quibus illi nihil est carius, quas sibi 
ipsi praetulit in amore, quas sanguine suo redemit: 
in manu mea posuit caelum, quod et aperire et 
claudere ceteris possim. . . . Quomodo ergo adeo 
ingratus esse potero tantae dignationi et dilectioni, 
ut peccem contra ipsum? ut illius honorem offen- 
dam? ut hoc corpus, quod suum est, inquinem? ut 
hane dignitatem, hane vitam, eius obsequio con- 
secratam, maculem ?* 


IV. Ecclesiae et Patrum monita recolenda. 


` 


Ad hanc ipsam vitae sanctimoniam, de qua iuvat 
paulo fusius dicere, magnis Ecclesia spectat per- 
petuisque curis. Sacra idcirco Seminaria instituta : 
ubi, si litteris ac doctrinis imbuendi sunt qui in 
spem cleri adolescunt, at simul tamen praecipueque 
ad pietatem omnem a teneris annis sunt confor- 
mandi. Subinde vero, dum ipsa candidatos diutur- 
nis intervallis gradatim promovet, nusquam, ut mater 
sedula, hortationibus de sanctitate assequenda parcit. 


a e 


Iucunda quidem ea sunt ad recolendum. Quum 
enim primo in sacram militiam cooptavit, voluit nos 
ea rite profiteri: Dominus pars haereditatis meae, et 
calicis mei: tu es, qui restitues haereditatem meam 
mihi (Ps 15, 5). Quibus, inquit Hieronymus, monetur 
clericus ut qui, vel ipse pars Domini est, vel Do- 
minum partem habet, talem se exhibeat, ut et ipse 
possideat Dominum, et possideatur a Domino (Ep. 52, 
ad Nepotianum, n. 5). 

Subdiaconis accensendos ipsa quam graviter est 
allocuta! Iterum atque iterum considerare debetis 
attente quod onus hodie ultro appetitis; ... quod si 
hunc ordinem susceperitis, amplius non licebit a pro- 
posito resilire, sed Deo . . . perpetuo famulari, et casti- 
tatem, illo adiuvante, servare oportebit. Tum deni- 
que: Si usque nunc fuistis tardi ad ecclesiam, amodo 
debetis esse assidui: si usque nunc somnolenti, amodo 
vigiles: ... si usque nunc inhonesti, amodo casti. ... 
Videte cuius ministerium vobis traditur ! 

Diaconatu porro augendis sic per Antistitem a 
Deo precata est: Abundet in eis totius forma vir- 
tutis, auctoritas modesta, pudor constans, innocentiae 
puritas et spiritualis observantia disciplinae. In 
moribus eorum praecepta tua fulgeant, ut suae casti- 
tatis exemplo imitationem sanctam plebs acquirat. 

Sed eo acrius movet commonitio initiandis sacer- 
dotio facta: Cum magno timore ad tantum gradum 
ascendendwm est, ac providendum ut caelestis sapien- 
tia, probi mores et diuturna iustitiae observatio ad 
id electos commendet. . .. Sit odor vitae vestrae delecta- 
mentum Ecclesiae Christi, ut praedicatione atque 

exemplo aedificetis domum, idest familiam Dei. Ma- 
ximeque omnium urget ilud gravissime additum: 
Imitamini quod tractatis: quod profecto cum Pauli 
praecepto congruit: ut exhibeamus omnem hominem 
perfectum in Christo Iesu (Col 1, 28). 

Talis igitur quum sit mens Ecclesiae de sacer- 
dotum vita, mirum nemini esse possit, quod sancti 
Patres ac Doctores omnes ita de ea re consentiant, 
ut illos fere nimios quis arbitretur. Quos tamen si 
prudenter aestimemus, nihil eos nisi apprime verum 
rectumque docuisse iudicabimus. Eorum porro sen- 
tentia haec summatim est. "Tantum scilicet inter 
sacerdotem et quemlibet probum virum intercedere 
debet discriminis, quantum inter caelum et terram: 
ob eamque causam, virtuti sacerdotali cavendum non 
solum ne gravioribus criminibus sit affinis, sed ne 
minimis quidem. In quo virorum tam venerabilium 
iudicio Tridentina Synodus stetit, quum monuit cleri- 
cos ut fugerent levia etiam delicta, quae in ipsis 
maxima essent (Sess. XXII, de reform., c. 1): maxima 
scilicet, non re ipsa, sed respectu peccantis, in quem, 
potiore iure quam in templorum aedificia, illud con- 
venit: Domum tuam decet sanctitudo (Ps 92, 5). 


Y. Sanctimonia in quo ponenda. 


Iam sanctitas eiusmodi, qua sacerdotem carere 
sit nefas, videndum est in quo sit ponenda : id enim 
si quis ignoret vel praepostere accipiat, magno certe 
in discrimine versatur. Equidem sunt qui putent, 
quin etiam profiteantur, sacerdotis laudem in eo 
collocandam omnino esse, ut sese aliorum utilitatibus 

totum impendat: quamobrem, dimissá fere illarum 
eura virtutum, quibus homo perficitur ipse (eas 
ideo vocitant passivas), aiunt vim omnem atque stu- 
dium esse conferenda ut activas virtutes quis ex- 
colat exerceatque. 

Haec sane doctrina mirum quantum fallaciae 
habet atque exitii. De ea Decessor Noster fel. rec. 
sic pro sua sapientia edixit (Ep. Testem benevolen- 
tiae, ad Archiep. Baltimor., 22 Ian. 1899): ,Chri- 
stianas virtutes, alias temporibus aliis accommoda- 
ias esse, is solum velit, qui Apostoli verba non me- 
minerit: Quos praescivit, et praedestinavit . conformes 
fieri imaginis Filii sui (Rom 8, 29). Magister et 
exemplar sanctitatis omnis Christus est; ad cuius 
regulam aptari omnes necesse est, quotquot avent 
beatorum sedibus inseri. lamvero haud mutatur 
Christus progredientibus saeculis, sed idem heri et 
hodie: ipse et in saecula (Hebr 18, 8). Ad omnium 
igitur aetatum homines pertinet illud: Discite a me, 
quia mitis sum, et humilis corde (Mt 11, 29); nullo- 
que non tempore Christus se nobis exhibet factum 
obedientem usque ad mortem (Phil 2, 8); valetque 
quavis aetate Apostoli sententia: Qui . .. sunt Christi, 
carnem suam crucifixerunt cum vitiis et concupiscen- 
tiis (Gal 5, 24).* 

Quae documenta si quidem spectant unumquem- 
que fidelium, propius tamen ad sacerdotes attinent : 
ipsique prae ceteris dicta sibi habeant quae idem 
Decessor Noster apostolico ardore subiecit: ,Quas 
utinam virtutes multo nunc plures sic colerent, ut 
homines sanctissimi praeteritorum temporum! qui 

demissione animi, obedientia, abstinentia, potentes 
fuerunt opere et sermone, emolumento maximo, nedum 
religiosae rei, sed publicae ac civilis.^ Ubi animad- 
vertere non abs re fuerit, Pontificem prudentissimum 
iure optimo singularem abstinentiae mentionem in- 
tulisse, quam evangelico verbo dicimus, abnegatio- 
nem sui. Quippe hoc praesertim capite, dilecti filii, 
robur et virtus et fructus omnis sacerdotalis muneris 
continetur: hoc neglecto, exoritur quidquid in mo- 
ribus sacerdotis possit oculos animosque fidelium 
offendere. Nam si turpis lucri gratia quis agat, si 
negotiis saeculi se involvat, si primos appetat ac- 
cubitus ceterosque despiciat, si carni et sanguini 
aequiescat, si quaerat hominibus placere, si fidat 
persuasibilibus humanae sapientiae verbis; haec om- 
nia inde fluunt, quod Christi mandatum negligit con- 
ditionemque respuit ab ipso latam: Si quis vult post 
me venire, abneget. semetipsum (Mt 16, 24). 


VI. A sanctimonia ubertas ministerii. 


Ista Nos quum adeo inculcamus, illud nihilo 
minus sacerdotem admonemus, non sibi demum soli 
. vivendum sancte: ipse enimvero est operarius, quem 
Christus exiit . .. conducere in vineam suam (Mt 20, 1). 
Eius igitur est fallaces herbas evellere, serere utiles, 
irrigare, tueri ne inimieus homo superseminet ziza- 
nia. Cavendum propterea sacerdoti ne, inconsulto 
quodam intimae perfectionis studio adductus, quid- 
quam praetereat de muneris partibus quae in alio- 
rum bonum conducant. Cuiusmodi sunt verbum Dei 
nuntiare, confessiones rite excipere, adesse infirmis 

praesertim morituris, ignaros fidei erudire, solari 
moerentes, reducere errantes, usquequaque imitari 
Christum: Qui pertransiit benefaciendo et sanando 
omnes oppressos a diabolo (Act 10, 38). 

Inter haec vero insigne Pauli monitum sit menti 
defixum: Neque qui plantat est aliquid, neque qui 
rigat: sed, qui incrementum dat, Deus (1 Cor 3, 7). 
Liceat quidem euntes et flentes mittere semina; 
liceat ea labore multo fovere: sed ut germinent 
edantque optatos fructus, id nempe unius Dei est 
eiusque praepotentis auxilii. Hoc accedit magnopere 
considerandum, nihil praeterea esse homines nisi 
instrumenta, quibus ad animorum salutem utitur 
Deus; ea oportere idcirco ut apta sint quae a Deo 
tractentur. Qua sane ratione? Num ullà putamus 
vel insita vel parta studio praestantia moveri Deum 
ut opem adhibeat nostram ad suae gloriae amplitu- 
dinem? Nequaquam: scriptum est enim: Quae stulta 
sunt mundi elegit Deus, ut confundat sapientes: et in- 
firma mundi elegit Deus, ut confundat fortia: et igno- 
bilia mundi, et contemptibilia elegit Deus, et ea quae 
non sunt, ut ea quae sunt destrueret (1 Cor 1, 27 28). 

Unum nimirum est quod hominem cum Deo 
coniungat, unum quod gratum efficiat, atque non 
indignum eius misericordiae administrum: vitae mo- 
rumque sanctimonia. Haec, quae demum est super- 
eminens lesu Christi scientia, sacerdoti si desit, 
desunt ei omnia. Nam ab ea disiunctae, ipsa ex- 
quisitae doctrinae copia (quam Nosmetipsi nitimur 
in clero provehere), ipsaque agendi dexteritas et 
sollertia, etiamsi emolumenti aliquid vel Ecclesiae 

vel singulis afferre possint, non raro tamen detri- 
menti iisdem sunt flebilis causa. Sanctimonia vero 
qui ornetur et affluat, is quam multa possit, vel 
infimus, mirifice salutaria in populo Dei aggredi et 
perficere, complura ex omni aetate testimonia lo- 
quuntur: praeclare, non remotá memoria, loannes 
Bapt. Vianney, animarum in exemplum curator, cui 
honores Caelitum Beatorum Nosmet decrevisse lae- 
tamur. Sanctitas una nos efficit, quales vocatio di- 
vina exposcit: homines videlicet mundo crucifixos, 
et quibus mundus ipse sit crucifixus: homines in 
novitate vitae ambulantes, qui, ut Paulus monet 
(2 Cor 6, 5 sqq), in laboribus, in vigiliis, in ieiu- 
niis, in castitate, in scientia, in longanimitate, in sua- 
vitate, in Spiritu Sancto, in caritate non ficta, in 
verbo veritatis seipsos exhibeant ut ministros Dei; 
qui unice in caelestia tendant, et alios eodem ad- 
ducere omni ope contendant. 


VII. Magnum sanctimoniae subsidium, 
orandi studium. 


Quoniam vero, ut nemo unus ignorat, vitae 
sanctitas eatenus fructus est voluntatis nostrae, 
quoad haec gratiae subsidio roboretur a Deo, ab- 
unde nobis Deus ipse providit, ne gratiae munere, 
si velimus, ullo tempore careamus; idque in primis 
assequimur studio precandi. 

Sane precationem inter et sanctimoniam is ne- 
cessario intercedit usus, ut altera esse sine altera 
nullo modo possit. Quocirca consentanea omnino 
veritati est ea sententia Chrysostomi: Arbitror 

cunctis esse manifestum, quod. simpliciter impossibile 
sit absque precationis praesidio cum virtute degere 
(De precatione, orat. 1): acuteque Augustinus con- 
clusit: Vere novit recte vivere, qui recte novit orare 
(Hom. 4 ex 50). Quae nobis documenta Christus ipse 
- et crebra hortatione et maxime exemplo suo firmius 
persuasit. Nempe orandi causá vel in deserta sece- 
debat, vel montes subibat solus; noctes solidas totus 
in eo exigebat; templum frequenter adibat; quin 
eliam, stipantibus turbis, ipse erectis in caelum 
oculis palam orabat; denique suffixus cruci, medios 
inter mortis dolores, cum clamore valido et lacrimis 
supplicavit Patri. 

Hoc igitur certum ratumque habeamus, sacer- 
dotem, ut gradum officiumque digne sustineat suum, 
precandi studio eximie deditum esse oportere. Sae- 
pius quidem dolendum quod ipse ex consuetudine 
potius id faciat quam ex animi ardore; qui statis 
horis oscitanter psallat vel pauculas interserat pre- 
ces, nec deinde ullam de die partem memor tribuat 
alloquendo Deo, pie sursum adspirans. Sed enim 
sacerdos multo impensius ceteris paruisse debet 
Christi praecepto: Oportet semper orare (Le 18, 1); 
cui inhaerens Paulus tantopere suadebat: Orationi 
instate, vigilantes in ea in gratiarum actione (Col 4, 2): 
Sine intermissione orate (1 Thess 5, 17). 

Animo quippe sanctimoniae propriae aeque ac 
salutis alienae cupido quam multae per diem sese 
dant occasiones ut in Deum feratur! Angores in- 
timi, tentationum vis ac pertinacia, virtutum inopia, 
remissio ac sterilitas operum, offensiones et negli- 

gentiae creberrimae, timor demum ad iudicia divina: 
haec omnia valde incitant ut ploremus coram Do- 
mino, ac, praeter impetratam opem, bonis ad ipsum 
meritis facile ditescamus. Neque nostrá tantum- 
modo ploremus causa oportet. In ea, quae latius 
ubique funditur, scelerum colluvione, nobis vel ma- 
xime imploranda exorandaque est divina clementia ; 
nobis instandum apud Christum, sub mirabili Sacra- 
mento omnis gratiae benignissime prodigum: Parce, 
Domine, parce populo tuo. 


VIII. Necessaria in primis aeternorum meditatio. 


Illud in hac parte caput est, ut aeternarum re- 
rum meditationi certum aliquod spatium quotidie 
concedatur. Nemo est sacerdos qui possit hoc sine 
gravi incuriae nota et animae detrimento praeter- 
mittere. Ad Eugenium III, sibi quondam alumnum, 
tunc vero romanum Pontificem, Bernardus Abbas 
sanctissimus scribens, eum libere obnixeque admone- 
bat, ne unquam a quotidiana divinorum meditatione 
vacaret, nulla admissa excusatione curarum, quas 
multas et maximas supremus habet apostolatus. Id 
autem se iure exposcere contendebat, utilitates eius- 
dem exercitationis ita enumerans prudentissime : 
Fontem suum, id est mentem, de qua oritur, puri- 
ficat consideratio. Deinde regit affectus, dirigit actus, 
corrigit excessus, componit mores, vitam honestat et 
ordinat; postremo divinarum pariter et humanarum 
rerum scientiam confert. Haec est quae confusa dis- 
terminat, hiantia cogit, sparsa colligit, secreta rima- 
tur, vera vestigat, verisimilia examinat, ficta et fu- 


cata explorat. Haec est quae agenda praeordinat, 
acta recogitat ut nihil in mente resideat aut incor- 
rectum aut correctione egens. Haec est quae in pro- 
speris adversa praesentit, in adversis quasi non sentit; 
quorum alterum fortitudinis, alterum prudentiae est 
(De Consid. l. 1, c. 7). Quae quidem magnarum 
utilitatum summa, quas meditatio parere est nata, 
nos item docet atque admonet, quam sit illa, non 
modo in omnem partem salutaris, sed admodum ne- 
cessaria. 

Quamvis enim varia sacerdotii munia augusta . 
sint et plena venerationis, usu tamen frequentiore 
fit ut ipsa tractantes non ea plane qua par est re- 
ligione perpendant. Hinc, sensim defervescente 
animo, facilis gressus ad socordiam, atque adeo ad 
fastidium rerum sacerrimarum. Accedit, quod sacer- 
dotem quotidiana consuetudine versari necesse sit 
quasi in medio nationis pravae; ui saepe, in pasto- 
ralis ipsa caritatis perfunctione, sit sibi pertime- 
scendum ne lateant inferni anguis insidiae. Quid, 
quod tam est proclive, de mundano pulvere etiam 
religiosa corda sordescere? Apparet igitur quae et 
quanta urgeat necessitas ad aeternorum contempla- 
tionem quotidie redeundi, ut adversus illecebras 
mens et voluntas, renovato subinde robore, obfir- 
mentur. 

Praeterea expedit sacerdoti quadam instrui fa- 
eilitate assurgendi nitendique in caelestia; qui cae- 
lestia sapere, eloqui, suadere omnino debet; qui sic 
debet vitam suam omnem supra humana instituere, 
ut, quidquid pro sacro munere agit, secundum Deum 


ML M 


agat, instinctu duetuque fidei. Iamvero hunc animi 
habitum, hane veluti nativam cum Deo coniunctio- 
nem efficit maxime ac tuetur quotidianae meditatio- 
nis praesidium; id quod prudenti cuique tam per- 
spicuum est, ut nihil opus sit longius persequi. 


IX. Meditationis neglectus quae pariat damna. 


Quarum rerum confirmationem petere licet, sane 
tristem, ex eorum vita sacerdotum, qui divinorum 
meditationem vel parvi pendunt vel plane fastidiunt. 
Videas enim homines, in quibus sensus Christi, lud 
iam praestabile bonum, oblanguit; totos ad terrena 
conversos, vana consectantes, leviora effutientes, sa- 
crosancta obeuntes remisse, gelide, fortasse indigne. 
Iampridem ipsi, unctionis sacerdotalis recenti cha- 
rismate perfusi, diligenter parabant ad psallendum 
animam, ne perinde essent ac qui tentant Deum; 
opportuna quaerebant tempora locaque a strepitu 
remotiora; divina scrutari sensa studebant; lauda- 
bant, gemebant, exsultabant, spiritum effundebant 
cum Psalte. Nune vero, quantum mutati ab illis 
sunt!... 

ltemque vix quidquam in ipsis residet de alacri 
ea pietate quam spirabant erga divina mysteria. 
Quam dilecta erant olim tabernacula illa! gestiebat 
animus adesse in circuitu mensae Domini, et alios 
ad eam atque alios advocare pios. Ante sacrum 
quae mundities, quae preces desiderantis animae! 
tum in ipso agendo quanta erat reverentia, augustis 
caeremoniis decore suo integris; quam effusae ex 
praecordiis gratiae: feliciterque manabat in populum 


P S 


bonus odor Christi! . .. — Rememoramini, obsecra- 
mus, dilecti filii, rememoramini pristinos dies (Hebr 
10, 32): tunc nempe calebat anima, sanctae medita- 
tionis studio enutrita. 

In his autem ipsis, qui recogitare corde (Ir 12, 11) 
gravantur vel negligunt, non desunt sane qui con- 
sequentem animi sui egestatem non dissimulent, ex- 
cusentque, id causae obtendentes, se totos agitationi 
ministerii dedidisse, in multiplicem aliorum utilitatem. 
Verum falluntur misere. Nec enim assueti cum 
Deo colloqui, quum de eo ad homines dicunt vel 
consilia christianae vitae impertiunt, prorsus carent 
divino afflatu; ut evangelicum verbum videatur in 
ipsis fere intermortuum. Vox eorum, quantavis 
prudentiae vel facundiae laude clarescat, vocem mi- 
nime reddit Pastoris boni, quam oves salutariter au- 
diant: strepit enim diffluitque inanis, atque inter- 
dum damnosi fecunda exempli, non sine religionis 
dedecore et offensione bonorum. Nec dissimiliter fit 
.in ceteris partibus actuosae vitae: quippe vel nullus 
inde solidae utilitatis proventus, vel brevis horae, 
consequitur, imbre deficiente caelesti, quem sane de- 
vocat uberrimum oratio humiliantis se (Eccli 35, 21). 

Quo loco facere quidem non possumus quin eos 
vehementer doleamus, qui pestiferis novitatibus ab- 
repti, contra haec sentire non vereantur, impensam- 
que meditando et precando operam quasi perditam 
arbitrentur. Proh funesta caecitas! Utinam, secum 
ipsi probe considerantes, aliquando cognoscerent 
quorsum evadat neglectus iste contemptusque orandi. 


Ex eo nimirum germinavit superbia et contumacia ; 
Manuale Precum. Ed. 3. 2 


unde nimis amari excrevere fructus, quos paternus 
animus et commemorare refugit et omnino resecare 
exoptat. Optatis annuat Deus; qui benigne devios 
respiciens, tantà in eos copia spiritum gratiae et 
precum effundat, ut errorem deflentes suum, male 
desertas vias communi cum gaudio volentes repe- 
tant, cautiores persequantur. Item ut olim Apostolo 
(Phil 1, 8), ipse Deus sit Nobis testis, quo modo 
eos omnes cupiamus in visceribus Iesu Christi! 


X. Incitamenta ad meditandum. 


Ilis igitur vobisque omnibus, dilecti filii, alte 
insideat hortatio Nostra, quae Christi Domini est: 
Videte, vigilate, et orate (Mc 13, 33). Praecipue in 
pie meditandi studio uniuscuiusque elaboret industria : 
elaboret simul animi fiducia, identidem rogantis: 
Domine, doce nos orare (Le 11, 1). Nec parvi qui- 
dem momenti esse nobis ad meditandum debet. pe- 
culiaris quaedam causa; scilicet quam magna vis 
consilii virtutisque inde profluat, bene utilis ad rec- 
tam animarum curam, opus omnium perdifficile. 

Cum re cohaeret, et est memoratu dignum, Sancti 
Caroli pastorale alloquium: ,Intelligite, fratres, nil 
aeque ecclesiasticis omnibus viris esse necessarium 
ac est oratio mentalis, actiones nostras omnes prae- 
cedens, concomitans et subsequens: Psallam, inquit 
propheta, et intelligam (Ps 100, 2). Si Sacramenta 
ministras, o frater, meditare quid facis; si Missam 
celebras, meditare quid offers; si psallis, meditare 
cui et quid loqueris; si animas regis, meditare quo- 
nam sanguine sint lavatae" ( Ex orationib. ad clerum). 

Quapropter recte ac iure Ecclesia nos ea davidica 
sensa iterare frequentes iubet: Beatus vir, qui in 
lege Domini meditatur; voluntas eius permanet die 
ac nocte; omnia quaecumque faciet semper prospera- 
buntur. — Ad haec, unum denique instar omnium 
sit nobile incitamentum. Sacerdos enim, si alter 
Christus vocatur et est communicatione potestatis, 
nonne talis omnino et fieri et haberi debeat etiam 
imitatione factorum? ... Summum igitur studium 
nostrum sit in vita Iesu Christi meditari (De imit. 
Chr. 1, 1). 


XI. Sacrae lectionis utilitates. 


Cum divinarum rerum quotidiana consideratione 
magni refert ut sacerdos piorum librorum lectionem, 
eorum in primis qui divinitus inspirati sunt, con- 
iungat assiduus. Sic Paulus mandabat Timotheo: 
Attende lectioni (1 Tim 4, 18). Sic Hieronymus, 
Nepotianum de vita sacerdotali instituens, id incul- 
cabat: Nunquam de manibus tuis sacra lectio de- 
ponatur: cuius rei hanc subtexebat causam: Disce 
quod doceas: obtine eum, qui secundum doctrinam 
est, fidelem sermonem, ut possis exhortari in doctrina 
sana, et contradicentes revincere. Quantum enimvero 
proficiunt sacerdotes qui constanti hoc praestant 
assuetudine; ut sapide praedicant Christum, utque 
mentes animosque audientium, potius quam emolliant 
et mulceant, ad meliora impellunt, ad superna eri- 
gunt desideria! | 

Sed alia quoque de causa, atque eâ in rem 
, vestram, dilecti filii, frugifera, praeceptio valet eius- 
9* 

dem Hieronymi: Semper in manu tua sacra sit lectio 
(Ep. 58, ad Paulinum, n. 6). Quis enim nesciat ma- 
ximam esse in amici animum vim cuiuspiam amici 
qui candide moneat, consilio iuvet, carpat, excitet, 
ab errore avocet? Beatus, qui invenit amicum ve- 
rum ...(Eccli 25, 12), qui autem invenit illum, in- 
venit thesaurum (ib. 6, 14). Iamvero amicos vere 
fideles adscribere ipsi nobis pios libros debemus, 
De nostris quippe officiis ac de praescriptis legiti- 
mae disciplinae graviter commonefaciunt; repressas 
in animo caelestes voces suscitant; desidiam pro- 
positorum castigant; dolosam obturbant tranquilli- 
tatem; minus probabiles affectiones, dissimulatas, 
coarguunt; pericula detegunt, saepenumero incautis 
patentia. Haec autem omnia sic illi tacita cum 
benevolentia praestant, ut se nobis non modo ami- 
eos praebeant, sed amicorum perquam optimos prae- 
beant. Siquidem habemus, quum libeat, quasi lateri 
adhaerentes, intimis necessitatibus nullà non hora 
promptos; quorum vox nunquam est acerba, con- 
silium nunquam cupidum, sermo nunquam timidus 
aut mendax. 

Librorum piorum saluberrimam  efficacitatem 
multa quidem eaque insignia declarant exempla; 
at exemplum profecto eminet Augustini, cuius pro- 
merita in Eeclesiam amplissima inde auspicium 
duxerunt: Tolle, lege; tolle, lege. ... Arripui (epi- 
stolas Pauli apostoli), aperui et legi in silentio. . . . 
Quasi luce securitatis infusa cordi meo, omnis dubi- 
tationis tenebrae diffugerunt (Confess. l. 8, c. 12). 
Sed contra heu! saepius accidit nostra aetate, ut 

homines e clero tenebris dubitationis sensim offun- 
dantur et saeculi obliqua sectentur, eo praesertim 
quod piis divinisque libris longe alios omne genus 
atque ephemeridum turbam praeoptent, ea quidem 
scatentia errore blando ac lue. Vobis, dilecti filii, 
cavete: adultae provectaeque aetati ne fidite, neve 
sinite spe fraudulenta illudi, ita vos posse aptius 
communi bono prospicere. Certi custodiantur fines, 
ium quos Ecclesiae leges praestituant, tum quos 
prudentia cernat et caritas sui: nam venena istaec 
semel quis animo imbiberit, concepti exitii perraro 
quidem effugiet damna. 


XII. Conscientiae examen ne omittatur. 


Porro emolumenta, tum a sacra lectione, tum 
ex ipsa meditatione caelestium quaesita, futura certe 
sunt sacerdoti uberiora, si argumenti quidpiam ac- 
cesserit, unde ipsemet dignoscat an lecta et medi- 
tata religiose studeat in usu vitae perficere. Est 
apposite ad rem egregium quoddam documentum 
Chrysostomi, sacerdoti praesertim exhibitum. Quo- 
tidie sub noctem, antequam somnus obrepat, excita 
iudicium | conscientiae tuae, ab ipsa rationem exige, 
et quae interdiu mala cepisti consilia ... fodica e 
dilania, et de eis poenam sume (Exposit. in Ps. 4, 
n. 8. Quam rectum id sit ac fructuosum chri- 
stianae virtuti, prudentiores pietatis magistri lucu- 
lenter evincunt, optimis quidem monitis et horta- 
mentis. Praeclarum illud referre placet e disciplina 
Sancti Bernardi: Integritatis tuae curiosus explorator, 
. vitam tuam in quotidiana | discussione examina 

Attende diligenter quantum proficias, vel quantum de- 
ficias. . .. Stude cognoscere te. .. . Pone omnes trans- 
gressiones tuas ante oculos tuos. Statue te ante te, 
tamquam ante alium; et sic te ipsum plange (Medi- 
tationes piissimae c. 5, De quotid. sui ipsius exam.). 


XIII. Quaedam ad rem animadrertenda, 
quaedam deploranda. 


Etiam in hac parte probrosum vere sit, si Christi 
dictum eveniat: Filii huius saeculi prudentiores filiis 
lucis! (Lc 16, 8.) Videre licet quanta illi sedulitate 
sua negotia procurent: quam saepe data et accepta 
conferant; quam accurate restricteque rationes sub- 
ducant; iacturas factas ut doleant, seque ipsi acrius 
excitent ad sarciendas. Nos vero, quibus fortasse 
ardet animus ad aucupandos honores, ad rem fami- 
liarem augendam, ad captandam praesidio scientiae 
praedicationem unice et gloriam; negotium maxi- 
mum idemque perarduum, sanctimoniae videlicet 
adeptionem, languentes, fastidiosi tractamus. Nam 
vix interdum apud nos colligimus et exploramus 
animum; qui propterea paene silvescit, non secus 
ac vinea pigri, de qua scriptum: Per agrum hominis 
pigri transivi, et per vineam viri stulti: et ecce totum 
repleverant urticae, et operuerunt superficiem eius 
spinae, et maceria lapidum destructa erat (Prv 24, 
90 31). 

Ingravescit res, crebrescentibus circum exemplis 
pravis, sacerdotali ipsi virtuti haud minime infestis ; 
ut opus sit vigilantius quotidie incedere ac vehe- 
mentius obniti. Iam experiendo cognitum est, qui 


frequentem in se censuram et severam de cogitatis, 
de dictis, de factis peragat, eum plus valere animo, 
simul ad odium et fugam mali, simul ad studium 
et ardorem boni. Neque minus experiendo com- 
pertum, quae incommoda et damna fere accidant 
declinanti tribunal illud, ubi sedeat iudicans iustitia, 
stet rea et ipsum accusans conscientia. In ipso 
frustra quidem desideres eam agendi circumspec- 
lionem, quae adeo in christiano homine probatur, 
de minoribus quoque noxis vitandis; eamque vere- 
cundiam animi, maxime sacerdotis propriam, ad 
omnem vel levissimam in Deum offensam expave- 
scentis. Quin immo indiligentia atque neglectus sui 
nonnunquam eo deterius procedit, ut ipsum negli- 
gant poenitentiae sacramentum: quo nihil sane op- 
portunius infirmitati humanae suppeditavit Christus 
insigni miseralione. 

Diffitendum certe non est, acerbeque est deplo- 
randum, non ita raro contingere, ut qui alios a 
peccando fulminea sacri eloquii vi deterret, nihil 
tale metuat sibi culpisque obcallescat; qui alios 
hortatur et incitat ut labes animi ne morentur de- 
bita religione detergere, id ipse tam ignave faciat 
atque etiam diuturno mensium spatio cunctetur; qui 
aliorum vulneribus oleum et vinum salutare novit 
infundere, saucius ipse secus viam iaceat, nec me- 
dicam fratris manum, eamque fere proximam, pro- 
vidus sibi requirat. Heu quae passim consecuta 
sunt hodieque consequuntur, prorsus indigna coram 
Deo et Ecclesia, perniciosa christianae multitudini, 
indecora sacerdotali ordini! 

XIV. Apostolici pectoris querimoniae. 


. Haec Nos, dilecti filii, pro conscientiae officio 
quum reputamus, oppletur animus aegritudine, et vox 
cum gemitu erumpit: Vae sacerdoti, qui suum tenere 
locum nesciat, et nomen Dei sancti, cui esse sanctus 
debet, infideliter polluat!  Optimorum corruptio, 
tetlerrimum: Grandis dignitas sacerdotum, sed gran- 
dis ruina eorum, si peccant; laetemur ad ascensum, 
sed timeamus ad lapsum: mon est tanti gaudii ex- 
celsa tenuisse, quanti moeroris de sublimioribus cor- 
ruisse! (S. Hieron., In Ezech. l. 18, c. 44, v. 30.) 
Vae igitur sacerdoti, qui, immemor sui, precandi 
studium deserit; qui piarum lectionum pabulum 
respuit; qui ad se ipse nunquam regreditur ut ac- 
eusantis conscientiae exaudiat voces! Neque cru- 
descentia animi vulnera, neque Ecclesiae matris 
ploeratus movebunt miserum, donec eae feriant ter- 
ribiles minae: Excaeca cor populi huius, et aures 
eius aggrava: et oculos eius claude: ne forte videat 
oculis suis, et auribus suis audiat, et corde suo in- 
telligat, et convertatur, et sanem eum (Is 6, 10). 

Triste omen ab unoquoque vestrum, dilecti filii, 
avertat dives in misericordia Deus; ipse qui No- 
strum intuetur cor, nulla prorsus in quemquam 
amaritudine affectum, sed omni pastoris et patris 
caritate in omnes permotum: Quae est enim nostra 
spes, aut gaudium, aut corona gloriae? nonne vos 
ante Dominum nostrum Iesum Christum? (1 Thess 
2, 19) 


XV. Per calamitosa Ecclesiae tempora 
sacerdos virtute praecellat. 


At videtis ipsi, quotquot ubique estis, quaenam 
in tempora, arcano Dei consilio, Ecclesia inciderit. 
Videte pariter et meditamini quam sanctum officium 
vos teneat, ut a qua tanto dignitatis honore donati 
estis, eidem contendatis adesse et succurrere labo- 
ranti. Itaque in Clero, si unquam alias, nunc opus 
maxime est virtute non mediocri; in exemplum in- 
tegra, experrecta, operosa, paratissima demum facere 
pro Christo et pati fortia. Neque aliud quidquam 
est quod cupidiore Nos animo precemur et optemus 
vobis, singulis et universis. 

In vobis igitur intemerato semper honore floreat 
castimonia, nostri ordinis lectissimum ornamentum; 
cuius nitore sacerdos, ut adsimilis efficitur angelis, 
sic in christiana plebe venerabilior praestat sanctis- 
que fructibus fecundior. | | 

Vigeat perpetuis auctibus reverentia et obedien- 
tia, iis sollemni ritu promissa, quos divinus Spiritus - 
rectores constituit Ecclesiae: praecipue in obsequio 
huic Sedi Apostolicae iustissime debito mentes 
animique arctioribus quotidie fidelitatis nexibus de- 
vinciantur. 

Excellatque in omnibus caritas, nullo modo quae- 
rens quae sua sunt: ut, stimulis qui humanitus ur- 
gent invidae contentionis cupidaeve ambitionis co- 
hibitie, vestra omnium studia ad incrementa divinae 
gloriae fraterna aemulatione conspirent. Vestrae 
beneficia caritatis multitudo magna  languentium, 

caecorum , claudorum , aridorum, quam miserrima, 
expectat; vel maxime expectant densi adolescentum 
greges, civitatis et religionis spes carissima, fal- 
laciis undique cincti et corruptelis. Studete alacres, 
non modo sacra catechesi impertienda, quod rursus 
enixiusque commendamus, sed omni quacumque 
liceat ope consilii et sollertiae bene optimeque me- 
reri de omnibus. Sublevando, tutando, medendo, 
pacificando, hoc demum velitis ac propemodum 
sitiatis lucrari vel obstringere animas Christo. Ab 
inimicis eius heu quam impigre, quam laboriose, 
quam non trepide agitur instatur, exitio animarum 
immenso! 

Ob hanc potissime caritatis laudem Ecclesia 
catholica gaudet et gloriatur in clero suo, christia- 
nam pacem evangelizante, salutem atque humani- 
tatem afferente, ad gentes usque barbaras: ubi ex 
magnis eius laboribus, profuso nonnunquam sanguine 
consecratis, Christi regnum latius in dies profertur, 
et fides sancta enitet novis palmis augustior. 

Quod si, dilecti filii, effusae caritatis vestrae 
officiis simultas, convicium, calumnia, ut persaepe 
fit, responderit, nolite ideo tristitiae succumbere, 
nolite deficere bene facientes (2 Thess 3, 13). Ante 
oculos obversentur illorum agmina, numero meritis- 
que insignia, qui per Apostolorum exempla, in con- 
tumeliis pro Christi nomine asperrimis, ibant gau- 
dentes, maledicti benedicebant. Nempe filii sumus 
fratresque Sanctorum, quorum nomina splendent in 
libro vitae, quorum laudes nuntiat Ecclesia: Non 
inferümus crimen gloriae nostrae! (1 Mach 9, 10.) 

XVI. Sacerdotalis gratiae adiumenta. 


(Recessus annuus et menstruus.) 


Instaurato et aucto in ordinibus cleri spiritu 
gratiae sacerdotalis, multo quidem efficacius vale- 
bunt Nostra, Deo adspirante, proposita ad cetera, 
quaecumque late sunt, instauranda. 

Quapropter ad ea quae supra exposuimus, certa 
quaedam adiicere visum est, tamquam subsidia eidem 
gratiae custodiendae et alendae opportuna. Est 
primum, quod nemini sane non cognitum et pro- 
batum, sed non item omnibus re ipsa exploratum 
est, pius animae recessus ad Exercitia, quae vocant, 
spiritualia; annuus, si fieri possit, vel apud se 
singulatim, vel potius unà cum aliis, unde largior 
ésse fructus consuevit; salvis "Episcoporum prae- 
scriptis. Huius instituti utilitates iam Ipsi satis 
laudavimus, quum nonnulla in eodem genere ad cleri 
romani disciplinam pertinentia ediximus (Ep. Ez- 
periendo ad Card. in Urbe Vicarium, 27 Dec. 
1904). | 

Nec minus deinde proficiet animis, si consimi- 
lis recessus, ad paucas horas, menstruus, vel pri- 
vatim vel communiter habeatur: quem morem 
libentes videmus pluribus iam locis inductum, ipsis 
episcopis faventibus, atque interdum praesidentibus 
coetui. 

Aliud praeterea cordi est commendare: adstric- 
tiorem quamdam sacerdotum, ut fratres addecet, 
inter se coniunctionem, quam episcopalis auctoritas. 
firmet ac moderetur. Id sane commendabile, quod 

in societatem coalescant ad mutuam opem in ad- 
versis parandam, ad nominis et munerum integri- 
tatem contra hostiles astus tuendam, ad alias istius- 
modi causas. At pluris profecto interest, consocia- 
tionem eos inire ad facultatem doctrinae sacrae 
excolendam, in primisque ad sanctum vocationis 
propositum impensiore cura retinendum atque ani- 
marum provehendas rationes, consiliis viribusque 
collatis. Testantur Ecclesiae annales, quibus, tem- 
poribus sacerdotes passim in communem quamdam 
vitam conveniebant, quam bonis fructibus id genus 
societas abundarit. "Tale aliquid quidni in hanc 
ipsam aetatem, congruenter quidem locis et muniis, 
revocari queat? Pristini etiam fructus, in gaudium 
Ecclesiae, non sint recte sperandi? 


r 


Nec vero desunt instituti similis societates, sa- 
crorum Antistitum comprobatione auctae; eo utilio- 
res, quo quis maturius, sub ipsa sacerdotii initia, 
amplectatur. Nosmetipsi unam quamdam, bene 
aptam experti, fovimus in episcopali munere; eam- 
dem etiamnum aliasque singulari benevolentia pro- 
sequimur. 


Ista sacerdotalis gratiae adiumenta, eaque item 
quae vigil Episcoporum prudentia pro rerum op- 
portunitate suggerat, vos, dilecti filii, sic aestimate, 
sic adhibete, ut magis in dies magisque digne am- 
buletis vocatione qua vocati estis (Eph 4, 1), mini- 
sterium vestrum honorificantes, et perficientes in 
vobis Dei voluntatem, quae nempe est sanctificatio 
vestra. 

XVII. Fausta pro Clero vota. 


Huc enimvero feruntur praecipuae cogitationes 
euraeque Nostrae: propterea sublatis in caelum 
oculis, supplices Christi Domini voces super uni- 
versum clerum frequenter iteramus: Pater sancte ... 
sanctifica eos (Io 17, 11 17). In qua pietate laeta- 
mur permultos ex omni fidelium ordine Nobiscum 
comprecantes habere, de communi vestro et Ec- 
clesiae bono vehementer sollicitos: quin etiam iu- 
cundum accidit, haud paucas esse generosioris vir- 
tutis animas, non solum in sacratis septis, sed in 
media ipsa saeculi consuetudine, quae ob eamdem 
causam sese victimas Deo votivas non intermissa 
contentione exhibeant. Puras eximiasque eorum 
preces in odorem suavitatis summus Deus accipiat, 
neque humillimas abnuat preces Nostras.  Faveat, 
exoramus, clemens idem et providus: atque e 
sanctissimo dilecti Filii sui Corde divitias gratiae, 
caritatis, virtutis omnis universum in clerum lar- 
giatur. | 

Postremo, libet gratam ex animo vicem referre 
vobis, dilecti filii, de votis faustitalis quae, ap- 
petente sacerdotii Nostri natali quinquagesimo, multi- 
plici pietate obtulistis: votaque pro vobis Nostra, 
quo cumulatius eveniant, magnae Virgini Matri con- 
credita volumus, Apostolorum Reginae. Haec etenim 
illas sacri ordinis felices primitias exemplo suo 
edocuit, quemadmodum perseverarent unanimes in 
oratione, donec induerentur superna virtute; eam- 
demque ipsis virtutem multo sane ampliorem sua 

deprecatione impetravit, consilio auxit et communivit, 
ad fertilitatem laborum laetissimam. 

Optamus interea, dilecti filii, ut pax Christi ex- 
ultet in cordibus vestris cum gaudio Spiritus Sancti ; 
auspice Apostolica Benedictione, quam vobis omni- 
bus peramanti voluntate impertimus. 

Datum Romae, apud Sanctum Petrum, die IV Au- 
gusti anno MCMVIII, Pontificatus Nostri ineunte 
sexto. 


PIUS PF: X. 


Pars I. 


Preces ordinariae et quotidianae. 


Salutatio catholica. 


V. Laudetur Iesus Christus! 
R. In saecula. Amen! 


Signum Crucis. 


In nomine Patris q et Fili Tf et Spiritus T 
Sancti, Amen? 


Doxologia. 


Gloria Patri et Filio et Spiritui Sancto. 
Sicut erat in principio et nunc et semper, et in 
saecula saeculorum. Amen”. 


! Indulgentia 50 dierum toties quoties; plenaria in. 
articulo mortis (Clemens XIII). De indulgentiis cf. prae- 
primis Franz Beringer, Die Ablüsse !5*, Paderborn 1906. — 
In citationibus quae sequentur de indulgentiis, Ind. signi- 
ficabit Indulgentia, d. — dierum, t. q. — toties quoties, 
s. i. d. — semel in die. | 

2 Ind. 50 d. t. q.; 100 d., si dicitur aspergendo sese 
aqua benedicta (Pius IX). 

* Ind. 100 d. singulis vicibus omnibus mane, meri- 
die et vespere fer recitantibus; plenaria semel in mense 
(Pius VII). 

Oratio Dominica. 


Pater noster, qui es in coelis, sanctificetur 
nomen tuum; adveniat regnum tuum; fiat voluntas 
tua sicut in coelo et in terra. 

Panem nostrum quotidianum da nobis hodie; et 
dimitte nobis debita nostra, sicut et nos dimittimus 
debitoribus nostris; et ne nos inducas in tenta- 
tionem, sed libera nos a malo. Amen. 


Salutatio Angelica. 


Ave Maria, gratia plena, Dominus tecum; bene- 
dicta tu in mulieribus et benedictus fructus ven- 
tris tui, Iesus. 

Sancta Maria, Mater Dei, ora pro nobis pecca- 
toribus nunc et in hora mortis nostrae. Amen. 


Symbolum Apostolorum. 


Credo in Deum, Patrem omnipotentem, Crea- 
torem coeli et terrae. Et in Iesum Christum, Filium 
eius unicum, Dominum nostrum, qui conceptus est 
de Spiritu Sancto, natus ex Maria virgine, passus 
sub Pontio Pilato, crucifixus, mortuus et sepultus; 
descendit ad inferos, tertia die resurrexit a mortuis; 
ascendit ad coelos, sedet ad dexteram Dei Patris 
omnipotentis, inde venturus est iudicare vivos et 
mortuos. Credo in Spiritum Sanctum, sanctam Ec- 
clesiam catholicam, Sanctorum communionem, re- 
missionem peccatorum, carnis resurrectionem, vitam 
aeternam. Amen. 

Actus virtutum theologicarum. 


Actus fidei. Firmiter credo et profiteor, quid- 
quid Christus docuit, Apostoli praedicarunt et sancta 
Romana Ecclesia credendum proponit, quia tu, 
Domine, revelasti, veritas aeterna et infallibilis, 
atque in hac fide et pro hac fide vivere et mori 
volo et statuo. 

Actus spei. Spero in te et a te, mi Deus, gra- 
tiam, gloriam et omnia salutis media; potes enim 
dare, quia omnipotens es; vis etiam, quia infinite 
misericors es; dabis autem, quia sicut de promissis 
tuis, ita etiam de fidelitate tua aeterna persuasum 
mihi est. 

Actus caritatis. O mi Deus, amo te, quia amasti 
me; sed vel ideo potissimum super omnia amo te 
et proximum quemvis propter te, quia tu, summum, 
unicum et infinitum bonum, omni amore es di- 
gnissimus. 

Amantissime Pater, de omnibus peccatis meis 
doleo ex toto corde meo, quia te, Deum meum, 
infinitum bonum meum, eis tam turpiter offendi. 
Ignosce mihi peccatori. Amen !. 


Angelus Domini. 
(Dicitur flexis genibus; a Vesperis vero Sabbati et 
per totam Dominicam stando.) 


V. Angelus Domini nuntiavit Mariae. 
R. Et concepit de Spiritu Sancto. 
! Ind. 7 annorum et 7 quadragenarum t. q.; plenária 


semel in mense et in articulo mortis (Benedictus XIV). 
Manuale Precum. Ed. 3, 9 


"E 


V. Ave Maria, gratia plena, Dominus tecum; 
benedicta tu in mulieribus et benedictus fructus 
veniris tui, Iesus. 

R. Sancta Maria, Mater Dei, ora pro nobis pec- 
catoribus nune et in hora mortis nostrae. Amen. 


V. Ecce ancilla Domini. 
R. Fiat mihi secundum verbum tuum. 
Ave Maria. 


V. Et Verbum caro factum est. 
R. Et habitavit in nobis. 
Ave Maria. 


V. Ora pro nobis, sancta Dei Genitrix. 
R. Ut digni efficiamur promissionibus Christi. 


Oremus. Gratiam iuam, quaesumus Domine, 
mentibus nostris infunde, ut qui, Angelo nuntiante, 
Christi Filii tui incarnationem cognovimus, per pas- 
sionem eius et crucem ad resurrectionis gloriam 
perducamur. Per eundem Christum Dominum no- 
strum. R. Amen! 

V. Divinum auxilium maneat semper nobiscum. 


R. Amen. 
Pater noster (secreto). 


Tempore Paschali, i. e.a Completorio Sabbati Sancti 
usque ad Sabbatum post Pentecosten, loco „Angeli“ 
dicitur Antiphona „Regina coeli“ (stando). 


! Ind. 100 d. ter quotidie ad pulsum campanae — nisi 
legitime impeditis —  recitantibus; plenaria semel in 
mense (Benedictus XIII). 


Regina coeli. 


Regina coeli laetare, alleluia, 

Quia quem meruisti portare, alleluia, 
Resurrexit, sicut dixit, alleluia; 

Ora pro nobis Deum, alleluia. 


V. Gaude et laetare, Virgo Maria, alleluia. 
R. Quia surrexit Dominus vere, alleluia. 


Oremus. Deus, qui per resurrectionem Filii tui 
Domini nostri Iesu Christi mundum laetificare di- 
gnatus es, praesta, quaesumus, ut per eius Genitri- 
cem Virginem Mariam perpetuae capiamus gaudia 
vitae. Per eundem Christum Dominum nostrum. 
R. Amen! 

V. Divinum auxilium maneat semper nobiscum. 

R. Amen. 


Salve Regina. 
Mane. 


Salve Regina, mater misericordiae, vita, dulcedo 
et spes nostra, salve. Ad te clamamus exsules filii 
Hevae. Ad te suspiramus gementes et flentes in 
hac lacrimarum valle. Eia ergo, advocata nostra, 
illos tuos misericordes oculos ad nos converte. Et 
Iesum, benedictum fructum ventris tài, nobis post 
hoc exsilium ostende. O clemens, o pia, o dulcis 
Virgo Maria! i 

V. Dignare me laudare te, Virgo sacrata. 

R. Da mihi virtutem contra hostes tuos. 

1 [nd. sicut sub ' pag. 34. 
g? 


V. Benedictus Deus in Sanctis suis. 
R. Amen. 
Vespere. 


Sub tuum praesidium confugimus, sancta Dei 
Genitrix, nostras deprecationes ne despicias in ne- 
cessitatibus nostris, sed a periculis cunctis libera 
nos semper, Virgo gloriosa et benedicta. 

V. Dignare me etc. (ut supra) !. 


Rosarium B. Mariae Virginis *. 


In nomine Patris T etc. 

Credo in Deum etc. 

Pater noster etc. 

Ave Maria etc. dicitur fer cum additamentis: 

a) Qui nobis adaugeat fidem (vel: In quem 
credimus). 

b) Qui nobis corroboret spem (vel: In quem 
speramus). 

c) Qui nobis perficiat caritatem (vel: Quem di- 
ligimus). 

Gloria Patri etc. Pater noster etc. 

1 [nd. 100 d. s. i. d.; 7 annorum et 7 quadragenarum 
diebus Dominicis; plenaria duabus Dominicis cuiuslibet 
mensis, omnibus festis B. Mariae V., festo Omnium Sanc- 
torum et in articulo mortis (Pius VI). 

2 Ind. 100 d. pro singulis Pater et Ave recitantibus 
totum Rosarium vel Coronam (Benedictus XIII); 10 an- 
norum et 10 quadragenarum s. i. d. eis, qui recitant in 
congregatione (Pius IX); plurimae Ind. pro membris 
Confraternitatis Ss. Rosarii. Cf. Beringer 646—652. 

I. Coronae gaudiosase mysteria !. 


Decadis 1. Quem virgo concepisti. 

Quem visitando Elisabeth portasti. 
9. Quem virgo genuisti. 

4. Quem in templo praesentasti. 

9. Quem in templo invenisti. 


bo 

. Coronae dolorosae mysteria ?. 


II 

1. Qui pro nobis sanguinem sudawit. 
2. Qui pro nobis flagellatus est. 

3. Qui pro nobis spinis coronatus est. 
4. Qui pro nobis crucem baiulavit. 

9. Qui pro nobis crucifixus est. 


III. Coronae gloriosae mysteria °. 


Decadis 1. Qui resurrexit a mortuis. 
2. Qui in coelos ascendit. 
: 9. Qui Spiritum Sanctum misit. 
4. Qui te assumpsit. 
5. Qui te in coelis coronavit. 


1 Recitatur a Dominica prima Adventus usque ad 
festum Purificationis B. Mariae Virginis, vel in hebdo- 
made feriis II et V. 

* Recitatur post festum Purificationis B. Mariae V. 
per Quadragesimam usque ad Pascha, vel in hebdomade 
feriis III et VI. 

3 Recitatur tempore Paschali et post Pentecosten, 
vel in hebdomade die Dominica, feria IV et Sabbato. 

Methodus meditandi '. 
A. Praeparatio. 


Praepara animam tuam: 

a) pridie puncta meditationis legendo (vel proposita 
attente et devote audiendo), 

b) ante somnum in silentio de eisdem cogitando, 

c) mane, cum evigilaveris, statim animam ad rem 
meditandam convertendo. 


B. Initium ( Praeludia). 
- Incipe genibus flexis: 

a) excitando vivam recordationem divinae Maiestatis, 
per essentiam, praesentiam et potentiam tibi assistentis, 
adora supremum Numen et invoca Spiritus eius auxilium ; 

b) repraesentando vi imaginaria speciem quandam 
generalem rei meditandae per compositionem Ioci, per- 
sonarum, circumstantiarum, historiae mysterii, de quo 
agitur, vel alicuius sententiae cum veritate meditanda 
conexae, ne phantasia inter meditandum tam facile 
evagetur, aut saltem citius ad rem reducatur; 

c) petendo, ut Deus intellectum illuminet et volun- 
tatem moveat, quatenus specialem fructum meditationis 
nanciscaris. 


C. Corpus meditationis. 


Perge exercendo: 

a) memoriam per vividam, specialem et secundum 
partes distinctam considerationem rei meditandae (histo- 
riae, mysterii, parabolae, veritatis), interrogando et 


! Cf. A. Bellecit, S. J., Medulla asceseos (ed. West- 
hoff, Monast. 1846) 3 sq. 

respondendo quaestionibus: Quis ? Quid ? Ubi? Quomodo? 
Quando? Cur? 


b) intellectum. Officium regiae huius animae facul- 
tatis est, circa materiam a memoria propositam discurrere, 
veritates aeternas in ea latentes serio expendere, illas 
praesenti animae statui diligenter applicare et conclu- 
siones practicas strenue et prudenter inde deducere. Im- 
primis sollicite perpendas: 

a) Quae veritas maxime sit consideranda (quid sit)? 

f£) Quae doctrina practica inde concludenda (quid 

sequatur)? l 

y) Quaenam motiva ad conclusionem servandam 
inducant (quid moveat)? Quia aequum, iustum, utile, 
iucundum, facile, necessarium. Quid amico suaderes? 
Quid in hora mortis fecisse cupies? Quid Christus 
et Sancti fecerunt ? 

ô) Quomodo hactenus hanc doctrinam observaveris 
(quid factum)? , 

e) Quomodo in posterum observanda (quid facien- 
dum)? Qualia impedimenta (mundus, sensualitas, 
superbia, acedia) tollenda? Qualia remedia (memoria 
Dei, abstinentia, humilitas, zelus) adhibenda ? 


c) voluntatem, cuius est, cognitam ab intellectu veri- 
tatem amplecti, per convenientes cordis motus in eandem 
rapi ac strenue eius exsecutionem decernere. Concurrat 
ergo voluntas memoriae et intellectui: 


a) Pios excitaudo animi affectus, fidei, adorationis, 
timoris, doloris de peccato, diffidentiae sui, spei, peti- 
tionis, amoris, gratiarum actionis, admirationis, sacri- 
fici omnium et sui ipsius, plenae resignationis ad 

amittenda, toleranda, agenda, quaecumque Deus velit. 
f£) Firma formando proposita, sine quibus medi- 
tatio esset corpus sine anima, concha sine gemma. 


x XH. 
Proposita sint numero pauca, particularia, practica 
et circumstantiis accommodata, bene fundata, strenua 
et humilia. 


D. Finis. 


Termina meditationem: 

a) instituendo pia colloquia cum Deo, Iesu Christo, 
Beata Virgine, Angelis, Sanctis, praesertim patronis tuis, 
coram quibus gratias agas, poeniteas, petitiones effun- 
das etc.; 

b) reflectendo ad meditationem peractam, defectus in 
ea admissos et in posterum corrigendos fructumque cum 
Dei auxilio carpendum; 

c) colligendo breve aliquod symbolum vel tesseram, 
qua velut fasciculo florum spiritualium memoriam me- 
ditationis et propositorum per diem teneas et refrices. 
Denique concludas aliqua oratiuncula '. 


Orationes ante meditationem. 
]. 


Ant. Veni, Sancte Spiritus, reple tuorum corda 
fidelium et tui amoris in eis ignem accende. 

V. Emitte Spiritum tuum et creabuntur. 

R. Et renovabis faciem terrae. 


Oremus. Deus, qui corda fidelium Saneti Spiritus 
illustratione docuisti, da nobis in eodem Spiritu 
recta sapere et de eius semper consolatione gau- 
dere. Per Christum Dominum nostrum. Amen. 


! Ind. plenaria semel in mense eis, qui singulis die- 
bus mediam vel quartam partem horae meditationi devote 
vacaverint (Benedictus XIV). 

2. 


Ant. Spiritus Sanctus descendat super nos, et 
virtus Altissimi custodiat nos a peccatis. 

V. Vias tuas, Domine, demonstra mihi. 

R. Et semitas tuas edoce me. 


Oremus. Mentes nostras, quaesumus Domine, 
Paraclitus, qui a te procedit, illuminet et inducat 
in omnem, sicut tuus promisit Filius, veritatem; 
qui tecum vivit et regnat in saecula saeculorum. 
Amen. 

8. 


Ant. Adiuvet nos Dominus Deus noster, et re- 
quiescat super nos Spiritus sapientiae et intellectus, 
Spiritus consilii et fortitudinis, Spiritus scientiae et 
pietatis, Spiritus timoris Dei, ut perficiat nos in 
omni bono. 

V... Cor mundum crea in me, Deus. 

R. Et spiritum rectum innova in visceribus meis. 


Oremus. .Largire nobis, quaesumus Domine, 
semper spiritum cogitandi, quae recta sunt, pro- 
pitius et agendi: ut qui sine te esse non possumus, 
secundum te vivere valeamus. Per Christum Do- 
minum nostrum. Amen. 


4. 


Immensa Maiestas, mi Deus et Domine! Ecce 
ante oculos tuos me indignum peccatorem constituo, 
teque hic praesentem omni, qua possum, reverentia 
adoro et supplex oro, ne me despicias ob multi- 
tudinem iniquitatum mearum, sed ut inveniam 

gratiam ac misericordiam in oculis tuis, ut veritates 
divinas et leges ac virtutes tuas digne meditari 
valeam et audiam, quid loquaris in me, Deus, affectu- 
que ardentissimo omnia, quae voluntatis ac bene- 
placiti tui sunt, cognoscam atque complectar, dein- 
ceps vero opere ipso compleam, quaecumque ad 
meam salutem et nominis tui honorem spectare 
cognovero. Amen. 


Orationes post meditationem. 
l. 


Ant. Confirma hoe, Deus, quod operatus es in 
nobis, a templo sancto tuo, quod est in Ierusalem. 

V. Exaudi, Domine, vocem meam, qua clamavi 
ad te. 

H. Miserere mei et exaudi me. 

V. Adiutor meus esto, ne derelinquas me. 

R. Neque despicias me, Deus salutaris meus. 


Oremus. Dirigat corda nostra, quaesumus Do- 
mine, tuae miserationis operatio, ut ad tuae reducti 
semper tramitem veritatis haec studeamus exercere, 
quae praecipis, ut possimus dona percipere, quae 
promittis. Per Christum Dominum nostrum. Amen. 


2. 
Pelitiones S. Augustini. 


Domine Iesu, noverim me, | Humiliem me, exaltem te; 


noverim te, Nihil cogitem nisi te. 
Nec aliquid cupiam nisi te. | Mortificem meet vivam in te; 
Oderim me, et amem te; Quaecumque eveniant, ac- 


Omnia agam propter te. cipiam a te. 

Persequar me, sequar te, Oboedire velim propter te. 
Semperque optem sequi te. | Ad nihil afficiar nisi ad te, 
Fugiam me,confugiamadte, | Et pauper sim propter te. 


Ut merear defendi a te. Aspice me, ut diligam te; 
Timeam mihi, timeam te, Voca me, ut videam te, 
Et sim inter electos a te. Et in aeternum fruar te. 
Diffidam mihi, fidam in te; Amen. 

9. 


Oratio S. Ignatii. 


Suscipe, Domine, universam meam libertatem ; 
accipe memoriam, intellectum atque voluntatem 
omnem. Quidquid habeo vel possideo, mihi largitus 
. es: id tibi totum restituo ac tuae prorsus voluntati 
trado gubernandum. Amorem tui solum cum gratia 
tua mihi dones, et dives sum satis nec aimo quid- 
quam ultra posco. Amen! 


4. 
Affectus S. Ignatii. 


O Deus! ego amo te, Protestor, nihil velle me, 
Nam prior tu amasti me; Nisi quod sciam velle te. 
En libertate privo me, Quae dono tuo mea sunt, 


Ut sponte vinctus sequar te. | Haec dono meo tua sunt. 


Nil suggerat memoria, A te accepi, recipe, 
Nisi de tua gloria; Quid eis velis, praecipe; 
Nil intellectus sapiat, Guberna, sicut scis et vis, 


Praeterquam ut te capiat. | Nam scio, quod amator sis. 


' Ind. 300 d. s. i. d. (Leo XIII). 


— 

Amore solo dona me, 
Ut ego quoque amem te 
Et vigil et per somnia. 


Haec dando dabis omnia. 


9. 


Amen. 


Actus amoris S. Francise] Xaverii. 


O Deus! ego amo te, 

Nec amo te, ut salves me, 

Aut quia non amantes te 

Aeterno punis igne. 

Tu, tu, mi [esu, totum me 

Amplexus es in cruce: 

Tulisti clavos, lanceam 

. Multamque ignominiam, 

Innumeros dolores, 

Sudores et angores, 

Ac mortem: et haec prop- 
ler me 


Anima Christi, sanctifica 
me. 

Corpus Christi, salva me. 

Sanguis Christi, inebria me. 

Aqua lateris Christi, lava 

` me. 

Passio Christi, conforta me. 

O bone Iesu, exaudi me. 

Intra vulnera tua absconde 
me. 


6. 


Ac pro me peccatore. 

Cur igitur non amem te, 

O Iesu amantissime ? 

Non ut in coelo salves me, 

Aut ne aeternum dam- 
nes me, 

Nec praemii ullius spe: 

Sed sicut tu amasti me, 

Sic amo et amabo te, 

Solum, quia Rex meus es, 

Et solum, quia Deus es. 
Amen. 


Ne permittas me separari 
a te. 

Ab hoste maligno defende 
me. 

In hora mortis meae voca me. 

Et iube me venire ad te, 

Ut cum Sanctis tuis lau- 
dem te 

In saecula saeculorum. 
Amen £! 


! [nd. 300 d. t. q.; 7 annorum s. i. d. post Missam 
vel Communionem; plenaria semel in mense (Pius IX). 


— A 


Orationes ante lectionem et studium. 
l. 


V. Deus, in adiutorium meum intende. 
R. Domine, ad adiuvandum me festina. 


Oremus. Actiones nostras, quaesumus Domine, 
aspirando praeveni et adiuvando prosequere, ut 
cuncta nostra oratio et operatio a te semper in- 
cipiat et per te coepta finiatur. Per Christum Do- 
minum nostrum. Amen. 


2. 


Domine Iesu Christe, omnis sapientiae fons et 
lumen cordium, largire mihi, quaeso, mentis illu- 
strationem, acumen ingenii et intellegentiae clari- 
tatem, ut meus in legendo et discendo labor nomini 
tuo glorificando et proximo adiuvando serviat mihi- 
que sit salutaris. Amen. /Oratio B. Petri Canisii.] 


3. 


Creator ineffabilis, qui de thesauris sapientiae 
tuae tres Angelorum hierarchias designasti et eas 
super coelum empyreum miro ordine collocasti, at- 
que universi partes elegantissime disposuisti; tu, in- 
quam, qui verus fons luminis et sapientiae diceris 
ac supereminens principium: infundere digneris super 
intellectus mei tenebras tuae radium claritatis, du- 
plices, in quibus natus sum, a me removens tene- 
bras, peccatum scilicet et ignorantiam. Tu, qui 
linguas infantium facis disertas, linguam meam 
erudias, atque in labiis meis gratiam tuae bene- 

dictionis infunde. Da mihi intellegendi acumen, 
retinendi capacitatem, addiscendi modum et facul- 
tatem, interpretandi subtilitatem, loquendi gratiam 
copiosam; ingressum instruas, progressum dirigas, 
egressum compleas: tu, qui es verus Deus et homo, 
qui vivis et regnas in. saecula saeculorum. Amen !. 
[Oratio S. Thomae Aq.] 
4. 


Consecratio studiorum in honorem Immaculatae 
Conceptionis B. Mariae V. 


Sub pairccinio tuo, Mater dilectissima, et in- 
vocato Immaculatae Conceptionis tuae mysterio 
studia mea ]laboresque litterarios prosequi volo, 
quibus me protestor hunc maxime ob finem in- 
cumbere, ut melius divino honori tuoque cultui pro- 
pagando inserviam. Oro te igitur, Mater amantis- 
sima, Sedes sapientiae, ut laboribus meis benigne 
faveas; ego vero, quod iustum est, pie libenterque 
promitto, quidquid boni mihi inde successerit, id 
me tuae apud Deum intercessioni totum acceptum 
relaturum. Amen*. 


Orationes post lectionem et studium. 
]. 
V. Nos cum prole pia. 


R. Benedicat Virgo Maria. 


adum 
à 


! Ind. 200 d. s. i. d. (Leo XIII). 
* Ind. 300 d. s. i. d. (Leo XIII). 

Oremus. Agimus tibi gratias, omnipotens Deus, 
pro universis beneficiis tuis, qui vivis et regnas in 
saecula saeculorum. Amen. 


2. 


Tibi laus et gloria, Deus aeterne, quod gratia 
tua duce hune absolvi laborem, quem tibi gratum 
et mihi salutarem esse concede. 

Non nobis, Domine, non nobis, sed nomini tuo 
da gloriam, ut semper in omnibus et super omnia 
in nobis et pro nobis benedicaris. Per Christum 
Dominum nostrum. Amen. /Oratio B. Petri Canisii.] 


3. 


Tot sint tibi laudes, Iesu, quod litteras scripsi, 
quot verba legi; — tot quoque sint laudes tibi, 
Virgo Maria. 

Infunde, Domine, cordi meo lumen sapientiae 
tuae, ei purifica cogitationes meas, ut te plene 
agnoscere, digne laudare, perfecte diligere, et omnia 
studia mea semper ad gloriam tuam referre valeam. 
Per Christum Dominum nostrum. Amen. 


Preces iaculatoriae. 


Ad Deum. 


1. Deus meus et omnia!! 


2. Domine mi, fac ut amem te, et ut praemium 
amoris mei sit amare te magis in dies *. 


t Ind. 50 d. t. q. 2 Ind. 100 d. s. i. d. 


9. Fiat, laudetur atque in aeternum superexalte- 
tur iustissima, altissima et amabilissima voluntas 
Dei in omnibus !. 

4. Sanctus, sanctus, sanctus Dominus Deus exer- 
cituum; plena est terra gloria tua. Gloria Patri, 
gloria Filio, gloria Spiritui Sancto ?. 


Ad Iesum Ohristum. 


1. Mi Iesu, misericordia ! ? 
2. Iesus, Deus meus, super omnia amo te‘. 


3. Dulcissime Iesu, ne sis mihi iudex, sed sal- 
vator 5. 


4. Dulcissime Iesu, da mihi fidei, spei et cari- 
tatis augmentum, cor contritum et humiliatum *. 


5. Adoramus te, Sanctissime Domine Iesu Christe, 
benedicimus tibi, quia per sanctam crucem tuam 
redemisti mundum *. 


6. Ecce crucem Domini! Fugite partes adversae ; 
vicit leo de tribu Iuda, radix David. Alleluia 8. 


! [nd. 100 d. s. i. d.; plenaria semel in anno et in 
articulo mortis (Pius VII). 

* [nd. 100 d. s. i. d.; ter diebus Dominicis et per 
Octavam SS. Trinitatis; plenaria semel in mense (Cle- 
mens XIV). 

3 Ind. 100 d. t. q. * [nd. 50 d. t. q. 

5 Ind. 50 d. t. q.; plenaria semel infra Octavam 
S. Hieronymi Aeniiliani. 

e Ind. 100 d. s. i. d. * Ind. 100 d. s. i. d. 

* [nd. 100 d. s. i. d. 

7. Laudetur et superexaltetur per omne momen- 
tum sanctissimum et divinissimum Sacramentum '. 


Ad SS. Cor Iesu. 


8. Laudetur sacratissimum eucharisticum Cor 
Iesu ?. 

9. Iesu, mitis et humilis corde, fac cor meum . 
secundum cor tuum °. 

10. Cor Iesu flagrans amore nostri, inflamma cor 
nostrum amore tui * 

11. Dulce Cor Iesu, sis amor meus *. 

12. Ametur ubique sacratissimum Cor Iesu *. 

13. Cor Iesu, habeo fiduciam in te *. | 

14. Laudatum, adoratum, amatum cum grato 
animi affectu sit eucharisticum Cor Iesu singulis 
temporis momentis in omnibus orbis tabernaculis 
usque ad consummationem saeculorum. Amen °. 


Ad Spiritum Sanctum. 


l. Veni Sancte Spiritus, reple tuorum corda fi- 
delium et tui amoris in eis ignem accende °. 


! Ind. 100 d. s. i. d.; ter feria V et per Octavam 
Corporis Christi; plenaria semel in mense. 100 d. in ele- 
valione missae, item in benedictione et expositione 
SS. Sacramenti. 


2 Ind. 800 d. t. q. 3 Ind. 300 d. t. q. 

* Ind. 100 d. s. i. d. 5 [nd. 300 d. s. i. d. 
e€ Ind. 100 d. s. i. d. 

1 Ind. 300 d. s. i. d.; plenaria semel in mense. 
8 Ind. 100 d. s. i. d. ? Ind. 300 d. t. q. 
Manuale Precum. Ed. 3. 4 


2. Spiritus Sancte, Spiritus veritatis, veni in 
corda nostra; da populis claritatem lucis tuae, ut 
in fidei unitate tibi complaceant !. 


Ad B. Mariam Virginem. 


1. Dulce cor Mariae, esto salvatio mea ?. 

2. O Maria, sine peccato concepta, ora pro nobis, 
qui ad te confügimus °. 

9. O Maria, quae in hunc mundum sine macula 
ingressa es, heu, impetra mihi a Deo, ut sine culpis 
ab illo egredi possim *. 

4. Benedicta sit sancta, inima culata et purissima 
conceptio beatissimae Virginis Mariae, Matris Deis. 

9. O Domina mea, o Mater mea! Memento me 
esse tuum. Serva me, defende me, ut rem ac pos- 
sessionem tuam *. 

6. O Domina mea, o Mater mea! Tibi me to- 
tum offero, atque ut me tibi probem devotum, con- 
secro tibi hodie oculos meos, aures meas, os meum, 
cor meum, plane me totum. Quoniam itaque tuus 
sum, o bona Mater, serva me, defende me, ut rem 
ac possessionem tuam. 

Ave Maria etc: * 


! Ind. 100 d. s. i. d. 

2 Ind. 300 d. t. q.; plenaria semel in mense. 
3 [nd. 100 d. s. i. d. 

* Ind. 100 d. s. i. d. 5 [nd. 300 d. t. q. 


€ Ind. 40 d. t. q. in tentationibus. 
1 Ind. 100 d. s. i. d., si mane et vespere corde con- 
trito recitaveris; plenaria semel in mense. 


n. BI nom 


7. Memorare, o piissima Virgo Maria, non esse 
auditüm a saeculo, quemquam ad tua currentem 
praesidia, tua implorantem auxilia, tua petentem 
suffragia esse derelictum. Ego, tali animatus con- 
fidentia, ad te, Virgo virginum, Mater, curro, ad te 
venio, coram te gemens peccator assisto. Noli, Mater 
Verbi, verba mea despicere, sed audi propitia et 
exaudi. Ámen!. /Oratio S. Bernardi.] 


Variae. 


1. Iesus, Maria, Ioseph!? 


2. lesus, Maria, loseph! Vobis dono cor meum 
et animam meam. lesus, Maria, Ioseph! Assistite 
mihi in ultima agonia. Iesus, Maria, Ioseph! Ex- 
spiret in pace vobiscum anima mea.. 

9. Fac nos innocuam, Joseph, decurrere vitam; 

Sitque tuo semper tuta patrocinio *. 


4. Angele Dei, qui custos es mei, me tibi com- 
missum pietate superna ilumina, custodi, rege et 
guberna. Amen* 


9. Retribuere dignare, Domine, omnibus nobis 
bona facientibus propter nomen tuum vitam aeter- 
nam. Amen* 


! Ind. 200 d. t. q.; plenaria semel in mense. 
? Ind. 7 annorum et 7 quadragenarum t. q. 
3 Ind. 300 d, t. q. * Ind. 800 d. s. i. d. 
5 [nd. 100 d. t. q.; plenaria semel in mense et in arti- 
culo mortis. 
* [nd. 50 d. bis i. d. 
4* 


6. Domine Deus meus, iam nune quodcumque 
mortis genus prout tibi placuerit, cum omnibus suis 
angoribus, poenis ac doloribus de manu tua aequo 
ac libenti animo suscipio !. 


7. Requiem aeternam dona eis Domine, et lux 
perpetua luceat eis ?. 


! Ind. plenaria in articulo mortis pro omnibus, qui 
confessi et sacra Communione refecti, semel hanc ora- 
tionem recitaverint. 


* [nd. 50 d. t. q. (pro defunctis). 


Pars IL. 
Preces matutinae et vespertinae. 


I. Preces matutinae. 
1. Diebus Dominicis et festivis 


ex parvis horis Breviarii dicatur Prima secundum 
rubricas. 


2. Preces matutinae dicendae Feria II et V. 


Pater. Ave (secreto). 

V. Domine, T labia mea aperies. 

R. Et os meum annuntiabit laudem tuam. 

V. Deus, f in adiutorium meum intende. 

R. Domine, ad adiuvandum me festina. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum. Amen. Alleluia !. 


Hymnus. 
Iam lucis orto sidere Linguam refraenans tem- 
Deum  precemur  suppli- peret, | 
ces, Ne litis horror insonet, 
Ut in diurnis actibus Visum fovendo contegat, 
Nos servet a nocentibus. Ne vanitates hauriat. 


! Sie dicitur per annum; a Dominica in Septuagesima 
vero usque ad Feriam V in Coena Domini dicitur: „Laus 
tibi, Domine, Rex aeternae gloriae.“ 


"E ETC 


Sint pura cordis intima, Ut cum dies abscesserit, 
 Absistat. et vecordia: Noctemque sors reduxerit, 
Carnis terat superbiam Mundi per abstinentiam 

Potus cibique parcitas. Ipsi canamus gloriam. 


Deo Patri sit gloria 

Eiusque soli Filio, 

Cum Spiritu Paraclito, 

Nunc et per omne saeculum. Amen '. 


Ant. (Domini) 


! Sic terminatur hymnus per annum; a Nativitate 
Domini usque ad Epiphaniam, in festo Corporis Christi 
et per Octavam, nec non in festis B. Mariae Virg. 
dicitur: - 

Iesu, tibi sit gloria, 

Qui natus es de Virgine, 

Cum Patre et almo Spiritu 

In sempiterna saecula. Amen. 


In festo Epiphaniae et per Octavam: 


Iesu, tibi sit gloria, 
Qui apparuisti gentibus, etc. 


In festo Ascensionis D. N. I. Chr. et per Octavam: 


Qui victor in coelum redis, etc. 


Tempore Paschali (usque ad festum SS. Trinitatis 
excl.) terminatur hymnus: 


Deo Patri sit gloria, 

Et Filio, qui a mortuis 
Surrexit, ac Paraclito 

In sempiterna saecula. Amen. 


3e PEE An 


Psalm. 23. 


Domini est terra et plenitudo eius, * orbis ter- 
rarum et universi, qui habitant in eo. 

Quia ipse super maria fundavit eum, * et super 
flumina praeparavit eum. 

Quis ascendet in montem Domini? * aut quis 
stabit in loco sancto eius? 


Innocens manibus et mundo corde, * qui non 
accepit in vano animam suam nec iuravit in dolo 
proximo suo. 

Hic accipiet benedictionem a Domino * et mi- 
sericordiam a Deo salutari suo. 

Haec est generatio quaerentium eum, * quae- 
rentium faciem Dei Iacob. 

Aitollite portas, principes, vestras et elevamini, 
portae aeternales, * ei introibit Rex gloriae. 

Quis est iste Rex gloriae? * Dominus fortis et 
potens, Dominus potens in proelio. 

Aitollite portas, principes, vestras et elevamini, 
portae aeternales, * et introibit Rex gloriae. 

Quis est iste Rex gloriae? * Dominus virtutum 
ipse est Rex gloriae. 

Gloria Patri et Filio * et Spiritui Sancto. 


Sicut erat in- principio et nunc et semper, * et 
iu saecula saeculorum. Amen. 


Ant. Domini est terra et plenitudo eius, orbis 
terrarum et universi, qui habitant in eo. 

Capitulum. Zach 8, 19. 


Pacem et veritatem diligite, ait Dominus omni- 
potens. R. Deo gratias. 

Resp. brev. W. Inclina cor meum, Deus, * In 
testimonia tua. R. Inclina... V. Averte oculos meos, 
ne videant vanitatem: in via tua vivifica me. R. In 
testimonia tua. V. Gloria Patri... R. Inclina... 
V. Ego dixi: Domine, miserere mei. 

H. Sana animam meam, quia peccavi tibi. 

V. Domine, averte faciem tuam a peccatis meis. 
R. Et omnes iniquitates meas dele. 

V. Cor mundum crea in me, Deus. 

R. Et spiritum rectum innova in visceribus meis. 
\ 

R 


Domine, exaudi orationem meam. 
. Et clamor meus ad te veniat. 


Oremus. 


Ure igne Sancti Spiritus renes nostros et cor 
nostrum, Domine, ut tibi casto corpore serviamus 
et mundo corde placeamus. Per Dominum nostrum 
Iesum Christum Filium tuum, qui tecum vivit et 
regnat in unitate eiusdem Spiritus Sancti Deus per 
omnia saecula saeculorum. R. Amen. 

V. Adiutorium f nostrum in nomine Domini. 

R. Qui fecit coelum et terram. 


Examen particulare (secreto). 


Cogita de peccato seu defectu speciali, quem emen- 
dare, seu de virtute, quam prae aliis exercere pro- 
posuisti: perpende occasiones, renova propositum, 
implora humiliter Dei auxilium. 

Quo finito incipit Diurnus et prosequuntur omnes 
ad formandam bonam intentionem : 

Suscipe, Domine, | universam meam libertatem. | 
Accipe memoriam, intellectum atque voluntatem 
omnem, | Quidquid habeo vel possideo, | tu mihi lar- 
gitus es: | id tibi; totum restituo ac tuae prorsus 
voluntati trado gubernandum. | Amorem tui solum 
cum gratia tua mihi dones | et dives sum satis | nec 
aliud quidquam ultra posco. Amen! 
| Kyrie eleison. R. Christe eleison. 

Kyrie eleison. Pater noster ... (secreto). 
Et ne nos inducas in tentationem. 

Sed libera nos a malo. 

Dignare, Domine, die isto. 

Sine peccato nos custodire. 

Miserere nostri, Domine. 

Miserere nosiri. 

Fiat misericordia tua, Domine, super nos. 
. Quemadmodum speravimus in te. 
Domine, exaudi orationem meam. 

. Et clamor meus ad te veniat. 

Oremus. 


Propitiare, Domine, supplicationibus nostris et 
coelesti nos protege auxilio: ut actiones nostras 
et praecedente gratia tua dirigas et subsequenti 
comitari digneris, nosque in debito servitio per- 
severantes sub tuo semper praesidio gaudere con- 
cedas. Per Christum Dominum nostrum. R. Amen. 

V. Sancta Maria, omnes Angeli Dei et omnes 
Sancti, adiuvate nos orationibus vestris pro nobis 
ad Deum. 

R. Ut secundum eum, qui vocavit nos, Sanc- 


tum, et ipsi in omni conversatione sancti simus 
(1 Petr 1). 


Oremus. 


Custodi nos, quaesumus Domine, intercedente 
Virgine Maria cum omnibus sanctis Angelis et 
electis tuis, ut et necessaria percipiamus morta- 
lis vitae solatia et ad beatam immortalitatem per- 
tingere valeamus. Per Christum Dominum nostrum. 
R. Amen. | 

V. In Deo salutare meum et gloria mea. 

R. Deus auxilii mei, et spes mea in Deo est. 


Oremus. 


Exaudi, quaesumus Domine, supplicum preces, 
ət devoto tibi pectore in hoc seminario nostro fa- 
mulantes, una cum Antistite nostro N. totiusque 
Archidioeceseos clero perpetua defensione custodi, 
ut nullis perturbationibus impediti, liberam servi- 
tutem tuis semper exhibeamus officiis. Per Chri- 
stum Dominum nostrum. R. Amen. | 


Lector. V. Iube, domne, benedicere. . 


Bened. Dies et actus nostros in sua pace dis- 
ponat Dominus omnipotens. R. Amen. 
Lectio brev. (Is 55, 6.) Quaerite Dominum, dum 


inveniri potest; invocate eum, dum prope est. Tu 
autem, Domine, miserere nobis. 

R. Deo gratias. 

V. Adiutorium nostrum in nomine Domini. 
R. Qui fecit coelum et terram. 

V. Benedicite. R. Deus. 


Bened. Dominus nos beneTdicat et ab omni 
malo defendat et ad vitam perducat aeternam, et 
fidelium animae per misericordiam Dei requiescant 


in pace. R. Amen. 
Angelus Domini ... (p. 33). 
9. Preces matutinae dicendae Feria III et VI. 


Pater. Ave (secreto). 

V. Domine, t labia mea aperies. 

R. Et os meum annuntiabit laudem tuam. 
V. Deus, f in adiutorium meum intende. 
R. Domine, ad adiuvandum me festina. 


Gloria Patri et Filio * et Spiritui Sancto. 
Sicut erat in principio et nunc et semper, * et 
in saecula saeculorum." Amen. Alleluia. 


Hymnus. 


Iam lucis orto sidere 


Deum precemur supplices, 


Ut in diurnis actibus 
Nos servet a nocentibus. 


Linguam refraenans tem- 
peret, | 

Ne litis horror insonet, 

Visum fovendo contegat, 

Ne vanitates hauriat. 


Sint pura cordis intima, 
Absistat et vecordia: 

Carnis terat superbiam 
Potus cibique parcitas. 


Ut cum dies abscesserit, 

Noctemque sors reduxe- 
rit, 

Mundi per abstinentiam - 

Ipsi canamus gloriam. 

Deo Patri sit gloria 

Eiusque soli Filio, 

Cum Spiritu Paraclito, 

Nunc et per omne saeculum. Amen. 


Ant. Voluntarie sacrificabo. 


Psalm. 58. 


Deus, in nomine tuo salvum me fac, * et in 
virtute tua iudica me. 

Deus, exaudi. orationem meam: * auribus per- 
cipe verba oris mei. 

Quoniam alieni insurrexerunt adversum me, et 
fortes quaesierunt animam meam, * et non pro- 
posuerunt Deum ante conspectum suum. 

Ecce enim Deus adiuvat me, * et Dominus sus- 
ceptor est animae meae. 

Averte mala inimicis meis, * et in veritate tua 
disperde illos. | 

Voluntarie sacrificabo tibi, * et confitebor nomini 
tuo, Domine, quoniam bonum est. 

Quoniam ex omni tribulatione eripuisti me, * 
et super inimicos meos despexit oculus meus. 

Gloria Patri et Filio * et Spiritui Sancto. 

Sicut erat in principio ei nunc et semper, * et 
in saecula saeculorum. Amen. 


Ant. Voluntarie sacrificabo tibi, et confitebor 
nomini tuo, Domine, quoniam bonum est. 


Capitulum. Rom 18, 12 s. 


Nox praecessit, dies autem appropinquavit: ab- 
ieiamus ergo opera tenebrarum et induamur arma 

lucis, sicut in die honeste ambulemus. R. Deo 
gratias. 


Resp. brev. WV. Benedicam Dominum * In omni 
tempore. R. Benedicam ... V. Semper laus eius 
in ore meo. R. In omni ... V. Gloria Patri... 
R. Benedicam ... 

V. Dominus regit me, et nihil mihi deerit. 

R. In loco pascuae ibi me collocavit. 

V. In matutinis meditabor in te, Domine, quia 
tu fuisti adiutor meus. 

R. Et in velamento alarum tuarum exsultabo. 

V. Praeveni in maturitate, Domine, et clamavi. 

R. Quia in verba tua supersperavi. 


Oremus. 


Deus, cuius clementia non solum beneficia prae- 
stat immeritis, sed affectum quoque nobis, quo gra- 
tias referamus, inspirat, da nobis, ut pietatis tuae 
repleti muneribus, laudes, quas nunquam sufficienter 
exsolvimus, nunquam reddere desinamus. Per Do- 
minum nostrum lesum Christum Filium tuum, qui 
tecum etc. R. Amen. 

. V. Adiutorium f nostrum in nomine Domini. 

R. Qui fecit coelum et terram. 


Examen particulare (secreto). 


Cogita de peccato seu defectu speciali, quem emen- 
dare, sew de virtute, quam prae aliis exercere pro- 
posuisti: perpende occasiones, renova propositum, im- 
plora humiliter Dei auxilium. 


Quo finito incipit Diurnus et pergunt. omnes: 


Ecce mi amantissime Iesu, | te aspirante trado 
tibi omnia mea, | ut in rebus prosperis et adversis 
a te dirigantur et gubernentur. | Trado tibi omnes 
vires animae et corporis, | ut in unione sacratissimi 
Cordis tui Dei gloriae unice inserviant. | Et si quid 
adversi mihi hodie acciderit, | a benedicta manu tua 
illud accipiam | ad. imitationem illius tui amoris, | 
quo passionis calicem e manu Patris recepisti. 
Amen. 

Kyrie eleison. ERE. Christe eleison. 

Kyrie eleison. Pater noster... (secreto). 
Et ne nos inducas in tentationem. 

Sed libera nos a malo. 

Domine, Deus virtutum, converte nos. 
Et ostende faciem tuam, et salvi erimus. 
Exsurge, Christe, adiuva nos. 

Et libera nos propter nomen tuum. 
Domine, exaudi orationem meam. 

Et clamor meus ad te veniat. 

Oremus. 


Deus, celsitudo humilium et fortitudo rectorum, 
qui per unigenitum Filium tuum ita erudire mun- 
dum dignatus es, ut omnis illius actio fieret nostra 
instructio: excita in nobis Spiritus tui fervorem, 
ut quod ille verbo et exemplo salubriter docuit, nos 
efficaciter imitari valeamus: qui tecum vivit et 
regnat in unitate eiusdem Spiritus Sancti Deus per 
omnia saecula saeculorum. R. Amen. 

V. Precibus et meritis beatae Mariae semper 
Virginis et omnium Angelorum Sanctorumque suorum. 
R. Deus Pater omnipotens sit nobis propitius 
et clemens. 
Oremus. 


À cunctis nos, quaesumus Domine, mentis et 
corporis defende periculis, et intercedente beata et 
gloriosa semper virgine Dei genitrice Maria et beato 
loseph, cum beatis Apostolis tuis Petro et Paulo, 
atque beato Carolo et omnibus Sanctis salutem nobis 
tribue benignus et pacem, ut, destructis adversita- 
tibus et erroribus universis, Ecclesia tua secura tibi 
serviat libertate. Per eundem Christum Dominum 
nostrum. R. Amen. 

V. Nos populus tuus et oves pascuae tuae. 

R. Confitebimur tibi, Domine, in saeculum. 


Oremus. 


Domine sancte, Pater fidei, spei et gratiae et 
profectuum remunerator, qui per omnia elementa 
voluntatis tuae diffundis effectum, famulos tuos in 
hoc nostro seminario degentes spirituali dignare 
illustrare affectu, ut tuis obsequiis expediti sanctis 
altaribus tuis ministri puri accerescant et virtuti- 
bus universis, quibus tibi servire oportet, instructi 
tibi complaceant. Per Christum Dominum nostrum. ' 
R. Amen. 


Lector. VW. lube, domne, benedicere. 


Bened. Dies et actus nostros in sua pace dis- 
ponat Dominus omnipotens. R. Amen. 

Lectio brev. (1 Io 5, 4) Carissimi, omne quod 
natum est ex Deo, vincit mundum, et haec est vic- 
Loria, quae vincit mundum, fides nostra. Tu autem, 
Domine, miserere nobis. R. Deo gratias. 

V. Adiutorium nostrum in nomine Domini. 

R. Qui fecit coelum et terram. 

V. Benedicite. R. Deus. 


Bened. Dominus non beneTdicat et ab omni 
malo defendat et ad vitam perducat aeternam, et 
fidelium animae per misericordiam Dei requiescant 
in pace. R. Amen. 


Angelus Domini ... (p. 33). 


4. Preees matutinae dicendae Feria IV et 
Sabbato. 


Pater. Ave (secreto). 

V. Domine, f labia mea aperies. 

R. Et os meum annuntiabit laudem tuam. 

V. Deus, f in adiutorium meum intende. 

R. Domine, ad adiuvandum me festina. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum, Amen. Alleluia. 


Hymnus. 
Iam lucis orto sidere Linguam refraenans tem- 
Deum  precemur  suppli- peret, 
ces, Ne litis horror insonet, 
Ut in diurnis actibus Visum fovendo contegat, 


Nos servet a nocentibus. Ne vanitates hauriat. ` 

Sint pura cordis intima, | Ut cum dies abscesserit, 
Absistat et vecordia: Noctemque sors reduxerit, 
Carnis terat superbiam Mundi per abstinentiam 
Potus cibique parcitas. Ipsi canamus gloriam. 


Deo Patri sit gloria 

Eiusque soli Filio, 

Cum Spiritu Paraclito, 

Nune et per omne saeculum. Amen. 


Ant. (Iubilate.) 
Psalm. 99. 


Iubilate Deo omnis terra, * servite Domino in 
laetitia. ù - 

Introite in conspectu eius * in exsultatione. 

Seitote, quoniam Dominus ipse est Deus: * ipse 
fecit nos et non ipsi nos. 

Populus eius et oves pascuae eius: * iniroite 
portas eius in confessione, atria eius in hymnis: 
confitemini illi. 

Laudate nomen eius, quoniam suavis est Do- 
minus, in aeternum misericordia eius, * et usque 
in generationem et generationem veritas eius. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum. Amen. 

Ant. Iubilate Deo omnis terra, servite Domino 
in laetitia. 


Capitulum. 1 TIo 4, 16. 


Deus caritas est, et qui manet in caritate, in 


Deo manet et Deus in eo. R. Deo gratias. 
Manuale Precum. Ed. 8. 5 

Resp. brev. V. In aeternum, Domine, * Permanet 
verbum tuum. R. In aeternum... V. In saeculum 
saeculi veritas tua. R. Permanet... WV. Gloria 
Patri... R. In aeternum ... 

V. Quid mihi, Domine, est in coelo? 

. Et a te quid volui super terram? 
. Defecit caro mea et cor meum. 
. Deus cordis mei et pars mea Deus in aeter- 


R 

num. 

V. Mihi adhaerere Deo bonum est. 

R. Ponere in Domino Deo spem meam. 


e. Oremus. 


Deus, qui diligentibus te bona invisibilia prae- 
parasti, infunde cordibus nostris tui amoris affectum, 
ut te in omnibus et super omnia diligentes, pro- 
missiones tuas, quae omne desiderium superant, 
consequamur. Per Dominum nostrum Iesum Chri- 
stum Filium tuum, qui tecum etc. R. Amen. 

V. Adiutorium f nostrum in nomine Domini. 

R. Qui fecit coelum et terram. 


Examen particulare (secreto). 


Cogita de peccato seu defectu speciali, quem emen- 
dare, seu de virtute, quam prae aliis exercere pro- 

posuisti: perpende occasiones, renova propositum, im- 
plora humiliter Dei auxilium. 

Quo peracto incipit Diurnus et pergunt omnes: 


Pater sanctissime, | in unione vitae, passionis et 
mortis Christi, | meritorum beatae Mariae semper 

Virginis et omnium Sanctorum, | offero Divinae 
Maiestati tuae | per hanc diem integram | omnes 
meas intentiones et cogitationes, | omnes meos af- 
fectus et desideria, | omnia mea verba et opera. 

V. Kyrie eleison. ER. Christe eleison. 

V. Kyrie eleison. Pater noster ... (secreto). 

V. Et ne nos inducas in tentationem. 

R. Sed libera nos a malo. 

V. Et ego ad te, Domine, clamavi. 

h. Et mane oratio mea praeveniet te. 

V. Repleatur os meum laude. 

R. Ut cantem gloriam tuam, tota die magni- 
tudinem tuam. 

V. Domine, exaudi orationem meam. 

R. Et clamor meus ad te veniat. 


Oremus. 


Actiones nostras, quaesumus Domine, aspirando 
praeveni et adiuvando prosequere, ut cuncta nostra 
oratio et operatio a te semper incipiat et per te 
coepta finiatur. Per Christum Dominum nostrum. 
R. Amen. 

V. Sancta Maria, omnes Angeli Dei et omnes 
Saneti, intercedere dignemini pro nostra omnium- 
que salute. 

R. Ut nos mereamur ab eo adiuvari et salvari, 
qui vivit et regnat in saecula saeculorum. 


Oremus. 


Concede, quaesumus omnipotens Deus, ut inter- 


cessio sanctae Dei genitricis Mariae sanctorumque 
5* 


== 5 = 


omnium Apostolorum, Martyrum, Confessorum at- 
que Virginum et omnium electorum tuorum nos 
ubique laetificet, ut, dum eorum merita recolimus, 
patrocinia sentiamus. Per eundem Christum Do- 
minum nostrum. R. Amen. 

V. Esto nobis, Domine, turris fortitudinis. 

R. A facie inimici. 


Oremus. 


Infunde, quaesumus Domine Deus, famulis tuis 
in hoe seminario degentibus Spiritum veritatis et 
pacis, ut, quae tibi placita sunt, toto corde cogno- 
scant, et quae cognoverint, unanimi voluntatum 
consensu sectentur. Per Christum Dominum no- 
strum. R. Amen. 

Lector. VW. Iube, domne, benedicere. 

Bened. Dies et actus nostros in sua pace dis- 
ponat Dominus omnipotens. R. Amen. 

Lectio brev. (1 Thess 5, 23.) Ipse autem Deus pacis 
sanctificet vos per omnia, ut integer spiritus vester 
et anima et corpus sine querela in adventu Domini 
nostri Iesu Christi servetur. Tu autem, Domine, 
miserere nobis. R. Deo gratias. 

V. Adiutorium nostrum in nomine Domini. 

R. Qui fecit coelum et terram. 

V. Benedicite. R. Deus. 

Bened. Dominus nos beneTdicat et ab omni 
malo defendat et ad vitam perducat aeternam, et 
fidelium animae per misericordiam Dei requiescant 
in pace. R. Amen. 

Angelus Domini ... (p. 83). 

9. Preces matutinae 
dicendae die Communionis generalis. 


Pater. Ave (secreto). - 

V. Domine, t labia mea aperies. 

R. Et os meum annuntiabit laudem tuam. 

V. Deus, T in adiutorium meum intende. 

R. Domine, ad adiuvandum me festina. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum. Amen. Alleluia. | 


Hymnus!. 


Iam lucis orto sidere Sint pura cordis intima, 
Deum precemur supplices, | Absistat et vecordia: 
Ut in diurnis actibus Carnis terat superbiam 
Nos servet a nocentibus. Potus cibique parcitas. 


Linguam refraenans tem- | Ut cum dies abscesserit, 


peret, Noctemque sors reduxe- 
Ne litis horror insonet, rit, 
Visum fovendo contegat, Mundi per abstinentiam 
Ne vanitates hauriat. Ipsi canamus gloriam. 


lesu, tibi sit gloria, 

Qui natus es de Virgine, 
Cum Patre et almo Spiritu 

In sempiterna saecula. Amen. 


Ant. Haurietis aquas. 


! Potest etiam recitari hymnus eucharisticus ex 
parte VII. 

Psalm. 83. 


Quam dilecta tabernacula tua, Domine virtu- 
tum! * Concupiscit et deficit anima mea in atria 
Domini, 

Cor meum et caro mea * exsultaverunt in Deum 
vivum. 

Etenim passer invenit sibi domum, * et turtur 
nidum sibi, ubi ponat pullos suos. 

Altaria tua, Domine virtutum, * Rex meus et 
Deus meus. 

Beati, qui habitant in domo tua, Domine: * in 
saecula saeculorum laudabunt te. 

Beatus vir, cuius est auxilium abs te: * ascen- 
siones in corde suo disposuit, in valle lacrimarum, 
in loco, quem posuit. 

Etenim benedictionem dabit legislator, ibunt de 
virtute in virtutem : * videbitur Deus deorum in Sion. 

Domine Deus virtutum, exaudi orationem meam, 
* auribus percipe, Deus Iacob. 

Protector noster aspice Deus, * et respice in 
faciem Christi tui. 

Quia melior est dies una in atriis tuis * super 
millia. 

Elegi abiectus esse in domo Dei mei, * magis 
quam habitare in tabernaculis peccatorum. 

Quia misericordiam et veritatem diligit Deus: * 
gratiam et gloriam dabit Dominus. 

Non privabit bonis eos, qui ambulant in inno- 


centia: * Domine virtutum, beatus homo, qui sperat 
in te. 


zc. xs 


Gloria Patri et Filio * et Spiritui Sancto. 
Sicut erat in principio et nunc et semper, * et 
in saecula saeculorum. Amen. 


Ant. Haurietis aquas in gaudio de fontibus Sal- 
valoris, et dicetis in illa die: Confitemini Domino 
et invocate nomen eius. | 


Capitulum. 1 Cor 11, 26. 


Quotiescumque enim manducabitis panem hunc 
et calicem bibetis, mortem Domini annuntiabitis, 
donec veniat. R. Deo gratias. 


Resp. brev.* "V. Cibavit illos ex adipe frumenti, 
* Alleluia, alleluia. R. Cibavit... WV. Et de 
petra melle saturavit eos.  R. Alleluia, alleluia. 
V. Gloria... R. Cibavit... 

V. Educas panem de terra, alleluia. 

R. Et vinum laetificet cor hominis, alleluia. 

V. Posuit fines tuos pacem, alleluia. 

R. Ex adipe frumenti satiat te, alleluia. 


Oremus. 


Deus, qui nobis sub Sacramento mirabili pas- 
sionis tuae memoriam reliquisti, tribue quaesumus, 
ita nos Corporis et Sanguinis tui sacra mysteria 
venerari, ut redemptionis tuae fructum in nobis 


! Tempore Quadragesimali sine Alleluia: V. Cibavit 
illos * Ex adipe frumenti. R. Cibavit . . . WV. Et de 
petra melle saturavit eos. R. Ex adipe... V. Gloria... 
R. Cibavit... 

iugiter sentiamus. Qui vivis et regnas cum Deo 
Patre in unitate Spiritus Sancti Deus per omnia 
saecula saeculorum. R. Amen. 
V. Adiutorium f nostrum in nomine Domini. 
R. Qui fecit coelum et terram. 


Examen particulare (secreto). 


Cogita de peccato seu defectu speciali, quem emen- 
dare, seu de virtute, quam prae aliis exercere pro- 
posuisti: perpende occasiones, renova propositum, im- 
plora humiliter Dei auxilium. 

Quo finito incipit Diurnus et pergunt omnes: 

Domine lesu Christe, | in unione illius divinae 
intentionis, | qua ipse in terris per sanctissimum 
Cor tuum laudes Deo persolvisti | et nunc continen- 
ter in Eucharistiae sacramento persolvis | usque 
ad consummationem saeculi, | ego per hane diem 
integram, | nulla nec minima parte excepta, | ad 
imitationem sacratissimi Cordis B. Mariae semper 
Virginis Immaculatae | tibi libentissime offero omnes 
meas intentiones et cogitabiones, | omnes meos affec- 
tus et desideria, | omnia mea opera et verba !. 


V. Kyrie eleison. R. Christe eleison. 
V. Kyrie eleison. Pater noster. ... (secreto). 


V. Et ne nos inducas in tentationem. 
R. Sed libera nos a malo. 


V. Dignare, Domine, die isto. 
R. Sine peccato nos custodire. 


! Ind. 100 d. s. i. d. 

V. Miserere nostri, Domine. 

R. Miserere nostri. 

V. Fiat misericordia tua, Domine, super nos. 
R. Quemadmodum speravimus in te. 

V. Domine, exaudi orationem meam. 

R. Et clamor meus ad te veniat. 


Oremus. 


Fiant in nobis, quaesumus Domine, Sacramenta, 
quae de tua bonitate sumus sumpturi, fons aquae 
salientis in vitam aeternam, et adauge gratiam, ut 
illorum virtute cibus noster sit facere voluntatem 
iuam, per eundem et cum eodem, quem pro nostra 
salute misisti et in crucem dedisti, Dominum nostrum 
lesum Christum Filium tuum, qui tecum vivit et 
regnat in unitate Spiritus Saneti Deus per omnia 
saecula saeculorum. R. Amen. 

V. Pretiosa in conspectu Domini. 

R. Mors Sanetorum eius. 


Oratio. 


Sancta Maria et omnes Sancti intercedant pro 
nobis ad Dominum, ut nos mereamur ab eo adiuvari 
et salvari, qui vivit et regnat in saecula saeculo- 
rum. R. Amen. 

V. Unus panis, unum corpus multi sumus. 

R. Omnes, qui de uno pane participamus. 


Oremus. 


De uno pane et de uno calice participantibus 
da, Domine, cor unum et animam unam et con- 

cede, ut qui in hoc seminario in nomine sancto 
tuo sumus congregati, nosmet ipsos tibi, Domino 
Deo nostro, hostiam humilitatis et laudis in ara 
cordis igne fervidae caritatis iugiter immolemus. 
Per Christum Domiuum nostrum. R. Amen. 

Lector. VW. Iube, domne, benedicere. 

Bened. Dies et actus nostros in sua pace dis- 
ponat Dominus omnipotens. H. Amen. 

Lectio brev. (1 Cor 11, 27.) Quicumque mandu- 
caverit panem hunc vel biberit calicem Domini in- 
digne, reus erit Corporis et Sangninis Domini. Tu 
autem, Domine, miserere nobis. R. Deo gratias. 

V. Adiutorium nostrum in nomine Domini. 

R. Qui fecit coelum et terram. 

V. Benedicite. R. Deus. 

Bened. Dominus nos bene jT dicat et ab omni 
malo defendat et ad vitam perducat aeternam, et 
fidelium animae per misericordiam Dei requiescant 
in pace. R. Amen. 

Angelus Domini... (p. 33). 


6. Preces matutinae privatae. 
1. | 


(Dum evigilas vel excitaris:) 


Deus, Deus meus, ad te de luce vigilo. Bene- 
dicta sit sancta et individua Trinitas nunc et sem- 
per et per infinita saecula saeculorum. Amen. 
Gloria Patri, qui creavit me; gloria Filio, qui 


redemit me; gloria Spiritui Saneto, qui sanctifica- 
vit me. 


mo UE. Inu 


(Dum surgis, forma signum crucis et dic:) 


In nomine Domini nostri Iesu Christi surgo; 
ipse me benedicat, regat, custodiat et ad vitam per- 
ducat aeternam. Amen. 


(Dum vestes induis:) 


Redde mihi, Pater aeterne, et conserva in me 
vestem innocentiae, quam in Daptismate recepi, ne 
paradiso coelesti excludar. Amen. 

Indue me, Jesu Christe, rex gloriae, fragrantibus 
virtutum tuarum vestimentis, humilitatis scilicet, 
patientiae, caritatis et castitatis, ut Patris coelestis 
obtineam benedictionem. Amen. 

Orna me, Sancte Spiritus, toga polymita donorum 
tuorum, ut in oculis tuis gratiam inveniam. Amen. 

Mihi autem absit gloriari, nisi in Cruce Do- 
mini nostri Iesu Christi, in quo est salus, vita et 
resurrectio nostra, per quem salvati et liberati. 
sumus. 


(Indutus aspergas te aqua lustrali, et omni qua potes 
devotione genuflexus has recita preces:) 


1. O mi Deus! spes, desiderium, amor meus es; 
ameris, glorificeris ab omnibus, in omnibus, super 
omnia in aeternum! Adoro et veneror te, o sanc- 
tissima Trinitas! te glorifico, laudo, benedico ac me 
ante thronum maiestatis tuae humillime prosterno. 
Quam bonus hucusque erga me fuisti! Tibi gratias 
ago pro universis beneficiis tuis, ac praesertim, 
quod me hac nocte custodieris et conservaveris. 
Quot, eheu! hae nocte e cubili suo ad tuum tribu- 
nal indeque ad inferos rapti sunt! 

2. O Pater aeterne, tibi me totum et animae 
vires et corporis sensus et omnia, quae sum et quae 
habeo, offero. Suscipe, mi Pater, hos novae diei 
primos amores eosque incendio amoris Filii tui me- 
ritisque coniunge. „Quid enim mihi est in coelo, 
et a te quid volui super terram?  Defecit caro mea 
et cor meum, Deus cordis mei, et pars mea Deus 
in aeternum“ (Ps 72, 25 26). 

9. Ecce, mi amantissime Iesu! te aspirante fir- 
miter statuo, hodie ardenti corde viam mandatorum 
tuorum currere, probi christiani partes explere, con- 
sueta pietatis officia devote obire, virtutem et prae- 
sertim puritatem sectari, universa denique et singula 
in nomine tuo facere et pati. „Utinam dirigantur 
viae meae ad custodiendas iustificationes tuas“ (Ps 
118, 5). 

4. O mi Deus, quem amo super omnia, da mihi, 
servo tuo, eor docile, ut tuam voluntatem hodie in 
omnibus impleam; protege me, amantissime Pater, 
et custodi me ab omni peccato. Malo mori, quam 
illud peccatum ... iterum committere. Tu, precor, 
in tot periculis vacillantem praesens robora, qui spo- 
pondisti: „Super aspidem et basiliscum ambulabis, 
et conculeabis leonem et draconem* (Ps 90, 13). 

5. O Domina mea, sancta Maria, Mater Dei ac 
mea, in tuam benedictam fidem ac singularem custo- 
diam et in sinum misericordiae tuae hodie et quoti- 
die et in hora exitus mei animam meam et corpus 
meum commendo. Omnem spem et consolationem 
meam, omnes angustias et miserias meas, vitam et 
finem vitae meae tibi committo, ut per tuam sanc- 

tissimam intercessionem et per merita tua omnia 
mea dirigantur et disponantur opera, secundum tuam 
tuique Filii voluntatem. Amen. 

Angele Dei, qui custos es mei, me tibi commis- 
sum pietate superna, hodie illumina, custodi, rege 
et guberna. 

Adeste mihi, o beatorum spirituum agmina; prae- 
sertim vos, patroni mei N. N., piis precibus vestris 
ac meritis servate me a malis et adiuvate in om- 
nibus bonis. Amen. 

In nomine Patris T et Filii et Spiritus Sancti. 
Amen. 

Memento, tuum esse hodie: 


Deum glorificare, Iesum imitari, beatissimum 
Virginem et Sanctos venerari, Angelos invocare, 
animam salvare, corpus mortificare, virtutes a Deo 
exorare, peccata expiare, paradisum comparare, in- 
fernum evitare, aeternitatem considerare, tempus 
bene applicare, proximum aedificare, mundum formi- 
dare, daemones impugnare, passiones fraenare, mor- 
tem semper exspectare, ad iudicium te praeparare. 


Fiducia in Deum. 


In Deo solo spero, — Quod ille vult, hoc volo; 
— Quod non vult, non desidero, — Non ambio, 
non horreo; — Sic laeta fluit lux, — Sic nulla 
premit crux. 

Si vult, ut sim beatus, — Conabor esse gratus; 
— fi contra vult me miserum, — Nec minus ego 
gratus sum; — Nam solus ille scit, — Quid bonum 
mihi sit. 

Nil iuris in me sorti, — Illudo totus morti; — 
Divina providentia — Est vitae meae regula; — 


Si Deus stet pro me, — Quis erit contra me? 
Hie labor unus meus, — Ne te offendam, Deus; 
— Labantur coeli sidera, — Solvatur mundi ma- 


china, — Nil haec terrebunt me, — Possideo dum te. 


Aà quemlibet horae pulsum. 


Ultima in mortis hora — Filium pro nobis ora, 
— Bonam mortem impetra, — Virgo, Mater, Do- 


mina! 

Preces matutinae B. Petri Canisii S. J. 

(Mane cum e lecto surgendum est, dices:) 

Sancti Spiritus adsit nobis gratia. 

Adiutorium nostrum in nomine Domini, qui fecit 
coelum et terram. 

Per signum S. Crucis t de inimicis nostris libera 
nos, Domine Deus noster. 

In nomine Domini nostri lesu Christi surgo. 
Ille me benedicat, regat, custodiat et ad vitam per- 
ducat aeternam, Amen. 


(Postquam surrexeris, ita in orando perge:) 


Gratias ago clementiae tuae, omnipotens et sem- 
piterne Deus, fons bonorum omnium, quod me in- 
dignum hac nocte conservasti, et ad praesentis diei 
principium incolumem perduxisti. Tuam maiestatem 
reverentes pro me salutent beati Spiritus et Sancti 
omnes, tuumque gloriosum nomen ob collata tua in 
me infinita beneficia celebrent. Sed et creaturae 

omnes te pro nobis collaudent, ut quovis momento 
temporis et in saecula benedicaris. Amen. 


Ad Christum Iesum Redemptorem. 


Domine Iesu Christe, Fili Dei vivi, Redemptor 
et Salvator mortalium, credo et confiteor, quod cum 
homo factus esses, sanguinem tuum sacrosanctum 
aeterno Patri obtuleris pro me et humano genere 
universo. Qua de causa tibi ex toto corde gratias 
ago. Pater noster. 

Offero tibi, Domine Iesu Christe, corpus meum 
et animam meam. Custodi me, precor, hodierno die 
ab omni peccato, et concede gratiam ad laudem tuam 
omnia feliciter auspicandi et absolvendi. Pater noster. 

Domine Iesu Christe, commendo tibi sanctam 
Ecclesiam ac totius mundi populum, cum Catholicis 
omnibus vivis ac defunctis. Commendo praeterea 
meos parentes, fratres, sorores, benefactores, amicos 
et alios, pro quibus precari debeo. His omnibus 
peto tuam gratiam et perfectionem assiduam vitam- 
que aeternam dari. Domine Iesu, miserere mei ac 
omnium peccatorum. Pater noster. 


Aà Deiparam Virginem. 


Saluto te, gloriosa Mater Dei et regina coeli, 
patrona mea singularis, tuaeque maternae pietati 
me hodierno die commendo, ut ad Filii tui gloriam 
et ad salutem meam proximique commodum omnia, 
quae facturus sum, rite instituantur atque absol- 
vantur. In omni tribulatione et angustia nostra 
succurre nobis et amicis, piissima Virgo Maria. 

Ad Sanctum Angelum Cusiodem. 


Obsecro te, Angelice Spiritus, custos et tutor 
meus fidelis, ut in via pacis, prosperitatis et salutis 
te duce hodie dirigar, atque ab omni spiritu malo 
gravique tentatione defendar. 

Peto etiam, te favente ac iuvante mihi praesi- 
dium dari, ut secundum Dei voluntatem vitia fugiam 
et omnes virtutes christianas exerceam, quoad tecum 
communi Domino in coelesti patria laetus assistam 
ac serviam. Amen. 


Ad coelestem benedictionem obtinendam. 


Ab omni mortali peccato et scandalo, ab hosti- 
bus visibilibus et invisibilibus, a subitanea mala et 
aeterna morte, a periculo animae et corporis nos 
liberet, Catholicos praeterea omnes ubique locorum 
in vera fide et oboedientia sancta custodiat divina 
Maiestas et una Deitas, Pater et Filius et Spiritus 
Sanctus. Amen. 

V. Nos cum prole pia. 

R. Benedicat Virgo Maria. 


II. Preces vespertinae. 


1. Diebus Dominicis et festivis 


dicatur Completorium secundum rubricas Breviarii. 


2. Preces vespertinae dicendae Feria II et V. 


Pater. Ave (secreto). 
V. Converte nos, Deus salutaris noster. 
R. Et averte iram tuam a nobis. 


Gu i = 
V. Deus, t in adiutorium meum intende. 


R. Domine, ad adiuvandum me festina. 


Gloria Patri et Filio * et Spiritui Sancto. 
Sicut erat in principio et nunc et semper, * et 
in saecula saeculorum. Amen. Alleluia. 


Ant. In manus tuas. 


Psalm. 80. 


In te, Domine, speravi, non confundar in aeter- 
num: * in iustitia tua libera me. 


Inclina ad me aurem tuam, * accelera, ut eruas 
me. 


Esto mihi in Deum protectorem et in domum 
refugii, * ut salvum me facias. : 


Quoniam fortitudo mea et refugium meum es 
tu, * et propter nomen tuum deduces me et enu- 
tries me. 


Educes me de laqueo hoe, quem absconderunt 
mihi, * quoniam tu es Protector meus. 


In manus tuas commendo spiritum meum: * re- 
demisti me, Domine Deus veritatis. 


Gloria Patri et Filio * et Spiritui Sancto. 


Sicut erat in principio et nunc et semper, * et 
in saecula saeculorum. Amen. 


Ant. In manus tuas, Domine, commendo spiri- 
ium meum. 
Manuale Precum, Ed. 3. 6 

Hymnus. 
Te lucis ante terminum, Procul recedant somnia 
Rerum Creator, poscimus, Et noctium phantasmata, 
Ut pro tua clementia Hostemque nostrum com- 
Sis praesul et custodia. prime, 


Ne polluantur corpora. 


Praesta, Pater piissime !, 

Patrique compar Unice 

Cum Spiritu Paraclito 

Regnans per omne saeculum. Amen. 


Capitulum. Apc 7, 12. 


Benedictio et claritas et sapientia et gratiarum 
actio, honor, virtus et fortitudo Deo nostro in sae- 
cula saeculorum. Amen. R. Deo gratias. 


Resp. brev. V. Dixi Domino: *: Deus meus es 
tu. R. Dixi... V. Exaudi, Domine, vocem depre- 
cationis meae. R. Deus... WV. Gloria Patri... 
R. Dixi... 

WV. Vespertina oratio ascendat ad te, Domine. 
Et descendat super nos misericordia tua. 
Dignare, Domine, nocte ista. 

Sine peccato nos custodire. 

Miserere nostri, Domine. 

Miserere nostri. 

Fiat misericordia tua, Domine, super nos. 
Quemadmodum speravimus in te. 

! Mutatur ultimus versus iuxta rubricam supra 
p. 54, nota 1. 

V. Domine, exaudi orationem meam. 
R. Et clamor meus ad te veniat. 


Oremus. 


Exaudi, Domine, famulos tuos vespertina nomini 
tuo vota reddentes; et quos per singula diei mo- 
menta servasti, per noctis quietem custodire dignare. 
Per Dominum nostrum Iesum Christum Filium tuum, 
qui tecum vivit et regnat in unitate Spiritus Sancti 
Deus per omnia saecula saeculorum. R. Amen. 

V. Adiutorium f nostrum in nomine Domini. 

R. Qui fecit coelum et terram. 


Examen conscientiae quotidianum (secreto). 


Examen particulare: Exige ab anima tua rationem, 
per horas singulas vestigando de peccato seu defectu 
particulari, a quo emendari, aut de virtute, quam ac- 
quirere cupis. — Expende, an statim a somno proposueris 
diligentem tui custodiam circa peccatum seu defectum 
emendandum aut virtutem acquirendam. 

Examen generale: Expende, quot et quanta beneficia, 
naturalia et supernaturalia, a Domino acceperis, quidque 
tu Benefactori amantissimo reddideris: 


l. In exercitiis piis (erga Deum): , 


Quomodo heri instituisti examen particulare et 
generale? 

Quomodo persolvisti preces vespertinas ? 

Quomodo meditationem praeparasti vel ad puncta 
proposita attendisti ? l 

An postea recollectionem mentis servare studuisti ? 

An decumbens materiam meditationis tibi in memoriam 
revocasti ? 

An usque ad somnum et, cum in nocte evigilares, 
pias cogitationes fovere aut preces recitare studuisti? 

Àn mane statim ad campanae pulsum ex amore Dei 
surrexisti ? 

An inter induendum et lavandum preces fudisti? 

An de examinis particularis et meditationis materia 
cogitasti ? 

An preces matutinas devote recitasti ? 

An B. Mariae V. patrocinium implorare, Angelum 
Custodem invocare, bonam intentionem renovare non 
omisisti ? 

Àn meditationem fideliter instituisti ? 

An Missam attente audisti et sacram Communionem 
devote recepisti? 

. An Salutationem Angelicam, Rosarium et preces ad 
prandium vel coenam devote persolvisti? 

An Visitationem SS. Sacramenti devote instituisti ? 

An lectioni ad mensam bene attendisti, lectionem 
spiritualem non omisisti ? 

An aliquoties in die bonam intentionem renovare 
studuisti ? 


2. In conversatione (erga proximum): 


An contra praeceptores aut superiores murmurasti, 
inoboedientem vel irreverentem te exhibuisti ? 

Àn contra commilitones amaras aut invidas cogita- 
tiones, vanas aut falsas suspiciones fovisti ? 

An verbis asperis, contumeliosis aut irrisoriis offen- 
disti? maledicis detraxisti ? 

An mendacio te maculasti ? 

An scandalo fuisti ? 


3. Tui ipsius custodia: 


An in cibo et potu sumendo abstinentiae aliquantisper 
vel saltem temperantiae studuisti ? 

An tempus studio addictum recto ordine rectaque 
intentione studendo impendisti? inter studia neminem 
turbasti ? ' 

An reliquo tempore recreandis viribus vere con- 
suluisti ? 

Àn circa puritatem vigilasti, sensus et praesertim 
oculos custodisti, tentationibus fortiter restitisti? 

An leges urbanitatis et decoris clericalis ubique, domi 
et foris, in mensa et conversatione observasti ? 

An in adversis te patientem exhibuisti ? 

Àn proposita mane concepta exsecutus es? 


(Dein Hebdomadarius s. Diurnus facit confessionem:) 


Confiteor Deo omnipotenti, beatae Mariae semper 
Virgini, beato Michaeli Archangelo, beato Ioanni 
Baptistae, sanctis Apostolis Petro et Paulo, omni- 
bus Sanctis et vobis, fratres, quia peccavi nimis 
cogitatione, verbo et opere: mea culpa, mea culpa, 
mea maxima culpa. Ideo precor beatam Mariam 
semper Virginem, beatum Michaelem Archangelum, 
beatum loannem Baptistam, sanctos Apostolos Pe- 
irum et Paulum, omnes Sanctos et vos, fratres, 
orare pro me ad Dominum Deum nostrum. 


(Chorus respondet :) 


Misereatur tui omnipotens Deus, et dimis- 
sis peccatis tuis perducat te ad vitam aeternam. 
R. Amen. 


(Deinde repetit Chorus Confessionem, et ubi dicitur: 
„vobis, fratres“ et „vos, fratres" — dicatur: „tibi, pater“ 
et „te, pater^.) 


uto JOE qu 


(Facta Confessione à Choro, Hebdomadarius s. Diur- 
nus dicit :) 


Misereatur vestri omnipotens Deus, et dimissis 
peccatis vestris perducat vos ad vitam aeternam. 
R. Amen. 


Indulgentiam, t absolutionem et remissionem 
peccatorum nostrorum tribuat nobis omnipotens et 
misericors Dominus. R. Amen. 


1. Pro Feria Il. 


Litaniae de Spiritu Sanoto. 


adoraris et conglori- 
ficaris !, 

Spiritus Sancte Deus, 
quo totum corpus Ec- 
clesiae sanctificatur et 


Kyrie eleison. | 
Christe eleison. | 
Kyrie eleison. 
Christe, audi nos. | 
Christe, exaudi nos. | 
Pater de coelis Deus, — | regitur, 
Miserere nobis. | Spiritus, ex quo rena- 
Fili Redemptor mundi scimur, 
Deus !, Spiritus adoptionis filio- 
Spiritus Sancte Deus, rum Dei, 
Sancta Trinitas, unus | Spiritus veritatis, sug- 
Deus, gerens nobis omnia 
Spiritus Sancte Deus, a et docens nos omnem 
Patre Filioque proce- veritatem, 
dens, Spiritus, per quem cari- 
Spiritus Sancte Deus, qui tas Dei diffusa est in 
cum Patre et Filio cordibus nostris, 


! Miserere nobis. 1 Miserere nobis. 


Spiritus, adiuvans in- 
firmitatem nostram !, 

Spiritus, postulans pro . 


nobis gemitibus in- 
enarrabilibus, 

Spiritus Paracletus, no- 
biscum | manens in 
aeternum, 

Spiritus, gratias et dona 
tua varie distribuens, 

Spiritus sapientiae et in- 
tellectus, 

Spiritus consilii et forti- 
tudinis, l 
Spiritus scientiae et pie- 

tatis, 

Spiritus timoris Domini, 

Spiritus sanctificationis, 

Spiritus virtutis, dilectio- 
nis et sobrietatis, 

Spiritus gratiae et pre- 
cum, 

Spiritus humilitatis et 
castitatis, 

Spiritus caritatis, beni. 
gnitatis et mansuetu- 
dinis, 

Spiritus pacis, modestiae 
et patientiae, 


1 Miserere nobis. 


Spiritus compunctionis, 
promissionis, renova- 
tionis ac sanctificatio- 
nis !, 

Propitius esto. — Parce 
nobis, Domine, 

Propitius esto. — Exaudi 
nos, Domine, 

Ab omni spiritu malo — 
Libera nos, Domine, 
A tentationibus et in- 

sidiis diaboli ? 

Ab omni praesumptione 
et desperatione 

Ab impugnatione agnitae 
veritatis 

Ab omni invidia et dis- 
sensione 


Ab omni immunditia 
mentis et corporis 
Peccatores, — Te roga- 


mus, audi nos, 

Ut sicut spiritu vivimus, 
ita et spiritu ambu- 
lemus 3, 

Ut spiritu facta carnis 
mortificemus, 


1 Miserere nobis. 
* Libera nos, Domine. 
3 Te rogamus, audi nos. 


Ut solliciti simus servare 
unitatem spiritus in 
vinculo pacis !, 

Ut spiritu ambulantes 
desideria carnis non 
perficiamus, 

Ut paupertatem spiritus 
in nobis excitare et 
fovere digneris, 

Ut nos mites et mansue- 
tos reddere digneris, 
Ut gratiam pii luctus 
nobis dare digneris, 
Ut verae iustitiae esu- 
riem sitlimque nobis 

largiri digneris, 

Ut sinceros misericordiae 


et caritatis affectus | 
nobis infundere di- 
gneris, 


Ut spiritum rectum in- 
novare et cor mun- 
dum in nobis creare 
digneris, 

Ut simus pacifici et digni 
vocari filii Dei, 

Ut persecutiones propter 
iustitiam fortiter et 
constanter perferamus, 


1 Tè rogamus, audi nos. 


Ut non contristemus te 
Spiritum Sanctum, quo 
signati sumus !, 

Ut idoneos nos facias 
Novi Testamenti mi- 
nistros, 

Ut nos facias fideles my- 
steriorum Dei dispen- 
salores, 

Ut fecundes, quod in 
te seminamus verbum 
Dei, semen bonum, 

Ut confortes nos in omni 

opere et sermone bono, 

Ut Ecclesia sancta in te 
congregata hostili nul- 
latenus incursione tur- 
betur, 

Ut pastores cum grege 
sibi commisso in vin- 
culo sanctae pacis velis 
servare, 

Ut quod coepisti in no- 
bis opus bonum, per- 
fieias usque in diem 
Christi Iesu, 

Agnus Dei, qui tollis pec- 
cata mundi, — Parce 
nobis, Domine. 


! Te rogamus, audi nos. 

Agnus Dei, qui tollis pec- cata mundi, — Mise- 
cata mundi, — Exaudi rere nobis. 
nos, Domine. Christe, audi nos. 


Agnus Dei, qui tollis pec- | Christe, exaudi nos. 


Oremus. 


Illo nos igne, quaesumus Domine, Spiritus Sanc- 
tus inflammet, quem Dominus noster Iesus Christus 
misit in terram et voluit vehementer accendi. Per 
eundem Christum Dominum nostrum. R. Amen. 


Oremus pro Pontifice nostro N. 


Deus, omnium fidelium pastor et rector, famulum 
tuum N., quem pastorem Ecclesiae tuae praeesse 
voluisti, propitius respice: da ei, quaesumus, verbo 
et exemplo, quibus praeest, proficere, ut ad vitam, 
una cum grege sibi credito, perveniat sempiternam. 
Per Christum Dominum nostrum. R. Amen. 


Angelus Domini... (p. 33). 


Pro fidelibus defunctis. 
Psalm. 129! 


De profundis clamavi ad te, Domine, * Domine, 
exaudi vocem meam. 

Fiant aures tuae intendentes * in vocem depre- 
cationis meae. 

Si iniquitates observaveris, Domine, * Domine, 
quis sustinebit? 


1 Ind. 100 d. recitantibus prima hora noctis; plenaria 
semel in anno (Clemens XII). 


— 


Quia apud te propitiatio est, * et propter legem 


tuam sustinui te, Domine. 


Sustinuit anima mea in verbo eius, * speravit 


anima mea in Domino. 


A custodia matutina usque ad noctem * speret 


Israel in Domino. 


Quia apud Dominum misericordia * et copiosa 


apud eum redemptio. 


Et ipse redimet Israel * ex omnibus iniquita- 


tibus eius. 


V. Requiem aeternam dona eis, Domine. 
R. Et lux perpetua luceat eis. 
Y. Requiescant in pace. 


R. Amen. 


2. Pro Feria V. 


Litaniae de SS. Eucharistiae Sacramento. 


Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, — 
Miserere nobis. 

Fii Redemptor mundi 
Deus !, 

Spiritus Sancte Deus, 

Sancta Trinitas, unus 
Deus, 


1 Miserere nobis. 


Panis vivus, qui de coelo 
descendisti !, 

Deus absconditus et sal- 
vator, 

Frumentum electorum, 

Vinum germinans vir- 
gines, 

Panis pinguis et deliciae 
regum, 

Iuge sacrificium, 

Oblatio munda, 

Agnus absque macula, 


1 Miserere nobis. 


Mensa purissima !, 
Angelorum esca, 
Manna absconditum, 
Memoria mirabilium Dei, 
Panis  supersubstantia- 
lis, 
Verbum caro factum, 
Habitans in nobis, 
Hostia sancta, 
Calix benedictionis, 
Mysterium fidei, 
Praecelsum et venerabile 
Sacramentum, 
Sacrificium omnium sanc- 
tissimum, 

Vere propitiatorium pro 
vivis et defunctis, 
Coeleste antidotum, quo 

a peccatis praeserva- 
mur, 
Stupendum super omnia 
miraculum, 
Sacratissima Dominicae 
pašsionis commemo- 
ratio, 

Donum transcendens om- 
nem plenitudinem, 
Memoriale praecipuum 

divini amoris, 


1 Miserere nobis. 

Divinae affluentiae largi- 
tatis !, 

Sacrosanctum et augu- 
stissimum mysterium. 

Pharmacum immortali- 
tatis, 

Tremendum ac vivificum 
Sacramentum, 

Panis omnipotentia Verbi 
caro factus, 

Incruentum sacrificium, 

Cibus et conviva, 

Dulcissimum convivium, 
cui assistunt angeli 
ministrantes, 

Sacramentum pietatis, 

Vinculum caritatis, 

Offerens et oblatio, 

Spiritualis dulcedo in pro- 
prio fonte degustata, 

Refectio animarum sanc- 
tarum, 

Viaticum in Domino mo- 
rientium, 

Pignus futurae gloriae, 

Propitius esto. — Parce 
nobis, Domine. 

Propitius esto. — Exaudi 
nos, Domine. 


1 Miserere nobis. 


Abindigna corporis et san- 
guinis tui susceptione 
— Libera nos, Domine. 

A concupiscentia carnis ! 

A concupiscentia ocu- 
lorum 

A superbia vitae 

Ab omni peccandi occa- 
sione 

Per desiderium illud, quo 
hoc Pascha cum disci- 
pulis manducare de- 
siderasti, 

Per summam humilita- 
tem, qua discipulorum 
pedes lavasti, 

Per ardentissimam cari- 
tatem, qua hoc divi- 
num Sacramentum in- 
stituisti, 

Per sanguinem tuum pre- 
tiosissimum, quem no- 
bis in altari reliquisti, 

Per quinque vulnera 
huius tui corporis sa- 
cratissimi, quae pro 
nobis suscepisti, 

Peccatores, — Te roga- 
mus, audi nos. 


E 


! Libera nos, Domine. 

Ut nobis fidem, reveren- 
tiam et devotionem 
huius admirabilis Sa- 
cramenti augere et 
conservare digneris !, 

Ut ad frequentem usum 
Eucharistiae per veram 
peccatorum confessio- 
nem nos perducere di- 
gneris, 

Ut nos ab omni haeresi, 
perfidia ac cordis cae- 
citate liberare digne- 
ris, 

Ut sanctissimi huius Sa- 
cramenti pretiosos et 
coelestes fructus nobis 
impertiri digneris, 

Ut in hora mortis nostrae 
hoc coelesti viatico nos 
confortare et munire 


digneris, 

Fili Dei, 

Agnus Dei, qui tollis 
peccata | mundi, — 


Parce nobis, Domine. 
Agnus Dei, qui tollis 

peccata mundi, —- Ex- 

audi nos, Domine. 


! Te rogamus, audi nos. 


"T EE 


Agnus Dei, qui tollis | Christe, audi nos. 
peccata mundi, — Mi- | Christe, exaudi nos. 
serere nobis. | 


Ant. O sacrum convivium, in quo Christus 
sumitur, recolitur memoria passionis eius: mens 
impletur gratia, et futurae gloriae nobis pignus 
datur. 


V. Panem de coelo praestitisti eis. 

R. Omne delectamentum in se habentem. 
V. Domine, exaudi orationem meam. 

R. Et clamor meus ad te veniat. 


Oremus. 


Deus, qui nobis sub Sacramento mirabili pas- 
sionis tuae memoriam reliquisti: tribue, quaesumus, 
ita nos Corporis et Sanguinis tui sacra mysteria 
venerari, ut redemptionis tuae fructum in nobis 
iugitur sentiamus. Qui vivis et regnas cum Deo 
Patre in unitate Spiritus Sancti Deus per omnia 
saecula saeculorum. R. Amen. 


Oremus pro Antistite nostro N. 


Da, quaesumus Domine, famulo tuo, Antistiti 
nostro N. spiritum consilii et fortitudinis, spiritum 
scientiae et pietatis, ut per dignum Pontificis in- 
stitutum crescat devotio sancta fidelium, et salus 
gregis gaudium sit ac corona pastoris. Per Chri- 
stum Dominum nostrum. R. Amen. 


Angelus Domini ... (p. 33). 
De profundis ... (p. 89). 


pes. do 


9. Preces vespertinae dicendae Feria III et VI. 


Pater. Ave (secreto). 

V. Converte nos, Deus salutaris noster. 

R. Et averte iram tuam a nobis. 

V. Deus, t in adiutorium meum intende. 

R. Domine, ad adiuvandum me festina. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum. Amen. Alleluia. 

Ant. Si ambulavero. 


Psalm. 22. 


Dominus regit me, et nihil mihi deerit: * in 
loco pascuae ibi me collocavit. 

Super aquam refectionis educavit me: * animam 
meam convertit. 

Deduxit me super semitas iustitiae * propter 
nomen suum. 

Nam etsi ambulavero in medio umbrae mortis, 
non timebo mala, * quoniam tu mecum es. 

Virga tua et baculus tuus, * ipsa me con- 
solata sunt. | 

Parasti in conspectu meo mensam * adversus 
eos, qui tribulant me. 

Impinguasti in oleo caput meum: * et calix 
meus inebrians, quam praeclarus est! 

Et misericordia tua subsequetur me * omnibus 
diebus vitae meae. | 

Et ut inhabitem in domo Domini * in longi- 
tudinem dierum. 


aer OE. 


Gloria Patri et Filio * et Spiritui Sancto. 
Sicut erat in principio et nunc et semper, * et 
in saecula saeculorum. Amen. 


Ant. Si ambulavero in medio umbrae mortis, 
non timebo mala, quoniam tu mecum es. 


Hymnus. 
Te lucis ante terminum, Procul recedant somnia 
Rerum Creator, poscimus, | Et noctium phantasmata, 
Ut pro tua clementia Hostemque nostrum com- 
Sis praesul et custodia. prime, | 


Ne polluantur corpora. 
Praesta, Pater piissime, 
Patrique compar Unice 
Cum Spiritu Paraclito 
Regnans per omne saeculum. Amen. 


Capitulum. 2 Cor 1, 3s. 


Benedictus Deus et Pater Domini nostri Iesu 
Christi, Pater misericordiarum et Deus totius con- 
solationis, qui consolatur nos in omni tribulatione 
nostra. R. Deo gratias. 


Resp. brev. V. Ecce nunc benedicite Dominum, * 
Omnes servi Domini. R. Ecce... V. Qui statis in 
domo Domini, in atriis domus Dei nostri. R. Om- 
nes ... WV. Gloria Patri ... R. Ecce nunc ... 

V. In noctibus extollite manus vestras in saneta. 

R. Et benedicite Dominum. 

V. Dignare, Domine, nocte ista. 

R. Sine peccato nos custodire. 


Miserere nostri, Domine. 

Miserere nostri. 

Fiat misericordia tua, Domine, super nos. 
Quemadmodum speravimus in te. 
Domine, exaudi orationem meam. 

Et clamor meus ad te veniat. 


BUTS 


Oremus. 


Suscipe, quaesumus Domine, nostram gratiarum 
actionem, et praesta, ut quos per huius diei de- 
cursum incolumes servare dignatus es, ab omni in 
posterum adversitate custodias. Per Dominum no- 
strum Iesum Christum Filium tuum, qui tecum etc. 
R. Amen. 

V. Adiutorium t nostrum in nomine Domini. 

R. Qui fecit coelum et terram. 


Examen conscientiae (p. 83). 


Confiteor. Misereatur. Indulgentiam ...(p. 85 sq). 


1. Pro Feria III. 


Litaniae de SS. Nomine Iesu '. 


Kyrie eleison. | Fili Redemptor mundi 

Christe eleison. | Deus ?, 

Kyrie eleison. | Spiritus Sancte Deus, 

Iesu, audi nos. Sancta Trinitas, unus 

Iesu, exaudi nos. Deus, 

Pater de coelis Deus, — | Iesu, Fili Dei vivi, 
Miserere nobis. | Iesu, splendor Patris, 


! [nd. 300 d. (Pius IX). ? Miserere nobis. 


Iesu, candor lucis aeter- 
nae !, 

Iesu, rex gloriae, 

Iesu, sol iustitiae, 

lesu, fili Mariae Virginis, 

Iesu amabilis, 

Iesu admirabilis, 

Iesu, Deus fortis, 

Iesu, pater futuri saeculi, 

Iesu, magni consili an- 
gele, 

Iesu potentissime, 

Iesu patientissime, 

Iesu oboedientissime, 

lesu, mitis et humilis 
corde, 

Iesu, amator castitatis, 

Iesu, amator noster, 

Iesu, Deus pacis, 

Iesu, auctor vitae, 

Iesu, exemplar virtutum, 

Iesu, zelator animarum, 

Iesu, Deus noster, 

Iesu, refugium nostrum, 

lesu, pater pauperum, 

Iesu, thesaurus fidelium, 

Iesu, bone pastor, 

lesu, lux vera, 

lesu, sapientia aeterna, 


! Miserere nobis. 
Manuale Precum. Ed. 8. 

Iesu, bonitas infinita !, 

Iesu, via et vita nostra, 

Iesu, gaudium Angelo- 
rum, 

Iesu, rex Patriarcharum, 

lesu, magister Aposto- 
lorum, 

Iesu, doctor Evangeli- 
starum, 

Iesu, fortitudo Martyrum, 

Iesu, lumen Confesso- 
rum, 

Iesu, puritas Virginum, 

Iesu, corona Sanctorum 
omnium, 

Propitius esto. — Parce 
nobis, lesu. 

Propitius esto. — Exaudi 


nos, Iesu. 

Ab omni malo — Libera 
nos, lesu. 

Ab omni peccato ? 

Ab ira tua 


Ab insidiis diaboli 

A spiritu fornicationis 

A morte perpetua 

À neglectu inspirationum 
tuarum 


! Miserere nobis. 
* Libera nos, Iesu. 
7 

Per mysterium sanctae | Per ascensionem tuam ' 


incarnationis tuae! Per gaudia tua 
Per nativitatem tuam Per gloriam tuam 
Per infantiam tuam Agnus Dei, qui tollis pec- 
Per divinissimam vitam cata mundi, — Parce 
tuam nobis, lesu. 
Per labores tuos Agnus Dei, qui tollis pec- 
Per agoniam et passio- cata mundi, — Exaudi 
nem tuam nos, lesu. 
Per crucem et derelic- | Agnus Dei, qui tollis pec- 
lionem tuam ! cata mundi, -— Mise- 
Per languores tuos rere nobis, Iesu. 
Per mortem et sepultu- | Iesu, audi nos. 
ram tuam Iesu, exaudi nos. 


Per resurrectionem tuam 


Oremus. 


Domine Iesu Christe, qui dixisti: Petite, et ac- 
cipietis; quaerite, et invenietis; pulsate, et aperie- 
tur vobis: quaesumus, da nobis petentibus divinis- 
simi tui amoris affectum, ut te toto corde, ore et 
opere diligamus et a tua nunquam laude cessemus. 

Sancti Nominis tur Domine, timorem pariter et 
amorem fac nos habere perpetuum, quia nunquam 
tua gubernatione destituis, quos in soliditate tuae 
dilectionis instituis. 

Ecclesiam tuam, Domine, miseratio continuata 
mundet et muniat; et quia sine te non potest salva 


! Libera nos, Iesu. 


consistere, tuo semper munere gubernetur. 


Per 


Christum Dominum: nostrum. R. Amen. 


Angelus Domini .. 
De profundis .. 


. (p. 33). 
. (p. 89). 


2. Pro Feria VI. 
Litaniae de sacro Corde Iesu. 


Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus !, 

Fili Redemptor mundi 
Deus, 

Spiritus Sancte Deus, 


Sancta Trinitas, unus 
Deus, 

Cor Iesu, Filii Patris 
aeterni, 


Cor lesu, in sinu Vir- 
ginis Matris a Spiritu 
Sancto formatum, 

Cor Iesu, Verbo Dei sub- 
stantialiter unitum, 

Cor Iesu, maiestatis in- 
finitae, 

Cor Iesu, templum Dei 
sanctum. 


1 Miserere nobis. 


Cor lesu, tabernaculum 
Altissimi !, 

Cor Iesu, domus Dei et 
porta coeli, 

Cor Iesu, fornax ardens 
caritatis, 

Cor Iesu, iustitiae et 
amoris receptaculum, 

Cor lesu, bonitate et 
amore plenum, 

Cor Iesu, virtutum om- 
nium abyssus, 

Cor Iesu, omni laude di- 
gnissimum, 

Cor Iesu, rex et centrum 
omnium cordium, 

Cor Iesu, in quo sunt 
omnes thesauri sapien- 
tiae et scientiae, 

Cor Iesu, in quo habitat 
omnis plenitudo divini- 
tatis, | | 

Cor Iesu, in quo Pater 
sibi bene complacuit !, 

Cor Iesu, de cuius pleni- 
tudine omnes nos ac- 
cepimus, 

Cor Iesu, desiderium col- 
lium aeternorum, 

Cor Iesu, patiens et mul- 
tae misericordiae, 

Cor Iesu, dives in omnes 
qui invocant te, 

Cor Iesu, fons vitae et 
sanctitatis, 

Cor Iesu, propitiatio pro 
peccatis nostris, 

Cor Iesu, saturatum op- 
probriis, 

Cor Iesu, attritum prop- 
ter scelera nostra, 
Cor Iesu, usque ad mor- 

tem oboediens factum, 
Cor Iesu, lancea perfora- 
ium, 

Cor Iesu, fons totius con- 
solationis !, 

Cor Iesu, vita et resur- 
reclio nostra, 

Cor Iesu, pax et recon- 
ciliatio nostra, 

Cor Iesu, victima pecca- 
torum, 

Cor Iesu, salus in te spe- 
rantium, 

Cor Iesu, spes in te mo- 
rientium, 

Cor Iesu, deliciae Sanc- 
torum omnium, 

Agnus Dei, qui tollis pec- 
cata mundi, — Parce 
nobis, Domine. 

Agnus Dei, qui tollis pec- 
cata mundi, — Exaudi 
nos, Domine. 

Agnus Dei, qui tollis pec- 
cata mundi, — Mise- 
rere nobis. 


V. Iesu mitis et humilis corde. 
R. Fac cor nostrum secundum cor tuum. 


Oremus. 


Omnipotens sempiterne Deus, respice in Cor 
dilectissimi Filii tui, et in laudes et satisfactiones, 


1 Miserere nobis. 

quas in nomine peccatorum tibi persolvit, eisque 
misericordiam tuam petentibus tu veniam concede 
placatus, in nomine eiusdem Filii tui Iesu Christi: 
qui tecum vivit et regnat in unitate Spiritus Sancti 
Deus, per omnia saecula saeculorum. R. Amen. 


Oremus. 


Omnipotens sempiterne Deus, qui vivorum domi- 
naris simul et mortuorum, omniumque misereris, 
quos tuos fide et opere futuros esse praenoscis, te 
supplices exoramus, ut pro quibus effundere preces 
decrevimus, quosque vel praesens saeculum adhuc in 
carne retinet vel futurum iam exutos corpore sus- 
cepit, intercedentibus omnibus Sanctis tuis, pietatis 
iuae clementia omnium delictorum suorum veniam 
consequantur. Per Christum Dominum nostrum. 
R. Amen. | 

Angelus Domini ... (p. 33). 

De profundis ... (p. 89). 


4. Preces vespertinae dicendae Feria IV 
et Sabbato. 


Pater. Ave (secreto). 

V. Converte nos, Deus salutaris noster. 

R. Et averte iram tuam a nobis. 

V. Deus, f in adiutorium meum intende. 

R. Domine, ad adiuvandum me festina. 

Gloria Patri et Filio * et Spiritui Sancto. 

Sicut erat in principio et nunc et semper, * et 
in saecula saeculorum. Amen. Alleluia. 

Ant. Salva nos. 

Canticum Simeonis. Le 2, 29—32. 


Nunc dimittis servum tuum, Domine, * secundum 
verbum tuum in pace: 

Quia viderunt oculi mei * salutare tuum, 

Quod parasti * ante faciem omnium populorum: 

Lumen ad revelationem Gentium * et gloriam 
plebis tuae Israel. 

Gloria Patri et Filio * et Spiritui Sancto. 

Sicul erat in principio et nunc et semper, * et 
in saecula saeculorum. Amen. 


Ant. Salva nos, Domine, vigilantes, custodi nos 
dorinientes, ut vigilemus cum Christo et requiesca- 
mus in pace. 


H y mnus. 
Te lucis ante terminum, . Procul recedant somnia 
Rerum Creator, poscimus, | Et noctium phantasmata, 
Ut pro tua clementia Hostemque nostrum com- 
Sis praesul et custodia. prime, 


Ne polluantur corpora. 


Praesta, Pater piissime, 

Patrique compar Unice 

Cum Spiritu Paraclito 

Regnans per omne saeculum. Amen. 


Capitulum. Prv 38. 


Fili mi, custodi legem atque consilium, et erit 
vita animae tuae et gratia faucibus tuis. Tunc 
ambulabis fiducialiter in via tua, et pes tuus non 
impinget. Si dorinieris, non timebis; quiesces, et 
süavis erit somnus tuus. R. Deo gratias. 

Resp. brev. V. Apud me oratio * Deo vitae meae. 
R. Apud me... V. Dicam Deo: Susceptor meus es. 
R. Deo ... V. Gloria Patri... R. Apud me ... 


V. 


R 
Y 
R 
y 
R. 
y 
R 
y 
R. 


In die mandavit Dominus misericordiam suam. 


. Et nocte canticum eius. 

. Dignare, Domine, nocte ista. 
. Sine peccato nos custodire. 
. Miserere nostri, Domine. 


Miserere nostri. 


. Fiat misericordia tua, Domine, super nos. 
. Quemadmodum speravimus in te. 
. Domine, exaudi orationem meam. 


Et clamor meus ad te veniat. 


Oremus. 


Fac nos, quaesumus Domine, tibi servire in 
sanctitate et iustitia omnibus diebus nostris, ut in 
pace consummato vitae cursu in illam requiem in- 
grediamur, ubi nox ultra non erit, et reportantes 
finem fidei nostrae salutem animarum, sempiterna 
tui fruitione laetemur. Per Dominum nostrum Iesum 


Christum Filium tuum, qui tecum etc. 


y. 
R. 


R. Amen. 
Adiutorium t nostrum in nomine Domini. 
Qui fecit coelum et terram. 


Examen conscientiae (p. 83). 


Confiteor. Misereatur. Indulgentiam ... (p. 85 sq). 


1. Pro Feria IV. 
Litaniae omnium Sanctorum, 


Kyrie eleison. Kyrie eleison. 
Christe eleison. Christe, audi nos. 

Christe, exaudi nos. 

Pater de coelis Deus, — 
Miserere nobis. 

Fili Redemptor mundi 
Deus !, 

Spiritus Sancte Deus, 

Sancta Trinitas, unus 
Deus, 

Sancta Maria, —- Ora pro 
nobis. 

Sancta Dei Genitrix ?, 

Sancta Virgo virginum, 

Sancte Michael, 

Sanete Gabriel, 

Sancte Raphael, 

Omnes sancti Angeli et 
Archangeli, 

Omnes sancti beatorum 
Spirituum ordines, 
Sancte Ioannes Baptista, 

Sancte loseph, 

Omnes sancti Patriarchae 
et Prophetae, 

Sancte Petre, 

Sancte Paule, 

Sancte Andrea, 

Sancte lacobe, 

Sancte loannes, 

Sancte Thoma, 


1 Miserere nobis. 


Sancte Iacobe ?, 

Sancte Philippe, 

Sancte Bartholomaee, 

Sancte Matthaee, 

Sancte Simon, 

Sancte Thaddaee, 

Sancte Matthia, 

Sancte Barnaba, 

Sancte Luca, 

Sancte Marce, 

Omnes sancti Apostoli et 
Evangelistae, 

Omnes sancti Discipuli 
Domini, 

Omnes saneti Innocentes, 

Sancte Stephane, 

Sancte Laurenti, 


„Sancte Vincenti, 


Saneti Fabiane et Se- 
bastiane, 

Sancii Ioannes et Paule, 
Saneti Cosma et Damiane, 
Sancti Gervasi et Protasi, 
Omnes sancti Martyres, 
Sancte Silvester, 
Sancte Gregori, 

Sancte Ambrosi, 

Sancte Augustine, 
Sancte Hieronyme, 


2 Ora (orate) pro nobis. 


Sancte Martine !, 
Sancte Nicolae, 
Omnes sancti Pontifices 
et Confessores, 
Omnes sancti Doctores, 
Sancte Antoni, 
Sancte Benedicte, 
Sancte Bernarde, 
Sancte Dominice, 
Sancte Francisce, 
Omnes sancti Sacerdotes 
et Levitae, 
Omnes sancti Monachi et 
Eremitae, 
Sancta Maria Magdalena, 
Sancta Agatha, 
Sancta Lucia, 
Sancta Agnes, 
Sancta Caecilia, 
Sancta Catharina, 
Sancta Anastasia, 
Omnes sanctae Virgines 
et Viduae, — Orate 
pro nobis. 
Omnes Sancti et Sanctae 
Dei, — Intercedite pro 
nobis. 
Propitius esto. — Parce 
nobis, Domine. 


! Ora (orate) pro nobis. 

Propitius esto. — Exaudi 
nos, Domine. 

Ab omni malo — Libera 
nos, Domine. 

Ab omni peccato ! 

Ab ira tua 

A subitanea et improvisa 
morte 

Ab insidiis diaboli 

Ab ira et odio el omni 
mala voluntate 

A spiritu fornicationis 

A fulgure et tempe- 
state 

A flagello terraemotus 

A peste, fame et bello 

A morte perpetua 

Per mysterium sanctae 
incarnationis ‘tuae 

Per adventum tuum 

Per nativitatem tuam 

Per baptismum et sanc- 
tum ieiunium tuum 

Per crucem et passionem 
tuam 

Per mortem et sepulturam 
tuam 

Per sanctam resurrectio- 
nem tuam 


! Libera nos, Domine. 

Per admirabilem ascen- 
sionem tuam! 

Per adventum Spiritus 
Saneti Paracliti 

In die iudicii 

Peceatores, — Te roga- 
mus, audi nos. 

Ut nobis parcas ?, 

Ut nobis indulgeas, 

Ut ad veram poeniten- 
tiam nos perducere 
digneris, 

Ut Ecclesiam tuam sane- 
tam regere et conser- 
vare digneris, 

Ut domnum apostolicum 
et omnes ecclesiasti- 
cos ordines in sancta 
religione conservare 
digneris, 

Ut inimicos sanctae Ec- 
clesiae "humiliare di- 
gneris, 

Ut regibus et principibus 
christianis pacem et 
veram concordiam do- 
nare digneris, 


1 Libera nos, Domine. 
2 Te rogamus, audi nos. 


Ut cuncto populo chri- 
stiano pacem et uni- 
tatem largiri digneris !, 

Ut nosmet ipsos in tuo 
sancto servitio con- 
fortare et conservare 
digneris, 

Ut mentes nostras ad 
coelestia desideria eri- 


gas, 


Ut omnibus benefactori- 


bus nostris sempiterna 
bona retribuas, 

Ut animas nostras, fra- 
irum, propinquorum et 
benefactorum nostro- 
rum ab aeterna dam- 
natione eripias, 

Ut fructus terrae dare et 
conservare digneris, 
Ut omnibus fidelibus de- 
functis requiem aeter- 
nam donare digneris, 

Ut nos exaudire digneris, 

Fili Dei, 

Agnus Dei, qui tollis pec- 
cata mundi, — Parce 
nobis, Domine. 


1 Te rogamus, audi nos. 

Agnus Dei, qui tollis pec- cata mundi, — Mise- 
cata mundi, — Exaudi rere nobis. 
nos, Domine. | Christe, audi nos. 


Agnus Dei, qui tollis pec- | Christe, exaudi nos. 


Oremus. 


Deus, cui proprium est misereri semper et par- 
cere, suscipe deprecationem nostram, ut nos et 
omnes famulos tuos, quos delictorum catena con- 
stringit, miseratio tuae pietatis clementer absolvat. 
Per Christum Dominum nostrum. R. Amen. 

Angelus Domini ... (p. 33). 

De profundis ... (p. 89). 


2. Pro Sabbato. 
Litaniae Lauretanae de B. Maria Virgine '. 


Kyrie eleison. Sancta "Trinitas, unus 
Christe eleison. Deus, 
Kyrie eleison Sancta Maria, — Ora pro 


Christe, audi nos. 


| nobis. 
Christe, exaudi nos. 


Sancta Dei Genitrix °, 
Sancta Virgo virginum, 
Mater Christi, 


Mater divinae gratiae, 
Fili Redemptor mundi | Mater purissima, 


Pater de coelis Deus, — 
Miserere nobis. 


Deus ?, Mater castissima, 
Spiritus Sancte Deus, Mater inviolata, 


! Ind. 300 d. t. q.; plenaria quinque festis sollemni- 
bus B. Mariae Virginis (Pius VII). 
* Miserere nobis. 3 Ora pro nobis. 


— 


Mater intemerata !, 

Mater amabilis, 

Mater admirabilis, 

Mater boni Consilii, 

Mater Creatoris, 

Mater Salvatoris, 

Virgo prudentissima, 

Virgo veneranda, 

Virgo praedicanda, 

Virgo potens, 

Virgo clemens, 

Virgo fidelis, 

Speculum iustitiae, 

Sedes sapientiae, 

Causa nostrae laetitiae, 

Vas spirituale, 

Vas honorabile, 

Vas insigne devotionis, 

Rosa mystica, 

Turris Davidica, 

Turris eburnea, 

Domus aurea, 

Foederis arca, 

Ianua coeli, 

Stella matutina, 

Salus infirmorum, 

Refugium peccatorum, 

Consolatrix afflictorum, 
Pater noster ... 


! Ora pro nobis. 

AuxiliumChristianorum !, 


Regina Angelorum, 
hegina Patriarcharum, 
hegina Prophetarum, 
hegina Apostolorum, 
Regina Martyrum, 
Regina Confessorum, 
Regina Virginum, 
Regina Sanctorum om- 
nium, 

Regina sine labe originali 
concepta, 

Regina sacratissimi Ro- 
sarii, 

Agnus Dei, qui tollis pec- 
cata mundi, — Parce 
nobis, Domine. 

Agnus Dei, qui tollis pec- 
cata mundi, — Exaudi 
nos, Domine. 

Agnus Dei, qui tollis pec- 
cata mundi, — Mise- 
rere nobis. 

Christe, audi nos. 

Christe, exaudi nos. 

Kyrie eleison. 

Christe eleison. 

Kyrie eleison. 

V. Ora pro nobis, sancta Dei Genitrix. 
R. Ut digni efficiamur promissionibus Christi. 


Oremus. 


Concede nos famulos tuos, quaesumus Domine 
Deus, perpetua mentis et corporis sanitate gaudere, 
et gloriosa beatae Mariae semper Virginis inter- 
cessione a praesenti liberari tristitia et aeterna 
perfrui laetitia. Per Christum Dominum nostrum. 
R. Amen. 


Oremus. 


Omnipotens sempiterne Deus, qui gloriam tuam 
omnibus in Christo gentibus revelasti, custodi opera 
misericordiae tuae, ut Ecclesia tua toto orbe diffusa 
stabili fide in confessione tui nominis perseveret. 
Per eundem Christum Dominum nostrum. R. Amen. 

Angelus Domini ... (p. 33). 

De profundis ... (p. 89). 


9. Preces vespertinae dicendae ante diem 
Communionis generalis. 
. Pater. Ave (secreto). 
V. Converte nos, Deus salutaris noster. 
R. Et averte iram tuam a nobis. 
V. Deus, t in adiutorium meum intende. 
R. Domine, ad adiuvandum me festina. 
Gloria Patri et Filio * et Spiritui Sancto. 
Sicut erat in principio et nunc et semper, *-et 
in saecula saeculorum. Amen. Alleluia. 
Ant. (Domine.) 


— 110 — 


Psalm. 14. 


Domine, quis habitabit in tabernaculo tuo? * aut 
quis requiescet in monte sancto tuo? 

Qui ingreditur sine macula * et operatur iu- 
stitiam ; 

Qui loquitur veritatem in corde suo, * qui non 
egit dolum in lingua sua, 

Nec fecit proximo suo malum * et opprobrium 
non accepit adversus proximos suos. 

Ad nihilum deductus est in conspectu eius ma- 
lignus, * timentes autem Dominum glorificat. 

Qui iurat proximo suo et non decipit, * qui pe- 
cuniam suam non dedit ad usuram et munera super 
innocentem non accepit. 

Qui facit haec, * non movebitur in aeternum. 

Gloria Patri et Filio * et Spiritui Sancto. 

Sicut erat in principio et nunc et semper, * et - 
in saecula saeculorum. Amen. 


Ant. Domine, quis habitabit in tabernaculo tuo? 
aut quis requiescet in monte sancto tuo? Qui in- 
greditur sine macula et operatur iustitiam. 


Hymnus. 
Te lucis ante terminum, Procul recedant somnia 
Rerum Creator, poscimus, | Et noctium phantasmata, 
Ut pro tua clementia Hostemque nostrum com- 
Sis praesul et custodia. prime, 


Ne polluantur corpora. 

Iesu, tibi sit gloria, 

Qui natus es de Virgine, 
Cum Patre et almo Spiritu 

In sempiterna saecula. Amen. 


Capitulum. 1 Cor 11, 23 24. 


Fratres: Ego enim accepi a Domino, quod et 
tradidi vobis, quoniam Dominus Iesus, in qua nocte 
tradebatur, accepit panem, et gratias agens fregit et 
dixit: Accipite et manducate, hoc est corpus meum, 
quod pro vobis tradetur: hoc facite in meam com- 
memorationem. R. Deo gratias. 


Resp. brev.! V. Panem coeli dedit eis, * Alleluia, 
alleluia. R. Panem... V. Panem Angelorum man- 
ducavit homo. KR. Alleluia, alleluia. V. Gloria 
Patri... R. Panem... 


. Cibavit illos ex adipe frumenti, alleluia. 


y 

R. Et de petra melle saturavit eos, alleluia. 

V. Dignare, Domine, nocte ista. 

R. Sine peccato nos custodire. 

V. Miserere nostri, Domine. 

R. Miserere nostri. 

V. Fiat misericordia tua, Domine, super nos. 

R. Quemadmodum speravimus in te. 

1 A Septuagesima usque ad Pascha sine „Alleluia“: 
V. Panem coeli * Dedit eis. R. Panem... V. Panem 
Angelorum manducavit homo. R. Dedit... V. Gloria 
Patri... R. Panem... V. Cibavit illos ex adipe 


frumenti. R. Et de petra melle saturavit eos. 

V. Domine, exaudi orationem meam. 
R. Et clamor meus ad te veniat. 


Oremus. 


Conscientias nostras, quaesumus Domine, visi- 
tando purifica, ut veniens Dominus noster Iesus 
Christus paratam sibi in nobis inveniat mansionem : 
qui tecum vivit et regnat in unitate Spiritus Sancti 
Deus per omnia saecula saeculorum. R. Amen. 

V. Adiutorium t nostrum in nomine Domini. 

R. Qui fecit coelum et terram. 


Examen conscientiae (p. 83). 


Confiteor. Misereatur. Indulgentiam... (p. 85 sq). 


Litaniae de SS. Eucharistiae Sacramento (ut 
supra p. 90). 

Angelus Domini ... (p. 33). 

De profundis ... (p. 89). 


6. Preces vespertinae privatae. 
l. 


1. O sacrosancta Trinitas, quanta fuit tua erga 
me hucusque bonitas et liberalitas! O Pater aeterne, 
gratias tibi ago immensas, quia me ad imaginem 
tuam et ad salutem aeternam creasti, et in hanc 
usque horam tam paterne conservasti. Gratias tibi 
summas habeo, Fili Dei, quia pretioso sanguine tuo 
me redemisti et toties abluisti. Gratias tibi, Sancte 
Spiritus, maximas refero, quia me jn baptismo 


— 113 — 


sancüificasti et ad sanctam Ecclesiam Romanam 
eatholicam perduxisti. 


Infinita laus et gratiarum actio sit tibi, sanc- 
tissima Trinitas; quia hodie omnibusque momentis 
vitae meae ab innumeris malis me protexisti et tot 
beneficiis cumulasti. Quid habeo, mi Deus, quod 
rependam tibi? Suscipe, obsecro, omnia Iesu et 
Mariae merita, et cum his me ipsum et omnia mea 
in perpetuum laudis et gratitudinis holocaustum. 


2. O Pater luminum, per caritatem tuam aeter- 
nam erga me obtestor te, ut memoriam mihi re- 
noves, intellectum illumines, voluntatem accendas 
gratiamque largiaris agnoscendi, detestandi, emen- 
dandi et compensandi omnia peccata mea, negle- 
gentias et ingratitudines meas, quibus hodie oculos 
divinae maiestatis tuae offendi, ut deinceps tibi 
tamquam oboedientissimus filius semper in omnibus 
actionibus meis placeam. 


9. Examen conscientiae (p. 83). 


4. O Iesu, o Salvator mi! quam ingratum me 
tot ac tantis tuis beneficiis exhibui! quot nobilissi- 
mas horas male impendi! quot meriti aeterni occa- 
siones neglexi! quot peccata denuo admisi, quorum 
ne vel unicum quidem pro totius mundi lucro fuisset 
admittendum!  Damno ac detestor neglegentiam 
malitiamque meam, et doleo, quod animam meam 
tot naevis macularim oculisque tuis divinis foedam 
ingratamque reddiderim. Doleo deinde, mi Iesu, 
quod eisdem graves poenas incurrerim, ei promeru- 
erim supplicia iustitiae et irae tuae. Maxime vero 

Manuale Precum, Ed. 3. 8 

doleo de his et omnibus peccatis meis, quia displi- 
cent infinitae sanctitati tuae, quia offendunt sum- 
mam bonitatem tuam, cui millies teneor et: volo 
perfecte servire, placere et omnia, quae ipsi dis- 
plicent, pro viribus evitare. 

Agnus Dei, qui tollis peceata mundi, miserere 
mel, quia iniquitatem meam agnosco et ex intimo 
corde doleo, quod te Deum, summum et unicum 
bonum, unquam offenderim. 

9. Iterumne peccabo? corpus et animam meam, 
vulnera et sanguinem Christi, coelum et omnia pec- 
cando prodigam? non faciam, o Sancte Spiritus, 
non faciam.  Abrenuntio et detestor coram te om- 
nia peccata mea, et si, quae feci, adhuc facienda 
forent, non facerem in aeternum. Hoc praesertim 
peccatum N., quod gravius te offendit, o Deus, 
omni, quo possum, modo cavebo. Sed unde mihi 
vires proposita haec exsequendi? Novi fragilitatem 
meam et naturae corruptae instabilitatem. „Velle 
quidem adiacet mihi, sed perficere non invenio.* 
Ad te igitur confugio, o Spiritus divine! unica spes 
et robur animae meae. Omnia possum, si tu me 
confories. Statuo et propono, omnia peccata mea, 
adiuvante gratia tua, corrigere et peccandi occasio- 
nes sicul pestem fugere; corrobora me, o Spiritus 
fortitudinis, et qui dedisti velle, da perficere, per 
Christum Dominum nostrum. ` Amen. 

O fidelissime comes, a Deo tutelae meae as- 
signate, protector et defensor, nunquam recedens 
a latere meo! Quas tibi gratias referam pro fide, 
amore innumerisque in me collatis beneficiis? Tu 


dormienti advigilas, moestum solaris, deiectum erigis, 
imminentia pericula avertis, futura doces cavere, 
a peccatis abstrahis, ad bonum impellis, lapsum ad 
poenitentiam hortaris Deoque concilias; iamdudum 
fortassis in infernum detrusus fuissem, nisi tuis 
precibus divinam a me iram avertisses; ne, precor, 
me unquam deseras. Ne in peccata incidam, ad- 
vigila et ad virtutes impelle, in adversis solare, in 
prosperis contine, in periculis tuere, in tentationibus 
adiuva, ne iis umquam succumbam. Preces et gemi- 
tus meos omniaque pia opera divino conspectui offer, 
atque effice, ut in gratia ex hac vita pervenianm ad 
aeternam. Amen. 


Quietem capiam, mi lesu, ut vires corporis re- 
staurem, et divino tuo obsequio aptior fiam. Mi 
lesu, quoties respiro per noctem, toties tu a me 
sis benedictus, uti in coelis Seraphim te benedicunt 
ac Cherubim; mi Iesu, in te credo, mi Iesu, in te 
Spero, mi lesu, te amo super omnia. Tibi vigilo, 
tibi dormio, tibi vivo, tibi morior, amantissime Iesu ! 


Nos cum prole pia benedicat Virgo Maria. Amen. 


(Dum vestes exuis, recita pro animabus fidelium de- 
functorum „Pater noster" et „Ave Maria“ cum Psalmo 
„De profundis.) 

(Dum lectum subis: „In nomine Domini nostri lesu 
Christi crucifixi cubitum eo; ille me benedicat et custo- 
diat et ad vitam perducat aeternam.") 


(In lecto: „In manus tuas, Domine, commendo spi- 
ritum meum. In pace cum Deo et hominibus dormiam 


et requiescam.“) 
g * 


2. 
Preces vespertinae B. Petri Canisii S. J. 


1. Omnipotens et adorande Deus, qui maximam 
nostri semper curam geris, gratias ingentes ago 
benignitati tuae, quod me immerentem et ingratum 
hodie tot corporalibus et spiritualibus beneficiis 
cumulasti, ac multis etiam periculis et poenis me- 
ritis, in quas non pauci incurrerunt, per tuam 
misericordiam liberasti. Pater noster. 

2. Fateor ac doleo, iustissime Deus, quod hoc 
ipso die cogitationibus, desideriis, verbis et factis 
maiestatem tuam saepe ac multum offendi, prae- 
sertim eo modo, loco ac tempore. 


(Hic sūam quisque conscientiam examinet, ac se 
probe iudicet.) 

Proinde per immaculatam vitam et amaram pas- 
sionem Christi Filii tui rogo supplex, ut quidquid 
ex fragilitate, ignorantia vel malitia in te, proxi- 
mum et me ipsum hodie deliqui, id misero mihi 
clementer condones. Pater noster. 

3. Peto etiam, Pater misericordiarum, abs te 
gratiam verae contritionis ac poenitentiae, ut pec- 
cata commissa quam primum deplorem ac deseram, 
ut praeterea posthac in vitae novitate rectius am- 
bulem tuaeque voluntati et vocationi meae re- 
spondeam. Pater noster. 

4. Cor mundum crea in me Deus, et castum 
corpus tribue noctemque hanc tranquillam concede, 
Angelo tuo sancto nos et domum hanc in pace et 
sine peccato custodiente. Pater noster. 

9. Commendo tibi, Domine, utrumque magistra- 
tum, amicos et inimicos, sanos et aegrotos, vivos 
ac defunctos Catholicos, immo et Ecclesiam uni- 
versam, ut benedictio tua sit super nos maneat- 
que semper. Pater noster. 

Benedicat et custodiat nos omnipotens et mise- 
ricors Dominus, Pater et Filius et Spiritus Sanctus, 
nobisque noctem quietam et finem perfectum con- 
cedat. Amen. 

Maria, mater gratiae, mater misericordiae, tu 
nos ab hoste protege, in hora mortis suscipe. 


Preoatio ultima cubitum euntis. 


In nomine Domini nostri Iesu Christi cubitum eo. 

Ile me benedicat, regat, custodiat et ad vitam 
perducat aeternam. 

In manus tuas, Domine, commendo spiritum 
meum; redemisti nos, Domine Deus veritatis. Amen. 


Pars III. 


Preces ad Sacrificium Missae. 


Oratio ante Missam. 


Clementissime Pater misericordiarum et Deus 
totius consolationis, qui sic mundum dilexisti, ut 
Filio tuo unigenito non parceres, sed eum in pas- 
sione ac morte acerbissimae crucis nostrae repara- 
tioni impenderes, qui etiam eius oblationem tibi 
gratissimam, ad renovandum illius in nobis fructum, 
in Ecclesia tua quotidie renovari velles: tribue 
nobis, quaesumus, huic tam admirando et salutari 
tuae divinae providentiae, sapientiae ac bonitatis 
mysterio tam attente, reverenter et devote interesse, 
ut cruenti illius sacrificii participationem per huius 
incruenti oblationem quam efficacissime consequi 
valeamus. Per eundem Dominum nostrum Iesum 
Christum Filium tuum, qui tecum etc. Amen. 


Formula intentionis ante Missam. 


Suscipe, sancta Trinitas, unus Deus, hoc sacro- 
sanctum sacrificium corporis et sanguinis Domini 
nostri lesu Christi, quod ego indignus servulus 
tuus, una eum sacrificiis omnibus tibi unquam ob- 
latis aut offerendis, unitum sacrificio ab eodem 

Domino nostro in ultima coena et ara crucis oblato, 
per manus sacerdotis offero divinae maiestati tuae, 
omni possibili pietatis affectu, et puro amore tuae 
infinitae bonitatis, secundum sanctissimani eiusdem 
Domini nostri et sanctae matris Ecclesiae inten- 
lionem : | 

1. Ad maximam aeternamque divinae maiestatis 
tuae gloriam, amorem et beneplacitum; 

2. In protestationem supremae excellentiae et 
dominii tui et nostrae subiectionis et dependentiae 
a te; 

9. In perpetuam commemorationem passionis ac 
mortis eiusdem Domini nostri; 

4. In honorem augmentumque gloriae beatae 
Virginis totiusque curiae triumphantis; 

5. In gratiarum actionem aeternam pro omni- 
bus beneficiis sanctissimae humanitati Domini nostri, 
beatae Virgini Matri eius, patronis meis, omnibus 
beatis et praedestinatis et mihi indignissimo hucus- 
que collatis et conferendis in aeternum; 

6. In satisfactionem peccatorum meorum omnium- 
que fidelium vivorum et defunctorum. 

7. Singulariter offero pro his N. N. (vel pro 
gratia hac obtinenda); secundario pro his N. N. 
mihi peculiariter commendatis omnibusque, pro 
quibus orare soleo et teneor, ad impetrandam de- 
functis requiem vivisque gratiam te agnoscendi, 
amandi, glorificandi nunc perfecte in via et olim 
beate in patria. Suscipe et perfice hoc desiderium 
meum uberemque gratiam et benedictionem ad pie 
id complendum largire. Amen. 

l. Missa votiva de SS. Sacramento. 


(Sacerdos paratus cum ingreditur ad altare, facta illi 
debita reverentia, signat se signo crucis a fronte ad 
pectus et clara voce dicit:) ! 

In nomine Patris T et Filii et Spiritus Sancti. 
Amen. 

(Deinde iunctis manibus ante pectus, incipit Anti- 
phonam :) 

Introibo ad altare Dei. 

Ministri. R. Ad Deum, qui laetificat iuventutem 
meam. 

(Postea alternatim cum ministris dicit:) 


Psalm. 42. 


S. Iudiea me, Deus, et discerne causam meam 
de gente non sancta: ab homine iniquo et doloso 
erue me. 

M. Quia tu es, Deus, fortitudo mea: quare me 
repulisti, et quare tristis incedo, dum affligit me 
inimicus ? 

S. Emitte lucem tuam et veritatem tuam; ipsa 
me deduxerunt et adduxerunt in montem sanctum 
iuum et in tabernacula tua. 

M. Et introibo ad altare Dei, ad Deum, qui 
laetificat iuventutem meam. 

S. Confitebor tibi in cithara, Deus, Deus meus: 
quare tristis es, anima mea, et quare conturbas me? 

M. Spera in Deo, quoniam adhuc confitebor illi, 
salutare vultus mei et Deus meus. 

S. Gloria Patri et Filio et Spiritui Sancto. 

M. Sicut erat in principio et nunc et semper, 
el in saecula saeculorum. Amen. 

S. (repetit Antiphonam:) Introibo ad altare Dei. 

M. Ad Deum, qui laetificat iuventutem meam. 

S. V. Adiutorium t nostrum in nomine Domini. 

M. R. Qui fecit coelum et terram. 

(Deinde iunctis manibus profunde inclinatus facit 
` Confessionem !:) 

Confiteor Deo omnipotenti, beatae Mariae sem- 
per Virgini, beato Michaeli Archangelo, beato 
Ioanni Baptistae, sanctis Apostolis Petro et Paulo, 
omnibus Sanctis et vobis, fratres, quia peccavi 
nimis cogitatione, verbo et opere: (percutit sibi pectus 
ter dicens) mea culpa, mea culpa, mea maxima 
culpa. Ideo precor beatam Mariam semper Vir- 
ginem, beatum Michaelem Archangelum, beatum 
Ioannem. Baptistam, sanctos Apostolos Petrum et 
Paulum, omnes Sanctos et vos, fratres, orare pro 
me ad Dominum Deum nostrum. 

M. Misereatur tui omnipotens Deus, et dimissis 
peccatis tuis perducat te ad vitam aeternam. 

S. Amen. 

(Deinde ministri repetunt Confessionem, et ubi a Sa- 
cerdote dicebatur: „vobis, fratres“ et „vos, fratres“, a 
ministris dicitur: „tibi, pater“ et „te, pater“. 


1 In Missis defunctorum et in Missis de Tempore a 
Dominica Passionis usque ad Sabbatum Sanctum excl. 
omittitur Psalmus 42 „Iudica“ cum „Gloria Patri“ et 
repetitione Antiphonae, sed dictis „In nomine Patris... 
Introibo , .. Adéutorium nostrum . ..* fit Confessio etc. 

(Postea Sacerdos iunctis manibus facit absolutionem, 
dicens :) 


Misereatur vestri omnipotens Deus, et dimissis 
peccatis vestris perducat vos ad vitam aeternam. 
R. Amen. 


Indulgentiam, f absolutionem et remissionem 
peccatorum nostrorum tribuat nobis omnipotens et 
misericors Dominus. R. Amen. 


(Et inclinatus prosequitur :) 
. Deus tu conversus vivificabis nos. 
Et plebs tua laetabitur in te. 


Ostende nobis, Domine, misericordiam tuam. 
Et salutare tuum da nobis. 


. Et clamor meus ad te veniat. 


. Dominus vobiscum. 


V 
R 
V 
R. 
V. Domine, exaudi orationem meam. 
R 
y 
R. Et cum spiritu tuo. 


(Et extendens ac iungens manus clara voce dicit:) 


Oremus. 


(Et ascendens ad altare dicit secreto :) 


Aufer a nobis, quaesumus Domine, iniquitates 
nostras, ut ad Sancta Sanctorum puris mereamur 
mentibus introire. Per Christum Dominum nostrum. 
Amen. 


(Deinde manibus iunctis super altare inclinatus dicit:) 


Oramus te, Domine, per merita Sanctorum tuo- 
rum, (osculatur altare in medio) quorum reliquiae hic 

sunt, ot omnium Sanctorum, ut indulgere digneris 
omnia peccata mea. Amen !. 


(Deinde Celebrans signans se? signo crucis incipit 
Introitum in cornu Epistolae.) 


Introitus. 


Ps. 80. Cibavit eos ex adipe frumenti, et de 
petra melle saturavit eos. Ps. ibid. Exsultate Deo 
adiutori nostro: iubilate Deo Iacob. | 


V. Gloria Pairi et Filio et Spiritui Sancto: 
Sicut erat in principio et nunc et semper, et in 
saecula saeculorum. Amen. (Et repetitur usque ad 
Psalmum.) Cibavit eos ex adipe frumenti, et de petra 
melle saturavit eos. 


(Introitu finito, iunctis manibus alternatim cum mi- 
nistris dicit in medio altaris, in Missa vero sollemni ad 
cornu Epistolae :) 

S. Kyrie eleison. M. Kyrie eleison. ©. Kyrie 
eleison. M. Christe eleison. ©. Christe eleison. 
M. Christe eleison. S. Kyrie eleison. M. Kyrie 
eleison. S. Kyrie eleison. 

(Postea in medio altaris extendens et iungens manus 
caputque aliquantulum inclinans dicit: „Gloria $n excelsis 


! In Missa sollemni Celebrans, antequam legat Introi- 
tum, benedicit incensum dicens: „Ab illo bene f dicaris, 
in cuius honore cremaberis. Amen.“ Postea incensat 
altare nihil dicens. 

2 In. Missis pro defunctis Celebrans signat crucem 
super altare resp. super librum. 

Deo" ', et prosequitur iunctis manibus. Cum dicit: , Ad- 
oramus te", „Gratias agimus tibi“, „Iesu Christe" et 
„suscipe deprecationem", inclinat caput, et in fine di- 
cens „cum Sancto Spiritu“ signat se [cruce] a fronte 
ad pectus.) 
Gloria. 


Gloria in excelsis Deo, et in terra pax homini- 
bus bonae voluntatis. Laudamus te. Benedicimus 
te. Adoramus te. Glorificamus te. Gratias agimus 
tibi propter magnam gloriam tuam. Domine Deus, 
fex coelestis, Deus Pater omnipotens. Domine Fili 
unigenite, Jesu Christe. Domine Deus, Agnus Dei, 
Filius Patris. Qui tollis peccata mundi, miserere 
nobis. Qui tollis peccata mundi, suscipe deprecatio- 
nem nostram. Qui sedes ad dexteram Patris, mise- 
rere nobis. Quoniam tu solus Sanctus, tu solus 
Dominus, tu solus Altissimus, Iesu Christe, cum 
Sancto Spiritu, t in gloria Dei Patris. Amen. 

(Deinde osculatur altare in medio, et versus ad po- 
pulum dicit :) 

V. Dominus vobiscum. 

R. Et cum spiritu tuo. 


Oremus. 


Deus, qui nobis sub Sacramento mirabili pas- 
sionis tuae memoriam reliquisti, tribue, quaesumus, 


! Omittitur ,,Gloría"" in Missis de Tempore in Ad- 
ventu, a Dominica in Septuagesima usque ad Pascha 
(exceptis Feria V in Coena Domini et Sabbato Sancto), 
nec non in Missis defunctorum, Vigiliarum, Rogationum, 
in Missis votivis etc. 

ità nos Corporis et Sanguinis tui sacra mysteria 
venerari, ut redemptionis tuae fructum in nobis 
iugiter sentiamus. Qui vivis et regnas cum Deo 
Patre in unitate Spiritus Sancti Deus per ommia 
saecula saeculorum. R. Amen. 


Lectio 
Epistolae beati Pauli Apostoli ad Corinthios 
(1 Cor 11, 23—29). 

Fratres: Ego enim accepi a Domino, quod et 
tradidi vobis, quoniam Dominus Iesus, in qua nocte 
tradebatur, accepit panem, et gratias agens fregit 
et dixit: Accipite et manducate: hoc est corpus 
meum, quod pro vobis tradetur: hoc facite in meam 
commemorationem. Similiter et calicem, postquam 
coenavit, dicens: Hic calix novum testamentum est 
in meo sanguine: hoc facite quotiescumque bibetis, 
in meam commemorationem. Quotiescumque enim 
manducabitis panem hunc et calicem bibetis, mor- 
tem Domini annuntiabitis, donec veniat. Itaque 
quicumque manducaverit panem hune, vel biberit 
calicem Domini indigne, reus erit corporis et san- 
guinis Domini. Probet autem se ipsum homo: et 
sic de pane illo edat et de calice bibat. Qui enim 
manducat et bibit indigne, iudicium sibi manducat 
et bibit, non diiudicans corpus Domini. 

R. Deo gratias. 

Graduale. Ps. 144. Oculi omnium in te sperant, 
. Domine, et tu das illis escam in tempore opportuno. 

V. Aperis tu manum tuam, et imples omne 
animal benedictione. Alleluia, alleluia. 

V. 1o 6,56 s. Caro mea vere est cibus, et sanguis 
meus vere est potus: qui manducat meam carnem, 
et bibit meum sanguinem, in me manet et ego in 
eo. Alleluia. 


(Post Septuagesimam, omissis Alleluia et Versu se- 
quenti, dicitur :) 

Tractus. Mal 1, 11. Ab ortu solis usque ad occa- 
sum magnum est nomen meum in gentibus. 

V. Et in omni loco sacrificatur, et offertur 
nomini meo oblatio munda: quia magnum est no- 
men meum in gentibus. 

V. Prov. 9, 5. Venite, comedite panem meum, et 
bibite vinum, quod miscui vobis. 


(Tempore Paschali omittitur Graduale et eius loco 
dicitur :) 

Alleluia. alleluia. 

V. Lc 24. Cognoverunt discipuli Dominum 
Iesum in fractione panis. Alleluia. 

V. Io 6, 56 s. Caro mea vere est cibus, et sanguis 
meus vere est potus: qui manducat meam carnem 
et bibit meum sanguinem, in me manet et ego in 
eo. Alleluia. 


(Sacerdos in medio altaris dicit profunde inclinatus 
iunctis manibus :) 

Munda cor meum ac labia mea, omnipotens 
Deus, qui labia Isaiae Prophetae calculo mundasti 
ignito, ita me tua grata miseratione dignare mun- 
dare, ut sanctum Evangelium tuum digne valeam 
nuntiare. Per Christum Dominum nostrum. Amen. 

Iube, Domine !, benedicere. Dominus sit in 
corde meo et in labiis meis, ut digne et com- 
petenter annuntiem Evangelium suum. Amen. 


(Deinde conversus ad librum [in cornu Evangelii] 
iunctis manibus dicit :) 

V. Dominus vobiscum. 

R. Et cum spiritu tuo. 

(Et pronuntians , Sequentia sancti Evangelii" signat 
librum et se in fronte, ore et pectore et legit Evangelium.) 


Evangelium. 


Sequentia T sancti Evangelii secundum Ioannem 
(6, 56—59). 

R. Gloria tibi, Domine. 

In illo tempore: Dixit Iesus turbis Iudaeorum: 
Caro mea vere est cibus, et sanguis meus vere est 
potus. Qui manducat meam carnem et bibit meum 
sanguinem, in me manet et ego in illo. Sicut misit 
me vivens Pater, et ego vivo propter Patrem, et 
qui manducat me, et ipse vivet propter me. Hic 
est panis, qui de coelo descendit. Non sicut man- 
ducaverunt paires vestri manna, et mortui sunt. 
Qui manducat hune panem, vivet in aeternum. 


R. Laus tibi, Christe. 


! Quando Diaconus in Missa sollemni legit Evan- 
gelium, petit benedictionem a Sacerdote dicens: „Tube, 
domne, benedicere." — In Missis defunctorum dicitur 
» Munda cor", sed non petitur benedictio, non deferuntur 
luminaria, nec Celebrans osculatur librum. 

(Sacerdos osculatur librum, i. e. initium lecti Evan- 
gelii, et dicit :) 

Per evangelica dicta deleantur nostra delicta. 

(Deinde in medio altaris extendens, elevans et iun- 
gens manus dicit ,,Credo", inclinans caput ad verba 
„unum Deum", „Iesum Christum' et „simul adoratur". 
Ad ila autem verba , Et incarnatus est" genuflectit, 
usque dum dicatur „Et homo factus est''. In fine ad 
„Et vitam venturi saeculi signal se signo crucis a 
fronte ad pectus.) l 


Credo. 


Credo in unum Deum, Patrem omnipotentem, 
factorem coeli et terrae, visibilium omnium et in- 
visibilium. Et in unum Dominum Jesum Christum, 
Filium Dei unigenitum. Et ex Patre natum ante 
omnia saecula. Deum de Deo, lumen de lumine, 
Deum verum de Deo vero. Genitum, non factum, 
consubstantialem Patri: per quem omnia facta sunt. 
Qui propter nos homines et propter nostram salutem 
descendit de coelis. Et! incarnatus est de Spiritu 
Sancto ex Maria Virgine: Et homo factus est. 
Crucifixus etiam pro nobis, sub Pontio Pilato passus 
et sepultus est. Et resurrexit tertia die secundum 
Scripturas. Et ascendit in coelum: sedet ad dex- 
teram Patris. Et iterum venturus est cum gloria 
iudicare vivos et mortuos: cuius regni non erit finis. 
Et in Spiritum Sanctum, Dominum et Vivificantem, 
qui ex Patre Filioque procedit; qui cum Patre et 
Filio simul adoratur et conglorificatur; qui locutus 


! Hic genuflectitur. 

est per Prophetas. Et unam sanctam catholicam 
et apostolieam Ecclesiam. Confiteor unum baptisma 
in remissionem peccatorum. Et exspecto resurrec- 
tionem mortuorum. Et vitam T venturi saeculi. Amen, 


(Deinde osculatur altare, et versus ad populum dicit:) 
V. Dominus vobiscum. 
R. Et cum spiritu tuo. 


Oremus. 
Offertorium. 


Levit.c. 21. Sacerdotes Domini incensum et panes 
offerunt Deo: et ideo sancti erunt Deo suo, et non 
polluent nomen eius. 


(Sacerdos accipit patenam cum Hostia, quam offe- 
rens dicit:) 

Suscipe, sancte Pater, omnipotens aeterne Deus, 
hanc immaculatam hostiam, quam ego indignus fa- 
mulus tuus offero tibi, Deo meo vivo et vero, pro 
innumerabilibus peccatis et offensionibus et negle- 
gentiis meis, et pro omnibus circumstantibus, sed 
et pro omnibus fidelibus Christianis vivis atque de- 
functis, ut mihi et illis proficiat ad salutem in vitam 
aeternam. Amen. 


(Deinde faciens crucem eum eadem patena, deponit 
Hostiam super corporale; infundit vinum et benef dicit 
aquam miscendam in calice dicens :) 

Deus, qui humanae substantiae dignitatem mira- 
biliter condidisti et mirabilius reformasti: da nobis 


per huius aquae et vini mysterium, eius divinitatis 
Manuale Precum. Ed. 3. 9 

esse consortes, qui humanitatis nostrae fieri dignatus 
est particeps, lesus Christus, Filius tuus, Dominus 
noster, qui tecum vivit et regnat in unitate Spiritus 
Sancti Deus per omnia saecula saeculorum. Amen !. 


(Postea accipit calicem et offert dicens :) 


Offerimus tibi, Domine, calicem salutaris, tuam 
deprecantes clementiam, ut in conspectu divinae 
maiestatis tuae pro nostra et totius mundi salute 
cum odore suavitatis ascendat. Amen. 

(Deinde facit signum crucis cum calice, et illum 
ponit super corporale et palla cooperit. Tum iunctis 
manibus super altare aliquantulum inclinatus dicit :) 

In spiritu humilitatis et in animo contrito sus- 
cipiamur a te, Domine, et sic fiat sacrificium no- 
strum in conspectu tuo hodie, ut placeat tibi, Do- 
mine Deus. 

(Erectus expandit manus easque in altum porrectas 
iungens, elevatis ad coelum oculis et statim demissis 
dicit :) 

Veni, sanctificator, omnipotens aeterne Deus, et 
beneTfdic hoc sacrificium tuo sancto nomini prae- 
paratum. 

(Postea, si sollemniter celebrat, benedicit incensum 
dicens: „Per intercessionem beati Michaelis Archangeli, - 
stantis a dextris altaris incensi, et omnium electorum 
suorum, incensum istud dignetur Dominus bene f dicere 


et in odorem suavitatis accipere, Per Christum Dominum 
nostrum. Amen.“ Dein oblata incensat: ,Incensum istud 


! In Missis pro defunctis dicitur praedicta oratio, 
sed aqua non benedicitur. | 

a te benedictum ascendat ad te, Domine, et descendat 
super nos misericordia tua.“ — Tunc incensat altare 
dicens: ,Dirigatur, Domine, oratio mea sicut incensum 
in conspectu iuo: elevatio manuum mearum sacrificium 
vespertinum. Pone, Domine, custodiam ori meo et ostium 
circumstantiae labiis meis, ut non declinet cor meum in 
verba malitiae, ad excusandas excusationes in peccatis." 
Dum reddit thuribulum, dicit: , 4ccendat in nobis Do- 
minus ignem sui amoris et flammam aeternae caritatis. 
Amen." ) 


(Postea Sacerdos lavat manus dicens :) 


Psalm. 25. 


Lavabo inter innocentes manus meas, et circum- 
dabo altare tuum, Domine. 

Ut audiam vocem laudis et enarrem universa 
mirabilia tua. 

Domine, dilexi decorem domus tuae et locum 
habitationis gloriae tuae. 

Ne perdas cum impiis, Deus, animam meam et 
eum viris sanguinum vitam meam. 

In quorum manibus iniquitates sunt: dextera 
eorum repleta est muneribus. 

Ego autem in innocentia mea ingressus sum: 
redime me, et miserere mei. 

Pes meus stetit in directo: in ecclesiis bene- 
dicam te, Domine. 

Gloria Patri... Sicut erat...! 


! In Missis pro defunctis et tempore Passionis omit- 
titur „Gloria. Patri“. 
9 * 

(Sacerdos in medio altaris aliquantulum inclinatus, 
iunctis manibus super eo, dicit :) 

Suscipe, sancta Trinitas, hanc oblationem, quam 
tibi offerimus ob memoriam passionis, resurrectionis 
et ascensionis Iesu Christi Domini nostri, et in 
honorem beatae Mariae semper Virginis, et beati 
Ioannis Baptistae, et sanctorum Apostolorum Petri 
et Pauli, et istorum, et omnium Sanctorum: ut illis 
proficiat ad honorem, nobis autem ad salutem: et 
illi pro nobis intercedere dignentur in coelis, quo- 
rum memoriam agimus in terris. Per eundem Chri- 
stum Dominum nostrum. Amen. 


(Postea osculatur altare, et versus ad populum, ex- 
tendens et iungens manus, voce paululum elevata dicit :) 


Orate, fratres, ut meum ac vestrum sacrifi- 
cium acceptabile fiat apud Deum Patrem omni- 
potentem. A 


(Ministri respondent:) Suscipiat Dominus sacrifi- 
cium de manibus tuis ad laudem et gloriam nominis 
sui, ad utilitatem quoque nostram totiusque Eccle- 
siae suae sanctae. 


(Sacerdos submissa voce dicit:) R. Amen. 


Secreta. 


Ecclesiae tuae, quaesumus Domine, unitatis et 
pacis propitius dona concede, quae sub oblatis mu- 
neribus mystice designantur. Per Dominum nostrum 
Iesum Christum Filium tuum, qui tecum vivit et 
regnat in unitate Spiritus Sancti Deus. 

Ad Praefationem. 


(Sacerdos clara voce dicit:) 


- &. Per omnia saecula saeculorum. 
M. Amen. 
.S. Dominus vobiscum. 
M. Et cum spiritu tuo. 
S. Sursum corda. 
M. Habemus ad Dominum. 
S. Gratias agamus Domino Deo nostro. 
M. Dignum et iustum est. 


Praefatio de Nativitate, neo non pro festo Corporis Ohristi 
et Octava. 


S. Vere dignum et iustum est, aequum et salu- 
tare, nos tibi semper et ubique gratias agere: Do- 
mine sancte, Pater omnipotens, aeterne Deus. Quia 
per incarnati Verbi mysterium, nova mentis nostrae 
oculis lux tuae claritatis infulsit: ut dum visibiliter 
Deum cognoscimus, per hunc in invisibilium amorem 
rapiamur. Et ideo cum Angelis et Archangelis, cum 
Thronis et Dominationibus cumque omni militia coe- 
lestis exercitus hymnum gloriae tuae canimus, sine 
fine dicentes: 


Sanctus, Sanctus, Sanctus Dominus Deus Sa- 
baoth. Pleni sunt coeli et terra gloria tua. Ho- 
sanna in excelsis! Benedictus, qui venit in nomine 
Domini. Hosanna in excelsis! 

Canon Missae. 


(Sacerdos extendens, elevans et iungens manus, ele- 
vans ad coelum oculos et statim demittens, profunde in- 
clinatus ante altare, manibus super eo positis, dicit:)' 

Te igitur, clementissime Pater, per Iesum Chri- 
stum Filium tuum Dominum nostrum supplices ro- 
gamus ac petimus, (osculatur altare) uti accepta 
habeas et benedicas (iungit manus, deinde signat ter 
super oblata) haec t dona, haec t munera, haec t 
sancta sacrificia illibata, (extensis manibus prosequi- 
tur:) imprimis, quae tibi offerimus pro Ecclesia tua 
sancta catholica, quam pacificare, custodire, adunare 
et regere digneris toto orbe terrarum: una cum fa- 
mulo tuo Papa nostro N. et Antistite nostro N. et 
omnibus orthodoxis, atque catholicae et apostolicae 
fidei cultoribus. 


Commemoratio pro vivis. 


Memento, Domine, famulorum famularumque tua- 
rum N. et N. (iungit manus, orat aliquantulum pro 
quibus orare intendit, deinde manibus extensis prosequi- 
tur:) et omnium circumstantium, quorum tibi fides 
cognita est et nota devotio, pro quibus tibi offeri- 
mus vel qui tibi offerunt hoc sacrificium laudis, pro 
se suisque omnibus, pro redemptione animarum sua- 
rum, pro spe salutis et incolumitatis suae, tibique 
reddunt vota sua aeterno Deo, vivo et vero. 


- Infra actionem. 


Commuuicantes, et memoriam venerantes, im- 
primis gloriosae semper Virginis Mariae, Genitricis 

Dei et Domini nostri Iesu Christi: sed et beatorum 
Apostolorum ac Martyrum tuorum: Petri et Pauli, 
Andreao, Iacobi, Ioannis, Thomae, Iacobi, Philippi, 
Bartholomaei, Matthaei, Simonis et Thaddaei, Lini, 
Cleti, Clementis, Xysti, Cornelii, Cypriani, Laurentii, 
Chrysogoni, loannis et Pauli, Cosmae et Damiani, 
eti omnium Sanctorum tuorum, quorum meritis pre- 
cibusque concedas, ut in omnibus protectionis tuae 
muniamur auxilio. (Iungit manus.) Per eundem Chri- 
stum Dominum nostrum. Amen. 


(Tenens manus expansas super oblata dicit :) 


Hane igitur oblationem servitutis nostrae, sed 
et cunctae familiae tuae, quaesumus Domine, ut pla- 
catus accipias, diesque nostros in tua pace disponas, 
atque ab aeterna damnatione nos eripi et in electo- 
rum tuorum iubeas grege numerari. (lungit manus.) 
Per Christum Dominum nostrum. Amen. 


Quam oblationem tu Deus in omnibus, quae- 
sumus, (signat ter super oblata) beneTjdictam, ad- 
scriT ptam, rajftam, rationabilem acceptabilemque 
facere digneris: (signat semel super Hostiam et semel 
super Calicem) ut nobis Corfpus et SanTfguis fiat 
dilectissimi Fili tui Domini nostri Iesu Christi. 

Qui pridie quam pateretur, (accipit Hostiam) ac- 
cepit panem in sanctas ac venerabiles manus suas, 
(elevat oculos ad coelum) et elevatis oculis in coelum 
ad te Deum Patrem suum omnipotentem, tibi gra- 
lias agens, (signat super Hostiam) benet dixit, fregit 
deditque discipulis suis dicens: Accipite et mandu- 
cate ex hoc omnes. 

(Tenens ambabus manibus Hostiam inter indices et 
pollices profert verba consecrationis secrete, distincte et 
attente super Hostiam et simul super omnes, si plures 
sint consecrandae.) 


Hoc est enim Corpus meum. 

(Prolatis verbis consecrationis statim Hostiam con- 
secratam genuflexus adorat, surgit, ostendit populo, re- 
ponit super corporale, iterum adorat, et non disiungit 
pollices et indices, nisi quando Hostia tractanda est, 
usque ad ablutionem digitorum. Tunc detecto Calice 
dicit :) 

Simili modo postquam coenatum est, (ambabus 
manibus accipit Calicem) accipiens et hunc praecla- 
rum Calicem in sanctas ac venerabiles manus suas, 
item tibi gratias agens, (sinistra tenens Calicem, dex- 
tera siguat super eum) bene T dixit deditque discipulis 
suis dicens: Accipite et bibite ex eo omnes. 

(Profert verba consecrationis super Calicem attente, 
continuate et secrete, tenens illum parum elevatum.) 

Hic est enim Calix Sanguinis mei, novi et aeterni 
testamenti, mysterium fldei, qui pro vobis et pro 
multis effundetur in remissionem peccatorum. 

(Prolatis verbis consecrationis, deponit Calicem super 
corporale dicens secrete :) 

Haec quotiescumque feceritis, in mei memoriam 
facietis. 

(Genuflexus adorat, surgit, ostendit populo, deponit, 
cooperit et iterum adorat. Deinde disiunctis manibus 
dicit :) 

Unde et memores, Domine, nos servi Lui, sed et 
plebs tua sancta, eiusdem Christi Filii tui, Domini 

nostri, tam beatae passionis, nec non et ab inferis 
resurrectionis, sed et in coelos gloriosae ascensionis: 
offerimus praeclarae maiestati tuae de tuis donis 
ac datis (iungit manus et signat ter super Hostiam et 
Calicem simul) hostiam t puram, hostiam f sanctam, 
hostiam f immaculatam, (signat semel super Hostiam 
et semel super Calicem) Panem T sanctum vitae 
aeternae et Calicem t salutis perpetuae. 

(Extensis manibus prosequitur :) 

Supra quae propitio ac sereno vultu respicere 
digneris et accepta habere, sicuti accepta habere 
dignatus es munera pueri tui iusti Abel et sacri- 
ficium Patriarchae nostri Abrahae, et quod tibi ob- 
tulit summus sacerdos tuus Melchisedech, sanctum 
sacrificium, immaculatam hostiam. 

(Profunde inclinatus, iunctis manibus et super altare 
positis, dicit :) 

Supplices te rogamus, omnipotens Deus: iube 
haec perferri per manus sancti Angeli tui in su- 
blime altare tuum, in conspectu divinae maiestatis 
tuae: ut quotquot (osculatur Altare) ex hac altaris 
partieipatione sacrosanctum Filii tui (iungit manus 
ei signat semel super Hostiam et semel super Calicem) 
Cor f pus et San f guinem sumpserimus, (seipsum 
signat) omni benedictione coelesti et gratia reple- 
amur. (Iungit manus.) Per eundem Christum Do- 
minum nostrum. Amen. 


Commemoratio pro defunctis. 


Memento etiam, Domine, famulorum famularum- 
que tuarum N. et N., qui nos praecesserunt cum 

signo fidei et dormiunt in somno pacis. (Iungit manus, 
orat aliquantulum pro iis defunctis, pro quibus orare in- 
tendit, deinde extensis manibus prosequitur:) Ipsis, 
Domine, et omnibus in Christo quiescentibus locum 
refrigerii, lucis et pacis, ut indulgeas, deprecamur. 
(Iungit manus et caput inclinat.) Per eundem Christum 
Dominum nostrum. Amen. 

(Manu dextera percutit sibi pectus, elata parum voce 
dicens :) 

Nobis quoque peccatoribus, famulis tuis, de multi- 
tudine miserationum tuarum sperantibus partem ali- 
quam et societatem donare digneris cum tuis sanctis 
Apostolis et Martyribus: cum Ioanne, Stephano, 
Matthia, Barnaba, Ignatio, Alexandro, Marcellino, 
Petro, Felicitate, Perpetua, Agatha, Lucia, Agnete, 
Caecilia, Anastasia, et omnibus Sanctis tuis: intra 
quorum nos consortium, non aestimator meriti, sed 
veniae, quaesumus, largitor admitte. (Iungit manus.) 
Per Christum Dominum nostrum. 

Per quem haec omnia, Domine, semper bona 
creas, (signat ter super Hostiam et Calicem simul di- 
cens:) sancti Tficas, vivit ficas, bene T dicis et praestas 
nobis. (Discooperit Calicem, genuflectit, accipit Sacra- 
mentum dextera, tenens sinistra Calicem, signat cum 
Hostia ter a labio ad labium Calicis dicens :) 

Per iptsum, et cum iptso, et in iptso (bis signat 
inter Calicem et pectus) est tibi, Deo Patri f omni- 
potenti, in unitate Spiritus f Sancti (elevans parum 
Calicem cum Hostia dicit: omnis honor et gloria. 
(Reponit Hostiam, cooperit Calicem, genuflectit, surgit 
et dicit cantando vel legendo :) 

Oratio Dominica. 


Per omnia saecula saeculorum. R. Amen. 


(Iungit manus.) Oremus: Praeceptis salutaribus 
moniti et divina institutione formati, audemus 
dicere: 

(Extendit manus.) Pater noster, qui es in coelis: 
Sanctificetur nomen tuum. Adveniat regnum tuum. 
Fiat voluntas tua, sicut in coelo et in terra. Pa- 
nem nostrum quotidianum da nobis hodie. Et di- 
mitte nobis debita nostra, sicut et nos dimittimus 
debitoribus nostris. Et ne nos inducas in tentatio- 
nem. R. Sed libera nos a malo. 

(Sacerdos secrete dicit:) Amen. 

(Deinde accipit patenam inter indicem et medium 
digitos et dicit :) 

Libera nos, quaesumus Domine, ab omnibus 
malis praeteritis, praesentibus et futuris: et inter- 
cedente beata et gloriosa semper Virgine Dei Geni- 
trice Maria, cum beatis Apostolis tuis Petro et 
Paulo, atque Andrea et omnibus Sanctis, (signat 
se cum patena a fronte ad pectus, et eam osculatur) 
da propitius pacem in diebus nostris, ut ope mi- 
Sericordiae tuae adiuti et a peccato simus semper 
liberi, et ab omni perturbatione securi. 

(Submittit patenam  Hostiae, discooperit Calicem, 
genuflectit, surgit, accipit Hostiam, frangit eam super 
Calicem per medium dicens:) Per eundem Dominum 
nostrum lesum Christum Filium tuum. 

(Partem, quae in dextera est, ponit super patenam. 
Deinde ex parte, quae in sinistra remansit, frangit par- 

ticulam dicens): Qui tecum vivit et regnat in uni- 
tate Spiritus Sancti Deus. 

(Aliam mediam partem cum ipsa sinistra ponit super 
patenam, et dextera tenens particulam super Calicem, 
sinistra Calicem, dicit:) 

Per omnia saecula saeculorum. R. Amen. 

(Cum ipsa particula signat ter super Calicem dicens:) 

Pax ł Domini sit T semper vobis T cum. 

R. Et cum spiritu tuo. 

(Particulam ipsam immittit in Calicem dicens secrete:) 

Haec commixtio et consecratio Corporis et San- 
guinis Domini nostri lesu Christi fiat accipientibus 
nobis in vitam aeternam. Amen. 


(Cooperit Calicem, genuflectit, surgit et inclinatus 
Sacramento, iunctis manibus et ter pectus percutiens dicit :) 


Agnus Dei. 


Agnus Dei, qui tollis peccata mundi, miserere 
nobis !, 

Agnus Dei, qui tollis peccata mundi, miserere 
nobis. 

Agnus Dei, qui tollis peccata mundi, dona nobis 
pacem. 

(Deinde iunctis manibus super altare, inclinatus dicit 
sequentes orationes :) 

Domine Iesu Christe, qui dixisti Apostolis tuis: 
Pacem relinquo vobis, pacem meam do vobis: ne 


1 In Missis pro defunctis non dicitur „miserere nobis", 
sed eius loco ,dona eis requiem", et in tertio additur 
„sempiternam“. 

respicias peccata mea, sed fidem Ecclesiae tuae, 
eamque secundum voluntatem tuam pacificare et 
eoadunare digneris. Qui vivis et regnas Deus per 
omnia saecula saeculorum. Amen. 


(Si danda est pax'!, osculatur altare et dans pacem 
dicit: Pax tecum. R. Et cum spiritu tuo.) 


Domine lesu Christe, Fili Dei vivi, qui ex vo- 
luntate Patris, cooperante Spiritu Sancte, per mor- 
tem tuam mundum vivificasti: libera me per hoc 
sacrosanctum Corpus et Sanguinem tuum ab omni- 
bus iniquitatibus meis et universis malis, et fac 
me tuis semper inhaerere mandatis, et a te nun- 
quam separari permittas. Qui cum eodem Deo 
Patre et Spiritu Sancto vivis et regnas Deus in 
saecula saeculorum. Amen. 

Perceptio Corporis tui, Domine Iesu Christe, 
quod ego indignus sumere praesumo, non mihi pro- 
veniat in iudicium et condemnationem, sed pro tua 
pietate prosit mihi ad tutamentum mentis ei cor- 
poris, et ad medelam percipiendam. Qui vivis et 
regnas cum Deo Patre in unitate Spiritus Sancti 
Deus per omnia saecula saeculorum. Amen. 


(Genuflectit, surgit et dicit:) 
Panem coelestem accipiam, et nomen Domini 
invocabo. 


(Deinde parum inclinatus, accipit ambas partes Ho- 
stiae inter pollicem et indicem sinistrae manus et patenam 


! [n Missis defunctorum non datur pax neque dicitur 
praecedens oratio. 

inter eundem indicem et medium, et dextera percutiens 
pectus, elevata aliquantulum voce, dicit ter devote et 
humiliter :) 

Domine, non sum dignus, ut intres sub tectum 
meum, sed tantum die verbo, et sanabitur anima 
mea. 

(Postea dextera se signans cum Hostia super patenam 
dicit :) 

Corpus Domini nostri Iesu Christi custodiat 
animam meam in vitam aeternam. Amen. 

(Sumit reverenter ambas partes Hostiae, iungit ma- 
nus et quiescit aliquantulum in meditatione sanctissimi 
Sacramenti. Deinde discooperit Calicem, genuflectit, 
colligit fragmenta, si quae sint, extergit patenam super 
Calicem interim dicens :) 

Quid retribuam Domino pro omnibus, quae re- 
tribuit mihi? Calicem salutaris accipiam, et nomen . 
Domini invocabo. Laudans invocabo Dominum, et 
ab inimicis meis salvus ero. 

(Accipit Calicem manu dextera et eo se signans 
dicit :) 

Sanguis Domini nostri Iesu Christi custodiat 
animam meam in vilam aeternam. Amen. 

(Sumit totum Sanguinem cum particula. Quo sumpto, 
si qui sunt communicandi, eos communicet, antequam 
se purificet. Postea dicit :) 

Quod ore sumpsimus, Domine, pura mente ca- 
piamus, et de munere temporali fiat nobis remedium 
sempiternum. 

(Interim porrigit Calicem ministro, qui infundit in eo 
parum vini, quo se purificat; deinde prosequitur :) 

Corpus tuum, Domine, quod sumpsi, et Sanguis, 
quem potavi, adhaereat visceribus meis: et prae- 
sta, ub in me non remaneat scelerum macula, quem 
pura et sancta refecerunt Sacramenta. Qui vivis 
et regnas in saecula saeculorum. Amen. 

(Abluit digitos, extergit et sumit ablutionem, extergit 
os et Calicem, quem operit, et plicato corporali collocat 
in altari ut prius; deinde prosequitur Missam.) 


Communio. 


1 Cor 11, 26 s. Quotiescumque manducabitis panem 
hune et calicem bibetis, mortem Domini annun- 
tiabitis, donec veniat: itaque quicumque mandu- 
caverit panem hunc vel biberit calicem Domini in- . 
digne, reus erit Corporis et Sanguinis Domini. 

S. Dominus vobiscum. 

M. Et cum spiritu tuo. 


Postcommunio. 


Oremus: Fac nos, quaesumus Domine, divini- 
talis tuae sempiterna fruitione repleri, quam pre- 
tiosi Corporis et Sanguinis tui temporalis perceptio 
praefigurat. Qui vivis et regnas cum Deo Patre... 
R. Amen. 

(Dicto post ultimam orationem:) Dominus vobis- 
eum. R. Et cum spiritu tuo, (dicit, pro Missae qua- 
litate, vel:) Ite, missa est (vel: Benedicamus Do- 
mino). R. Deo gratias !. 


! In Missis defunctorum dicit: Requiescant in pace. 
R. Amen. 

(Tempore Paschali, hoc est: & Missa Sabbati Sancti 
usque ad Sabbatum in Albis inclusive :) 

Ite, missa est, alleluia, alleluia. 

R. Deo gratias, alleluia, alleluia. 

(Dicto „Ite, missa est^ vel „Benedicamus Domino" 
Sacerdos inclinat se ante medium altaris et manibus 
iunctis super illud dicit :) 

Placeat tibi, sancta Trinitas, obsequium servi.. 
tutis meae, et praesta, ut sacrificium, quod oculis 
luae maiestatis indignus obtuli, tibi sit acceptabile, 
mihique et omnibus, pro quibus illud obtuli, sit 
te miserante propiliabile. Per Christum Dominum 
noslrum. Amen. 

(Deinde osculatur altare et elevatis oculis, exten- 
dens, elevans et iungens manus caputque Cruci incli- 
nans dicit :) 

Benedicat vos omnipotens Deus, (et versus ad 
populum, semel tantum benedicens, etiam in Missis sol- 
lemnibus, prosequitur:) Pater et Filius f et Spiritus 
Sanctus. R Ámen' 

(Deinde in cornu Evangelii dicto , Dominus vobis- 
cum". R. „Et cum spiritu tuo", et „Initium“ vel ,Se- 
quentia sancti Evangelii“, signans altare vel librum et 
se, ut supra in Evangelio Missae, legit Evangelium se- 
cundum loannem: „In principio erat Verbum" vel aliud 
Evangelium, ut dictum est in rubricis generalibus. Cum 
dicit: „Et Verbum caro factum est", genuflectit. In fine: 
R. „Deo gratias" .) 


1 In Missis defunctorum non datur benedictio, sed 
dicto „Requiescant in pace" dicit: „Placeat tibi, sancta 
Trinitas". Deinde osculato altari legit Evangelium 
sancti Ioannis. 

S. Dominus vobiscum. 

R. Et cum spiritu tuo. 

S. Initium T sancti Evangelii secundum Ioannem 
(lo 1, 1—14). | 

R. Gloria tibi, Domine. 

In principio erat Verbum, et Verbum erat apud 
Deum, et Deus erat Verbum. Hoc erat in principio 
apud Deum. Omnia per ipsum facta sunt, et sine 
ipso factum est nihil, quod factum est. In ipso vita 
erat, et vita erat lux hominum: et lux in tenebris 
lucet, et tenebrae eam non comprehenderunt. Fuit 
homo missus a Deo, cui nomen erat loannes. Hic 
venit in testimonium, ut testimonium perhiberet de 
lumine, ut omnes crederent per ilum. Non erat 
ille lux, sed ut testimonium perhiberet de lumine. 
Erat lux vera, quae illuminat omnem hominem veni- 
entem in hune mundum. In mundo erat, et mundus 
per ipsum factus est, et mundus eum non cognovit. 
In propria venit, et sui eum non receperunt. Quot- 
quot autem receperunt eum, dedit eis potestatem 
filios Dei fieri, his, qui credunt in nomine eius, qui 
non ex sanguinibus, neque ex voluntate carnis, 
neque ex voluntate viri, sed ex Deo nati sunt. 
(Hic genu flectitur. Et Verbum caro factum est, et 
habitavit in nobis; et vidimus gloriam eius, gloriam. 
quasi Unigeniti a Patre, plenum gratiae et veritatis. 

R. Deo gratias. 


Precatio pia post Missam. 


Misericordissime Domine, qui nos miseros mor- 
tales non dedignatus es etiam in hac hora stare 
Manuale Precum. Ed. 8. 10 

in conspectu tuo, ad te glorifieandum pariter ac 
praedicandum: condona mihi in ipso precationis 
huius tempore commissa errata, sive per occupa- 
tionem, sive per mentis atque cogitationis in ab- 
surda desideria inductionem, uti ne glorietur ini- 
micus adversum me, quod ne in ipso quidem tem- 
pore doxologiae, confessionis atque synaxeos a 
peccatis mihi caverim. Memor beneficiorum tuo- 
rum et immensae caritatis tuae, dico et devoveo 
tibi omnia opera mea. Credo tibi, in te spero, 
ac toto corde te diligo, o Deus meus, veritas mea, 
misericordia mea, et refugium meum et omnia. 
Amen. 


2. Aliae preces sub Sacrificio Missae. 
Oratio praeparatoria. 


Domine lesu Christe, Verbum patris, qui cor- 
poris et sanguinis tui sacramentum in ultima coena 
instituisti, illudque in passionis et mortis tuae me- 
moriam a fidelibus tuis offerri et frequentari vo- 
luisti: fac me, quaeso, participem meritorum et 
beneficiorum tuorum, quae in hac Missa rememo- 
rantur, et concede, ut cum gustu et fructu spiri- 
tuali, devote et attente, intersim huic sanctissimo 
sacrificio, quod tibi humiliter nunc offero in me- 
moriam amarissimae tuae passionis et mortis, ad 
honorem sanctissimae Virginis, matris tuae Mariae, 
omniumque Sanctorum tuorum, pro delictorum meo- 
rum remissione et purgatione, pro animae meae 
salute, pro totius ecclesiae profectu, et pro refri- 

gerio ac liberatione fidelium animarum corpore 
exutarum. Fac me, Domine Iesu Christe, huius 
sacri mysterii cum gaudio spirituali participem, et 
concede ad omnium servire salutem, quod pro red- 
emptione omnium instituere dignatus es. Amen. 


Ad Kyrie eleison. 


Benigne, pie et misericors Pater, miserere mei. 
In remissionem omnium meorum totiusque mundi 
peccatorum offero tibi vitam, passionem et mortem 
unigeniti Filii tui, offero tibi omnia merita dulcis- 
simae Matris illius omniumque Sanctorum, ut illo- 
rum amore mihi ignoscas et aeternam vitam lar- 
giaris. 

Pie Iesu, redemptor mi, miserere mei. Oro te, 
clementissime, fac me omnium meritorum tuorum 
participem, ut tibi concorporatus, et virtute huius 
sacrificii unum quid tecum effectus, tibi per amo- 
rem et imitationem sanctissimae vitae tuae ubique 
conformis vivam, teque ut palmes in vite frui merear. 

Spiritus Sancte, consolator optime, miserere mei. 
Illumina intellectum meum, rege corpus, moderare 
animum, conforta spiritum, ut vincat omnes affectus 
cordis inordinatos. Da fidem certam, spem firmam 
el puram perfectamque caritatem. Fac, ut cum 
dulcedine te diligam et in omni loco atque tem- 
pore tuae voluntati satisfaciam. Amen. 


Ad Collectam. 


Omnipotens sempiterne Deus, te suppliciter ex- 
oramus, ut respicere digneris de excelso sanctuario 


iuo super congregationem nostram, ecclesiaeque 
10* 

tuae preces, pro nobis omnibus ad te sacerdotis 
huius ministerio destinatas, clementer acceptes et 
exaudias. Ideoque pro immensa tua misericordia 
largiaris nobis peccatorum nostrorum veniam, in- 
legritatem mentis, incolumitatem corporis, neces- 
sariam vitae sustentationem, pacem in diebus 
nostris, aéris temperiem, fertilitatem terrae: catho- 
licae fidei unitatem, exstirpationem omnium haere- 
sium, consiliorum impiorum destructionem, verae 
orthodoxaeque religionis incrementum, caritatis ac 
pietatis fervorem, sinceram animi devotionem, tole- 
 rantiam et longanimitatem in affectionibus, in spe 
gaudium et laetitiam: omnia denique ad salutem 
tum animae tum corporis utilia et ad tuae impri- 
mis gloriae augmentum idonea. Per Christum etc. 


Ad Epistolam. 


O aeterne Deus, qui nunquam desinis nos in- 
dignos famulos tuos publico eeclesiae tuae mini- 
sterio apostolicis, prophetieis aliisque sacris doc- 
trinis et monitis ad cultum et amorem tui nominis 
excitare et adversus mundi, carnis et daemonis 
insidias praemunire: da, quaesumus, ut salutaria 
dogmata ac monita omnes ex animo semper amplec- 
tamur eisque mores et omnem vitam nostram serio 
conformare eonemur. Et ne tandem nobis ad cumu- 
lum damnationis cedat, viam veritatis seu volun- 
tatem tuam per tot interpretes ac praecones tuos 
cognovisse et non fecisse: da nobis gratiam et 
vires, ut, quae facienda toties cognoscimus, effi- 
caciter facere valeamus. Amen. 


sse Ae 


Ad Evangelium. 


Domine Iesu Christe, qui a Deo venisti magister 
et viam Dei nos in veritate docuisti, olim quidem 
visus in terris et cum hominibus conversatus, 
hodie etiam per evangelistarum scripta et prae- 
cones verbi tui docere non cessans: da nobis in- 
tellectum capacem salutaris doctrinae tuae, acçende 
et affectum zelo sapientiae coelestis et doce nos 
facere voluntatem tuam, ut fidem, quae ex auditu 
evangelii nascitur, et quam lingua nostra loquitur, 
etiam moribus vita fateatur. Solius enim gratiae 
tuae opus est, ut sciamus voluntatem tuam et fa- 
ciamus, quia ex nobis servi inutiles sumus, ex te 
autem est omnis sufficientia nostra. Amen. 


Ad Symbolum. 


Auge in populo tuo, Domine, mysteriorum regni 
tui intellegentiam, et eam in pectoribus nostris 
fove fidem, quae evangelii semen in pectoribus 
nostris faciat pullulare. Amen. 


Ad Offertorium. 


Piissime Pater, in unione illius excellentissimae 
caritatis, qua Unigenitus tuus omnem influxum di- 
vinitatis, qui in eius humanitatem descendit, cum 
plena gratitudine offerens refudit in abyssum ori- 
ginis suae, offero tibi omnia et singula bona, quae 
ex ineffabili benignitate tua mihi unquam contulisti, 
eaque in summum gratitudinis affectum, una cum 
meritis et virtutibus eiusdem Filii tui, super altari 


tuo in sempiternae laudis sacrificium immolo. Ma- 
xime vero offero tibi cor meum, sed heu! nimis 
pravum et improbum, illudque sacro huic calici 
immergo ea intentione et desiderio, ut omnes illae 
orationes et benedictiones, quae super hunc cali- 
cem fient, etiam super cor meum fpronuntientur, 
atque per virtutem istius ineffabilis consecrationis, 
qua vinum in Filii tui sanguinem convertetur, id 
ipsum in tui amorem efficaciter convertatur. — 
Ad haec in unione amoris et gratitudinis illius, 
qua Filius tuus omnes adversitates suas tibi ob- 
tulit, offero tibi super altare tuum, quidquid ad- 
versi iam mihi quam ulli hominum e corde tuo 
paterno ad salutem nostram misisti: rogans, ut id 
omne una cum hoc sacrificio in odorem suavitatis 
suscipias nobisque ad salutem provenire concedas. 
Demum in unione resignationis Unigeniti tui offero 
et resigno me in tuam sanctissimam voluntatem, 
ex toto corde desiderans, ut per me, in me, et 
cirea me tuum in omnibus laudabilissimum bene- 
placitum semper perficias: ad quod perficiendum 
praebeo tibi, Regi regum, Domino, totam sub- 
stantiam corporis et animae meae, ad serviendum 
tibi pro gloria tuae colendae maiestatis. Amen. 


Ad Canonem. 


O Deus ineffabilis, iam incipiunt illa tremenda 
mysteria, quae nec Cherubim, nec Seraphim, nec 
omnes virtutes coelorum plene valent comprehen- 
dere: cum tibi soli cognitum sit, cum quanta amo- 
ris magnitudine te in dies pro salute fidelium Deo 

Patri super altare in hostiam laudis et placationis 
offeras. Ideoque haec sacrosancta arcana universi 
Angelorum ordines summa demissione venerantur: 
et quod videant Regem suum et Dominum, qui olim 
hominem redempturus summo amore descenderat, 
nunc iterum pro salute eiusdem hominis ineffabili 
quodam modo super altare descendere atque sub 
vilissimis panis et vini speciebus se abdere. O bone 
Iesu, tam inaestimabiliter tamque excellenter re- 
verendum est opus illud, quod nunc operaberis, 
quod parvitas mea nequaquam audet ad hoc vel 
respicere. Unde demergens me iacebo in profun- 
dissima valle humilitatis, quam potero investigare, 
exspectans ibidem portionem meam, quia omnibus 
electis inde salus proveniet. O utinam, piissime 
Iesu, in hoc opere tuo te adiuvare efficereque pos- 
sem, ut haec oblatio sacratissima secundum digni- 
tatem suam plenum sortiretur effectum! certe liben- 
tissime quantumcumque difficili labore ad hoc inser- 
vire vellem. Rogo ergo te, da sacerdoti huic, ut 
tali dignitate te tractet et offerat, quatenus haec 
oblatio omnibus fidelibus vivis atque defunctis summe 
prodesse valeat. Amen. 


Ad Elevationem S. Hostiae. 


Ave corpus Christi, natum de Maria Virgine, 
vere passum, immolatum in cruce pro homine: esto 
mihi praegustatum mortis in examine. 


O duleis, o pie, o Iesu, fili Mariae! esto mihi 
Iesus, et salva me. 

Ad Elevationem S. Calicis. 


. Ave sanguis lesu Christi, in hoc sacro calice, 
qui in cruce profluxisti ex aperto latere, et ab omni 
abluisti totum mundum crimine. 

Ablue, sanetifica et custodi animam meam in 
vitam aeternam. 


Post Elevationem. 


Sanetissime Pater! cum Unigenitus tuus iam vere 
in altari praesens, semet ipsum fecerit sacrificium 
et victimam pro, peccatis nostris, ideo in unione 
amoris illius, quo ille se ipsum olim in cruce et 
modo in altari obtulit, offero tibi sanctissimum eius 
corpus et sanguinem, humanitatem et divinitatem, 
virtutes et perfectiones, passionem et mortem, et 
in unione horum offero tibi omnes virtutes, merita 
et gratias B. Virginis Mariae omniumque Sanctorum, 
nec non et omnia bona opera cunctorum hominum 
totumque thesaurum sanctae ecclesiae. Quibus spe- 
eialiter addo, quidquid ego meique speciales amici 
unquam boni peregimus aut mali pro tua gloria 
sustinuimus. Et hanc oblationem una cum hoc et 
totius orbis sacrificiis offero tibi, o Pater aeterne, 
per dilectum Filium tuum, in virtute Spiritus Sancti, 
ad tuam supremam laudem et gloriam, in recogni- 
tionem tuae supremae maiestatis et dominii, in gra- 
tiarum actionem pro omnibus beneficiis ulli unquam 
creaturae collatis, et in plenam abolitionem omnis 
iniuriae ab ullo unquam tibi irrigatae. Deinde of- 
fero tibi eandem in augmentum gaudii et gloriae 

humanitatis Domini nostri Iesu Christi, in cultum et 
venerationem omnium mysteriorum vitae et mortis 
eius et in augmentum gloriae et beatitudinis B. Vir- 
ginis Mariae omniumque Sanctorum, maxime patro- 
norum meorum, et quorum hodie memoria colitur. 
Tertio offero tibi eandem pro me misero peccatore - 
et pro omnibus meis spiritualibus et carnalibus 
amicis (maxime pro N. N), et pro omnibus chri- 
stianis, vivis atque defunctis (maxime pro N. N.), 
rogans, ut illam suscipere digneris in condignam 
gratiarum actionem pro omnibus bonis in corpore 
el anima nobis impensis, ad impeirandam omnem 
gratiam nobis necessariam, ad avertendum omne 
malum corporale et spirituale, quod saluti nostrae 
officeret, et demum in perfectissimam remissionem 
et satisfactionem omnium peccatorum et neglegen- 
tiarum nostrarum: pro quibus offero tibi omne bene- 
placitum, quod tibi exhibuit, omnemque satisfactio- 
nem, quam tibi pro debitis nostris persolvit lesus 
Christus, Filius tuus, Dominus noster. Per ipsum, 
et cum ipso, et in ipso sit tibi, Deo Patri omni- 
potenti, in unitate Spiritus Sancti omnis honor et 
gloria per omnia saecula saeculorum. Amen. 


Ad Orationem Dominicam. 


Praesta nobis, quaesumus Domine, ut cum 
conscientia pura, corde contrito et humiliato, la- 
biis impollutis, et cum fiducia, qualis filios decet, 


oremus et dicamus: Pater noster, qui es in coe- 
lis etc, 

Communio spiritualis. 


Domine Iesu Christe, Fili Dei vivi, firmissima 
fide credo et profiteor, te hic corporaliter et sub- 
stantialiter praesentem in altari, hostiam veram et 
vivam immolari, qui pro me natus, passus, et in 
cruce immolatus ac mortuus fuisti. Te ergo Deum 
meum et creatorem ac redemptorem meum supplex 
adoro et veneror, ac divinae maiestati tuae corde 
humili et contrito me prosterno. Et per tuam mi- 
sericordiam ac merita infinita spero remissionem 
omnium peecatorum, de quibus sincerissime doleo, 
propter te Deum meum, summum bonum offensum, 
quod amo super omnia. O Deus animae meae! 
gaudeo de ineffabili gloria et perfectione tua: utinam 
te una mecum omnes creaturae, ut par est, agno- 
scant, ament, glorificent. Id certe ego ex nunc 
desidero et amore tui me ac mea omnia tibi hu- 
millime offero propter infinitam bonitatem et bene- 
ficia tua, pro quibus te laudo et benedico, nec aliud 
quidquam ulterius a te peto et rogo, quam ut tecum 
unus spiritus efficiar; et quia sacramentali com- 
munione tibi nunc uniri non possum, transforma 
me nihilominus totum in te, ut vivam ego, iam non 
ego, vivas vero tu in me et ego in te, et maneas 
mecum, nec a te unquam separari me permittas, 
qui vivis etc. Amen. 


Postcommunio. 


Ecce, Pater coelestis! ad altare tuum misit tibi 
sancta mater ecclesia hostiam istam superdignissi- 

mam, quam tu olim misisti immolandam pro nobis. 
Illam ergo suscipere digneris in amore illo super- 
excellenti, quo Filium tuum de regione nostra ad 
regnum tuum revertentem tibique Deo Patri omnem 
fructum humanitatis suae gloriosaque vulnera carnis 
suae praesentantem suscepisti. Non recedant, piis- 
sime Pater, ab oculis tuis cicatrices eius in per- 
petuum, ut memineris, quantam ab eo pro peccatis 
nostris satisfactionem acceperis. Igitur virtute huius 
oblationis ineruentae miserere mei et omnium pec- 
catorum cunctorumque fidelium vivorum ac defunc- 
iorum: da illis gratiam et misericordiam, remis- 
sionem peccatorum et vitam aeternam. Amen. 


Oratio post Missam. 


Domine Iesu Christe, qui ascendens in coelum 
omnium animas vocasti ad coelestia et nobis ma- 
ximam spem illa consequendi dedisti: benedic, 
quaeso, animabus nostris, ut non ad captandam 
vitae huius vanissimam iucunditatem, sed ad regni 
perennis beatitudinem consectandam eamus. Cor- 
pore revertamur ad nostra; mente vero tibi uni 
omnium conditori maneamus consociati, ac nunquam 
a te divelli nos aut distrahi patiamur. Denique 
praesta, ut cum vivis et defunctis extremo iudicii 
die in illa bonorum multitudine laeti sub aspectum 
tuum venire possimus: qui vivis et regnas cum Deo 
Patre in unitate Spiritus Saneti Deus per omnia 
saecula saeculorum. Amen. 

9. Aliae preces sub Sacrificio Missae. 
Oratio praeparatoria ad Missam. 


Domine Iesu Christe, lux pura mentium et veri- 
tas aeterna, siste, precor, vagum nimis cor meum, 
ut in tuae adorandae maiestatis conspectu, dum 
sacrum hoc missae officium peragitur, ego attentus 
ac reverenter adsim verumque inde fructum, mihi 
et alis salutarem, percipiam; ac praesertim, ut 
caritatem tuam immensam, qua te totum pro nobis 
redimendis in mortem atrocem obtulisti, grato animo 
commemorem. Tibi laus et gratiarum actio, sacer- 
dos et hostia nosterque pontifex secundum ordinem 
Melchisedech, qui sub specie panis et vini sacer- 
dotes oblationem mundam offerre ac apud gentes 
aeterno Deo sacrificare docuisti. 


Ad Kyrie eleison. 


Te Deum Patrem ingenitum, te Filium unigeni- 
tum, te Spiritum Sanctum Paraclitum, sanctam et 
individuam Trinitatem toto corde et ore confitemur, 
laudamus atque benedicimus. Gloria Patri, qui 
creavit nos. Gloria Filio, qui redemit nos. Gloria 
Spiritui Sancto, qui sanctificavit nos. Gloria summae 
et individuae Trinitati, Deo nostro in saecula sae- 
eulorum. Amen. 


Ad Epistolam et Graduale. 


Domine, ne secundum peccata nostra facias 
nobis, neque secundum iniquitates nosiras retribuas 
nobis. Domine, ne memineris iniquitatum nostrarum 

antiquarum. Cito anticipent nos misericordiae tuae, 
quia pauperes facti sumus nimis. Adiuva nos, Deus 
salutaris noster, et propter gloriam nominis tui 
libera nos et propitius esto peccatis nostris propter 
nomen tuum. 

Dominator Domine Deus, qui afflietiones homi- 
num gaudiis temperas, da, ut peregrinum nobis 
alleluia apud te in aeterna felicitate exsultantes de- 
eantemus, et illius hic intellegentes gaudia eorum 
ardore mentes nostrae inflammatae eo attrahantur, 
ubi est mortis expers vita et dies sine noctis vi- 
eissitudine. Amen. 


Ad Evangelium. 


Domine Iesu, qui ex voluntate Patris tui laetum 
mundo evangelium annuntiasti: da gratiam, ut illud 
intellectu percipiam, voluntate amplectar, memoria 
conservem, opere compleam, et gregi electarum 
ovium tuarum, quae vocem tuam audiunt, ita hic 
associer, ut eidem in novissimo die ad dexteram 
iuam coniunctus audire merear: venite benedicti, 
possidete regnum vobis paratum. 


Ad Symbolum. 


Deus praestet nobis suam gratiam per lesum 
Christum et Spiritum Sanctum, ut omnes in sincera 
huius sacrosanctae fidei christianae professione in 
finem usque perseveremus, atque in ea ipsa cer- 
iamen bonum certemus, quo post hanc vitam a iu- 
Stissimo agonotheta nostro coronam iustitiae cum 
omnibus electis percipiamus. 

Cum sacerdos ad oblationem se praeparat, 

ita precare. 

Domine Iesu Christe, Fili Dei vivi et Virginis 
intemeratae, in memoriam et laudem immensae cari- 
tatis tuae, qua factum est, ut te nobis totum in 
altari crucis impenderes, hoc praesens missae sacri- 
ficium sicut et alia omnia per sacerdotum manus 
toto orbe celebranda hodie sacrificia offero tibi, 
quae Patri tuo aeterno commendes, quemadmodum 
ipse in cruce moriens, sacrosanctum corpus atque 
sanguinem tuum pro mundi salute obtulisti, et eidem 
coelesti Patri ad utilitatem ecclesiae commendasti. 
Eiusdem corporis et sanguinis tui oblatio, quae in 
mysterio hic renovatur, et incruento modo sub specie 
panis et vini peragitur, suum, quaeso, fructum as- 
sequatur, ut inde vivi gratiam, fideles defuncti re- 
quiem et hi, pro quibus sacrificatur, misericordiam 
ac vitam consequantur aeternam. Atque hoc ipsum 
ecclesiae sacrificium, quod sine fructu passionis et 
mortis tuae nunquam offertur, sit, quaeso, pro in- 
numeris beneficiis tuis in nos collatis gratiarum 
actio, et pro infinitis peccatis nostris commissis, 
ac bonis hucusque neglectis poenisque debitis pro- 
pitiatio et satisfactio salutaris. Qui vivis et regnas 
cum Deo Patre in unitate Spiritus Sancti Deus per 
omnia saecula saeculorum. Amen. 


Ad Offertorium. 


O sapientia aeterna, splendor gloriae et figura 
substantiae Patris: qui universa de nihilo creasti, 
et ut hominem ad Paradisi gaudia reduceres, in 

hanc vallem miseriae descendisti, eique viam red- 
eundi per tuam dulcissimam conversationem demon- 
strasti, et pro satisfactione cunctorum, tamquam 
agnus innocens, Patri immolari voluisti, et te in 
sacramento altaris, quod modo peragimus, tamquam 
amoris certissimum symbolum reliquisti: aperi per 
tuam pretiosam mortem cor meum, ut te regem 
regum et Dominum dominantium ocülis integrae 
fidei semper aspiciam et in conspectu tuo me ver- 
sari semper credam. Pone mea in tuis vulneribus 
studia, in tuis stigmatibus sapientiam, ut ulterius 
in te solo caritatis libro et morte tua proficiam et 
omnibus mutabilibus rebus deficiam: ita ut ego iam 
non ego, sed tu in me et ego in te indissolubili 
vinculo amoris aeternaliter maneamus. Qui vivis 
et regnas cum Deo Patre in unitate Spiritus Sancti 
Deus per omnia saecula saeculorum. Amen. 


Oratio ad Praefationem. 


Celsissime Deus ac Pater, evehe, quaesumus, 
corda nostra a terrenis ad coelestia, ut te unum 
et cogitemus et loquamur et vita tota exprimamus 
teque solo fruamur in aeternum. Amen. 


Ad sacrum Canonem. 


Summe sacerdos ac vere pontifex, lesu Christe, 
qui te obtulisti Deo Patri in ara crucis hostiam 
puram et immaculatam pro nobis miseris peccatori- 
bus, qui carnem tuam et sanguinem nobis in sacra- 
mento (quod tua divina omnipotentia conficitur) 

reliquisti et hoc sacrificium instituisti, quod offerri 
praecepisti in commemorationem tui pro salute 
nostra: per hane omnipotentiam tuam te rogo, ut 
concedas mihi peceatori venerandae passionis tuae 
dignam memoriam agere et me totum meaque omnia 
tibi; qui es Dominus et rex meus, resignare et con- 
secrare et huic coelesti sacrificio interesse cum 
timore et tremore et cordis puritate et lacrimarum 
fonte, cum laetitia spirituali et coelesti gaudio. 
Sentiat mens mea dulcedinem beatissimae prae- 
sentiae tuae, et excubias sanctorum angelorum 
tuorum in circuitu meo. Ecce pro me sollicitus 
talia postulo: meminisse caritatis debeo, ut et pro 
alis te exorem. Te igitur amatorem ecclesiae tuae 
deprecor, Deus, pro sacerdotibus tuis, ut verbis 
simul et meritis vitae populum sibi creditum ad 
coelestem patriam invitent. Pro regibus, ducibus 
et iis, qui in sublimitate positi sunt, ut patres or- 
phanorum et iudices viduarum semet ipsos ex- 
hibeant, miseriisque inopum et gemitibus pauperum 
condoleant, nil nisi quod iustum est in iudicio 
quaerant, sicque administrent praesentia, ne amit- 
tant bona futura. Pro virginibus continentibus ac 
mundo renuntiantibus, ut praesentia despiciant, 
futura requirant, ne se negotiis saecularibus im- 
plicent, ut tibi militantes placeant, cui se proba- 
verunt. Pro coniugatis, ut tali affectu se diligant, 
ne a desiderio patriae coelestis exorbitent. Pro 
universa sancta ecclesia catholica, pro viris et 
feminis, pro religiosis et saecularibus, pro omnibus 
rectoribus christianorum cunctisque in te credentibus, 

qui pro amore tuo sancto laborant, ut perseveran- 
tiam boni operis obtineant. 

Praesta, Domine, rex aeterne, virginibus casti- 
tatem, Deo dicatis continentiam, coniugatis sancti- 
moniam, viduis et orphanis sustentationem, pau- 
peribus protectionem, peregrinantibus reditum, navi- 
gantibus portum, lugentibus consolationem, poeni- 
tentibus indulgentiam, optimis, ut in bonitate semper 
consistant, mediocribus, ut fiant meliores, delin- 
quentibus, ut se cito corrigant. 

Oro quoque, Domine, clementiam tuam, ut sereno 
vultu nos famulos tuos sacri tui nominis officia 
praestolantes aspicere digneris. Et, ut efficax haec 
mea sit deprecatio, B. Mariae Virginis suffragia 
peto, Apostolorum intercessionem imploro, Martyrum 
preces deposco, Confessorum orationes expostulo. 
Talium, Domine, preces nunquam spernis, si, ut 
pro me exorent, ipse inspiraveris, qui in aeternitate 
perenni vivis et regnas cuncta per saecula in omni- 
bus saeculis. Amen. | 


Ad Elevationem Hostiae sacrosanctae. 


Adoramus te, Domine Iesu Christe, rex et pon- 
tifex noster, ac benedicimus tibi, qui per sanctam 
crucem et cruentam sacri corporis et sanguinis tui 
oblationem redemisti mundum, ac nos perditos Deo 
Patri reconciliasti. 

Ave salus mundi, aeternum Patris verbum, Ho- 
stia vera, viva caro, deitas integra et vita aeterna. 
Dominus meus et Deus meus es tu, quem in hoc 


altari cum corpore et sanguine praesentem supplex 
Manuale Precum. Ed. 3. 11 

adoro et fideliter invoco: ut te redemptorem in 
prosperis et adversis, in vita et morte mihi pro- 
pitium habeam, ac in coelis regnantem clare con- 
spiciam. Qui cum Deo Patre et Spiritu Sancto vivis 
et regnas in saecula saeculorum. Amen. 


Ad Elevationem S. Calicis. 


Salve nobilissime sanguis, de latere Domini mei 
lesu Christi profluens et totius veteris et novae 
culpae maculas abluens. Ablue, sanctifica et cu- 
stodi animam meam in vitam aeternam. 

Domine lesu Christe, qui ex incredibili amore, 
quo erga humanum genus flagrasti, sanguinem tuum 
copiosissime profundere voluisti: miserere nostri et 
praesta, ne unquam frustra pro nobis ille effusus 
diei possit. Amen. 


Post Elevationem. 


Summe pontifex et redemptor orbis, Iesu Christe, 
qui te ipsum non solum in cruce, sed etiam in hoc 
venerabili sacramento una cum corpore et sanguine 
praesentem nobis exhibes, ut etiam a peccatoribus 
te contingi, offerri ac manducari permittas: mise- 
rere nostri, qui sine gratia tua nihil possumus, et 
ecclesiae tuae catholicae toto orbe dispersae suc- 
curre, ut per te pacem habeant orthodoxi, et contra 
inimicos ubique gentium te duce defendantur. Pa- 
stores idoneos gregi tuo praefice, et magistratus 
omnes in officio contine, ut ex voluntate tua rei- 
publicae christianae praesint et prosint. Converte, 
Domine, miseros peccatores in fide aberrantes, ut 


in viam veritatis te duce redeant: infideles illumina, 
afflictos consolare, aegros restitue, miseris et pau- 
peribus opitulare. Adhaec tuere nostros parentes, 
propinquos, benefactores et amicos conserva: ut 
quae ad fidem et oboedientiam catholicam spectant, 
ea studiose complectantur et ament. Quae vero 
tibi in nobis displicent, ea clementer amove, et vir- 
tutem ad mala vitanda bonaque sectanda nobis lar- 
gire, ut voluntati tuae et vocationi nostrae satis- 
faciamus. Suscipe hoc salutiferum sacramentum, 
quod per catholicos sacerdotes offertur, in plenam 
peecatorum nostrorum expiationem, in suppletionem 
uberem neglegentiarum, etin peculiarem gratiarum 
actionem pro tuis in nos collatis beneficiis quibus- 
eumque. Nec solum vivis,.sed praeterea fidelibus 
defunetis veniam et requiem dona sempiternam. 


Ad memoriam defunctorum. 


Domine Deus, Pater sancte, cuius miseratio 
magna, cuius misericordia aeterna est, memento, 
quaeso, omnium credentium, qui hinc christiane et 
pie obdormierunt: memento avorum parentumque 
nostrorum (patris et matris, fratris et sororis) et 
omnium cognatorum, et gratiam, quam de te per 
Christum speraverunt, remissis cunctis criminibus 
eorum propitius tribue. 

Ne in iudicio cum eis contendas; ne a sinistris 
eos deinde statuas; ne aeternis cruciatibus eos ad- 
iudices: sed eos tecum in sempiternam requiem et 
gaudia suscipias, ubi te sanctam Trinitatem cum 


omnibus electis videant et celebrent eaque omnia 
oG 

feliciter percipiant, quae hic firmiter crediderunt, 
per mortem et resurrectionem Filii tui Iesu Christi, 
Domini et redemptoris nostri. Amen. 


Ad memoriam sanctorum. 


Mihi quoque, Domine, indigno servo tuo secun- 
dum multitudinem miserationum tuarum miserearis, 
et concessa in praesenti scelerum venia, ne me 
sinas in futuro saeculo excruciari cum impiis, sed 
aliquam portiunculam dones cum sanctis tuis in 
coelis, qui in tua membra cooptati et in te unum 
corpus effecti, gratias ob tuum pro se effusum pre- 
tiosum sanguinem (quo illos lavisti) rependentes, 
pro te et fratribus suis gloriosum sanguinem fun- 
dere non dubitarunt, qui te in vita sua amaverunt 
et in morte te sunt imitati, et ideo coronas trium- 
phales meruerunt. Quorum me, licet imparem me- 
ritis, participem tamen fac sola misericordia tua, 
suceurrentibus eorum meritis et precibus. Amen. 


Ad Agnus Dei. 


Agnus Dei, qui tollis peccata mundi, miserere 
nobis. Agnus Dei, qui tollis peccata mundi, mise- 
rere nobis. Agnus Dei, qui tollis peccata mundi, 
dona nobis pacem temporis, pectoris et aeternitatis, 
ut sit integra nobis cum Deo et proximis coniunctio, 
et pace fruamur conscientiae perfectamque in coelis 
quietem, ad quam omnes aspirant electi, te duce 
consequamur. 

Oratio ad Communionem. 


Dominator et salvator universae creaturae, qui 
omnem infirmitatem meam curare vales, quoniam 
Dominus potens es et vis propitiari iniquitatibus 
meis, quia salvator es et ad hoc in mundum venisti, 
ut perdita quaereres et salvares, quae perierani: 
concede pro bonitate tua et misericordia, ad meam 
etiam servire salutem, quod pro omnium redemp- 
tione dignatus es impendere, ut virtute sacrosancti 
corporis et sanguinis tui, mundus a peccatis, purus 
a sordibus et a periculis liber efficiar, qui ob id 
ipsum immolari in cruce voluisti, ut corporis et 
sanguinis tui sacrificio et pro delictis propitiationem 
et a periculis liberationem toti mundo impetrares. 
Da, ut hac coelesti alimonia saginatus, in fortitu- 
dine cibi illius viam mandatorum tuorum indefessus 
pereurram. Praeveni me gratia iua, ne a te me 
separent ullae iniquitates in praesenti saeculo. Sub- 
sequatur me misericordia tua, ne me a beatitudinis 
tuae consortio repellas in futuro. Amen. 


Gratiarum actio post Communionem. 


Gratias ago tibi, Deus omnipotens, quod, licet, 
indignus sim tua mensa coelesti, spiritualiter tamen 
sumendi corpus et sanguinem Filii tui, Domini nostri 
lesu Christi, a sacerdote corporaliter modo sumpti, 
gratiam mihi peccatori praestiteris et devotionem. 

Cum ergo creatura tua sim, o Pater, inclina, 
precor, ad me aures tuas et concede, tum ut salu- 
taris Eucharistiae perceptio mihi et omnibus fide- 
libus, vivis simul et defunctis, proficiat, tum ut 

laeti in sanctorum electorumque omnium communione 
in extremi iudicii die resurgentes, cum ovibus ad 
dexteram Fili tui, Domini nostri Iesu Christi, iudi- 
cantis mundum praesentemur. Amen. 


Ad ultimam Collectam. 


Omnipotens, aeterne et misericors Deus, non 
equidem dignus sum propter scelera et peccata 
mea, qui in conspectum maiestatis tuae veniam, et 
coram te compaream aliquid petiturus, multo minus 
ut exaudiar et quod peto a te feram. Sed quia tu 
ex amore paterno unigenitum Filium tuum con- 
stituisti mediatorem inter te et peccatores miseros, 
quorum me infelicissimum agnosco: hunc tibi concilia- 
torem nostrum offero, magna spe ductus, quod tua 
maiestas huius respectu me exauditura sit; propter 
hunc me voti mei reddes compotem, quem tu per- 
petuo honoras et cui nihil denegas. Te oro, ut hoc 
Sacrificium, hanc victimam, a me peccatore misero 
suscipias, nec patiaris, ut in exspectatione mea 
confundar. Amen. 


Ad Benedictionem. 


Benedicat et custodiat nos omnipotens et mise- 
ricors Dominus, Pater et Filius et Spiritus Sanctus. 
lesus Nazarenus, rex ludaeorum, titulus triumphalis 
benedicat et defendat nos ab omnibus malis. Amen. 


(In audiendo S. Missae Sacrificio uti etiam poteris 
[vel in initio vel in fine] hymnis et precibus in parte VII 


pro diversis anni liturgici temporibus et pro festis Sanc- 
torum dispositis.) 


4. Preces, quando Missae Sacrificium dicitur 
pro defunctis. 


Introitus. 


Requiem aeternam dona eis, Domine, et lux per- 
petua luceat eis. 

Ps. Te decet hymnus, Deus, in Sion, et tibi red- 
detur votum in Ierusalem. Exaudi orationem meam, 
ad te omnis caro veniet. 

Requiem aeternam dona eis, Domine, et lux per- 
petua luceat eis. 

S. Kyrie eleison. M. Kyrie eleison. ©. Kyrie 
eleison. M. Christe eleison. S. Christe eleison. 
M. Christe eleison. S. Kyrie eleison. M. Kyrie 
eleison. S. Kyrie eleison. 

S. Dominus vobiscum. 

M. Et cum spiritu tuo. 


Oremus. 


Deus, qui inter apostolicos sacerdotes famulos 
tuos pontificali seu sacerdotali fecisti dignitate vi- 
gere: praesta, quaesumus, ut eorum quoque per- 
petuo aggregentur consortio. Per Dominum ete. 

Deus, veniae largitor et humanae salutis amator, 
quaesumus clementiam tuam, ui nostrae congrega- 
lionis fratres, propinquos et benefactores, qui ex 
hoc saeculo transierunt, beata Maria semper virgine 
intercedente cum omnibus Sanctis tuis, ad perpetuae 
beatitudinis consortium pervenire concedas. 

Fidelium, Deus, omnium conditor et redemptor, 
animabus famulorum famularumque tuarum remis- 

sionem cunctorum tribue peccatorum, ut indulgen- 
tiam, quam semper optaverunt, piis supplicationibus 
consequantur. Qui vivis et regnas etc. 


Lectio 
libri Apocalypsis beati Ioannis Apostoli (14, 13). 


In diebus illis, audivi vocem de coelo, dicentem 
mihi: Seribe: Beati mortui, qui in Domino moriuntur. 
Amodo iam dicit Spiritus, ut requiescant a laboribus 
suis: opera enim illorum sequuntur illos. 

M. Deo gratias. 


Graduale. 


Requiem aeternam dona eis, Domine, et lux per- 
petua luceat eis. V. In memoria aeterna erit iustus: 
ab auditione mala non timebit (Ps. 111). 


Tractus. 


Absolve, Domine, animas omnium fidelium de- 
functorum ab omni vinculo delictorum. 

V. Et gratia tua illis succurrente, mereantur 
evadere iudicium ultionis. V. Et lucis aeternae 
beatitudine perfrui. 


Sequentia. 


Dies irae, dies illa, * Solvet saeclum in fa- 
villa: * Teste David cum Sibylla. 

Quantus tremor est futurus, * Quando iudex est 
venturus, * Cuncta stricte discussurus! 

Tuba, mirum spargens sonum, * Per sepulcra 
regionum * Coget omnes ante thronum. 


— 169 — 


Mors stupebit et natura, * Cum resurget crea- 
tura * TIudicanti responsura. 

Liber scriptus proferetur, * In quo totum con- 
tinetur, * Unde mundus iudicetur. 

Iudex ergo cum sedebit, * Quidquid latet, ap- 
parebit: * Nil inultum remanebit. 

Quid sum miser tunc dicturus? * Quem patro- 
num rogaturus, * Cum vix iustus sit securus? 

Rex tremendae maiestatis, * Qui salvandos salvas 
gratis, * Salva me, fons pietatis. 
. Recordare, lesu pie, * Quod sum causa tuae 
viae, * Ne me perdas illa die. 

Quaerens me sedisti lassus, * Redemisti crucem 
passus: * Tantus labor non sit cassus. 

Iuste iudex ultionis, * Donum fac remissionis * 
Ante diem rationis. 

Ingemisco, tamquam reus, * Culpa rubet vultus 
meus; * Supplicanti parce, Deus. 

Qui Mariam absolvisti * Et latronem exaudisti, * 
Mihi quoque spem dedisti. 

Preces meae non sunt dignae; * Sed tu bonus 
fac benigne, * Ne perenni cremer igne. 

Inter oves locum praesta, * Et ab hoedis me 
sequestra, * Statuens in parte dextra. 

Confutatis maledictis, * Flammis acribus ad- 
dictis, * Voca me cum benedictis. 

Oro supplex et acclinis, * Cor contritum quasi 
cinis: * Gere curam mei finis. 

Lacrimosa dies illa, * Qua resurget ex favilla * 
Iudicandus homo reus. 

Huie ergo parce, Deus. * Pie Iesu Domine, * 
Dona eis requiem. Amen. 


Evangelium. 


Sequentia sancti Evangelii secundum Ioannem 
(6, 51—55). | 

In illo tempore, dixit Iesus turbis Iudaeorum: 
Ego sum panis vivus, qui de coelo descendi. Si 
quis manducaverit ex hoc pane, vivet in aeternum, 
et panis, quem ego dabo, caro mea est pro mundi 
vita. Litigabant ergo Iudaei ad invicem, dicentes: 
Quomodo potest hic nobis carnem suam dare ad 
manducandum? Dixit ergo eis Iesus: Amen, amen 
dico vobis, nisi manducaveritis carnem Filii hominis, 
et biberitis eius sanguinem, non habebitis vitam in 
vobis. Qui manducat meam carnem, et bibit meum 
sanguinem, habet vitam aeternam, et ego resusci- 
tabo eum in novissimo die. 


Offertorium. 


Domine Iesu Christe, rex gloriae, libera ani- 
mas omnium fidelium defunctorum de poenis in- 
ferni et de profundo lacu; libera eas de ore leonis, 
ne absorbeat eas tartarus, ne cadant in obscurum; 
sed signifer sanctus Michael repraesentet eas in 
lucem sanctam, quam olim Abrahae promisisti et 
semini eius. WV. Hostias et preces tibi, Domine, 
laudis offerimus, tu suscipe pro animabus illis, 
quarum hodie memoriam facimus; fac eas, Domine, 
de morte transire ad vitam, quam olim Abrahae 
promisisti et semini eius. 

Secreta. 


Suscipe, Domine, quaesumus, pro animabus fa- 
mulorum tuorum pontificum seu sacerdotum, quas 
offerimus hostias: ut quibus in hoc saeculo ponti- 
ficale seu sacerdotale donasti meritum, in coelesti 
regno Sanctorum tuorum iubeas iungi consortio. 
Per Dominum nostrum etc. 


Deus, cuius misericordiae non est numerus, sus- 
cipe propitius preces humilitatis nostrae, et anima- 
bus fratrum, propinquorum et benefactorum nostro- 
rum, quibus tui nominis dedisti confessionem, per 
haec sacramenta salutis nostrae cunctorum remis- 
sionem tribue peccatorum. 


Hostias, quaesumus Domine, quas tibi pro ani- 
mabus famulorum famularumque tuarum offerimus, 
propitiatus intende, ut, quibus fidei christianae 
meritum contulisti, dones et praemium. Per Do- 
minum nostrum etc. 


Praefatio. 


Vere dignum et iustum est, aequum et salutare, 
nos tibi semper et ubique gratias agere, Domine 
sancte, Pater omnipotens, aeterne Deus: per Chri- 
stum Dominum nostrum. Per quem maiestatem 
tuam laudant Angeli, adorant Dominationes, tre- 
munt Potestates, coeli coelorumque virtutes ac 
beata Seraphim socia exsultatione concelebrant. 
Cum quibus et nostras voces, ut admitti iubeas, 
deprecamur, supplici confessione dicentes: 

Sanctus, Sanctus, Sanctus Dominus Deus Sa- 
baoth. Pleni sunt coeli et terra gloria tua. Ho- 
sanna in excelsis! Benedictus, qui venit in nomine 
Domini. Hosanna in excelsis! 


Ante et post Elevationem. 


O Iesu, vita et resurrectio nostra, qui disce- 
dens ex hoc mundo, tuam nobis carnem et san- 
guinem in cibum et potum reliquisti, per infinitum 
hunc amorem supplex oro: miserere omnium fide- 
lium defunctorum, praesertim N. N.; deduc eos ad 
vitae fontes et fac, ut mox tecum edant et bibant 
super mensam tuam in regno tuo (Le 22). 


O Iesu, protector et salus nostra, qui tantas 
nostri causa angores in horto sustinuisti, ut sudor 
tuus factus sit sicut guttae sanguinis decurrentis 
in terram, per pretiosissimum hune sanguinem 
iuum supplex oro: miserere omnium fidelium de- 
functorum, praesertim N. N.; libera eos ex omni- 
bus angustiis suis, et absterge omnem lacrimam 
ab oculis eorum (Ape 7). 


O Iesu, redemptor et salvator noster, qui captus 
es in peccatis nostris, per durissima illa vincula 
tua supplex oro: miserere omnium fidelium defunc- 
torum, praesertim N. N.; solve omnia eorum vin- 
cula delictorum, quibus eos humana fragilitas in 
hac vita implicavit, ut laeti sacrificent tibi hostiam 
laudis (Ps 119). 


O Iesu, cordis nostri laetitia, qui benedictam 
faciem tuam, in quam desiderant angeli prospicere, 

velari et colaphis caedi permisisti, per incompre- 
hensibilem hane patientiam tuam te supplex oro: 
miserere omnium fidelium defunctorum, praesertim 
N. N.; admitte illos ad claritatem lucis tuae, eos- 
que adimple laetitia cum vultu tuo (Ps 15). 


O Iesu, corona gloriae nostrae, qui flagellis 
eaesus, et spinis dire ignominioseque propter super- 
biam nostram coronatus es, per summam istam 
humilitatem tuam te supplex oro: miserere omnium 
fidelium defunctorum, praesertim N. N.; concede 
propitius, ut coronam aeternae gloriae mox con- 
sequantur, tu enim nos coronas in misericordia et 
miserationibus (Ps 102). 


O Iesu, advocate et iudex noster, qui iniquis- 
simo iudicio ad mortem acerbissimam damnatus, 
nos ab aeternae damnationis reatu absolvisti, per 
abyssum misericordiae tuae supplex te oro: mise- 
rere omnium fidelium defunctorum, praesertim 
N. N.; audiant mox verbum illud consolationis: 
Dimissa est iniquitas vestra (Is 40). 


O Iesu, summum et unicum bonum nostrum, qui 
ipse peccata nostra in corpore tuo super lignum 
pertulisti, per immensum hoc beneficium tuum te 
supplex oro: miserere omnium fidelium defuncto- 
rum, praesertim N. N.; aditus illis ad aeternam 
gloriam mox reseretur, laetique audiant: Venite, 
benedicti Patris mei, possidete paratum vobis re- 
gnum a constitutione mundi (Mt 25). 


Pater noster etc. 

Agnus Dei. 


Agnus Dei, qui tollis peccata mundi, dona eis 
requiem. 

Agnus Dei, qui tollis peccata mundi, dona eis 
requiem. 

Agnus Dei, qui tollis peccata mundi, dona eis 
requiem sempiternam. 


Ad Communionem. 


Domine, non sum dignus, ut intres sub tectum 
meum, sed tantum dic verbo, et sanabitur anima 
mea. 

Adoro te, Domine Iesu, in hoc sacramento vere 
praesentem; spero in te, fons omnis bonitatis et 
salutis; amo te, Domine, tam amantem mei, ex 
toto corde meo super omnia; cupio uniri tibi, sal- 
tem spiritualiter, et mutari et renovari gratia tua, 
ut nihil me separet a te, sed in aeternum adhaeream 
tibi, o Iesu; trahe me ad te magis magisque. 


Postcommunio. 


Prosit, quaesumus Domine, animabus famulo- 
rum tuorum pontificum seu sacerdotum miseri- 
cordiae tuae implorata clementia, ut eius, in quo 
speraverunt et crediderunt, aeternum capiant te 
miserante consortium. Per Dominum nostrum Iesum 
Christum etc. 

Praesta, quaesumus, omnipotens et misericors 
Deus, ut animae fratrum, propinquorum et bene- 
factorum nostrorum, pro quibus hoc sacrificium 

laudis tuae obtulimus maiestati, per huius virtutem 
sacramenti a peccatis omnibus expiatae, lucis per- 
petuae te miserante recipiant beatitudinem. 

Animabus, quaesumus Domine, famulorum fa- 
mularumque tuarum oratio proficiat supplicantium, 
ut eas et a peccatis omnibus exuas, et tuae red- 
emptionis facias esse participes. Qui vivis et 
regnas eto. 

S. Requiescant in pace. M. Amen. 


Ad Tumbam. 


R. Libera nos, Domine, de morte aeterna in 
die illa tremenda, quando coeli movendi sunt et 
terra, dum veneris iudicare saeculum per ignem. 
V. Tremens factus sum ego et timeo, dum discus- 
sio venerit, atque ventura ira. Quando coeli mo- 
vendi sunt et terra. V. Dies illa, dies irae, cala- 
mitatis et miseriae, dies magna et amara valde. 
Dum veneris iudicare saeculum per ignem. R. Re- 
quiem aeternam dona eis, Domine, et lux perpetua 
luceat eis. Libera etc. 

Kyrie eleison. Christe eleison. Kyrie eleison. 
Pater noster etc. 

V. Et ne nos inducas in tentationem. 

R. Sed libera nos a malo. 

V. A porta inferi. 

R. Erue, Domine, animam eius (animas eorum). 

V. Requiescant in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 
R. Et cum spiritu tuo. 


Oremus. 


Absolve, quaesumus Domine, animam famuli 
tui N. (famulae tuae N.), ut defunctus (defuncta) 
saeculo tibi vivat, et quae per fragilitatem car- 
nis humana conversatione commisit, tu venia mi- 
sericordissimae pietatis absterge. Per Dominum 
nostrum eto. 

V. Requiem aeternam dona eis, Domine. 

R. Et lux perpetua luceat eis. 

V. Requiescant in pace. 

R. Amen. 


Pars IV. 
1. Methodus peooata oonfitendi. 


Oratio ante examen conscientiae. 


Suprema et adoranda Maiestas, quam hic prae- 
sentem credo me respicientem et auscultantem, 
Sserutantemque profundissimas cogitationes cordis 
mei, adoro te Deum, creatorem et Dominum meum 
unicum, inclinans animam meam et flectens genua 
coram te, ut hoc latriae cultu agnoscant supremum 
et absolutum dominium tuum, quod habes in omnes 
creaturas et me miserum peccatorem. 


Domine Iesu Christe, Fili Dei vivi, qui expansis 
in cruce manibus propter mortalium omnium red- 
emptionem Mhausisti calicem passionis, propitius 
esto mihi misero peccatori. Ecce pauper venio ad 
ie divitem, miser ad misericordem. Confiteor ad- 
versum me iniustitiam meam. Ecce, Domine, post- 
quam in peccatis conceptus sum et natus, tu me 
abluisti et sanctificasti, et ego postea maioribus me 
sordidavi peccatis. Tot beneficiorum tuorum in- 
gratus, multa commisi illicita, multa perpetravi 
nefanda, et ubi peccata emendare debui, peccata 


peccatis addidi. 
Manuale Precum. Ed. 3. 12 

Domine Deus, Sancte Spiritus, qui illuminas 
omnem hominem venientem in hunc mundum: illu- 
mina, quaeso, splendore gratiae cor meum, ut suf- 
fieienter cognoscam defectus et peccata mea eaque 
eum vero cordis dolore ac contritione confitear, 
sicut oportet, coram te et sacerdote ministro tuo, 
ac plene pro iisdem satisfaciam eademque emendem 
ad laudem et gloriam tuam et salutem animae 
meae. Amen. 


Examen conscientiae. 


A. Forma brevior. 


Peccata et defectus 
Contra I. praeceptum: 


Sacramenta poenitentiae et Communionis minus digne 
suscipere; orationem debitam mentalem aut vocalem 
neglegere, neglegenter persolvere; de rebus fidei dubitare, 
scripta illicita legere; animae deiectionem fovere, de di- 
vina misericordia praesumendo peccare; contra Dei volun- 
tatem murmurare. 


Contra II. praeceptum: 


Nomen Dei et Sanctorum irreverenter usurpare; 
verba Sacrae Scripturae ad facetias applicare; votum non 
implere. 

Contra IIT. praeceptum: 
Missam distracte audire; in ecclesia irreverenter se 


gerere. 
Contra IV. praeceptum: 


Parentes contemnere, verbis asperis alloqui, in causa 
iusta non oboedire, pro eis non orare. 

Superiores contenlptui vel ludibrio habere; de eis 
temere et superbe iudicare, murmurare; in re iusta et 
debita non oboedire. 


Contra V. praeceptum: 


In proximum iram, odium, invidiam fovere; ei illu- 
dere; agnominibus contumeliosis afficere; superbe trac- 
lare; ex aversione animi allocutionem omittere; amicitias 
particulares fovere; scandalo esse. 


Contra VI. et IX. praeceptum: 


Voluntarie cogitationes vel desideria impura habere; 
tentationibus neglegenter resistere; ioca ambigua et inepta 
proferre; oculos in personas alterius sexus conicere; 
aspectu turpi, tactu peccaminoso, opere expleto delinquere. 


Contra VIL et X. praeceptum: 


Rem alienam non restituere; pecuniam inutiliter con- 
sumere; debita aequo maiora contrahere; ludendo lucrum 
iniustum quaerere; bonis aliorum damnum inferre. 


Contra VIII. praeceptum: 


Mentiri; famae proximi detrahere; secreta cum alio- 
rum damno revelare; temere de aliis iudicare; malas 
suspiciones aliis insinuare. 


Peccata capitalia : 


Se magni facere; de rebus suis libenter loqui easque 
amplificare; alios contemnere. 

Ex amore pecuniae tenacem esse. 

Gaudere de damno, tristari de bono alterius. 

Edere et bibere immoderate, modo indecenti. 


Peecare motibus irae et impatientiae. 
12* 

Fastidire onus et laborem in rebus spiritualibus, in 
praelectionibus audiendis, in studio peragendo; tempus 
studio addictum rebus minus necessariis, colloquiis in- 
utilibus impendere; alios inter studia turbare; propen- 
sionem ad ludum fovere. 


B. Forma uberior. 
Peccata et defectus 
Contra I. praeceptum: 


Sacramenta poenitentiae (attende ad examen, con- 
tritionem, accusationem, satisfactionem) et Communionis 
(attende praesertim ad gratiarum actionem) indigne vel 
minus digne suscipere; orationem debitam mentalem 
(unius saltem quotidie horae quadrantis) aut vocalem 
neglegere, neglegenter persolvere, preces praesertim matu- 
tinas (cum bona intentione) et vespertinas (cum examine 
particulari et generali); actus fidei, spei, caritatis raro 
vel nunquam elicere. 


Contra fidem: dubitare, indigne sentire, scurriliter 
loqui, scripta illicita legere, superstitiose agere. 

Contra spem: animae deiectionem fovere parum at- 
tendendo ad Dei auxilium et misericordiam; de divina 
misericordia praesumendo peccare. 


Contra caritatem: murmurare contra Dei voluntatem, 
aversionem contra Deum vel divina fovere; opera sine 
intentione supernaturali peragere. 


Contra II. praeceptum: 


Nomen Dei et Sanctorum irreverenter usurpare; verba 
Ecclesiae vel Sacrae Scripturae ad facetias applicare; 
sibi ipsi vel aliis maledicere; sine iusta causa iurare; 
votum non implere. 

Contra III. praeceptum: 


Missam aut notabilem eius partem diebus dominicis 
et festis omittere; distracte audire; irreverenter cum 
seandalo aliorum in ecclesia se gerere. 


Contra IV. praeceptum: 


Pro parentibus non orare; eos contemnere; verbis 
asperis alloqui; in causa iusta non oboedire. 

Superiores contemptui vel ludibrio habere; de eis 
eorumque actibus et mandatis temere iudicare; murmu- 
rare; famae detrahere; in re iusta et debita non oboedire; 
alios ad contemptum, ad inoboedientiam excitare. 


Contra V. praeceptum: 


In proximum iram, odium, invidiam, desiderium vindi- 
candi fovere; ei illudere, conviciis vel agnominibus con- 
tumeliosis afficere, superbe et contemptibiliter tractare, 
rixas et dissensiones seminare, ex aversione animi allo- 
cutionem, salutationem omittere, veniam negare, recon- 
eiliationem oblatam respuere, satisfactionem recusare; 
in conversando sensualitati amicitiisque particularibus 
indulgere; peccatum suadere, approbare, non impedire, 
non manifestare; peccati occasionem praebere. 


Contra VI. et IX. praeceptum: 


Voluntarie et deliberate cogitationes vel desideria 
castitati contraria fovere; tentationibus neglegenter re- 
sistere ; verba obscoena aut ambigua, ioca inepta proferre, 
cum delectatione audire; scripta periculosa legere, aliis 
iradere; turpia in se vel aliis, .picturas vel statuas in- 
honestas aspicere; in personas alterius sexus oculos 
conicere, cum eis familiarius, quam decet, conversari; 
modo gerendi in induendis vel deponendis vestibus, tactu 

peccaminoso, opere contra castitatem secum ipso vel cum 
aliis expleto delinquere. 


Contra VII. et X. praeceptum: 


Rem alienam auferre, ablatam non restituere; pe- 
cuniam sine vera necessitate a parentibus extorquere, 
inutiliter consumere; res inventas vel mutua non red- 
dere; debita aequo maiora contrahere, eorum solutionem 
diutius differre; ludendo lucrum iniustum cum aliorum 
deceptione quaerere; bonis aliorum praesertim Seminarii 
damnum inferre. 


Contra VIII. praeceptum: 


Mendacio iocoso, officioso, damnoso, adulatione, si- 
mulatione uti; famae proximi detrahere, sine causa de 
vitiis loquendo, defectus exaggerando, virtutes reticendo, 
defectus occultos divulgando aut calumniose inveniendo; 
secreta cum aliorum damno revelare; temere de aliis 
iudicare; dicta vel facta proximi sine sufficienti ratione 
in malam partem interpretari; malas.suspiciones leviter 
conceptas aliis insinuare, voluntarie audire, assentiendo 
vel interrogando promovere. 


Peccata capitalia : 


Superbia: Se magni facere et fieri velle in bonis 
animae et corporis; aliis se praeferre eosque contemnere; 
libenter de rebus suis loqui et, quae ad laudem faciunt, 
amplificare. 


Avaritia: ex amore pecuniae tenacem esse erga pro: 
ximum, durum erga miserum. 


Invidia: gaudere de damno, tristari de bono alterius. 
Gula: edere et bibere immoderate, modo indecenti. 
Ira: peccare motibus irae et impatientiae. 


-— 


Pigritia: fastidire onus et laborem in rebus spiritu- 
alibus, in inspirationibus sequendis, tentationibus re- 
iciendis, in studio peragendo; propensionem ad ludum et 
colloquia inutilia fovere. JDefectus oppositus: plus aequo 
laborare cum damno sanitatis. 


Officia status theologici : 

1. Circa studium sacrae scientiae : praelectiones negle- 
gere vel sine attentione audire; tempus silentio et studio 
addictum rebus minus necessariis, profanis vel nugis im- 
pendere; alios inter studia turbare; ferias otio et nugis 
transigere. 

2. Circa perfectionem christianam: exercitia pietatis, 
orationem praesertim vocalem et mentalem (meditationem 
quotidianam unius saltem horae quadrantis) omittere ; alia 
perfectionis media, lectionem spiritualem et Sacrae Scrip- 
turae, visitationem Sanctissimi, examen conscientiae gene- 
rale et particulare, cultum SS. Cordis Iesu et B. Mariae 
Virg. (rosarium) neglegere; SS. Eucharistiam raro, sine 
fervore et sine sufficienti gratiarum actione suscipere; 
profectum in virtutibus non curare. 


Ante confessionem. 


Timor offensi Dei. 


Peccavi, iniquitatem feci, a via veritatis et iu- 
stitiae procul declinavi; tu vero, Domine, iustus. 
es, iudiciumque tuum a recto aberrare nunquam 
potest. Contremisco, si rigorem iustitiae tuae per- 
pendam. Quid faciam miser, cum ad iudicandum 
surrexeris? Quid respondebo, si rationem factorum 
meorum peüieris? Incassum celabo tibi delicta mea, 
cuius oculi me peccantem viderunt. Ipsi coeli mani- 

festabunt iniquitates meas; terra consurget ad- 
versum me, ut peccata mea revelet. Atque tum, 
si in furore tuo argueris me et in ira tua vesaniam 
meam corripueris, quomodo subsistam ante faciem 
tuam? Quomodo supportabo indignationem tuam? 
Timor et tremor occupant animum meum, o iudex 
iustissime! Dum haec cogito, terroresque tui adeo 
conturbant cor meum, ut mei vix compos sim. Vae 
mihi, si faciem tuam a me averteris! 


Spes et fiducia in promissionibus Dei. 


Sed an non verba tua sunt, misericordiarum 
Pater, non velle te mortem peccatoris, verum ut 
convertatur et vivat? Miserationes tuae omnia re- 
liqua opera tua, si ita loqui licet, procul excedunt. 
In medio iustissimae indignationis tuae misericordiae 
recordaris. Impio non nocet impietas eius, quam- 
primum ab hac ad te revertitur. Erravi, non dif- 
fiteor, o Domine! erravi, sicut ovis, quae periit; 
peccavi tibi et malum coram te feci! Sed require 
et salva servum tuum, pastor benignissime! qui e 
sinu Patris non alio fine in hune mundum venisti, 
quam ut quaeras et salvum facias, quod perierat. 


Amor Dei. 


Recordare, o Pater coelestis, beneficiorum tuo- 
rum, quae in me dispensasti, et miserere mei, ne 
bonitas tua in me cassa sit. Tu me ex nihilo ad 
imaginem et similitudinem tuam creasti, ut te lau- 
darem tibique obtemperando salvus fierem. Intel- 
Jectum mihi dedisti, ut bonitatem tuam agnoscerem ; 

memoriam, ut benefactorum tuorum reminiscerer; 
voluntatem, ut te amarem. Tu me conservas, opus 
manuum tuarum, tu das mihi escam in tempore 
opportuno. Immo tanta tibi mei cura est, ut ipsos 
Angelos tuos custodes meos esse volueris. Quot 
vero et quanta sunt pericula illa, ex quibus me 
indignum eripuisti! Ut me servum a peccati iugo 
et a diaboli servitute redimeres, unigenitum Filium 
tuum morti tradidisti.  Collata deinde mihi sine 
meis meritis baptismi gratia, veraeque fidei lumine, 
fragilitati quoque meae per sacramentum poeni- 
tentiae providisti, ut in peccata recidivus rursum 
ad te consurgere valeam, consurgentemque sane- 
tissimo Fili tui corpore ac sanguine reficis et 
firmas. Quoties liberasti me secundum multitudinem 
misericordiae tuae ab iis, qui animam meam quaesi- 
verunt! Quoties sustinuisti me peccatorem, sicut 
paterfamilias arborem, quae fructum non fert, pa- 
tienter tolerat! Tu, qui me, sicut angelos malos, 
primo delicto perpetrato reprobare poteras, poeni- 
tentiam meam longanimis praestolaris, immo gratiis 
tuis me rebellem praevenis. Sinesne, o Pater mi- 
sericordiarum, miserrimum servorum tuorum perire, 
quem tantopere diligis? 


Dolor de peccatis. 


Sed ego vicissim pro dilectione ista tibi quid 
retribui? Nihil profecto nisi peccata, neglegentias 
turpemque ingratitudinem. Heu! quam sero te 
cognosco, et quantum malum est, quo bonitatem 
tuam infinite amabilem offendi! Poenitet me, o 


— 186 — 


Domine, ex toto corde meo me poenitet contra te 
peccasse. Pudet me ingratitudinis meae. Utinam 
nunquam te offendissem! Cor mundum crea in me, 
Deus, quo in posterum quodvis peccatum, instar 
maximi mali, horream ac detester; et spiritum 
rectum innova in visceribus meis, qui me in via 
mandatorum tuorum amore tuo inflammet. O uti- 
nam instar fluminis proruerent lacrimae ex oculis 
meis, quibus indignitatem delictorum meorum reluere 
possim! 
Serium propositum. 

Perpensa infinita bonitate tua, o Deus, quam 
toties et tam graviter offendi, penetrata item pec- 
cati malitia, quam ex corde abominor, seriam tibi 
vitae meae emendationem polliceor. Paratum iam 
modo cor meum est ad omne beneplacitum tuum, 
ad implendas omnes leges tuas, ad fugiendas quas- 
eumque remotas peccandi occasiones. Confitebor 
adversum me iniquitatem meam; omnis in eo ero, 
ut pro iisdem, meritis Christi adiutus, satisfaciam, 
vitamque meam ita tandem, gratia tua fretus, in- 
stituam, ut a tuo amore ne momento quidem cessem. 


Satisfaotionis oblatio. 


Scio ego, Domine, me debitorem tuum esse; 
scio unicum delictum contra infinitam maiestatem 
et bonitatem tuam perpetratum tam enorme debitum 
esse, ut illud omnia totius mundi merita, instar 
satisfactionis oblata, compensare non possint. At- 
que ideo tibi, Pater sanctissime, in satisfactionem 
pro peccatis meis sanctissimam Filii tui vitam, 

passionem et mortem offero. Respice in faciem Christi 
tui, dum sanguis eius de cruce ad te, Patrem mi- 
sericordiarum, pro me clamat! 


Duleissime Iesu, qui mulieris Chananaeae mi- 
sertus es, paralytico peccata remisisti, peccatricem 
Magdalenam absolvisti, latronem ad te conversum 
exaudisti, plorantem Petrum respexisti et pro nobis 
mortem subire dignatus es, ut chirographum pec- 
cali nostri deleres: sine, ut merita tua, propitia- 
tionem pro peccatis meis, aeterno Patri offeram; 
sine, ub te advocatum meum coram tribunali aeter- 
nae iustitiae nominem! Per te mihi Pater coelestis 
veniam peccatorum gratiamque largiatur, qua ad- 
iutus vitam meam in posterum sancte instituam 
tibique usque in finem fideliter serviam. Quod partes 
meas attinet, iuravi ego et statui custodire iudicia 
iustitiae tuae. 

Petitio divini auxilii. 

Frustra enim ego propono, qui sine te, Domine, 
nihil possum, nisi tu fragili manuum tuarum operi 
adiutricem dexteram porrexeris. Voluntas tibi ser- 
viendi, ut ipse vides, in me prompta est; sed vides 
etiam paupertatem et infirmitatem meam, quae ex- 
sequendis piis propositis non sufficit. Peccati ma- 
litiam perspicio, poenam sentio, et pertinaciam pec- 
eati nihilominus non vito. Per flagella tua con- 
teror, quin inclinatio mala in me emoriatur. Mens 
aegra torquetur, quin cervix inflectatur. Vita sub 
dolore suspirat, quin opera emendet. Si exspectas, 
non corrigor, si vindicas, non duro. Confiteor in 

correctione, quod egi; obliviscor recepta gratia, 
quod deflevi. Si extendis manum, facienda pro- 
mitto; si suspendis gladium, promissa non servo. 
Si feris, clamo, ut parcas; si parcis, rursus te pro- 
voco, ut ferias. Ex me nec cogitare quidem aliquid 
boni possum, adeo ex te est omnis sufficientia mea. 
Tu ergo, o Domine, qui mihi velle dedisti, da etiam 
perficere, dumque lapsum cavere propono, suppone 
manum, ne labar. 


Confessio peccatorum. 


Et nune surgam et ibo ad Patrem meum et 
dicam: Pater, peccavi in coelum et coram te! non 
sum dignus vocari filius tuus. JAscendam ad la- 
vacrum  pretiosissimi sanguinis lesu Christi, ut 
munder ab omni iniquitate mea. Non abscondam 
ulcera animae meae, et peccatum meum non celabo. 
Vadam et ostendam me sacerdoti. Non erubescam 
confiteri, quod committere non erubui  Recogno- 
scan, quod tuum est in me, ut misericorditer abs- 
tergas, quod alienum est a te. Lava me, o pastor 
bone, ut munder; fove me, ut saner; inspira, ut a 
morte animae meae resusciter! Da, ui peccata mea 
ministro tuo ita confitear, tamquam vices tuas 
gerenti, ut ipsa confessionis meae integritas et hu- 
militas paternum cor tuum ad misericordiam per- 
moveat; da, ut monita eius in cor meum penetrent ; 
da denique, ut absolutione recepta vitam meam 
emendem, nihilque amplius quam gloriam tuam 
quaeram. 

Fili David, miserere mei! Restaura templum 
tuum, divinissime Spiritus! Reforma imaginem 
iuam, misericordiarum Pater! 


Sancta Maria, refugium peccatorum et mater 
misericordiae! Sancte Angele custos omnesque sancti, 
quos Deus sive immaculatos servavit, sive e pec- 
catoribus iustificavit, orate pro me, ut sacram pec- 
catorum meorum confessionem rite peragam. 


(Ingressurus confessionale dicas:) 


Ecce Domine, ego vilis peccator, pauper, malus 
et indignus venio ad te, supereffluentem abyssum 
pietatis, ut laver ab omni macula et munder ab 
omni peccato. Amen. 


Gratiarum actio post Confessionem. 


Dirupisti, Domine, vincula peccatorum meorum, 
pepercistài animae meae, remisisti iniquitates meas, 
reconciliasti me tibi et consolatus es me ad te re- 
verlentem venia delictorum meorum. Nunc ergo 
id tantum superest, ut tibi hostiam laudis sacri- 
ficem et misericordiam tuam alta voce et grato 
affectu exaltem. Tu nimirum vere miserationum 
Deus es, et misericordiam tuam non est qui sive 
numeret sive ponderet. Suscipe, obsecro, hane 
humilem confessionem meam, atque illud, quod ei 
seu ad plenam et sinceram peccatorum meorum 
enumerationem seu ad convenientem de iisdem 
dolorem defuit, supple ex fonte infinitae miseri- 
cordiae ac bonitatis tuae, atque ex meritis Iesu 
Christi Filii tui. Dealbata in sanguine eiusdem 

stola innocentiae, per baptismum receptae, totus in 
eo ero, ut eam amplius non inquinem. Ambulabo 
semitam novae huius vitae fideliter. Non discedam 
a te. Confirma deficientem, o Domine! sustine 
fragilem, custodi imbecillem servum tuum. 


Psalm. 102. 

Benedie, anima mea, Domino, et omnia, quae 
intra me sunt, nomini sancto eius. 

Benedic, anima mea, Domino: et noli oblivisci 
omnes retributiones eius. 

Qui propitiatur omnibus iniquitatibus tuis: qui 
sanat omnes infirmitates tuas. 

Qui redimit de interitu vitam tuam: qui coronat 
te in misericordia et miserationibus. 

Qui replet in bonis desiderium tuum: renova- 
bitur ut aquilae iuventus tua. 

Faciens misericordias Dominus et iudicium om- 
nibus iniuriam patientibus. 

Notas fecit vias suas Moysi, filiis Israel volun- 
tates suas. 

Miserator et misericors Dominus, longanimis et 
multum misericors. 

Non in perpetuum irascetur, neque in aeternum 
comminabitur. 

Non secundum peccata nostra fecit nobis, neque 
secundum iniquitates nostras retribuit nobis. 

Quoniam secundum altitudinem coeli a terra, 
corroboravit misericordiam suam super timentes se. 

Quantum distat ortus ab occidente, longe fecit 
a nobis iniquitates nostras. 


Quomodo miseretur pater filiorum, misertus est 
Dominus timentibus se: quoniam ipse cognovit fig- 
mentum nostrum. 

Recordatus est, quoniam pulvis sumus: homo 


sicut foenum dies eius, tamquam flos agri sic 
efflorebit. 


Quoniam spiritus pertransibit in illo, et non 
subsiste: et non cognoscet amplius locum suum. 


Misericordia autem Domini ab aeterno et usque 
in aeternum super timentes eum. 

Et iustitia illius in filios filiorum, his qui ser- 
vant testamentum eius, et memores sunt manda- 
torum eius ad faciendum ea. 


Dominus in coelo paravit sedem suam, et regnum 
ipsius omnibus dominabitur. 


Benedicite Domino omnes angeli eius, potentes 
virtute, facientes verbum illius ad audiendam voeem 
sermonis eius. l 


Benedicite Domino omnes virtutes,eius, ministri 
eius, qui facitis voluntatem eius. 


Benedicite Domino omnia opera eius: in omni 
loco dominationis eius benedic, anima mea, Domino. 


Gloria Patri et Filio et Spiritui Sancto. 


Sicut erat in principio ei nunc et semper, et in 
saecula saeculorum. Amen. 


(Hie persolve poenitentiam tibi iniunctam.) 

2. Altera methodus peccata oonfitendi. 


Praeparatio. 


Surgam et adibo cum fiducia ad thronum gra- 
tiae, ut misericordiam consequar et gratiam in- 
veniam in auxilio opportuno.  Adibo ad tribunal 
poenitentiae, sacramentum reparandae gratiae, quod 
tu, Domine Deus, salvator meus, etiam pro me 
peccatore instituisti, dicens ad Apostolos eorumque 
in sacerdotio successores: Quorum remiseritis pec- 
cata, remittuntur eis, et quorum retinueritis, retenta 
sunt. Confitebor adversum me iniustitiam meam, 
et tu remittes impietatem peccati mei. Audiens 
vocem sacerdotis credam, me audire vocem tuam, 
qua dixisti paralytico: Confide, fili, remittuntur tibi 
peccata tua. O quam bonus et suavis est, Do- 
mine, spiritus tuus in omnibus! ideoque eos, qui 
errant, corripis: et de quibus peccant, admones 
et alloqueris, ut relicta malitia credant in te, Do- 
mine, et convertantur ad te Deum suum et Patrem 
misericordiarum. 


Deus meus, confundor et erubesco, levans fa- 
ciem meam ad te: quoniam iniquitates meae multi- 
plieatae sunt super caput meum, et delicta mea 
creverunt usque ad coelum. Peccavi in coelum et 
coram te: iam non sum dignus vocari filius tuus; 
fac me sicut unum de mercenariis tuis. Erravi sicut 
ovis quae periit; quaere servum tuum, Domine, qui 
venisti quaerere et salvum facere, quod perierat. 

Ante examen conscientiae. 


Domine, probasti me et cognovisti me: tu omnes 
gressus meos dinumerasti; omnia nuda et aperta 
sunt oculis tuis; tu scis quid sit in homine, seru- 
tans corda et renes. In multis offendimus omnes; 
sed delicta sua quis intellegit? Quae iniquitas mea, 
et quod peccatum meum, quod peccavi tibi, Domine 
Deus meus! Indica mihi opera mea et scelera mea. 
Ostende mihi, quantas habeam iniquitates, ut sciam 
quid desit mihi. Illustra faciem tuam super servum 
tuum, quoniam tu illuminas lucernam meam, Do- 
mine; Deus meus, illumina tenebras mentis meae, 
ut videam quid in me displiceat maiestati tuae et 
cognoscam omnia et singula peccata, quae cogita- 
tione, verbo, opere ac omissione commisi. Concede 
mihi hanc gratiam, misericordissime Deus, nolens 
mortem peccatoris, sed ut convertatur ei vivat. 


Post examen conscientiae. 
Dolor de peccatis. 


Peccavi, Domine, et malum coram te feci. Quid 
dicam, mi Deus! Ah! confusio operit faciem meam, 
erubesco ingratus, miser et infelix. Quis dabit ca- 
piti meo aquam et oculis meis fontem lacrimarum, 
ut plorem die ac nocte iniquitates, peccata et sce- 
lera mea, quibus offendi Deum amantissimum, et 
justissimi iram provocavi? Parce, Domine, parce 
servo tuo contrito et humiliato, ne proicias me a 
facie tua; sed proice post tergum tuum omnia pec- 
cata mea. | 

Manuale Precum. Ed. 3. 13 

Doleo ex toto corde et ex tota anima mea, o 
Deus, de omnibus peccatis notis et occultis, non 
iam quia infernum exinde merui, quam quia te, 
Deum infinite bonum et omni amore dignissimum, 
toties tamque graviter offendi. Detestor et exsecror 
omnia et singula delicta mea, quia displicent infi- 
nitae tuae bonitati, quam amo et diligo super omnia, 
aut certe super omnia amare et diligere volo et 
desidero. O utinam nunquam peccassem! O utinam 
nunquam offendissem te, summe Deus et Pater 
amantissime! Utinam posthac te non offendam in 
aeternum! Utinam peccata ita abhorream, ut illa 
abhorruere omnes iusti, ut beatissima Virgo, ut 
ipse lesus ea abhorruit! Ah! quis mihi tribuet, ut 
sim iuxta menses pristinos et secundum dies, quibus 
fruebar paterna dulcedine vultus tui? Fac miseri- 
cordiam cum servo tuo; da veniam, redde gratiam. 


Propositum. 


Cupio, mi Deus, ac serio firmiterque propono 
emendare vitam meam, nec amplius peccare, opians 
potius mori quam te offendere aut aliquid com- 
mittere, quod oculis divinae maiestatis tuae dis- 
pliceat. Ecce paratum cor meum ad omne bene- 
placitum tuum; corrobora ilud, meque gratia tua 
fulei, ut eurram viam mandatorum tuorum. luravi 
enim et statui custodire iudicia iustitiae tuae. 


b 


Ante Confessionem. 


Et nunc, Domine Iesu Christe, ascendo ad la- 
vacrum, ut munder ab omni iniquitate. Non ab- 

scondam vulnera animae meae et non celabo pec- 
catum meum; vadam et ostendam me sacerdoti: 
non erubescam confiteri peccata, quae committere 
non erubui. Agnosce quod tuum est in me, et 
absterge quod alienum est a te; lava me immun- 
dum sanguine tuo; sana infirmum, medice animae 
meae! Pastor bone, suscipe me in humeros tuos, 
suscitator mortuorum, suscita animam meam veluti 
mortuam, quam non auro et argento, sed pretio- 
sissimo sanguine redemisti. Fili David, fili Dei 
vivi, miserere mei. Restaura templum iuum, re- 
nova domum tuam, ut iustificatus descendens lau- 
dem te et misericordias tuas cantem in aeternum. 


Sancta Maria, refugium peccatorum Materque 
misericordiae; sancte Angele custos, sanctique Pa- 
troni mei, Electi et omnes Sancti, orate pro me, ut 
hanc confessionem rite peragam, atque a- peccatis 
absolutus, in numero vesiro merear connumerari, 
quibus et maius gaudium est super uno peccatore 
poenitentiam agente, quam super nonaginta novem, 
qui non indigent poenitentia. 


Post Confessionem. 


Sit tibi, Domine Iesu Christe, meritis passionis 
ac mortis tuae, beatae Mariae semper Virginis et 
omnium Sanctorum, grata et accepta ista confessio 
mea, et quidquid mihi defuit nunc et alias de suffi- 
cientia contritionis ac de integritate confessionis, 
suppleat, quaeso, pietas et misericordia tua, et se- 
eundum illam digneris me habere absolutum in coelis, 

13 * 

ac plenius deinceps et perfectius in terris, ut nihil 
ulira agam, quam quod prosit mihi ad salutem et 
comprimis placeat divinae tuae maiestati, serviens 
tibi in iustitia et sanctitate coram te omnibus diebus 
vitae meae. 


Fac mihi, quaeso Domine, notam viam in qua 
ambulem; da mihi scire, quae sit voluntas tua bona 
et beneplacens: da mihi gratiam, ut quae placita 
sunt tibi, faciam semper. 


O! qui iam mortuus sum peccato, quomodo ad- 
huc vivam in illo? Non ergo regnet peccatum in 
mortali meo corpore, ut oboediam concupiscentiis 
eius; sed neque exhibebo membra mea arma in- 
iquitatis peccato, sed exhibebo me Deo tamquam ex 
mortuis viventem, et membra mea arma iustitiae 
Deo. Exspoliavi me tunica mea, quomodo inquinabo 
illam? In omni fiducia, sicut semper, et nunc 
magnificabitur Christus in corpore meo, sive per 
vitam sive per mortem; mihi enim vivere Christus 
est et mori lucrum. 


Amove a me, Domine, omnem vian iniquitatis 
et deduc me in semitam mandatorum tuorum, quia 
ipsam volui, in ipsa mihi placeo, complacebo mihi. 
Confirma hanc meam bonam voluntatem, et dirige 
gressus meos secundum eloquium tuum, ut non 
dominetur mei ultra omnis iniustitia, sed sit cor 
meum immaculatum in iustificationibus tuis, donec 
totum conquiescat in te, Domine, per sempiterna 
saecula. Amen. 

3. Orationes variae ad Confessionem. 


Ante Confessionem. 
Oratio a P. Urbano VIII edita. 


Ante oculos tuos, Domine, culpas nostras feri- 
mus, et plagas quas accepimus, conferimus. 

Si pensamus malum quod fecimus, minus est 
quod patimur, maius est quod meremur. 

Gravius est quod commisimus, levius est quod 
toleramus. 

Peccati poenam sentimus, et peccandi pertina- 
ciam non vitamus. 

In flagellis tuis infirmitas nostra teritur, et in- 
iquitas non mutatur. 

Mens aegra torquetur, et cervix non flectitur. 

Vita in dolore suspirat, et in opere non se 
emendat. 

Si exspectas, non corrigimur; si vindicas non 
duramus. 

Confitemur in correctione quod egimus; obli- 
viscimur post visitationem quod flevimus. 

Si extenderis manum, facienda promittimus; si 
suspenderis gladium, promissa non solvimus. 

Si ferias, clamamus ut parcas; si peperceris, 
iterum provocamus ut ferias. 

Habes, Domine, confitentes reos; novimus quod 
nisi dimittas, recte nos perimas. 

Praesta, Pater omnipotens, sine merito quod 
rogamus, qui fecisti ex nihilo qui te rogarent. Per 
Christum Dominum nostrum. Amen. 

Actus brevior contritionis et propositi. 


Domine Iesu Christe, verus Deus et homo, 
Creator et Redemptor meus!  Poenitet me ex toto 
. corde, quod offenderim te Dominum et Deum meum, 
quem amo super omnia. Et propono firmiter am- 
plius non peccare omnesque peccandi occasiones 
devitare, confiteri et implere poenitentiam quae mihi 
fuerit iniuncta. Et in satisfactionem peccatorum 
meorum offero tibi sacratissimam vitam, passionem 
ac mortem tuam totumque pretium sanguinis tul 
pro nobis effusi, merita quoque beatae Mariae semper 
Virginis et omnium Sanctorum, atque omnia opera 
mea et totam vitam meam. Et confido in bonitate 
et misericordia tua infinita, quod per merita pre- 
tiosi sanguinis tui mihi remissurus sis omnia delicta 
mea. Et gratiam uberem largiturus, qua vitam 
sancte instituere, tibique perfecte usque in finem 
servire valeam. Qui cum Patre Sanctoque Spiritu 
vivis et regnas Deus in saecula benedictus. Amen. 


Oratio S. Thomae Aquinatis pro peccatorum 
remissione. 


Ad te fontem misericordiae, Deus, accedo pec- 
cator: ergo digneris me lavare immundum. O sol 
iustitiae, illumina caecum. O aeterne medice, cura 
vulneratum. O Rex regum, indue spoliatum. O 
mediator Dei et hominum, reconcilia reum. O 
pastor bone, reduc errantem. Da, Deus, miseri- 
cordiam misero, indulgentiam criminoso, vitam 
mortuo, iustificationem impio, unctionem . gratiae 

indurato. O clementissime, revoca fugientem, trahe 
renitentem, erige cadentem, tene stantem, conduc 
ambulantem. Ne obliviscaris te obliviscentem; ne 
deseras te deserentem; ne despicias peccantem. 
Ego enim peccando te, Deum meum, offendi, pro- 
ximum laesi, mihi non peperci. Peccavi, Deus 
meus, fragilitate contra te Patrem omnipotentem, 
ignorantia contra te Filium sapientem, malitia 
contra te Spiritum Sanctum clementem; et his of- 
fendi te Trinitatem excellentem. Heu mihi misero, 
quot et quanta peccata commisi, qualia perpetravi! 
Dereliqui te, Domine, de bonitate tua conqueror, 
amore malo accedente, timore malo humiliante, 
quibus potius te amittere, quam amatis carere, 
potius te offendere, quam timenda non incurrere 
volui. O Deus meus, quantum nocui verbo et opere, 
peccando latenter, patenter et contumaciter! Quare 
pro mea fragilitate supplico, ut non attendas meam 
iniquitatem, sed tuam immensam bonitatem et re- 
mittas clementer quae feci, donans dolorem pro 
praeteritis, et cautelam efficacem de futuris. Amen. 


Alia oratio ante Confessionem. 


Ad te, piissime Iesu, refugium meum et conso- 
latio mea, ad te maerens et tristis venio, recogitans 
tibi annos meos et delicta mea in amaritudine ani- 
mae meae. Ad te verba doloris effundo, miseri- 
eordiam tuam implorans, ut facias opus tuum, quod 
est misereri et parcere, tollens peccata mea, quae 
sunt maxima miseria mea. Ne despicias voces et 
singultus ovis perditae et filii prodigi, ad tuam 

pietatem redeuntis de regione longinqua: non enim 
laetaris in perditione morientium, qui, ut ego non 
morerer, mortem subire dignatus es. Vermis terrae 
retribui tibi mala pro bonis: et heu, quot mala 
et quam gravia peccata pro tantis et tam eximiis 
bonis! Et tamen loqueris ad sponsam tuam, prae- 
variceatricem animam meam, ut revertatur ad te, 
eb suscipias eam; quia misericordia super omnia 
opera tua, et maior est bonitas tua, quam iniquitas 
mea. Surgo igitur et venio ad te corde contrito 
et humiliato; venio, ut laver, o fons aeternae vitae, 
ad quem sitio sicut cervus ad fontes aquarum; 
venio, ut illuminer, o lux mea, et amem te et con- 
fitear adversum me iniustitiam meam. Emitte lucem 
tuam et veritatem tuam et illumina mentem meam, 
ut omnia mala mea, quae commisi, et bona, quae 
omisi, distincte cognoscam et integre confitear, 
nec me permittas compuirescere in sordibus meis, 
iu, qui omnium misereris et nihil odisti eorum, 
quae fecisti. Fac me assueta mala relinquere et 
tibi placitis operibus occupari, ut, ubi abundavit 
delictum, tua gratia superabundet: et sicut fuit 
sensus meus, ui errarem a te, decies tantum iterum 
conversus requiram te. Doleo, benignissime Iesu, 
de omnibus et singulis peccatis meis, eaque de- 
testor super omnia mala, non solum arido et im- 
perfecto corde meo, sed corde etiam et affectu 
omnium vere poenitentium, ex gratuito tui amore, 
quia Deus es infinito amore dignissimus: firmiter- 
que propono, quaelibet potius subire mala, quam 
iterum peccato consentire. Exactissime item con- 

fieri volo tibique et proximo integre satisfacere, 
atque omnes peccandi occasiones deinceps evitare. 
Quidquid vero mihi deest, suppleat mors tua, san- 
guis tuus et superabundantia merita tua, quibus 
fretus veniam obtinere spero et gratiam, mores 
meos corrigendi et in bono usque ad finem per- 
severandi. Et nunc, Domine, qui dedisti mihi co- 
gnoscere flagitia mea, perfice contritionem meam, 
et perduc ad finem satisfactionem meam. Ure me 
igne amoris tui et separa a me, quidquid displiceat 
maiestati tuae.  Purifica omne, quod tibi placet in 
me, ui in te vivam, non in me, et in te moriar et 
propter te, Salvator meus. Amen. 


Alia resipiscentis ac poenitentis precatio. 


Peccavi, proh dolor, in coelum et coram te, 
Pater, nec sum dignus vocari filius tuus, sed nec 
oculos in coelum attollere, prae multitudine pec- 
catorum me undique gravantium, quibus ad iram 
te provocavi, et beneficiis tuis indignum me red- 
didi, immo poenis quoque perpetuis corpus et ani- 
mam obligavi. 

Flecto igitur genua mea, Pater omnium clemen- 
tissime, atque ut faciem tuam a me et peccatis 
meis avertas, rogo supplex. . Doleo tot modis pec- 
casse, et quia nimis parum doleo, tu cor meum 
vulnera, quaeso, dolore perfectae contritionis. Culpa 
enim et perditio ex me, miseratio autem et gratia 
ex te solum proveniunt. 

Miserere mei, Deus, sicut Filius tuus Matthaei, 
latronis, adulterae et peccatricis misertus olim fuit, 

utpote publicanorum et peccatorum amicus. Purga 
me tot peccatorum maculis defoedatum, qui non 
modo proximum, sed tuam quoque maiestatem, ac 
Angelos Sanctosque omnes offendi. 

Culpam et poenam omnem dele, ipsumque vitio- 
"rum meorum fomitem restingue fonte divinae gra- 
tiae, qui sordes meas omnes abluat, ac me purum 
oculis tuis restituat, ut quibus in regno tuo nihil 
placet coinquinatum. 

Ego vero gratia et virtute tua subnixus, statuo 
ab omnibus offensis deinceps cavere, omnes pec- 
candi oecasiones devitare, meam superbiam humili- 
tate frangere, voluptatum illecebras cum castiga- 
tione corporis commutare, iram et odium fraternae 
caritatis officiis compensare, avaritiam per mundi 
contemptum explodere, pravos affectus veris poeni- 
tentiae fructibus exterminare, carnis mundique 
blandimentis severam opponere disciplinam et vo- 
luntatem demum propter te propriam abnegare. 

Sed adiutor meus esto, Deus virtutum, qui poeni- 
tentibus viam iustitiae proposuisti, et per ama- 
rissimam Filii tui mortem auge in me gratiam, et 
veterem hominem exuendi et novum induendi, ut 
me totum in iustitia et veritate renovare tibique 
placere possim. Per Christum Iesum, Filium tuum, 
Dominum nostrum. Amen. 


Oratio poenitentis. 


O Iesu Christe, Salvator mundi, qui omnes pec- 
catores clementer invitas, et quidquid ad te vene- 
rit, non eicis foras, sed benigne suscipis, foves ac 

reficis: admoneo te illius immensae caritatis, qua te 
pro nobis sponte in Cruce obtulisti, et largissima 
pretiosi Sanguinis tui effusione tam abundanter ex- 
solvisti pretium salutis nostrae, et expiasti peccata 
mundi. | 

Per sacratissimam et efficacissimam poenitentiam 
tuae sanctissimae vitae et mortis innoxiae, rogo te 
supplex, ut ignoscas mihi omnia peccata mea, quem- 
admodum prompte latroni in cruce pendens igno- 
visti eique paradisum promisisti. 

Proicio nunc omnia peccata mea in profunda et 
dolorosa vulnera tua. Quidquid mihi deest de suf- 
ficientia contritionis ei poenitentiae, hoc tu cle- 
menter supplere digneris ex divitiis satisfactionum 
et meritorum et omnium dolorum, poenarum ac" 
laborum, quos in tuo sanctissimo corpore libens 
assumpsisti et usque ad acerbissimam mortem pro 
nobis sustinere voluisti. 

Concede mihi, o summe clemens Salvator, ut 
te peccatis meis nunquam amplius crucifigam, sed 
virtute et merito Crucis tuae de praeteritis pec- 
catis meis sincere doleam, praesentes tentationes 
fortiter superem, deinceps viam crucis et poeni- 
tentiae teneam et in bonis operibus in finem usque 
perseverem; tibi enim vivere et in te mori cupio. Amen. 


Oratio B. Petri Canisii ad remissionem 
peccatorum impetrandam. 


Miserere mei, Deus, et non facias mihi secun- 
dum peccata mea multa et gravia commissa, quibus 
iram tuam et damnationem meam commerui, sed 

secundum magnam misericordiam tuam, quae totius 
mundi superat crimina, mihi persaepe  peccanti 
clementer ignosce. 

Placare, obsecro, Pater misericordiarum, ut non 
avertas faciem tuam a me, quandoquidem non modo 
me creare, sed perditum etiam per Fili tui san- 
guinem redimere dignatus es, ac impios praeterea 
multos quotidie iustificare et salvare in hoc mundo 
non desinis. 

Ecce tamquam filius ille prodigus, qui bona 
paterna foede dissipavit, ad gloriae tuae thronum 
eonfugio: solam peto misericordiam a Patre mise- 
ricordiarum; clamo et pulso, donec gratiae tuae 
ostium mihi quamvis indigno aperiatur. Obliviscere, 
quaeso, superbi et ad iracundiam hactenus provo- 
cantis rei: memor autem esto miseri et humiliter 
invocantis filii. Sana, Domine, vulneratum, et leta- 
liter infirmum restitue. 

Respice in faciem Christi tui et redemptoris 
mei, cuius sacrosancta vulnera mihi ac poenitenti- 
bus omnibus fore salutaria confido. Erravi sicut 
ovis, quae periit: poenitet peccasse, tibique cupio 
reconciliari, qui ad te conversos libenter admittis, 
et erralicis etiam ovibus pastorem vere bonum te 
exhibes easque dissipatas colligis, et ad pascua 
reducis virentia. 

Gaudes de conversione ac poenitentia peccatorum, 
quibus ad te venientibus veniam et gratiam polliceris. 

Tibi laus et gloria sempiterna, qui non vis 
mortem peccatoris, sed magis ut convertatur et 
vivat, patienter exspectas atque desideras. Amen. 

Oratio S. Bernardi. 


In unione doloris tui, quo causam doloris mei 
assumpsisti et emendationem pro peccatis meis 
suscepisti, Domine Iesu Christe, cum universitate 
dolentium et vere poenitentium et te in veritate 
quaerentium confiteor tibi omnia peccata mea, mala 
commissa et bona omissa, vel non pure aut negle- 
genter facta, sicut tu ea nosti in numero, pondere 
el mensura, et dies perditos vitae meae, in qui- 
bus te offendi, et laudem tuam minui, et a te summo 
bono cecidi, et proximum simul in casum traxi. 

Suscipe ergo, Domine, de mea misera vita resi- 
duum annorum meorum Pro his vero, quos vi- 
vendo perdidi, quia perdite vixi, cor contritum et 
humiliatum, Deus, non despicias. Dies mei declina- 
verunt ef perierunt sine fructu: impossibile est 
enim, ut revocem eos, sed placeat tibi, ut recogitem 
eos in amaritudine animae meae. 

Domine, abyssus profundissimae miseriae meae 
abyssum invocat altissimae misericordiae tuae. Ne 
contineas in ira miserationes tuas, et fontem in- 
exhaustae misericordiae tuae circa me exsiccari 
non permittas propter peccata mea: qui misereris 
omnium et nihil odisti eorum, quae fecisti, dissimu- 
lans peccata hominum propter poenitentiam. 

Tuum est, Domine, remittere peccata; miserere 
mei, quia iam tempus est gratiae miserationis, et 
dum tempus est emendationis, da mereri gloriam 
benedictionis, ne in die consummationis me feriat 
verbum maledictionis. 

Fac me, quaeso Domine, assueta mala relin- 
quere, et tibi placita opera agere; et studium, 
quod hueusque in peccatis exercui, te adiuvante 
deinceps in tua voluntate exerceam, ut ubi abunda- 
vit delictum, tua gratia reabundet. Amen. 


Oratio S. Augustini. 


Salva me, Domine, rex aeternae gloriae, qui 
solus potes salvare. Da mihi et velle et operari 
et perficere, quae tibi placent et mihi expediunt. 
Da in perturbatione et tribulatione auxilium, in 
persecutione solatium et in omni tempore tenta- 
lionis virtutem. "Tribue mihi de praeteritis malis 
veniam, de praesentibus vitiis emendationem, de 
futurisque peccatis largiri digneris custodiam. Deus, 
qui praescius es futurorum, qui transacta velut 
praesentia conspicis: tu, Domine, oculos cordis mei 
aperire dignare, et acceptabilem tibi fac animam 
meam, ut semper tuus amor pectus meum inflammet 
et per diem tecum sit fabulatio mea, et per noctem 
visitationem tuam cognoscam: quia dulcia sunt 
eloquia tua, Domine, in faucibus meis, suscipe spiri- 
tum meum in tua perpetua pace. Te invoco, Do- 
mine, eui assistunt omnes chori Sanctorum et glori- 
ficant cum timore et tremore: noli derelinquere 
animam meam, ut non dominetur ei, quem tu con- 
fudisti in desiderio tuo. Te invoco illuminatorem 
hominum et salvatorem et redemptorem. Clamo 
ad ie, exaudi me, Domine, et solve vincula pec- 
catorum meorum, in quibus constrictus teneor: 
qui cum Patre etc. 

Oratio S. Ambrosii. 


Miserator et misericors, patiens et multum mi- 
sericors, magne et terribilis Deus, tibi confiteor 
peccata mea, crimina mea, facinora mea, delicta 
mea; tibi patefacio vulnera mea, scelera mea. Tu 
propter ineffabilem bonitatem tuam confer mihi 
misero medicinam. Tu enim, mitissime, dignatus 
es dicere: Nolo mortem peccatoris, sed ut con- 
vertatur et vivat. Confiteor, inique egi, perversa 
est in conspectu tuo via mea.  Exstincta est in- 
iquitatibus meis anima mea. Superbia, libido, ira, 
impatientia, malitia, invidia, gula, mendacium, scur- 
rilitas, stultiloquium, ignorantia, neglegentia seu 
ceterae pestes occiderunt animam meam. Pollutum 
est cor meum et labia mea, visus meus et auditus, 
gustus, odoratus et tactus, et omnimodis cogita- 
tione, locutione sive actione perditus sum. Quaeso, 
Domine Deus, cuius miseratio nullum habet finem, 
attirahe me post te, sicut attraxisti mulierem pec- 
eatricem; dona mihi compunctionem mentis et cor- 
poris et uberrimos lacrimarum fontes, sicut donasti 
illi non cessare osculari pedes tuos, rigari lacrimis 
el extergere capillis; concede mihi, ut secundum 
magnitudinem iniquitatum mearum sit magna di- 
lectio mea in te, ut propter immensitatem pietatis 
tuae omnia dimittas mihi peccata. Largire mihi 
de praeteritis veniam, de praesentibus malis con- 
tinentiam, de futuris cautelam. Fac me prius- 
quam moriar consequi plenissime misericordiam 
iuam, et ne dies meos ante finiri sinas, quam 

peccata dimittas, sed sicut vis et scis, miserere 
mei. Amen. 


Post Confessionem. 


Gratias ago tibi, Domine, Pater et dux vitae 
meae, qui non secundum peccata mea fecisti mihi, 
sed superexaltasti misericordiam iudicio et pro- 
iecisti in profundum maris omnia delicta mea. At- 
que utinam possem tantam in me contritionem ex- 
eitare, quantam habuerunt pro peccatis suis s. Pro- 
pheta David, vir secundum cor tuum, s. Petrus, 
Princeps Apostolorum, ac reliqui poenitentes: quam 
"libenter totus in lacrimas diffluerem, donec lava- 
rentur iniquitates meae, et ostenderes mihi placa- 
tum vultum tuum! Sed facta est anima mea sicut 
terra sine aqua tibi et aruit sicut testa virtus 
mea; cumque omni virtute destitutus sim, hoc solum 
habeo residui, ut oculos meos extollam ad Redemp- 
torem meum, eiusque lacrimas offeram tibi, quas 
ille pro me uberrime effudit, ut eis placatus aperias 
mihi ianuas misericordiae tuae, et suscipias me 
servum fugitivum venientem ad te et ab inimicis 
fugientem. Respice in me et miserere mei, Do- 
mine patiens et misericors, loquere ad petram cordis 
mei, et percute virga virtutis tuae, ut fluant aquae 
compunctionis, aquae salutares, quibus sanabitur et 
dealbabitur anima mea. Confirma hoc, quod ope- 
ratus es in me, tibique grata et accepta sit con- 
fessio mea, atque omnem eius defectum suppleat 
pietas tua. Misericordiam tuam imploro et veniam 
postulo cum inviolabili proposito, deinceps non 

peccandi et studio virtutum sedulo incumbendi, te 
mihi vires subministrante, qui non deseris sperantes 
in te. Ne patiaris diutius me vagari post vani- 
tatem vitae huius; transeunt enim dies et dies, 
anni et anni, et ecce nihil proficio. Convertere ergo 
et deprecabilis esto super me indignissimum servum 
tuum, et noli sic attendere malum meum, ut obli- 
viscaris bonum tuum: nam si ego commisi, unde 
me damnare potes, tu non amisisti, unde me salves 
et recipias in gratiam tuam, Deus meus, adiutor 
meus. Qui vivis et regnas in saecula saeculorum. 
Amen. 


Alia oratio post Confessionem. 


Denignissime lesu, per cordis tui contritiones 
et tuae passionis meritum supplere digneris omnem 
defectum contritionis meae et confessionis, et con- 
cede, ut diligentius solito peccata omnia et eorum 
occasiones fugiam. Quod in tua gratia confidens 
firmiter propono, eligens potius quodlibet malum 
aut damnum subire et perpeti, quam. scienter et 
ex proposito te offendere voluntatemque tuam vel 
in minimo transgredi. Adiuva me, Domine Deus 
meus, quia sine te nihil possum. Qui vivis et 
regnas cum Deo Patre in unitate Spiritus Sancti 
Deus per omnia saecula saeculorum. Amen. 


Gratiarum actio S. Thomae Aquinatis. 


Laudo, glorifico, benedico te, Deus meus, propter 
immensa indigno mihi praestita beneficia. Laudo 


clementiam tuam me diu exspectantem, dulcedinem 
Manuale Preeum, Ed. 3. 14 

tuam ulcisci simultantem, pietatem tuam vocantem, 
benignitatem suscipientem, misericordiam peccata 
remittentem, bonitatem supra merita impendentem, 
patientiam iniuriae non recordantem, humilitatem 
consolantem, patientiam protegentem, aeternitatem 
conservantem, veritatem remunerantem. Quid di- 
cam, Deus meus, de tua ineffabili largitate? Tu 
enim vocas fugientem, suscipis revertentem, ad- 
iuvas titubantem, laetificas desperantem, stimulas 
neglegentem, armas pugnantem, coronas trium- 
phantem; peccatorem post poenitentiam non spernis 
et iniuriae non meministi. A multis liberas peri- 
culis, ad poenitentiam cor emollis ; terres suppliciis, 
allicis promissis; castigas flagellis, angelico mini- 
sterio custodis ; ministras temporalia, reservas nobis 
aeterna; hortaris dignitate creationis, invitas cle- 
mentia redemptionis, promittis praemia remunera- 
tionis: pro quibus omnibus laudes referre non suf- 
ficio. Maiestati tuae gratias ego propter immensae 
bonitatis tuae abundantiam, ut semper in me gra- 
tiam multiplices, et multiplicatam conserves, et 
conservatam remuneres. Amen. 


Pro felici morte precatio. 


Domine lesu Christe, vitae et necis princeps, 
cui et vivimus et morimur, per sacrosanctam et 
amarissimam in Cruce mortem tuam precor, ui ad- 
ventus in mea morte tuus me non uti dormientem, 
imparatum et inertem, sed vigilantem et frugi ser- 
vum offendat. 

Ne permittas, quaeso, me impoenitentem ex hac 
migrare vita et improvisa morte praeoccupari: sed 
moriturum mature confirmes ac munias catholica 
fide, vera poenitentia, pura confessione, digna satis- 
factione et sacratissimo Eucharistiae viatico oleique 
sancii perceptione. 

Cum cetera omnia me deserent, quae caduca 
et fluxa in hoe mundo possidentur, tu, qui cum 
electis tuis perpetuo manes, me non deseras, prae- 
sertim in extremo illo vitae agone, quando cum 
infestissimo satana vel maxime luctandum est. 
Assistant mihi tum in morte Angeli tui et migra- 
turum adversus tentationes omnes protegant, tum 
in doloribus consolentur atque confirment. 

Vigeant in me tunc fides, spes, caritas et 
patientia: in manus tuas me animo praesente com- 
mendem, atque in pace sancta obdormiam, ut in 
regnum tuum, quod nobis tanto pretio comparasti, 
secure transire possim. 

Memento mei, Domine, qui regnum tuum poeni- 
tenti etiam sero latroni promittere, ac pro summa 
clementia tua donare dignatus es. In te confido, 
non confundas me ab exspectatione mea. Amen. 


9. De reoolleotione menstrua complementum. 


Audi Prophetam clamantem: ,Desolatione desolata 
est omnis terra, quia nullus est, qui recogitet corde“ 
(Ir 12, 11). Certe et tu animam tuam terram desolatam 
invenies, i. e. destitutam virtutibus et eisdem post annos 
defectibus obstrictam, si non recogitas corde. Hinc iterum 
iterumque examen conscientiae, particulare et generale, 

14* 

vespertinum et hebdomadarium (ad confitendum) serio 
instituendum est. 


Quia autem a fervore ad tepiditatem paulatim de- 
scenditur ideoque post parvi temporis spatium non tam 
palpabilis ad deterius mutatio est, hinc tamquam mer- 
cator providus non solum in fine diei vel hebdomadae, 
sed etiam exeunte mense de negotio salutis rationem 
tibi et Confessario reddes. 


In fine igitur cuiuslibet mensis hora opportuna et 
praemissa mane apta (de morte, iudicio) meditatione, 
post invocationem Spiritus Sancti, memor eorum quae 
proposui in Esercitiis Spiritualibus, illud S. Bernardi 
sequar: „Statue te ante te, tamquam ante alium“, et ra- 
lionem exigam ab anima mea, quomodo me habuerim 
mense elapso: 


I. Erga Deum et Sanctos (filius). 
A. Oiroa Sacramenta et Missae saocrifleium. 


An singulis hebdomadibus confessus sum, apud eun- 
dem, si potui, Confessarium et qua contritione, proposito? 
An humili accusatione omnique respectu humano abiecto? 


Quoties S. Communionem, qua praeparatione et prae- 
sertim qua gratiarum actione recepi ? 


An Missam quotidie attente et devote audivi? 


Perpendam: quot et quantae gratiae inde mihi prae 
alis contigerunt, quotque talenta, quibus si bene usus 
sum, gaudere, quae si neglexi, timere oportet, iuxta illud 
Apostoli: „Terra enim saepe venientem super se bibens 
imbrem ... proferens autem spinas ac tribulos, reproba 
est et maledicto proxima: cuius consummatio in com- 
bustionem* (Hebr 6, 7 8). 


Quid ergo in futurum? 

B. Cirea Meditationem. 


Àn semper et quo successu quoque progressu in vita 
spirituali eam institui? Forte nullo aut exiguo? Et cur? 


Num quia puncta meditationis non serio praeparavi, 
non attente audivi?  Praeparationem proximam mane 
neglexi? Tempus ipsius meditationis somniando trivi ? 
Memoriam, intellectum, voluntatem non serio applicavi? 
In meditando preces et colloquia omisi? Nihil proposui 
faciendum, nihil feci? Nunquam reflexionem institui, nun- 
quam lumina et proposita scriptis notavi nec ulla per- 
diem recordatione aut lectione spirituali confovi? 


C. Circa reliqua exercitia. 


Quomodo ea peregi, tam communia ut preces matu- 
tinas (bonam intentionem) et vespertinas (animi discus- 
sionem et contritionem), preces ad prandium et coenam; 
quam privata ut visitationem SS. Sacramenti, Rosarium 
B. Mariae V., preces iaculatorias ad ambulandum coram 
Deo praesente aptissimas?  Inquiram speciatim, quem 
cultum hoe mense SS. Cordi Iesu et B. Mariae V., Matri 
meae exhibui, num etiam s. Ioseph, Angeli Custodis, 
patronorum meorum memoriam recolui, neque animarum 
in Purgatorio morantium oblitus sum (indulgentiae). 

Computabo: quantum temporis huiusmodi piis exer- 
citiis mense peracto impendere debui, quo fructu impendi? 
Forte nullo aut exiguo? Et cur? 


Num quia „quasi homo, qui tentat Deum“ (Eceli 18, 23) 
sine recollectione in orationem intravi, orandi pigritiam 
non superavi, distractionibus non restiti, longioris tem- 
poris precibus intentionem aliquam Dei gloriam et sa- 
lutem animarum spectantem adiungere neglexi? 


Quid ergo in posterum ? 

II. Erga proximum (frater). 


A. An superioribus et magistris reverentiam et ob- 
oedientiam exhibui? Forte contempsi — eos ludibrio ha- 
bui — de eis eorumque actibus et mandatis temere et 
superbe iudicavi — murmuravi — eorum famae detraxi — 
in re iusta et debita non oboedivi — alios ad inoboedien- 
tiam verbo aut exemplo excitavi — eorum monitiones et 
vituperia sprevi? Nec pro eis nec pro parentibus oravi? 


B. De oommilitonibus perpendam: An erga omnes 
affabilis fui? An sensualitate ductus hine separationem, 
inde familiaritatem inordinatam fovi? Cogitatione, iudicio 
temerario, verbis asperis et superbis, famae detrahentibus 
(mendaciis, calumniis) deliqui? Num aliquos et prae- 
sertim pios ac timoratos ludibrio habere consuevi — 
eorum agendi modo motiva inhonesta supposui — iuniori- 
bus loquendo aut agendo malum exemplum dedi? 


Quid a me in posterum exspectabit Apostolus dicens: 
„Quoniam unus panis, unum corpus multi sumus, omnes, 
qui de uno pane participamus* (1 Cor 10, 17)? Quid 
ipse Magister, qui, postquam infinita dignatione toties 
hoe iterum mense in cor meum intravit, nunc illud mihi 
applicabit: „Hoc est praeceptum meum, ut diligatis in- 
vicem, sicut dilexi vos“ (Io 15, 12)? An egoismo meo 
ulterius indulgere non erubescam? 


lII. Erga me ipsum (dominus). - 


Passionem dominantem, quam mihi interitum minari 
cognovi, fortiter et constanter vincere studui — examine 
particulari quotidie facto et scripto? 

Puritatem sedulo custodivi, frenando oculos, phanta- 
siam, cordis inclinationes? In legendo vigilans, in con- 
versando, praesertim cum personis alterius sexus, cautus 

fui ? Tentationes à principio resistendo, orando, ad SS. Cor 
Iesu et B. Mariae V. confugiendo superavi, me ipsum 
tamquam bonus miles Christi mortificatione munivi? 
Num aliis passionum motibus, impatientiae, irae, in- 
vidiae, pigritiae cessi? Num vana gloria, iactantia vel 
aemulatione operum meritum minui aut penitus annihilavi? 


Circa officia status theologici: 


An tempus studio addictum rite, i. e. recto ordine 
rectaque intentione studendo impendi? An difficultates 
studendi fervore vel etiam oratione superavi? Quomodo 
lempus liberum impendi? An honestae recreationi, utili 
lectioni consului? An statuta domus observavi, an su- 
perbe iudicavi et contempsi? Quomodo silentium ? 

Video Apostolum, postquam labores incredibiles pro 
Christo (2 Cor 11, 23—29) subiit, carnem suam crucifi- 
gentem: ,Castigo corpus meum et in servitutem redigo, 
ne forte cum aliis praedicaverim, ipse reprobus efficiar" 
(1 Cor 9, 27). Video Dominum meum zelo gloriae divinae 
et animarum salutis flagrantem, bonis operibus se fati- 
gantem, carnem innocentissimam crucis supplicio sub- 
icientem. An ego corpori meo sensibusque blandiri et 
concupiscentiis indulgere non pertimescam ? 

Denique resumendo inquiram: An aliquem saltem 
progressum feci?  Aliquod pietatis exercitium melius 
persolvi? In aliqua virtute, in humilitate, patientia, 
caritate, temperantia, mei ipsius abnegatione fortius me 
exercitavi? An peccata fuerunt numero minora, minus 
voluntaria ac deliberata? Ad quid in posterum prae 
omnibus attendendum est? — 


Dixi: Nunc coepi! (Ps 76, 11.) 
Priorum quondam huius Seminarii alumnorum, qui 
iam aeternitátis domum ingressi sunt, memoriam piis 

suffragiis recolens, discam ab eis monitus mense venturo 
tempus instanter operando redimere, ardenti corde viam 
mandatorum currere, probi theologi partes explere, ut 
si venerit Filius hominis, theologum vigilantem, non dor- 
mientem, ferventem, non torpentem me reperiat. 


Suscipe igitur, Domine, hane meam voluntatem. Accipe 
me totum, quidquid habeo vel possideo. "Tibi soli vivere 
statuo. Da quod iubes, et iube quod vis! Tu, qui arun- 
dinem quassatam non confringis et linum fumigans non 
extinguis (Mt 12, 20), da mihi gratiam ita vivendi, ut 
mors aliquando, licet subitanea et improvisa veniens, 
nunquam me imparatum inveniat. 


Pars V. 
Preces ante et post sacram Communionem. 


l. Methodus pie communicandi. 


Ante Communionem. 


Dominus meus et Deus meus! grande est opus, 
quod aggredior: non enim homini mortali, sed tibi, 
Regi coelorum immortali et invisibili, habitationem 
praeparo. Orna ipse domum, quam ingredieris: 
purifica animam meam, rumpe vincula peccatorum 
meorum, ut digne te recipere valeam. 

Domine lesu, vere Deus et vere homo, firma 
fide credo ac confiteor, te, qui olim nascens te in 
socium, moriensque dedisti in pretium, et nunc re- 
gnans te das in praemium, vere et realiter esse 
praesentem in hoc Sacramento. Vere sumus genus 
electum, regale sacerdotium, gens sancta, populus 
acquisitionis. Nec est alia natio tam grandis, quae 
habeat deos appropinquantes sibi, sicut tu, Deus 
noster, ades nobis. Tu enim, veritas aeterna, dixisti: 
Caro mea vere est cibus, et Sanguis meus vere est 
potus. Qui manducaverit ex hoc pane, non morie- 
iur. Panis, quem ego dabo, caro mea est pro 
mundi vita. Hoc est enim Corpus meum.  Certior 

sum, te verum Deum et verum hominem, carnem 
et sanguinem tuum, corpus tuum et animam tuam, 
divinitatem sanetamque humanitatem tuam contineri 
et velari his speciebus, quam si te propriis viderem 
oculis. Adoro te Creatorem, Redemptorem ae sum- 
mum bonum. Si pro hac fide mori me oporteret, 
mortem eligerem potius, quam fidem meam fallerem. 
Ideo renuncio omni, quod sensus mei aut ratio mea 
contrarium huie fidei suggerere possint. Fac me 
per gratiam tuam semper illud de tanto mysterio 
credere et intellegere, sentire et firmiter tenere, 
dicere et cogitare, quod tibi placet et expedit ani- 
mae meae. 

Domine virtutum! beatus homo, qui sperat in 
te. Spero in te, omnis boni fonte et gratiae auc- 
tore, quem in hoc Sacramento praesentem habeo. 
Idcirco ad mensam duleissimi convivii tui ego pec- 
cator, de propriis meritis nihil praesumens, sed de 
tua confidens misericordia et bonitate accedo. Sua- 
vis enim es tu, et multae sunt misericordiae tuae 
omnibus invocantibus te. Tu solus dare potes omnia, 
quia omnipotens, tu dare vis omnia, quia infinite 
bonus es. Tu es spes, salus, lux et vita mea. Tu 
parasti in conspectu meo mensam adversus eos, 
qui tribulant me, adversus mundum, carnem ac 
diabolum. Propter hoc laetatur cor meum. Spero 
enim, nihil non daturum te mihi, qui dare te ipsum 
non recusas. In te, Domine, confido: non confundas 
me ab exspectatione mea. Venio ad te, quia bonitas 
tua me invitat, dicens: Venite ad me omnes, qui 
laboratis et onerati estis, et ego reficiam vos. 

Domine Iesu Christe! quanta fuit tui vis amoris, 
quae te, quem terra, pontus, sidera colunt, adorant 
et praedicant; te, qui trinam, coelestium, terrestrium 
et infernorum regis machinam; te, qui fuisti apud 
Patrem ante constitutionem mundi, traxit e sinu 
Patris, ut formam servi accipiens et habitu inven- 
tus ut homo, venires in hune mundum, perambu- 
lares terram benefaciendo omnibus, innumerasque 
miserias ac iniurias propter salutem nostram ferres! 
Quantus amor! damnare nos poteras, et salvare 
voluisti: nos rei eramus, et tu innocens supplicium 
subiisti. Tulisti clavos, lanceam, multamque igno- 
miniam, sudores et angores, atrocissimam denique 
mortem, ui nos Patri reconciliares ac reos liberares. 
Denique pridie, quam patereris, abiturus ex hoc 
mundo ad Patrem, in pignus amoris Sacramentum 
hoc instituisti, praecipiens Apostolis: hoc facite in 
meam commemorationem, ui modo prorsus novo 
et mirabili maneres nobiscum et sic monsirares, 
delicias tuas esse cum filis hominum. Quanto 
amore dignus es, Domine, qui tot ac tanta fecisti 
amore erga nos! Diligam itaque te, Domine, forti- 
tudo mea, firmamentum meum, refugium meum ac 
liberator meus. Cupio te suscipere in hoc Sacra- 
mento, ut tibi firmius uniar vinculo amoris. Tu es 
enim caritas: et qui manet in caritate, in te manet, 
et tu manes in illo. 

Domine Deus noster, quam admirabile est nomen 
tuum in universa terra! Rex coeli et terrae, quem 
laudant Angeli atque Archangeli, quem adorant Do- 
minationes, coram quo tremunt Potestates: quid est 

homo, quod memor es eius, faciens ei memoriam 
mirabilium tuorum? quid est filius hominis, quon- 
iam visitas eum, Angelorum esca eum nuiriens et 
panem de coelo praestans ei? Unde hoc mihi, ut 
venias ad me, ut fiam templum et habitaculum 
tuum? Venis, Domine, ad servum, Creator ad eum, 
quem creavit dextera tua. Tu suprema es Maiestas 
atque sanctitas ipsa, ego vero cinis et pulvis, ver- 
mis et peccator sum: et ego ad te accedere audeam? 
panem Angelorum manducem? Corpore et Sanguine 
Filii Dei reficiar? Etiamsi puritatem Angelorum 
et Sanctorum haberem, indignus tamen essem tanta 
gratia: quomodo appropinquem plenus peccatis et 
imperfectionibus! Timeo sane, ne habeam vestem 
nuptialem. Confidens solum in infinita misericordia 
iua ad te venio. 

Dies beata, qua te, Iesu mi, fruar! Panis sancte, 
panis cor hominis confirmans, quem qui manducat, 
vivet in aeternum, qui non manducat, vitam non 
habebit. — Quam dilecta tabernacula tua, Domine 
virtutum ! concupiscit et deficit anima mea in atria 
tua. Refice esurientem animam meam, ut in fortitu- 
dine cibi illius ambulem per hunc mundum usque 
ad montem sanctum tuum, donec in regno tuo satier 
ab ubertate domus tuae. — Desiderio desiderasti 
manducare pascha cum discipulis tuis; Quemad- 
modum desiderat cervus ad fontes aquarum, ita 
desiderat et anima mea ad te, Deus. Veni, Domine, 
et noli tardare: sed veniat, obsecro, tecum illa 
multum desiderabilis bonitas, mansuetudo et caritas 
tua, per quam excusetur et iuvetur miseria mea. 

Veni, desiderate cunctis gentibus, veni ad docendum 
me viam prudentiae et salvandum me in manu 
forti et brachio extento. Sanctifica animam deside- 
rantem te, quaerentem te, properantem ad te. Veni, 
Domine Iesu, et veniant super me universae bene- 
dictiones tuae. Amen. 


Piae aspirationes in ipsa sumptione. 


O mi lesu! Agnus Dei! * Iesu, miserere mei, * Pec- 
caloris maximi! l 

Dolet meum cor malignum, * Quod te, Deum tam 
benignum, * Vel semel offenderim. 

Nolo, nolo iam peccare, * Sed te, mi Iesu, solum 
amare * Volo totis viribus. 

Non sum dignus, non sum dignus, * Ut tu, Deus 
tam benignus, * Cordis mei hospes sis. 

Non sum dignus, sed te tamen, * Cordis unicum 
solamen, * Mi lesu, desidero. 

Ad te, mi Iesu, accedo: * In te credo, in te spero, * 
Amo te medullitus! 

Veni, Iesu, et dignare, * Peccatorem satiare * Cor- 
pore et Sanguine. 

Iam quod quaesivi, video, * Quod concupivi, teneo, * 
Amore Iesu langueo, * Et corde totus ardeo. 

Affectu Mariae Matris * Et Iosephi, tui patris, * Te, 
Iesu, suscipio. 

Omnes actus Angelorum, * Omnes affectus Sancto- 
rum * Tibi, Iesu, offero. 

Intra meum cor te pono, * Meque tibi totum dono; * 
Sim tuus et tu meus. Amen. 


Post Communionem. 
Quod coneupivi, iam video; quod speravi, iam 
ieneo; quod desideravi, iam habeo; possideo eum, 

qui potest et possidet omnia; vivo ego, iam non 
ego, vivit vero in me Christus. O me felicem! 
quam potentem suscepi Dominum! quam dilectum 
induxi hospitem! quam fidelem acceptavi amicum! 
Omnipotens, qui est ante saecula, Filius Dei, re- 
demptor meus, iudex meus, Deus meus requiescit 
in corde meo. Quam suavis est, Domine, spiritus 
tuus, qui, ut dulcedinem tuam in filios demonstrares, 
pane suavissimo de coelo praestito esurientes re- 
ples bonis! 

Quid retribuam tibi pro omnibus, quae retri- 
buisti mihi? Vere, quos dilexisti, in finem dilexisti 
eos. Cum non essem, e nihilo eduxisti me; cum per 
peccatum inimicus tuus essem, in gratiam recepisti 
me; cum viverem abiectus in domo mea, de pulvere 
eduxisti me et constituisti me cum principibus populi 
tui, ut comederem panem in mensa tua, in qua 
ineffabili prorsus amore carnem tuam in cibum mihi 
dare dignatus es. Et ego te non redamem, o lesu 
amantissime? Utinam eo erga te flagrarem amore, 
quo flagrarunt devoti, qui debita praeparatione ac 
fructu hoe Sacramentum unquam receperunt, quo 
flagrarunt omnes Sancti tui, quo tu ipse in nos 
flagrasti! Utinam ita unus essem tecum, ut tu cum 
Patre unus es! Utinam adhaererem tibi, uti palmes 
adhaeret viti! Utinam neque vita, neque mors, ne- 
que instantia, neque futura, neque creatura ulla 
unquam me separarent a caritate tua! Hoc volo, 
hoc desidero, hoc tota mente concupisco; hoc et 
maxima cum fiducia spero. Memini enim benedic- 
tionum, quibus cumulasti eos, qui te aliquando 

suscepere. Imple igitur et me, Domine, spiritu tuo, 
et benedic domui, quam ingressus es. Concede mihi 
spiritus tui fervorem, amoris tui suavitatem, fra- 
ternae dilectionis sinceritatem, in tentationibus for- 
titudinem, in adversis patientiam, in prosperis 
humilitatem, in ore veritatem, in opere stabilitatem, 
in moribus gravitatem. Gratia tua mecum sit, me- 
eum laboret ei mecum usque in finem perseveret. 
Auge in me fidem, spem et caritatem, quae non 
resideat in lingua, sed quae se prodat servando 
mandata tua. Sanctifica, conforta ac defende me. 
Sis dux meus in via, in dubio magister, solamen 
in angustiis, salus in agone. Custodi me, ne dili- 
gam mundum, nec ea, quae in mundo sunt, ne in 
peccandi consuetudinem incidam. Protege me contra 
eos, qui me seducere et quae impia sunt student 
docere. Mitigasti tribus pueris flammas ignium: da 
et mihi, ut non me exurat flamma vitiorum. Da 
mihi castitatem, quae immunis sit ab omni violatione 
vel illicito consensu, et quam nec impura cogitatione 
nec verbo obscoeno polluam. Fac, ut quotidie in 
virtute proficiam, ut tranquilla et pura conscientia 
tibi serviam, ut superioribus meis prompto animo 
oboediam, ut semper voluntatem tuam faciam. Per- 
ceptio Corporis tui non sit mihi reatus ad poenam, 
sed intercessio salutaris ad veniam; sit scelerum 
meorum ablutio; sit peccatorum meorum remissio; 
sit fragilitatis meae fortitudo; sit omnium virtutum 
augmentatio; sit in te uno ac vero Deo firma ad- 
haesio, Curet debilitatem meam, foeditatem lavet, 
caecitatem illuminet, paupertatem ditet, vestiat 

nuditatem. Euntem me conducat, errantem me re- 
ducat, revertentem me suscipiat, titubantem me 
teneat, cadentem me erigat et perseverantem me in 
gloriam introducat. Det gratiam et illis, pro quibus 
orare teneor, omnibusque vivis, ut tibi placeant; 
largiatur denique vitam beatam fidelibus defunctis. 

Serutator cordium et renum! tu formasti me et 
suscepisti me a nativitate mea. Quidquid possum, 
quidquid possideo, quidquid sum, id totum largitus 
es mihi. Obtulisti te pro me in Cruce, et in Eucha- 
ristia dedisti mihi Corpus et Sanguinem tuum. En 
servus tuus, Domine! Omnia mea tua sint! Totum 
me tibi devoveo. Quidquid cogito, loquor, operor 
ac patior, te respiciat. Omnes facultates animae 
viresque corporis tuo sint consecratae servitio. 
Habeto me in servum sempiternum. Salva animam 
meam, quam pretioso Sanguine tuo redemisti, ac 
toties hoec amoris pabulo refecisti. Hora denique 
mortis voca me, dimitte me in pace, ac iube me 
venire ad te, ut te, quem nune speciebus velatum 
peregrinans video, facie ad faciem intuear in patria, 
et cum omnibus Sanctis tuis laudem te in saecula 
saeculorum. Amen. 


S. Thomae Aquinatis desiderium coeli. 


Te Deum totius consolationis invoco, qui nihil 
in nobis praeter tua dona cernis, ut mihi post huius 
vitae terminum donare digneris cognitionem primae 
veritatis, fruitionem divinae maiestatis. Da etiam 
corpori meo, largissime remunerator, claritatis pul- 
chritudinem, agilitatis promptitudinem, subtilitatis 

aptitudinem, impassibilitatis fortitudinem. Apponas 
istis affluentiam divitiarum, influentiam deliciarum, 
confluentiam bonorum: ut gaudere possim supra me 
de tua consolatione, infra de loci amoenitate, intra 
de eorporis et animae glorificatione, iuxta de Ange- 
lorum et hominum delectabili associatione. Con- 
sequatur apud te, clementissime Pater, mea rationa- 
lis potentia sapientiae illustrationem, concupiscibilis 
desiderabilium adeptionem, irascibilis triumphi lau- 
dem, ubi est apud te evasio periculorum, distinetio 
mansionum, concordia voluntatum; ubi est amoeni- 
tas vernalis, luciditas aestivalis, ubertas autumnalis 
et requies hiemalis. Da, Domine Deus, vitam sine 
morte, gaudium sine dolore, ubi est summa libertas, 
libera securitas, secura tranquillitas, iucunda felici- 
tas, felix aeternitas, aeterna beatitudo, veritatis visio 
atque laudatio, Deus. Amen. 


2. Alia methodus pie communicandi. 
Preces ex Imitatione Christi decerptae. 


Ante Communionem. 
Admiralio. 

Audivi vocem tuam, Domine: Venite ad me om- 
nes, qui laboratis et onerati estis, et ego reficiam 
vos. O Sancte sanctorum! ecce tu inelinas te ad 
me; tu vis esse mecum; tu invitas ad convivium 
iuum; tu mihi dare vis coelestem cibum et panem 
Angelorum ad manducandum, non alium sane quam 
ie ipsum, panem vivum, qui de coelo descendisti, 


et das vitam mundo. 
Manuale Precum. Ed. 3. 15 

Laudatio. 


O invisibilis Conditor mundi Deus! quam mira- 
biliter agis nobiscum, quam suaviter et gratiose cum 
electis tuis disponis, quibus temet ipsum in sacra- 
mento sumendum proponis! Laetare, anima mea, 
et gratias age Deo pro tam nobili munere et so- 
lacio singulari, in hac lacrimarum valle tibi relicto. 


Timor. 


Terrent me, Domine, delicta propria, et ad ca- 
pienda tanta mysteria me reverberat impura con- 
scientia mea. Provocat me dulcedo verborum tuo- 
rum, sed onerat me multitudo vitiorum meorum. 
Quis ego sum, Domine, ut ad te praesumam ac- 
cedere? Quomodo ausus ero venire ad te, qui nihil 
boni mihi conscius sum, unde possim praesumere? 
Quomodo te introducam in domum meam, qui sae- 
pius offendi benignissimam faciem tuam, quam re- 
verentur Angeli et Archangeli, quam metuunt sancti 
et iusti? 

Coniritio. 


Peccavi, Domine, peccavi: miserere mei, ignosce 
mihi. Quid possum agere pro peccatis meis, nisi 
humiliter ea confitendo et lamentando, et tuam pro- 
pitiationem ardenter deprecando?  Deprecor te: 
exaudi me propitius, Deus meus. Omnia peccata 
mea mihi maxime displicent: nolo ea unquam am- 
plius perpetrare, sed pro eis doleo et dolebo, quam- 
diu vixero. Dimitte mihi peccata mea propter nomen 
sanetum tuum. Ecce committo me misericordiae 

tuae, resigno me manibus tuis. Tu omnia delicta 
mea, quae a die, quo primum peccare potul, usque 
ad horam hanc commisi, pariter incende et com- 
bure igne caritatis tuae; dele universas maculas 
eorum ; conscientiam meam ab omni delicto emunda, 
et restitue mihi gratiam tuam, quam peccando amisi, 
omnia mihi plene indulgendo, et in osculum pacis 
me misericorditer assumendo. 


Fides. 


Credo et confiteor, quia tu praesens es in altaris 
sacramento, Deus meus, Sanctus Sanctorum, Creator 
omnium et Dominus Angelorum. Quidquid intelle- 
gere non valeo, tibi Deo omnipotenti secure com- 
mendo : non fallis me, Deus meus. Et si talia essent 
opera tua, ut facile ab humana ratione caperentur, 
non essent mirabilia nec ineffabilia dicenda. O quam 
admirabilis operatio tua, Domine! Quam potens vir- 
tus tua! Quam ineffabilis veritas tua! Dixisti enim, 
et facta sunt omnia, et hoc factum est, quod ipse 
iussisti. | 

Spes. 

Super bonitate tua et magna misericordia tua, 
Domine, confisus, accedo aeger ad Salvatorem, esu- 
riens et sitiens ad fontem vitae, egenus ad regem 
coeli, servus ad Dominum, creatura ad Creatorem, 
desolatus ad meum pium consolatorem; sperans 
quod in hoc sacramento mihi conferatur spiritualis 
gratia: et reparabitur in anima mea virtus amissa, 
et per peccatum deformata redibit pulchritudo, et de- 


mum conservabitur cor meum et corpus immaculatum. 
15* 

Caritas. 


.O Dilecte mi! da me pro te omnes dilectos re- 
linquere, et te solum super omnia amare, et te mihi 
viventi et morienti amicum retinere. Esse sine te 
gravis est infernus, et esse tecum dulcis paradisus. 
O thesaurus bonus! O bonum super omne bonum! 
O Deus meus et omnia! Intellegenti satis dictum 
est, et saepe repetere iucundum est amanti. Purifica, 
laetifica, clarifica et vivifica spiritum meum cum 
suis potentiis ad inhaerendum tibi iubilosis ex- 
cessibus. 

Desiderium. 


Ecce, Domine, in te est totum, quod desiderare 
possum et debeo. Tu salus mea et redemptio, spes 
et fortitudo, decus et gloria. Desidero te nunc 
devote ac reverenter suscipere. Cupio te in domum 
meam inducere, quatenus cum Zachaeo merear a te 
benedici ac inter filios Abrahae computari. Anima 
mea corpus tuum concupiscit; cor meum tecum uniri 
desiderat. Noli avertere faciem tuam a me; noli 
visitationem tuam prolongare; noli consolationem 
tuam abstrahere. Veni, Domine, veni ad pauperculum 
tuum, et laetum fac eum: veni, et satia me tua prae- 
sentia. Quamdiu hoc datum non fuerit, nec plenum 
gaudium erit. 

Invocatio. 


O beatissima gratia, quae pauperem spiritu vir- 
tutibus divitem facis, veni, descende ad me, reple 
me nunc consolatione tua, ne deficiat prae ariditate 
mentis anima mea. Obsecro, Domine Deus meus, 

praeveni servum tuum in benedictionibus dulcedinis 
tuae, ut ad tuum magnificum saramentum digne 
ac devote merear accedere. Excita cor meum in te, 
et gravi torpore exue me. Quidquid mihi deest, 
Iesu bone, Salvator sanctissime, tu pro me supple 
benigne ac gratiose. Da pauperi mendico tuo vel 
interdum modicum de cordiali affectu amoris tui in 
sacra communione sentire, ut fides mea magis con- 
valescat, spes in bonitate tua proficiat, et caritas, 
semel perfecte accensa et coeleste manna experta, 
nunquam deficiat. 


Post Communionem. 
Admiralio. 

O Dilecte mi, electe ex milibus, in quo com- 
placuit animae meae habitare omnibus diebus vitae 
suae! O Pacifice mi, in quo pax summa, requies 
vera! O Deus absceondite, cuius sermo cum humili- 
bus! O vere ineffabilis gratia tua; o vere admira- 
bilis dignatio tua; o amor immensus, animae meae 
singulariter impensus! O Iesu, quanta est dulcedo 
in convivio tuo! O quam dulce mihi foret in prae- 
sentia tua ex intimo affectu lacrimas fundere, ot 
cum pia Magdalena pedes tuos lacrimis irrigare! 
Certe in conspectu tuo et sanctorum Angelorum 
tuorum totum cor meum ardere deberet, et ex gaudio 
flere. O quam magnum suscepi Dominum, quam 
dilectum induxi hospitem, quam iucundum recepi 
socium, quam fidelem acceptavi amicum, quam spe- 
eiosum et nobilem amplector sponsum!  O Iesu 
bone! sileant a facie tua coelum et terra et omnis 

ornatus eorum. Mane in secreto, anima mea, et 
fruere Deo tuo; ipsum enim habes, quem totus mun- 
dus tibi auferre non potest. 


Laudatio. 


O dulcissime Salvator!  Laudent te universi 
populi, tribus et linguae, et sanctum ac mellifluum 
nomen tuum cum summa iubilatione et ardenti de- 
volione magnificent. Ecce omnium devotorum cor- 
dium iubilationes, spirituales affectus, mentales 
excessus ac supernaturales illuminationes et coeli- 
cas visiones tibi offero et exhibeo, cum omnibus 
virtutibus et laudibus ab omni creatura in coelo 
et in terra celebratis et celebrandis. Accipe vota 
mea, Domine Deus meus, et desideria infinitae lau- 
dationis ac immensae benedictionis, quae tibi se- 
eundum multitudinem ineffabilis magnitudinis tuae 
iure debentur. Haec tibi reddo et reddere desidero 
per singulos dies et momenta temporum. 


Gratitudo. 


O benignissime Iesu ! quanta tibi gratiarum actio 
pro susceptione sacri corporis tui debetur, cuius 
dignitatem nullus hominum explicare potens in- 
venitur. Gratias tibi, o Pastor aeterne, qui me pau- 
perem et exsulem dignatus es pretioso corpore et 
sanguine tuo reficere. O quid retribuam tibi, Do- 
mine, pro gratia ista, pro caritate tam eximia? Non 
est aliud, quod gratius dare queam, quam ut cor 
meum tibi Deo meo totaliter tribuam et intime con- 
iungam. Dignare, Domine, manere mecum, ego volo 

libenter esse tecum. Hoc est totum desiderium 
meum, ut cor meum sit tibi unitum. 


Oblatio. 


Sicut igitur tu, Domine, te ipsum expansis in 
cruce manibus et nudo corpore pro peccatis meis 
Deo Patri sponte obtulisti, ita ut nihil in te re- 
maneret, quin totum in sacrificium divinae pla- 
cationis transiret: ita et ego me ipsum tibi voluntarie 
in oblationem puram et sanctam cum omnibus viri- 
bus et affectibus meis, quanto intimius valeo, offero. 
O Domine! rogo te in simplicitate cordis mei, sus- 
cipe me tibi in servum sempiternum, in obsequium 
et sacrificium laudis perpetuae; suscipe me cum 
hac sancta oblatione tui pretiosi corporis, quam tibi 
modo in praesentia Angelorum invisibiliter assisten- 
tium obtuli pro me et pro cuncto populo tuo in 
salutem. 

Pelilio pro se. 


Praesta, Domine Deus salutaris meus, ut cum 
frequentatione mysterii crescat meae devotionis affec- 
tus. Salva animam meam, quam pretioso sanguine 
iuo redemisti. Age mecum secundum bonitatem 
iuam, non secundum meam malitiam et iniquitatem. 
Vide omnia bona mea, quam pauca sint et im- 
perfecta: tu ea emenda et sanctifica: grata habe et 
accepta tibi fac et semper ad meliora trahe. Me 
quoque pigrum et inutilem homuncionem ad lauda- 
bilem perdue finem. 

O dulcissime atque amantissime Iesu! ecce sto 
ante te, pauper et nudus, gratiam postulans et miseri- 


— 282 — 


cordiam implorans. Accende frigiditatem meam igne 
amoris tul, verte mihi omnia terrena in amaritudinem, 
omnia infima et creata in contemptum et oblivionem. 
Tu solus mihi ex hoc iam dulcescas usque in sae- 
culum. Utinam me totaliter ex tua praesentia ac- 
cendas, comburas, et in te transmutes, ut unus te- 
cum efficiar spiritus per gratiam internae unionis 
et liquefactionem ardentis amoris! Operare, Do- 
mine, mecum misericorditer, sicut saepius operatus 
es cum sanctis tuis mirabiliter. O ignis semper 
ardens et nunquam deficiens! O amor corda puri- 
ficans et intellectum illuminans ! 


Petitio pro aliis. 


Intuere quoque, benignissime Iesu, pia desideria 
devotorum, necessitates parentum, amicorum, fratrum, 
sororum omniumque carorum meorum; et eorum, qui 
mihi vel aliis propter amorem tuum benefecerunt, 
et qui orationes et missas pro se suisque omnibus 
dici a me desideraverunt et petierunt, sive in carne 
adhue vivant, sive iam saeculo defuncti sint: ut 
omnes sibi auxilium gratiae, opem consolationis, 
protectionem a periculis, liberationem a poenis ad- 
venire sentiant, et ut, ab omnibus malis erepti, 
gratias tibi magnificas laeti persolvant. 

Offero etiam tibi preces et hostias placationis 
pro illis specialiter, qui me in aliquo laeserunt, con- 
iristaverunt aut vituperaverunt, vel aliquod damnum 
vel gravamen intulerunt; pro his quoque omnibus, 
quos aliquando contristavi, conturbavi, gravavi, 
scandalizavi, verbis, factis, scienter aut ignoranter: 

ut nobis omnibus pariter indulgeas peccata nostra 
et mutuas offensiones. | 

Aufer, Domine, a cordibus nostris omnem su- 
spicionem, indignationem, iram et disceptationem, 
et quidquid potest caritatem laedere et fraternam 
dilectionem minuere. Miserere, miserere, Domine, 
misericordiam tuam poscentibus; da gratiam in- 
digentibus, et fac nos tales exsistere, ut simus digni 
gratia tua perfrui, et ad vitam proficiamus aeternam. 
Amen. 


3. Tertia methodus pie communicandi. 


Ante sacram Communionem oratio prima. 


Gratias ago tibi, Domine Iesu Christe, pro inef- 
fabili tua caritate, qua transiturus de hoc mundo 
ad Patrem mensam mihi parasti in dulcedine tua, 
mensam prorsus regalem, omne delectamentum in 
se habentem, mensam pretiosissimi Corporis et - 
Sanguinis tui, ut adipe et pinguedine repleatur 
anima mea et secreto illapsu nutritionis tuae robo- 
retur infirmitas mea. Et unde hoc mihi, gloriosis- 
sime Fili Dei, ut me permittas venire ad te, et 
cum ceteris commensalibus tuis epulari? Atque 
utinam ab omni culpa liber, purus ab omni labe, 
ab omni vitio purgatus et ab omni inordinata affec- 
tione perfecte emendatus essem, ut ad hanc mensam 
supercoelestem accedere possem fervens caritate, 
niveus innocentia et omnium virtutum decore ex- 
ornatus. Sed quia miserrimus ego sum et omni 
ornamento destitutus, obsecro te imprimis, benignis- 

sime Salvator, cuius caritas immensa est, ut San- 
guine tuo animam meam lavare et super nivem 
dealbare, meritis tuis induere illoque igne ardentis- 
simo succendere digneris, qui te a nobis disces- 
surum compulit ad hoc vivificum convivium insti- 
tuendum. Obsecro deinde beatissimam Virginem 
Matrem tuam et omnes electos tuos, ut tibi pro me 
offerant caritatem, fidem et devotionem, qua hoc 
Sacramentum susceperunt ab initio institutionis 
eius. Et quia particeps ego sum omnium timentium 
te, offero tibi omnium sacerdotum omniumque fide- 
lium hae die celebrantium et communicantium pie- 
tatem et puritatem.  Offero omnium iustorum ab 
origine mundi usque ad eius consummationem 
virtutes et merita ac pios affectus erga te, dul- 
eissime lesu, in venerabili Sacramento exsisten- 
tem: firmissimae nimirum fidei et vivae appre- 
hensionis earum rerum, quae de hoc maximo 
mysterio credendae sunt; perfectissimae caritatis 
et intimae tecum familiaritatis; famis et flagran- 
tissimi desiderii te, omne bonum, suscipiendi; filialis 
fiduciae et spei de tua misericordia tam mirabili 
modo declarata; zeli divinae gloriae et dilectionis 
proximi; admirationis tantae dignationis et pro- 
fundissimae humilitatis; gaudii et iubili in te et de 
te; laudis, gratitudinis, adorationis ac devotionis. 
Hos, inquam, aliosque affectus offero tibi in sup- 
plementum insufficientiae meae, et eos, si possem, 
elicerem cum maxima intentione ad laudem et glo- 
riam tuam, quia dignus es. Suscipe, Domine, hoc 
desiderium meum, meritisque placatus electorum 

tuorum ne a mensa tua repellas me, quatenus hoc 
cibo satiatus ac recreatus vitam habeam et ab- 
undantius habeam, hie et in aeternum. Amen. 


Oratio secunda. 


Veni, Domine Iesu, unica salus animae meae, 
et infunde pectori meo multitudinem dulcedinis 
tuae, ut nihil amem, nihil desiderem praeter te. 
Veni, gaudium et felicitas mea, veni, spes et robur 
meum, quia tecum sunt divitiae et gloria, tu vita 
et consolatio mea, tu paradisus voluptatis. Atque 
utinam, te veniente ad me, vertantur mihi in 
amaritudinem omnes mundi deliciae, ut tibi unitus 
in hoc coelesti convivio a te nunquam separarer 
in aeternum. Frustra expenderem argentum meum 
in panibus et laborem meum in saturitate, licet 
omnes Aegypti escas compararem, si carerem 
hoe pane, qui praebet delicias regibus, et cuius 
suavitas in infinitum excedit omnia huius saeculi 
oblectamenta. Et unde mihi tantum bonum, ut 
tecum epulari merear, rex iremendae maiestatis, 
et ego indignissimus servus tuus, qui quotidie pecco 
et incorrigibilis persevero? Sed maior est in in- 
finitum misericordia tua, quam miseria mea: et tu, 
duleissima refectio mea, in virum alterum trans- 
forma me et verbo virtutis tuae sana omnes lan- 
guores meos. Ad te igitur venio de tua pietate 
confisus, et in te sperans non confundar. Laetifica 
animam servi tui et supple, quod mihi deest, tu 
benignissime Salvator, qui omnes ad te vocare di- 
gnatus es, dicens: Venite ad me omnes, qui labo- 

ralis et onerati estis, et ego reficiam vos. Refice 
me te ipso, quia in te sunt omnes coeli deliciae ex 
copiosissimo flumine gaudiorum Dei cum tanta 
plenitudine emanantes, ut omnes digne ad te ac- 
cedentes inexplicabili laetitia repleri possint. Uni 
intime tecum animam meam et fac me dignum, ut 
huie mensae supercoelesti cum debito virtutum 
ornatu assideam et dulcedine perfruar praesentis 
Divinitatis. Amen. 


Oratio tertia. 


Veni, Sancte Spiritus, amor Patris et Filii, 
mundator scelerum, curator vulnerum, fortitudo 
fragilium, maerentium consolator, fulgor intellectus 
et vindex libertatis. Veni e patria felicitatis, et 
cordis mei penetralibus tam potenter illabere, ut 
vitia omnia et defectus tuo igne consumas, et 
omnia peccata mea remittas. Emitte in animam 
meam lucis tuae radium, quo illuminante intel- 
lectum, quae tibi sunt placita, videam, quo affectum 
inflammante ad ea prosequenda tota virtute in- 
cumbam. Fac me dignum sacrae coenae convivam 
meque torrente tuae voluptatis inebria, ut coelesti 
suavitate in hac divinissima mensa degustata, nihil 
venenatae mundi dulcedinis libeat amplius degu- 
stare. Roboretur infirmitas mea fortitudine tua, 
vincat bonitas tua malitiam meam, et deformitas 
mea tua pulchritudine decoretur. Sursum erige 
me per aeternorum affectionem, copula tecum per 
amoris unitatem, conserva per finalem perseveran- 
tiam, ut tuo ductu revolet anima mea ad te, 

principium et finem suum, a quo nunquam se- 
paretur. Amen. 


Post sacram Communionem oratio prima. 


Amo te, Domine Iesu, iucunditas mea et requies 
mea, amo te, summum et unicum bonum meum, 
ex toto corde, ex tota mente, ex tota anima, ex 
totis viribus meis; et si tu vides me in hoc defi- 
cere, saltem desidero amare te; et si satis id non 
desidero, saltem opto id multum desiderare. Suc- 
cende, Domine, igne tuo ardentissimo viscera mea, 
et quandoquidem nonnisi amorem petis a me, da 
quod iubes, et iube quod vis. Nisi enim dederis 
mihi velle et perficere, peribo utique in infirmitate 
mea. Sonet vox tua in auribus meis, vox illa dul- 
cissima et efficacissima: Volo; nam si vis, potes 
me mundare et illuminare, potes me ad supremum 
amoris gradum elevare. Sicut voluisti pro me pati 
et mori, ita etiam velis, ut appareat in me fructus 
passionis et mortis tuae! Memento verbi tui servo 
tuo, in quo mihi spem dedisti; tu enim dixisti: 
Qui manducat meam carnem et bibit meum san- 
guinem, in me manet et ego in eo. O dulcissimum 
verbum: Tu in me et ego in te! O quantus amor: 
Tu in me vilissimo peccatore et ego in te, Deus 
meus, cuius maiestas incomprehensibilis est! Unum 
est mihi necessarium, et hoc solum quaero: in te 
vivere, in ie quiescere, a te nunquam separari. 
Felix est, qui te quaerit; felicior, qui te possidet; 
felicissimus, qui in hae possessione perseverat et 
moritur. O dies infelices, quos turpiter transegi 

diligens vanitatem et recedens a te! Et nunc, Do- 
mine, qui venisti in hunc. mundum, ut peccatores 
salvos faceres, redime animam meam in sola fiducia 
miserationum tuarum respirantem, et aufer a me 
omnia amoris tui impedimenta. Procul sit a me 
omnis terrena delectatio; nihil sapiat mihi, nihil 
me alliciat, nisi tu. "Vive et regna semper in me, 
fidelissime amator animae meae, in te enim sunt 
omnia bona: et iam deinceps paratus sum, omnia 
potius mala perpeti, quam ut unquam cessem amare 
te. O Corpus sacratissimum, quinque vulneribus 
sauciatum ! pone te ut signaculum super cor meum 
et imprime illi caritatem tuam ; obsigna pedes meos, 
ut sequar vestigia tua; obsigna manus, ut bona 
semper opera exerceam; obsigna latus, ut ferven- 
tissimos amoris tui actus proferam in aeternum. 
O Sanguis pretiosissime, qui omnem hominem ab- 
luis et purificas, lava animam meam et pone si- 
gnum in faciem meam, ut nullum praeter te ama- 
torem admittam. O dulcedo cordis mei et vita 
animae meae, sicut tu in Patre et Pater in te est, 
itia ego per gratiam tuam unus tecum sim amore 
et voluntate mihique mundus crucifixus sit et ego 
mundo. Amen. 


Oratio secunda. 


Gratias tibi ago, benignissime Deus, quod me 
vilissimum peccatorem admittere dignatus sis ad 
vivificum tuae mensae convivium. Et quis sum ego 
pulvis ei cinis, ut apponeres erga me Cor tuum, 
inelinans coelos tuos et descendens, ut Sanguine 

tuo purissimo sordes meas lavares et deficientem 
prae fame animam meam non manna de coelo, sed 
carne tua immaculata reficeres et satiares? Si coeli 
coelorum te capere non possunt, et Angeli non 
suni mundi in conspectu tuo: quis ego sum et quae 
domus mea, ut ad me venire et in me commorari 
volueris? Quid in me invenisti, rex tremendae 
maiestatis, quod a templo gloriae tuae traheret te 
et descendere faceret in abyssum miseriarum ? Vos 
Angeli sancti, vos omnes electi Dei, venite, audite 
et narrabo vobis, quanta fecit Deus animae meae: 
cum enim essem pauper et abominabilis, nec aude- 
rem oculos meos levare ad coelum prae multitudine 
iniquitatum mearum, ile me de pulvere suscitavit 
et erexit de stercore, ut sederem cum Principibus 
et de mensa eius comederem. Gratias illi agite 
ex me, vos amici mei fidelissimi; ego enim puer 
sum, non annis, sed sensu, et nescio loqui, nec 
verba invenio, quibus possim, uli par est, tam co- 
piosum munus gratiae extollere et praedicare. Quis 
enim amor infinitae caritati eius a me reddi potest, 
qui frigus et gelu dici, non autem amor mereatur? 
Quae laus, quae adoratio, quale obsequium meum 
erit, quod nullum non reddat infinita eius perfectio 
et dignitas, et ima ac summa indignitas mea? Sed 
tu, Domine, miserator et clemens immensae boni- 
tatis, tu nosti figmentum meum: ne despicias hu- 
milimam gratiarum actionem, quam tibi offero de 
paupertate mea, et sacrificium laudis meae honori- 
ficabit te. Tua est magnificentia, tua est gloria, et 
tibi laus in perpetuas aeternitates pro tam excelso 


— 240 — 


et incomparabili beneficio. Tibi laudes concinant, 
tibi mecum gratias agant universi populi, tribus et 
linguae, omnes Angeli et Sancti tui, quoniam mi- 
sericordia tua magnificata est super me, et misera- 
tiones tuae super omnia opera tua. [ubilent tibi 
omnes creaturae, quaecumque coeli, terrae et abyssi 
ambitu continentur: laudem tibi perpetuam dicant, 
quae a te exeuntes, in te refluant, omnium rerum 
principium et finem. Iubilent tibi et gratias agant 
cor meum et anima mea, vires, sensus, potentiae 
et omnia membra corporis mei: tibique soli sit 
honor et gloria, a quo, per quem et in quo sunt 
omnia, qui es Deus benedictus et laudabilis in 
saecula saeculorum. Amen. 


Oratio tertia. 


Servus tuus sum, Domine Deus meus, et pro 
iributo servitutis meae aliquid tibi offerre vellem, 
quod Maiestate tua dignum et acceptabile foret; 
sed excedit omnem facultatem meam debitum meum, 
quia tantum tibi debeo, quanti tu vales, qui in- 
finitus es. Et ex me quidem nihil possum, nihil 
sum: habeo tamen ex gratia tua donum praeclaris- 
simum, quod nullo modo recusare potes: habeo 
dilectissimum Filium tuum, Dominum Iesum Chri- 
stum, qui ita se mihi communicavit, ut ego in illo 
et ille in me sit. Quare verba Prophetae tui aptis- 
sime usurpabo et dicam: Benedic, anima mea, 
Domino, et omnia, quae intra me sunt, nomini 
sancto eius. Ipse enim Filius tuus digne pro me 
nomini tuo benedicet teque amabit et glorificabit. 

Ipsum igitur offero tibi velut thymiama suavissimi 
odoris ad maximam tui gloriam et honorem; in 
gratiarum actionem pro universis beneficiis tuis ; in 
remissionem peccatorum meorum et totius mundi; 
ad impetrandum mihi et omnibus, pro quibus oravi 
et orare debeo, omnia subsidia vitae temporalis et 
aeternae, et pro animabus omnium fidelium de- 
functorum. Suscipe, Domine, cum hae sacratissima 
oblatione animam meam et corpus meum, omnes 
vires et affectus meos, ut sim perpetuum holo- 
caustum iugiter ardens Maiestatis tuae. Praesta, 
ut deinceps nec membra nec sensus nec potentias 
nec vitam habeam, nisi ut te amem et serviam tibi. 
Tu sapientia mea, tu lux mea es; tu fortitudo mea 
et robur meum. Doce me, illumina me, corrobora 
me, nt cognoscam et .faciam voluntatem tuam. 
Offero me tibi in servum perpetuum, meque totum 
resigno in beneplacitum tuum, abiecta de me omni 
eura et sollicitudine. Quidquid mihi evenire per- 
miseris, a divina manu tua amantüissime suscipiam. 
In tempore et in aeternitate id volo, quod tu ab 
aeterno de me decrevisti, sive prosperum illud sit 
sive adversum. "Vivat semper et regnet super me 
beneplacitum tuum, quod in omni verbo, actione, 
cogitatione et levissimo quoque motu implere de- 
sidero. Domine, ante te omne desiderium meum, 
et gemitus meus a te non est absconditus. Desunt 
enim mihi verba, quibus explicem affectum meum; 
sed proicio me in ardentissimam fornacem amoris 
tui, quo succensus ad me venire dignatus es et 


mansionem apud me facere. Succende me, Domine, 
Manuale Precum. Ed. 3. 16 

inflamma cor meum, viscera combure, ut iugiter tibi 
ardeam, in te vivam et in te moriar. Amen. 


4. Actus brevissimi ad sacram Communionem. 


Ante sumptionem. 
Actus fidei. 


Domine Iesu Christe, qui es sacerdos in aeter- 
num quique dixisti: Caro mea vere est cibus, et 
Sanguis meus vere est potus, credo firmissime te 
in venerabili Sacramento praesentem esse, verum 
Deum et hominem, salvatorem et iudicem meum, 
et Maiestatem tuam supremam cum Angelis et 
Sanctis humillime adoro. Adauge mihi fidem! 


Aotus spei. 


In te solo spem meam colloco, dulcissime Iesu, 
quia tu es salus et virtus mea, tu refugium et fir- 
mamentum meum, tu fons omnium bonorum. Qui 
nunquam deseris sperantes in te, miserere mei! 
Dic animae meae: Salus tua ego sum. 


Actus caritatis. 


O auctor omnis caritatis, amantissime lesu, qui 
coelesti ductus amore animam posuisti pro me 
misero peccatore, et ineffabili benignitate te ipsum 
in hoc Sacramento dedisti escam animarum, amo 
te, Deus meus, et ut nunquam cessem amare te, 
tu ipse inflamma amorem meum. 

Aotus contritionis. 


Ah, Domine, quantum doleo, quod te offenderim, 
summum bonum! Propitius esto mihi peccatori! 
Poenitet me peccasse; cupio emendare, quod feci. 
Per merita pretiosi Sanguinis tui aufer a me omnes 
iniquitates meas, ut purificatus mente et corpore - 
digne valeam ad Sancta Sanctorum introire. 


Aotus desiderii et humilitatis. 


Quemadmodum desiderat cervus ad fontes aqua- 
rum, ita desiderat anima mea ad te, Salvator meus. 
Veni, Domine, et noli tardare! Totus bonus et 
amabilis, veni in cor meum! Est, fateor, habita- 
culum te indignum, sed tu, Domine misericors et 
clemens, exornare illud donis coelestibus ne de- 
digneris. O ignis consumens, combure, quod tibi 
in me displicet! O manna coeleste, gustem te et 
nunquam esuriam. Amen. 


In ipsa sumptione. 


Sis, mi lesu, benedictus, * Iterumque benedictus * 
Sis, mi Iesu, millies. 

Quod sis factus cibus, potus, * Immo quod sis meus 
totus * Sub hac panis specie. 

In te credo, in te spero, * Amo te corde sincero, * 
Amo, amo, amo te. 

Me ad tuos sterno pedes, * Vulnerum adoro sedes, * 
Latus tuum osculor. 

Quidquid vis, hoc ego volo, * Quidquid non vis, ego 
nolo: * Me tibi subicio. 

Quidquid loquar, cogitabo, * Agam, patiar, amabo * 
Te, Deus, in omnibus. Amen. 

16 * 

Post sumptionem. 
Actus fidei et adoralionis. 


Adoro te cultu humillimo et reverentia pro- 
fundissima, Domine Deus, Filius aeterni Patris, qui 
descendisti in hanc pauperem animam meam. Credo, 
Domine, te corpore et anima residere in corde meo, 
ut me dites et bonis beatorum repleas. Sis bene- 
dictus in saecula! 


Aotus spei. 


O uniea salus animae meae, Salvator mundi, in 
ie spero; tibi adhaerere, Deo, mihi bonum est, po- 
nere in te, Dominum coeli et terrae, omnem spem 
meam. Sis pars et hereditas mea in aeternum! 


Aotus caritatis. 


Diligam te, Domine, fortitudo mea; diligam te, 
Deus, ex toto corde meo, ex tota mente mea et ex 
omnibus viribus meis. Supplico te, fac me sentire 
potentem amoris tui affectum, et eius ardor in- 
flammet animam meam, ut nihil me separet a cari- 
tate tua, qui infinito amore mei mortuus es. Sis 
meus, sim tuus, ut vivam in aeternum in posses- 
sione gloriae tuae. 


Aotus gratitudinis. 


Millies sis benedictus, benignissime Deus, pro 
infinita tua in me gratia. Ex intimo cordis affectu 
gratias ago et precor, ut sanctissima Mater tua cum 
omnibus Angelis et Sanctis concelebrent miserationes 
tuas, quas eum ipsis cantabo in saecula. 

Aotus petitionis. 


Operare, precor, Domine Deus, operare in me, 
propter quod venisti ad me; da mihi beatos coe- 
lestis huius unionis fructus, vivifica me vita di- 
vina, sanctifica corpus et animam meam in honorem 
et gloriam tuam. Totum me tibi resigno et trado, 
qui suprema Maiestate das velle, posse et perficere ; 
da quod iubes, et iube quod vis, pro tempore et 
aeternitate. Amen. 


9. Orationes variae ante et post sacram 
Communionem. 


Ante Communionem. 


Oratio S. Thomae Aquinatis. 


Omnipotens sempiterne Deus, ecce accedo ad 
sacramentum Unigeniti Filii tui, Domini nostri Iesu 
Christi. Accedo tamquam infirmus ad medicum 
vitae, immundus ad fontem misericordiae, caecus 
ad lumen claritatis aeternae, pauper et egenus ad 
Dominum coeli et terrae. 

Rogo ergo immensae largitatis tuae abundan- 
tiam, quatenus meam curare digneris infirmitatem, 
lavare foeditatem, illuminare caecitatem, ditare 
paupertatem, vestire nuditatem: ut panem Ange- 
lorum, Regem regum et Dominum dominantium 
tanta suscipiam reverentia et humilitate, tanta con- 
iritione et devotione, tanta puritate et fide, tali 
proposito et intentione, sicut expedit saluti animae 
meae. 

Da mihi, quaeso, Dominici Corporis et Sanguinis 
non solum suscipere sacramentum, sed etiam rem 
et virtutem sacramenti. 

O mitissime Deus, da mihi Corpus Unigeniti 
Fili tui, Domini nostri Iesu Christi, quod traxit 
de Virgine Maria, sic suscipere, ut corpori suo 
mystico merear incorporari et inter eius membra 
connumerarl O amantissime Pater, concede mihi 
dilectum Filium tuum, quem nune velatum in via 
suscipere propono, revelata tandem facie perpetuo 
contemplari: qui tecum vivit et regnat in unitate 
Spiritus Sancti Deus per omnia saecula saeculorum. 
Amen. 


Oratio S. Ambrosii. 


Rogo te, Domine Iesu, mundi salvator, per ipsum 
sacrosanctum et vivificum mysterium Corporis et 
Sanguinis tui, quo quotidie in ecclesia tua pascimur 
et potamur atque unius divinitatis participes effi- 
cimur, da mihi virtutes sanctas, quibus repletus 
bona conscientia ad altare tuum accedam, ita ut 
haec coelestia sacramenta efficiantur mihi salus et 
vita. Tu enim dixisti ore tuo sancto et benedicto: 
Panis, quem ego dabo, caro mea est pro mundi 
vita. Qui manducat me, vivet propter me, ipse 
manet in me et ego in eo. Ego sum panis vivus, 
qui de coelo descendi. Si quis manducaverit ex 
hoc pane, vivet in aeternum. 

Panis dulcissime, sana palatum cordis mei, ut 
sentiam suavitatem amoris tui. Sana illud ab omni 
languore, ut nullam praeter te sentiat dulcedinem, 

nullum praeter te quaerat amorem, nullam praeter 
te amet pulchritudinem. 

Panis candidissime, habens omne delectamentum 
el omnem saporem, qui nos de te semper reficis, 
comedat te cor meum, et dulcedine saporis tui re- 
pleantur viscera animae meae. 

Manducat te angelus pleno ore in patria: man- 
ducet te peregrinus homo pro modulo suo, ne de- 
ficere possit in via, tali recreatus viatico. 

Panis sancte, panis vive, panis pulcher, panis 
munde, qui descendisti de coelo et das vitam 
mundo: veni in cor meum et munda me ab omni 
inquinamento carnis et spiritus. Intra in animam 
meam, sana et sanctifica me interius et exterius. 
Esto tutamentum et continua salus corporis et ani- 
mae meae. 

Repelle a me insidiantes mihi hostes: recedant 
procul a potentia praesentiae tuae, ut foris et intus 
munitus per te, recto tramite ad regnum tuum per- 
veniam, ubi non in mysteriis, sicut in hoc tempore 
agitur, sed facie ad faciem te videbimus, cum tra- 
dideris regnum Deo Patri et Deus eris omnia in 
omnibus. Tunc enim me de te saüiabis satietate 
mirifica, ita ut neque esuriam neque sitiam in 
aeternum. 


Alia eiusdem S. Ambrosii precatio. 


Ad mensam dulcissimi convivii tui, pie Domine 
Iesu Christe, ego peccator de propriis meritis nihil 
praesumens, sed de tua confidens misericordia et 
bonitate, accedere vereor et contremisco. Nam cor 

et corpus habeo multis criminibus maculatum, men- 
iem et linguam non caute custoditam. 

Ergo, o pia Deitas, o tremenda Maiestas, ego 
miser inter angustias deprehensus, ad te fontem 
misericordiae recurro, ad te festino sanandus, sub 
tuam protectionem fugio, et quem iudicem sustinere 
nequeo, salvatorem habere suspiro. 

Tibi, Domine, plagas meas ostendo; tibi vere- 
cunda mea detego; scio peccata mea multa et 
magna, pro quibus damnari timeo. 

Confido misericordiis et miserationibus tuis, qua- 
rum non est numerus. ! 

Respice ergo in me oculis misericordiae tuae, 
pie Domine Iesu Christe, Rex aeterne, Deus et 
homo, crucifixe propter hominem. Exaudi me spe- 
rantem in te; miserere mei pleni miseriis et peccatis, 
tu, qui fons miserationis nunquam manare cessas. 

Salve salutaris victima, pro me et omni humano 
genere in patibulo Crucis oblata; salve nobilis et 
pretiose Sanguis, de vulneribus crucifixi Domini 
mei lesu Christi profluens et peccata totius mundi 
abluens. 

Recordare, Domine, creaturae tuae, quam tuo 
Sanguine redemisti. Poenitet me peccasse; cupio 
emendare, quod feci. 

Aufer ergo a me, clementissime Pater, omnes 
iniquitates et peccata, ut purificatus mente et cor- 
pore digne degustare merear Sancta Sanctorum. 
Et concede, ut sancta praelibatio Corporis et San- 
guinis tui, quam ego indignus sumere intendo, sit 
peccatorum meorum remissio, sit delictorum perfecta 


purgatio bonorumque sensuum regeneratio, operum- 
que tibi placentium salubris efficacia, animae quo- 
que et corporis contra inimicorum meorum insidias 
firmissima tuitio. Amen. 


Alia ad sacram Communionem precatio. 


Domine Iesu Christe, unde hoc mihi beneficium, 
quod tu Angelorum Dominus et coelorum gloria, 
a quo et ad quem omnia, ad me vermem impurum 
venire e& me totum in hoc Sacramento tecum unire 
dignaris ? 

O quanta contritione, quali laerimarum fonte, 
timore et reverentia quamque perfecta cordis et 
corporis puritate hoc sublime mysterium mihi per- 
cipiendum est, in quo tua caro virginea sumitur, 
et divina humanis et summa imis ineffabili modo 
miscentur ! 

Benedictus, qui venis in nomine Domini ad 
alendos pauperes ac pascendas oves in hoc deserto, 
et cui deliciae sunt, esse cum filiis hominum. 

O bonitatem immensam, quod non modo iustos, 
sed etiam peccatores ad mensam tuam divinam in- 
vitas, nec solum sanos, sed etiam aegros huius 
efficacissimae medicinae participes reddis! 

Peto et obsecro, piissime Domine et Salvator 
mundi, ut proprios huius Sacramenti fructus mihi 
largiens peccata praeterita deleas, a futuris prae- 
serves, affectus ac motus vitiosos exstinguas, intel- 
lectum illustres, virtutes infundas ac augeas, ad- 
versus hostes ac tentationes robores, animi et 
corporis remedium fpraebeas, in vita et morte 

auxiliaturus accedas, ac me denique mirabiliter in 
te transformes, ut unus tecum spiritus effici ac 
manere possim. 

Nulla, quaeso, peccati haereat in me macula, 
quem tam augusto et salutari Sacramento reficies, 
quod contra peccatorum omnium venena praestantis- 
simum est antidotum omnisque virtutis et gratiae 
copiam recte accedenti subministrat. 


In ipso ad sacram Communionem accessu. 


Domine, non sum dignus, ut sub tectum meum 
intres et in me velut sordido stabulo habites ac 
requiescas. Quoniam vero in hoc Sacramento Deus 
el homo manes absconditus, et sub specie panis 
a peccatoribus etiam infirmis tangi et manducari 
voluisti, propitius esto mihi, qui ad mensam tuam 
invitatus licet indignus accedo et eum sentire fruc- 
tum desidero, de quo ipse dixisti: Qui manducat 
meam carnem et bibit meum sanguinem, in me 
manet et ego in eo; qui manducaverit ex hoc pane, 
vivet in aeternum. 

Esto igitur mihi panis, qui dat vitam mundo et 
in hac vita peregrinantes sustinet et omne bonum 
egentibus praestat. Sit mihi Corporis et Sanguinis 
tui sumptio tam salutaris et efficax, ut cor meum 
in amore tuo hoc pane sanctissimo reficiatur, atque 
in omni gratia mihi necessaria confirmetur. 

O Iesu, manna duleissimum, me famelicum 
pasce. Tu panis de coelo descendens et mundo 
vitam praestans, in me mortem promerente vitam 
operare. 


In periculis, in tenebris, in afflictionibus versor: 
tu laborantem ut promisisti excipe, et domum meam, 
sicut Zachaei, qui te gaudens excepit, visita cum 
nova benedictione, ut totus renovatus, tecum con- 
iunctissime vivam, qui mihi omnia in omnibus esse 
amantissime decrevisti. En tu mihi et ego tibi; 
mane in me semper, Iesu dulcissime, spes, fortitudo 
et salus mea sempiterna. Amen. 


Post Communionem. 
Oratio S. Thomae. 


Gratias tibi ago, Domine sancte, Pater omni- 
potens et aeterne Deus, qui me indignum famulum 
tuum, nullis meis meritis exigentibus, sed sola 
dignatione misericordiae tuae, satiare dignatus es 
pretioso Corpore et Sanguine Filii tui Domini nostri 
lesu Christi. Te deprecor, ut haec sancta Com- 
munio non sit mihi reatus ad poenam, sed inter- 
cessio salutaris ad veniam; sit mihi armatura fidei 
et scutum bonae voluntatis. Sit vitiorum meorum 
evacuatio, concupiscentiae ac libidinis exterminatio: 
caritatis, patientiae, humilitatis, oboedientiae om- 
niumque virtutum  augmentatio, conira insidias 
inimicorum tam visibilium quam invisibilium firma 
defensio, motuum meorum tam carnalium quam 
spiritualium perfecta quietatio, in te uno ac vero 
Deo firma. adhaesio atque finis mei felix consum- 
matio. Et precor te, ut ad illud ineffabile con- 
vivium me peccatorem perducere digneris, ubi tu 
ipse es cum Filio tuo et Spiritu Sancto Sanctis. tuis 

lux vera, satietas plena, gaudium sempiternum, 
iucunditas consummata et felicitas perfecta. 


Alia precatio post sacram Communionem. 


Domine lesu Christe, Deus meus, redemptor 
meus et salvator meus, cui totus Angelorum exer- 
citus non sine timore ministrat, quas tibi laudes 
et gratiarum actiones offeram, quod me vilissimum 
maximumque peccatorem per te ipsum hodie visi- 
tare, consolari et alere dignatus es, cum in hostia 
consecrata, quam sumpsi, tu ipse totus cum carne, 
sanguine, anima et divinitate verissime continearis? 

Benedictus tuus in carnem adventus, benedicta 
tua in cruce cruenta pro nobis oblatio, benedictus 
tuus erga nos amor, in hoc Sacramento instituendo 
ei relinquendo incredibilis, ut eo ipso Angelorum 
pane animae nostrae in hoc exsilio alantur atque 
recreentur, tuque verus Emmanuel nobiscum usque 
ad consummationem saeculi tam suaviter quam vera- 
citer perseveres. 

Benedic, Domine, domum servi tui, ea removens, 
quae oculos tuos offendunt, et quae sunt deperdita 
restaurans novamque habitationem tibi gratam in 
me consiruens ex tuis meritis atque virtutibus in- 
finitis." Concede mihi flagrantem amorem, quo te 
caste, sicul lectissimum animae meae sponsum, 
semper prosequar atque complectar. Concede spi- 
ritum oboedientiae, reverentiae et confidentiae, ut 
in omnibus angustiis meis atque periculis ad te, 
tamquam filius ad patrem, cito recurram. Concede 
in eultu tuo versari fortiter, ablegatis et exstinctis 

cupiditatibus malis, ut hostium tentationes, desi- 
deria mala et peccatorum occasiones me non im- 
pediant, quo minus secundum spiritum tuum vitam 
instituam meam tibique serviam fideliter, cui me 
totum debeo. Tu solus mihi pax, gaudium et con- 
solatio esse digneris; tu totus in me maneas, et 
ego nunquam a tua gratia me disiungam, sed in 
ie spiritualiter transformer, tibi semper adhaeream, 
qui nobis factus es via, veritas et vita, in quo 
demum solo salus et resurrectio nostra. Tibi Che- 
rubim et Seraphim, immo Sancti omnes laudem 
et gloriam concinant sempiternam. : 


Oratio S. Bonaventurae post Communionem. 


Transfige, dulcissime Domine Iesu, medullas et 
viscera animae meae suavissimo ac saluberrimo 
àmoris tui vulnere, vera serenaque et apostolica, 
sanctissima caritate, ut langueali et liquefiat anima 
mea solo semper amore et desiderio tui. Te con- 
cupiscat et deficiat in atria tua: cupiat dissolvi et 
esse tecum. Da, ut anima mea te esuriat panem 
Angelorum, refectionem animarum sanctarum, panem 
nostrum quotidianum supersubstantialem, habentem 
omnem dulcedinem et saporem et omne delecta- 
mentum suavitatis, Te, in quem desiderant Angeli 
prospicere, semper esuriat et comedat cor meum: 
et dulcedine saporis tui repleantur viscera animae 
meae. Te semper mens sitiat fontem vitae, fontem 
sapientiae et scientiae, fontem aeterni luminis, tor- 
rentem voluptatis, ubertatem domus Dei. Te semper 
ambiat, te quaerat, te inveniat, ad te tendat, ad te 


— 254 — 


perveniat, te meditetur, te loquatur et omnia ope- 
retur in laudem et gloriam nominis tui cum humi- 
litate et discretione, cum dilectione et delectatione, 
cum facilitate et affectu, cum perseverantia usque 
in finem. Tu sis solus semper spes mea, tota 
fiducia mea, divitiae meae, delectatio mea, iucun- 
ditas mea, gaudium meum, quies et tranquillitas 
mea, pax mea, suavitas mea, odor meus, dulcedo 
mea, cibus meus, refectio mea, refugium meum, 
auxilium meum, sapientia mea, portio mea, pos- 
sessio mea et thesaurus meus, in quo fixa et firma 
et immobiliter radicata semper sit mens mea et cor 
meum. Amen. 


Alia post Communionem precatio. 


Ineffabilem misericordiam tuam, Domine Iesu 
Christe, suppliciter oro, ut quod indignus suscepi 
Corporis et Sanguinis tui sacramentum, quo nihil 
admirabilius, excellentius, fructuosius, mihi sit pur- 
galio scelerum, fortitudo fragilium, contra mundi 
pericula firmamentum: sit impetratio veniae, sta- 
bilimentum gratiae et medicina vitae: sit memoria 
tuae passionis, sit contra debilitatem fomentum, sit 
viaticum meae peregrinationis.  Euntem me con- 
ducat, errantem reducat, revertentem suscipiat, titu- 
bantem teneat, cadentem erigat meque perseve- 
rantem demum in gloriam tuam laete introducat. 

Ad haec, altissime Deus, Corporis et Sanguinis 
tui praesentia beatissima cordis mei palatum sic 
immuteti, ut praeter te nullam unquam sentiat 
dulcedinem, nullam amet pulchritudinem, nullum 

illicitum quaerat amorem, nullam desideret con- 
solationem, nullam admittat delectationem, nullum 
curet honorem, nullam timeat adversitatem, sed 
me totum tibi uniat et in gratia tua conservet, 
donec ad te veniam, ac unus efficiar spiritus tecum 
in saecula saeculorum. Amen. 


Hymnus pro gratiarum actione. 


1]. Ad quem diu suspiravi, * Iesum tandem 
habeo, * Hunc amplector, quem optavi, * Quem 
optavi, teneo! * Omnes meae exsultate * Facul- 
tates animae, * Exsultate, triumphate * Et ingresso 
plaudite! 


2. Tristis eram et abiectus, * Eram sine gau- 
dio, * Quia aberat dilectus, * Quem prae cunctis 
diligo; * Sed ut venit et intravit * Animae tu- 
gurium, * O quam dulce permeavit * Meum cor 
solacium ! 


3. Non sie terras umbris tectas * Gratus sol 
iluminat, * Non sic aestibus deiectas * Nimbus 
herbas recreat, * Sicut animam languentem * Re- 
focillat Dominus, * Hanc tristantem et torpentem * 
Novis donat viribus. l 


4. Felix dies, felix hora, * Qua me, Iesu, visi- 
tas, * Pulchra nimis et decora * Lux, ad me qua 
properas. * Qui te tenet, habet satis, * Quia, qui 
ie possidet, * Uberem felicitatis * Verae fontem 
obtinet. 


5. Quis non tuam admiretur * Bonitatem, Do- 
mine, * Si, quod facis meditetur * Serio examine! * 
3 ) 

Ad te ruo, ad me ruis * Et me sinis protinus * 
Immiscere meos tuis * Amplexus amplexibus. 

6. Nihil eram, me creasti * Ex obscuro nihilo * 
Divinaeque me donasti * Rationis radio; * Pro me 
nasci voluisti * In deserto stabulo, * Et finire morte 
iristi * Vitam in patibulo. 

7. Praeter dona, quibus ditas * Me diebus sin- 
gulis, * Dapes hodie mellitas * Datis addis gra- 
tiis. * O voluptas cordis mei, * Iesu dilectissime, 
In me regna, Fili Dei, * Regna, regna libere! 

8. In me proprium amorem * Tam potenter 
eneces, * Ut te amem et adorem * Solum, sicut 
dignus es; * In me tolle, quod est puris * Grave tuis 
oculis, * Ut sic arctius venturis * Tibi iungar saeculis. 

9. Oriente sole mane, * Occidente vespera, * 
Bone Iesu, mecum mane, * Mecum semper habita! * 
Nil a te, nec mors nec vita, * Nil a te me separet; * 
Unio sit infinita, * Quam vis nulla terminet. 

10. Canam donec respirabo * Gratiarum cantica, * - 
Millies haec iterabo * In coelesti patria, * Quando 
te, remoto velo, " Sicut es, aspiciam, * Et cum 
Angelis in coelo * In aeternum diligam. Amen. 


Oratio Clementis XI pro impetrandis virtutibus. 


Credo, Domine, sed credam firmius ; spero, Do- 
mine, sed sperem securius; amo, Domine, sed 
amem ardentius; doleo, Domine, sed doleam vehe- 
mentius. 

Adoro te ut primum principium; desidero te ut 
finem ultimum; laudo te ut benefactorem perpe- 
tuum; invoco te ut defensorem propitium. 

Tua me sapientia dirige, iustitia contine, cle- 
mentia solare, potentia protege. 

Offero tibi, Deus, cogitanda, ut sint ad te; di- 
cenda, ut sint de te; facienda, ut sint secundum 
te; ferenda, ut sint propter te. 

Volo, quidquid vis; volo, quia vis; volo, quo- 
modo vis; volo, quamdiu vis. 

Oro, Domine, ut intellectum illumines, volunta- 
tem inflammes, corpus emundes, animam sanctifices. 

A superbia non inficiar, adulatione non afficiar, 
a mundo non decipiar, a satana non circumveniar. 

Gratiam praesta memoriam purgandi, linguam 
fraenandi, oculos cohibendi, sensus coércendi. 

Defleam praeteritas iniquitates, repellam futu- 
ras tentationes, corrigam vitiosas propensiones, ex- 
colam idoneas virtutes. 

Tribue mihi, bone Deus, amorem tui, odium 
mei, zelum proximi, contemptum saeculi. 

Studeam superioribus oboedire, inferioribus sub- 
venire, amicis consulere, nemini invidere. 

Meminerim, o lesu, mandati tui et exempli, 
inimicos diligendo, iniurias sufferendo, persequen- 
tibus benefaciendo, pro calumniatoribus orando. 

Vincam voluptatem austeritate, iracundiam leni- 
tate, tepiditatem pietate. 

Redde me prudentem in consilis, constantem 
in periculis, patientem in adversis, humilem in 
prosperis. 

Fae, ut sim in oratione attentus, in epulis sobrius, 


in munere sedulus, in proposito firmus. 
Manuale Precum, Ed. 8. 17 

Curem habere sanctitatem interiorem, modestiam 
exteriorem, conversationem exemplarem, vitam re- 
gularem. Naturae invigilem domandae, gratiae fo- 
vendae, legi servandae, saluti promerendae. 

. Sanctimoniam assequar sincera peccatorum con- 
fessione, fervida Corporis Christi communione, con- 
tinua mentis recollectione. 

Discam a te, Deus, quam tenue, quod terrenum; 
quam grande, quod divinum; quam breve, quod 
iemporaneum: quam durabile, quod aeternum. 

Da mortem praeveniam, iudicium pertimeam, 
infernum effugiam, paradisum obtineam. Amen. 


Postrema precatio ad Matrem Domini benedictam. 


Commendo me tibi, serenissima vereque inclyta 
virgo Maria, coeli ac terrae regina, quae in tuo 
sacratissimo utero eundem Dominum et omnium 
creatorem, quem ego modo suscepi, de Spiritu Sancto 
conceptum digne poriasti 

Precor te, Matrem Dei sanctissimam, ut pro me 
apud eundem Filium tuum intercedas, et quacumque 
ratione in summi Sacramenti huius sumptione de- 
liqui, huius neglegentiae et indignitatis meae veniam 
impetres. | 

Tu semper casta, pura, innocens, post conceptum 
Filium etiam castior, purior et sanctior Deoque 
gratior evasisti. Utinam et ego tam divi Sacra- 
menti perceptione ita sanctificer, ut deinceps cor et 
corpus meum ab omni letalis peccati macula tuear 
impollutum. 


— 


Tu concepto Filio de Spiritu Sancto, magnificas 
laudes Domino laete decantasti et in Deo salutari 
iuo mirabiliter exsultasti. 

O si tuis efficacibus precibus id assequar, Virgo 
Mater, ut cum hac sacra communione novum et 
ardentem spiritum coniungam, ac semper in gra- 
tiarum actione pia verser tantoque redemptori et 
hospiti me nunquam ingratum, sed fidum in omni- 
bus ministrum ostendam. Amen. 


Alias orationes in honorem Domini et Sanctorum, 
ad impetrandas virtutes vel pro diversis ordinibus, 
vide, si tempus superest, in Parte VII et VIII. 


Ad luerandam indulgentiam plenariam. 
Oratio coram imagine Crucifixi '. 


En ego, o bone et dulcissime 
Iesu, ante conspectum tuum geni- 
bus me provolvo ac maximo animi 
ardore te oro atque obtestor, ut 
meum in cor vividos fidei, spei et 
caritatis sensus, atque veram pec- 
catorum meorum poenitentiam eaque 
emendandi firmissimam voluntatem 
velis imprimere, dum magno animi affectu et dolore 
tua quinque vulnera mecum ipse considero, ac 
mente contemplor, illud prae oculis habens, quod 
iam in ore ponebat tuo David Propheta de te, o 
bone Iesu: ,Foderunt manus meas et pedes meos, 
dinumeraverunt omnia ossa mea“ (Ps 21). 


! [nd. plenaria (Pius IX). 
17* 

Preces ad mentem Ecclesiae pro lucrandis 
indulgentiis. 


Oratio praeparatoria. 


Omnipotens, sempiterne Deus, cuius miseri- 
cordia peccatis omnibus aeternaeque damnationis 
reatu me absolutum confido, quamvis temporalibus 
poenis obnoxius permaneam; cum vero his diluen- 
dis opera mea non sufficiant, ad inexhaustum meri- 
torum unigeniti Filii tui, Domini nostri Iesu Christi, 
Sanetorumque thesaurum confugio, ut huius ab- 
undantia tenuitati et indigentiae meae subveniatur. 
Promptum me ad omnia, quae hunc in finem prae- 
standa sunt, offero. Suscipe ea, o Pater miseri- 
cordiarum, in unione passionis et mortis eiusdem 
Fili tui, et huius indulgentiae me licet indignum 
fac participem. Amen. 


Pater noster etc. 


Oratio ad Deum Patrem pro exaltatione s. matris Eoolesiae. 


Memento, o Pater aeterne, congregationis tuae, 
quam possedisti ab initio. Agnosce Ecclesiam velut 
sponsam unigeniti Fili tui, pro qua ipse sanguinem 
suum profundere non dubitavit. Hanc, obsecro, 
sanctitatis decore, gratiarum opibus, hereditatis 
amplitudine ita exalta, ut digna compareat tali 
Sponso tantoque redemptionis pretio. Respice be- 
nigne eiusdem sanctae matris filios eorumque nu- 
mero universas gentes associa, ut omnes te, Deum 
Patrem, et quem misisti, lesum Christum, una cum 

Spiritu Sancto fide viva agnoscant, spe firma in- 
vocent et caritate perfecta complectantur. Amen. 


Pater noster etc. 
V. Vide, Domine, et visita vineam istam. 
R. Et perfice eam, quam plantavit dextera tua. 


Oremus. 


Respice, quaesumus Domine, super hanc fami- 
liam tuam, pro qua Dominus noster Iesus Christus 
non dubitavit manibus tradi nocentium et crucis 
subire tormentum. Qui tecum vivit et regnat in 
unitate Spiritus Saneti Deus per omnia saecula 
saeculorum. Amen. 


- Oratio ad Deum Filium pro exstirpalione haeresum. 


O. Iesu, lux vera, quae illuminat omnem ho- 
minem venientem in hune mundum: fac, oro, per 
inaestimabilem passionis et mortis tuae virtutem, 
ut pulsis haeresum et errorum tenebris veritatis | 
tuae lumen omnes amplectantur et in optatum Ec- 
clesiae tuae gremium confluant. O Pastor bone, 
qui animam tuam pro ovibus tuis posuisti, gregem 
tuum protege et contra vim insidiasque eorum de- 
fende, qui veniunt in vestimentis ovium, intrinsecus 
autem sunt lupi rapaces. Fac, ut unum omnes 
pastorem admittant et unum omnium sit ovile. 
Mane nobiscum, Domine, quoniam dixisti: „Ecce 
ego vobiscum sum omnibus diebus usque ad con- 
summalionem saeculi.“ Ostende Ecclesiam tuam 
aedificatam esse super petram et portas inferi non 
praevalere adversus eam. Amen. 

Pater noster etc. 
V. Ne tradas bestiis animas confitentes tibi. 


Hh. Et animas pauperum tuorum ne obliviscaris 
in finem. 


Oremus. 


Ecelesiae tuae, quaesumus Domine, preces pla- 
catus admitte, ut «destructis adversitatibus et er- 
roribus universis secura tibi serviat libertate. Per 
Dominum nostrum etc. 


Oratio ad Spiritum Sanctum pro concordia christianorum 
principum. 


O Sancte Spiritus, spiritus amoris et pacis, qui 
tot tamque diversas gentes in unitate fidei congre- 
gasti, largire christianis principibus eorumque con- 
siliariis abundantiam tuae gratiae, novoque cari- 
tatis mandato, quod lesus abiens ex hoc mundo 
discipulis suis dedit, eorum corda imbue, ut ex hoc 
omnes cognoscant eos in numero filiorum Dei cen- 
sendos et christiano nomine dignos esse. Fac, ne 
ulla unquam cupiditate adducti quidquam molian- 
tur, quod divinae tuae gloriae concordiaeque Ec- 
clesiae adversetur, sed unitis potius viribus ad 
pacis aeternae visionem, ad coelestem Ierusalem 
populum sibi subiectum una secum perducere ni- 
tantur. Amen. 


Pater noster etc. 
V. Fiat pax in virtute tua. 
R. Et abundantia in turribus tuis. 

Oremus. 


Deus, a quo sancta desideria, recta consilia et 
iusta sunt opera: da servis tuis illam, quam mun- 
dus dare non potest pacem, ut et corda nostra 
mandatis tuis dedita et hostium sublata formidine 
tempora sint tua protectione tranquilla. Per Do- 
minum nostrum etc. 

Divinum auxilium maneat semper nobiscum. 
Amen. 


Pars VI. 


Meditationes*' 
De Dei aeternitate. 


]. Aeternus Deus et immutabilis a) principio caret 
et fine durationis. Cogita millies mille annos retro et 
in futurum — semper Deus erat et erit; b) immo nun- 
quam erat nec erit, sed semper est, quia nec quidquam 
in eo praeterit nec quidquam accedit, nil perfectionis ac- 
quirere, nil amittere potest, omni caret successione et 
mutatione; sed c) quod est, habet, cogitat, vult, id est, 
habet, vult, cogitat ab aeterno; quia d) totam vitam 
perfectissime simul possidet et complectitur in uno mo- 
mento, in uno (ut ita dicam) „Nunc“, quod nunquam 
incipit vel praeterit, sed aeternaliter manet. 2. Quare 
a) in Deo confide, non in rebus terrenis vel hominibus. 
Ista enim cuncta mutantur, transeunt, fallunt, adiuvare 
vere nequeunt; Deus vero semper idem manens semper 
iuvare et salvare te potest. b) In Deo quaere felici- 
tatem, non in rebus transitoriis. Nam istae nec veram 
nec manentem, multo minus aeternam possunt largiri 
beatitudinem ; et quid iuvaret, si paucos dies esses felix, 
in aeternum postea miser futurus? c) Deum time, non 
homines. Isti siquidem Deo permittente pauca breviaque 


! Excerptae ex libro cui titulus , Manna quotidianum 
sacerdotum*, auctore Jac. Schmitt. 


— 265 — 


mala tibi possunt inferre, quae vera mala non sunt; 
Deus vero puniet te malis summis et sine fine duraturis. 
. d) Imitare Dei immutabilitatem per constantiam in tuis 
propositis, exercitationibus, operibus coeptis et per fir- 
missimam voluntatem, nunquam recedendi a Dei amore 
et mandatis. 

De Dei omniscientia. 


1. Deus omniscius, quia in se et per se unico actu, 
aelernaliter et perfectissime cognoscit a) se ipsum in 
tota immensitate ac plenitudine suae essentiae et per- 
fectionis; b) omnia ullo modo possibilia; c) cuncta, quae 
unquam fuerunt, sunt et erunt; d) imprimis omnes actus 
liberos creaturarum (etiam actus mere internos, cogita- 
tiones, desideria etc.) praeteritos, praesentes, futuros, et 
abditissimas quasque conscientiae latebras, ,profundum 
abyssi et hominum corda in absconditas partes" (Eccli 
28, 28). 2. Quia ergo Deus te et intimas cogitationes 
et actus tuos, qui homines penitus latent, perscrutatur: 
a) plus cura de Dei iudicio, quam de iudiciis hominum. 
b) Esto humilis nec sine timore, etsi a superioribus, con- 
fratribus et exteris lauderis. c) Nunquam mali quid- 
quam cogita, desidera, perpetra, licet certus tibi videaris, 
neminem hominum, imprimis nec superiores in illius 
notitiam perventuros. d) Remane tranquillus et con- 
solare, licet multi te ignorent, perperam de te iudicent, 
immo te calumnientur. e) Omnes actus, labores, func- 
tiones exerce, quasi sub oculis Dei. f) Purissimam 
semper habere satage intentionem. 


De Dei omnipraesentia. 


Deus immensus, ubique praesens 1. per substantiam. 
Nam Deus trinus totus, cum omnibus divinis perfec- 
tionibus, est in quovis loco reali vel possibili, est super 
quemvis locum, est in te ipso — admirare hanc immen- 

sitatem, in omni loco reverere Deum praesentem et ad- 
ora, esto et tu totus in Deo coram eo ambulans, ad eius. 
servitium paratus eique totus dicatus. 2. Per scientiam. 
Nam omnia perfectissime cognoscit in mundo, in cordibus 
angelorum hominumque, in mente tua — cave ergo etiam 
in locis abditissimis atque in corde tuo ab eis, quae 
ipsius oculis displicent, officia tua imple, bonis actibus 
insta, licet a nullo homine videaris, lauderis, remunereris. 
9. Per potentiam, quia omnibus dat esse, vitam, vires 
cunctaque habet absolute subdita voluntati suae — quare 
consolare in afflictionibus, angustiis etc.; noli timere 
pericula ac homines, qui sine Dei voluntate nil tibi pos- 
sunt nocere; time eum, in cuius potestate semper et 
ubique versaris; noli confidere in hominibus, sed in omni- 
potenti omnipraesentis Dei praesidio. 


De conformitate cum voluntate divina. 


Perfecta resignatio et conformitas cum voluntate Dei 
1. iustissima est et aequissima. a) Cunctae creaturae 
voluntati divinae se subiciunt; b) a Deo habemus cuncta, 
eliam voluntatem nostram — ergo ea uti debemus se- 
cundum voluntatem Dei; c) ad hoc creati sumus. 2. Ratio 
et compendium christianae perfectionis. Nam a) voluntas 
divina est perfectissima et sanctissima; si ergo ei con- 
formamur, ipsi perfecti et sancti erimus. b) Perfectio 
in dilectione Dei et amicitia cum eo consistit. Iam vero 
dilectio probatur traditione nostri, h. e. nostrae voluntatis 
ad Deum; et ,eadem velle et nolle, haec firma amicitia 
est^ (Hieron.). c) Perfectus est, qui Christo assimilatur. 
Christus autem plenissime se suamque voluntatem sub- 
iecit et conformavit voluntati Patris (Io 4, 34; 6, 38. 
Mt 96, 39). d) Qui voluntati divinae conformatur, fugit, 
quae Deus odit, facit et patitur, quae Deus vult. Ergo 
mandata observat, peccata fugit, virtutes cunctas exercet. 

3. Veram affert quietem, pacem et felicitatem. a) Mala 
temporalia non conturbant, quia non ut mala accipiuntur, 
sed ut immissiones caritatis divinae, ut particulae crucis 
Christi et pignora futurae gloriae (Prv 19, 21. Rom 
8, 17 sq 28). b) Aliud nolumus, nisi quod Deus vult; 
quod Deus vult, semper fit; ergo semper habemus, quod 
volumus. c) Vera felicitas non est ,esca et potus, sed 
iustitia et pax et gaudium in Spiritu Sancto* (Rom 14, 17), 
id quod plena conformitate cum voluntate divina asse- 
quimur. 


De fide. 


Fidem debemus 1. diligentissime servare et custodire. 
a) Est enim thesaurus pretiosissimus, siquidem radix et 
fundamentum est omnis verae iustitiae, Dei notitiam 
nobis communicat, de maximis et gravissimis quaestioni- 
bus securissimam praebet instructionem, tutissimam ex- 
hibet agendi normam, roborat in tentationibus, consolatur 
in tribulationibus, Deo nos coniungit eiusque gratiae 
nos reddit participes, tot tantaque subministrat gaudia, 
viam ad coelum recludit, b) Quare anxie vitemus et 
arceamus, quae hunc thesaurum nobis possint eripere, 
ut lectionem librorum fidei infensorum, falsi nominis 
scientiam, conversationem cum fidei hostibus, superbiam 
sensuumque illecebras. 2. Nutrire, augere, exercere 
a) sacrae studendo scientiae; b) quotidie de fidei veri- 
tatibus meditando; c) actus fidei frequenter et fervide 
eliciendo. 3. Confiteri a) verbo, dum aperte eam pro- 
fitemur, nunquam eius nos pudet, modeste, sed firmiter 
eam defendimus; 5) facto, dum ad eius normam vitam 
nostram componimus. 


Deus super omnia diligendus. 


Diligis Deum 1. ex tota mente (intellectu), a) si per 
fidem intellectum plene Dei veracitati subicis; 5) si 

quam saepissime Deum recogitas; c) si eius perfectiones, 
beneficia, mandata studendo et meditando plenius in dies 
cognoscere satagis. 2. Ex tota anima (affectu), a) si 
gaudes de Deo, eius perfectione, beatitudine, honore, 
cultu — gaudia peccaminosa excludis — gaudia bona 
vel indifferentia ad Deum refers eique in acceptis habes ; 
b) si doles de Dei offensionibus aliosque dolores propter 
Deum libenter toleras; c) si Dei honorem animarumque 
salutem ferventer desideras. 3. Ex toto corde, a) si cor 
studiumque tuum integre Deo consecras, ita ut nullam 
partem diabolo peccatoque concedas; 5) si Deum plus 
diligis, quam cunctas creaturas, eique soli studes placere; 
c) si cuncta praeter Deum diligis propter eum et in eo. 
4. Ex tota fortitudine (ex omnibus viribus), a) si omnes 
vires intendis, ut Dei voluntatem perficias; b) si labores 
iribulationesque pro Deo minime declinas; c) si te ipsum, 
possessiones tuas etc. libenter pro Dei honore impendis. 


De incarnatione. 


In incarnationis mysterio 1. Dei Filius a) Patri aequalis 
in maiestate, scientia, potentia — factus est homo, non 
angelus, immo parvulus inopsque infans; b) ut nos ho- 
mines viles et ad statum bestiarum pene prolapsi — 
fieremus filii Dei, eius vitam participantes, similitudinem 
gerentes, heredes. 2. Dives, a) cuius est orbis et pleni- 
tudo eius, nullius egens, omnia in se habens — factus 
est pauper, nudus infans, pannis vestitus, in praesepi 
positus; b) ut nos pauperes, debitis onusti, diaboli man- 
cipia, omni bono carentes — fieremus divites thesauro 
meritorum Christi, gratiae divitiis, facultate merendi. 
9. Sanctus a) purissimus, omnibus perfectionibus plenis- 
simus — factus est peccator quoad similitudinem, suspi- 
cionem, poenas; b) ui nos peccatores, tot tantisque faci- 
noribus maculati — fieremus sancti, a peccatis liberi, 

virtutibus ornati, Dei sanctitatem adumbrantes. 4. Beatus, 
a) sibi ipse sufficiens, infinito redundans gaudio — factus 
est homo dolorum, a praesepi usque ad crucem eum 
obruentium; b) ut nos homines dolorum, tot miseriis, 
angoribus, passionibus pressi — fieremus beati, hic per 
pacem Deique dilectionem, illic per divinae beatitudinis 
participationem. 


Nomen Iesu. 


Nomen Iesu est nomen 1. plenum maiestate. a) Con- 
sidera eius originem — a Patre est electum, ab angelo 
nuntiatum, a Maria et Ioseph impositum; significa- 
tionem — commonefacit nos divinae maiestatis ac sancti- 
tatis, peccati foeditatis, satisfactionis pro eo requisitae; 
gestatorem — qui est Dei Filius, Sanctus Sanctorum, 
Salvator mundi. b) Ideo est venerandum scl. cavendum 
ab eius abusu, semper reverenter ac devote pronuntian- 
dum. 2. Plenum caritate et dulcedine. a) Commone- 
facit nos immensae, quam Deus nobis exhibuit, dilec- 
tionis; cunctorum, quae Iesus pro nobis fecit ac passus 
est; immensorum malorum, quibus nos eripuit, bonorum, 
quae nobis acquisivit. 5) Ideo amandum, saepe scl. in 
memoriam revocandum, meditatione perscrutandum, in 
eo omnia opera inchoanda, prosequenda, perficienda. 
3. Plenum potestate. a) Mirum valet in cor Patris, in 
hominum animos, contra daemones, innumeraque in eo 
sunt patrata miracula. b) Ideo invocandum in orationibus, 
in periculis ac tentationibus, in ultimo agone. 


Christus pastor noster. 


1. Christus est pastor noster, qui a) pascit nos doc- 
trina, qua coelestia nobis aperit mysteria viamque ostendit; 
exemplo, quo doctrinam suam illustrat et in via ad coelum 
nos praecedit; gratia, qua ad ambulandum hanc viam nos 

allicit et confortat; corpore suo, quo animam nostram 
nutrit. b) Defendit nos per praesentiam et custodiam, 
cum ubique et specialiter in Ss. Sacramento nobis adest, 
nos intuetur, lumen viresque nobis suggerit, inimicos 
arcet ac comprimit; per orationem, cum semper pro nobis 
interpellat, imprimis in missae sacrificio; per ministerium 
vicariorum suorum. c) Quaerit nos, si erravimus, sustinet 
scl. peccantes, luget, vocat perditos, benigne recipit, 
immo reportat revertentes. 2. Ergo a) simus oves, imi- 
tantes ovilem innocentiam, mansuetudinem, patientiam. 
b) Simus oves eius, dum eius vocem audimus, doctrinam 
et exemplum meditamur, sequimur, in quovis periculo 
ad eum confugimus, eius auxilium imploramus eique 
cooperamur, carne sua dignissime vescimur et, si ab eo 
per peccatum discessimus, quam celerrime revertimur et 
eo arctius ei inhaeremus. 


De humilitate Domini. 


1. Considera Christi humilitatem, qui a) excellentiam 
suam abscondit, omnipotentiam scl., dum apparet ut in- 
fans imbecillis —  omniscientiam, dum interrogat doc- 
lores — sanctitatem, dum apparet sub specie peccatoris, 
circumciditur, baptizatur — divinitatem simulque humani- 
tatem in Ss. Sacramento. b) Amat et quaerit latere et 
contemni. Vide, quid ad hunc finem fieri de se sinat: 
tractari se patitur ut filium Ioseph, subditum, mendicum, 
peccatorem, ut rem inanimem in sacramento; et quid 
ipse faciat: fugit, ubi rex est proclamandus, prohibet 
publicari miracula sua, eligit parentes pauperes, con- 
temptam civitatem, pauperem et laboriosam vitae ratio- 
nem, mortem ignominiosam. 2. Imitare hanc humilitatem, 
dum a) abscondis, quae gloriam vel potius vanitatem 
tuam possent augere, scl. gratias acceptas, scientiam, res 
bene gestas, successus in pastoratione; b) nunquam sine 

necessitate de te loqueris, modeste taces aliosque sinis 
loqui; c) non quaeris, immo fugis loca honorifica, functio- 
nes laudem conciliantes; d) quiete libenterque sustines 
humiliationes a Deo immissas vel ab hominibus irrogatas. 


De mansuetudine Domini. 


]. Considera, admirare, imitare mansuetudinem Christi, 
qui a) benigne suaviterque conversabatur cum cunctis, 
etiam vilibus, rudibus, contemptis, parvulis, peccatoribus, 
neminemque a se arcebat aut repudiabat, immo pauperes, 
contemptos etc. alliciebat, ad se vocabat; b) miti aequo- 
que (non irato) animo hilarique ac sereno vultu tolerabat 
aliorum defectus, importunitatem, molestias; c) conviciis, 
ludibriis, iniuriis, contumeliis non exacerbabatur, non de- 
ierrebatur a laboribus pastoralibus et beneficiis impen- 
dendis, non convicia pro conviciis etc. rependebat, sed 
patienter talia ferebat. 2. Imitando hanc mansuetudinem 
a) Christo similis eris Deoque placebis; b) animum 
ostendes sui victorem, passiones edomitas habentem; 
c) pacem acquires et „in patientia possidebis animam 
tuam“; d) virtutes clarissimas exercebis: mortificationem, 
humilitatem, caritatem etc.; e) multa peccata in te aliis- 
que cavebis; f) subditos aedificabis et lucrifacies. 


Christus manens nobiscum. 


Christus promisit se mansurum nobiscum. Manet scl. 
1l. cum Ecclesia sua a) tamquam propheta doctrinam 
suam ei communicans et per Spiritum Sanctum in eius 
conservatione, traditione, promulgatione illi assistens; 
b) tamquam sacerdos iugiter se sacrificans, eius laudes, 
gratiarum actiones, petitiones Deo offerens, pro peccami- 
nosis eius membris intercedens veniamque precans, brac- 
chium Dei ad puniendum et castigandum iam extensum 
prohibens ac retardans, per sacramenta illam sanctificans, 

per eucharisticam praesentiam illam sibi iungens; c) tam- 
quam rex legem suam promulgans, Ecclesiam gubernans 
et defendens. 2. Cum anima iusti o) per fidem et in- 
spirationes illam illustrans; b) per multimodas gratias 
sanctificans; c) per protectionem et gubernationem de- 
fendens, dirigens, in coelum ducens; d) per corpus suum 
nuiriens, sibi uniens, in se transformans. 3. Pro hac 
praesentia Christo debes a) intimam gratitudinem ; 5) fir- 
mam fidem. inconcussamque fiduciam; c) reverentiam 
filialem et oboedientiam ; d) sollicitum gratiarum usum. 


De regno Christi. 


1. Regnum Christi non est ,de hoc mundo"; nam 
coelestis est eius a) origo — incarnatio Verbi divini et 
Spiritus Sancti descensus; 5) finis — Dei cognitio et 
dilectio, hominum sanctificatio et beatificatio; c) rex — 
ipse coelorum dominator; d) lex — voluntas Dei super- 
naturaliter manifestata et promulgata atque coelesti gra- 
liae auxilio observanda; e) merces — Dei intuitio ac 
fruitio; f) coelesti charactere insigniti virtuteque divina 
praediti sunt eius ministri. 2. Quare cum huius regni 
membrum, civis, minister sis, vita et operatio tua a) esse 
quidem debet in hoc mundo (nam in eo constitutus es 
et nonnisi durante tua in hoc mundo conversatione ope- 
rari potes ac mereri); b) sed non de hoc mundo (h. e. non 
principiis et prudentiae huius saeculi insistens, humanis 
mediis confidens, sed principia fidei sequens prudentiam- 
que Spiritus Sancti mediisque freta supernaturalibus); 
nec c) cum hoc mundo (scl. seiungi te oportet, nisi Dei 
honor animarumque salus contrarium postulat, a personis, 
negotiis, conversationibus, recreationibus saecularibus); 
nec d) pro hoc mundo (non decet, nec licet te quaerere 
divitias, voluptates, honores saeculares, sed coelestes). 

De passione Domini. 


Passionem Domini saepe considera in spiritu 1. vivae 
fidei et fervidae devotionis: a) ob oculos tibi ponens et 
quasi praesentia cernens singula passionis momenta; 
b) semper reminiscens et accurate volvens, quis passus 
sit, quid, a quibus, pro quibus, cur etc. 2. Tenerae com- 
passionis. a) Compassione te moveri iam sentis, cum 
bestiam cruciari vides; b) quanto magis si hominem tibi 
carissimum dire pati videres; c) quid ergo, si vides 
Iesum, Deum, Redemptorem, benefactorem — pro te et 
propter te — ex mera dilectione — tam dira et prorsus 
infanda pati. 3. Profundae compunctionis. a) Tu enim 
vera es causa cruciatuum Redemptoris. b) Hic conspicere 
licet peccatorum malitiam, foeditatem, ingratitudinem, 
poenam. 4. Intimae dilectionis et gratitudinis. Vides 
enim a) cordis Iesu infinitam pulchritudinem, praeclaris- 
simas virtutes; 5) quanto te malo eripuerit, quanta bene- 
ficia comparaverit; c) idque ex mera et pura tui, pec- 
catoris ingratissimi, dilectione. 5. Promptae imitationis. 
Nam a) ,Christus passus est relinquens exemplum, ut 
sequamini vestigia eius"; b) ita discipulus Christi eris, 
baiulans crucem tuam post eum; c) fructum passionis 
eius plene acquires; d) alios quoque in eo acquirendo 
adiuvabis; e) cum compassus fueris, conglorificaberis. 


Iesus spinis coronatus. 


lesus spinis coronatus. 1. Quid patiebatur? a) In 
corpore tormenta terribilia (caput, pars maxime sensibilis 
doloribusque obnoxia — per spinas grandes, durissimas, 
aculissimas — non solum vulnerabatur, sed ictibus in- 
super vehementibus quatiebatur); b) in honore ignominiam 
nefandam (illudebatur ut rex falsus, stultus, ridiculus —— 
caedebatur in faciem -— conspuebatur); c) in anima 

dolorem intensissimum (irrisionem magis torquentem, 
quam corporales dolores — factam ab iis, quos tantopere 
diligebat — nemine consolante vel defendente). 2. Cur 
coronari voluit? a) Ut coronam per peccata perditam 
nobis recuperaret; b) ut satisfaceret pro peccatis capite 
perpetrari (vel ipsi adscribi) solitis, e. g. malis cogita- 
tionibus, superbia, pervicacia; c) ut doceret non aliter 
nos adepturos coronam gloriae, nisi patienter et con- 
stanter tulerimus coronam spineam (mortificationis). 


Ecce homo?! 


Ecce homo! Vide in eo 1. Dei amorem a) Patris, 
qui unicum dilectissimumque tradidit Filium — in tot 
cruciatus tantamque ignominiam — pro servis vilissimis, 
contumacibus, rebellibus; 5) Filii, qui tantos suscipit do- 
lores, angores, ignominias — licet praevideat, vix ullam 
sibi habendam gratiam, immo novis peccatis rependen- 
dum. 2. Peccati horrorem, a) quod tam dire torquet 
Redemptorem amabilissimum; b) quod magis deformat 
et deturpat animam peccatoris, quam sputa et vulnera 
deformaverant corpus Salvatoris; c) quod nonnisi tantis 
Christi poenis poterat deleri. 3. Virtutum splendorem, 
imprimis a) oboedientiae, cum atrocissima, quae Pater 
ei destinaverat, subeat sine murmuratione, cunctatione, 
reluctatione; b) mansuetudinis et patientiae, cum de in- 
iuriis infandis non irascatur, non uleiscatur, sed tacens 
lubensque eas perferat; c) humilitatis, cum ut hominem 
vilissimum, peccatorem, malefactorem scelestissimum 
tractari se sinat; d) caritatis, cum, nulla sui ipsius 
ratione habita, offensores ingratissimos tantopere diligat 
omniaque sustineat Patrique offerat pro eorum salute. 


Iesus crucem baiulans. 
Christus baiulans crucem. 1. Considera, a) quomodo 
Christus, innocentissimus, sanctissimus, qui nec ullum 

peccatum commiserat nec ullam poenam meruerat — 
promptissima voluntate in humeros suscipit — crucem 
vere terribilem, tam ponderosam, prementem, torquen- 
tem — licet infirmus, viribus destitutus, cibo potuque 
tamdiu carens, doloribus vulneribusque exhaustus. 5) Ba- 
iulat illam patienter sine querela, prompte sine relucta- 
tione, libenter propter Dei honorem ac voluntatem no- 
stramque redemptionem. 2. Sic et tu, a) qui minime es 
innocens, immo tam multa, tam gravia, tam inexcusa- 
bilia commisisti peccata; cui tot gratiae media praesto 
sunt, ex quibus haurire potes confortationem ac consola- 
tionem; cuique crux imponitur multo levior ac toties 
merita; 5) illam suscipe et porta sicut Salvator tuus 
patienter, nullam effutiens querelam; prompte, sine re- 
pugnatione externa vel interna; libenter, cum ita Deum 
honores, Christum imiteris et laetifices, proximum aedi- 
fices, salutem certam uberrimamque mercedem tibi com- 
pares. 


Iesus in cruce exaltatus. 


Christus in cruce est exaltatus: 1. ut medius inter 
coelum terramque hanc illi reconciliaret (luens avaritiam 
nostram per extremam paupertatem, voluptates per acer- 
bissimos dolores, superbiam per profundissimam humilia- 
tionem, inoboedientiam per perfectissimam oboedientiam); 
2. ut expansis bracchiis omnes traheret ad se ipsum (dum; 
considerantes ineffabiles, quos pro nobis ex purissima, 
gratuitissima ac prorsus immensa caritate pertulit, la- 
bores et dolores, per fidem firmam ei appropinquamus, 
per spem confidenter ad eum confugimus, per gratitudi- 
nem, caritatem et in passionibus consociationem intime 
ei coniungimur); 93. ut et nos, calcantes terrena, ad coe- 
lum elevemur (per Christi crucifixi frequentem recorda- 
tionem, meditationem et imitationem; per divitiarum, 

honorum, voluptatum contemptum; per bonorum coelestium 
desiderium ; per intentionem et vitam in coelum semper 
directam). 


De cruce Domini. 


Crux Christi sit tibi: 1. Memoriale caritatis, a) quam 
lesus ostendit tibi (quam ingentia pro te fecit, tulit, id- 
que ex puro amore); 5b) quam tu exhibere debes ipsi 
(saepe eius caritatem, passionem, mortem grato animo 
recolendo, peccata fugiendo, pro Christo laborando). 
2. Refugium et asylum. a) Hic enim reperies pecca- 
torum veniam, meritorum gratiarumque ad solvenda de- 
bita tua abundantiam, contra inimicos et tentationes ad- 
iutorium et refugium. b) Ergo hic quaere veniam, pete 
gratias, implora auxilium. 3. Monimentum deterrens a 
peccatis. a) Indicat tibi, quam acerbe Deus peccata 
punivit in Filio (multo magis puniet in te) et quam dire 
peccata tua Christum ceruciarunt. b) Monet te dolere 
de peccatis praeteritis, cavere a futuris. 4. Viae dux, 
ostendens, a) qua via Christus coelum petierit (ob- 
oedientia, mortificatione, patientia, inimicorum dilec- 
lione etc.); b) quam igitur viam tu quoque ingredi et 
tenere debeas, ut Christum sequaris coelumque assequaris. 


De sanctissimo Sacramento. 


Eucharistia est 1. sacramentum fidei, a) quia plurima 
fidei dogmata ac gravissima mysteria in ea partim veluti 
continentur, partim supponuntur, et per eam nova quasi 
luce perfunduntur; b) quia difficillima est intellectu, 
sensibus, experientiae, naturae legibus repugnare videtur, 
humanae superbiae adversatur, ideoque plenam rationis 
subiectionem ac firmissimam requirit fidem; c) quia fidei 
maxima praebet adiumenta. 2. Sacramentum spei, si- 
quidem spem nostram roborat, dum «) patefacit nobis, 

quantopere Deus nos diligat nostramque desideret sa- 
lutem; 5) ob oculos quasi ponit, quae lesus pro nobis 
nostraque redemptione fecit et tulit et quam carae ac 
pretiosae in eius oculis nostrae sunt animae, ideoque 
eius auxilium nobis quasi oppignorat; c) maximas nobis 
gratias suppeditat; d) pignus est futurae gloriae. 3. Sacra- 
mentum caritatis, a) quia in hoc sacramento infinita Dei 
erga nos caritas elucet (considera, quam magna facit, 
quam indigna suffert, pro vilissimis peccatoribus, sine 
ullo emolumento, ex pura incomprehensibili dilectione); 
b) quia ad Deum diligendum efficacissime nos provocat 
et adiuvat; c) quia fraternae inter nos caritatis est sym- 
bolum et incitamentum. 


De Communione spirituali. 


Communio spiritualis est 1. Deo gratissima. Nam 
a) eo sanctius Deoque gratius est desiderium, quo sanc- 
tius illud, quod desideras. Atqui hic desideratur sanc- 
tissimum. b) Actus in Communione spirituali eliciti sunt 
actus illarum virtutum (fidei, caritatis, contritionis etoc.), 
quae Deo maxime placent. c) Deus miraculis nonnun- 
quam ostendit, quam grata sit ei Communio spiritualis 
(s. Stanislaus, s. Catharina Senensis etc.). 2. Utilis, 
cum a) non solum, sicut quodvis opus bonum, gratiam 
meritumque augeat, sed b) similem habeat cum reali 
Communione effectum, imprimis c) caritatem erga Iesum 
foveat ac nutriat simulque d) ad realem Communionem 
optime cor praeparet. 3. Facilis, cum a) fieri possit 
quovis loco et tempore; b) saepe iterari et a non ieiunis ; 
c) praeparationem diuturnam minime requirat. 


. Yenite ad me omnes. 


Considera verbum Christi: „Venite ad me omnes“ etc. 
(Mt 11, 28), applicatum ad s. Communionem, et perpende: 


— 278 — 


1. Quid Iesus a nobis requirit? «) „Venite.“ Ergo re- 
linquite alia, quae vos arcent a me (peccata, desideria 
terrena etc.) — venite integri, mente per fidem illumi- 
nata et ad me nitente, corde per dilectionem incenso et 
ad me recipiendum parato. b) ,Ad me." Ergo ad Deum 
vestrum reverenter, ad Redemptorem vestrum fiducialiter, 
ad Iudicem vestrum humiliter et contriti. c) „Discite 
a me.“ Venite hoc fine, ut similes mei efficiamini — 
ergo prompti ad deponenda peccata, impugnandas pravas 
inclinationes, exercendas virtutes. 2. Quid Iesus pro- 
mittit? a«a) „Ego reficiam vos", h. e. restituam vobis 
pristinam innocentiam, pulchritudinem, dilectionem — 
reficiam mentem per illuminationem, voluntatem per gra- 
liae sanctificantis augmentum gratiasque actuales con- 
fortantes etc. b) „Qui laboratis et onerati estis.“ Onera 
vestra, sub quibus gemitis, peccata, concupiscentiam, 
tentationes, aut tollam aut in eis portandis et superandis 
vos adiuvabo — labores vestros faciliores et per bene- 
dictionem meam fructuosos reddam. c) ,Invenietis re- 
quiem animabus vestris." Pro praeterito condonationem 
admissorum — pro praesenti pacem conscientiae — pro 
futuro spem certissimam et laetissimam. 


De sanctissimo Corde Iesu. 


Cor Iesu in ss. Sacramento est 1. obiectum dignis- 
simum amoris et gaudii nostri, siquidem oceanus est 
omnis pulchritudinis et bonitatis, fornax ardentissimae 
erga nos caritatis, thesaurus omnium bonorum, quae nos 
hic et illic possunt beatificare. Quare hoc cor divinum 
tenerrimo prosequamur amore, perpetua gratitudine et 
in eo gaudium consolationemque quaeramus. 2. Speculum 
et exemplar cunctarum virtutum, imprimis puritatis, cari- 
iatis, mansuetudinis, humilitatis, zeli (quas singulas per- 
currens considera, quam praeclare cor [esu eas exercuerit 

in vita sua mortali et quomodo adhuc resplendeant in 
vita sua sacramentali) Quare illud saepe meditando : 
suspiciamus, cor nostrum cum eo comparemus, imitando 
ei assimilari satagamus. 3. Fons omnium gratiarum, 
purgantium a peccatis malisque inclinationibus, confor- 
tantium conira tentationes et ad pugnas et labores, unien- 
tium cum hoc divino corde et eius intentionibus. Quare 
hunc fontem ardenter sitiamus, eum saepe requiramus, 
avide ex illo hauriamus. 


De imitatione Christi. 


1. Imitare, sequere Christum. Nam hoc est a) hono- 
rifieum, gloriosum (propter ducis excellentiam, viae 
praestantiam, finis eminentiam); b) facile et iucundum 
(Christus praeit, minus requirit quam mundus, largis- 
simum offert adiutorium iucundissimamque dapem et 
consolationem, praestantissimos iungit socios); c) utilis- 
simum (quantam acquiremus Dei benevolentiam, protec- 
lionem, mercedem); d) necessarium (Christianus debet 
esse alter Christus, h. e. Christo similis, Christi imitator; 
Iesus est unica via, in qua si non ambulaveris, finem 
non assequeris; qui non est conformis unigenito Dei 
Filio, non est praedestinatus [Rom 8, 29]). 2. Ut imitari 
eum possis, opus est, ut a) continuo eum respicias, eius 
doctrinam firmiter credas et in dies melius pernoscas, 
eius exemplum mediteris vitamque tuam cum eo com- 
parans perlustres et emendare studeas; b) impedimenta, 
quae sequelae obstant, removeas (peccata, malas con- 
suetudines, pravas inclinationes); c) media necessaria 
adhibeas, imprimis post bonam praeparationem, devote 
atque cum ardenti te ei assimilandi studio communices; 
d) quotidie animum resumas et alacriter progrediaris. 

De rosario. 


Rosarium B. V. debemus 1. aestimare, cum a) Sancti 
in tam magno pretio illud habuerint — Ecclesia tot 
laudibus extollat, indulgentiis insigniat — Deus ipse per 
tot miracula totque concessas gratias aestimationem 
suam, ut ita dicam, manifestaverit manifestetque; b) cum 
rosarium sit precatio vere catholica (quoad originem, res 
contentas, usum cunctis locis temporibusque obtinentem), 
Deo gratissima (cuius magnalia et beneficia recolit, laudes 
continet, cultum promovet), B. V. Mariae acceptissima 
(cuius venerationem intendit, invocationem promovet, 
imitationem proponit), utilissima et efficacissima (ora- 
lionis bonae proprietates quasi continens et adiuvans, 
meditationem cum oratione vocali coniungens, gratias 
largas obtinens). 2. Recitare a) frequenter (si fieri pot- 
erit, quotidie); b) reverenter et attente; c) devote (my- 
steria meditando, Christi et B. V. exemplum considerando, 
proposita concipiendo). 


De recta intentione. 


Recta intentio in nobis 1. si adest, magna profert 
commoda. a) Opera nostra reddit Deo placentia; b) ma- 
gnum eis confert valorem proindeque c) uberem nobis 
conciliat Dei amorem, largas gratias, grandem mercedem ; 
d) labores, difficultates, passiones leviores reddit utque 
eos libentius laetiusque sustineamus, multum adiuvat. 
2. Si deest, tristes nascuntur sequelae. a) Omnia, quae 
modo enumerata sunt, commoda amittimus — qualis 
iactura pro tota aeternitate! 5) Tepidi sumus magisque 
in dies evadimus; c) crescit amor proprius, indulgebimus 
passionibus ideoque in multa facile peccata impingemus. 
8. Ut adsit, idonea adhibeamus media. a) Quotidie in 
precibus matutinis optimam intentionem sollicite elicia- 

mus; b) eam repetamus ante graviora saltem negotia, 
in laboribus difficilioribus et passionibus, in tentationibus 
ad proprium amorem vanamque gloriam spectantibus vel 
allicientibus; c) in precibus vespertinis examinemus nos, 
qua intentione functiones nostras exercuimus, labores 
passionesque pertulimus, colloquia et recreationes nostras 
instituimus. 
Sanctiflca te. 


Sanetifica te! Hoc est munus tuum 1. gravissimum, 
non patiens excusationem. a) Quo gravius et magis 
necessarium est aliquod negotium, eo minus admittit ex- 
cusalionem. b) Atqui negotium sanctificationis tuae est 
gravissimum in se (quia agitur de aeterna beatitudine 
aub damnatione), comparatum cum quibusvis aliis, immo 
unice et absolute necessarium: nam si hoc bene gesseris, 
nil aliud potest tibi nocere, si neglexeris, nil aliud potest 
tibi prodesse, te salvare. 2. Urgentissimum, non patiens 
dilationem. a) Negotium aliquod est urgens, si sub 
magna poena vel damno praecipitur et serius certe vel 
verosimiliter fieri nequit. b) Atqui tale est negotium 
sanctificationis tuae, quia sub gravissima poena tibi im- 
positum est, nec scis, utrum postea habeas tempus, vires, 
gratiam ad illud perficiendum. 3. Personalissimum, non 
patiens substitutionem. a) Multa negotia potes aliis 
mandare, non vero gravissima tibique personaliter in- 
iuncta. b) Atqui negotium sanctificationis tuae non solum 
est gravissimum, sed tibi personalissime iniunctum, quia 
agitur de anima tua, quae tuis solummodo vel virtutibus 
salvabitur vel vitiis perdetur, et tu solus de ea rationem 
reddes ac iudicaberis. 


De vita interiore. 


1. Diligentissime nos vitae interiori et collectae stu- 
deamus. Hoc postulat a) Christi, Apostolorum cunctorum- 

que sanctorum sacerdotum exemplum. b) Status, digni- 
tas, functiones nostrae. c) Operatio, quae, ut fructuosa 
fiat, mentem bene collectam requirit. d) Salus nostra. 
Nam vita interna et collecta sexcentis nos eripit peri- 
culis, ab innumeris nos servat peccalis, spiritum orationis 
virtutesque promovet, multas acquirit gratias, pacem 
laetitiamque conciliat, salutem certiorem facit; dum vita 
dissipata contrarium praestat (prout, singula discurrendo, 
facile videbis). 2. Quare ut hane vitam collectam asse- 
quaris : a) ordinem strictum tibi propone eumque religiose 
custodi; b) in orationibus persolvendis accuratissimus 
esto; c) meditationi et lectioni sacrae sedulo incumbe ; 
d) conversationes recreationesque tuas examina cunctas- 
que, quae nocivae sunt aut periculosae nimisque dissi- 
pantes, amove; e) saepe intentionem bonam elice, pre- 
cibus iaculatoriis insiste talesque etiam inter labores et 
recreationes noli neglegere; f) magna devotione cor Iesu, 
B. Virginem sanctumque Ioseph cole et imitari stude. 


, Cura minima. 


Cura etiam minima. Nam 1. minima in servitio tanti 
Domini non suni parva. a) Quanta diligentia curant 
aulici, ut minima regis desideria impleant, minimas eius 
molestias et offensiones caveant! b) Dominus, cuius aulici 
nos sumus, infinite maior est, sanctior, benignior etc. 
c) Ergo etc. 2. In parvis quodammodo maiorem osten- 
dere possumus Dei dilectionem. a) Gravia parentum 
mandata implere, à gravibus eorum offensionibus cavere 
nondum magnae dilectionis signum est — hoc omnes 
filii faciunt, qui mali et ingrati non sunt. b) Tenera di- 
lectio in parvis parentum desideriis advertendis et im- 
plendis, in minima eorum contristatione arcenda probatur. 
c) Sic quoad Deum. 3. A minimis saepe magna, maxima 
pendent. a) Quot sancti parvis gratiis bene adhibitis ad 

sanctitatem, quot damnati parvis gratiis neglectis parvis- 
que peccatis ad damnationem primum posuerunt gradum! 
b) Per parvas gratias parvaque opera bona gratiae, 
virtutum, pacis et dilectionis, mercedis augmentum ac- 
quiris; per parva peccata haec neglegis, Dei displicen- 
liam et poenam tibi adsciscis et ad maiora peccata quasi 
praepararis. 4. Etiam de minimis iudicabimur, mercede vel 
poena afficiemur. a) Potum aquae fridigae praebens non per- 
det mercedem. 5) De omni verbo otioso reddent rationem 
homines nec exibunt, nisi solverint ultimum quadrantem. 


De oratione in nomine Iesu. 


Oras in nomine Iesu: 1l. si lesus in te est per gra- 
tiam sanctificantem; 2. si Iesu orantis exemplum tibi 
proponis et quam exactissime imitari studes; 3. si cogi- 
tationes ac desideria tua occupata sunt circa lesum, non 
circa res alienas (h. e. si sensus custodis, dissipationes 
arces eisque non cedis aut consentis, cum omni atten- 
tione ac devotione orare satagis); 4. si ea petis, quae 
intentionibus Iesu conformia sunt, ad Dei honorem et 
animae tuae salutem conducunt, et in Dei voluntatem 
ie plene resignas (praesertim quoad bona malaque tem- 
poralia); 5. si persuasum tibi habes, te ea, quae petis, 
non solum non mereri, sed potius exauditione indignum, 
poena vero ac reiectione dignum esse, ideoque non tuis 
innixus meritis, sed per Christi merita ac vulnera hu- 
millime oras; 6. si de promissionibus Iesu, de divina po- 
tentia, benignitate, fidelitate nil dubitans te exaudiendum 
firmissime confidis; 7. nec deficis a confidentia et ora- 
tione, licet non statim exaudiaris, sed constanter ac per- 
severanter orare pergis. 


De humilitate in oratione. 


In orationibus tuis, exemplum secutus publicani, hu- 
militati stude. 1. Nam a) Deus ipse humilem postulat 

orationem eique exauditionem promittit et praestat. 
b) Saneti hoc et verbis inculcarunt et exemplis. c) Num 
tu libenter exaudires petentem, qui modo superbo et im- 
pudenti tuum imploraret auxilium ? Sic Deus etc. d) Qui 
humiliter orat, simul ex corde orat, instanter, confidenter, 
perseveranter et cum debita in voluntatem divinam re- 
signatione. e) Qui sine humilitate orat, Deum offendit 
et, si Deus eum exaudiret, eius nutriret superbiam. 
2. Quare a) generatim humilitati stude, saepe perpen- 
dendo tuam vilitatem, infirmitatem, pravitatem, actusque 
exerce humiliationis. 5) Ante orationem hinc Dei in- 
finitam maiestatem et sanctitatem, illinc tuam vilitatem 
innumeraque peccata quam vivacissime tibi repraesenta. 
c) Corporis quoque situ et habitu te humilia. d) In- 
dignum te prorsus reputa, qui cum Deo loquaris bene- 
fieiumque, quod petiturus es, impelres. e) Ad divinam 
solummodo misericordiam Christique merita provoca Dei- 
que voluntati te plene resigna. 


De cognitione sui ipsius. 


Considera cognitionis tui ipsius 1. necessitatem a) ad 
emendationem.(nam si peccata non cognoscis, quomodo 
contritionem habebis, confiteberis, emendaberis ?); b) ad 
peccata cavenda (quia si te non nosti, pericula et ten- 
taliones non cognosces nec vitabis nec superabis) ; c) ad 
humilitatem acquirendam; d) ad lucrandas virtutes. 
2. Difficultatem. a) Ipsi nos decipimus (bona nostra 
nobis adscribimus et superaestimamus; peccata videre 
nolumus, excusamus; quae in aliis bene cognoscimus et 
vituperamus, in nobis non advertimus, ex radicibus bonis 
provenire putamus, immo virtutum specie supervestimus). 
b) Ali nos fallunt, veritatem nobis dicere verentes, ad- 
ulantes. c) Satan nos decipit, interiorem statum nobis 
velando, laxa principia nobis suggerendo, immo quando- 

que bona, sed inutilia proposita in nobis excitando, quae 
superbiam nostram augent. 3. Media. a) Optimam fovere 
voluntatem, nos cognoscendi; b) attente legere serioque 
meditari verbum Dei, vitas Sanctorum; c) oratio fervens 
ad Spiritum Sanctum; d) ad nos ipsos, inclinationes, 
motus primo-primos, affectus attendere; e) conscientiam 
quotidie examinare; f) bonos confratres rogare, ut ipsi 
nos moneant; vituperationem libenter accipere proque 
ea gratias agere; g) saepe sacerdoti vere religioso et 
prudenti confiteri. f 


De mortificatione. 


Mortificatio adolescenti ad sacerdotium vocato ne- 
cessaria est ad propriam sanctificationem. Nam sine ea 
l. peccata a) non deponet; vix enim cum vero dolore 
firmoque proposito ea confitebitur, media ad ea corri- 
genda et vitanda non adhibebit. b) Pro eis non satis- 
faciet; satisfacere enim nequit nisi per opera poenitentiae, 
quae cuncta postulant, ut sibi ipsi vitiosisque inclina- 
tionibus vim inferat. c) In nova impinget; nam pravae 
inclinationes, nisi eis (per mortificationem) obsistatur, 
validiores in dies efficiuntur, nova suggerunt peccata. 
2. Gratiis non adiuvabitur. Nam a) multas gratias non 
accipiet, quas Deus dare solet. tamquam mercedem pro 
abnegalione nostri, pro sacrificiis propriae voluntatis; 
b) multis ipsi oblatis non utetur, quia gratia datur, ut 
vincamus naturam, ergo sine pugna et labore nobis non 
proficit. 3. Media sanctificationis (meditationem, examen 
conscientiae, confessionem frequentem etc.) aut non aut 
minus recte et perfecte adhibebit, siquidem cuncta re- 
quirunt laborem et propriae voluntatis pigritiaeque im- 
pugnationem. 4. Solidas virtutes non acquiret, quae non 
acquiruntur nisi per diligentem gratiarum usum, con- 
trariarum inclinationum superationem, actus frequenter 

repetitos. „Tantum proficies, quantum tibi ipsi vim in- 
tuleris.^ 5. Spiritum orationis et interioris vitae non 
habebit. Nam intus colligi sursumque levari non pos- 
sumus, nisi sensualibus cor occludamus et a terra cogi- 
tationes et desideria avellamus. 


De castitate. 


Media ad conservandam castitatem. 1. Magnam con- 
cipe castitatis aestimationem, impudicitiae abominationem. 
Quare saepius meditare de illius dignitate, pulchritudine, 
necessitate, fructibus, praemio; deque huius indignitate, 
foeditate, sequelis, damnatione. 2. Stude humilitati. Nam 
sine ea, ut nullam virtutem, sic nec castitatem habebis, 
Dei gratia carebis, diffidentiam in te, vigilantiam, ora- 
tionem negleges sicque certissime cades. 3. Cole morti- 
ficationem, imprimis à) in custodia sensuum et ima- 
ginationis; b) in cibi potusque parcitate („potus vini 
venirisque saturitas seminarium libidinis est“, S. Hieron.); 
c) in fugiendo otio („multam malitiam docuit otiositas*, 
Eccli 33, 29). 4. Fuge occasiones et pericula, imprimis. 
conversationem familiarem cum mulieribus (domesticis, 
extraneis). 5. Orationi sedulo incumbe (Sap 8, 21): 
a) generatim spiritum fove orationis; b) saepe gratiam 
specialem pete ad hanc virtutem servandam; c) B. Vir- 
ginem ss. Iosephum, Aloysium etc. praeprimis cole, in- 
voca, imitare. 

De tentationibus. 


Considera, quid praecipue observandum tibi sit quoad 
tentationes. 1. Ante tentationem. a) Noli temere in talem 
te praecipitare, sed quas evitare potes, fuge; memor, 
quam potentes sint adversarii tui (mundus, diabolus, 
caro) quam infirmus tu ipse, teque non posse sperare 
divinum auxilium, si periculis voluntarie et sine causa 
te exponis. b) Quoad tentationes, quas vitare nequis, 


noli esse timidus, pusillanimis (alioquin turbaris, non 
clare vides, animo destitueris faciliusque superaris), sed 
firmam in Domino fove fiduciam. c) Semper vigila et 
ora. 2. In tentatione. a) Principiis statim obsta nec 
lude vel transige cum tentatione. 5) Recordare praesen- 
tiae Domini earumque veritatum, quae maxime a peccando 
te possunt deterrere, imprimis mortis et inferni, necnon 
propositorum promissionumque tuarum. c) Statim et 
saepius divinum auxilium, suffragia B. Virginis et Angeli 
iutelaris implora. 3. Post tentationem. a) Si cecideris, 
noli despondere animum, sed statim surge, conterere, 
emendationem propone, veniam implora. b) Si victor 
exsliteris, gratias age, noli securum te putare, sed ad 
ulteriora certamina te accinge, renovando proposita, vigi- 
lantiam, orationem, 


De vigilantia. 


1. Vigilantia nobis necessaria. a) Dominus eam 
Apostolis et in eis nobis saepe serioque inculcavit. 
b) Cireumdati sumus multis hostibus, expositi multis 
periculis, pervii multis tentationibus. c) Etiam hostes 
nostri semper vigilant illisque praecipue ad nos nostros- 
que aggrediendos utuntur momentis, quibus vigilantiam 
neglegimus (Mt 18, 25). 2. Ad vigilantiam requiritur, 
a) ut nunquam nos securos existimemus, sed semper 
timeamus, tentationes praevidere studeamus; b) ut non- 
nisi necessitate quadam compulsi et cauti loca, occa- 
siones etc. ingrediamur, ubi insidiae nobis struuntur; 
c) ut tempore quietis praeparemus media et arma ad 
futuras tentationes superandas; d) ut portas, per quas 
inimicus animam posset ingredi, h. e. sensus nostros, di- 
ligenter custodiamus; e) ut loca debilia aggressibusque 
magis exposita, h. e. passionem dominantem ceterasque 

inclinationes, praecipua cautela observemus; f) ut in 
minima incursione statim arma arripiamus et resistamus. 


De vanis gaudiis. 


1. Mundi gaudia et oblectamenta a) vana sunt, quia 
nec veram praebent felicitatem (cum cor nostrum ad 
altiora creatum satiare nequeant) nec perfectam (utpote 
multis mixta amaritudinibus doloribusque) nec permanen- 
tem (cum brevissima sint, taedio mox afficiant, morte 
cuncta tollantur); b) saepe nociva et perniciosa, cum 
cor nostrum a Deo eiusque amore et servitio abstrahant, 
Spiritum devotionis, compunctionis, collectionis ac vitam 
internam non uno nomine impediant, inclinationes pravas 
excitent et augeant, saepissime sine peccato haberi ne- 
queant, in ulteriora peccata trahant dirissimisque aut 
inferni aut purgatorii cruciatibus puniantur. 2. Quare 
a) a gaudiis illicitis proximamque peccandi occasionem 
involventibus sollicite caveamus; b) in fruendis licitis 
nunquam continentiae, vigilantiae, mortificationis et grati- 
iudinis erga Deum obliviscamur; c) vera gaudia in pace 
bonae conscientiae, oratione, conversatione cum lesu sa- 
cramentali, in animabus salvandis, in laboribus cum et 
pro Iesu ferendis etc. quaeramus; d) coelestis beati- 
tudinis desiderium continenter foveamus. 


De iudiciis temerariis. 


Temeraria iudicia sunt 1. peccata. a) Dei mandato 
contraveniunt: „Nolite iudicare“ (Mt 7, 1. Cf. Rom 14, 4. 
1 Cor 4, 5) b) Iura Dei violant. Deo soli competit 
possibilitas ac ius de quibuscumque iudicandi; nobis nec 
fas est nec facultas, cum nobis desit notitia sufficiens 
factorum, motivorum et cordium. c) Proximum laedunt, 
tum in ratione iustitiae, cum proximus ius habeat ad 
bonam aestimationem, etiam in nostro iudicio; tum in 

ratione caritatis, quia lex principalis violatur: Quod tu 
non vis tibi fieri, nec alteri facias. 92. Peccatorum so- 
boles. Oriuntur enim a) generatim ex prava animi dis- 
positione (qui ipse bonus est, bona de aliis suspicatur 
et facile credit; qui ipse malus est, contrarium facit); 
b) speciatim ex superbia, zelotypia, invidia, animi abalie- 
natione, odio etc. 3. Peccatorum (ulteriorum) radices. 
&) Inducunt enim in laesionem famae, detractionem, ca- 
lumniam scandalumque connexum. b) Saepe procreant 
rixas, odia, inimicitias. c) Non raro causa (saltem re- 
mota) sunt damnorum in bonis temporalibus. 


Nos viatores. 


Sumus viatores. 1. Nam a) terra ista locus pere- 
grinationis est, ubi a vera patria exsulamus, manere non 
possumus; b) ad „manentem civitatem", coelestem pa- 
triam tendimus; c) per viam arctam, difficilem, peri- 
culosam. 2. Ideo sicut prudentes viatores a) viam 
quaeramus et eligamus non latiorem, commodiorem, 
iucundiorem, sed breviorem et securiorem; b) sarcinis 
non necessariis ne oneremur, h.e. bonis temporalibus, 
quatenus ad victum et ad sustentandos pauperes eis non 
indigemus, nullatenus inhiemus aut ea colligamus; c) ne- 
gotiis ad iter nostrum: non pertinentibus, sed illud potius 
impedientibus vel tardantibus ne implicemur; d) in locis 
amoenis et delectantibus (h. e. voluptatibus, delectationi- 
bus, recreationibus terrenis, praesertim peccaminosis, 
periculosis, spiritum devotionis laedentibus aut impedien- 
tibus) ne moremur; e) finem itineris ne unquam ex oculis 
dimittamus et saepe viam confectam cum eo comparemus, 
explorantes conscientiam et scrutantes, utrum coelo magis 
magisque appropinquemus; f) patriae desiderium saepe 
excitemus; g) difficultates animose superemus, strenue 
et concitatis gressibus progrediamur. | 

Manuale Precum, Ed. 3. 19 

De contritione. 


Ut veram, profundam, efficacem elicias semperque 
teneas contritionem, considera: Quid per peccatum mor- 
tale 1. fecisti? a) Infinitam Dei maiestatem sprevisti; 
b) Domino et Creatori oboedientiam negasti, rebellis contra 
eum exstitisti; c) summo Bono per amentiam inexplica- 
bilem rem vilissimam et abominabilem praeposuisti sicque 
illud contempsisti; d) Patri benefactorique optimo pro 
caritate infinita innumerisque beneficiis atrocissimam in- 
juriam rependisti; e) Redemptoris tui passionem causasti, 
inutilem reddidisti, ingratitudine rependisti, innovasti eique 
fidem turpissime fregisti; f) Spiritum Sanctum contri- 
stasti, eiecisti, eius templum profanasti. 2. Quid amisisti? 
a) Dei amorem et amicitiam; b) animae pulchritudinem 
et splendorem; c) conscientiae quietem et pacem; d) lar- 
gissimas gratias, merita collecta merendique facultatem ; 
e) infinitam coeli gloriam et beatitudinem. 3. Quid pro- 
meritus es? a) Hic Dei iram suppliciaque multiplicia ; 
b) post mortem dirissimam in iudicio confusionem, atro- 
cissimos aeternosque in inferno cruciatus. 


De recogitatione aeternitatis. 


Recogitatio aeternitatis dat 1. sapientiam in delibera- 
tionibus, consiliis, actibus. Efficiet siquidem, ut a) omnia 
in luce aeternitatis consideres et secundum verum valorem 
aestimes; 5) finem tuum prae oculis semper habeas; 
c) media ad finem conducentia, non vetita et nociva, 
adhibeas. 2. Fortitudinem in probationibus, tentationibus, 
passionibus. Firmiter enim tenebis: a) ,Non habemus hic 
manentem civitatem, sed futuram inquirimus"; b) momen- 
taneum, quod delectat, aeternum, quod cruciat; c) ,non 
sunt condignae passiones huius temporis ad futuram glo- 
riam, quae revelabitur in nobis*. 8. Zelum, rectam in- 
tentionem et constantiam in officiis exsequendis, bonis 

operibus faciendis. Memor siquidem eris: a) laboro pro 
aeternitate; b) „uniuscuiusque opus manifestum erit“; 
c) pro brevi labore aeterna mihi promittitur merces, re- 
spondens caritatis fervori, intentionis puritati, laboris 
magnitudini. 

De tempore. 

1. Tempus est a) pretiosum, cum tanto pretio (san- 
guine scl. Christi) emptum sit; adeoque necessarium, 
ut sine eo nil possis facere, nullum comparare meritum, 
nullam agere poenitentiam; cum per tempus alia omnia 
possis tibi comparare (bona terrena, remissionem pecca- 
torum, gratiam, merita, coelum ipsumque Deum), per 
omnia vero alia (e. g. pro innumerabili pecunia) tempus 
emere nequeas. b) Breve et incertum. Anni praeteriti 
quam rapide sunt elapsi; tempus praesens in momento 
fugit; utrum pro futuro et quantum tempus tibi conceda- 
tur, prorsus nescis. c) Irreparabile. Pecuniam ereptam, 
honorem amissum, sanitatem perditam forsitan poteris 
recuperare — tempus perditum nunquam redibit. 2. Ideo 
a) deplora tempus amissum, poenitentiam age, satisfac, 
quantum potes, per duplicatum fervorem. b) Bene utere 
tempore praesente (otium fugiendo, ordinem diurnum ob- 
servando, officio tuo religiose satisfaciendo, bona opera 
studiose perficiendo). c) Noli confidere in futuro (poeni- 
tentiam procrastinando, labores debitos differendo, prae- 
parationem ad mortem neglegendo). 


De peccato. 


Considera peccati gravitatem, foeditatem, malitiam 
ac poenas 1l. in angelis lapsis: qui a) ante lapsum quam 
excelsi erant quoad naturam, pulchri ac divites per gra- 
liam, gloriosi ac felices! b) Post lapsum hisce cunctis 
(excepta natura) privati, maculati, Deo exosi, ineffabili- 
bus tormentis addicti. c) Hane terribilem mutationem 

| 19* 

unum effecit peccatum, internum, unico momento com- 
missum, cum nullum peccatum eiusque poena ad deterren- 
dum praecessisset. 2. In Adam, a) qui ante peccatum 
donis praeclarissimis instructus familiariter cum Deo con- 
versabatur, paradisi amoenitate fruebatur coelique iure 
gaudebat. 5) Unicum commisit peccatum, sensualitatem 
secutus, seductioni cedens. c) Qualis iactura, quanta 
mala pro corpore et anima, ipsi totique prosapiae ex 
hoc pullularunt! 3. In Christo. a) Quid patitur? b) Quis? 
Infinite sanctus, dilectissimus Dei Filius. c) Cur? Pro 
peccatis, quae non ipse fecerat, sed pro quibus sponsorem 
se fecit. d) Quomodo puniemur nos servi vilissimi pro 
peccatis propriis, quibus insuper sanguinem Christi con- 
culeavimus ? 4. In aliquo damnato, qui a) forte maiores 
gratiàás maioremque, quam tu, virtutis gradum assecutus 
erat; b) unicum commisit peccatum mortale et c) in- 
enarrabilia nunc et in aeternum sustinet tormenta. 


De morte. 


Considera verbum Apostoli (Hebr 9, 27): ,Statutum 
est hominibus semel mori, post hoc autem iudicium.“ 
1. „Statutum est.“ a) „Ab initio non fuit sic", sed mors 
statuta est in poenam peccati; quam horrendum ergo 
peccatum, quod tam horrendam post se trahit sequelam 
et poenam! b) Statutum non est, ubi, quando, in quo 
statu sis moriturus, immo hoc plane incertum est. 2. , Ho- 
minibus*, h. e. a) cunctis hominibus, nullo excepto ; 
-b) quin ullum medium, ulla medicina, ulla potestas hu- 
mana mortem possit arcere. 3. ,Mori*, h. e. relinquere 
a) cuncta terrena, voluptates, divitias, honores, amicos 
et propinquos; b) proprium corpus; c) vitam et cum ea 
tempus laborandi, merendi, poenitendi, salvandi animam. 
4. „Semel.“ a) Si pluries posses mori, res esset minus 
periculosa et tremenda; b) iam vero semel morieris, 

idque unico momento tibi plane ignoto — et ab hoc 
momento pendet aeternitas! Nam: 5. ,Post hoc iudicium." 
Ergo statim post mortem iudicaberis, h. e. a) cunctae 
tuae cogitationes, desideria, actiones, omissiones, effectus 
inde secuti tibi proponentur et ponderabuntur; b) sen- 
lentia dicetur decretoria, in aeternum valitura; statim- 
que c) ad effectum perducetur. 


, 


De praeparatione ad mortem. 


Ut bene praepares te ad mortem, fac, quod tempore 
mortis 1l. facere non poteris. a) Tunc siquidem non 
poteris facere poenitentiam, diluere peccatorum poenas, 
emendare vitam. b) Quod tamen prorsus est necessarium. 
c) Ergo nunc conscientiam scrutare, veram profundam- 
que elice contritionem, sincerissime confitere, proposita 
firma concipe et exsequere, operibus satisfactoriis vaca. 
2. Facere debebis. a) Tunc nolens volens mundum co- 
geris relinquere, renuntiare divitiis, excidere honoribus, 
carere voluptatibus, remanere solitarius. b) Quod si nunc 
feceris, innumera vitabis peccata et pericula, immensa 
comparabis merita, infinitam assequeris mercedem. c) Ergo 
cor tuum avelle a bonis gaudiisque terrenis, pecuniam in 
pia opera eroga, laudem honoresque ne quaeras, ab illi- 
citis periculosisque abstine recreationibus, sacrae soli- 
tudini stude. 3. Fecisse optabis. a) Quanto tunc tibi 
esset solacio, si tempus gratiasque bene adhibuisses, multa 
magnaque opera bona fecisses, pro animabus strenue la- 
borasses, officia ad amussim implesses, dolores patienter 
tulisses. b) Nunc haec omnia facere potes, sed quam- 
diu — nescis. c) Ergo quam celerrime ac studiosissime, 
quae tibi facienda sunt, meditare, propone, exsequere. 


Pars VII. 


I. Hymni et Preces per annum et festa Domini. 
]. Tempore Adventus. 


Hymnus. 

1. Verbum supernum prodiens, * A patre olim exiens, * 
Qui natus orbi subvenis * Cursu declivi temporis. 

Ilumina nunc pectora * Tuoque amore concrema, * 
Audita per praeconia * Sint pulsa tandem lubrica. 

Iudexque cum post aderis, * Rimari facta pectoris, * 
Reddens vicem pro abditis * Iustisque regnum pro bonis. 

Non demum arctemur malis * Pro qualitate criminis, * 
Sed cum beatis compotes * Simus perenne coelites. 

Laus, honor, virtus, gloria * Deo. Patri cum Filio * 
Sancto simul Paraclito * In sempiterna saecula. Amen. 


Hymnus. 

2. Veni, veni, Emmanuel! * Captivum solve Israel, * 
Qui gemit in exsilio, * Privatus Dei Filio. * Gaude, 
gaude, Emmanuel * Nascetur pro te, Israel! 

Veni, o lesse Virgula! * Ex hostis tuos ungula, * 
De specu tuos tartari * Educ, et antro barathri. * Gaude, 
gaude, Emmanuel etc. 

Veni, veni, o Oriens! * Solare nos adveniens, * Noctis 
depelle nebulas, * Dirasque noctis tenebras. * Gaude, 
gaude, Emmanuel etc. 

Veni, Clavis Davidica! * Regna reclude coelica, * 


Fac iter tutum superum, * Et claude vias inferum. * 
Gaude, gaude, Emmanuel etc. 

Veni, veni, Adonai! * Qui populo in Sinai * Legem 
dedisti vertice, * In maiestate gloriae. * Gaude, gaude, 
Emmanuel etc. 


Ant. Quales oportet vos esse in sanctis con- 
versationibus et pietatibus, exspectantes et prope- 
rantes in adventum diei Domini? — Propter quod 
satagite immaculati et inviolati ei inveniri in pace 
(2 Petr 3). 


V. Rorate coeli desuper, et nubes pluant iustum. 
R. Aperiatur terra et germinet Salvatorem. 


Oremus. Excita, quaesumus Domine, potentiam 
tuam et veni, ut ab imminentibus peccatorum nostro- 
rum periculis te mereamur protegente eripi, te libe- 
rante salvari. 

Excita, Domine, corda nostra ad praeparandas 
Unigeniti tui vias: ut per eius adventum purificatis 
tibi mentibus servire mereamur. 

Aurem tuam, quaesumus Domine, precibus no- 
stris accommoda, et mentes nostras gratia tuae visi- 
tationis illustra. 

Excita, quaesumus Domine, potentiam tuam et 
veni, et magna nobis virtute succurre, ut per 
auxilium gratiae tuae, quod nostra peccata prae- 
pediunt, indulgentia tuae propitiationis acceleret, 
qui vivis et regnas cum Deo Patre in unitate 
Spiritus Sancti Deus per omnia saecula saeculorum. 
Amen. 

2. In Natali Domini. 


Hymnus Venantii Fortunati. 


8. Agnoscat omne saeculum, * Venisse vitae prae- 
mium: * Post hostis asperi iugum * Apparuit redemptio. 

Isaias quae concinit, * Conipleta sunt in Virgine; * 
Annuntiavit Angelus, * Sanctus replevit Spiritus. 

Maria ventre concipit * Verbi fideli semine; * Quem 
totus orbis non capit, * Portant puellae viscera. 

Radix Iesse floruit, * Et virga fructum edidit: * Fe- 
cunda partum protulit, * Et virgo Mater permanet. 

Praesepe poni pertulit, * Qui lucis auctor exstitit: * 
Cum Patre coelos condidit, * Sub Matre pannos induit. 

Legem dedit qui saeculo, * Cuius decem praecepta 
sunt, * Dignando factus est homo, * Sub legis esse 
vinculo. 

Adam vetus quod polluit, * Adam novus hoc abluit; * 
Tumens quod ille deicit, * Humillimus hic erigit. 

Iam nata lux est et salus, * Fugata nox et victa 
mors, * Venite, gentes, credite: * Deum Maria protulit. 

Iesu, tibi sit gloria, * Qui natus es de Virgine, * Cum 
Patre et almo Spiritu * In sempiterna saecula. Amen. 


Hymnus. 


4, Iam radix Iesse floruit, * Et virga fructum ge- 
nuit: * O ter beatum nuntium! * Solamen dulce men- 
tium! * Alleluia, alleluia! | 

Salvator mundo datus est, * Et Deus homo factus 
est, * Hanc diem fecit Dominus, * Quem cernimus nunc 
comminus! * Alleluia, alleluia! 

Maria Iesum edidit, * Nec Virgo florem perdidit: * 
Astra sonate laudibus, * Terra resultet plausibus: * 
Alleluia, alleluia! 

Pastores, gregem linquite, * Ad cunas cito currite, * 
Natum puellum visite, * Cum Angelis concinite: * Alle- 
luia, alleluia! 

De Saba Reges, surgite, * Quo stella ducit, pergite, * 
Offerte dona parvulo, * Genu curvate Iesulo: * Alleluia, 
alleluia ! 

Sit Trinitati gloria, * Per quam haec facta gratia, * 
Cum Matre natum Iesulum * Collaudet omne saeculum: * 
Alleluia, alleluia ! 


Ant. Transeamus usque Bethlehem, et videamus 
hoc verbum, quod factum est, quod Dominus 
ostendit nobis. 


V. Ecce Deus noster iste. 
R. Exspectavimus eum, et salvabit nos. 


Oremus. Concede, quaesumus omnipotens Deus, 
ut nos Unigeniti tui nova per carnem nativitas 
liberet, quos sub peccati iugo vetusta servitus tenet. 


Immensae maiestati tuae, misericors Deus, 
hostiam laudis et gratiarum actionis offerimus, 
coaetermum tibi Filium pronis mentibus adorantes, 
qui propter nos infans et egenus factus in prae- 
sepio lacere voluit et pannis involvi, Iesus Christus, 
Dominus noster. 


Praesta, quaesumus omnipotens Deus, ut natus 
hodie Salvator mundi, sicut divinae nobis genera- 
tionis est auctor, ita et immortalitatis sit ipse lar- 
gitor, qui tecum vivit et regnat in unitate Spi- 
ritus Sancti Deus per omnia saecula saeculorum. 
Amen. 

9. Iu honorem SS. Nominis Iesu. 


Iubilus S. Bernardi. 
l. 


5. lesu, dulcis memoria, * Dans vera cordis gaudia ; * 
Sed super mel et omnia * Eius dulcis praesentia. 

Nil canitur suavius, * Auditur nil iucundius, * Nil 
cogitatur dulcius * Quam Iesus, Dei Filius. 

Iesu, spes poenitentibus, * Quam pius es petentibus, * 
Quam bonus te quaerentibus, * Sed quid invenientibus! 

Nec lingua valet dicere, * Nec littera exprimere, * 
Expertus potest credere, * Quid sit Iesum diligere. 

Sis, lesu, nostrum gaudium, * Qui es futurus prae- 
mium: * Sit nostra in te gloria * Per cuncta semper 
saecula. Amen. 

2. 


6. lesu, rex admirabilis * Et triumphator nobilis, * 
Dulcedo ineffabilis, * Totus desiderabilis. 

Quando cor nostrum visitas, * Tunc lucet ei veritas, * 
Mundi vilescit vanitas, * Et intus fervet caritas. 

Iesu, duleedo cordium, * Fons vivus, lumen men- 
tium, * Excedens omne gaudium * Et omne desiderium. 

lesum omnes agnoscite, * Amorem eius poscite: * 
Iesum ardenter quaerite, * Quaerendo inardescite. 

Te nostra, lesu, vox sonet, * Nostri te mores ex- 
primant: * Te corda nostra diligant * Et nunc et in 
perpetuum. Amen. 


8. 


4. lesu, decus angelicum, * In aure dulce canticum, * 
In ore mel mirificum, * In corde nectar coelicum. 

Qui te gustant, esuriunt, * Qui bibunt, adhuc si- 
tiunt: * Desiderare nesciunt * Nisi Iesum, quem cupiunt. 

O Iesu, mi dulcissime, * Spes suspirantis animae, * 
Te quaerunt piae lacrimae, * Te clamor mentis intimae. 
Mane nobiscum, Domine, * Et nos illustra lumine, * 
Pulsa mentis caligine, * Mundum replens dulcedine. 
Iesu, flos Matris Virginis, * Amor nostrae dulcedinis, * 
Tibi laus, honor nominis, * Regnum beatitudinis. 
Aeterna sapientia, * Tibi Patrique gloria, * Cum 
Spiritu Paraclito * In sempiterna saecula. Amen. 


Ant. In nomine Iesu omne genu flectatur coe- 
lestium, terrestrium et infernorum, et omnis lingua 
confiteatur, quia Dominus Iesus Christus in gloria 
est Dei Patris (Phil 2). 


V. Sit nomen Domini benedictum. 
R. Ex hoc, nune et usque in saeculum. 


Oremus. Domine Iesu, cuius nomen nemo di- 
cere potest nisi in Spiritu Sancto: concede, quae- 
sumus, ut in eodem Spiritu sacratissimum nomen 
iuum invocantes salvos facias a peccatis. 

Omnipotens, sempiterne Deus, dirige actus no- 
stros in beneplacito tuo, ut in nomine dilecti Filii 
tui mereamur bonis operibus abundare. 

Domine Iesu Christe, qui dixisti: In hoc cogno- 
scent omnes, quia discipuli mei estis, si dilectionem 
habueritis ad invicem, da, ut sublimis illa caritas, 
quae anima nostrae vocationis et vita est, ita nos 
urgeat, ut nos dignos exhibeamus, qui numero disci- 
pulorum tuorum simus inserti. 

Sanctissimae humanitatis tuae ipsa divinitate 
unctae exemplar nostros semper versetur ob oculos, 
ut tuam agendi rationem studiose imitemur, cuius 

praeclaram vocationem in hominum capturam sus- 
cepimus, qui vivis et regnas cum Deo Patre in uni- 
tate Spiritus Saneti Deus per omnia saecula saecu- 
lorum. Amen. 


4. In Epiphania Domini. 


Hymnus Missalis Parisiensis. 


8. Ad Iesum accurrite, * Corda vestra subdite * 
Regi novo gentium. 

Stella foris praedicat, * Intus fides indicat * Re- 
demptorem omnium. 

Huc afferte munera * Voluntate libera: * Munera 
sed cordium. 

Haec erit gratissima * Salvatori victima, * Mentis 
sacrificium. 

Offert aurum caritas * Et myrrham austeritas * Et 
thus desiderium. 

Auro rex agnoscitur: * Homo myrrha colitur: * 
Thure Deus gentium. | 

Iudaeae, gaudentibus * Non invide gentibus, * Re- 
lectum mysterium. 

Post custodes ovium * Se Magi fidelium * Iungunt 
in consortium. 

Qui Iudaeos advocat * Christus, gentes convocat * 
in unum tugurium. sí 

Bethlehem fit hodie * Totius ecclesiae * Nascentis 
exordium. 

Regnet Christus cordibus, * Et victis rebellibus * 
Proferat imperium. Amen. 


Ant. Invenerunt Magi Puerum cum Maria matre 
eius, et procidentes adoraverunt eum. 

V. Adorabunt eum omnes reges terrae. 

R. Omnes gentes servient ei. 

Oremus. Deus, qui hodierna die Unigenitum 
tuum gentibus stella duce revelasti, concede, ut qui 
iam te ex fide cognovimus, usque ad contemplandam 
speciem tuae celsitudinis perducamur. 

Deus, qui nos ineffabili misericordia de tenebris 
in admirabile lumen tuum vocare dignatus es, auge 
in nobis fidei gratiam, quam dedisti, ut eum in 
Sacramento adorantes, quem Magi venerati sunt 
in cunabulis, ipsi munera de cordibus nostris Deo 
digna promamus. 

Deus, cuius Unigenitus in substantia nostrae 
carnis apparuit, praesta quaesumus, ut per eum, 
quem similem nobis foris agnovimus, intus refor- 
mari mereamur, qui tecum vivit et regnat in uni- 
tate Spiritus Sancti Deus per omnia saecula saecu- 
lorum. Amen. 


5. Tempore Quadragesimae et Passionis. 


Hymnus S. Ambrosii. 


9. Ex more docti mystico, * Servemus hoc ieiunium * 
Deno dierum circulo, * Ducto quater notissimo. 

. Lex et Prophetae primitus * Hoc praetulerunt, post- 
modum * Christus sacravit, omnium * Rex atque factor 
temporum. 

Utamur ergo parcius * Verbis, cibis et potibus, * 
Somno, iocis et arctius * Perstemus in custodia. 
Vitemus autem noxia, * Quae subruunt mentes vagas, * 
Nullumque demus callidi * Hostis locum tyrannidi. 
Flectamus iram vindicem, * Ploremus ante iudicem, * 
Clamemus ore supplici, * Dicamus omnes cernui: 
Nostris malis offendimus * Tuam, Deus, clementiam : * 
Effunde: nobis desuper, * Remissor, indulgentiam. 

Memento, quod sumus tui, * Licet caduci plasmatis, * 
Ne des honorem nominis * Tui, precamur, alteri. 

Laxa malum, quod fecimus, * Auge bonum, quod 
poscimus, * Placere quo tandem tibi * Possimus hic et 
perpetim. 

Praesta, beata Trinitas, * Concede, simplex Unitas, * 
Ut fructuosa sint tuis * Ieiuniorum munera. Amen. 

Ant. Proicite a vobis omnes praevaricationes 
vestras, et facite vobis cor novum et spiritum no- 
vum, quia nolo mortem morientis, dicit Dominus: 
revertimini et vivite (Ez 18). 

V. Adiuva nos, Deus salutaris noster. 

R. Et propitius esto peccatis nostris propter 
nomen tuum. 


Oremus. Deus, qui non mortem, sed poeni- 
tentiam peccatorum desideras, fragilitatem condi- 
cionis humanae benignissime respice et concede: 
ut qui nos cinerem esse et propter pravitatis nostrae 
meritum in pulverem reversuros cognoscimus, pecca- 
lorum omnium veniam et praemia poenitentibus re- 
promissa misericorditer consequi mereamur. 

Deus, qui nos salutari providentia, ut a mortifero 
peccati sopore excitares, diem et horam mortis ne- 
scire voluisti: concede nobis ita vigilare omni tempore 
orantes, ut absque peccati macula de hoc mundo 
exire et in sinu misericordiae tuae requiescere merea- 
mur. Per Christum Dominum nostrum. R. Amen. 


Oremus. Deus, qui Ecclesiam tuam annua quadra- 
gesimali observatione purificas, praesta, ut quod a 
te obtinere abstinendo nititur, hoc bonis operibus 
exsequatur. 

Deus, misericordiae dator et totius bonitatis 
auctor, qui ieiuniis, orationibus et eleemosynis pec- 
catorum remedia et virtutum omnium tribuis in- 
crementa: te humili devotione precamur, ut qui ad 
haec agenda saluberrimam dedisti doctrinam, ad 
complendum indefessam tribuas efficaciam. 

Deus, nostrum refugium in laboribus, virtus in 
infirmitatibus, adiutorium in tribulationibus, so- 
lamen in fletibus: parce populo tuo, ut dignis flagel- 
lationibus castigatus, in tua miseratione respiret. 
Per Dominum nostrum Iesum Christum Filium tuum, 
qui tecum vivit et regnat in unitate Spiritus Sancti 
Deus per omnia saecula saeculorum. Amen. 


In honorem sanctae Crucis. 


Hymnus Venantii Fortunati. 


10. Pange, lingua, gloriosi * Lauream certaminis, * 
Et super Crucis trophaeo * Dic triumphum nobilem, * 
Qualiter Redemptor orbis * Immolatus vicerit. 

Lustra sex qui iam peregit, * Tempus implens cor- 
poris, * Sponte libera Redemptor * Passioni deditus, * 
Agnus in Crucis levatur * Immolandus stipite. 


Felle potus ecce languet; * Spina, clavi, lancea * 
Mite corpus perforarunt, * Unda manat et cruor: * Terra, 
pontus, astra, mundus, * Quo lavantur flumine! 


Crux fidelis, inter omnes * Arbor una nobilis, * Nulla 
silva talem profert * Fronde, flore, germine: * Dulce 
ferrum, dulce lignum, * Dulce pondus sustinent. 

Flecte ramos, arbor alta, * Tensa laxa viscera, * Et 
rigor lentescat ille, * Quem dedit nativitas, * Et superni 
membra Regis * Tende miti stipite. 

Sola digna tu fuisti, * Ferre mundi victimam, * At- 
que portum praeparare, * Arca mundo naufrago, * Quem 
sacer cruor perunxit, * Fusus Agni corpore. 


Sempiterna sit beatae * "Trinitati gloria, * Aequa 
Patri Filioque, * Par decus Paraclito: * Unius Trinique 
nomen * Laudet universitas. Amen. 


Hymnus S. Bonaventurae. 


11. Recordare sanctae Crucis, * Qui perfectam viam 
ducis, * Delectare iugiter. * Sanctae Crucis recordare, * 
Et in ipsa meditare * Insatiabiliter. 


Cum quiescis aut laboras, * Quando rides, quando 
ploras, * Doles sive gaudeas: * Quando vadis, quando 
venis, * In solaciis, in poenis, * Crucem corde teneas. 


Crux in omnibus pressuris * Et in gravibus et duris * 
Est totum remedium: * Crux in poenis et tormentis * 
Est dulcedo piae mentis * Et verum refugium. 


Crux est porta paradisi, * In qua Sancti sunt con- 
fisi, * Qui vicerunt omnia. * Crux est mundi medicina, * 
Per quam bonitas divina * Facit mirabilia. 


. Crux est salus animarum. * Verum lumen et prae- 
clarum * Et dulcedo cordium. * Crux est vita beatorum * 
Et thesaurus perfectorum * Et decor et gaudium. 


Crux est speculum virtutis, * Gloriosa dux salutis, * 
Cuncta spes fidelium. * Crux est decus salvandorum * 
Et solacium eorum * Atque desiderium. 


Crux est arbor decorata, * Christi sanguine sacrata, * 
Cunctis plena fructibus: * Quibus animae eruuntur, * 


Cum supernis nutriuntur * Cibis in coelestibus. 


Specialem fer amorem * Et praecipuum honorem * 


Cruci salutiferae. * Cum fervore medullarum, * Nixu 
virium tuarum * Velis hanc diligere. 

Diligenter pone mentem * Super Christum patientem, * 
Et ei condoleas. * Christi mortem, christiane, * Plange 
sero atque mane, * Et in planctu gaudeas. 

Quam despectus, quam deiectus * Rex coelorum est 
effectus, * Ut salvaret saecalum! * Esurivit et sitivit, * 
Pauper et egenus ivit * Usque ad patibulum. 

Cum deductus est Immensus * Et in Cruce tunc sus- 
pensus, * Fugerunt discipuli. * Manus, pedes perfoderunt * 
Et aceto potaverunt * Summum Regem saeculi. 

Cuius oculi beati * Sunt in Cruce obscurati, * Et 
vultus expalluit. * Suo corpori tunc nudo * Non re- 
mansit pulchritudo, * Decor omnis aufugit. 

Propter hominum peccata * Sua caro cruciata * Fuit 
inter verbera. * Membra sua sunt distenta * Propter 
aspera tormenta * Et illata vulnera. 

Inter magnos cruciatus * Est in Cruce lacrimatus * 
Et emisit spiritum. * Suspiremus et fleamus, * Toto corde 
. doleamus * Super Unigenitum. 

Crucifixe, fac me fortem, * Ut libenter tuam mor- 
tem * Plangam, donec vixero. * Tecum volo vulnerari, * 
Te libenter amplexari * In Cruce desidero. Amen. 


Ant. Sicut. Moyses exaltavit serpentem in de- 
serto, ita exaltari oportet Filium hominis, ut omnis, 
qui credit in ipsum, non pereat, sed habeat vitam 
aeternam (Io 3). 

V Eum, qui non noverat peccatum, Deus pro 
nobis peccatum fecit. | 

R. Ut nos efficeremur iustitia Dei in ipso. 


Oremus. Respice, quaesumus Domine, super 
hane familiam tuam, pro qua Dominus noster lesus 
Christus non dubitavit manibus tradi nocentium et 
Crueis subire tormentum, qui tecum vivit et regnat 

Manuale Precum. Ed. 3. 20 

in unitate Spiritus Sancti Deus per omnia saecula 
saeculorum. Amen. 


Via Crucis. 


Praemonitum I. Opus iniunctum ad indulgentias lu- 
crandas est meditatio quamvis brevis de passione Do- 
mini. (Clemens XII: Avvertimenti necessarii d. d. 3. Aprilis. 
1731.) 

Praemonitum II. „Non quidem necessarium, ex- 
pediens tamen est, legere meditationes seu preces illas 
passionis mysteriis correspondentes.“ (S. Congr. Indulg. 
d. d. 16. Febr. 1839.) 

Praemonitum III. Commendatur recitatio unius Pater 
et Ave. ,Hecitatio orationis Dominicae et angelicae salu- 
tationis tam pro unaquaque Viae Crucis statione, quam 
sexies istas preces iterare post absolutas omnes stationes 
est tantum laudabilis consuetudo a nonnullis inducta, 
minime vero necessaria ad lucrifaciendas huius Viae Crucis 
indulgentias." (S. Congr. Indulg. d. d. 2. Iunii 1838.) 

Praemonitum IV. „De una ad aliam stationem trans- 
eundum est, quantum id permittit sive multitudo per- 
Sonarum, sive angustia loci, in quo stationes erectae 
sunt.“ (S. Congr. Indulg. d. d. 30. Sept. 1837 et 26. Febr. 
1841.) 

Praemonitum V. In publico Viae Crucis exercitio 
methodus a S. Leonardo a Portu Mauritio proposita rite 
servatur, ut videlicet unoquoque de populo suum locum 
tenente sacerdos cum duobus clericis sive cantoribus 
circumeat, ac sistens in qualibet statione ibique recitans 
peculiares consuetas preces, ceteris alternatim respon- 
dentibus. (Decr. S. Congr. Indulg. d. d. 23. Iulii 1757.) 

Praemonitum VI. Ad lucrandas indulgentias aliquis 
saltem corporis motus secundum Benedictum XIV re- 
quiritur. 

Oratio praeparatoria. 


Suscipe, sancta Trinitas, hoc servitutis meae 
obsequium, quod ad divinae maiestatis tuae gloriam 
et in honorem salutiferae passionis Domini nostri 
Iesu Christi, in satisfactionem peccatorum meorum, 
ad impetrandam requiem defunctis et vivis gratiam 
humillime offero. Vehementer doleo, quod te, Deum 
meum et summum bonum, unquam  offenderim. 
Parce, Domine, et ignosce peccata mea, quae abo- 
minor et emendare cupio, per merita eiusdem Red- 
emptoris nostri lesu Christi, cui cum Deo Patre 
et Spiritu Sancto laus sit, honor et gloria in sem- 
piterna saecula. Amen. 

Introibo viam Crucis: * Iesu, fac me tuae lucis * 
Illustrari radio. 

Esto mihi ductor viae, * Et transfige, lesu pie, * 


Cor doloris gladio. 
In te credo, spero, Deus. * Amo te, o amor meus, * 
Da dolenti veniam. 
Statio I. 


Iesus condemnatur ad mortem. 


Ant. VW. et R.: Iesu Christe! Te adoro et per 
sanctam Crucem oro: Miserere redemptorum. 

V. Condemnatur iudex Deus * Tamquam latro mortis 
reus * Crucis ad supplicium. 

R. Eris brevi iudex meus: * Iesu, parce, quando 
reus * Sistar ad iudicium. 

V. Kyrie eleison! R. Christe eleison! 

V. Kyrie eleison! Pater noster. Ave Maria. 

V. Adoramus te, Christe, et benedicimus tibi. 


R. Quia per Crucem tuam redemisti mundum. 
20* 

Oremus. Domine Iesu Christe, qui de coelis ad 
` terram descendisti et Sanguinem tuum pretiosissimum 
in remissionem peccatorum nostrorum fudisti: te 
humiliter deprecamur, ut in die iudicii ad dexteram 
tuam audire mereamur: Venite benedicti, Qui vivis 
et regnas cum Deo Patre in unitate Spiritus Sancti 
Deus per omnia saecula saeculorum. R. Amen. 
Ant. V. et R.: Parce mihi, parce cunctis, dona 
requiem defunctis, vivis praebe gratiam. Amen. 


Statio II. 
Iesus suscipit Crucem. 

Ant. X. et R.: Iesu Christe, te adoro etc. (ut 
supra). 

WV. Quanta cordis voluptate, * Quanta Crucem cari- 
tate * Tollis, Iesu, bone dux! 

R. Subsequor te, meum ducem, * Laetus tollàm 
omnem crucem, * Dicam: Ave, bona Crux! 

V. Kyrie eleison etc. (ut supra). 


Statio III. 
Iesus prima vice cadit sub Cruce. 
W. Cadit insons agnus fessus, * Gravi mole Crucis 
pressus * Criminumque pondere. 
R. Iesu, fac, ut firmus vadam, * Et ne ultra prae- 
ceps cadam * Scelerum sub onere. 


Statio IV. 


Iesus obviat Matri. 


W. Vale dicit dulci nato, * Trabe Crucis onerato * 
Mater corde saucia. 

R. Ah! occurre morienti * Mihi, Mater, et clienti * 
Affer opem obvia. 

Statio V. 
Simon Cyrenaeus angariatur. 


. X. Portat Simon vi adactus, * Non libenter, sed 
coactus * Sanctae Crucis onera. 

R. Lubens, volens ego feram * Et cum Iesu gaudens 
geram * Cuncta crucis pondera. 


Statio VI. 
Veronica Iesu sudarium porrigit. 


V. Iesu, sponse! tuum vultum * Quam deformem et 
incultum * Pinxit amor sanguine! 

R. Veni, sponsa, contemplare * Sponsi genas et mi- 
.rare * Tuo tinctas crimine. 


Statio VII. 
Iesus ad portam cadit secundo. 


V. O quam grave Crucis onus! * Iam secundo pastor 
bonus * Procidit in faciem. 

R. Iesu, fac, ut tibi vivam, * Et evitem recidivam * 
Lubricamque glaciem. : 


. Statio VIII. 
Iesus filias Ierusalem flentes alloquitur. 


V. Filiae, non me lugete, * Super vosmet ipsas flete * 
Et natorum scelera. 

R. Iesu! poenitens lugebo, * Detestabor et deflebo * 
Tenebrarum opera. l 


Statio IX. 
Iesus ad montem Calvariae cadit tertio. 


V. Terna vice virtus Dei * In salutem servi rei * 
Gravi casu labitur. i 

B. Cur relabor in delicta, * Cogitata, facta, dicta, * 
Quibus Iesus sternitur? 
Statio X. 
Iesus vestibus nudaltur. 


VW. Coram plebe denudatus * Agnus stat immacu- 
latus, * Matre natus Virgine. 

R. En, lascive, auctor scaenae * Tam pudendae, pon- 
dus poenae * Pro patrato crimine. 


Statio XI. 


Iesus Cruci affügitur. 


V. Manus Iesu perforantur, * Pedes eius terebran- 
iur * Crucis in patibulo. 

R. Me distentae manus istae * Amplexentur, lesu 
Christe, * Mortis in articulo. : 


Statio XII. 
Iesus in Cruce moritur. 


V 


V. Pater, tibi me commendo, * Clamat Iesus mo- 
riendo, * Et emisit spiritum. 

R. Iesu, tibi me commendo, * Gratus amans cor re- 
pendo, * Da felicem exitum. 


Statio XIII. 


Iesus de Cruce deponitur. 


V. Quantus dolor! dulcem natum, * Mea manu tru- 
cidatum, * Mater gerit gremio. 

R. Ah! quid feci? Mater bona, * Parce reo et con- 
dona * Poenitenti filio. 


Statio XIV. 
Iesus sepelitur. 


V. In sepulcro Verbum tacet, * Morte victa Vita 
iacet, * Ne aeternum moriar. 

R. Iesu! precor, spe repletus, * Fac, ut e sepulcro 
laetus * Tecum coelis oriar. 


(Post ultimam stationem dic:) 


Oremus. Deus, qui pro redemptione mundi volu- 
isti nasci, circumceidi, a Iudaeis reprobari, a Iuda 
iraditore osculo tradi, vinculis alligari, sicut agnus 
innocens ad victimam duci, atque conspectibus 
Annae, Caiphae, Pilati et Herodis indecenter offerri, 
a falsis testibus accusari, flagellis et opprobriis 
vexari, sputis conspui, spinis coronari, colaphis 
caedi, harundine percuti, facie velari, vestibus exui, 
cruci clavis affigi, in cruce levari, inter latrones 
deputari, felle et aceto potari et lancea vulnerari: 
tu, Domine, per has sanctissimas poenas tuas, quas 
ego indignus recolo, et per sanctam Crucem et 
mortem iuam libera me a poenis inferni et perdu- 
cere digneris, quo perduxisti latronem tecum cruci- 
fixum. Qui cum Patre et Spiritu Sancto vivis et 
regnas in saecula saeculorum. Amen. 


(Adduntur quinque Pater ... Ave... Gloria Patri!) 


Hymnus S. Bernardi ad faciem Ohristi in Oruce pendentis. 


19. Salve, Caput cruentatum, * Totum spinis coro- 
natum, * Conquassatum, vulneratum, * Harundine sic 
verberatum, * Facie sputis illita. 

Salve, cuius dulcis vultus, * Immutatus et incultus, * 
Immutavit suum florem, * Totus versus in pallorem, * 
Quem coeli tremit curia. 


! Ind. 300 d. semel quotidie; plenaria semel in 
mense (Pius VII). 

Omnis 'vigor atque viror * Huic recessit, non ad- 
miror: * Mors apparet in aspectu, * Totus pendens in 
defectu, * Attritus aegra macie. 

Sic affectus, sic despectus, * Propter me sic inter- 
fectus: * Peccatori tam indigno * Cum amoris in te 
signo * Appare clara facie. 

In hac tua passione * Me agnosce, pastor bone, * 
Cuius sumpsi mel ex ore, * Haustum lactis ex dulcore * 
Prae omnibus deliciis. 

Non me reum asperneris, * Nec indignum dedigneris, * 
Morte tibi iam vicina, * Tuum caput hic inclina, * In 
meis pausa braechiis. 

Tuae sanctae passioni * Me gauderem interponi, * 
In hac Cruce tecum mori, * Praesta Crucis amatori, * 
Sub Cruce tua moriar. 

Morti tuae tam amarae * Grates ago, Iesu care, * 
Qui es clemens, pie Deus, * Fac, quod petit tuus reus, * 
Ut absque te non finiar. 

Dum me mori est necesse, * Noli mihi tunc deesse: 
In tremenda mortis hora * Veni, Iesu, absque mora * 
Tuere me et libera. 

Cum me iubes emigrare, * Iesu care, tunc appare, * 
O amator amplectende, * Temet ipsum tunc ostende - 
In Cruce salutifera. Amen. 


Ant. Vidimus eum despectum et novissimum 
virorum, virum dolorum et scientem infirmitatem. 
Et nos putavimus eum quasi leprosum et percus- 
sum a Deo et humiliatum. Ipse autem vulneratus 
est propter iniquitates nostras, attritus est propter 
scelera nostra. Disciplina pacis nostrae super eum, 
eb livore eius sanati sumus (Is 53). 

V. Te ergo quaesumus, famulis tuis subveni. 

R. Quos pretioso Sanguine redemisti. 


— 318 — 


Oremus. Domine Iesu Christe, Fil Dei vivi, 
pone passionem, Crucem et mortem tuam inter iu- 
dicium tuum et animam meam, nune et in hora 
mortis meae.  Largiri mihi digneris gratiam et 
misericordiam, vivis veniam, defunctis requiem, 
Ecclesiae tuae pacem, omnibusque pretioso tuo San- 
guine nobis redemptis in die resurrectionis vitam 
et gloriam sempiternam. 


Effunde, quaesumus Domine, super famulos tuos 
Spiritum gratiae et precum, ut ad eum aspicientes, 
quem peccatis suis confixerunt, lesum in Cruce 
exaltatum, pie doleant, cito sanentur et vivant. 
Per eundem Christum Dominum nostrum. Amen. 


Oratio ad quinque vulnera Christi. 
Ad s. vulnus pedis sinistri. 


Salve, o benedictum vulnus sinistri pedis tui, 
mi lesu, quod in spiritu reverenter exosculor, te 
ex animo rogans, ut huius tui sacratissimi vulneris 
merito evellas pedes meos a laqueo, quem statue- 
runt mihi inimici mei, et a lapsu animam meam 
praeserves. Non veniat mihi pes superbiae, nec 
ambulem in mirabilibus super me; sed in animo 
contrito et spiritu humilitatis a te suscipiar. 


Ad sacrum hoc vulnus tuum depono et offero 
omnem afflictionem meam, ut hane cum Cruce et 
passione tua coniungas gratiamque largiaris, qua 
omnes adversitates et miserias amore tui superem 
tuaeque me semper voluntati PORE: Amen. 
Pater noster.. 

Ad s, vulnus pedis dexteri. 


Salve, o benedictum vulnus dexteri pedis tui, 
mi Iesu, quod in spiritu reverenter exosculor, te 
ex animo rogans, ut huius tui sacratissimi vulneris 
merito dirigas pedes meos ad currendam viam 
mandatorum tuorum, ut iranseam de virtute in 
virtutem, donec videam te, Deum ac Dominum 
meum, in Sion. 

Ad hoc sanctum vulnus tuum depono et offero 
omnem fortunam ac felices successus meos, quos 
mihi divinae providentiae tuae dispositio clementer 
indulsit: ne illorum insolentia elatus animus te, 
summum bonum meum, ad iram unquam provocet 
Amen. Pater noster. 


Ad s. vulnus manus sinistrae. 


Salve, o benedictum vulnus sinistrae manus 
tuae, mi lesu, quod in spiritu reverenter exosculor, 
te ex animo rogans, ut huius tui sacratissimi vul- 
neris merito miserearis fragilitatis et inconstantiae 
meae, et in omni bono proposito me confirmes 
tantumque mihi insuper amorem praestes, ut dicere 
queam: Laeva eius sub capite meo, et dextera illius 
amplexabitur me. 

Ad sacrum hoc vulnus tuum depono omnia pec- 
cata mea, quae aut ignorans aut sciens, volens 
unquam commisi, Tu, mi lesu, pretiosissimo tuo 
Sanguine illa abluere digneris, ne coram iustissimo 
iribunali tuo aeternae damnationis sententiam contra 
me exposcant. Amen. Pater noster. 

Ad s. vulnus manus dexterae. 


Salve, o benedictum vulnus dexterae manus 
tuae, mi Iesu, quod in spiritu reverenter exosculor, 
te ex animo rogans, ut huius tui sacratissimi vul- 
neris merito uberem mihi gratiam et opem contra 
hostium meorum visibilium et invisibilium conatus 
largiaris, et novissimo die ad dexteram tuam sta- 
tuas, ubi laetus audiam: Venite, benedicti! 

Ad sacrum hoc vulnus tuum depono et offero 
tibi omnia bona opera mea (immo tua, quia gratiae 
tuae omnia, ut debeo, adscribo) cum humillima 
obseeratione, ut ea tuis sanctissimis operibus unita 
aeterno Patri offerre meamque inopiam tuis infinitis 
meritis supplere digneris. Amen. Pater noster.: 


Ad s. vulnus lateris Christi. 


Salve, o benedictum vulnus lateris tui, mi Iesu! 
Salve, o fons amoris, o thesaure inaestimabilis, o 
requies animae meae! Ausimne, benignissime Iesu, 
ad sacram hane aram, ad hoc Sanctum Sanctorum 
accedere ardensque amore Cor tuum deosculari? 
Per infinitam bonitatem tuam oro te, mi Iesu, ne 
hoc solacio me privare nec ab hac unici me re- 
fugii domo arcere velis. Eia anima mea, accurre 
cum fiducia ad thalamum suavissimi sponsi tui, hic 
ie omnibus molestiis ac curis, quibus opprimeris, 
exonera: hic desideria tua et cupiditates exple: 
hic in optatissima pace conquiesce. Videor mihi, 
o lesu, amore tuo duce per amabilissimum saeri 
lateris tui vulnus ad Cor tuum intromitii. Hic 

ate cum profundissima humilitate, o Iesu, oro, ut 
ignoscas, quidquid unquam corde, ore aut opere 
in te peccavi. Hoc sacro vulneris tui balneo 
munda cor meum, et benedicti Cordis tui formam 
ac speciem imprime tuique amoris igne accende, 
ne quidquam in posterum praeter te amem aut de- 
siderem. | 


Ad sacratissimum hoc Cordis tui vulnus, mi 
Iesu, omnia cordis mei vota ac desideria pono. 
Ita, oro, cor meum Cordi tuo adstringe, ut nullo 
unquam tempore ab invicem avellantur, ut vere cum 
Apostolo exclamem: Quis nos separabit a caritate 
Christi? tribulatio? an angustia? an fames? an 
nuditas? an periculum? an persecutio? an gladius? 
Certus sum, quia neque mors, neque vita, neque 
instantia, neque futura, neque ulla creatura poterit 
nos separare a caritate Dei, quae est in Christo 
Iesu, Domino nostro. Amen. Pater noster. 


Orationes septem de Passione Domini, 
septem horis canonicis respondentes. 


I. Ad Matutinum. Domine Iesu! per amorem, 
quo tuos in fine dilexisti; per sanguineum sudorem, 
quem in horto fudisti; per iniurias et dolores, quos 
a tuo discipulo traditus et venditus, ab impiis 
Iudaeis ligatus et distractus sustinuisti: absolve 
meorum vincula peccatorum, et liga hanc animam 
meam fortissimis caritatis tuae funiculis, qui dis- 
solvi non possunt. Qui vivis et regnas in saecula 
saeculorum. Amen. 


— 817 — 


IL Ad Primam. Domine Iesu, qui hora diei 
prima Pilato praesentatus, Iudex coelestis iudici 
terreno, et reus falsorum criminum ab impiis Ponti- 
fieibus factus fuisti: succurre nobis miseris pecca- 
toribus in iudicio, ut non aeternis suppliciis cum 
impiis condemnemur, sed tuis fidelibus iungi in 
coelestibus mereamur. Qui vivis et regnas in sae- 
cula saeculorum. Amen. | 

III. Ad Tertiam. Domine Iesu, qui hora diei 
tertia flagellis caesus et spinis coronatus fuisti: ` 
tribue nobis famulis tuis, ut corpora nostra volun- 
taria castigatione macerantes, sub capite spinoso 
digna censeri membra mereamur. Qui vivis et 
regnas in saecula saeculorum. Amen. 

IV. Ad Sextam. Domine Iesu, qui hora diei 
sexta transfossis manibus et pedibus e Crucis ligno 
pependisti, iisdemque clavis damnationis nostrae 
chirographum in patibulo confixisti: concede ani- 
mae meae, ut liberatus a” servitute peccati, has 
sanctissimas plagas tuas tamquam insignia libera- 
tionis meae semper feram in medio cordis mei. 
Qui vivis et regnas in saecula saeculorum. Amen. 

- V. Ad Nonam. Domine lesu, qui hora diei 
nona, consummalis omnibus, inclinato capite Deo 
Patri spiritum reddidisti, atque in mortuum homi- 
num genus spiraculum vitae inspirasti: concede 
mihi peccatori, ut, qui totum me tibi debeo pro 
me facto, totum me iterum debeam pro refecto, 
nec iam mihi, sed tibi, qui pro me mortuus es, in 
perpetuum vivam. Qui vivis et regnas in saecula 
saeculorum. Amen. 

VI. Ad Vesperas. Domine Iesu, qui hora diei 
vespertina a Cruce deponi mortuus in sanctissimae 
Genitricis tuae bracchia voluisti: concede propitius, 
ut et crucem meam, quam mihi largiri pro tua 
bonitate volueris, nunquam in vita derelinquam, 
et in morte ex ea depositus, per clementissimae 
Matris tuae manus ante te merear praesentari. Qui 
vivis et regnas in saecula saeculorum. Amen. 

VII. Ad Completorium. Domine Iesu, qui hora 
Completorii in sepulcro quievisti, et a Matre tua 
maestissima et ab aliis mulieribus planctus fuisti. 
fac nos, quaesumus, tuam sanctissimam passionem 
veris lacrimis plangere, nec unquam ea, per quae 
iterum crucifigaris, admittere. Qui vivis et regnas 
in saecula saeculorum. Amen. 


6. Tempore Paschali. 
Hymnus 8, Ambrosii. 


18. Rex sempiterne Coelitum, * Rerum Creator om- 
nium, * Aequalis ante saecula * Semper parenti Filius. 

Nascente qui mundo faber * Imaginem vultus tui * 
Tradens Adamo, nobilem * Limo iugasti spiritum. 

Cum livor et fraus daemonis * Foedasset humanum 
genus, * Tu, carne amictus, perditam * Formam reformas 
artifex. 

Qui natus olim e Virgine, * Nunc e sepulcro nasce- 
ris, * Tecumque nos à mortuis * Iubes sepultos surgere. 

Qui pastor aeternus gregem * Aqua lavas baptis- 
matis: * Haec est lavacrum mentium, * Haec est se- 
pulerum criminum. 

Nobis diu qui debitae * Redemptor affixus Cruci, * 
Nostrae dedisti prodigus * Pretium salutis sanguinem. 

Ut sis perenne mentibus * Paschale, Iesu, gaudium, * 
À morte dira criminum * Vitae renatos libera. 

Deo Patri sit gloria * Et Filio, qui a mortuis * 
Surrexit, ac Paraclito * In sempiterna saecula. Amen. 


Hymnus. 


14. Finita iam sunt proelia, * Est parta iam vic- 
toria! * Gaudeamus et canamus: Alleluia. 

Post fata mortis barbara * Devicit Iesus tartara. * 
Applaudamus et psallamus: Alleluia. 

Surrexit die tertia, * Coelesti clarus gratia. * In- 
sonemus et cantemus: Alleluia. 

Sunt clausa stygis ostia, * Et coeli patent atria. * 
Gaudeamus et canamus: Alleluia. 

Per tua, lesu, vulnera * Nos mala morte libera, * 
Ut vivamus et canamus: Alleluia. 


Sequentia. 


Vietimae paschali laudes immolent christiani. 

Agnus redemit oves: Christus innocens Patri 
reconciliavit peccatores. 

Mors et vita duello conflixere mirando: dux vitae 
mortuus regnat vivus. 

Dic nobis, Maria, quid vidisti in via? 

Sepulerum Christi viventis, et gloriam vidi re- 
surgentis. 

Angelicos testes, sudarium et vestes. 

Surrexit Christus, spes mea;' praecedet vos in 
Galilaeam. 

Seimus, Christum surrexisse a mortuis vere: tu 
nobis, Victor Rex, miserere. Amen. 

Ant. Haec dies, quam fecit Dominus; exsulte- 
mus et laetemur in ea (Ps 117). 

V. Confitemini Domino, quoniam bonus. 

R. Quoniam in saeculum misericordia eius. 


Oremus. Deus, qui hodierna die per Unigenitum 
tuum aeternitatis nobis aditum, devicta morte, re- 
serasti: vota nostra, quae praeveniendo aspiras, 
etiam adiuvando prosequere. 

Deus, qui nos in Cruce passus pretio magno 
redimere voluisti: infunde nobis virtutem auxilii 
tui, ut nostra te semper vita glorificet. 

Deus, qui nos resurrectionis Dominicae annua 
sollemnitate laetificas, concede propitius, ut per 
temporalia festa, quae agimus, pervenire ad gaudia 
aeterna mereamur. 

Deus, qui in Filii tui humilitate iacentem mun- 
dum erexisti, fidelibus tuis perpetuam concede 
laetitiam, ut quos perpetuae mortis eripuisti casi- 
bus, gaudiis facias perfrui sempiternis. Per eundem 
Dominum nostrum lesum Christum Filium tuum, 
qui tecum vivit et regnat in unitate Spiritus Sancti 
Deus per omnia saecula saeculorum. Amen. 


1. In Ascensione Domini. 


Hymnus. 
15. Aeterne Rex altissime, * Redemptor et fidelium, * 
Cui mors perempta detulit * Summae triumphum gloriae. 
Ascendis orbes siderum, * Quo te vocabat coelitus * 
Collata, non humanitus * Rerum potestas omnium. 
Ut trina rerum machina, * Coelestium, terrestrium, * 
Et inferorum condita * Flectat genu iam subdita. 

Tremunt videntes Angeli * Versam vicem mortalium: * 
Peccat caro, mundat caro, * Regnat Deus Dei caro. 

Sis ipse nostrum gaudium, * Manens olympo prae- 
mium, * Mundi regis qui fabricam, * Mundana vincens 
gaudia. 

Hine te precantes quaesumus: * Ignosce culpis omni- 
bus, * Et corda sursum subleva * Ad te superna gratia. 

Ut cum repente coeperis * Clarere nube iudicis, * 
Poenas repellas debitas, * Reddas coronas perditas. 

Iesu, tibi sit gloria, * Qui victor in coelum redis, * 
Cum Patre et almo Spiritu * In sempiterna saecula. Amen. 


Ant. Deus, qui dives est in misericordia, propter 
nimiam caritatem suam, qua dilexit nos, convivifi- 
cavit nos in Christo et conresuscitavit et consedere 
fecit in coelestibus in Christo Iesu, ut ostenderet in 
saeculis supervenientibus abundantes divitias gratiae 
suae in bonitate super nos in Christo Iesu (Eph 2). 

V. Si consurrexistis cum Christo, quae sursum sunt, 
quaerite, ubi Christus est in dextera Dei sedens. 

, R. Quae sursum sunt, sapite, non quae super 
terram. 


Oremus. Concede, quaesumus omnipotens Deus, 
ut qui hodierna die Unigenitum tuum ad coelos 
ascendisse credimus, ipsi quoque mente in coelesti- 
bus habitemus. 

Praesta, quaesumus omnipotens Deus, ut qui 
peccatorum nostrorum pondere premimur, inter- 
pellante pro nobis ad dexteram tuam mediatore 
nostro, misericordiae tuae munere sublevemur. 

Deus, cuius Unigenitum in infirmitate carnis 


venisse credimus Salvatorem, et in gloria maiestatis 
Manuale Precum. Ed. 3. 21 

venturum iudicem exspectamus, fac nos eidem in 
dextera tua regnanti casto timore subiectos, ut in 
conspectu iudicantis stare cum fiducia mereamur. 
Per eundem Christum Dominum nostrum. Amen. 


8. In festo Pentecostes. 
Invocatio S. Spiritus. 


16. Veni, Creator Spiritus, | Accende lumen sensibus, 
Mentes tuorum visita, Infunde amorem cordibus, 
Imple superna gratia, Infirma nostri corporis 
Quae tu creasti pectora. | Virtute firmans perpeti. 


Qui diceris Paraclitus, 

Altissimi donum Dei, 

Fons vivus, ignis, ca- 
ritas 

Et spiritalis unctio. 


Hostem repellas longius, 
Pacemque dones protinus: 
Ductore sic te praevio, 
Vitemus omne noxium. 


Tu septiformis munere, .| Per te sciamus da Pa- 


Digitus Paternae dex- trem, 
terae, Noscamus aique Filium, 
Tu rite promissum Pa- | Teque utriusque Spiritum 
iris, Credamus omni tempore. 


Sermone ditans guttura. 


Deo Patri sit gloria 

Et Filio, qui a mortuis 
Surrexit, ac Paraclito 

In saeculorum saecula. Amen !. 


! Ex decr. d. 20 Iunii 1899 (D. auth. n. 40986) ita 
nunc S. R. C. conclusionem per totum annum occurrente 
quocumque festo fieri iussit. 


— 323 — 


Sequentia Missae. 


17. Veni, Sancte Spiritus, * Et emitte coelitus * 
Lucis tuae radium. 

Veni, pater pauperum,- * Veni, dator munerum, * 
Veni, lumen cordium. 

Consolator optime, * Dulcis hospes animae, * Dulce 
refrigerium. 

In labore requies, * In aestu temperies, * In fletu 
solacium. 

O lux beatissima, * Reple cordis intima * Tuorum 
fidelium. 

Sine tuo numine * Nihil est in homine, * Nihil est 
innoxium. 

Lava quod est sordidum, * Riga quod est aridum, * 
Sana quod est saucium. 

Flecte quod est rigidum, * Fove quod est frigidum, * 
Rege quod est devium. 

Da tuis fidelibus, * In te confidentibus, * Sacrum 
septenarium. ^ 

Da virtutis fnétitum, * Da salutis exitum, * Da per- 
enne gaudium. Amen !. 

Ant. Veni, Sancte, Spiritus, reple tuorum corda 
fidelium, et tui amoris in eis ignem accende. 

V. Emitte Spiritum 4üum et creabuntur. 

R. Et renovabis faciem terrae. 


Oremus. Deus, qui (hodierna die) corda fidelium 
Saneti Spiritus illustratione docuisti, da nobis in 


! Qui corde contrito sequentiam aut hymnum prae- 
cedentem recitaverit, lucrari potest: a) Ind. 100 d. t. q. 
b) Ind. 800 d. in festo Pentecostes et per Octavam. 
c) Ind. plenariam semel in mense (Pius VI). 

21* 

eodem Spiritu recta sapere, et de eius semper con- 
solatione gaudere. Per Dominum nostrum Iesum 
Christum Filium tuum, qui tecum vivit et regnat in 
unitate eiusdem Spiritus Sancti Deus per omnia 
saecula saeculorum. Amen. 


Hymnus. 

18. Lux iucunda, lux insignis, * Qua de throno 
missus ignis * In Christi discipulos * Corda replet, lin- 
guas ditat, * Ad concordes nos invitat * Linguae, cordis | 
modulos. 

Christus misit, quod promisit, * Pignus sponsae, quam 
revisit, * Die quinquagesimo. * Post dulcorem melleuin * 
Petra fudit oleum, * Petra iam firmissima. 

In tabellis saxeis, * Non in linguis igneis * Lex de 
monte populo: * Paucis cordis novitas * Et linguarum 
unitas * Datur in coenaculo. Dishi 

O quam felix, quam festiva * Dies, in qua primi- 
tiva * Fundatur Ecclesia. * Vivae sunt primitiae * Nas- 
centis Ecclesiae, * Tria primum millia. 

Panes legis primitivi * Sub una sunt adoptivi * Fide 
duo populi: * Se duobus interiecit,' * Sicque duos unum 
fecit * Lapis, caput anguli? ^i =i“ 

Utres novi, non vetusti, * Sunt capaces novi musti, * 
Vasa parat vidua: * Liquorem dat Elisaeus, * Nobis 
sacrum rorem Deus, * Si corda sint congrua. 

Non hoc musto vel liquore, * Non hoc sumus digni 
rore, * Si discordes moribus: * In obscuris vel divisis * 
Non potest haec paraclisis * Habitare cordibus. 

Consolator alme, veni: * Linguas rege, corda leni, * 
Nihil fellis aut veneni * Sub tua praesentia. * Tu es 
lumen et unguentum, * Tu coeleste condimentum, * Aquae 
ditans elementum * Virtute mysterii. 

Nova facti creatura, * Te laudamus mente pura, * 
Gratiae nunc, sed natura * Prius irae filii. * Tu, qui 
dator es et donum, * Tu, qui cordis omne bonum, * 
Cor ad laudem redde pronum, * Nostrae linguae formans 
sonum * In tua praeconia. 


P4 


Tu nos purga & peccatis, * Auctor ipse puritatis, * 
Et in Christo renovatis * Da perfectae novitatis * Plena 
nobis gaudia. Amen. 


Oremus. Mentibus nostris, quaesumus Domine, 
Spiritum Sanctum benignus infunde, cuius et sapien- 
tia conditi sumus, et providentia gubernamur. 


Adsit nobis, quaesumus Domine, virtus Spiritus 
Sancti, quae et corda nostra clementer expurget et 
ab omnibus tueatur adversis. 


Deus, cui omne cor patet et omnis voluntas 
loquitur, et quem nullum latet secretum, purifica 
per infusionem Sancti Spiritus cogitationes cordis 
nostri, ut te perfecte diligere et digne laudare me- 
reamur. Per Christum Dominum nostrum. Amen. 


Preces ad impetranda dona Spiritus Sancti. 


1. Veni, o Spiritus Sapientiae! instrue cor meum, 
ut sciam aestimare et amare bona coelestia, eaque 
terrenis omnibus anteponere. Monstra insuper 
viam, qua illa consequi aeternumque possidere 
valeam. Amen. 

Pater noster. 


2. Veni, o Spiritus Intellectus! illumina mentem 
meam, ut omnia salutis mysteria percipiam et am- 
plectar, clareque tandem in lumine tuo lumen 

aeternum videre, plenamque tui, Patrisque ac Filii 
cognitionem obtinere merear. Amen. 

Pater noster. 

3. Veni, o Spiritus Consilii! assiste mihi in 
omnibus instabilis huius vitae negotiis: mentem in 
bonum inclina et a malo absterre, meque per rec- 
tum mandatorum tuorum tramitem ad optatam salutis 
aeternae metam dirige. Amen. 

Pater noster. 


4. Veni, o Spiritus Fortitudinis! da robur cordi 
meo, illudque in omni perturbatione et adversis 
casibus confirma, virtutemque contra noxios inimi- 
corum meorum conatus largire, neunquam victus 
a te summo bono meo separer. Amen. 

Pater noster. 


5. Veni, o Spiritus Scientiae! fac, ut caduca 
huius mundi bona eorumque vanitatem perspiciam 
et contemnam, neque aliter eis utar, quam ad 
tuam unius gloriam meamque salutem: tua vero 
aeterna praemia omnibus rebus terrenis anteponam. 
Amen. 

Pater noster. 


6. Veni, o Spiritus Pietatis! cor meum ad veram 
pietatem et sanctum Domini mei amorem impelle, 
ut hunc in omni devotione mea semper quaeram 
et in vera dilectione inveniam. Amen. 

Pater noster. 


7. Veni, o Spiritus Timoris Domini! confige 


timore tuo carnes meas, ut provideam te Dominum 
meum in conspectu meo semper, omniaque sollicite 

caveam, quae purissimis divinae maiestatis tuae 
oculis displicere possunt. Amen. 
Pater noster. 


9. In festo SS. Trinitatis. 
Hymnus. | 

19. Aeterna lux, Divinitas! * In unitate Trinitas! * 
Te confitemur debiles, * Te deprecamur supplices. 

Summum Parentem credimus, * Natumque Patris 
unicum, * Et caritatis vinculum, * Qui iungit illos, 
Spiritum. 

Ut comprehendit se Pater, * Gignit coaevum Filium, * 
Sic utriusque Spiritus * Amore procedit Deus. 

Nil maius hic aut sanctius, * Aequale numen omni- 
bus, * Una est trium substantia, * Aequalis illis gloria. 

Tres una sunt immensitas, * Tres una summa veri- 
tas, * Tres una summa caritas * Et nostra sunt felicitas. 

O veritas, o caritas, * O finis et felicitas! * Sperare 
fac et credere, * Amare fac et consequi! 

Tu finis et exordium, * Rerumque fons es omnium, * 
Tu solus ens es entium * Et certa spes credentium! 

Qui cuncta solus efficis * Cunctisque solus sufficis, * 
Tu solus lux es' omnibus * Et praemium sperantibus! 

Origo Verbi Tu Pater, * Aequale Verbum origini, * 
Par ex utroque Spiritus, * Vobis Triuni gloria! Amen. 


Ant. Sanctus, Sanctus, Sanctus, Dominus Deus 
omnipotens, qui erai, et qui est, et qui venturus: 
est (Ape 4). 

V. Benedicamus Patrem et Filium cum Sancto 
Spiritu. 

R. Laudemus et superexaltemus eum in saecula. 

Oremus. Omnipotens sempiterne Deus, qui de- 
disti famulis tuis in confessione verae fidel aeternae 
Trinitatis gloriam agnoscere et in potentia maiestatis 
adorare unitatem: quaesumus, ut eiusdem fidei fir- 
mitate ab omnibus semper muniamur adversis. Per 
Christum Dominum nostrum. Amen. 

V. O Domine, quia ego servus tuus. 

R. Ego servus tuus et filius ancillae tuae. 


Oremus. Deus, vita fidelium, gloria humilium, 
beatitudo iustorum, propitius accipe supplicum pre- 
ces, ut animae, quae promissiones tuas sitiunt, de 
tui amoris abundantia repleantur. Per Christum 
Dominum nostrum. Amen. 


10. In festo SS. Corporis Christi. 
Hymni S. Thomae Aquinatis. 
1. 

20. Pange, lingua, gloriosi * Corporis mysterium * 
Sanguinisque pretiosi, * Quem in mundi pretium * Fruc- 
tus ventris generosi * Rex effudit gentium! 

Nobis datus, nobis natus * Ex intacta Virgine, * Et 
in mundo conversatus, * Sparso verbi semine, * Sui 
moras incolatus * Miro clausit ordine. 

In supremae nocte coenae * Recumbens cum fratribus * 
Observata lege plene * Cibis in legalibus, * Cibum turbae 
duodenae * Se dat suis manibus. 

Verbum Caro panem verum * Verbo Carnem efficit * 
Fitque Sanguis Christi merum: * Et si sensus deficit, * 
Ad firmandum eor sincerum * Sola fides sufficit. 

Tantum ergo Sacramentum * Veneremur cernui: * 
Et antiquum documentum * Novo cedat ritui: * Praestet 
fides supplementum * Sensuum defectui. 

Genitori Genitoque * Laus et iubilatio, * Salus, honor, 
virtus quoque * Sit et benedictio: * Procedenti ab utro- 
que * Compar sit laudatio. Amen. 


Ant. Ego sum panis vitae: qui venit ad me, non 
esurieb; et qui credit in me, non sitiet umquam. 

V. Sicut adipe et pinguedine repleatur anima mea. 

R. Et labiis exsultationis laudabit os meum. 


Oremus. Deus, qui Unigenitum tuum dedisti 
summum Sacerdotem eique ad sacrificandum tibi 
hostiam mundam sacerdotes ministros sociasti, quae- 
sumus, ut omnes, qui vocatione tam sancta dignati 
sunt, altari tuo devote ministrent et se ipsos hostiam 
vivam et sanctam offerre mereantur. Per eundem 
Christum Dominum nostrum. Amen. 


2. 

21. Verbum supernum prodiens, * Nec Patris lin- 
quens dexteram, * Ad opus suum exiens, * Venit ad 
vitae vesperam. 

In mortem a discipulo * Suis trandendus aemulis, * 
Prius in vitae ferculo * Se tradidit discipulis. 

Quibus sub bina specie * Carnem dedit et Sanguinem, * 
Ut duplicis substantiae * Totum cibaret hominem. 

Se nascens dedit socium, * Convescens in edulium, * 
Se moriens in pretium, * Se regnans dat in praemium. 

O salutaris Hostia, * Quae coeli pandis ostium: * 
Bella premunt hostilia, * Da robur, fer auxilium. 

Uni trinoque Domino * Sit sempiterna gloria, * Qui 
vitam sine termino * Nobis donet in patria. Amen. 


Ant. Ego sum panis vivus, qui de coelo de- 
scendi. Si quis manducaverit ex hoc pane, vivet in 

aeternum: et panis, quem ego dabo, caro mea est 
pro mundi vita. 


V. Panem coeli dedit eis. 
R. Panem Angelorum manducavit homo. 


Oremus. Deus, cuius visione satiantur Angeli 
et Beati, da nobis alimonia tui pretiosi Corporis et 
Sanguinis sic digne et laudabiliter pasci, ut frui- 
tionem cum illis possimus perenniter adipisci. Qui 


vivis etc. 
5 3. 


29. Adoro te devote, latens Deitas, * Quae sub his 
figuris vere latitas: * Tibi se cor meum totum subicit, * 
Quia te contemplans totum deficit. 


Visus, gustus, tactus in te fallitur, * Sed auditu solo 
tuto creditur: * Credo, quidquid dixit Dei Filius; * Nil 
hoc verbo Veritatis verius. 


In cruce latebat sola Deitas, * At hic latet simul et 
humanitas: * Ambo tamen credens atque confitens, * 
Peto, quod petivit latro poenitens. 


Plagas, sicut Thomas, non intueor, * Deum tamen 
meum te confiteor: * Fac me tibi semper magis credere, * 
In te spem habere, te diligere. 


O memoriale mortis Domini, * Panis vivus, vitam 
praestans homini: * Praesta meae menti de te vivere, * 
Et te illi semper dulce sapere. 


Pie pelicane, Iesu Domine, * Me immundum munda 
tuo sanguine: * Cuius una stilla salvum facere * Totum 
mundum quit ab omni scelere. 

Iesu, quem velatum nunc aspicio, * Oro fiat illud, 
quod tam sitio: * Ut te revelata cernens facie, * Visu 
sim beatus tuae gloriae. Amen. 

Ant. Amen, amen, dico vobis: Nisi manduca- 
veritis carnem Fili hominis et biberitis eius san- 
guinem, non habebitis vitam in vobis. Qui man- 
ducat meam carnem et bibit meum sanguinem, 
habet vitam aeternam, et ego resuscitabo eum in 
novissimo die. 

V. Cibavit eos ex adipe frumenti. 

R. Et de petra melle saturavit eos. 


Oremus. Deus, qui Ecclesiam tuam pretioso 
Corpore et Sanguine tuo mirabiliter reficis, infunde 
in eam Spiritum vivificantem, ut coelestis cibi par- 
ticipatione de te vivens in terris, tecum vivere me- 
reatur in coelis. Qui vivis etc. 


4. 


93. Sacris sollemniis iuncta sint gaudia, * Et ex 
praecordiis sonent praeconia; * Recedant vetera, nova 
sint omnia, * Corda, voces et opera. 

Noctis recolitur coena novissima, * Qua Christus 
creditur agnum et azyma * Dedisse fratribus, iuxta 
legitima * Priscis indulta patribus. 

Post agnum typicum, expletis epulis, * Corpus Do- 
minicum datum discipulis, * Sic totum omnibus, quod 
totum singulis, * Eius fatemur manibus. 

Dedit fragilibus Corporis ferculum, * Dedit et tristi- 
bus Sanguinis poculum, * Dicens: Accipite, quod trado 
vasculum, * Omnes ex eo bibite. 

Sic sacrificium istud instituit, * Cuius officium com- 
mitti voluit * Solis presbyteris, quibus sic congruit, * 
Ut sumant et dent ceteris. 

Panis angelicus fit panis hominum: * Dat panis coeli- 
cus figuris terminum: * O res mirabilis! manducat Do- 
minum * Pauper, servus et humilis. 

Te, trina Deitas unaque, poscimus, * Sic nos tu 
visita, sicut te colimus: * Per tuas semitas duc nos, 
quo tendimus, * Ad lucem, quam inhabitas. Amen. 


Ant. Caro mea vere est cibus et sanguis meus 
vere est potus: qui manducat meam carnem et 
bibit meum sanguinem, in me manet et ego in eo. 

V. Gustate et videte. 

R. Quoniam suavis est Dominus. 


Oremus. Deus, qui nos per divinissimi Sacra- 
menti Corporis et Sanguinis tui veneranda com- 
mercia unius summae divinitatis participes efficis: 
praesta quaesumus, ut sicut tuam cognoscimus veri- 
talem, sic eam dignis moribus assequamur. Qui 


vivis eic. 
9. 


24. Lauda, Sion, Salvatorem, * Lauda ducem et 
pastorem * In hymnis et canticis. 


Quantum potes, tantum aude: * Quia maior omni 
laude, * Nec laudare sufficis. 


Laudis thema specialis, * Panis vivus et vitalis, * 
Hodie proponitur. 


Quem in sacrae mensa coenae * 'Turbae fratrum duo- 
denae * Datum non ambigitur. 


Sit laus plena, sit sonora, * Sit iucunda, sit decora * 
Mentis iubilatio. 

Dies enim sollemnis agitur, * In qua mensae prima 
recolitur * Huius institutio. 


In hac mensa novi regis * Novum pascha novae 
legis * Phase vetus terminat. 


Vetustatem novitas, * Umbram fugat veritas, * Noc- 
tem lux eliminat. 

Quod in coena Christus gessit, * Faciendum hoc ex- 
pressit * In sui memoriam. 


Docti sacris institutis * Panem, vinum in salutis * 
Consecramus hostiam. 

Dogma datur Christianis, * Quod in carnem transit 
panis * Et vinum in sanguinem. 


Quod non capis, quod non vides, * Animosa firmat 
fides, * Praeter rerum ordinem. 


Sub diversis speciebus, * Signis tantum et non re- 
bus, * Latent res eximiae. 


Caro cibus, sanguis potus: * Manet tamen Christus 
totus * Sub utraque specie. 


A sumente non coneisus, * Non confractus, non di- 
visus, * Integer accipitur. 


Sumit unus, sumunt mille, * Quantum isti, tantum 
ille, * Nec sumptus consumitur. 


Sumunt boni, sumunt mali, * Sorte tamen inaequali, * 
Vitae vel interitus. 


Mors est malis, vita bonis: * Vide paris sumptionis * 
Quam sit dispar exitus. 

Fracto demum Sacramento, * Ne vacilles, sed me- 
mento, * Tantum esse sub fragmento, * Quantum toto 
legitur. 

Nulla rei fit scissura: * Signi tantum fit fractura, * 
Qua nec status nec statura * Signali minuitur. 

Ecce Panis Angelorum, * Factus cibus viatorum, * 
Vere panis filiorum, * Non mittendus canibus. 

In figuris praesignatur, * Cum Isaac immolatur: * 
Agnus Paschae deputatur: * Datur Manna patribus. 


Bone Pastor, panis vere, * Iesu, nostri miserere, * 


` * 
Tu nos pasce, nos tuere, * Tu nos bona fac videre * In 
lerra viventium. 

Tu, qui cuncta scis et vales, * Qui nos pascis hic 
mortales, * Tuos ibi commensales, * Cohaeredes et so- 
dales * Fac sanctorum civium. Amen. 


Ant. Sicut misit me vivens Pater, et ego vivo 
propter Patrem: et qui manducat me, et ipse vivet 
propter me. 

V. Iusti epulentur et exsultent. 

R. Et delectentur in laetitia. 


Oremus. Domine Deus, qui transiturus ex hoc 
mundo ad Patrem, in Sacramento amoris tui nobis- 
cum remanere voluisti: concede quaesumus, ut te 
velatum adorantes in terris, revelata facie contem- 
plari mereamur in coelis. Qui vivis et regnas in 
saecula saeculorum. Amen. 


Alius Hymnus. 


95. O esca viatorum! * O panis Angelorum! * O 
manna coelitum! * Esurientes ciba, * Dulcedine ne 
priva * Corda quaerentium! 

O lympha, fons amoris, * Qui puro Salvatoris * 
E corde profluis: * Te sitientes pota, * Haec sola nostra 
vota, * His una sufficis! 

O Iesu, tuum vultum, * Quem colimus occultum * 
Sub panis specie: * Fac, ut remoto velo * Post libera 
in coelo * Cernamus acie! 


Ant. O sacrum convivium, in quo Christus 
sumitur, recolitur memoria passionis eius, mens 
impletur gratia, et futurae gloriae nobis pignus 
datur. 

V. Panem de coelo praestitisti nobis, Domine. 

R. Omne delectamentum in se habentem. 

EN 


Oremus. Deus, qui nobis sub Sacramento mira- 
bili passionis tuae memoriam reliquisti, tribue quae- 
sumus, ita nos Corporis et Sanguinis tui sacra 
mysteria venerari, ut redemptionis tuae fructum in 
nobis iugiter sentiamus. Qui vivis et regnas cum 
Deo Patre in unitate Spiritus Sancti Deus per omnia 
saecula saeculorum. Amen. 


ll. In honorem SS. Cordis Iesu. 
Hymni. 
l. 

296. Cor, arca legem continens * Non servitutis ve- 
teris, * Sed gratiae, sed veniae, * Sed et misericordiae. 

Cor sanctuarium novi * Intemeratum foederis, * 
Templum vetusto sanctius, * Velumque scisso utilius. 

Te vulneratum caritas * Ictu patenti voluit, * Amo- 
ris invisibilis * Ut veneremur vulnera. 

Hoc sub amoris symbolo * Passus cruenta et mysti- 
ca, * Utrumque sacrificium * Christus sacerdos obtulit. 

Quis non amantem redamet? * Quis non redemptus 
diligat, * Et corde in isto seligat * Aeterna tabernacula? 

Decus Parenti et Filio * Sanctoque sit Spiritui, * 
Quibus potestas, gloria * Regnumque in omne est sae- 
culum. Amen. 

2. 

27. Cor Iesu, Cor purissimum, * Cor, ara sancti- 
tatis! * Cor meum purga sordidum, * Infectum tot pec- 
catis! * Qui movet tibi vomitum, * Auferto hinc teporem: * 
Infunde novum spiritum * Et spiritus fervorem. 

Cor mite, Cor humillimum, * Cor plenum bonitatis, * 
Cor tuo da simillimum, * Da ignem caritatis. * Sed 
quid ? si vel seraphico * Amore cor flagraret, * Non 
tamen hoc incendio, * Non satis te amaret. 

Ut ergo te diligere, * Cor Iesu, possim satis, * Im- 
mensum da, quo amas me,.* Ardorem caritatis. * Hoc, 
hoc amoris iaculo * Cor meum accendatur, * Et huius 
ab incendio * In cineres solvatur. 


O mors exoptatissima, * Sic mori vi amoris! * Amoris 
sit cor victima * Pro Corde Redemptoris. * Amore tui 
moriar, * Cor Iesu, amor meus, * Ut novo corde ordiar * 
Amare te, o Deus. Amen. 


3. 


98. Summi Parentis Filio, * Patri futuri saeculi, * 
Pacis beatae Principi * Promamus ore canticum. 


Qui vulneratus pectore * Amoris ictum pertulit, * 
Amoris urens ignibus, * Iesum qui amantem diligunt. 

Iesu doloris victima, * Quis te innocentem compulit, * 
Dura ut apertum lancea * Latus pateret vulneri? 

O fons amoris inclyte! * O vena aquarum limpida ! * 
O flamma adurens crimina! * O Cordis ardens caritas! 

In Corde, Iesu, iugiter * Reconde nos, ut uberi * 
Dono fruamur gratiae, * Coelique tandem gaudiis. 


Semper Parenti et Filio * Sit laus, honor, sit gloria, * 
Sancto simul Paraclito * In saeculorum saecula. Amen. 


Ant. "Venite ad me omnes, qni laboratis et 
onerati estis, et ego reficiam vos: Tollite iugum 
meum super vos et discite a me, quia mitis sum 
et humilis Corde, et invenietis requiem animabus 
vesiris. 

V. Iesu, mitis et humilis Corde. 

R. Fae eor meum sicut Cor tuum !. 


! Ind. 300 d. s. i. d. (Pius IX). 

Oremus. Concede, quaesumus omnipotens Deus, 
ut qui in sanctissimo dilecti Filii tui Corde glori- 
antes, praecipua in nos caritatis eius beneficia re- 
colimus, eorum pariter et actu delectemur et fructu. 
Per eundem Dominum nostrum lesum Christum 
Filium tuum, qui tecum etc. Amen. 


Formula consecrationis ad SS. Cor Iesu, 


quam recitandam praescripsit Leo PP. XIII litteris 
encyclicis die 25 Maii 1899. 


Iesu dulcissime, | Redemptor humani generis, | 
respice nos ad altare tuum humillime provolutos. | 
Tui sumus, | tui esse volumus; | quo autem tibi 
coniuncti firmius esse possimus, | en hodie Sacra- 
tissimo Cordi tuo | se quisque nostrum sponte de- 
dicat. | Te quidem multi novere nunquam: | Te, 
spretis mandatis tuis, | multi repudiarunt. | Miserere 
utrorumque, | benignissime Iesu: | atque ad sanctum 
Cor tuum rape universos. | Rex esto, Domine, | nec 
fidelium tantum, | qui nullo tempore discessere a 
ie, sed etiam prodigorum filiorum, | qui te reli- 
querunt: | Fac hos, ut domum paternam cito repe- 
tant, | ne miseria et fame pereant. | Rex esto eorum, 
quos aut opinionum error deceptos habet, | aut dis- 
cordia separatos, | eosque ad portum veritatis | at- 
que ad unitatem fidei revoca, | ut brevi fiat unum 
ovile et unus pastor. | Rex esto denique eorum 
omnium, | qui in vetere gentium superstitione ver- 
santur, | eosque e tenebris vindicare ne renuas | in 
Dei lumen et regnum. | Largire, Domine, ecclesiae 


tuae | securam cum incolumitate libertatem; | largire 
Manuale Precum. Ed. 3. 22 

cunctis gentibus tranquillitatem ordinis: | perfice, | 
ut ab utroque terrae vertice una resonet vox: | Sit 
laus divino Cordi, | per quod nobis parta salus: | i ipsi 
gloria et honor in saecula. | Amen. 


Actus consecrationis ad Sacratissimum Cor Iesu. . 


Duleissime Iesu, fons amoris, pater misericor- 
diarum et Deus totius consolationis, qui ineffabiles 
Cordis tui divitias nobis miseris et indignis aperire 
dignatus es: ego N. in gratiarum actionem pro in- 
numeris in me ceterosque homines collatis benefi- 
ciis ac praesertim pro SS. Eucharistiae institutione, 
et ad reparandas iniurias omnes a me et ab aliis 
quibuscumque in hoc infiniti amoris mysterio Cordi 
tuo amantissimo illatas, eidem sacratissimo Cordi 
tuo me totum et omnia mea devoveo cum omnibus 
bonis ac meritis ex gratia tua acquisitis vel ac- 
quirendis, promittens me divini Cordis tui cultum, 
quantum pro mea tenuitate licuerit, propagaturum. 


Insuper beatissimam "Virginem Mariam in pe- 
culiarem matrem mihi eligo huiusque purissimo cordi 
me et omnia mea pariter trado et devoveo, promit- 
tens me huius piissimae Matris cultum iuxta Eccle- 
siae mentem, quantum in me erit, propagaturum. 


A iua ergo immensa bonitate et clementia peto 
suppliciter, ut hoe holocaustum in odorem suavi- 
tatis admittere digneris, et ut largitus es ad hoc 
desiderandum et offerendum, sic etiam ad explen- 
dum gratiam uberem largiaris. Amen. 

Salutatio Sanctissimi Cordis Iesu. 


Salve, Cor Iesu dulcissimum, suavisonum Sanc- 
lissimae Trinitatis instrumentum! Salve cor Iesu 
amantissimum, omnium divitiarum Dei nobilissimum 
aerarium!  Millies et millies benedico et saluto 
tuam divinam bonitatem, quia es fons et origo, ex 
qua omnis bonitas et misericordia scaturit. O no- 
bile et pretiosum Cor lesu Christi! per mutuam 
gratitudinem colendae Trinitatis saluto et adoro 
te ob abundantiam omnium gratiarum, quae efflu- 
xerunt et sine fine effluent in omnes sanctas et 
devotas animas, quas totas irrigasti et inebriasti 
torrente divinae voluptatis tuae! 

O Cor Iesu, Cor dulce! O Cor Iesu, Cor suave! 
O Cor Iesu, Cor amabile! O Cor Iesu, manans 
dulcedine, redundans pietate, affluens caritate! In 
tua intima penetralia immergo spiritum meum, et 
in profundo tuae misericordiae sepelio totum pon- 
dus iniquitatis et neglegentiae meae. Tibi offero 
omnes meos labores et sudores; tibi dedico omnes 
meas angustias et miserias; tibi commendo vitam 
et finem vitae meae. O Cor, aroma dulcissimum, 
incensum suavissimum, sacrificium dignissimum: 
offer temet ipsum super reconciliationis humanae 
altare aureum in supplementum omnium, quos vixi 
dierum, in quibus Deo non detuli fructum. 

Benedico tibi, Cor Iesu nobilissimum, ob illum 
amorem, quo a Spiritu Sancto ex castissimo Mariae 
Virginis sanguine es creatum! Glorifico te, Cor Iesu 
dulcissimum, ob illum amorem, quo a sanctissima 

| 22* 

Trinitate omnibus coelestibus donis es decoratum. 
Magnifico te, Cor Iesu mitissimum, ob illum amo- 
rem, quo semper erga genus humanum arsisti. Ve- 
neror te, Cor Iesu benignissimum, ob illum amorem, 
quo in Cruce moriens disruptum fuisti. Collaudo te, 
Cor lesu fidissimum, ob illum amorem, quo: lancea 
transfigi, sanguinemque et aquam destillare vo- 
luisti. 

Te igitur, o sanctissima omnique laude dignis- 
sima Trinitas, per illud Cor summe benedictum 
laudo, glorifico et benedico, quod potueris, sciveris 
atque volueris huic nobilissimo Cordi tam multi- 
plicia dona gratiarumque abundantiam conferre, et 
summo, quo possum, affectu et reverentia offero 
tuae supremae maiestati id ipsum Cor dulcissimum 
atque unice dignissimum omni honore, quia plenum 
est divina gratitudine ac beatitudinis perfectione 
excellens in perpetuum, atque oro, ut per ipsum 
supplere ac perfecte restaurare digneris, quidquid 
mali commisi et in omni bono neglexi. Amen. 


Pro agonizantibus. 


O clementissime Iesu, amator animarum, ob- 
secro te per agoniam Cordis tui sanctissimi et per 
dolores Matris tuae immaculatae, lava in Sanguine 
tuo peccatores totius mundi nunc positos in agonia 
et hodie morituros. Amen. 

Cor Iesu in agonia factum, miserere morientium '. 


1 Ind. 100 d. t. q.; plenaria semel in mense (Pius IX). 

]2. In dedicatione Ecclesiae. 


Hymnus. 

29. Coelestis urbs lerusalem, * Beata pacis visio, * 
Quae celsa de viventibus * Saxis ad astra tolleris, * 
Sponsaeque ritu cingeris * Mille Angelorum millibus. 

O sorte nupta prospera, * Dotata Patris gloria, * 
Respersa sponsi gratia, * Regina formosissima, * Christo 
iugata Principi, * Coeli corusca civitas. 

Hic margaritis emicant, * Patentque cunctis ostia: * 
Virtute namque praevia * Mortalis illuc ducitur, * Amore 
Christi percitus * Tormenta quisquis sustinet. 

Sealpri salubris ictibus, * Et tunsione plurima, * 
Fabri polita malleo * Hanc saxa molem construunt, * 
Aptisque iuncta nexibus * Locantur in fastigio. 

Decus Parenti debitum * Sit usquequaque Altissimo * 
Natoque Patris unico * Et inclyto Paraclito, * Cui laus, 
potestas, gloria * Aeterna sit per saecula. Amen. 


Ant. Non estis hospites et advenae, sed estis 
cives Sanctorum et domestici Dei, superaedificati 
super fundamentum Apostolorum et Prophetarum, 
ipso summo angulari lapide Christo Iesu: in quo 
omnis aedificatio constructa crescit in templum 
sanctum in Domino, in quo et vos coaedificamini 
in habitaculum Dei in Spiritu. 


V. Christi domus sumus nos. 
R. Si fiduciam et gloriam spei usque ad finem 
firmam retineamus. 


Oremus. Deus, qui nobis per singulos annos 
huius saneti templi tui consecrationis reparas diem, 
et sacris semper mysteriis repraesentas incolumes: 

exaudi preces populi tui et praesta, ut quisquis hoc 
templum beneficia petiturus ingreditur, cuncta se im- 
petrasse laetetur. 

Dona, Domine, virtutem populo tuo, et effice 
nos templum Spiritus Sancti, ut tibi de corde puro 
holocaustum acceptabile semper offeramus. | 

Deus, qui nobis aeterna supernae Ierusalem 
gaudia per temporalem huius sancti templi tui sol- 
lemnitatem adumbrare voluisti: fac nos, quaesumus, 
ita diligere decorem domus tuae, ut et ipsi tem- 
plum gratiae tuae in terris et locus habitationis 
gloriae tuae fieri mereamur in coelis. Per Domi- 
num nostrum lesum Christum Filium. tuum, qui 
lecum vivit et regnat in unitate Spiritus Sancti 
Deus per omnia saecula saeculorum. Amen. 


]3. In gratiarum actionem. 


Te Deum laudamus: * te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae 
Potestates. 

Tibi Cherubim et Seraphim * incessabili voce 
proclamant : | 

Sanctus, Sanctus, Sanctus * Dominus Deus Sa- 
baoth. 

Pleni sunt coeli et terra * Maiestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ec- 
clesia, 

Patrem * immensae maiestatis, 

Venerandum tuum verum * et unicum Filium 

Sanetum quoque * Paraclitum Spiritum. 

Tu rex gloriae, * Christe, 

Tu Patris * sempiternus es Filius. 

Tu ad liberandum suscepturus hominem * non 
horruisti Virginis uterum. 

Tu, devicto mortis aculeo, * aperuisti creden- 
libus regna coelorum. 

Tu ad dexteram Dei sedes * in gloria Patris 

Iudex crederis * esse venturus. 

Te ergo quaesumus, tuis famulis subveni, * quos 
pretioso Sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et bene- 
dic haereditati tuae. 

Et rege eos * et extolle illos usque in aeternum. 

Per singulos dies * benedicimus te, 

Et laudamus nomen tuum in saeculum * et in 
saeculum saeculi. 

Dignare, Domine, die isto * sine peccato nos 
custodire. 

Miserere nostri, Domine, * miserere nostri. 

Fiat misericordia tua, Domine, super nos, * 
quemadmodum speravimus in te. 

In te, Domine, speravi: * non confundar in 
aeternum. 

V. Benedicamus Patrem et Filium cum Sancto 
Spiritu. (Alleluia.) 

R. Laudemus et superexaltlemus eum in sae- 
cula. (Alleluia.) 

V. Benedictus es, Domine, Deus patrum no- 
strorum. (Alleluia.) 

R. Et laudabilis et gloriosus in saecula. (Alle-- 
luia.) | 

V. Benedictus es, Domine Deus, in firmamento 
coeli. (Alleluia.) 

R. Et laudabilis et gloriosus et superexalliatus 
in saecula. (Alleluia.) ' 

V. Benedic, anima mea, Domino. (Alleluia.) 

R. Et noli oblivisci omnes retributiones eius. 
(Alleluia.) 

V. Domine, exaudi orationem meam. 

H. Et clamor meus ad te veniat. 

V. Dominus vobiscum. 

R. Et cum spiritu tuo. 


Oremus. Deus, cuius misericordiae non est nu- 
merus et bonitatis infinitus est thesaurus: piissimae 
maiestati tuae pro collatis donis gratias agimus, 
iuam semper clementiam exorantes, ut qui petentibus 
postulata concedis, eosdem non deserens ad prae- 
mia futura disponas. Per Christum Dominum no- 
strum. R. Amen. 


II. Hymni et preces in honorem 
B. Mariae Virginis. 


Í. In festo Immaculatae Conceptionis. 
Hymnus Ioannis Cardinalis de Geissel. 


80. Virgo virginum praeclara, * Praeter omnes Deo 
cara, * Dominatrix coelitum: * Fac nos pie te cantare, * 
Praedicare et amare, * Audi vota supplicum. 

Quis est dignus, laude digna * Te laudare, o be- 
nigna, * Virgo, fons charismatum! * QGratiis es tota 
plena, * Tota pulchra et serena, * Dei tabernaculum. 

O quam magna tibi fecit, * Qui potens est, et ad- 
iecit * Gratiam ad gratiam! * Qui coelum terramque 
regit, * Matrem sibi te elegit, * Sponsam atque filiam. 

Ante mundum te dilectam * Et prae omnibus elec- 
tam, * Coelorum delicias, * A peccato non redemit, * 
Sed iam antea exemit, * Emptorum primitias. 

Virgo vere benedicta, * Culpa nunquam es obstricta * 
Hocce in exsilio: * Sine labe es concepta, * Magno lapsui 
erepta * Summo privilegio. 

Contendebat certatura * Tunc cum gratia natura, * 
Gratia praevaluit: * A peccato praeservatam * Immunem- 
que illibatam * Mire te constituit. 

Eva nova novae legis, * Praeelecta summi Regis, * 
Consors eius gloriae: * Tu draconem domuisti, * Forti 
pede contrivisti * Victrix caput satanae. 

Semper fulgens munda stola, * Inter mundas munda 
sola * Ascendisti sidera: * Super agmina Sanctorum, * 
Super choros Angelorum * Sceptra geris Domina. 

Oras nunc a dextris Nati, * Iugo solvat ut peccati, * 
Quos redemit Sanguine. * Manus tuae stillant dona, * 
Vitae fac coelestis bona * Et in nos defluere. 

Esto nobis maris stella, * Ne nos fluctuum procella * 
Navigantes obruat: * Ex qua salus est exorta, * Esto 
nobis coeli porta, * Quae ad vitam pateat. 

Virgo clemens, Virgo pia, * Duc secura nos in via * 
Vitae per exsilium: * Nos, o Mater, hic tuere, * Olim 
istic fac videre * Te tuumque Filium. 

Fac te duce nos orare, * Vigilare et certare * Certos 
tuae gratiae: * Funde nobis pia dona, * Custos, Mater et 
Patrona * Sanctae sis Ecclesiae, 

Fac nos stare fide vera, * Caritate, spe sincera, * 
Absque culpae macula: * Gregem tibi sic dicatum, * 
Iam a patribus sacratum, * Protegas in saecula. Amen. 


Ant. Ait Dominus Deus ad serpentem: Inimi- 
citias ponam inter te et mulierem, et semen tuum 
et semen illius: ipsa conteret caput tuum. Alleluia. 


V. Immaculata Conceptio est hodie sanctae Ma- 
riae Virginis. 
R. Quae serpentis caput virgineo pede contrivit. 


Oremus. Deus, qui per Immaculatam Virginis 
Conceptionem dignum Filio tuo habitaculum prae- 
parasti: quaesumus, ut qui ex morte eiusdem Filii 
tui praevisa eam ab omni labe praeservasti, nos 
quoque mundos eius intercessione ad te pervenire 
concedas. Per eundem Dominum nostrum lesum 
Christum Filium tuum, qui tecum etc. R. Amen. 


2. In festo Purificationis. 


Hymnus. 

981. Praeclara custos Virginum, * Intacta Mater Nu- 
minis, * Coelestis aulae ianua, * Spes nostra, coeli gau- 
dium. 

Inter rubeta lilium, * Columba formosissima, * Virga 
e radice germinans * Nostro medelam vulneri. 

Turris draconi impervia, * Amica stella naufragis, * 
Tuere nos a fraudibus, * Tuaque luce dirige. 

Erroris umbras discute, * Syrtes dolosas amove, * 
Fluctus tot inter deviis * Tutam reclude semitam. 

Iesu, tibi sit gloria, * Qui natus es de Virgine, * 
Cum Patre et almo Spiritu * In sempiterna saecula. 
Amen. 

Hymnus alter. 

82. O stella Iacob fulgida, * O solis instar splen- 
dida * Aurora, qua nil purius * Refulget inter sidera. 

Stolis amictae candidis * Tibi catervae coelitum * 
Plaudunt, sacraeque virgines * Laudes perennes con- 
cinunt. 

Quin obsequentes offerunt * Ligustra et alba lilia: * 
Candor sed horum vincitur * Candore casti pectoris. 

Nostra Angelorum laudibus * Abiecta tellus asso- 
nans, * Ad astra voces efferat * Ei Virginis praeconia. 

lesu, tibi sit gloria, * Qui natus es de Virgine, * 
Cum Patre et almo Spiritu * In sempiterna saecula. 
Amen. 

Ant. Sub tuum praesidium confugimus, sancta 
Dei Genitrix; nostras deprecationes ne despicias 
in necessitatibus nostris, sed a periculis cunctis li- 
bera nos semper, Virgo gloriosa et benedicta, Do- 
mina nostra, Mediatrix nostra, Advocata nostra. 
Tuo Filio nos reconcilia ; tuo Filio nos commenda ; 
tuo Filio nos repraesenta. 

V. Ora pro nobis, sancta Dei Genitrix. 

R. Ut digni efficiamur promissionibus Christi. 


Oremus. Concede, misericors Deus, fragilitati 
nostrae praesidium, ut qui sanctae Dei Genitricis 
memoriam agimus, intercessionis eius auxilio a 
nostris iniquitatibus resurgamus. 

Cordibus nostris, quaesumus Domine, gratiam 
iuam benignus infunde; et intercedente sanctissima 
Dei Genitrice Maria corpora nostra castitate, mentes 
fide et corda nostra caritate et humilitate sanctifica. 
Per eundem Christum Dominum nostrum. Amen. 


9. In festo Annuntiationis. 


Hymnus. 

83. Ave maris stella, * Dei Mater alma, * Atque 
semper Virgo, * Felix coeli porta. 

Sumens illud Ave * Gabrielis ore, * Funda nos in 
pace, * Mutans Evae nomen. 

Solve vincla reis, * Profer lumen caecis: * Mala 
nosira pelle, * Bona cuncta posce. 

Monstra te esse matrem, * Sumat per te preces, * 
Qui pro nobis natus, * Tulit esse tuus. 

Virgo singularis, * Inter omnes mitis, * Nos culpis 
solutos, * Mites fac et castos. 

Vitam praesta puram, * Iter para tutum, * Ut vi- 
dentes lesum * Semper collaetemur. 

Sit laus Deo Patri, * Summo Christo decus, * Spi- 
ritui Sancto, * Tribus honor unus. Amen. 

Ant. Ecce Virgo concipiet et pariet filium, et 
vocabitur nomen eius Emmanuel. 

V. Ave Maria, gratia plena. 

R. Dominus tecum. 


Oremus. Deus, qui de beatae Mariae Virginis 
utero Verbum tuum, Angelo nuntiante, carnem sus- 
cipere voluisti: praesta supplicibus tuis, ut, qui 
vere eam Genitricem Dei credimus, eius apud te 
intercessionibus adiuvemur. Per eundem Christum 
Dominum nostrum. R. Amen. 


4. In festo Assumptionis. 
Hymnus Adami a S. Violore. 


84. Salve, mater Salvatoris, * Vas electum, vas 
honoris, * Vas coelestis gratiae: * Ab aeterno vas pro- 
visum, * Vas insigne, vas excisum * Manu sapientiae. 

Salve Verbi sacra parens, * Flos de spinis, spina 
carens * Flos, spineti gloria: * Nos spinetum, nos pec- 
cati * Spina sumus cruentati, * Sed tu spinae nescia. 

Porta clausa, fons hortorum, * Cella custos unguen- 
torum, * Cella pigmentaria: * Cinnamomi calamum, * 
Myrrham, thus et balsamum * Superas fragrantia. 

Salve decus virginum, * Mediatrix hominum, * Sa- 
lutis puerpera: * Myrtus temperantiae, * Rosa patien- 
tiae, * Nardus odorifera. 

Flos campi convallium, * Singulare lilium, * Christus 
ex te prodiit: * Tu convallis humilis, * Terra non ara- 
bilis, * Quae fructum parturit. 

Tu coelestis paradisus, * Libanusque non incisus, * 
Vaporans dulcedinem: * Tu candoris et decoris, * Tu dul- 
coris et odoris * Habes plenitudinem. 

Tu thronus es Salomonis, * Cui nullus par in thronis * 
Arte vel materia: * Ebur candens castitatis, * Aurum 
fulgens caritatis, * Praesignans mysteria. 

Palmam praefers singularem, * Nec in terris habes 
parem, * Nec in coeli curia: * Laus humani generis, * 
Virtutum prae ceteris * Habens privilegia. 

Salve Mater pietatis, * Et totius Trinitatis * Nobile 
triclinium : * Verbi tamen Incarnati * Speciale maiestati * 
Praeparans hospitium. 

O Maria, stella maris, * Dignitate singularis, * Super 
omnes ordinaris * Ordines coelestium: * In supremo sita 
poli, * Nos assigna tuae Proli, * Ne terrores sive doli * 
Nos supplantent hostium. Amen. 


Ant. Quae est ista, quae ascendit sicut aurora 
consurgens, pulchra ut luna, electa ut sol, terri- 
bilis ut castrorum acies ordinata? 


V. Exaltata est sancta Dei Genitrix. 
R. Super choros Angelorum ad coelestia regna. 

Oremus. Famulorum tuorum, quaesumus Do- 
mine, delictis ignosce, ut, qui tibi placere de actibus 
nostris non valemus, Genitricis Filii tui Domini 
nostri intercessione salvemur. Qui tecum vivit et 
regnat in saecula saeculorum. R. Amen. 


5. In festo Nativitatis. 
Hymnus Santoli Victorini. 


85. Aurora, quae solem paris, * Et ipsa solis filia, * 
Quam splendidum, cum nasceris, * Affers diem morta- 
libus! 

Te luce sol vestit sua, * Tibique luna sternitur, * 
Aptata sacro vertici * Nectunt coronam sidera. 

Te mille virtutum chori, * Te turma cingit coelitum ; * 
Ambit suo te Numine, * Qui te facit matrem Deus. 

Uti potens exercitus, * Tu, Virgo, terror hostium; * 
Te sic obumbratam Deo * Pavent tremuntque tartara. 

Qui tabe nos infecerat, * Serpentis elidis caput; * 
Attritus aeterno iacet * Non iam timendus vulnere. 

Fac, Virgo, quem scimus Deum * Venisse terris 
hospitem, * Per te, manens nobis adhuc, * Nostri sit 
hospes pectoris. 

Sit laus Patri, laus Filio, * Par sit tibi laus, Spi- 
ritus, * Per quem sacra se Filius * Infudit alvo Vir- 
ginis. Amen. 

Hymnus alter. 


86. O sancta mundi Domina, * Regina coeli inclyta, * 
O stella maris, Maria, * Virgo Mater deifica. 

Emerge, dulcis filia, * Nitesce iam, virguncula, * 
Florem latura nobilem, * Christum Deum et hominem. 

Natalis tui annua * En colimus sollemnia, * Quo 
stirpe electissima * Mundo fulsisti genita. 

Per te sumus terrigenae, * Simulque iam coeligenae, * 
Pacati pace nobili, * More inaestimabili. 

Sit Trinitati gloria, * Sit semper ac victoria * In 
unitate solida * Per saeculorum saecula. Amen. 

Ant. Sancta Maria, succurre miseris, iuva pu- 
sillanimes, refove flebiles, ora pro populo, interveni 
pro clero, intercede pro devoto femineo sexu: sen- 
tiant omnes tuum iuvamen, quicumque celebrant 
tuam sanctam commemorationem. 

V. Benedicta tu inter mulieres. 

R. Et benedictus fructus ventris tui. 


Oremus. Famulorum tuorum, quaesumus Domine, 
delictis ignosce, ut qui tibi placere de actibus nostris 
non valemus, Genitricis Filii tui Domini nostri inter- 
cessione salvemur. 

Protege, Domine, famulos tuos subsidiis pacis: 
et beatae Mariae semper Virginis patrociniis con- 
fidentes, a cunctis hostibus et periculis redde se- 
euros. Per Christum Dominum nostrum. Amen. 


6. In honorem Matris dolorosae. 


Planctus B. Mariae Virginis. 


87. Stabat Mater dolorosa * Iuxta crucem lacrimosa, * 
Dum pendebat Filius: * Cuius animam gementem, * Con- 
iristatam et dolentem * Pertransivit gladius. 

O quam tristis et afflicta * Fuit illa benedicta * 
Mater Unigeniti: * Quae maerebat et dolebat, * Pia 
Mater, dum videbat * Nati poenas inclyti. 

Quis est homo, qui non fleret, * Matrem Christi si 
videret * In tanto supplicio? * Quis non posset contri- 
stari, * Piam Matrem contemplari * Dolentem cum Filio ? 

Pro peccatis suae gentis * Vidit Iesum in tormentis, * 
Et flagellis subditum: * Vidit suum dulcem Natum * 
Morientem, desolatum, * Dum emisit spiritum. 

Eia Mater, fons amoris, * Me sentire vim doloris * 
Fac, ut tecum lugeam: * Fac, ut ardeat cor meum * 
In amando Christum Deum, * Ut sibi complaceam. 

Sancta Mater, istud agas, * Crucifixi fige plagas * 
Cordi meo valide: * Tui Nati vulnerati, * Tam dignati 
pro me pati, * Poenas mecum divide. . 

Fac me tecum pie flere, * Crucifixo condolere, * 
Donec ego vixero: * Iuxta crucem tecum stare, * Et me 
tecum sociare * In planctu desidero. 

Virgo virginum praeclara, * Mihi iam non sis amara, * 
Fac me tecum plangere: * Fac, ut portem Christi mor- 
tem, * Passionis fac consortem, * Et plagas recolere. 

Fac me plagis vulnerari, * Cruce hac inebriari * Ob 
amorem Filii: * Inflammatus et accensus, * Per te, Virgo, 
sim defensus * In die iudicii. 

Fac me cruce custodiri, * Morte Christi praemuniri, * 


Confoveri gratia: * Quando corpus morietur, * Fac, ut 
animae donetur * Paradisi gloria !. 


Ant. Et benedixit illis Simeon et dixit ad Ma- 
riam Matrem eius: Ecce! positus est hic in ruinam 
et in resurrectionem multorum in Israel, et in si- 
gnum, cui conitradicetur : et tuam ipsius animam per- 
iransibit gladius, ut revelentur ex multis cordibus 
cogitationes. 

V. In omni tribulatione et angustia nostra. 

R. Succurre nobis, beatissima Virgo Maria. 


! Ind. 100 d. t. q. (Innocentius XI). 

Oremus. Interveniat pro nobis, quaesumus Do- 
mine Iesu Christe, nune et in hora mortis nostrae 
apud tuam clementiam gloriosa Virgo Maria, Mater 
tua, cuius sacratissimam animam in hora passionis 
et mortis tuae doloris gladius pertransivit. 

Concede, quaesumus Domine, ut qui transfixio- 
nem gloriosae Virginis et Matris Mariae venerando 
recolimus, meritis et precibus omnium Sanctorum 
Cruci fideliter adstantium, passionis tuae effectum 
felicem consequamur, qui vivis et regnas cum Deo 
Patre in unitate Spiritus Sancti Deus per omnia 
saecula saeculorum. Amen. 


Oratio ad sacrum et illibatum Cor B. Y. Mariae. 


O Cor nostrae et Dei Matris Mariae, o Cor ma- 
xime amandum, de quo adoranda Trinitas sibi 
complacet: dignum es omni tum Angelorum, tum 
hominum tenerrima veneratione. O sacrum Cor, 
maxime simile Cordis Iesu, cuius es perfectissima 
imago. O Cor bonitate abundans et misericordia 
versus nostras miserias! Utinam dissolvas gelidam 
nostrorum cordium glaciem, et ea prorsus con- 
formes ad Cor divini Salvatoris. Infunde eis vir- 
tutis amorem, eaque illo beato igne accendas, quo 
continuo ardes. Amplectere sanctam Ecclesiam, 
eamque defende. Sis ei suave asylum et inexpugna- 
bile praesidium contra omnem hostium incursum. 
Sis nobis via ad Iesum, sis canalis, quo omnes, ut 
salvemur, gratias necessarias accipiamus. Sis no- 
bis in necessitatibus auxilium, in angustiis sola- 
eium, in tentationibus robur, contra persecutiones 

— Manuale Precum. Ed. 3. 28 

refugium, in omnibus periculis adiumentum; sed 
praesertim in ultimis nostrae vitae proeliis, in for- 
midando mortis tempore, quando omnis infernus ir- 
rumpet contra nos rapturus animas nostras: in 
hoc tempore, unde aeternitas nostra dependet, o 
tunc, piissima Virgo, materni tui Cordis dulcedinem 
facias nos sentire. Tunc monstres nobis, quanta 
apud lesum valeas, atque in hoc misericordiae 
fonte tutum nobis refugium aperias; ut possimus 
ei et tibi in paradiso benedicere per omnia saecula 
saeculorum. Amen. 


Utinam semper et ab omnibus cognoscatur, 
laudetur, superexaltetur, colatur et amplificetur di- 
vinissimum Iesu Cor et illibatissimum Cor Mariae. 
Amen. 


Oratio S. Thomae Aquinatis. 


O beatissima et dulcissima Virgo Maria, Mater 
Dei, omni pietate plenissima, summi Regis filia, do- 
mina Angelorum, mater omnium credentium: in 
sinum pietatis tuae commendo hodie et omnibus 
diebus vitae meae corpus meum et animam meam, 
omnesque actus meos, cogitationes, volitiones, de- 
sideria, locutiones, operationes omnemque vitam 
finemque meum: ut per tua suffragia disponantur 
in bonum, secundum voluntatem dilecti Filii tui, 
Domini nostri Iesu Christi, ut sis mihi, o Domina 
mea sanctissima, adiutrix et consolatrix contra in- 
sidias et laqueos hostis antiqui et omnium inimi- 
corum meorum. A dilecto Filio tuo, Domino nostro 
Iesu Christo, mihi impetrare digneris gratiam, cum 

qua potenter resistere valeam tentationibus mundi, 
 earnis et daemonis, ac semper habere firmum pro- 
positum ulterius non peccandi, sed in tuo et di- 
lecti Fili tui servitio perseverandi. Deprecor te 
etiam, Domina mea sanctissima, ut impetres mihi 
veram oboedientiam et veram cordis humilitatem, 
ub veraciter me agnoscam miserum ac fragilem 
peccatorem et impotentem, non solum ad faciendum 
quodcumque opus bonum, sed etiam ad resistendum 
continuis impugnationibus, sine gratia et adiutorio 
Creatoris mei et sanctis precibus tuis. Impetra 
mihi etiam, o Domina mea dulcissima, perpetuam. 
mentis et corporis castitatem, ut puro corde et 
casto corpore dilecto Filio tuo et tibi in tuo Or- 
dine valeam deservire. Obtine mihi ab eo volun- 
tariam paupertatem cum patientia et mentis tran- 
quillitate, ut labores eiusdem Ordinis valeam sus- 
tinere et pro salute propria et proximorum valeam 
laborare. lImpetra mihi etiam, o dulcissima Do- 
mina, caritatem veram, qua Sacratissimum Filium 
tuum, Dominum nostrum lesum Christum, toto 
corde diligam, et te post ipsum super omnia, et 
proximum in Deo et propter Deum: sicque de bono 
eius gaudeam, de malo doleam, nullumque contem- 
nam neque temerarie iudicem, neque in corde meo 
alicui me praeponam. Fac etiam, o Regina coeli, 
ut dulcissimi Filii tui timorem pariter et amorem 
semper in corde meo habeam, et de tantis bene- 
ficis mihi non meis meritis, sed ipsius benigni- 
tate collatis semper gratias agam, ac de peccatis 
meis puram et sinceram confessionem et veram 
29 * 

poenitentiam faciam, ut suam consequi merear miseri- 
cordiam et gratiam. Oro etiam, ut in fine vitae 
meae, tu mater unica, coeli porta et peccatorum: 
advocata, me indignum servum tuum a sancta fide 
catholica deviare non permittas, sed tua magna 
pietate et misericordia mihi succurras et a malis 
spiritibus me defendas: ac in benedicta Fili tui 
gloriosa passione, et in tua propria intercessione 
Spe accepta, veniam de peccatis meis ab eo mihi 
impeires, atque me in tua et eius dilectione mo- 
rientem in viam salvationis et salutis dirigas. 
Amen. 


Oratio S. Bernardi ad B. Y. Mariam. 


Salve, Regina misericordiae, Domina mundi, Re- 
gina coelorum, Virgo virginum, Sancta Sanctorum, 
lumen caecorum, iustorum gloria, peccatorum ve-. 
nia, desperatorum reparatio, deficientium fortitudo, . 
salus orbis, speculum totius integritatis! Sit pie-- 
tatis tuae, ipsam, quam apud Deum gratiam in-- 
venisti, notam facere mundo, reis veniam, medelam: 
aegris, pusillis corde robur, afflictis consolationem,. 
periclitantibus adiutorium obtinendo sanctis tuis; 
precibus. 

Per te accessum habeamus ad Filium, o bene- 
dicta inventrix gratiae, genitrix vitae, mater salu- 
tis, ut per te nos suscipiat, qui per te datus est 
nobis. Excuset apud ipsum integritas tua culpam 
nostrae corruptionis: humilitas Deo grata nostrae 
veniam impetret vanitatis.  Copiosa caritas tua 
nostrorum cooperiat multitudinem peccatorum: et. 

fecunditas tua gloriosa fecunditatem nobis conferat 
meritorum. 


O Domina nostra, Mediatrix nostra, Advocata 
nostra! tuo Filio nos reconcilia, tuo Filio nos com- 
menda, tuo Filio nos repraesenta. 


Fac, o Benedicta, per gratiam quam invenisti, 
per praerogativam quam meruisti, per misericor- 
diam quam peperisti: ut, qui te mediante fieri 
dignatus est particeps infirmitatis et miseriae no- 
strae, te quoque intercedente participes nos faciat 
gloriae et beatitudinis suae, lesus Christus Filius 
tuus Dominus noster, qui est super omnia bene- 
dictus in saecula. Amen. 


Commendatio sui ad B. Virginem. 


O Domina mea, sancta Maria, me in tuàm bene- 
dictam fidem ac singularem custodiam, et in sinum 
misericordiae tuae hodie et quotidie, et in hora 
exitus mei animam meam et corpus meum tibi 
commendo; omnem spem meam et consolationem 
meam, omnes angustias et miserias meas, vitam et 
finem vitae meae tibi committo, ut per tuam sanc- 
tissimam intercessionem et per tua merita omnia 
mea dirigantur et disponantur opera secundum 
tuam, quae est Fili tui, voluntatem. Amen. 


Oremus. O Iesu, vivens in Maria, veni et vive 
in famulis tuis, in spiritu sanctitatis tuae, in pleni- 
tudine virtutis tuae, in veritate virtutum tuarum, 
in perfectione viarum tuarum, in communione 

mysteriorum tuorum ; dominare omni adversae pote- 
stati in Spiritu tuo ad gloriam Patris. Amen ' 


III. Hymni et preces in honorem Sanotorum. 


l. In festo S. Ottiliae Virginis. 


(17 Dec.) 
Hymnus Santolii Viotorini. 

38. Coelestis aula panditur: * En Sponsus, omnes 
obviae * Exite Sponso virgini, * Exite Sponsae virgines. 

Haec nuptialis est dies, * Quae, longa post suspiria, * 
Dat omnibus, dat singulis * Iam plenius frui Deo. 

Quae casta vobis gaudia, * Quos afflet ignis, dicite: * 
Ab ore cuius purior * Torrens voluptas effluit. 

Hunc propter unum viluit * Superba regum purpura, * 
Dotata quae sponso Deo * Quid Virgo terris ambiat? 

O virginales nuptiae, * Per quas caro fit spiritus, * 
O dulce vinclum, iungitur * Quo mens Deo, menti Deus! 

Sit laus Patri, sit Filio, * Sit par tibi laus, Spiritus, * 
Divina qui perennibus * Firmas sigillis foedera. Amen. 

Ant. Factus est Dominus firmamentum meum: 
liberavit me, quia complacui ei: secundum mundi- 
iiam manuum mearum reddet mihi. 

V. Deus praecinxit me virtute. 

R. Et posuit immaculatam viam meam. 


Oremus. Deus, lux vera, qui beatam Ottiliam 
Virginem tuam a nativitate caecam mirabiliter illu- 
minasti: da nobis, quaesumus, ut illius exemplo et 
intercessione oculos a vanitate saeculi avertentes, te 

solum Deum facie ad faciem contemplari mereamur. 
Per Dominum nostrum Iesum Christum Filium tuum, 
qui tecum ete. R. Amen. 


2. In festo S. Stephani Protomartyris. 
(26 Dec.) 


Hymnus. ! 

89. Laudate Stephanum laetis concentibus, * Omnes 
magnanimum sonis concordibus * Heroém dicite. 

Invicto pugili dum plaudunt coelites, * Primam vos 
aemuli coronam, Martyres, * Ductori cedite. 

Iter sanguineum primus aperuit, * Agmen quo Mar- 
tyrum palmas obtinuit * Cruento funere. 

Armatis manibus stat turba saeviens: * Occurrit, 
ictibus perire gestiens, * Felici vulnere. 

Pro Christi nomine fractus lapidibus, * Clamat et 
sanguine petit ac precibus * Salutem hostium. 

Ad vocem Martyris cadentis fortiter * Pugnae dif- 
ficilis fit Christus arbiter, * Fit Saulus pretium. 

Duro certamine fides non vincitur, * Saxorum gran- 
dine Martyr dum tunditur, * Perstat interritus. 

Profuso sanguine dum tellus tingitur, * Fecundo 
semine Heroum nascitur * Victor exercitus. 

O qui Martyribus praeis ad gloriam, * Christi militi- 
bus ora victoriam: * Manent nos proelia. 

Vincantur vitia, adsit pugnantibus * Salubris gratia, 
detur vincentibus * Coelestis gloria. Amen. 


Ant. Stephanus autem, plenus gratia et forti- 
tudine, faciebat signa magna in populo. 

V. Stephanus vidit coelos apertos. 

R. Vidit et introivit: beatus homo, cui coeli 
patebant. 

Oremus. Omnipotens sempiterne Deus, qui pri- 
mitias Martyrum in beati Levitae Stephani sanguine 
dedicasti: tribue quaesumus, ut pro nobis inter- 
cessor exsistat, qui pro suis etiam persecutoribus 
exoravit Dominum nostrum Iesum Christum Filium 
iuum, qui tecum etc. R. Amen. 


9. In festo S. Ioannis Apost. et Evang. 
| (27 Dec.) 


Hymnus. 
40. Contemplator Trinitatis, * Speculum virginitatis, * 
loannes Apostole: * Protege me supplicantem, * Serva 
tibi famulantem, * Excelse coelicola. 


Funde preces, flecte Deum, * Ut illustret pectus 
meum: * Ad te mentem erigo. * Ut sim salvus tuo 
dono, * Meam in te spem repono, * Te patronum eligo. 


Virgo a Deo electus, * Ceteris magis dilectus, * 
Gemma pudicitiae: * Vagos stringe cogitatus, * Per te 
firmus in me status * Fiat continentiae. 

Sensus firmam fluctuantes, * Hostes fuga conturban- 
tes, * Reprime daemonia, * Doma mentem; iram frena, * 
Confer pacem, cor serena, * Aufer adversantia. 


Iesu cum recubuisti * Supra pectus, ebibisti * Dicta 
evangelica: * Cum in Patmos relegaris, * Ad superna 
elevaris * Contemplaris mystica. 


Praedilecte, tu dignare * Mihi reo impetrare * Iesu 
Christi gratiam, * Ut sic possim respiraré, * Et excessus 
emendare, * Ut consequar veniam. 

O felix Evangelista, * Mihi iugitur in ista * Kanmi 


subvenias: * Sicut Matrem Iesu Christi * Commendatam 
custodisti, * Precor, me custodias. 

Confer vitae sanctitatem, * Corpori da sanitatem, * 
Et quieta tempora: * Aufer cordis pravitatem, * Purga 
linguae foeditatem, * Me languentem robora. 

O lucerna, flos virtutum, * Ductor probus, iter tu- 
tum, * Stella lucens saeculo: * Iubar tuae claritatis * 
Me defendat & peccatis, * Tollat ab ergastulo. 

Vitae meae rege cursum, * Post hanc vitam trahe 
sursum * Animam ad gaudia, * Ubi Deum contemplari, * 
Iustis pie sociari * Merear in gloria. Amen. 


Ant. Iste est Ioannes, qui supra pectus Domini 
in coena recubuit: beatus Apostolus, cui revelata 
sunt secreta coelestia. 

V. Valde honorandus est beatus Ioannes. 

R. Qui supra pectus Domini in coena recubuit. 


Oremus. Ecclesiam tuam, Domine, benignus 
illustra, ut beati Ioannis Apostoli tui et Evangelistae 
illuminata doctrinis ad dona perveniat sempiterna. 
Per Christum Dominum nostrum. R. Amen. 


4. In festo S. Francisci Salesii. 
(29 Ian.) 


Hymnus Breviar. Congreg. S. Mauri. 


41. Christe, decreto Patris institutus * Pontifex 
summo, tibi qui fideles, * Quos legis, formas populis re- 
gendis * Ipse ministros. | 

Hunc iuvat festo celebrare cantu, * Qui licet magnis 
meritis abundaris, * Flens et invitus, duce te, tremendum * 
Sumpsit honorem. 

Noverat, quantis pateat periclis * Ille, qui summos 
apices adeptus, * Omnium curas, sibi raptus uni, * Sus- 
tinet omnes, 

Fecerat fervens amor inquietum: * Quo gregis cari 
pia eura poscit, * Advolat promptus: mora non euntem * 
Ulla retardat. 

Dux iter, vita praeeunte, monstrat, * Comprobat 
factis sua dicta magnis: * Et domum sanctam bene olente 
Christi * Implet odore. 

Lux erat caeco, columen labanti, * Una spes lapso, 
misero levamen, * Providus cunctis pater omnibusque * 
Omnia factus. 

Christe, pastorum bonus ipse Pastor, * Qui greges 
pascis proprio cruore, * Fac ut aeternae subeant opima * 
Pascua vitae. Amen. 

Ant. In fide et lenitate ipsius Deus sanctum 
fecit illum et elegit eum ex omni carne. Audivit 
enim eum et vocem ipsius. 

V. Factus sum infirmis infirmus, ut infirmos 
lucrifacerem. 

R. Omnibus omnia factus sum, ut omnes face- 
rem salvos. 


Oremus. Deus, qui ad animarum salutem beatum 
Franciscum Salesium Pontificem omnibus omnia fieri 
voluisti: concede propitius, ut caritatis tuae dul 
cedine perfusi, eius dirigentibus monitis ac suffra- 
gantibus meritis, aeterna gaudia consequamur. Per 
Christum Dominum nostrum. Amen. 


9. In festo S. Liobae Virginis. 
(20 Febr.) s 
Hymnus. 
49. Ave virgo, Deo grata, * Ex praeclara stirpe 
nata, * Lioba amabilis: * Ave sonans campanella, * 
Fulgens quoque coeli stella, * Lioba mirabilis. 

Ave virgo religiosa, * Mater quoque gratiosa, * Lioba 
honorabilis: * Ave contra tempestates * Daemonumque 
potestates, * Lioba spectabilis. 

Te amamus, te laudamus, * Te, amafa, honoramus * 
In hoc loco pariter: * Esto nobis advocata, * Apud 
Christum virgo grata, * In hoc mundo iugiter. Amen. 

Ant. Lex tua, Domine, meditatio mea est; fiat 
cor meum immaculatum in iustificationibus tuis, ut 
non confundar. 

V. Beati mundo corde. 

R. Quoniam ipsi Deum videbunt. 


Oremus. Deus, qui habitaculum tuum in corde 
pudico constituisti, concede, ut qui fidelis sponsae 
tuae Liobae puritatem humili veneramur obsequio, 
piae conversationis sequamur exemplo. Per Christum 
Dominum nostrum. Amen. 


6. In festo S. Fridolini Confessoris. 
(6 Martii.) 
Hymnus Breviarii Basileensis. 


43. Christe Salvator, pietatis auctor, * Iure laudaris 
famulorum odis, * Laeta quos praestas celebrare festa * 
Temporis huius. 

Instat en solis revolutus orbis, * Quo petit coelos 
Fridolinus herus, * Atque Sanctorum numero locatus * 
Gaudet abunde. 

Cuius obtentum rogitans benignum, * Si quis acce- 
dit prece cum fideli, * Sentit effectum retinere votum, * 
Dante Beato. 

Ergo submissi, Fridoline sancte, * Quaesumus, nobis 
veniam preceris, * Ut pio tecum liceat per aevum * 
Vivere Christo. 

Praestet hoc nobis Deitas beata * Patris ac Nati, 
pariterque Sancti * Spiritus, cuius resonat per omnem * 
Gloria mundum. Amen. 

Ant. Ecce' super montes pedes evangelizantis et. 
annuntiantis pacem; celebra, Iuda, festivitates tuas 
et redde vota tua, quia non adiciet ultra, ut per- 
transeat in te Belial: universus interiit. 

V. In umbra alarum tuarum sperabo. 

R. Donec transeat iniquitas. 


Oremus. Adesto, Domine, supplicationibus nostris, 
quas in beati Fridolini Confessoris tui sollemnitate 
deferimus, ut qui nostrae iustitiae fiduciam non 
habemus, eius, qui tibi placuit, precibus adiuvemur. 
Per Dominum nostrum lesum Christum Filium tuum, 
qui tecum etc. R. Amen. ' 


4. In festo S. Thomae Aquinatis. 
(7 Martii.) 
Hymnus Breviarii Fratrum Praedicatorum. 
44. Exsultet mentis iubilo * Laudans turba fidelium, * 
Errorum pulso nubilo * Per novi solis radium. 


Thomas in mundi vespere * Fudit thesauros gratiae, * 
Donis plenus ex aethere * Morum et sapientiae. 

De cuius fonte luminis * Verbi coruscant faculae, * 
Scripturae sacrae numinis * Et veritatis regulae. 

Fulgens doctrinae radiis, * Clarus vitae munditia, * 
Splendens miris prodigiis * Dat toti mundo gaudia. 

Laus Patri sit ac Genito * Simulque sancto Fla- 


mini, * Qui sancti Thomae merito * Nos coeli iungant 
agmini. Amen. 

Hymnus Missalis Áboensis. 


45. Doctor Thomas, mundi lumen, * Velut paradisi 
flumen * Irrigat Ecclesiam: * In divinitatis numen * 
Mentis fixerat acumen, * Hausit sic scientiam. 

Pressa Cruce flens oravit, * Sibi dari postulavit * 
Donum pudicitiae: * Angeli adstantes ei * Hune cin- 
xerunt iussu Dei * Zona continentiae. 

Petrus, Paulus advenerunt, * Ignorantem docuerunt, * 
Declarantes dubia: * Hi viventem instruxerunt, * Mo- 
rientem deduxerunt * Ad aeterna gaudia. 

Dum orat devotius * Doctor hic, sublimius * A terra 
levatur: * Crucifixus loquitur, * Quaestio proponitur, * 
Deus merces datur. 

Insistentes tuae laudi, * Sancte Thoma, clemens 
audi, * Orans prece sedula: * Ut possimus servi tui * 
"Tecum diva luce frui * Per aeterna saecula. Amen. 


Ant. Optavi, et datus est mihi sensus, et in- 
vocavi, et venit in me Spiritus sapientiae, et prae- 
posui illam regnis et sedibus, et divitias nihil esse 
duxi in comparatione illius. 

V. Existimo omnia detrimentum esse. 

R. Propter eminentem scientiam lesu Christi, 
Domini mei. 


Oremus. Deus, qui Ecclesiam tuam beati Thomae 
‘Confessoris tui mira eruditione clarificas et sancta 
operatione fecundas: da nobis, quaesumus, et quae 
docuit, intellectu conspicere, et quae egit, imitando 
complere. | 

O vir ineffabilis, o virtutum vas admirabile, o 
diadema honoris et gloriae, o lampas praefulgida, 
"doctrinae radiis Ecclesiam universam collustrans, 

sancte Thoma! quaeso, tui servuli quamquam vilis- 
simi recorderis, ut tuis intercessionibus emunder, 
tuaque gubernatione recto tramite in studiis meis 
procedam, tuis defensionibus ab inimicis mihi semper 
insidiantibus protegar, tuoque sancto ductu salutis 
attingam portum. Per Christum Dominum nostrum. 
Amen. | 


8. In festo S. Ioseph. 
(19 Martii.) 


Hymnus. 
46. Salve, pater Salvatoris, * Salve, custos Redemp- 
toris, * loseph ter amabilis! * Salve, sponse Matris Dei, * 
Salve, hospes Iesu mei, * Ioseph ter mirabilis! 


Dulces cunae, dulces panni, * Dulces dies, dulces 
anni; * Dum nutristi Dominum! * O quam fuit ad- 
miranda * Tua vita veneranda, * Habens Dei Filium! 


Iesum oculis vidisti, * Et in bracchiis tulisti, * O 
suavis felicitas! * Genis genas admovisti, * Oscula dans 
accepisti, * O felix suavitas! 


Modo Deum appellasti, * Modo Regem nominasti, * 
Inter mille gaudia! * Modo Patrem adorandum, * Modo 
Natum adamandum * Inter mille basia! 


Iesum bracchiis tenere * Atque totum possidere: * 
O quantae divitiae! * Cum Maria conversari, * Dei Na- 
tum amplexari, * O quantae deliciae! 


Quis est homo, qui amare * Atque Iesulum portare * 
Nollet suis bracchiis? * Nullus est, qui non ambiret * 
Et qui cunas non adiret * Pro tantis deliciis. 

O mi Ioseph, plus amande * Et prae cunctis hono- 
rande, * O flos pudicitiae! * Tibi tanta sors est data, * 
Quanta nulli est collata * Ab auctore gratiae! 


— 367 — 


O felicem et beatum, * Custodiri cui est datum * 
Tuo sub praesidio: * Et qui meruit habere * Te pa- 
tronum et gaudere * Tuo patrocinio ! 

Per Mariae, tuae Matris, * Preces et Iosephi patris, 
lesu, tu nos adiuva: * Ut possimus te videre * Et aeter- 
num possidere * In coelesti patria. Amen. 


Hymnus alter. 


47. Coelitum, Ioseph, decus atque nostrae * Certa 
spes vitae, columenque mundi, * Quas tibi laeti canimus, 
benignus * Suscipe laudes. 

Te Sator rerum statuit pudicae * Virginis Sponsum, 
voluitque Verbi * Te patrem dici, dedit et ministrum * 
Esse salutis. | 

Tu Redemptorem stabulo iacentem, * Quem chorus 
vatum cecinit futurum, * Aspicis gaudens, humilisque 
natum * Numen adoras. 

Rex Deus regum, Dominator orbis, * Cuius ad nu- 
tum tremit inferorum * Turba, cui pronus famulatur 
aether, * Se tibi subdit. | 

Laus sit excelsae Triadi perennis, * Quae tibi prae- 
bens superos honores, * Det tuis nobis meritis beatae * 
Gaudia vitae. Amen. 


Ant. Erat Iesus incipiens quasi annorum triginta, 
ut putabatur filius Ioseph. 

V. Constituit eum dominum domus suae. 

R. Et principem omnis possessionis suae. 


Oremus. Sanctissimae Genitricis tuae Sponsi, 
quaesumus Domine, meritis adiuvemur, ut quod 
possibilitas nostra non obtinet, eius nobis inter- 
cessione donetur. 

Praesta, quaesumus omnipotens Deus, ut sicut 
beatus Ioseph Unigenito tuo, nato de Maria Virgine, 
suis manibus reverenter ministrare meruit, ita nos 
facias cum cordis munditia tuis altaribus deservire. 

Fac nos, Domine, Genitricis tuae Sponsi merita 
digne recolere: virtutes eius, puritatis, caritatis et 
vitae absconditae perpetuo imitari, ut eius apud 
te intercessione omnia nobis adversantia in hora 
mortis superare valeamus, et ad te feliciter per- 
venire. Qui vivis et regnas in saecula saeculorum. 
Amen. | 

Responsorium in honorem 8. Ioseph. 


48. Quicumque sanus vivere, * Cursumque vitae 
claudere * In fine laetus expetit, * Opem Iosephi postulet. 
Hic sponsus almae Virginis, * Paterque Iesu creditus, * 
Iustus, fidelis, integer, * Quod poscit, orans impetrat. 
Quicumque etc. 
Faeno iacentem parvulum * Adorat, et post exsulem * 
Solatur; inde perditum * Quaerit dolens et invenit. 
Quicumque etc. 
Mundi supremus Artifex * Eius labore pascitur, * 
Summi Parentis Filius * Oboedit illi subditus. 
Quicumque etc. 
Adesse, morti proximus, * Cum Matre Iesum con- 
Spicit, * Et inter ipsos iubilans * Dulci sopore solvitur. 
Quicumque etc. 
Gloria Patri et Filio et Spiritui Sancto. 
Quicumque etc. 


Virginum custos et pater, sancte loseph, cuius 
fideli custodiae ipsa innocentia, Christus lesus et 
Virgo virginum Maria, commissa fuit: te per hoc 
utrumque carissimum pignus, Iesum et Mariam, 

obsecro et obtestor, ut me, ab omni immunditia 
praeservatum, mente incontaminata, puro corde et 
casto corpore lesu et Mariae semper facias castis- 


sime famulari. Amen ' 


Litaniae de S. Ioseph. 


Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. . 

Pater de coelis Deus, — 
Miserere nobis. 

Fili Redemptor mundi 
Deus ?, 

Spiritus Sancte Deus, 


Saneta Trinitas, unus 
Deus, 

Sancta Maria, — Ora 
pro nobis. 


Sancte loseph °, 
Proles David inclyta, 
Lumen Patriarcharum, 
Dei Genitricis sponse, 
Custos pudice Virginis, 
Fili Dei nutritie, 
Christi defensor sedule, 
Almae Familiae praeses, 
! Ind. 100 d. s. i. d. 


3 Ora pro nobis. 
Manuale Precum. Ed. 3. 


—————Ó 


Ioseph iustissime 5, 
loseph castissime, 
Ioseph prudentissime, 
Ioseph fortissime, 
Ioseph oboedientissime, 
Ioseph fidelissime, 
Speculum patientiae, 
Amator paupertatis, 
Exemplar opificum, 
Domesticae vitae  de- 
cus, 
Custos virginum, 
Familiarum columen, 
Solacium miserorum, 
Spes aegrotantium, 
Patrone morientium, 
Terror daemonum, 
Protector sanctae Eccle- 
siae, 
Agnus Dei, qui tollis pec- 
cata mundi, — Parce 
nobis, Domine. 


? Miserere nobis. 


24 

Agnus Dei, qui tollis pec- | Agnus Dei, qui tollis pec- 
cata mundi, — Exaudi cata mundi, —  Mise- 
nos, Domine. rere nobis. 


V. Constituit eum dominum domus suae. 
R. Et principem omnis possessionis suae. 


Oremus. Deus, qui ineffabili providentia beatum 
Ioseph sanctissimae Genitricis tuae sponsum eligere 
dignatus es: praesta, quaesumus: ut, quem pro- 
tectorem veneramur in terris, intercessorem habere 
mereamur in coelis. Qui vivis et regnas in saecula 
saeculorum. Amen !, 


9. In festo S. Benedieti Abbatis. 
(21 Martii.) - 
Sequentia Missalis Bursfeldensis. 


49. Laeta quies magni ducis, * Dona ferens novae 
lucis, * Hodie recolitur. 

Charis datur piae menti, * Corde sonet in ardenti, * 
Quidquid foris promitur. 

Hunc per callem orientis * Admiremur ascendentis * 
Patriarchae speciem. 

Amplum semen magnae prolis * Illum fecit instar 
solis, * Abrahae persimilem. 

Corvum cernis ministrantem, * Hinc Eliam latitan- 
tem * Specu nosce parvulo. 

Elisaeus dignoscatur, * Cum securis revocatur * De 
torrentis alveo. | 

Illum Ioseph candor morum, * Illum Iacob futurorum * 
Mens effecit conscia. 


! Ind. 300 d. s. i. d. 

Ipse memor suae gentis, * Nos perducat in manentis * 
Semper Christi gaudia. Amen. 


Ant. Attendite ad patrem vestrum, qui sequi- 
mini, quod iustum est, et quaeritis Dominum; quia 
unum vocavi eum et benedixi ei et multiplicavi eum. 


V. Venite, filii, audite me. 
R. Timorem Domini docebo vos. 


Oremus.  Intercessio nos, quaesumus Domine, 
beati Benedicti Abbatis commendet, ut, quod nostris 
meritis non valemus, eius patrocinio assequamur. Per 
Dominum nostrum Iesum Christum etc. R. Amen. 


10. In festo S. Fidelis a Sigmaringa Mart., 
Congregationis Marianae Aeademicae 
Friburgensis Patroni. 


(24 Aprilis.) 
Hymnus veteris Missalis Germ, 


50. O beata beatorum * Martyrum sollemnia! * O de- 
vole recolenda * Victorum certamina! 

Digni dignis fulgent signis * Et florent virtutibus, * 
Illos semper condecenter * Veneremur laudibus. 

Fide, voto, corde toto * Adhaeserunt Domino, * Et 
invicti sunt addicti * Atroci martyrio. 

Carcerati, trucidati, * Tormentorum genera, * Igne 
laesi, ferro caesi * Pertulerunt plurima. 

Dum sic torti cedunt morti * Carnis per interitum, * 
Ut electi sunt adepti * Beatorum praemium. 

Per contemptum mundanorum, * Et per bella fortia * 
Meruerunt Angelorum * Victores consortia. 

Ergo facti cohaeredes * Christo in coelestibus, * Apud 
ipsum vota nostra * Promovete precibus. 

24* 

Ut post finem huius vitae * Et post transitoria, * In 
perenni mereamur * Exsultare gloria. Amen. 

Ant. Qui odit animam suam in hoc mundo, in 
vitam aeternam custodit eam. 

V. Iustus ut palma florebit. 

R. Sicut cedrus Libani multiplicabitur. 


Oremus. Deus, qui beatum Fidelem, seraphico 
spiritus ardore succensum, in verae fidei propaga- 
tione martyrii palma et gloriosis miraculis decorare 
dignatus es: eius, quaesumus, meritis et inter- 
cessione ita nos per gratiam tuam in fide et cari- 
tate confirma, uti in servitio tuo fideles usque ad 
mortem inveniri mereamur. Per Dominum nostrum 
Iesum Christum Filium tuum, qui tecum etc. 


R. Amen. 


ll. In festo S. Trudperti Martyris. 
(27 Aprilis.) 
Hymnus Breviarii Monasterii S. Trudperti. 


51. O vera vitis, Domine * Iesu, qui sacro flamine * 
Tuos confortas palmites: * Nos quoque firma fragiles. 

Ut sitibundo pectore * Pangamus in hoc tempore * 
Tuam tuique inclytam * Testis Trudperti gloriam. 

Iste tuo auxilio * Refulsit in hoc saeculo, * Arbor 
onusta fructibus, * Fulgens cunctis virtutibus. 

Per mundi splendens climata, * Martyr clarus vic- 
toria, * Mundi sprevit fastigia, * Tua sequens vestigia. 

Voce clamemus consona, * Trudperte, tuos adiuva: * 
Dum sumus in exsilio, * Commenda Dei Filio. 

Gloria tibi Domine, * Qui surrexisti a mortuis, * 
Cum Paire et Sancto Spiritu * In sempiterna saecula. 
Amen. 

Hymnus alter. 

92. Lucerna veri luminis, * Fulgore clara sanguinis, * 
Quae tota flagras coelitus * Ardore Sancti Spiritus. 

Infunde nostris sensibus * Tuis piis precatibus * 
Lucem supernae gratiae, * Trudperte Martyr inclyte.. 

Hoc Trinitatis unice, * Lux sempiterna perfice, * 
Creans, fovens, illuminans, * Fert quidquid universitas. 
Amen. 

Ant. Ecce Deus Salvator meus, fiducialiter agam 
et non timebo; quia fortitudo mea et laus mea Do- 
minus, et factus est mihi in salutem. 

V. In Deo speravi. 

R. Non timebo, quid faciat mihi caro. 


Oremus. Adesto, quaesumus Domine, supplica- 
tionibus nostris, ut qui ex iniquitate nostra reos 
nos esse cognoscimus, beati Trudperti Martyris tui 
intercessione liberemur. Per Dominum nostrum Iesum 
Christum Filium tuum, qui tecum etc. R. Amen. 


12. In festo S. Ioannis Nepomuceni Mart. 
(16 Maii.) 
Hymnus. 
98. Invictus heros Numinis, * Mergendus unda flu- 
minis, * Stat fortis in silentio, * Dum fit sigilli mentio. 
Hine rex minatur funera, * Hine tortor infert vul- 
nera, * Manus ligantur funibus, * Artus cremantur ignibus. 
Sed haec Ioannes despicit, * Nec regis iram respicit, * 
Secreta non vult pandere, * Horret sigillum frangere. 
Stat mutus agnus innocens, * Nil de tegendis pro- 
ferens: * Stat; dumque rex nil elicit, * E ponte iustum 
deicit. 

Praeceps ab alto sternitur, * Undis profundis mer- 
gitur: * Mersum sed applaudentibus * Undae salutant 
ignibus. , 

Stellae natant in flumine, * Illi parentant lumine, * 
Docetque coeli claritas, * Quae sit Ioannis caritas. 

Da sempiterna Trinitas, * Ut in bono sit firmitas: * 
Aut lacrimarum flumina * Mergant cadentum crimina. 
Amen. 

Ant. Beatus, qui lingua sua non est lapsus, et 
qui non servivit indignis se. 

V. Pone, Domine, custodiam ori meo. 

* R. Et ostium circumstantiae labiis meis. 


Oremus. Deus, qui ob invictum beati Ioannis 
sacramentale silentium, nova Ecclesiam tuam mar- 
tyrii corona decorasti: da, ut eius exemplo et inter- 
cessione ori nostro custodiam ponentes, beatis, qui 
lingua non sunt lapsi, annumeremur. Per Domi- 
num nostrum Iesum Christum Filium tuum, qui 
tecum etc. R. Amen. 


13. In festo S. Bonifatii, Germaniae Apostoli, 
et Sociorum Martyrum. 
(5 Iunii.) 
Hymnus. 


54. Quem misit in terras Deus, * Ut morte nos 
servet sua, * Amoris hic fidos sui * Vos eligit vicarios. 

Occisus Agnus a lupis * Vos misit agnos ad lupos; * 
Mores ferinos exuunt, * Agni repente de lupis. 

Quae victimarum caedibus * Tellus madebat impiis, * 
Vestris eam sudoribus, * Vestro piastis sanguine. 

Hoc rore facta pinguior, * Quot illa fructus protulit, * 
Quae, quanta surrexit seges! * Et ista seges nos sumus. 

Quam si bonus respexeris, * Qui das rigatis crescere: * 
Frumenta nos coelestibus * Matura condes horreis. 

Uni sit et trino Deo * Suprema laus, summum decus, * 
De nocte qui nos ad suae * Lumen vocavit gratiae. Amen. 


Ant. Egredere de cognatione tua et de domo 
patris tui, et veni in terram, quam monsirabo tibi: 
faciamque te in gentem magnam et benedicam tibi. 

V. Potens in terra erit semen eius. 

R. Generatio rectorum benedicetur. 


Oremus. Deus, qui multitudinem populorum per 
beatum Bonifatium Martyrem tuum atque Pontificem 
eiusque socios ad agnitionem tui nominis vocare di- 
gnatus es: concede propitius, ut quorum sollemnia 
colimus, eorum patrocinia sentiamus. Per Domi- 
num nostrum lesum Christum Filium tuum, qui 
tecum etc. R. Amen. 


14. In festo S. Antonii de Padua Conf. . 
(18 Iunii.) 


Hymnus. 

65. En gratulemur hodie * Christo Regi iucundius, * 
In cuius aula gloriae * Iam iubilat Antonius. 

Francisci patris aemulus * Sic ille se contemperat, * 
Ut fonte manans rivulus * Aquam vitae circumferat. 

Longe lateque defluit, * Suisque morbis aridos * 
Verbo salutis imbuit, * Dans sacro rore vividos. 

Hic stigmatum qui baiulo * Patri natus innititur, 
Dum praedicat de titulo, * Confixus ille cernitur. 

Hoc Nati praestet Genitor, * Hoc Genitoris Genitus, * 
Ac par utriusque Conditor, * Paraclitus hoc Spiritus. 
Amen. 


* 

Ant. Dedit mihi Dominus linguam mercedem 
meam, et in ipsa laudabo eum. 

V. Mirifieavit Dominus Sanctum suum. 

R. Dominus exaudiet me, cum clamavero ad 
eum. 


Oremus. Ecclesiam tuam, Deus, beati Antonii 
Confessoris tui sollemnitas votiva laetificet, ut spiri- 
tualibus semper muniatur auxiliis et gaudiis perfrui 
mereatur aeternis. Per Dominum nostrum Iesum 
Christum Filium tuum, qui tecum etc. R. Amen. 


Responsorium in honorem S. Antonii de Padua. 
96. Si quaeris miracula, * Mors, error, calamitas, * 
Daemon, lepra fugiunt, * Aegri surgunt sani. 
Cedunt mare, vincula; * Membra resque perditas * 
 Petunt et accipiunt * Iuvenes et cani. 
Pereunt pericula, * Cessat et necessitas; * Narrent 
hi, qui sentiunt, * Dicant Paduani: 
Cedunt mare etc. 
Gloria Patri et Filio et Spiritui Sancto. 
Cedunt mare etc. 


V. Ora pro nobis, beate Antoni. 
R. Ut digni efficiamur promissionibus Christi. 


Oremus. Ecclesiam tuam, Deus, beati Antonii 
Confessoris tui commemoratio votiva laetificet, ut 
spiritualibus semper muniatur auxiliis et gaudiis 
perfrui mereatur aeternis. Per Christum Dominum 
nostrum. R. Amen! 


! Ind. 100 d. t. q.; plenaria semel in mense (Pius IX). 

15. In festo S. Aloysii Confessoris. 
(21 Iunii.) 
Hymnus. 

57. Salveto centies, * Salveto millies, * Flos para- 
disi! * Confirma debiles * Nos tibi supplices, * O Aloysi! 

Salveto lilium * Candens convallium, * O Aloysi! * 
Tu coeli gaudium, * Terrae delicium, * Flos paradisi! 

Tu princeps virginum * Et honor iuvenum, * Flos 
paradisi! * Candorem virgini, * Pudorem iuveni * Da, 
Aloysi! 

Inter sodalium * Coetus es omnium, * Flos paradisi! * 
Quod inter vallium * Spinas est lilium, * O Aloysi! 

Inter terrigenas * Mentis integritas, * Flos paradisi! * 
Te facit Angelum * Virtute coelitum, * O Aloysi! 

Fac Aloysios, * Culparum nescios, * Flos paradisi! * 
Sim Aloysius, * Culparum nescius, * O Aloysi! 

Fac, ut sim Angelus * Tibi simillimus, * O Aloysi! * 
Castum, purissimum * Fac me parthenium, * Flos pa- 
radisi ! | 

Deinde subditos * Nos tibi servulos, * Flos paradisi! * 
Castos et integros * Fac et angelicos, * O Aloysi! Amen. 


Litanise de S. Aloysio. 


Kyrie eleison. Fili Redemptor mundi 
Christe eleison. Deus, — Miserere no- 
Kyrie eleison. bis. 

Christe, audi nos. Spiritus Sancte Deus, — 
Christe, exaudi nos. Miserere nobis. 

Pater de coelis Deus, — | Sancta Trinitas, unus 


Miserere nobis. Deus, — Misererenobis. 


Sancta Maria, — Ora pro 
nobis. 

Sancta Dei Genitrix !, 

Sancta Virgo virginum, 

Sancte Aloysi, 

Beatae Virginis deliciae, 

Christo carissime, 

Iuvenis castissime, 

Iuvenis angelice, 

Iuvenis humillime, 

Contemptor divitiarum, 

Osor vanitatum, 

Irrisor honorum, 

Honor principum, 

Gemma nobilitatis, 

Flos innocentiae, 

Decus religionis, 


Mortificationis specu- 
]um, 

Perfectae ^ oboedientiae 
exemplar, 


Evangelicae paupertatis 
amator, 

Vas devotionis, 

Regularum cultor egre- 
gie, 

Salutis animarum zelator, 

Sacrae Eucharistiae fer- 
vens adorator, 


! Ora pro nobis. 


978 


Vitae evangelicae imi- 
tator !, 

Singularis S. Ignatii cul- 
tor, | 

Iuvenum decus et orna- 
mentum, 

Iuventutis studiosae pa- 
irone et exemplum, 
Propitius esto. — Parce 

nobis, Domine. 

Propitius esto. — Exaudi 
nos, Domine. 

À concupiscentia oculo- 
rum — Libera nos, 
Domine. 

A concupiscentia carnis? 

A superbia vitae 

Per intercessionem et 
merita sancti Aloysii 

Per angelicam ipsius 
puritatem 

Per ipsius sanctitatem 
et gloriam 

Peccatores, — Te roga- 
mus, audi nos. 

Agnus Dei, qui tollis pec- 
cata mundi, — Parce 
nobis, Domine. 


! Ora pro nobis. 
2 Libera nos, Domine. 

Agnus Dei, qui tollis pec- | Christe, audi nos. 
cata mundi, — Exaudi | Christe, exaudi nos. 


nos, Domine. Kyrie eleison. 

Agnus Dei, qui tollis pec- | Christe eleison. 
cala mundi, — Mise- , Kyrie eleison. 
rere nobis. 


Pater noster. Ave Maria. 


Ant. O quam pulchra est casta generatio cum 
claritate! Immortalis est enim memoria illius, quon- 
iam et apud Deum nota est et apud homines, et 
in perpetuum coronata triumphat. 

V. Iustus germinabit sicut lilium. 

R. Et florebit in aeternum ante Dominum. 


Oremus. Deus amator animarum castarum, de 
cuius munere venit, ut beatus Aloysius virginalem 
pudicitiam usque ad vitae exitum illabatam serva- 
verit: concede propitius, ut eius exemplo instructi 
et gratia tua adiuti, castitatem supra omnia bona 
aestimantes, tibi puris mentibus adhaereamus, et 
ita mundi corde aeternae gloriae tuae aspectu 
digni efficiamur. Per Christum Dominum nostrum. 
R. Amen. 


Modus eligendi S. Aloysium in patronum. 


Sancte Aloysi! Adolescens. vitae innocentia 
clarissime! Ego te hodie in singularem apud Deum 
advocatum et specialem studiorum meorum patro- 
num eligo firmiterque statuo, te tenero amore 
semper amare, honorem tuum in me aliisque fer- 

venter promovere, virtutes tuas, pietatem cum- 

primis, oboedientiam atque innocentiam quam stu- 
diosissime imitari. Suscipe me in clientem tuum, 
adsis mihi in omnibus tum corporis tum animae 
necessitatibus, praeserva me a peccandi periculis: 
fac me felici progressu sic in sacram scientiam 
incumbere, ut scientiam Sanctorum non neglegam, 
sed utraque instructus discam agnoscere et amare 
eum, qui est verae sapientiae fons et magister, 
lesum Christum Dominum nostrum. Amen. 


Alia oratio ad S. Aloysium. 


O Sancte Aloysi, angelica vita splendens! indi- 
gnissimus ego cliens tuus animae et corporis mei 
castitatem tibi singulariter committo. Te precor per 
angelicam tuam puritatem, ut Agno immaculato 
Christo Iesu et sanctissimae eius Matri, Virginum 
Virgini, me velis commendare, et me defendere ab 
omni letali peccato. Ne permittas, quaeso, ut im- 
puritatis macula unquam polluar; sed quando in 
tentatione me videris aut peccandi periculo, arceas 
a corde meo omnes cogitationes atque. affectus 
turpes; et excitando in me aeternitatis nec non Iesu 
Crucifixi memoriam, cordi meo sancti timoris in 
Deum sensa iugiter imprimas, atque divino me 
amore inflammes, ut imitando te in terra tecum 
merear Deo beate frui in coelo. Amen. 

Pater noster. Ave Maria. Gloria Patri '. 


! [nd. 100 d. s. i. d. 

Oratio Ecclesiae. 

Coelestium donorum distributor Deus, qui in 
angelico iuvene Aloysio miram vitae innocentiam 
pari cum poenitentia sociasti: eius meritis et pre- 
cibus concede, ut innocentem non secuti, poeni- 
tentem imitemur. Per Dominum nostrum Iesum 
Christum Filium tuum, qui tecum ete. R. Amen. 


16. In festo S. Ioannis Baptistae. 
(24 Iunii.) 
Hymnus Pauli Diaconi. 

58. Antra deserti teneris sub annis, * Civium turmas 
fugiens, petisti, * Ne levi saltem maculare vitam * Cri- 
mine posses. 

Praebuit hirtum tegimen camelus, * Artubus sacris 
strophium bidentes, * Cui latex haustum, sociata pastum * 
Mella locustis. ; 

Ceteri tantum cecinere vatum * Corde praesago iubar 
adfuturum, * Tu quidem mundi scelus auferentem * In- 
dice prodis. 

Non fuit vasti spatium per orbis * Sanctior quis- 
quam genitus loanne, * Qui nefas saecli meruit lavan- 
tem * Tingere lymphis. : | 

O nimis felix meritique celsi, * Nesciens labem nivei 
pudoris, * Praepotens martyr eremique cultor, * Maxime 
vatum! 

Nunc potens nostri meritis opimis * Pectoris duros 
lapides repelle, * Asperum planans iter, et reflexos * 
Dirige calles. 

Ut pius mundi Sator et Redemptor, * Mentibus 
culpae sine labe puris, * Rite dignetur veniens sacra- 
tos * Ponere gressus. 

Laudibus cives celebrent superni * Te, Deus simplex 
pariterque trine, * Supplices et nos veniam precamur, * 
Parce redemptis. Amen. 


Hymnus Missalis Andegavensis. 


59. Praecursorem summi Regis, * Et praeconem 
novae legis * Celebrat Ecclesia: * In hac luce tam fe- 
stiva * Gaude, Mater, et votiva * Deprome praeconia. 

Huius ortum veneremur, * Sed nec minus delecte- 
mur * In eius martyrio: * Totus mundus sit iucundus: * 
Nullus martyr huic secundus * Virtute vel praemio. 

Non harundo levitatis, * Sed columna firmitatis, * 
Nulla palpat crimina: * Sceribas tangit et doctores, * 
Vocans legis transgressores * Viperae genimina. 

Arguebat hic Herodem, * Nec terretur ab eodem, * 
Ligatus in carcere: * Fert iniuste iustus poenam, * Rem 
detestans tam obscoenam * Regis et adulterae. 

Nos ad laudem'tuam, Christe, * Praecursoris et Bap- 
tistae * Colimus sollemnia: * Tu nos ab hac mortis valle * 
Duc ad vitam recto calle * Per eius suffragia. Amen. 


Ant. loannes testimonium perhibuit veritati, 
ille erat lucerna ardens et lucens. 

V. Surrexit quasi ignis. 

R. Et verbum ipsius quasi facula ardebat. 


Oremus. Praesta, quaesumus omnipotens Deus, 
ut familia tua per viam salutis incedat: et beati 
Ioannis praecursoris hortamenta sectando, ad eum, 
quem praedixit, secura perveniat: Dominum nostrum 
lesum Christum Filium tuum. Amen. 


— 8383 — 


17. In festo SS. Apostolorum Petri et Pauli. 
(29 Iunii.) 
Sequentia. 

60. Duae vere sunt olivae, * Per quos plantae pri- 
mitivae * Nascuntur Ecclesiae: * Quibus Sion est com- 
pluta * Et coelesti delibuta * Roma rore gratiae. 

Isti Sion fundamenta, * Bases, tecta, fulcimenta, * 
Arcam portant foederis. * Petrus primus principatu, * 
Alter, Paulus, magistratu * Effulgent prae ceteris. 

Hi sunt summi bellatores, * Duces gregis et doc- 
tores, * Claves sanctuarii, * Cruces, trabes cypressinae, * 
Saga, pelles et cortinae, * Vectes Evangelii. 

Qui dum Romae docent mores, * Plantant fidem et 
errores * Excludunt gentilium; * Vincunt magos et Ne- 
ronis, * Nec abhorrent passionis * Et mortis supplicium. 

Ergo nos in Christo duce, * Tu in ense, tu in cruce, * 
Ardore martyrii * Nos ad crucem inflammetis, * Nobis 
coenam impetretis * Coelestis convivii. Amen. 

Ant. Gloriosi principes terrae quomodo in vita 
sua dilexerunt se, ita et in morte non sunt separati. 

V. In omnem terram exivit sonus eorum. 

R. Et in fines orbis terrae verba eorum. 


Oremus. Deus, qui hodiernam diem Apostolorum 
tuorum Petri et Pauli martyrio consecrasti: da Ec- 
clesiae tuae, eorum in omnibus sequi praeceptum, 
per quos religionis sumpsit exordium. 

Deus, cuius dextera beatum Petrum ambulantem 
in fluctibus, ne mergeretur, erexit et coapostolum 
eius Paulum tertio naufragantem de profundo pelagi 
liberavit: exaudi nos propitius et concede, ut am- 
borum meritis aeternitatis gloriam consequamur. 

. Pietate tua, quaesumus Domine, nostrorum solve 
vincula peccatorum, et intercedente beata semper- 
que Virgine Dei Genitrice Maria, cum beatis Apo- 
stolis tuis Petro et Paulo et omnibus Sanctis, nos 
famulos tuos et loca nostra in ommi sanctitate cu- 
stodi; omnes consanguinitate, affinitate ac familiari- 
tate nobis coniunctos a vitiis purga, virtutibus il- 
lustra; pacem et salutem nobis tribue, hostes visi- 
biles et invisibiles remove; carnalia desideria re- 
pelle; aérem salubrem indulge; amicis et inimicis 
nostris caritatem largire; Urbem tuam custodi; 
Pontifieem nostrum N. conserva; omnes Praelatos, 
principes, cunctumque populum christianum ab 
omni adversitate defende. Benedictio tua sit super 
nos semper, et omnibus fidelibus defunctis requiem 
aeternam concede. Per Christum Dominum nostrum. 
Amen !, 


Hymnus in honorem B. Petri, Principis Apostolorum. 


61. Si vis patronum quaerere, * Si vis potentem 
vindicem, * Quid iam moraris? Invoca * Apostolorum 
principem. | 

O: sancte coeli claviger, * Tu nos precando sub- 
leva; * Tu redde nobis pervia * Aulae supernae limina. 

Ut ipse multis poenitens * Culpam rigasti lacrimis, * 
Sic nostra tolli poscimus * Fletu perenni crimina. 

O sancte coeli claviger etc. 

Sicut fuisti ab Angelo * Tuis solutus vinculis, * Tu 

nos iniquis exue * Tot implicatos nexibus. 
O sancte coeli claviger etc. 


! Ind, 40 d. t. q.; 100 annorum et 100 quadragena- 
rum sabbatis (Leo XII). 

O firma Petra Ecclesiae, * Columna flecti nescia, * 

Da robur et constantiam, * Error fidem ne subruat. 
O sancte coeli claviger etc. 

Romam tuo qui sanguine * Olim sacrasti, protege; * 

In teque confidentibus * Praesta salutem gentibus. 
O sancte coeli claviger etc. 

Tu rem tuere publicam * Qui te colunt fidelium, * 

Ne laesa sit contagiis, * Ne scissa sit discordiis. 
O sancte coeli claviger etc. 

Quos hostis antiquus dolos * Instruxit in nos, de- 
strue; * Truces et iras comprime, * Ne clade nostra 
saeviat. 

O sancte coeli claviger etc. 

Contra furentis impetus * In morte vires suffice, * 

Ut et supremo vincere * Possimus in certamine. 
O sancte coeli claviger etc. 


Ant. Tu es pastor ovium, Princeps Apostolorum, 
tibi traditae sunt claves regni coelorum. 

V. Tu es Petrus. | 

R. Et super hanc petram aedificabo Ecclesiam 
meam. 


Oremus. Apostolicis nos, quaesumus Domine, 
beati Petri Apostoli tui attolle praesidiis, ut quanto 
fragiliores sumus, tanto eius intercessione validio- 
ribus auxiliis foveamur et iugiter apostolica de- 
fensione muniti nec succumbamus vitiis, nec oppri- 
mamur adversis. Per Christum Dominum nostrum. 
Amen !. 


! [nd. 100 d. semel quotidie; plenaria festis Cathedrae 
(18 Ian.) et Vineulorum (1 Aug.) S. Petri (Pius VI). 
Manuale Precum. Ed. 8. 25 

Responsorium in honorem S. Pauli Apostoli. 


62. Pressi malorum pondere * Adite Paulum sup- 

plices, * Qui certa largus desuper * Dabit salutis pignora. 

O grata coelo victima, * Doctorque amorque gen- 

tium, * O Paule, nos te vindicem, * Nos te patronum 
poscimus. 

Nam tu beato concitus * Divini amoris impetu, * 
Quos insecutor oderas, * Defensor inde amplecteris. 

O grata etc. 

Non te procellae et verbera, * Non vincla et ardor 
hostium, * Non dira mors deterruit, * Ne sancto ad- 
esses coetui. 

O grata etc. 

Amoris eia pristini * Ne sis, precamur, immemor, * 

Et nos supernae languidos * In spem reducas gratiae. 
O grata etc. 

Te destruantur auspice * Saevae inferorum machinae, * 

Et nostra templa publicis * Petita votis insonent. 
O grata etc. 

Te deprecante floreat * Ignara damni caritas, * Quam 

nulla turbent iurgia, * Nec ullus error sauciet. 
O grata etc. 

Quae terra cumque dicitur, * Iungatur uno foedere, 

Tuisque semper affluat * Salubre nectar litteris. 
O grata etc. 

Det velle nos, quod imperat, * Det posse summus 

Arbiter, * Ne fluctuantes horridae * Caligo noctis obruat. 
O grata etc. 


* 


Gloria Patri et Filio et Spiritui Sancto. 
O grata etc. 

Ant. Vas electionis est mihi iste, ut portet 
nomen meum coram gentibus et regibus et filiis 
Israel. 

V. Ora pro nobis, sancte Paule Apostole. 

R. Ut digni efficiamur promissionibus Christi. 


Oremus. Omnipotens sempiterne Deus, qui beato 
Apostolo tuo Paulo, quid faceret, ut impleretur 
Spiritu Sancto, divina miseratione praecepisti: eius 
dirigentibus monitis et suffragantibus meritis con- 
cede, ut servientes tibi in timore et tremore, coe- 
lestium donorum consolatione repleamur. Per Chri- 
stum Dominum nostrum. R. Amen! 


Oratio ad sanctos Apostolos. 


Benedictus sis, Domine, perennis fons bonorum 
omnium, qui sanctos Apostolos, Fili tui primo- 
genitos, ac primos evangelii praecones, Ecclesiaeque 
christianae columnas ac fundamenta, prae Sanctis 
omnibus delegisti, ut eorum salutaribus doctrinis 
el admirandis operibus fides catholica apud Iudaeos 
et Gentes totoque terrarum orbe diffunderetur; 
tuam maiestatem humillime rogantes accedimus, 
ut sicut super Apostolicae confessionis petram a 
te fundati, et per eosdem religionis nostrae prin- 
cipes ad fidei unitatem vocati, atque in Ecclesiae 
domo congregati manemus, ita non solum Apo- 
stolicam illorum doctrinam et traditionem firmis 
gratisque animis retineamus, verum etiam sanctam 


1 Ind. 100 d. s. q., plenaria festis Conversionis (25 Ian.) 
et Commemorationis (30 Iunii) S. Pauli (Pius VII). 
25 * 

eorum conversationem irreprehensibiliter vivendo 
sectemur, cumque christiana professione ardentem 
imprimis caritatem iugemque patientiam coniun- 
gamus. Per Christum Dominum nostrum. Amen. 

Intercedite pro nobis, sancti Christi Apostoli, 
praedicatores veritatis atque martyres, vestrisque 
precibus obtinete, ut catholicae fidei sinceritas, 
variis et peregrinis doctrinis exstinctis, in orbe re- 
floreseat, nosque terminis Apostolicae praedica- 
tionis atque traditionis innitentes, quae nostrae 
vocationi congruunt, sollicite praestemus, Christi 
amore et Ecclesiae unitate in omni vita antiquius 
nihil ducentes. Amen. 


I8. In festo S. Kiliani, Franconiae Apostoli, 
et Sociorum Martyrum. 


(8 Iulii.) 


Hymnus. 


63. Fons sapientiae, corona praesulum, * Dat te 
Kilianum patronum Francorum, * Cum viris clarissimis 
tuis consociis'* Inclytos flores Martyrum. 


Intellegentiae dono tu rutilas, * Ignotae patriae fidem 
tu praedicas, * Sicut Apostoli undique per terras, * 
- Salvas Francos idolatras. 


Lumen scientiae doctrinae coelicae * Confers Fran- 
coniae vitae catholicae; * Duci provinciae fidem Eccle- 
siae * Fontemque donas gratiae. 

Dono consilii incestum  prohibes, * Geylanam odii 


eaecat luxuries: * Baptistam ut saeva necat Herodias, * 
Trucidat et haec martyres. 

In fortitudinis dono martyrium * Subis dulcedinis ob 
iuge bravium; * Beatitudinis scandis imperium, * Gau- 
dens cum Rege omnium. 

Cogat te pietas divini Flaminis, * Fer nobis gratias 
paterni Numinis, * Ut pestilentias tantae formidinis * 
Christus tollat, fons luminis. 

Vitam hanc miseram timore Domini * Fac nobis per- 
viam tuo precamine; * Det nobis patriam felicis bravii * 
Deus aeterni gaudii. Amen. 


Ant. Omne, quod natum est ex Deo, vincit 
mundum, et haec est victoria, quae vincit mundum, 
fides nostra. 

V. Laetamini in Domino, et exsultate iusti. 

R. Et gloriamini omnes recti corde. 


Oremus. Deus, qui sanctorum Martyrum Kiliani 
el sociorum eius mentibus in passione constantiam 
inspirasti: concede propitius, ut sicut illi, devictis 
persecutoribus, a te coronari meruerunt, ita nos eo- 
rum interventione tua semper protectione laetemur. 
Per Dominum nostrum lesum Christum Filium 
tuum, qui tecum etc. R. Amen. 


19. In festo S. Udalrici Monachi. 
(11 Iulii.) 


Hymnus Santolii Viotorini. 


64. O pulchra acies, castraque fortia, * Quae spes, 
una fides, unus amor regit! * Omnes lege sub una, * 
Uno sub duce militant. 

Heu! Quantis rapiunt astra laboribus! * Pulsant 
perpetuis aethera questibus, * Per ieiunia longa * Vires 
corporis atterunt. 

Votis unanimes, vi quoque fletuum * Instant, et 
socias ingeminant preces, "* Et concordibus armis * Vim 
coelo simul inferunt. 

Haec vis grata Deo; sic amat optimus * Vinci per 
lacrimas, per gemitus Pater, * Sic duris reseratur * 
Coelum condicionibus. 

Fervent quando die cuncta tumultibus, * Altum turba 
silet; cetera dum tacent, * Hi per cantica rumpunt * 
Noctis longa silentia. 

Exercet vigiles continuus labor, * Incumbunt operi 
non resides manus; * Tellus culta colonis * Victum sup- 
peditat suis. 

Quin regina sui mens quoque subditur, * Rectoris- 
que studet nutibus obsequi, * Nil servat sibi iuris, * 
Capto liberior iugo. 

Aeternus sit honos ingenito Patri, * Sit par unigenae 
gloria Filio, * Sacri nexus amoris, * Laus compar tibi, 
Spiritus. Amen. 


Ant. Ponet desertum eius quasi delicias et soli- 
tudinem eius quasi hortum Domini. Gaudium et 
laetitia invenietur in ea, gratiarum actio et vox 
laudis. 


V. Benedicite sancti et humiles corde Domino. 
R. Laudate et superexaltate eum in saecula. 


Oremus. Deus, qui nos admones exemplo beati 
Udalriei temporalia despicere et ad aeterna festinare: 
da famulis tuis, ut, quae tibi placita cognovimus, 
ipso pro nobis intercedente implere valeamus. Per 
Dominum nostrum lesum Christum Filium tuum, 
qui tecum etc. R. Amen. 

20. In festo S. Vincentii a Paulo, 
omnium earitatis societatum Patroni. 
(24 Iulii.) 


Hymnus Breviarii Metensis. 


65. Qui mutare solet grandibus infima, * Omnes ex- 
superans, maximus omnium, * Vincenti, tenuem te Deus 
extulit, * Coeli coetibus inserens. 

Vili sub tuguri tegmine nasceris, * At splendor tene- 
bras excipiet breves: * Te complexa sinu, praesidium 
sibi * Nutrix pauperies parat. 

Ut promptam miseris ferre scias opem, * Duras, heu! 
pateris servitii vices: * Sed te, dum fidei subdis herum 
iugo, * Solvit compede veritas. 

Quantus nunc operum luce pates! tuis * Christi 
sponsa nitet culta laboribus: * Clero priscus honos, viva- 
que languidis * Exsurgit populis fides. 

Te montanus, inops, aeger et orphanus, * Te plebs 
tota suum iure vocat patrem: * Cunctis promptus ades, 
corpora sublevas, * Mentes concilias Deo. 

Regum consiliis iussus ades sacris, * Mentis certa 
tuae lumine consulunt: * Te nil tangit honos; at miseros 
ope, * Et regnum monitis iuvas. 

Quem flectunt inopes, maxima laus Patri: * Aegris 
unde salus, maxima Filio: * Blando qui recreas pectora 
flamine, * Par sit tibi laus, Spiritus. Amen. 


Ant. Tulit me Dominus, cum sequerer gregem, 
et dixit Dominus ad me: Vade, Propheta, ad po- 
pulum meum. 

V. Erat vir ille simplex et rectus. 

H. Ac timens Deum et recedens a malo. 

Oremus. Deus, qui ad evangelizandum pau- 
peribus et ecclesiastici ordinis decorem  promo- 
vendum, beatum Vincentium apostolica virtute ro- 
borasti: praesta quaesumus, ut cuius eximia merita 
veneramur, virtutum quoque instruamur exemplis. 

Deus, qui beato Vincentio divina quotidie cele- 
branti mysteria tribuisti, quod tractabat, imitari: 
eius nobis precibus indulge, ut immaculatam ho- 
stiam offerentes, ipsi quoque in holocaustum tibi 
acceptum transeamus. 

Quaesumus, omnipotens Deus, ut ad evangeli- 
zantem pauperibus Filium tuum imitandum, beati 
Vincentii, sicut exemplis provocemur, ita et patro- 
cinüis adiuvemur. Per eundem Christum Dominum 
nostrum. Amen. 


2]. In festo B. Bernardi Marchionis, 
Badeniae Patroni. 
(24 Iulii.) 
Hymnus Santoli Victorini. 


66. Non parta solo sanguine * Ornat Beatos pur- 
pura, * Sunt incruenta, quae suos * habent triumphos, 
proelia. 

Non iste flammas, non cruces, * Non sensit uncos 
pectines:; * Crudelis et durus sibi * Se morte lenta 
conficit. 

Si lictor illi defuit, * Si vincla, fustes, ungulae: * 
Parata pro Christo mori * Hoc supplet omne caritas. 

Corpus subegit castitas, * Et liberam mentem fides; * 
Amor supernis ignibus * Totam litavit hostiam. 

Venis apertis omnibus, * Qui vellet ultro erumpere, * 
Fraudatus optata via, * It fusus in fletum cruor. 

Da, Christe, sic nos vivere, * Discamus ut semper 
mori: * Da, post brevis vitae dies, * Vitae perennis gaudia. 

Fons sanctitatis, o Deus, * Aeterna iustorum quies, * 
Honor tibi, laus, gloria * Nunc et per omne saeculum. 
Amen. 


Ant. Qui confidunt in Domino, intellegent veri- 
tatem, et fideles in dilectione acquiescent illi; quon- 
iam donum et pax est electis eius. 


V. Sperent in te, qui noverunt nomen tuum. 
R. Quoniam non dereliquisti quaerentes te, 
Domine. 


Oremus. Deus, qui beatum Bernardum Con- 
fessorem tuum aeternitatis laurea decorasti: con- 
cede propitius, ut qui commemorationis eius festa 
percolimus, vitae quoque imitemur exempla. Per 
Dominum nostrum lesum Christum Filium qum, 
qui tecum etc. R. Amen. 


22. In festo S. Ignatii Confessoris. 
(31 Tulii.) 


Hymnus in SS. Sacerdotes. 


67. O sacerdotum veneranda iura! * Ceu vices Christi 
teneant, salutis * Arbitri claudunt, reserantque nobis * 
Atria coeli. 


Omne pendentes scelus in statera, * Cum reum sol- 
vunt, Deus ipse solvit: * Cum ligant sontem, Deus ipse 
sontis * Vincula nectit. 

Quam manus morbis adhibent peritas! * Cum secant 
semper pia dextra caedit; * Cum fovent, semper pia 
lenit ungens * Vulnera dextra. 

Verba dum promunt, populus fidelis * Excipit vocem, 
cupidus doceri: * Nempe divinae sacra verba legis * 
Mente recondunt. 

Irruens prompti cohibere fulmen, * Stant ab adverso, 
Dominumque placant, * Vindices in nos quoties ab alto * 
Depluit iras. - | 

Dum sacerdotes tua sacra tractant, * Christe, fac 
sacris, quibus applicasti, * Consonent mores; populique 
fiat * Forma sacerdos. 

Luminis splendor, Patris una Proles, * Christe, te 
pronus veneretur orbis: * Qui sacerdotes per amoris 
almi * Flamen inungis. Amen. 


Ant. Ignem veni mittere in terram: et quid 
volo, nisi ut accendatur ? 
V. Sperent in te, qui noverunt nomen tuum. 
. R. Quoniam non dereliquisti quaerentes te, 
Domine. 


Oremus. Deus, qui ad maiorem tui nominis 
gloriam propagandam, novo per beatum Ignatium 
subsidio militantem Ecclesiam 'roborasti: concede, 
ut eius auxilio et imitatione certantes in terris, 
coronari cum ipso mereamur in coelis. Per Do- 
minum nostrum lesum Christum Filium tuum, qui 
tecum etc. R. Amen. 


29. In festo S. Alphonsi de Ligorio. 
(2 Aug.) : 
Hymnus Saniolii Victorini in SS. Doctores. 


68. Vos succensa Deo splendida lumina, * Vos sal, 
nos homines quo sapimus Deum, * Aevum, puri animo, 
moribus integri * Quo condimur in alterum. 

Per vos Religio tutaque Veritas, * Per vos virgi- 
neis fulget honoribus: * Per vos Christus amat pandere 
divites * Thesauros sapientiae. 


Vestris unda fluit pura canalibus, * Christi floret 
ager, munda nitet seges, * Lac aptum pueris, et solidum 
viris * Cauti sufficitis cibum. 


Hi sunt, summe Deus, qui tibi militant; * Hi sunt, 
qui stabiles aedificant domos: * Una docta cohors arma 
tenet manu, * Muros construit altera. 


Vicistis stygias vos quibus haereses, * Haec nos ac- 
cipimus tela superstites, * His pugnamus adhuc, nec 
dubio exitu, * His armis quoque vincimus. 


Sit suprema tibi gloria, Veritas, * Quae per scripta 
Patrum, quando foris sonas, * Mentes interius mutas 
doces, simul * Et te cordibus inseris. Amen. 


Ant. Inveni David servum meum, oleo sancto 
meo unxi eum; manus enim mea auxiliabitur ei. 


V. Iustum deduxit Dominus per vias rectas. 
R. Et ostendit illi regnum Dei. 


Oremus. Deus, qui per beatum Alphonsum 
Mariam Confessorem tuum atque Pontificem, ani- 
marum zelo succensum, Ecclesiam tuam nova prole 
fecundasti: quaesumus, ut eius salutaribus monitis 
edocti et exemplis roborati ad te pervenire feliciter 
valeamus. Per Dominum nostrum Iesum Christum 
Filium tuum, qui tecum etc. R. Amen. 

24. In festo S. Dominici Confessoris. 
(4 Aug.) 


Hymnus. 


69. Hymnum novae laetitiae, * Dulci productum 
cantico, * Noster depromat hodie * Chorus sancto Do- 
minico. 

Vergente mundi vespere, * Novum sidus exoritur, * 
. Et clausis culpae carcere * Praeco salutis mittitur. 

Doctrinam evangelicam * Spargens per orbis car- 
dinem, * Pestem fugat haereticam, * Novum producens 
ordinem. 

Hic est fons ille modicus, * Crescens in flumen ma- 
ximum, * Qui mundo iam mirificus * Potum largitur 
optimum. 

Trino Deo et simplici * Laus, honor, virtus, gloria, * 
Qui nos prece Dominici * Ducat ad coeli gaudia. Amen. 


Hymnus alter. 


70. Novus athleta Domini * Collaudetur Dominicus, * 
Qui rem conformat nomini, * Vir factus evangelicus. 

Conservans sine macula * Virginitatis lilium, * Ar- 
debat quasi facula * Pro zelo pereuntium. 

Mundum calcans sub pedibus, * Manum misit ad 
fortia, * Nudus occurrens hostibus, * Christi suffultus 
gratia. l | 

Pugnat verbo, miraculis, * Missis per orbem fratri- 
bus, * Crebros adiungens sedulis * Fletus orationibus. 

Trino Deo et simplici * Laus, honor, virtus, gloria, * 
Qui nos prece Dominici * Ducat ad coeli gaudia. Amen. 


Ant. Pactum meum fuit cum eo vitae et pacis; 
et dedi ei timorem et timuit me, et a facie nominis 

mei pavebat. Lex veritatis fuit in ore eius, et 
iniquitas non est inventa in labiis eius. In pace 
et in aequitate ambulavit mecum, et multos avertit 
ab iniquitate. Labia enim sacerdotis custodient 
scientiam, et legem requirent ex ore eius, quia 
angelus Domini exercituum est. 

V. Natus est homo firmamentum gentis. 

Hh. Rector fratrum, stabilimentum populi. 


Oremus. Deus, qui Ecclesiam tuam beati Do- 
minici Confessoris tui illuminare dignatus es meritis 
et doctrinis: concede, ut eius intercessione tempo- 
ralibus non destituatur auxilii, et spiritualibus 
semper proficiat incrementis. Per Dominum nostrum. 
Iesum Christum Filium tuum, qui tecum etc. 
R. Amen. 


25. In festo S. Laurentii Martyris. 
(10 Aug.) 


Hymnus. 


41. Adest dies gloriosa, * Dies laeta et famosa, * 
Dies magni gaudii: * Diem istum consecravit * Sanguis 
sacer, qui manavit * Martyris Laurentii. 

In Romana Sede Christus * Hunc perfecit, quando 
Xystus * Papae locum tenuit. * Hic thesauros sibi 
datos * Dispergendo fecit gratos, * Nil sibi retinuit. 

Signo crucis caeci vident, * Multa signa foris nitent, * 
Crescit fides Domini. * Inter multos, qui vocantur, * Et 
baptismo consecrantur, * Domus est Hippolyti. 

Domus eius tota credit, * Quam pro Christo Caesar 
caedit * Dira per supplicia. * Post haec martyr est as- 
satus, * Et per ignem comprobatus, * Intrat coeli gaudia. 

Ad quem sua sancta prece * Nos mundatos culpae 
faece * Ducat Dei Filius, * Qui pro nobis fuit passus, * 
Et pro quo est igne assus * Levita Laurentius. Amen. 

Ant. In craticula te Deum non negavi, et ad 
ignem applicatus te Christum confessus sum: pro- 
basti cor meum et visitasti nocte; igne me exami- 
nasti, et non est inventa in me iniquitas. 

V. Dispersit, dedit pauperibus. 

R. Iustitia eius manet in saeculum saeculi. 


Oremus. Da nobis, quaesumus omnipotens Deus, 
vitiorum nostrorum flammas exstinguere, qui beato 
Laurentio tribuisti tormentorum suorum incendia 
superare. | 

Excita, Domine, in Ecclesia tua Spiritum, cui 
beatus Laurentius Levita servivit, ut eodem nos 
repleti studeamus amare, quod amavit, et opere 
exercere, quod docuit. Per Dominum nostrum 
Iesum Christum Filium tuum, qui tecum vivit et 
regnat in unitate eiusdem etc. R. Amen. 


26. In festo S. Bernardi, Doctoris Ecclesiae. 
(20 Aug.) 
Hymnus. 


72. Effulsit lux Ecclesiae, * Claritatis eximiae, * 
Christi conforma inclytus * Omni virtute praeditus. 
Dux viae vitae praevius, * Mysteriorum praescius, * 
Ducat nos per vitae viam * Ad supernorum regiam. 
Hic praeclarus est Bernardus, * Cuius odor velut 
nardus, * Cuius dulci fragrantia * Referta est Ecclesia. 
Hic organum conspicuum, * Eloquium mellifluum, * 
Per quem flumen vitae fluit, * Et in omnem terram pluit. 

O Patrone gloriose, * Lux et decor nostrae prosae, * 
Te invocantes respice * Laudesque dantes melice. | 

Tu fidelis veri testis, * In terris homo coelestis, * 
Vita fulgens angelica * Intras in regna coelica. 

Nunc cantico virgineo * In thalamo aethereo * Frueris 
cum virginibus, * Consertus coeli civibus. 

Ibi nobis haec implora, * Ut nos Christus in hac 
hora * Salvet, et nos vultu suo * Laetificet perpetuo. 

Sit laus sanctae Trinitati, * Atque trinae Unitati, * 
Voce et mente sedula * Per cuncta semper saecula. 
Amen. 


Ant. Spiritus Domini super me, propter quod 
.unxit me, evangelizare pauperibus misit me, sanare 
contritos corde. 

V. Amavit eum Dominus et ornavit eum. 
~ R. Stolam gloriae induit eum. 


Oremus. Deus, qui populo tuo aeternae salutis 
beatum Bernardum ministrum tribuisti: praesta, 
quaesumus, ut quem Doctorem vitae habuimus in 
terris, intercessorem habere mereamur in coelis. 
Per Dominum nostrum Iesum Christum Filium tuum, 
qui tecum etc. R. Amen. 


21. In festo S. Gebhardi, Episcopi Constant. 
(27 Aug.) 


Hymnus Santoli Victorini. 


78. lesu, sacerdotum decus, * In hac die, qua glo- 
ria * Sanctum coronas Praesulem, * Votis adesto sup- 
plicum. 

Sui probatus praemium * Amoris et pignus tui, * 
A Patre traditos tibi * Accepit agnos pascere. 

Hos novit, et praeit vocans * In tuta quemque 
pascua, * Victumque praebet: audiunt, * Sequuntur et 
vivunt oves. 

Quam sentit errantem iugis, * Hanc nocte quaerit 
ac die, * Et gaudet inventam suo * Portans ovili reddere. 

Arcet frementes bestias, * Lupi retundit impetus, * 
Dolosque fallit, vel mori * Caro paratus pro grege. 

Offert frequentem victimam * Cum plebe pastor in- 
nocens, * Secumque devotum gregem * Pius sacerdos 
immolat. 

Supreme Christe Pontifex, * Iugis tibi sit gloria, * 
Cum Patre cumque Spiritu * In sempiterna saecula. 
Amen. 


Ant. Pascite, qui in vobis est, gregem Dei, 
providentes non coacte, sed spontanee secundum 
Deum: neque turpis lucri gratia, sed voluntarie; 
neque ut dominantes in cleris, sed forma facti gregis 
ex animo. Et cum apparuerit Princeps pastorum, 
percipietis immarcescibilem gloriae coronam. 

V. Mementote praepositorum vestrorum, qui 
vobis locuti sunt verbum Dei. 

R. Quorum intuentes exitum conversationis, 
imitamini fidem. 


Oremus. Deus, qui populis tuis indulgentia con- 
sulis et amore dominaris, quique illis regendis vi- 
carios caritatis tuae praeficis ministros: da, quae- 
sumus, intercedente beato Gebhardo pontifice, Spiri- 
tum sapientiae, quibus praeesse dedisti Ecclesiae 
tuae, ut de profectu sanctarum ovium fiant gaudia 
aeterna pastorum. Per Christum Dominum no- 
strum. Amen. 

28. In festo S. Augustini, Doctoris Ecclesiae. 
(28 Aug.) 
Hymnus. 

74. De profundis tenebrarum * Mundo lumen exit 
clarum * Et scintillat hodie: * Olim quidem vas erroris, * 
Augustinus vas honoris * Datus est Ecclesiae. 

Verbo Dei dum oboedit, * Credit errans et accedit * 
Ad baptismi gratiam. * Quam imprimis tuebatur, * Verbis, 
scriptis exsecratur * Erroris fallaciam. 

Firmans fidem, formans mores, * Legis sacrae per- 
versores * Verbi necat gladio: * Obmutescit Fortunatus, * 
Cedunt Manes et Donatus * Tantae lucis radio. 

Salve gemma confessorum, * Lumen Christi, vox 
coelorum, * Tuba vitae, lux doctorum, * Praesul beatis- 
sime: * Qui te patrem venerantur, * Te doctore con- 
sequantur * Vitam, in qua gloriantur * Beatorum ani- 
mae. Amen. 

Hymnus alter. 

49. Magister orbis maxime, * Qui mente clara coeli- 
tus * Serutaris inscrutabile * Trini Dei mysterium. 

Ecclesiae sol splendide, * Ardore cuius igneo * Sol- 
vuntur imbres criminum, * Nubes fugantur haeresum. 

Scriptis refutas Arii, * Manetis orta dogmata, * Do- 
nati et atra schismata * Verbo potenti dissipas. 

Per te subactis hostibus * Christi triumphat gratia, * 
Et veritatis fulmine * Anguem Britannum conteris. 

Quaecumque monstra protulit * Orcus, quot inde pro- 
feret, * Libris repressa concident, * Quibus fides innititur. 

Te iure solitudines * Exuberantes monachis, * Et 
restituti praedicant * Normae priori clerici. 

Fove precantes, Trinitas, * Ex Patre Verbum, Ca- 
ritas, * Quos Patris ardor edidit, * Amoris auge fructi- 
bus. Amen. 

Manuale Precum. Ed. 8. 26 

Hymnus tertius. 


46. Magne pater Augustine, * Preces nostras sus- 
cipe, * Et per eas Conditori * Nos placare satage, * At- 
que rege gregem tuum, * Summum decus praesulum. 

Amatorem paupertatis * Te collaudant pauperes, * 
Assertorem veritatis * Amant veri iudices. * Frangis nobis 
favos mellis * De scripturis disserens. 


Quae obscura prius erant, * Nobis plana faciens, * 


Tu de verbis Salvatoris * Dulcem panem conficis, * Et 
propinas potum vitae * De psalmorum nectare. 

Tu de vita clericorum * Sanctam scribis regulam, * 
Quam qui amant et sequuntur, * Viam tenent regiam, * 
Atque tuo sancto ductu * Redeunt ad patriam. 

Regi regum salus, vita, * Decus et imperium, * Tri- 
nitati laus et honor * Sit per omne saeculum, * Qui con- 
cives nos adscribat * Supernorum civium. Amen. 


Ant. Ecce dedi verba mea in ore tuo, ecce 
constitui te super gentes et super regna, ut evel- 
las et destruas, et disperdas et dissipes, et aedi- 
fices et plantes. 

V. Viam veritatis elegi. 

R. Veritatem et salutare tuum dixi. 


Oremus. Adesto supplicationibus nostris, omni- 
potens Deus, et quibus fiduciam sperandae pietatis 
indulges, intercedente beato Augustino Confessore 
tuo atque Pontifice, consuetae misericordiae tribue 
benignus effectum. Per Dominum nostrum Iesum 
Christum Filium tuum, qui tecum ete. R. Amen. 

In honorem SS. Quattuor Doctorum. 
Sequentia. 


44. Sancti visu columbino * Et ascensu aquilino * 
Te, Christe lux, adeunt: * Hi prudentes sunt aurigae, * 
Currus Dei et quadrigae, * Plebem Christi subvehunt. 

Magne pater Augustine, * Legis amator divinae, * 
Lux fulgens Ecclesiae: * Fugas hostes, quos et feris, * 
Mittens tela, per quae teris * Inimicos gratiae. 

Arca legis, vas pigmenti, * Contra morbos vas un- 
guenti, * Gregori, os aureum: * Botrus Cypri gerens 
merum, * Quo gaudium mentis verum, * Os diffundens 
oleum. 

Ut Elias nulli parcens * Vir, Ambrosi, magnos ar- 
cens, * Obviando crimini: * Infans sanctum te testatur, * 
Idem monstrans dum clamatur * Torquens hostes lumini. 

Culpans culpas dum fugaris, * Antra petis, nec tur- 
baris, * Doctor Hieronyme: * Carnem domas ieiunando, * 
Studes legem declarando, * Interpretum maxime. 

Hi lucernae ad lucendum, * Nubes isti ad funden- 
dum * Nune rorem, nunc pluviam: * Sic per fidem nos 
perducant, * Nos praecedant et inducant * In beatam 
patriam. Amen. 


29. In festo S. Lamberti Episcopi Mart., 
Patroni urbis Friburgensis. 
(17 Sept.) 


Hymnus. 

78. Hymnos cantemus gratiae * Christo, qui Rex 
est gloriae, * Et martyris victoriam * Ducamus ad me- 
moriam. 

Adsunt sacra sollemnia, * Quibus docet Ecclesia, * 


Qua sit virtute praeditus * Lambertus martyr inclytus. 
26 * 

Invictus in certamine * Athleta Christi nomine * 
Fidem sinceram tenuit, * Et caritate micuit. 

Crimen Pippini prohibens, * Curam sollerter adhi- 
bens, * Incestas damnat nuptias, * Verae saluti noxias. 

Hine ut sumatur ultio, * Praesul datur supplicio: * 
Poenam suffert alacriter, * Quam placat causa iugiter. 

Deo Patri cum Filio * Et Spiritu sit unio, * Qui 
regnat in perpetuum * Et dat robur profectuum. Amen. 

Ant. Laetare et lauda Deum, civitas Fribur- 
gensis, de Patroni tui Lamberti praesentia, cuius 
reliquiis ditari meruisti. O amator castitatis, de- 
fensor veritatis, Christi Martyr et Sacerdos Lam- 
berte, pro nobis apud Deum intercede. 

V. Gloria et honore coronasti eum, Domine. 

R. Et constituisti eum super opera manuum 
tuarum. 


Oremus. Deus, qui nos beati Lamberti Martyris 
tui atque Pontificis annua sollemnitate laetificas: 
concede propitius, ut cuius natalitia colimus, de 
eiusdem etiam protectione gaudeamus. Per Do- 
minum nostrum Iesum Christum Filium tuum, qui 
lecum etc. R. Amen. 


90. In festo S. Landolini Martyris. 
(22 Sept.) 
Hymnus. 

79. Hac in die gloriemur, * Et devote veneremur * 
Landolini praemia: * Qui pro fide trucidatus, * Iam a 
Christo sublimatus * Residet in gloria. 

Transit rigor hiemalis, * Novus floret flos vernalis 
In salutem gentium: * Error cedit, sublimatur * Christi 
fides, augmentatur * Numerus fidelium. 


* 

Hostes sternit vis Samsonis, * Lampas lucet Ge- 
deonis, * Dum Sanctus occiditur: * Infideles cuncti cre- 
dunt, * Áegri clamant et accedunt, * Quibus salus red- 
ditur. 

Nos aegrotos prece sana, * Quos impugnat caro 
vana, * Mundus et daemonia: * Pater, dux Alamanno- 
rum, * Nos concives fac Sanctorum * In superna curia. 
Amen. 

Ant. Qui vicerit, dabo ei sedere mecum in 
throno meo, sicut et ego vici et sedi cum Patre 
meo in throno eius. 


V. Fortitudinem meam ad te custodiam. 
R. Quia Deus susceptor meus es. 


Oremus. Deus, pro cuius nomine beatus Lando- 
linus Martyr occubuit: praesta, quaesumus, ut ip- 
sius exemplo animas nostras in patientia possi- 
dentes, coronari cum ipso mereamur in coelis. Per 
Dominum nostrum lesum Christum Filium tuum, 
qui tecum etc. R. Amen. 


9]. In festo S. Michaelis Archangeli. 
(29 Sept.) 
Hymnus 8. Rhabani Mauri. 

80. Te splendor et virtus Patris, * Te vita, lesu, 
cordium, * Ab ore qui pendent tuo, * Laudamus inter 
Angelos. 

Tibi mille densa millium * Ducum corona militat: * 
Sed explicat victor crucem * Michael salutis signifer. 


Draconis hie dirum caput * In ima pellit tartara, * 
Ducemque cum rebellibus * Coelesti ab arce fulminat 

Contra ducem superbiae * Sequamur hune nos prin- 
cipem, * Ut detur ex Agni throno * Nobis corona gloriae. 

Patri simulque Filio,-* Tibique, Sancte Spiritus, * 
Sicut fuit, sit iugiter * Saeclum per omne gloria. Amen. 

Ant. Princeps gloriosissime, Michael Archan- 
gele, esto memor nostri; hiec et ubique semper 
precare pro nobis Filium Dei. 

V. In conspectu Angelorum psallam tibi, Deus 
meus. 

R. Adorabo ad templum sanctum tuum et con- 
fitebor nomini tuo.. 


Oremus. Deus, qui miro ordine Angelorum mini- 
steria hominumque dispensas: concede propitius, ut 
a quibus tibi ministrantibus in coelo semper assi- 
stitur, ab his in terra vita nostra muniatur. Per 
Christum Dominum nostrum. Amen! 


92. In festo SS. Angelorum Custodum. 
(2 Oct.) 
Hymnus S. Rhabani Mauri. 


81. Christe, sanctorum decus Angelorum, * Gentis 
humanae Sator et Redemptor, * Coelitum nobis tribuas 
beatas * Scandere sedes. 

Angelus pacis Michael in aedes * Coelitus nostras 
veniat, serenae * Auctor ut pacis lacrimosa in orcum * 
Bella releget. 

Angelus fortis Gabriel, ut hostes * Pellat antiquos, 
et amica coelo, * Quae triumphator statuit per orbem, * 
Templa revisat. | 


! [nd. 200 d. semel quotidie; plenaria semel in mense 
Pius VII). 

Angelus nostrae medicus salutis * Adsit e coelo 
Raphael, ut omnes * Sanet aegrotos, dubiosque vitae * 
Dirigat actus. 

Virgo, dux pacis, Genitrixque lucis, * Et sacer nobis 
chorus Angelorum * Semper assistat, simul et micantis * 
Regia coeli. 

Praestet hoc nobis Deitas beata * Patris ac Nati, 
pariterque Sancti * Spiritus, cuius resonat per omnem * 
Gloria mundum. Amen. 


Hymnus alter. 

82, Custodes hominum psallimus Angelos, * Naturae 
fragili quos Pater addidit * Coelestis comites, insidianti- 
bus * Ne succumberet hostibus. 

Nam quod corruerit proditor angelus, * Concessis 
merito pulsus honoribus, * Ardens invidia pellere nititur * 
Quos coelo Deus advocat. 

Huc custos igitur pervigil advola, * Avertens patria 
de tibi credita * Tam morbos animi, quam requiescere * 
Quidquid non sinit incolas. 

Sanctae sit Triadi laus pia iugiter * Cuius perpetuo 
numine machina * Triplex haec regitur, cuius in omnia * 
Regnat gloria saecula. Amen. 


Ant. Sunt administratorii spiritus, in ministe- 
rium missi propter eos, qui haereditatem capient 
salutis. 

V. Immittet Angelus Domini in circuitu timen- 
tium eum. 

R. Et eripiet eos. 


Orenus. Deus, qui miro ordine Angelorum mini- 
steria hominumque dispensas: concede propitius, ut 
a quibus tibi ministrantibus in coelo semper assi- 
stitur, ab his in terra vita nostra muniatur. 

Deus, qui ineffabili providentia sanctos Angelos 
tuos ad nostram custodiam mittere dignaris: largire 
supplicibus tuis, et eorum semper protectione de- 
fendi, et aeterna societate gaudere. Per Christum 
Dominum nostrum. Amen. 


99. In festo S. Francisci Seraphici. 
(4 Oct.) 


Hymnus. 

NJ. Crucis arma fulgentia * Vidit Franciscus dor- 
miens, * Christum dicentem audiens: * , Tua erunt haec 
omnia.“ 

Crucis ut ad supplicia * Christum Franciscus posi- 
tum * Videt et audit monitum: * „Haec sequere vestigia !“ 


Crucis vox hunc alloquitur, * Ter dicens: „Tu te 
praepara, * Vade, Francisce, repara * Domum meam, 
quae labitur.“ 

Crucis arbor eximia * Per os Francisci surgere * 
Apparens cogit fugere * Draconem et daemonia. 

Crucis haerens vestigiis * Crucis fructum consequi- 
tur, * Dum lesu carne pingitur * Et signatur insigniis. 


Crucis virtus et gratia * Nos consignet in frontibus, * 
In membris ct in sensibus * Pro perenni custodia. Amen. 


Hymnus alter. 


S4. Salve, pater paupertatis, * Miles mirae novitatis, * 
Summi regis signifer: * Hostes per te reprimuntur, * 
Atque vires largiuntur * Certanti viriliter. 

Te precamur, pater pie, * Ut in poena huius viae * 
Nos defendas iugiter: * Sisque nostri custos bonus, * 
Rector dulcis et patronus, * Nos regens salubriter. 

In tremendae hora mortis, * Dum aderit leo fortis, * 
Armatus ferociter: * Stes pro nobis praeparatus, * Ne 
nos ille desperatus * Captivet crudeliter. 

Sed & Christo tunc erepti * Per te simus et recepti * 
In coelo alacriter: * O praedulcis signifer, * Dulcem 
Iesum deprecare, * Ut cum Sanctis iugiter * Mereamur 
habitare. Amen. 


Ant. Quasi arcus refulgens inter nebulas glo- 

riae, et quasi sol radians effulsit ille in templo Dei. 
V. Signasti, Domine, servum tuum Franciscum. 
R. Signis redemptionis nostrae. 


Oremus. Domine Iesu Christe, qui frigescente 
mundo ad inflammandum corda nostra tui amoris 
igne, in carne beatissimi Francisci passionis tuae 
sacra stigmata renovasti: concede propitius, ut eius 
meritis et precibus crucem iugiter feramus et dignos 
fructus poenitentiae faciamus. Qui vivis et regnas 
cum Deo Patre in unitate Spiritus Sancti Deus per 
omnia saecula saeculorum. Amen. 


94. In festo S. Pelagii Martyris. 
(11 Oct.) 


Hymnus Santoli Victorini. 


85, Ex quo salus mortalium * Fluxit sacer Dei cruor, * 
Homo redemptus aemulum * Deo litavit sanguinem. 
Non iam Crucis Christi pudet, * Quin surgit ingens 
gloria, * Deum fateri mortuum, * Pro mortuo mori Deo. 
Hoc iste plenus spiritu * Ridet minas, ridet neces: * 
Tuaque fretus dextera * Tibi, Redemptor, militat. 
Parata spectans praemia, * Securus ad poenas volat: * 
Sic pugnat, ut speret mori * Et morte mortem vincere. 

Unus tot armatas manus * Stupente lassat iudice; * 
Et tortus ipsis qui cadit * Tortoribus fit fortior. 

Da, Christe, tanti militis * Aequare facta fortia: * 
Da sustinere pro tuo * Quodcumque durum nomine. 

Fortem coronans militem, * Iesu, tibi sit gloria, * 
Cum Patre cumque Spiritu * In sempiterna saecula. Amen. 


Ant. Usque ad mortem certa pro iustitia, et 
Deus expugnabit pro te inimicos tuos. 

V. Cantabo, Domine, fortitudinem tuam. 

R. Et exaltabo mane misericordiam tuam. 


Oremus. Praesta nobis, Domine, ut sicut beatus 
Martyr tuus Pelagius in flore iuventutis suae eer- 
tavit bonum certamen fidei et vitam aeternam ap- 
prehendit, ita et nos fortiter certantes in terris, cum 
ipso coronari mereamur in coelis. Per Dominum 
nostrum lesum Christum Filium tuum, qui te 
cum etc. R. Amen. 


95. In festo S. Galli Abbatis. 
(16 Oct.) 


Hymnus. 

86. Vita Sanctorum, via, spes salusque, * Christe, 
largitor probitatis atque * Conditor pacis, tibi voce, 
sensu * Pangimus hymnum. 

Qui tua sanctum pietate Gallum * Indicem lucis su- 
perae dedisti, * Eius ut docti monitis tenebras * Mente 
vitemus. 

Hic ad exemplum volucris canorae * Actibus sese 
prius excitavit, * Ut, quod ingessit vigor instruentis, * 
Vita probaret. 


— m 


Qui potens verbo, venerandus actu, * Semper aeternis 
inhians lucellis, * Plura virtutis meruit supernae * Signa 
patenter. 

Quaesumus, mundi Sator et Redemptor, * Ut sacris 
eius precibus tueri * Hanc velis plebem, tribuens, quod 
optat, * Corde benigno. 

Temporum pacem, fidei tenorem, * Languidis curam 
veniamque lapsis, * Omnibus praesta pariter beatae * 
Pignora vitae. 

Hoc Patris Proles, Pater hoc benignus, * Spiritus 
praesens hoc utrique compar, * Nunc et aeterno faciat 
manere * Tempore saecli. Amen. 


Ant. Sapientia direxit opera eorum; iter fe- 
cerunt per deserta, quae non habitabantur, et in 
locis desertis fixerunt casas. 

V. Cantabiles mihi erant iustificationes tuae. 

R. In loco peregrinationis meae. 


Oremus. Deus, innocentiae restitutor et amator, 
excita in tuorum cordibus servorum spiritum, quo 
tibi beatus Gallus Abbas servivit, ut eodem fervore 
concepto in tua semper benedictione laetemur. Per 
Dominum nostrum Iesum Christum Filium tuum, qui 
tecum etc. R. Amen. 


86. In festo Omnium Sanctorum. 
(1 Nov.) 
Hymnus. 

87. Placare, Christe, servulis, * Quibus Patris cle- 
mentiam * Tuae ad tribunal gratiae * Patrona Virgo 
postulat. 

Et vos beata, per novem * Distincta gyros, agmina, * 
Antiqua cum praesentibus, * Futura damna pellite. 

Apostoli cum Vatibus, * Apud severum Iudicem * 
Veris reorum fletibus * Exposcite indulgentiam. 

Vos purpurati Martyres, * Vos candidati praemio * 
Confessionis, exsules * Vocate nos in patriam. 

Chorea casta virginum, * Et quos eremus incolas 
'lransmisit astris, coelitum * Locate nos in sedibus. 

Auferte gentem perfidam * Credentium de finibus : * 
Ut unus omnes unicum * Ovile nos pastor regat. 

Deo Patri sit gloria, * Natoque Patris unico, * Sancto 
simul Paraclito * In sempiterna saecula. Amen. | 


* 


Ant. Fili Sanctorum sumus, et vitam illam ex- 
spectamus, quam Deus daturus est his, qui fidem 
suam nunquam mutant ab eo. 

V. Vox exsultationis et salutis. 

R. In tabernaculis iustorum. 


Oremus. Omnipotens sempiterne Deus, qui nos 
omnium Sanctorum tuorum merita sub una tribuisti 
celebritate venerari: quaesumus, ut desideratam 
nobis tuae propitiationis abundantiam multiplicatis 
intercessoribus largiaris. Per Christum Dominum 
nostrum. R. Amen. 


94. Iu festo S. Pirminii, Episcopi Meldensis, 
Alemanniae Apostoli. 
(8 Nov.) 


Hymnus. 
88. Gaude, felix Mater nostra, * Sancta Dei Eccle- 
sia, * Victor stat Pirminius, * Patrem quem nos colimus. 
Cuius odor dum fragrabat, * Omnes fide confor- 
tabat: * Movent verba, fulget vita, * Demonstrant 
miracula. 


= did. em 


Mox doctrina aurea * Splenduit provincia: * Sancti 
donum Spiritus * Dicunt omnes, coelitus. 

Cuncti tui proclamamus, * Hoc qui die te lauda- 
mus: * Sancte Praesul, nos tuere, * Duc ad fontem lucis 
verae. 

Praesta, Pater et patrone, * Praesta Fili, pastor 
bone, * Praesta, Spiritus amborum, * Medicinam pecca- 
torum. Amen. 


Ant. Laudemus viros gloriosos et parentes no- 
siros in generatione sua: quorum intuentes exitum, 
conversationis sequamur vestigia. 


V. Elegit eum Dominus sacerdotem sibi. 
R. Ad sacrificandum ei hostiam laudis. 


Oremus. Da, quaesumus omnipotens Deus, ut 
beati Pirminii Confessoris tui atque Pontificis vene- 
randa sollemnitas et devotionem nobis augeat et 
salutem. Per Dominum nostrum lesum Christum 
Filium tuum, qui tecum etc. R. Amen. 


98. In festo S. Caroli Borromaei, Archiepisc., 
Collegii theologici Friburgensis Patroni. 


(4 Nov.) 
Hymnus. 


89. Coeli cives, applaudite, * Et vos, fratres, con- 
cinite: * Patris nostri sollemnia * Anni reduxit orbita. 

Hine ergo psalmi resonent, * Hinc lectiones con- 
erepent, * Et hymnorum dulcisona * Multiplicentur 
cantica. 

Quod lingua foris personat, * Intus affectus sentiat, * 
Nec imitari pigeat, * Quod laudare mens approbat. 


— 414 — 


Hune post mundi pericula * Coeli suscepit curia, * 
Quem cum servis fidelibus * Tam coronavit Dominus. 

Conemur totis viribus, * Iungamus preces precibus, * 
Ut Caroli promeritis * Coeli fruamur gaudiis. 

Laudemus et nos Dominum, * Patrem et Patris Filium, * 
Sanctum quoque Paraclitum * Nunc et per omne saeculum. 
Amen. 

Hymnus Breviarii Coloniensis. 

90. Christe, pastorum caput atque princeps, * Prae- 
sulis festam venerata lucem, * Debitis supplex tua 
templa votis * Turba frequentat. 

Ille non vano tenuit tremendam * Spiritu sedem, 
proprio nec ausu: * Sed sacrum iussus, Domino vocante, * 
Sumpsit honorem. 

Strenuum bello pugilem superni * Chrismatis pleno 
tuus unxit intus * Spiritus cornu, posuitque sanctam * 
Pascere gentem. 

Fit gregis pastor, pater atque forma: * Laetus im- 
pendit sua, seque: servus * Omnium, curis gravis, omni- 
busque * Omnia factus. 

Pro reis orat, reficit gementes, * Erigit lapsos, tene- 
brasque pellit, * Fit potens verbo, docet alta, pravum * 
Conterit hostem. 

Fac, ut illius precibus iuvemur, * Christe; fac, Pa- 
irem, pariterque tecum * Spiritum iugi celebremus 
hymno * Omne per aevum. Amen. 


Ant. Adduxit Sacerdotes atque Levitas, et con- 
gregavit eos, dixitque ad eos: Sanctificamini, mun- 
date domum Domini Dei, et auferte immunditiam 
de sanctuario. 

V. Ipse est directus divinitus in poenitentiam 
gentis. 

R. Et in diebus peccatorum corroboravit pietatem. 

Oremus. Ecclesiam tuam, Domine, sancti Caroli 
Confessoris tui atque Pontificis continua protec- 
tione custodi, ut sicut illum pastoralis sollicitudo 
gloriosum reddidit, ita nos eius intercessio in tuo 
semper faciat amore ferventes. Per Dominum no- 
sirum Iesum Christum Filium tuum, qui tecum etc. 
R. Amen. 


Oremus. Domine Iesu Christe, Rex gloriae et 
splendor Sanctorum, gratias ingentes agimus tibi, 
qui tot praeclara lumina et ardentes quasi faces in 
Ecclesia collocasti: ut qui in domo tua vivunt et 
aliena luce indigent, Sanctorum tuorum monitis et 
exemplis illuminentur; qui inter alios confessores 
sanctum Carolum in cleri decus sublimasti, ut multis 
esset exemplo et patrocinio: da, nos eius precibus 
adiuvari, ut eum sanctis Sacerdotibus et Levitis 
tuis fidem Catholicam non solum corde et ore, sed 
et vita et opere confiteamur et praedicemus, utque 
scientes et facientes Domini voluntatem, in domo 
tua tamquam accensa luminaria undequaque splen- 
dere, et nomen tuum sanctum semper glorificare 
valeamus. Qui vivis et regnas in saecula saecu- 
lorum. Amen. ` 


39. In festo S. Elisabeth Viduae. 
(19 Nov.) 


Hymnus. 
91. O Elisabeth Regina, * Tota mente columbina, * 
Caritate reple bina * Mentis nostrae atria. 
Paupertatem elegisti, * Regnum mundi contempsisti, * 
Pro quo regnum Iesu Christi * Possides cum gloria. 

Sanctitate non pusilla, * Quamvis pauperum ancilla, * 
Vere mater tu es, illa * Quae potes ex gratia. 

Suscitatrix mortuorum, * Consolatrix miserorum, * 
Caeco nato oculorum * Lumen das propitia. 

O beata, o benigna, * Mater omni laude digna, 
Serva tuos et consigna * Sanctorum laetitia. 


* 


Nos consortes tuae sortis, * Fac, a poenis et a portis * 
Transeamus hora mortis * Ad aeterna gaudia. Amen. 


. Hymnus alter. 


92. Ave, gemma speciosa, * Mulierum sidus, rosa, * 
Ex regali stirpe nata, * Nunc in coelis coronata. 

Mundo licet viro data, * Christo tamen desponsata, * 
Utriusque sponsalia * Simul servas illibata. 

Saram sequens fide pia, * Rebeccam prudentia, * 
O dilecta, o beata, * Nostra esto advocata. 

Ut quantorum peccatorum * Veniam sic consequa- 
mur, * Quod tantorum post laborum * Finem tecum gra- 
diamur. Amen. 


Ant. Regnum mundi et omnem ornatum sae- 
culi contempsi propter amorem Domini mei Iesu 
Christi, . quem vidi, quem amavi, in quem credidi, 
quem dilexi. | 


V. Diffusa est gratia in labiis tuis. 
R. Propterea benedixit te Deus in aeternum. 


Oremus. 'Tuorum corda fidelium, Deus misera- 
tor, illustra, et beatae Elisabeth precibus gloriosis 
fac nos prospera mundi despicere et coelesti semper 
consolatione gaudere. Per Dominum nostrum Iesum 
Christum Filium tuum, qui tecum etc. R. Amen. 

40. In festo S. Conradi, Episc. Constant., 
Archidioecesis Friburg. Patroni. 
(26 Nov.) 


Hymnus Breviarii Constantiensis. 


98. Patrono nostro inclyto * Conradoque emerito * 
Cum canticis memoriae * Hymnum canamus gloriae. 

Qui ex magnatum genere * Natus, nutritus tenere, * 
Virtuti se implicuit, * Novum sidus emicuit. 

Qui praesulis officio * Promotus, exercitio * Pio in- 
stans regimini, * Iste confessor Domini. 

Praesul sua pauperibus * Dedit, templa muneribus * 
Replens, augebat meritum, * Deus, tuorum militum. 

Vivam vomit araneam * Sumptam, non laesus per 
eam, * Timore cibi vividi, * Ad coenam Agni providi. 

Conradus hinc miraculis * Clandestinis et patulis * 
Fulsit post vitae somnium * In aula nunc coelestium. 

Laus Patri, Nato, Flamini, * Qui Conradi precamine * 
In coelis donet grandia * Beata nobis gaudia. Amen. 


Sequentia. 


94. Gaude, mater nobilis, * Constans et immobilis, * 
Urbs clara Constantia : * Tui festa praesulis * Veneranda 
populis, * Colens cum laetitia. 

O sanctum Pontificem, * Qui transcendens apicem * 
Militantis curiae, * In coelesti patria * Regis subit atria * 
Triumphantis gloriae. 

Cuius beneficiis, * Signis et rodais * Ornatur Ec- 
clesia: * Nam caecis infunditur * Lumen, clausis red- 
ditur * Gressus cum fiducia. j 

O virtutum artifex, * O salutis opifex, * Christo 
nos concilia: * Actus nostros dirige, * Prece lapsos 
erige, * Poscens coeli gaudia. Amen. 

Manuale Precum. Ed. 3. 27 

Ant. Sacerdos et Pontifex et virtutum opifex, 
pastor bone in populo, ora pro nobis Dominum. 

V. Amavit eum Dominus et ornavit eum. - 

R. Stolam gloriae induit eum. 


Oremus. Sancti Patris nostri Conradi sollemnia 
celebrantes, te, Domine, suppliciter obsecramus, ut 
ipsum apud tuam clementiam sentiamus habere Patro- 
num, quem nobis tua gratia providisti salutis aeternae 
ministrum. Per Dominum nostrum Iesum Christum 
Filium tuum, qui tecum ete. R. Amen. 


4l. In festo B. Alberti Magni. 
(28 Nov.) 


Sequentia. 


95. Salve, alme vir, Albertus, * Vas electum, qui 
refertus * Dei sapientia. 

Vas infusum vena vitae, * Vas profundens vinum 
vitae, * Vas abundans gratia. 

Salve, lux et dux doctorum, * Malleus inimicorum * 
Conterens perfidiam. 

Tu decus theologorum, * Tu mundi philosophorum * 
Superas scientiam. 

Nunc in arce fulgens poli, * Pete, pater, tuae proli * 
Gratiae subsidium. 

Tu in polo, nos in solo: * Fac, ne belli vi vel dolo * 
Supplantemur hostium. Amen. 


Ant. In medio Ecclesiae aperuit os eius, et 
implevit eum Dominus Spiritu sapientiae et intel- 
lectus: stolam gloriae induit eum. 

V. Beatus homo, quem tu erudieris, Domine. 

R. Et de lege tua docueris eum. 

Oremus. Deus, qui nobis aeternae salutis beatum 
Albertum ministrum tribuisti: praesta, quaesumus, 
ut quem Doctorem vitae habuimus in terris, inter- 
cessorem habere mereamur in coelis. Per Dominum 
nostrum lesum Christum Filium tuum, qui tecum 
vivit et regnat etc. R. Amen. 


Oratio pro impetranda pace. 


Da pacem, Domine, in diebus nostris, quia non 
est alius, qui pugnet pro nobis, nisi tu, Deus noster. 

V. Fiat pax in virtute iua. 

R. Et abundantia in turribus tuis. 


Oremus. Deus, a quo sancta desideria, recta 
consilia et iusta sunt opera: da servis tuis illam, 
quam mundus dare non potest, pacem, ut et corda 
nostra mandatis tuis dedita, et hostium sublata for- 
midine, tempora sint tua protectione tranquilla. Per 
Christum Dominum nostrum. Amen. 


27* 


Pars VIII. 
Suffragia. 


l. Suffragia, quae ad vitam christianam 
spectant. 


Professio fidei catholicae. 


Ego N. N. firma fide credo et profiteor omnia 
et singula, quae continentur in symbolo fidei, quo 
sancta Romana Ecclesia utitur, videlicet: 

Credo in unum Deum, Patrem omnipotehtem, 
factorem coeli et terrae, visibilium omnium et in- 
visibilium. Et in unum Dominum Iesum Christum, 
Filium Dei unigenitum. Et ex Patre natum ante 
omnia saecula. Deum de Deo, lumen de lumine, 
Deum verum de Deo vero. Genitum, non factum, 
consubstantialem Patri: per quem omnia facta sunt. 
Qui propter nos homines, et propter nostram sa- 
lutem descendit de coelis. Et incarnatus est de 
Spiritu Sancto ex Maria Virgine: et homo factus 
est. Crucifixus etiam pro nobis sub Pontio Pilato, 
passus et sepultus est. Et resurrexit tertia die 
secundum scripturas. Et ascendit in coelum, sedet 
ad dexteram Patris. Et iterum venturus est cum 

gloria iudicare vivos et mortuos, cuius regni non 
erit finis. Et in Spiritum Sanctum, Dominum et 
Vivificantem, qui ex Patre Filioque procedit. Qui 
cum Patre et Filio simul adoratur et conglorifica- 
tur, qui locutus est per Prophetas. Et unam 
sanctam Catholicam et Apostolicam Ecclesiam. Con- 
fiteor unum baptisma in remissionem peccatorum. 
Et exspecto resurrectionem mortuorum et vitam 
venturi saeculi. Amen. 

Apostolicas et ecclesiasticas traditiones reli- 
quasque eiusdem Ecclesiae observationes et con- 
stitutiones firmissime admitto et amplector. 

Item sacram Scripturam, iuxta eundem sensum, 
quem tenuit et tenet sancta Mater Ecclesia, cuius 
est iudicare de vero sensu et interpretatione sacra- 
rum Scripturarum, admitto, nec eam unquam, nisi 
iuxta unanimem consensum Patrum, accipiam et 
interpretabor. 

Profiteor quoque, septem esse vere et proprie 
Sacramenta novae legis, a Iesu Christo Domino 
nostro instituta, atque ad salutem humani generis, 
licet non omnia singulis, necessaria: scilicet Baptis- 
mum, Confirmationem, Eucharistiam, Poenitentiam, 
extremam Unctionem, Ordinem et Matrimonium, 
ilaque gratiam conferre, et ex his Baptismum, 
Confirmationem et Ordinem sine sacrilegio reite- 
rari non posse. 

Receptos quoque et approbatos Ecclesiae Catho- 
licae Ritus, in supradictorum omnium sacramen- 
torum sollemni administratione, recipio et ad- 
mitto. 

Omnia et singula, quae de peccato originali et 
de iustificatione in sacrosancta Tridentina Synodo 
definita et declarata fuerunt, amplector et recipio. 

Profiteor pariter in Missa offerri Deo verum, 
proprium et propitiatorium Sacrificium, pro vivis 
et defunctis, atque in sanctissimo Eucharistiae 
sacramento esse vere, realiter et substantialiter 
Corpus et Sanguinem, una cum anima et divini- 
tate Domini nostri Iesu Christi, fierique conversio- 
nem totius substantiae panis in Corpus et totius 
substantiae vini in Sanguinem, quam conversionem 
Catholica Ecclesia transsubstantiationem appellat. 

Fateor etiam sub altera tantum specie, totum 
atque integrum Christum verumque sacramentum 
sumi. 

Constanter teneo Purgatorium esse animasque 
ibi detentas fidelium suffragiis iuvari. 

Similiter et Sanctos, una cum Christo regnantes, 
venerandos atque invocandos esse, eosque orationes 
Deo pro nobis offerre, atque eorum Reliquias esse 
venerandas. | 

Firmissime assero imagines Christi atque Dei- 
parae semper Virginis, nec non aliorum Sanctorum 
habendas et retinendas esse, atque iis debitum ho- 
norem et venerationem impertiendam. 

Indulgentiarum etiam potestatem a Christo in 
Ecclesia relictam fuisse, illarumque usum christiano 
populo maxime salutarem esse affirmo. 

Sanctam Catholicam et Apostolicam Romanam 
Ecclesiam omnium Ecclesiarum matrem et magi- 
stram agnosco, Romanoque Pontifici, beati Petri 

Apostolorum Principis successori ac Iesu Christi 
vicario, veram oboedientiam spondeo et iuro. 


Cetera item omnia, a sacris canonibus et oecu- 
menicis Conciliis, ac praecipue a sacrosancta Tri- 
dentina Synodo et ab oecumenico Concilio Vati- 
cano tradita, definita ac declarata, praesertim de 
Romani Pontificis Primatu et infallibili magisterio, 
indubitanter recipio atque profiteor; simulque con- 
traria omnia, atque haereses quascumque ab Ec- 
eclesia damnatas et reiectas et anathematizatas ego 
pariter damno, reicio et anathematizo. Hanc veram 
Catholicam fidem, extra quam nemo salvus esse 
potest, quam in praesenti sponte profiteor et vera- 
citer teneo, eandem integram et inviolatam, usque 
ad extremum vitae spiritum, constantissime (Deo 
adiuvante) retinere et confiteri, atque a meis sub- 
ditis vel illis, quorum cura ad me iu munere meo 
spectabit, teneri, doceri et praedicari, quantum in 
me erit, curaturum. Ego idem N. N. spondeo, 
voveo ac iuro; sic me Deus adiuvet et 
haec sancta Dei Evangelia. 


„In principio erat Verbum, et Verbum erat apud 
Deum, et Deus erat. Verbum.“ 


Pro vera fide precatio. 


Illumina cor meum, omnipotens Deus, ut verae 
Catholicaeque fidei luce perfundar, ac eam in Bap- 
tismo acceptam perpetuo servem: quoniam sine 
fide nemo tibi gratus, nemo iustus ac salvus esse 
potest. 

Concede mihi Catholicam veritatem firmo corde 
complecti ac ingenue profiteri, ut hane lucem nec 
homines nec daemones mihi unquam exstinguant. 
Credo in te Deum Patrem, Deum Filium, Deum 
Spiritum Sanctum, unam et individuam aeternam- 
que Trinitatem. Quod orthodoxae fidei consonum 
est, amplector et approbo: quod alienum et ad- 
versum, reicio atque damno. 

Novam religionem novaque dogmata (praesentes 
fidei, pestes, merasque Satanae praestigias) detestor 
et exsecror. 

Per omnia constanter adhaereo Ecclesiae, de 
qua Filius tuus dixit: Si quis Ecclesiam non au- 
dierit, sit tibi sicut ethnieus et publicanus. 

In illius Ecclesiae fide ac auctoritate prorsus 
acquiesco, quae sancta, Catholica et Romana est, 
columna et firmamentum veritatis, ut in fide et 
doctrina errare non possit, cum fidum rectorem ac 
infallibilem doctorem usque habeat Spiritum Sanctum. 

Tu vero, qui aeterna veritas Deus exsistis, Ca- 
tholicam hanc fidem in me confirmare et augere 
digneris, ut eiusmodi thesaurum ab omni errore 
integrum semper asservem, tantamque lucem tot 
saeculis in toto orbe fulgentem vita et opere, immo 
etiam, si sit opus, morte et sanguine te duce com- 
probem. Sic enim a Filio tuo sumus edocti: Om- 
nis, qui confitebitur me coram hominibus, confite- 
bor et ego eum coram Patre meo, qui in coelis est. 

Contra fidem hanc quidquid egero, dixero vel 
mecum statuero unquam, id modo et postea revo- 
catum in perpetuum volo. 


Conserva mihi, Deus, hanc voluntatem per Iesum 
Christum Dominum et iudicem nostrum. Amen. 


Pro vera spe oratio. 


In te, Domine, speravi, ac bonitati tuae con- 
fidam semper, benignissime Deus, qui sperantes in 
te nunquam deseris, sed illis gratiam hoc tempore 
et futurae vitae gloriam perpetuam polliceris. Da 
mihi, quaeso, Deus potens, Deus clemens, Deus 
patiens, qui manuum tuarum figmentum fragile 
cognoscis: da, inquam, sine desperatione et prae- 
sumptione tibi recte fidere, tuaque potentia et boni- 
tate in rebus omnibus niti, ac praesertim in rebus 
adversis a te, summo bono, constanter longani- 
miterque pendere et exspectare bona omnia, ma- 
xime vero spiritualia et aeterna, quae nobis dare 
disponis. 

In te, Domine, sperabo, qui es refugium meum, 
fortitudo mea et salus mea, quique non derelinquis 
nisi derelinquentem te, et a te fonte vivo fugien- 
tem. Non timebo igitur, sed firmiter in te sperabo, 
in te virtutem faciam, et inimici mel omnes ad 
nihilum redigentur. Si enim iu Deus pro nobis, 
quis contra nos? 


Auge in nobis veram et firmam fiduciam, cum 
qua saepe ad gratiae tuae thronum accedam, et 
promissam opem atque misericordiam tuam petam 
in auxilio opportuno et consequar. Per Iesum 
Christum Filium tuum Dominum nostrum. Amen. 

Oratio pro caritate consequenda. 


Diligam te, Domine, summum aeternumque bo- 
num, quemadmodum tu mandasti, et ego debeo: 
diligam, inquam, ex toto corde meo, ex tota anima 
mea, ex tota mente mea et ex tota fortitudine mea. 

Hoc autem ut fiat, ardeat in me, quaeso, ille 
caritatis ignis, quem ut in nobis accenderes, de 
coelo venisti, et Spiritum Sanctum, qui et ipse est 
caritas, credentium cordibus infudisti. 

Aufer a me caritatis venenum et malorum om- 
nium radicem, cupiditatem; pro qua cordi meo in- 
sere placentem tibi super omnia castae dilectionis 
affectum, ut tu in omnibus et super omnia, proxi- 
mus vero in te et propter te sincere nobis dili- 
gatur. 

Et quia primum et summum, sicut et alterum 
caritatis praeceptum tuum aeque necessarium est, 
habeat illud suam apud me vim et energiam, ut 
sicut tu iustissime postulas, ante omnia nobis ob- 
servetur. 

Sed opus est Spiritu tuo Sancto, qui caritatis 
legem inscribat cordibus nostris, ut te super omnia 
quaeramus, meditemur, loquamur, et in viis omni- 
bus tibi flagranti animo adhaereamus. 

Depelle autem, quae ab amore et cultu tuo 
persaepe nos remorantur, nec permitte fraternum 
amorem in nobis refrigescere, sed per amoris vin- 
culum nos velut eiusdem capitis et corporis membra 
colligatos tene, ut cum amicis et hostibus con- 
iunctissime vivamus, nec verbo et lingua tantum 


— 427 — 


sed etiam opere et veritate de omnibus bene me- 
reamur, Christique perfecte nos amantis exemplo 
magis magisque conformemur: per eundem Chri- 
stum Dominum nostrum. Amen. 


Pro impetrando timore Dei oratio. 


O me durum et praefractum! Quomodo adeo 
insensata es, anima mea, ut Deum et Dominum 
iuum nec ames, nec timeas, nec propter illius 
iustitiam et tuam ipsius iniustitiam pudore et ter- 
rore concutiaris! Vae mihi caeco et stupido, qui 
me et peccata mea non agnosco et Dei iudicia, quae 
sunt abyssus multa, non extimesco cum viro sancto, 
qui dixit: , Verebar omnia opera mea, sciens, quod 
non parceres delinquenti.“ Sed confige, Domine, 
timore tuo carnes meas, et spiritum compunctionis 
largire, u& cum timore et tremore serviam tibi, qui 
ignis consumens es, et ad cuius conspectum etiam 
Angeli contremiscunt. Aperi oculos meos, ut vi- 
deam et perhorrescam meas tenebras et sordes, 
meas miserias et poenas, quas meritus sum. Non 
homines, sed te timeam, qui potes animam et cor- 
pus mittere in gehennam, et iustitias ipsas in ser- 
vis tuis iudicas, unicuique secundum opera sua red- 
diturus. Discam sub potenti manu tua me humi- 
liare, sciam novissima mea providere, ac meam 
salutem cum timore et tremore operari non de- 
sinam. Tibi enim, Domine, iustitia, nobis autem 
confusio faciei debetur, qui a mandatis tuis ac 
iudiciis declinavimus. Deus, qui terribilis es et me- 
tuendus nimis, propitius esto mihi peccatori. Amen. 

Pro impetranda atque conservanda corporis et 
animae puritate oratio. 

O Fil Virginis, Iesu Christe, dilectissime ani- 
mae meae, cuius oculi contemplantur me omni 
loco: beati sane sunt mundo corde, vere beati, 
quoniam ipsi te videbunt; hoc est unicum votum 
meum et omne desiderium meum. 

Audivi dicentem Ecclesiasten tuum: Qui diligit 
cordis munditiam, propter gratiam labiorum suorum 
habebit amicum regem. Ideo ego eam diligo, ut 
tu. mihi, amantissime Domine, amicus sis, qui de- 
disti mihi gratiam, ut caperem verbum, quod non 
omnes capiunt: ut non nuberem, sed essem sicut 
Angelus Dei, sollicitus tantum de iis, quae Do- 
mini mei sunt: ut anima mea tota pulchra et sine 
macula et ruga audire aliquando mereatur: Veni, 
veni de Libano, soror mea, sponsa, veni, corona- 
beris. 

Sed quia scio, quoniam aliter non possum esse 
continens, nisi tu Deus des mihi, rogo te per vi- 
scera misericordiae tuae, custodi animam meam, 
quoniam sanctus sum, ut vitem occasiones malas 
et omnem conversationem pravam, et diligentissime 
sensus custodiam, ut ignem illum evadam, qui ad 
internecionem devorat, omnia eradicans genimina ; 
urat vero me ignis amoris tui, quem misisti in 
terram, et voluisti vehementer accendi. Amen. 


Alia in eundem flnem oratio. 


Domine Deus omnipotens, qui creasti animam 
meam ad similitudinem tuam, noli, quaeso, permit- 

tere, ut imaginem tuam unquam commaculem. Tu 
minaris interitum iis, qui violant sanctum templum 
tuum; corpus meum, o mi Deus, est templum tibi 
sacratum, in quo Spiritus Sanctus residet per gra- 
tiam suam, quodque lesus Christus toties sanctifi- 
cavit honorabili praesentia sua, se ipsum mihi com- 
munieando in sacra Synaxi. Noli ergo, mi Deus, 
in hoc templo tolerare abominationes illas, quas 
tanto horrore exsecraris, nec permitte puritatem. 
cordis aut corporis mei quavis ratione violari. 

Scio speciali gratia opus esse ad impetrandam 
et conservandam pretiosam hanc margaritam, atque 
ideo ad te confugio, Sponse castissime virginum. 
Quam multi ope gratiae tuae in terris vixerunt, 
velut Angeli in coelis! Non minus illi fragiles 
fuerunt, quam ego; non est igitur, cur fragilitas 
mea me deiciat, aut difficultates terreant, si non 
minus quam ipsis digneris vires addere infirmitati 
meae: quid enim non possim in eo, qui me con- 
fortat? l 

Da ergo mihi gratiam, ut tanta cura mihi in- 
vigilem, tantoque cum fervore precibus insistam, ut 
tentator, inimicus gloriae tuae meaeque salutis, 
nunquam aliquid contra me evincat. Fac, ut ita 
regam ac moderer imaginationem meam, ita custo- 
diam omnes sensus meos, ut tam sollicite declinem 
omnes occasiones, ita abhorream ab omni eo, quod 
puritatem labefactare possit, tamque tenerae hac 
in re sim conscientiae, ut nihil unquam in me 
tam excellentem ac delicatam virtutem possit ob- 
fuscare. 

O Domina et Mater mea, Maria! in fidem et 
signum meae subiectionis consecro tibi hodiernum 
diem et dono oculos meos, aures, linguam, cor ac 
totum me; itaque per hunc diem totus tuus sum 
integre; tu me defende, et posside tamquam tuum! 

Obsecro te, virginum castissima, per immaeula- 
tam tuam Conceptionem, ut mihi hodie fideliter 
assistas, ne quid mihi contra castitatem culpabiliter 
contingat. Flos castitatis, Dei Genitrix, intercede 
pro me! 

Per tuam sanctissimam Virginitatem, purissima 
Virgo Maria, emunda carnem et animam meam in 
nomine f Patris et T Fili et t Spiritus Sancti. 


Amen. 
Exercitium pietatis, 


ab Alexandro VII et Innocentio XI summe 
commendatum. l 


Adoro te, o Sanctissima Trinitas, Pater, Filius 
et Spiritus Sanctus, tres personae, unus et solus 
Deus! à 

Deicio me in abyssum mei nihili, sub conspectu 
divinae maiestatis tuae. 

Credo firmissime, paratus mille vitas profundere 
in contestationem omnium eorum, quae nobis in 
sacra Scriptura revelasti, et per Ecclesiam tuam 
credenda proposuisti. 

Omnem spem meam in te colloco, et quidquid 
possum habere boni, sive spiritualis sive corporalis, 
tam in hac quam in altera vita, id totum desidero, 
spero et volo solum consequi de manu tua, Deus 
meus, vita mea et unica spes mea. 

Consigno tibi hodie et in perpetuum corpus et 
animam meam, omnes potentias meas, memoriam, 
intellectum, voluntatem et omnes sensus meos. 

Protestor me non consentire neque consensu- 
rum unquam, quantum in me est, in ullam rem, 
quae fiat vel cum minima offensa tuae divinae 
maiestatis. 

Propono firmissime impendere omne esse meum, 
facultates ac vires meas ad servitium et gloriam 
tuam. 
.. Paratus sum suscipere quascumque adversitates, 
quas mihi paterna tua manus immiserit, ad dandum 
gustum beatissimo Cordi tuo. 

Vellem me totum, quantus sum, impendere et 
procurare, ut ab omnibus tibi serviatur, atque 
omnes homines te glorificent et ament Deum Crea- 
lorem suum. 

Gaudeo summe de tua aeterna felicitate, et ex- 
sulto de tua tam magna gloria in coelo et in terra. 

Gratias tibi ago infinitas pro innumeris bene- 
ficiis, quae mihi et toti mundo collata sunt, et in 
dies incessanter a benignissima tua providentia con- 
feruntur. 

Amo tuam infinitam bonitatem propter se ipsam 
ex toto affectu cordis et animae meae; et vellem, 
si possem, amare eo amore, quo te amant Angeli 
et homines iusti, cum quorum amore coniungo im- 
perfectissimum amorem meum. 

Offero divinae maiestati tuae, in unione meri- 
lorum passionis, vitae et mortis Christi, beatissimae 
semper Virginis et omnium Sanctorum, ex nunc 

pro semper omnia opera mea, pretiosissimo San- 
guine lesu Redemptoris nostri lota et involuta. 
Statuo omnino participem me facere, quantum 
possibile est, indulgentiarum per preces et actiones 
huius diei, et illas applicare per modum suffragii 
pro animabus purgatorii. 
Volo etiam omne illud, quod possum, offerre in 
poenitentiam et satisfactionem meorum peccatorum. 
Deus meus! cum tu sis infinite dignus omni 
amore et servitio, si quidem tu es, qui es: doleo 
ex toto corde de omnibus meis peccatis, illaque 
detestor super omnia mala, quia tibi Deo meo, quem 
super omnia amo, summopere displicent: peto hu- 
milime veniam, facioque firmissimum propositum, 
nunquam offendendi tuam bonitatem in aeternum. 
In tua vulnera me proicio, o Iesu! ibi me ab- 
sconde et defende, hodie et semper, donec mihi 
largiaris gratiam videndi te et amandi in aeternum. 
Amen. 


Oratio S. Thomae Aquinatis pro obtinendis 
virtutibus. 


O Deus omnipotens, omnia sciens, principio et 
fine carens, qui es virtutum donator et conservator 
et remunerator, digneris me stabilire solido fidei 
fundamento, et tueri inexpugnabili spei clypeo, 
atque decorare nuptiali caritatis vestimento. Da 
mihi per iustitiam tibi subesse, per prudentiam in- 
sidias diaboli cavere, per temperantiam medium 
tenere, per fortitudinem adversa patienter tolerare. 
Da bonum, quod habeo, non habentibus libenter 

impertiri; bonum, quod non habeo, ab habentibus 
humiliter quaerere; malum culpae, quod feci, vera- 
citer accusare; malum poenae, quod sustineo, aequa- 
nimiter ferre; bono proximi non invidere; de bonis 
tuis semper gratias agere; habitu, incessu et motu 
disciplinam semper servare; linguam a vaniloquio 
restringere; pedes a discursu cohibere; oculos a 
vago visu comprimere; aures a rumoribus separare ; 
vultum humiliter inclinare; mentem in coelestia 
levare; transitoria contemnere; te tantummodo desi- 
derare; carnem domare; conscientiam expurgare; 
sanctos honorare; te digne laudare; in bono pro- 
ficere et bonos actus fine sancto terminare. Planta 
in me, Domine, virtutes, ut circa sancta sim devo- 
tus, circa humana officia providus, circa usum pro- 
prii corporis nulli onerosus. Da mihi, Domine, 
ferventem contritionem, puram confessionem, perfec- 
tam satisfactionem. Ordinare me digneris intus per 
bonam vitam, ut faciam quod deceat, et quod mihi 
proficiat ad meritum et reliquis proximis ad ex- 
emplum. Da mihi, ut nunquam ea, quae fiunt in- 
sipienter, appetam, et quae fiunt acediose, fastidiam, 
ne contingat inchoanda ante tempus appe*tere aut 
inchoata ante consummationem deserere. Amen. 


Oratio S. Thomae Aquinatis ad vitam sapienter 
instituendam. 


(Quam Doctor Angelicus quotidie recitare solebat ante 
imaginem Christi.) 


Concede mihi, misericors Deus, quae tibi placita 


sunt, ardenter concupiscere, prudenter investigare, 
Manuale Precum. Ed. 8. 28 

veraciter agnoscere, et perfecte adimplere, ad laudem 
: et gloriam nominis tui. Ordina statum meum; et 
quod a me requiris ut faciam, tribue ui sciam; et 
da exsequi, sicut oportet, et expedit animae meae. 
Da mihi, Domine Deus meus, inter prospera et ad- 
versa non deficere, ut in illis non extollar et in 
istis non deprimar. De nullo gaudeam vel doleam, 
nisi quod ducat ad te vel abducat a te. Nulli 
placere appetam vel displicere timeam, nisi tibi. 
Vilescant mihi, Domine, omnia transitoria, et cara 
mihi sint omnia tua propter te, et tu Deus praeter 
omnia. Taedeat me gaudii, quod est sine te, nec 
aliud cupiam, quod est extra te. Delectet me, Do- 
mine, labor, qui est pro te; et taediosa sit mihi 
omnis quies, quae est sine te. Frequenter da mihi, 
Domine, cor ad te dirigere, et in defectione mea 
cum emendationis proposito dolendo pensare. Fac 
me, Domine Deus, oboedientem sine contradictione, 
pauperem sine defectione, castum sine corruptione, 
patientem sine murmuratione, humilem sine fictione, 
hilarem sine dissolutione, tristem sine deiectione, 
maturum sine gravitate, agilem sine levitate, timen- 
tem te sine desperatione, veracem sine duplicitate, 
operantem bona sine praesumptione, proximum 
corripere sine elatione, ipsum aedificare verbo et 
exemplo sine simulatione. Da mihi, Domine Deus, 
cor pervigil, quod nulla abducat a te curiosa cogi- 
tatio; da nobile, quod nulla deorsum trahat indigna 
affectio; da rectum, quod nulla seorsum obliquet 
sinistra intentio; da firmum, quod nulla frangat 
iribulatio; da liberum, quod nulla sibi vindicet 

violenta affectio. Largire mihi, Domine Deus meus, 
intellectum te cognoscentem, diligentiam te quae- 
rentem, sapientiam te invenientem, conversationem 
tibi placentem, perseverantiam fidenter te exspec- 
tantem, et fiduciam te finaliter amplectentem; tuis 
poenis hie affligi per poenitentiam, tuis beneficiis 
in via uti per gratiam, tuis gaudiis imprimis in 
patria perfrui per gloriam: qui vivis et regnas Deus 
per omnia saecula saeculorum. Amen 


Ad petendam victoriam de pravis inclinationibus 
oratio. 


Deus sancte, Pater misericordiarum , qui me 
creasti, ut in libertate filiorum tuorum tibi servirem: 
ne permitte, ut diutius subiectus sim legi probrosae 
mearum malarum passionum. Adiuva me, ut me 
expediam ex earum tristi servitute. Confirma me 
in certamine, quod mihi contra me ipsum est in- 
eundum. 

Tu nosti, Domine, infirmitatem meam, et robur 
adversariorum meorum mihi dominantium ; miseria- 
rum mearum testes ante oculos tuos habes. Quovis 
momento ira me abripit, inflat superbia, dolor de- 
icit, incontinentia periculis exponit, morosum ac 
tetricum ingenium aliis intolerabilem reddit, acedia 
ab impletione muneris retrahit, amor proprius, operi- 
bus etiam piis se immiscens, meliorem partem tibi 
debitam suffuratur. Qualis violentia, mi Deus ! qualis 


! Ind. 300 d. recitantibus ante lectionem vel studium 
(Leo XIII). 
28 * 

servitus animae aspirantis nihilominus ad tui amorem, 
tibique se totam tradere cupientis! 

Verum detestor et reprobo has omnes impoten- 
lis animi affectiones, doleoque, quod illis, utpote 
tibi summopere displicentibus, toties obsecutus fue- 
rim, tuamque infinitam bonitatem toties offenderim, 
quoties illis morem gessi. Absit, ut in posterum, 
quocumque etiam meo periculo et labore, tam peri- 
culosis suggestionibus obtemperem: quovis meliore 
modo illis resistam utpote fontibus omnium pecca- 
torum meorum. In nomine tuo, Deus, arma cor- 
ripam ad hostem hunc oppugnandum, quem tot 
alii, tua adiuti gratia, tanta cum gloria ac felicitate 
prostraverunt. In hoc quoque nomine tuo plenam 
de illis spero victoriam, per Dominum nostrum 
Iesum Christum, qui tecum vivit et regnat in sae- 
eula saeculorum. Amen. 


2. Suffragia, quae ad statum clericalem spectant. 


Oratio pro divina voluntate cognoscenda. 


Profiteor hodie coram te, Deus meus et Rex 
meus, iuravi et statui custodire iudicia iustitiae 
tuae; quamcumque viam mihi ostenderis, eligam: 
etiamsi difficilis sit, tu potens es; etiamsi humilis 
sit, tu sapiens es; etsi laboriosa, tu bonus es. 
Nemo potest venire ad te, nisi qui tollat crucem 
suam; impone mihi eam, quae placet maiestati 
tuae: tu enim es Dominus, nos servi: tu Pater, 
nos fili: tu Rex, nos subditi: tu denique Pastor 
es, nos oves. Fac, quaeso, ut audiam vocem tuam, 

et cognoscam eam, ut sequar te: qui enim non 
audit, non est ex ovibus tuis, neque ex electis 
tuis, qualem me esse confido, quodque me paratum 
sequi te non deseres, sed perduces, Pastor bone, 
ut pascuam inveniam, et vitam habeam et abun- 
dantius habeam in te, o vita mea et omne bonum 
meum. Amen. 
Alia oratio. 


Omnipotens aeterne Deus, qui hominem ideo 
creasti, ut tuam hic adimplens voluntatem, regni 
coelestis coronam iugi virtutum studio acquireret, 
ac tecum in aevum postmodum regnaret: ego, qui 
creatura tua sum, libens admodum ad hunc crea- 
tionis meae finem pertingerem. Unde quandoquidem 
in sancta tua Ecclesia varia sunt bene beateque 
vivendi genera, quae, licet diversimode, ad coelum 
perducant: obsecro te ex intimis praecordiis meis, 
indica mihi voluntatem tuam, meque ad istud vitae 
genus evoca, in quo salvari commodius valeam tibi- 
que quam optime famulari. Tui namque solius 
muneris est, vocare, ac mortalium quemque ad 
certum vitae statum destinare. Amen. 


Tertia oratio ad Christum. 


O Iesu amantissime, via vera ad vitam! ego 
sum puer parvulus et ignorans egressum et in- 
iroitum meum; tu vero, aeterna Patris sapientia, 
omnia nosti: quare me tibi promptum offero, ut 
sequar te, quocumque me vocaveris. Si me in mundo 
saecularem tibi servire vis: ecce me, servus tuus 
sum ego; si me clericum in Ecclesia tibi deservire 

cupis: ecce me, tantum tribue, ne a statu hoc 
degenerem vitam instituam. Ecce me paratum ad 
omnia: nec caro, nec mundus neque ea, quae in 
mundo sunt, a sequela tua me retardabunt. Id 
unum obsecro: vias tuas, Domine, demonstra mihi, 
et semitas tuas doce me, ut sciam voluntatem tuam, 
et absque errore illum vitae statum amplectar, in 
quo sanctius tibi serviam et salutem aeternam 
consequi merear. Qui vivis et regnas in saecula 
saeculorum. Amen. 


Oratio pro impetrandis idoneis Ecclesiae pastoribus. 


(In Feriis Quattuor Temporum dicenda.) 


O Pater misericordiarum et Deus totius conso- 
lationis, concede Ecclesiae tuae dignos- ministros, 
pastores secundum cor tuum, sacerdotes fideles et 
immaculatos. Messis multa est, operarii autem 
pauci. Rogamus ergo te, Domine: mitte operarios 
in messem tuam; operarios, quos ipse vocaveris, 
qui per ostium ingrediantur, qui in lege tua die 
ac nocte meditantes, quod legerint, credant; quod 
crediderint, doceant; quod docuerint, imitentur; qui 
scientia pura, fide vera et Spiritu Sancto pleni sint. 
Mitte pastores, qui te diligant, sicut Petrus et 
Ioannes dilexerunt te, qui gregem tuum ament, 
sicut tu, Pastor bone, amasti eum. 


Et si me quoque, indignum servum tuum, ad 
statum clericalem vocasti, fac vocationem in dies 
certiorem, omnibusque dotibus et virtutibus, quae 
fidelem sacerdotem ornare debent, me benigne 

instrue, ut in iustitia et sanctitate tibl serviam om- 
nibus diebus vitae meae. Eandem gratiam, quaoso 
Domine, benigne concede omnibus, qui hoc anni 
tempore sacris Ordinibus initiandi sunt, ut tanta 
gratia dignos se exhibeant in salutem animarum 
suarum, in commodum populi fidelis, in gaudium 
sanctae Matris Ecclesiae. 

Deus, qui ministrantibus et ieiunantibus disci- 
pulis segregari iussisti. Saulum et Barnabam in 
opus, ad quod assumpseras eos: adesto nunc Ec- 
clesiae tuae ieiunanti et oranti; et tu, qui corda 
nosti omnium, ostende, quos elegeris in ministe- 
rium. Per Christum Dominum nostrum. Amen. 


Oratio aspirantis ad statum clericalem. 


Domine Deus, Pater coelestis, qui me indignum 
servum tuum usque adhue misericordissime duxisti 
et ab innumerabilibus malis clementissime praeser- 
vasti: porrige mihi dexteram tuam paternam, ne 
aberrem de via, quam te duce ingressus sum. Con- 
forta me, ne sicut parvulus fluctnans mundanis 
agitatus desideriis gratiam, quam mihi dedisti, va- 
cuam reddam. Augeas, Domine, in me studium 
orationis et puritatis, solitudinis et mundi con- 
temptus, ad quod me inter varias huius saeculi 
illecebras trahens, vocationem meam ad statum 
clericalem mihi benignissime indicasti. Da mihi 
perfectam tui cognitionem et amorem sincerum, ut 
te totis viribus amans me ipsum derelinquam et 
tibi soli vivam. Infunde cordi meo spiritum poeni- 
tentiae, ut omnia peccata mea et neglegentias meas 

deplorare et vitam vocationi meae convenientem 
agere valeam. Tibi me totum commendo: sancti- 
fica me, Pater, ne superbia elatus laedam puritatem 
animae meae, nec indignum reddam cor meum 
mansione Filii tui, Domini nostri Iesu Christi, qui 
me miserum toties sanctissimo Corpore et Sanguine 
suo recreare dignatus est, cuiusque sacrificium tre- 
mendum suo tempore quotidie offerre intendo. Il- 
lumina intellectum meum, ut omnes vanas cogita- 
tiones devitans veritatem quaeram, firma et viva 
fide doctrinae tuae, quam Ecclesia tua sancta catho- 
lica universo mundo te rectore praedicat, adhaeream 
eamque verbo et opere profitear. Custodi me, Do- 
mine, ne acedia et gula corpus, prava locutione 
linguam, mala auditione aures, incauto aspectu 
oculos, levi ingressu pedes, peccaminosa attrecta- 
tione manus meas contaminem, quo minus indignior 
reddar, altari dilectissimi Filii tui incruento ad- 
stare, Sacramenta administrare, Evangelium annun- 
tiare et Nomen tuum sanctissimum in Ecclesia in- 
vocare. Doce me animae meae curam habere, ut 
possim aliquando curam suscipere aliorum, nec 
aliis exemplum impietatis praebens in Ecclesia tua 
ad destructionem ambulem. Fac me tibi servire 
in sanctitate et iustitia omnibus diebus, ut in sortem 
Fili tui electus toti mundo renuntiem, et mundo 
crucifixus, una cum omnibus, quas mihi creden- 
das proposuisti, animis ad vitam perveniam sem- 
piternam. Per eundem Christum Dominum nostrum. 
Amen. 

Oratio Clerici ad reparandam vocationem. 


Domine Deus, qui tulisti olim Levitas, ut servi- 
rent in tabernaculo tuo, et familiam Aaron, ut 
sacerdotio fungeretur tibi, et in nova lege vocasti 
ad sacrum ministerium tuum, quos Ipse voluisti: 
in tua solius potestate positum est eligere tibi 
ministros, quos volueris, et idoneos facere, quos 
elegeris. Neque enim quisquam potest ad ministe- 
rium tuum idoneus esse sine tuo Spiritu, nec tuum 
Spiritum accipere, nisi tu dederis ei. Unde nec 
quisquam licite sumit sibi honorem ministerii tui, 
sed qui vocatur a te tamquam Aaron. Quin et ipse 
Filius tuus unigenitus non semet ipsum clarificavit, 
ut Pontifex fieret, sed tu, Domine, qui locutus es 
ad eum: Filius meus es tu, ego hodie genui te. 

Quanto minus ergo semet ipsum clarificare ac 
in sortem hanc ingerere potest homo peccator, si 
tu non voces illum? Et quantis se periculis ex- 
ponet, si ipse currat, et tu non mittas eum? Haec 
scio, Domine, et confiteor tibi, quod non aliter in 
statum clericalem intrare et ad tuum ministerium 
accedere debuerim, quam a te vocatus, et spiritu 
vere ecclesiastico munitus, ac debita praeparatione 
dispositus, atque intentione fidelem tibi cultum prae- 
standi impulsus. Haec, inquam, scio et agnosco, 
et utinam, sicut non aliter ea fieri debuisse scio, 
ita nec aliter facta fuisse possem dicere! Tum 
fidenter cum sancto quodam servo tuo dicerem: 
Ego non sum turbatus, te Pastorem sequens. Nune 
autem timor iustus conturbat me, ne, si non in prae- 

dictis omnibus, certe in aliquibus multum defecerim. 
Verum quid aliud modo superest, quam ut contritus et 
humiliatus confugiam ad thronum tuae gratiae, et ge- 
mens dicam: Delicta iuventutis meae et ignorantias 
meas ne memineris, Domine, fac mecum secundum 
misericordiam tuam, et si forte secutus non sim vo- 
cationem tuam antecedentem, da propitius, ut sequar 
consequentem. Si spiritum ecclesiasticum in statum 
hunc ingrediens non habui, nunc illum misericorditer 
inspira, ut ipso intus operante, virtutes ac disposi- 
tiones illas, quas ad sacrarium tuum adferre ab initio 
debueram, iam vel sero adferam, et sanctitas, quae 
non praecessit, sequatur saltem. Si oculus meus non 
fuerit simplex, nec in cultum tui Nominis atque 
impletionem tuae voluntatis unice defixus, sed 
simul et fortassis praecipue in haec terrena de- 
pressus: tu, Domine, attolle illum et ad te solum 
intuendum converte, ut deinceps intentione pura 
serviam tibi non amplius in temporalem quaestum 
aut honorem, aut vitae huius commoditatem, sed 
in solam tuam gloriam et voluntatis tuae adimple- 
tionem intentus. Fac, ut quanto minus usque modo 
tibi servire et voluntatem tuam sequi contendi, 
tanto posthac impensius contendam et tandem eo de- 
veniam, ubi cum Angelis tibi ministrantibus perfecte 
serviam ac ministrem in saecula saeculorum. Amen. 


Pro obtinenda gratia ad implendas obligationes 
status clericalis. 


O amantissime et amabilissime Deus! qui solus 
es verum et summum bonum, quod beare ac satiare 

potest animas nostras: ie mihi elegi in portionem 
haereditatis meae, quando spectantibus Angelis et 
Ecclesia in clerum tuum adoptatus dixi: Dominus 
pars haereditatis meae et calicis mei, tu es, qui 
restitues haereditatem meam mihi. Te mihi elegi, 
quando capillos capitis mei resecandos obtuli, ut 
omnem luxum et vanitatem me abicere et superflua 
in pauperes dispertiri velle profiterer. Te mihi 
elegi, te Deum meum omnibus praetuli. Eligant 
filii hominum portiones, quas voluerint: alii divitias, 
alii honores, alii voluptates, alii alias vanitates et 
insanias falsas. Te unum ego elegi, te unum, Do- 
mine, requiram. Quid enim mihi est in coelo, et 
a te quid volui super terram, Deus cordis mei, et 
pars mea, Deus in aeternum?  Adhaereant illi 
perituris et inanibus bonis: mihi autem adhaerere 
Deo meo bonum est. Inhient illi thesauris con- 
gregandis super terram, et audiant vocem con- 
cupiscentiae suae: audiam ego, quid loquatur in me 
Dominus Deus meus, et auscultabo vocem ipsius 
per Apostolum suum monentis: habentes alimenta, 
et quibus tegamur, his contenti simus; et per se 
ipsum dicentis: quod superest, date eleemosynam. 
Da, Domine, huic voci tuae vocem virtutis, et im- 
prime illam cordi meo profundius, ut nunquam 
deleatur ex eo. Fac, obsecro, ut semper memi- 
nerim huius obligationis meae, et saepe ruminem, 
quid coram te et Angelis tuis clericalem statum 
ingrediens professus fuerim. 

Da etiam, ut quotidie, dum processurus sum ad 
psallendum aut ministrandum tibi, veste candida me 

induo, vel alium ea indutum cerno, memor sim 
ilius candoris animae, quem vestis illa denotat. 
Recogito, mi Deus, dum haec loquor, cum poeni- 
tudine cordis mei, quam foede vestem illam a te 
dealbatam et mihi in sacramento Baptismi imposi- 
tam criminum sordibus postea conspurcaverim et 
abominabilem in tuis oculis reddiderim. Sed tu, 
Domine Deus, miserator et misericors, iterum 
eluistà eam et dealbasti in Sanguine Agni. Ita 
quidem spero ei gratias ago Nomini tuo. Verum- 
tamen de propitiato peccato non sum sine metu: 
nescit enim homo, utrum amore an odio dignus 
sit. Et est generatio, quae sibi munda videtur, et 
tamen non est lota a sordibus suis. Quod si forte de 
generatione ista et ego sim, miserere mei, Deus meus, 
secundum magnam misericordiam tuam, et aperi ocu- 
los meos, ut videam iniquitatem meam: scelera mea 
et delicta ostende mihi. Percute etiam petram cordis 
mei potentiore gratia tua, ut fiat in fontem lacrimarum, 
quibus plorem praevaricationes meas die ac nocte. 

Sed praevenit, spero, hane precem meam mise- 
ricordia tua, et ab horrendis letalium peccatorum 
sordibus emundavit animam meam. Utinam et a 
leviorum culparum maculis expurgaret eam! his 
enim dedecoro eaim quotidie, ei non satis efficacibus 
poenitentiae fletibus eandem abluere studeo, nec 
vitiosas cupiditates et passiones, a quibus illae 
maculae asperguntur, exterminare laboro. Tu, Do- 
mine, si vis, potes et ab istis me mundare. Tu 
enim habes corda nostra in manu tua, et quocum- 
que volueris, inclinas ea. Inclina igitur cor meum; 


— 445 — 


Deus, in testimonia iua, et a pravis cupiditatibus 
ac passionibus expurga illud, ut deinceps in veste 
animae immaculata appaream ante faciem tuam et 
puras manus extendam ad miünistrandum tibi. 
Postulas etiam, o amantissime Deus, ut, quod 
gestalione cerei ardentis professus sum, adimpleam, 
lucendo scilicet coram hominibus, ut videant opera 
mea bona et inde sumant, quod imitentur. Quo- 
modo vero id faciam, nisi et ipse imitari studuero 
Dominum nostrum Iesum Christum, ut dicere pos- 
sim eum Apostolo tuo: imitatores mei estote, sicut 
et ego Christi? Ipse enim exemplum dedit nobis, 
ut, quemadmodum ipse fecit, ita et nos faciamus. 
Ipse est via, per quam ambulare, ipse vivendi re- 
gula, ad quam mores nostros dirigere omnes debemus. 
Fac igitur, mi Iesu, ut tibi assimiler intus et foris, 
ut in moribus meis homines videant et imitentur 
mores tuos, et ita per te veniant ad te, qui es via, 
veritas et vita, benedictus Deus in saecula. Amen. 


Oratio Clerici sola tonsura initiati. 


Domine lesu Christe, qui initiasti nobis viam 
novam et viventem per velamen, id est, carnem 
tuam in introitu Sanctorum: da leges tuas in corde 
meo, ei in mente mea superscribe eas, et iniqui- 
tatum mearum iam non recorderis amplius. In 
capite libri scriptum est de me, ut facerem volun- 
tatem tuam: Deus meus, volui et legem tuam in 
medio cordis mei; in quocumque enim loco fueris, 
Domine mi Rex, sive in morte sive in vita, ibi 
erit servus tuus. Scio, Deus meus, quod probes 

corda et simplicitatem diligas; unde et ego in 
simplicitate cordis mei laetus offero tibi me ipsum. 
Domine Deus patrum nostrorum, custodi in aeter- 
num hane voluntatem cordis mei, et semper in 
veneratione iui mens mea permaneat. Nunquam 
sit in me consilium discedendi a Deo vivo, nec te 
relinquam diligens hoc saeculum. Sanctifica me in 
veritate, ut sim sanctus corpore ei spiritu, utens 
hoc mundo tamquam non utens, et solummodo 
sollieitus, quomodo placeam tibi, ut sis portio mea 
in terra viventium. Amen. 


Oratio Clerici in minoribus Ordinibus constituti. 


Tu solus, Domine Iesu Christe, habes clavem 
David: aperis enim et nemo claudit, claudis et 
nemo aperit. Tu solus aperis sensum, ut intelle- 
gamus Scripturas. Tu solus in potestate imperas 
spiritibus immundis. Tu lux mundi, quam qui se- 
quitur, non ambulat in tenebris. Confice me zelo 
domus tuae, ut stans iugiter ad ostium tabernaculi, 
et observans custodias Domini nocte et die, pro- 
hibeam profanari templum gloriae tuae. Revela 
oculos meos, ut legam in libro legis Dei distincte 
et aperte ad intellegendum. Contere satanam sub 
pedibus meis velociter; et praesta, ut sic luceat 
lux mea coram hominibus, ut videant opera mea 
bona et glorificent Patrem meum, qui in coelis est. 
Amen. 

Oratio Subdiaconi. 

Domine Iesu Christe, qui sanctificari vis in iis, 

qui appropinquant tibi, mundari eos praecipis, qui 

ferunt vasa Domini, continentiamque eis inesse 
iubes: da, quod iubes, et iube, quod vis. Quis enim 
potest facere mundum de immundo conceptum se- 
mine? Nonne tu, qui solus es? Munda me ergo 
ab omni inquinamento carnis ac spiritus, ut per- 
fidam sanctificationem meam in timore Dei: non 
praesumam circumdare altare tuum aut tangere 
vasa, quae ad usum sanctuarii pertinent, nisi la- 
vero inter innocentes manus meas, et fulserint velut 
mundissimae manus meae; nequando irascaris in- 
dignatione contra me, et percutias me super teme- 
ritate. Qui vivis et regnas in saecula saeculorum. 
Amen. 
Oratio Diaconi. 


Domine lesu Christe, Sanctorum minister et 
tabernaculi veri, quod fixit Deus et non homo, qui, 
quos constituerent Apostoli tui super Leviticum 
opus, viros plenos Spiritu Sancto et sapientia eligi 
voluisti, et qui me non meis meritis intra eorundem 
Levitarum numerum dignatus es aggregare: da mihi 
et omnibus, qui tanto ministerio gloriantur, vigili 
sollicitudine pauperum tuorum curam habere, ut 
singulis, prout cuique opus est, dividantur bona tua: 
da Spiritum Sanctum ad robur, quibus commisisti 
consummandorum consortium sacramentorum: da 
habere mysterium fidei in conscientia pura, et cal- 
ceatos pedes in praeparatione Evangelii pacis, ut 
dignos nos facias in partem sortis Sanctorum in lu- 
mine. Qui vivis et regnas in saecula saeculorum, 
Amen. 

Oratio Presbyteri. 


Domine Iesu, Apostole et Pontifex confessionis 
nostrae, semper vivens ad interpellandum pro nobis, 
qui, cum essem parvulus in oculis meis, ex homini- 
bus assumpsisti me, et pro hominibus constituisti 
me in eis, quae sunt ad Deum, ut offeram dona et 
sacrificia pro peccatis, et condolere possim eis, qui 
ignorant et errant: emunda, quaeso, per Sanguinem 
tuum conscientiam meam ab operibus mortuis ad 
serviendum Deo viventi; et sanctifica me in veri- 
tate, ut sacrificia mea consumantur igne quotidie, 
et tibi confixus Cruci immoler ipse supra sacri- 
ficium. Fac, ut bonus sim dispensator multiformis 
gratiae Dei in membra tua; et concede, ut te clari- 
ficans super terram et opus consummans, quod de- 
disti mihi ut faciam, ubi es tu, et ego sim tecum, 
ut videam claritatem, quam dedit tibi Pater, qui 
dilexit te ante constitutionem mundi. Qui vivis et 
regnas in saecula saeculorum. Amen. 


Alia oratio Presbyteri. 


Gratias tibi ago, misericors Deus, quod me in- 
dignum peccatorem ad officium sacerdotale elegisti, 
meque medium inter te et populum fieri voluisti, 
ut tuam pro me peccatore et pro eodem populo tuo 
misericordiam exorarem. Certe angelicam puritatem 
et conversationem deberem habere ego peccator et 
impurus, cuius in manibus ad eloquiorum coelestium 
prolationem Corpus tuum, o Christe, de panis con- 
secratur materia. Adiuva me, Deus omnipotens, ut 

huie officio et statui meo ad tui Nominis laudem 
meamque et populi salutem praeesse et satisfacere 
valeam, quod tibi placitum, semper cogitem et in- 
tendam, aliis vita et exemplo praeluceam, honorem 
tuum animarumque profectum, quantum in me est, 
promoveam, orationi vigilanter vacem, tibi Deo meo 
ardenter et libenter deserviam, spirituique potius 
intendam quam carni. Da, bone lesu, ut corde et 
corpore mundus sim et pudicus in omni tempore, 
sim corde humilis, conversatione sanctus, tempora- 
lium contemptor facultatum et a terrenorum solli- 
citudine liber, quatenus tibi Deo meo expeditius 
vacem, atque sacramentalis panis sumptione dignior 
efficiar, ut in omnibus denique actionibus meis glori- 
ficeris, o Christe: qui vivis et regnas in saecula 
saeculorum. Amen. 

Omnipotens et misericors Deus, ad humilitatis 
meae preces benignus intende: et me famulum tuum, 
quem nullis suffragantibus meritis, sed immensa cle- 
meniiae tuae largitate coelestibus mysteriis servire 
tribuisti, dignum sacris altaribus fac ministrum, ut, 
quod mea voce depromitur, tua sanctificatione fir- 
metur. Per Dominum etc. 


Orationes dicendae, cum induuntur sacra 
paramenta. 


(Clericus, cum induit Swperpelliceum, dicere potest :) 


Induat me Dominus novum hominem, qui se- 
cundum Deum creatus est in iustitia et sanctitate 


veritatis. 
Manuale Precum. Ed. 3. 29 

(Subdiaconus ad T'unicellam :) 


Tuniea iucunditatis et indumento laetitiae in- 
duat me Dominus. 


(Diaconus ad Daimaticam :) 


Indue me, Domine, indumento salutis et vesti- 
mento laetitiae, et dalmatica iustitiae ecireumda me 
semper. 

(Convenit quoque, ut diaconus et subdiaconus lavent 
manus, antequam se sacris vestibus induant, et ut in- 
duendo paramenta recitent, in quantum ad eos pertinent, 
sequentes orationes pro sacerdote praescriptas.) 


(Cum lavat manus, dicat :) 
Da, Domine, virtutem manibus meis ad abster- 


gendam omnem maculam, ut sine pollutione mentis 
et corporis valeam tibi servire. 


(Ad Amictum, dum ponitur super caput, dicat:) 


Impone, Domine, capiti meo galeam salutis ad 
expugnandos diabolicos incursus. 


(Ad Albam, cum ea induitur :) 


Dealba me, Domine, et munda cor meum, ut in 
Sanguine Agni dealbatus gaudiis perfruar sempi- 
ternis. 

(Ad Ciíngulum, dum se cingit:) 

Praecinge me, Domine, cingulo puritatis, et ex- 
stingue in lumbis meis humorem libidinis, ut ma- 
neat in me virtus continentiae et castitatis. 


(Ad Manipulum, dum imponitur bracchio sinistro :) 
Merear, Domine, portare manipulum fletus et dolo- 
ris, u& cum exsultatione recipiam mercedem laboris. 

(Ad Stolam, dum imponitur collo :) 


Redde mihi, Domine, stolam immortalitatis, quam 
perdidi in praevaricatione primi parentis, et quam- 
vis indignus accedo ad tuum sacrum mysterium, 
merear iamen gaudium sempiternum. 


(Ad Casulam, cum assumitur :) 


Domine, qui dixisti: Iugum meum suave est, et 
onus meum leve, fac, ut istud portare sic valeam, 
quod consequar tuam gratiam. Amen. 


9. Suffragia pro aliis. 
Deprecatio pro omnium necessitatibus. 


Omnipotens sempiterne Deus, infirmitatem no- 
stram propitius respice, atque ad protegendum et 
salvandum nos dexteram tuae maiestatis extende. 
Gressus nostros dirige in via pacis, et sensus no- 
stros corrobora in mandatis tuis, ut te adiuvante 
vincamus antiqui hostis insidias, et ab infestalio- 
nibus eius liberi serviamus tibi in sanctitate et 
iustitia. Exstingue in nobis fomitem libidinis et 
omnia desideria terrena. Concede nobis Spiritus 
tui fervorem, amoris tui suavitatem, fraternae di- 
lectionis sinceritatem, in tentationibus fortitudinem, 
in adversis patientiam, in prosperis humilitatem, 
in ore veritatem, in opere stabilitatem, in moribus 
gravitatem. Adauge nobis fidem, spem et caritatem, 
ut in omne opus bonum parati perpetua tibi gra- 
tiarum actione placeamus. Miserere omnium, quos 
fecisti, Domine; et reple eos scientia ac fide tua, 

ut lauderis cum haereditate tua. Da omnibus fidem 
vivam et ardentissimum in te amorem.  Effunde 
misericordiam tuam in gentes, quae te non no- 
veruni: vindiea eas ab erroribus, et illumina corda 
illarum, ut te cognoscant et quem misisti, lesum 
Christum. Dissipa consilia impiorum, ne quidquam 
officiant regno tuo et propagationi gloriae tuae. 
Sanctifica Ecclesiam tuam, quam plantavit dextera 
iua: aufer ab ea omnia scandala, dissensiones et 
schismata, ut tandem aliquando fiat unum ovile et 
unus pastor. Da summo Pontifici nostro cunctis- 
que Praelatis, ut oves sibi commissas fideliter 
pascant fructu orationis, exemplo bonae conversa- 
tionis, verbo praedicationis, subsidio caritatis. Sit 
perpetua in illis oneris sibi impositi consideratio, 
et sacerdotio fungantur sine reprehensione.  Re- 
forma omnes ecclesiasticos Ordines, ut et ipsi lu- 
ceant coram hominibus, sitque in eis virtutum decus 
et splendor sanctitatis. Deduc omnes religiones. ad 
fervorem et perfectionem, in qua fuerunt institutae. 
Da superioribus zelum disciplinae, subditis oboedien- 
tiam, ut professione sua omnes digni inveniantur. 
Da praedicatoribus vocem virtutis, ut a ceno vitio- 
rum peccatores educant, et perducant ad timorem 
et amorem tuum. Illumina sapientia tua omnes 
reges ei principes cunctosque magistratus: ut sub- 
ditis sibi populis iustitiam fideliter administrent, 
pacem diligant, Ecclesiam venerentur, mandata tua 
custodiant et de hostibus sanctae fidei te protegente 
triumphent. Defende famulos tuos a fame, peste 
et bello, ab omni angustia et calamitate, et illos 

adiuva, quos affligi et tribulari permisisti, ut omnes 
sibi misericordiam tuam gaudeant adfuisse. Ne 
sinas eos labi, qui in periculo et occasione pec- 
eandi versantur, eosque conserva, quos gratiae tuae 
pretiosissimo munere locupletasti. Adesto agoni- 
zantibus, ut vera contritione purgati et amore tuo 
succensi diaboli insidias evadant et a damnatione 
perpetua liberentur. Memento tot miserabilium pec- 
catorum, qui in foveam peccati mortalis infeliciter 
lapsi sine ope tua inde emergere non possunt, et 
uberiorem da illis gratiam, ut surgant et resipiscant. 
Omnibus item inimicis nostris caritatem et dulce- 
dinem tuam benignus infunde, et libera nos a ma- 
lorum insidiis. Da illis, quos ego offendi aut scan- 
dalizavi, veniam peccatorum et veram emendationem. 
Omnes autem amicos et benefactores, consanguineos 
et affines nostros illustra gratia tua, succende amore 
tuo, ut te solum quaerant, te solum diligant omni- 
que tempore opera illorum plena inveniantur in 
oculis tuis. Custodi omnes mihi commissos et com- 
mendatos, et pro quibus orare debeo, praecipue vero 
N. et N.; rege et salva eos iuxta beneplacitum 
tuum, ut nemo ex illis pereat. Succurre omnibus, 
pro quibus me orare tu vis, et ego nescio. Protege 
servos tuos omnes, qui te maxime diligunt, quamvis 
eorum numerum et nomina ignorem: iustis autem 
tepidis et imperfectis auge fidem, spem, caritatem 
atque fervorem, ut ad culmen perfectionis cito per- 
veniant. Respice benignis oculis animas in purga- 
torio detentas, illas praesertim, quae suffragiis 
nostris maxime indigent, et da illis requiem sempi- 

ternam. Mei denique memento, omnium miserrimi 
et indignissimi, qui gratiae tuae auxilio tanto maiore 
prae ceteris indigeo, quanto infirmior sum et ad 
malum pronior. Exstingue in me omnia terrena 
desideria et ignem tui amoris accende. Posside me 
iugiter secundum beneplacitum tuum, ut te in omni- 
bus et ubique inveniam, donec per felicem mortem 
ad te merear pervenire. Amen. 


B. Petri Canisii formula precandi pro se 
et pro aliis. 


Exue me, Domine, veterem hominem, cum af- 
fectibus et ineclinationibus malis, quibus me ob- 
noxium esse nosti. [ndue me novum hominem, 
quem haec sancta requirit vocatio, ut de die in 
diem renover cum ardenti desiderio, constanti stu- 
dio in solidis virtutibus, quae mihi desunt, pro- 
ficiendi. Ne permitte me, Domine, graviter et peri- 
culose tentari, praesertim circa vocationis gratiam. 
Da in adversis animi fortitudinem ad resistendum 
et vincendum. Auge perseverantiae donum, ut us- 
que ad mortem tibi fidelis exsistam. Auge in me 
graliam, promissa vota rite praestandi, ut paupertas 
vere simplex et angelica castitas in me vigeant, 
nec minus interior quam exterior oboedientia me 
totum sibi vindicet tibique gratum, assiduum et per- 
fectum praebeat holocaustum. Amen. 

Miserere mei, Pater misericordiarum, quod tuam 
saepe offenderim maiestatem, tuis adhuc beneficiis 
ingratus, in cursu meae vocationis tepidus, veri 
timoris et amoris expers, nec sollicitus, ut ad tuam 


gloriam et meam salutem sincere omnia conferam. 
Aperias mihi oculos, quaeso, ut videam, et vires 
augeas, ut possim, voluntatem simul impellas, ut 
velim in via tua et in vocatione mea progressus 
debitos facere atque ad propositum mihi scopum 
recta contendere, nimirum mei ipsius et proximi 
salutem atque perfectionem semper impense pro- 
curando. Fiat in me et de me, ubicumque verser 
et quidquid patiar, voluntas tua bona, beneplacens 
et perfecta. Sanctificetur in me nomen tuum sanc- 
tum, ut bonae maiorum meorum exspectationi satis- 
faciam, ac particeps demum fiam iustorum omnium 
in coelesti patria triumphantium. Per Christum 
Dominum nostrum. Amen. 


Miserere nostrorum parentum et maiorum om- 
nium spiritualium. Fac, Domine, ut illi iuxta Spi- 
ritum tuum sapiant, et prudenter subditos regant, 
nosque vere oboedientes filios esse gaudeant. 


Miserere amicorum et patronorum nobis, tum in 
spiritualibus, tum in temporalibus rebus fideliter 
assistentium. Tuere eos ab omni malo, nec solum 
in vita, sed post mortem etiam, ut te pro nobis 
munificum sentiant remuneratorem. 


Miserere defunctorum fratrum et benefactorum 
et catholicorum omnium. Dona eis, Domine, in 
tenebris lucem, in poenis requiem et in regno tuo- 
beatitudinem sempiternam. Amen. 


Miserere fratrum in sua vocatione stantium, ut 
per te in recto virtutum cursu confirmentur. Mi- 
serere item nutantium atque claudicantium, ut 

potenti Spiritu tuo adiuti et consolidati neque: ad 
dexteram neque ad sinistram declinent. 


Miserere quoque lapsorum, ut desertores filii ex 
apostasiae statu resurgant, et priorem vocationis 
suae graliam agnoscant, tibique per veram poeni- 
tentiam reconcilientur. 


Miserere inimicorum et aperte vel occulte nos 
persequentium. Non illis hoc imputes in peccatum, 
sed illis gratiam tuam et resipiscentiam ac cari- 
tatem veram impertiaris. Per Christum Dominum 
nostrum. Amen. 


Miserere schismaticorum et haereticorum, ut ad 
Ecclesiae redeant unitatem, et relictis errorum um- 
bris Catholicae doctrinae lucem nobiscum fideliter 
amplectantur. 


Miserere peccatorum, qui mundo, carni, satanae 
potius, quam tibi Deo vero et vivo serviunt, et ad 
perpetuae mortis portas percurrunt. Converte illos, 
Domine, ad viam poenitentiae et mortuis vitam gra- 
tiae restitue, ne alioquin in peccatis suis morientes 
a tua gratia et gloria perpetuo separentur. Amen. 


Oratio pro Papa et Ecclesia. 
(lussu Leonis XIII Summi Pontificis edita.) 


V. Oremus pro Papa nostro N. Ave Maria (ter). 


Salve Regina, Mater misericordiae, vita, dulcedo 
et spes nostra, salve. Ad te clamamus exsules filii 
Evae, ad te suspiramus gementes et flentes in hac 
lacrimarum valle. Eia ergo, advocata nostra, illos 
tuos misericordes oculos ad nos converte, et Iesum, 

benedictum fructum ventris tui, nobis post hoc ex- 
silium ostende. O clemens, o pia, o dulcis Virgo 
Maria! 

V. Ora pro nobis, sancta Dei Genitrix. 

R. Ut digni efficiamur promissionibus Christi. 


Oremus. Deus, refugium nostrum et virtus, adesto 
piis Ecclesiae tuae precibus, auctor ipse pietatis, et 
praesta, ut intercedente gloriosa et immaculata sem- 
per Virgine Dei Genitrice Maria, beato Ioseph ac 
beatis Apostolis tuis Petro et Paulo et omnibus 
Sanctis, quod in praesentibus necessitatibus humiliter 
petimus, efficaciter consequamur. Per Christum Do- 
minum nostrum. Amen. 


Pro Reverendissimo Archiepiscopo. 


Ant. Sacerdotes tui, Domine, induant iustitiam, 
et sancti tui exsultent: propter David, servum tuum, 
non avertas faciem Christi tui. 

V. Veritas mea et misericordia mea cum ipso. 

R. Et in nomine meo exaltabitur cornu eius. 


Oremus. Deus, qui famuli tui N. humeris onus 
imposuisti ipsis angelicis spiritibus formidandum: 
da ei robur maioris auxilii, ut pondus illud ad con- 
summationem Sanctorum et in aedificationem Cor- 
poris Christi valeat, te adiuvante, sustinere. Per 
Christum Dominum nostrum. Amen. 


Pro superioribus. 


Omnipotens sempiterne Deus, qui facis mirabilia 
magna solus: praetende super famulos tuos, et super 
congregationem illis commissam Spiritum gratiae 


salutaris, et ut in veritate tibi complaceant, per- 
petuum eis rorem tuae benedictionis infunde. Per 
Christum Dominum nostrum. Amen. 


Pro sacerdotibus. 


Deus, qui Unigenitum tuum dedisti summum 
Sacerdotem eique ad sacrificandum tibi hostiam 
mundam sacerdotes ministros sociasti: quaesumus, 
ut omnes, qui vocatione tam sancta dignati sunt, 
altari tuo devote ministrent, et se ipsos hostiam 
vivam et sanctam offerre mereantur. Per Christum 
Dominum nostrum. Amen. 


Pro omni gradu Ecclesiae. 


Exaudi nos, Deus, humiliter deprecantes, ut, dif- 
fusa in singulos Ordines gratia tua, suum quisque 
ministerium fideliter adimpleat, et Ecclesia tua in 
omnium oculis gloriosa semper appareat. Per Chri- 
stum Dominum nostrum. Amen. 


Oratio S. Francisci Xaverii pro conversione 
infidelium. 


Aeterne rerum omnium effector, Deus, memento, 
abs te animas infidelium procreatas easque ad ima- 
ginem et similitudinem tuam conditas. Ecce, Do- 
mine, in opprobrium tuum his ipsis infernus im- 
pletur. Memento, Iesum Filium tuum pro illorum 
salute atrocissimam subiisse necem. Noli, quaeso 
Domine, ultra permittere, ut Filius tuus ab infideli- 
bus eontemnatur, sed precibus sanctorum virorum 
et Ecclesiae, sanctissimi Filii tui sponsae, placatus 

recordare misericordiae tuae, et oblitus idololatriae 
et infidelitatis eorum effice, ut ipsi quoque agno- 
scant aliquando, quem misisti, Dominum Iesum Chri- 
stum, qui est salus, vita et resurrectio nostra, per 
quem salvati et liberati sumus, cui sit gloria per 
infinita saecula saeculorum. Amen !. 


Pro congregatione et familia. 


Ant. Salvos nos fac, Domine Deus noster, et 
congrega nos de nationibus, ut confiteamur Nomini 
sancto tuo, et gloriemur in laude tua. 

V. Confitemini Domino, quoniam bonus. 

R. Quoniam in saeculum misericordia eius. 

V. Rogate, quae ad pacem sunt Ierusalem. 

R. Et abundantia diligentibus te. 


Oremus. Defende, quaesumus Domine, beata 
Maria semper Virgine intercedente, istam ab omni 
adversitate familiam, et toto corde tibi prostratam 
ab hostium propitius tuere clementer insidiis. 

Deus, largitor pacis et amator caritatis, da fa- 
mulis tuis veram cum tua voluntate concordiam, 
ut ab omnibus, quae nos pulsant, tentationibus 
liberemur. 

Quibus unus est Dominus, una fides, unum bap- 
tisma, una vocatio; inter eos, quaesumus, omni- 
potens Deus, eadem mens sit et mutua caritas, ut 
una omnibus sit in te et tecum in aeternum socie- 
tas. Per Christum Dominum nostrum. Amen. 


t Ind. 800 d. semel quotidie (Pius IX). 

Pro parentibus et consanguineis. 


Deus, qui nos parentibus plurimum honoris 
habere voluisti et pro eorum incolumitate pietatem 
tuam exorare: da, quaeso, parentibus nostris omni- 
busque fratribus, sororibus, consanguineis et affini- 
bus salutem et pacem; conserva eos in tuae sanctae 
religionis amore; ne reminiscaris eorum delicta, 
neque vindictam de eis sumas; tutos fac illos a 
corporis et animi perturbationibus, et uberem ipsis 
largire gratiam et benedictionem, ut, quae tuo in- 
imica sunt Nomini, respuentes propitium te semper 
experiantur et sentiant, qui omnium supremus es 
Pater. Per Christum Dominum nostrum. Amen. 


Pro amicis et benefactoribus. 


Concede, quaesumus Domine, famulis tuis, quibus 
dedisti in nos caritatem, indulgentiam peccatorum, 
consolationem vitae gubernationemque perpetuam, 
qua tibi fideliter servientes, ad tuam iugiter miseri- 
cordiam pervenire mereantur. 

Deus, qui caritatis dona per gratiam Sancti 
Spiritus fidelium cordibus infudisti: da famulis et 
famulabus tuis, pro quibus tuam deprecamur clemen- 
tiam, salutem mentis et corporis, ut te tota virtute 
diligant, et quae tibi sunt placita, tota dilectione 
perficiant. Per Christum Dominum nostrum. Amen. 


Pro inimicis. 

Deus, qui nobis praecepisti pro inimicis orare: 
dimitte, quaesumus, peccantibus in nos peccata sua, 
ut tibi reconciliati vera pace et caritate hie et in 
aeternum perfrui mereantur. 


us Wf = 


Domine sancte, Pater omnipotens, aeterne Deus, 
da nobis hunc caritatis affectum, ut bona pro malis 
reddere tuo incitemur exemplo et de inimicorum 
correctione cupiamus, non de ultione gaudere. Per 
Christum Dominum nostrum. Amen. 


Pro tentatis et tribulatis. 


Deus, qui iustificas impium et non vis mortem 
peccatoris, maiestatem tuam suppliciter deprecamur, 
ut famulos tuos de tua misericordia confidentes 
coelesti protegas benignus auxilio et assidua pro- 
tectione conserves, ut tibi iugiter famulentur et 
nullis tentationibus a te separentur. 

Omnipotens sempiterne Deus, moestorum con- 
solatio et laborantium fortitudo, perveniant ad te 
preces de quacumque tribulatione clamantium, ut 
omnes sibi in necessitatibus suis misericordiam 
tuam gaudeant adfuisse. Per Christum Dominum 
nostrum. Amen. 


Oratio pro infirmis. 


Ant. Salus populi ego sum, dicit Dominus: de 
quacumque tribulatione clamaverint ad me, exaudiam 
eos: et ero illorum Dominus in perpetuum. 

V. Ad te, Domine, levavi animam meam. 

R. Deus meus, in te confido, non erubescam. 


V. Angelis suis Deus mandavit de te. 
R. Ut custodiant te in omnibus viis tuis. 


Oremus. Omnipotens sempiterne Deus, salus 
aeterna credentium, exaudi nos pro famulis tuis 

infirmis, pro quibus misericordiae tuae imploramus 
auxilium, ut reddita sibi sanitate, gratiarum tibi in 
Ecclesia tua referant actiones. Per Christum Do- 
minum nostrum. Amen. 


Pro inflrmo morti proximo. 


Omnipotens et misericors Deus, qui. humano 
generi et salutis remedia et vitae aeternae munera 
contulisti: respice propitius famulum tuum infirmi- 
tate corporis laborantem, et animam refove, quam 
creasti, ut in hora exitus illius absque peccati ma- 
cula tibi Creatori suo per manus sanctorum An- 
gelorum repraesentari mereatur. 


Domine Iesu Christe, clementiam tuam humi- 
liter imploramus per ilam animae tuae tristitiam 
usque ad mortem, et per agoniam, quam instante 
passione pertulisti, quando factus est sudor tuus 
sicut. guttae sanguinis decurrentis in terram: suc- 
curre famulo tuo in agone mortis constituto; tuere 
eum in hac hora contra diabolicos incursus; libera 
eum a mortis imminentis terroribus, et de pecca- 
torum suorum conscientia formidantem, fac eum 
de misericordiae tuae immensa largitate securum, 
qui vivis et regnas in saecula saeculorum. Amen. 


Oratio pro quacumque necessitate. 


Deus, refugium nostrum et virtus, adesto piis 
Ecclesiae tuae precibus, auctor ipse pietatis, et 
praesta, ut quod fideliter petimus, efficaciter con- 
sequamur. Per Christum Dominum nostrum. Amen. 

Pro fidelibus defunctis. 


Psalm. 129 „De profundis“ (p. 89). 
. À porta inferi. 

Erue, Domine, animam eius. 
Requiescat in pace. 

Amen. 

Domine, exaudi orationem meam. 
Et clamor meus ad te veniat. 
Dominus vobiscum. 

Et cum spiritu tuo. 


TOS RW I 


Oremus. Absolve, quaesumus Domine, animam 
famuli tui N., ut defunctus saeculo tibi vivat, et 
quae per fragilitatem carnis humana conversatione 
commisit, tua venia misericordissimae pietatis ab- 
sterge. Per Christum Dominum nostrum. Amen. 


(In die tertio, septimo et trigesimo depositionis defuncti:) 


Quaesumus Domine, ut animae famuli tui N., 
euius depositionis diem tertium (vel: septimum, 
vel: trigesimum) commemoramus, Sanctorum atque 
electorum tuorum largiri digneris consortium, et 
rorem misericordiae tuae perennem infundas. Per 
Christum Dominum nostrum. Amen. 


(Pro defuncto episcopo vel sacerdote :) 


Deus, qui inter apostolicos Sacerdotes famulum 
tuum N. pontificali (seu: sacerdotali) fecisti dignitate 
vigere: praesta, quaesumus, ut eorum quoque per- 
petuo aggregetur consortio. Per Christum Dominum 
nostrum. Amen. 

(Pro defunctis fratribus, propinquis et benefactoribus :) 


Deus, veniae largitor et humanae salutis ama- 
tor, quaesumus clementiam tuam, ut nostrae con- 
gregationis fratres, propinquos et benefactores, qui 
ex hoc saeculo transierunt, beata Maria semper 
Virgine intercedente, cum omnibus Sanctis tuis, ad 
perpetuae beatitudinis consortium pervenire con- 
cedas. Per Christum Dominum nostrum. Amen. 


(Pro omnibus fidelibus defunctis :) 


Fidelium Deus omnium Conditor et Redemptor, 
animabus famulorum famularumque tuarum remis- 
sionem cunctorum tribue peccatorum, ut indulgen- 
tiam, quam semper optaverunt, piis supplicationi- 
bus consequantur. Qui vivis et regnas in saecula 
saeculorum. R. Amen. 

V. Requiem aeternam dona eis, Domine. 

R. Et lux perpetua luceat eis. 

V. Requiescant in pace. 

R. Amen. 


Appendix. 


De S. Ordinibus conferendis. 


I. De Clerico faciendo. 


(Clerieus fieri potest etiam extra Missarum sollemnia 
quocumque die, hora et loco.) 

(Quilibet Ordinandorum habere debet suum Super- 
pelliceum super brachium sinistrum, et candelam in 
manu dextra. Et vocantur omnes "Tonsurandi nomi- 
natim ! et singillatim per Notarium, et quilibet respondet : 
Adsum.) 

" (Quibus ante altare coram Pontifice in faldistorio 
sedente genuflexis, Pontifex surgit cum mitra et dicit:) 


V. Sit nomen Domini benedictum. 

R. Ex hoc nunc et usque in saeculum. 

V. Adiutorium nostrum in nomine Domini. 
R. Qui fecit coelum et terram. 


Oremus, fratres carissimi, Dominum nostrum 
lesum Christum, pro his famulis suis, qui ad de- 
ponendum comas capitum suorum pro eius amore 
festinant, ut donet eis Spiritum Sanctum, qui ha- 
bitum religionis in eis in perpetuum conservet, et 

1 Archidiaconus potest eos invitare dicens: ,Accedant, 


qui promovendi sunt ad tonsuram.“ 
Manuale Precum. Ed. 3. 30 

a mundi impedimento ac saeculari desiderio corda 
eorum defendat; ut, sicut immutantur in vultibus, 
ita dextra manus eius virtutis tribuat eis incre- 
menta, et ab omni caecitate spirituali et humana 
oculos eorum aperiat, et lumen eis aeternae gratiae 
concedat. Qui vivit et regnat cum Deo Patre in 
unitate eiusdem Spiritus Sancti Deus per omnia 
saecula saeculorum. 

(Post haec schola inchoat et prosequitur Antiphonam 
et Psalmum.) 

Ant. Tu es, Domine, qui restitues haereditatem 
meam mihi. 


Psalm. 15. 


Conserva me, Domine, quoniam speravi in te; * 
dixi Domino: Deus meus es tu, quoniam bonorum 
meorum non eges. 

Sanctis, qui sunt in terra eius: * mirificavit 
omnes voluntates meas in eis. 

Multiplicatae sunt infirmitates eorum: * postea 
acceleraverunt. 

Non congregabo conventicula eorum de san- 
guinibus, * nec memor ero nominum eorum per 
labia mea. 

Ant. rep. Tu es, Domine, qui restitues haere- 
ditatem meam mihi. | 


(Incepto Psalmo, Pontifex sedens cum forficibus in- 
cidit unicuique extremitates capillorum in quattuor locis, 
videlicet in fronte, in occipitio et ad utramque aurem, 
deinde in medio capitis aliquot crines capillorum, et in 
bacile deponit; et quilibet, cum tondetur, dicit :) 

Dominus pars haereditatis meae et calicis mei: 
tu es, qui restitues haereditatem meam mihi. 


(Omnibus tonsis, mitra deposita, surgit Pontifex et 
stans versus ad illos dicit :) 


Oremus. Praesta, quaesumus, omnipotens Deus, 
ut hi famuli tui, quorum hodie comas capitum pro 
amore divino deposuimus, in tua dilectione perpetuo 
maneant, et eos sine macula in sempiternum cu- 
stodias. Per Christum Dominum nostrum. R. Amen. 


(Tunc, Pontifice sedente cum mitra, schola inchoat 
et prosequitur Antiphonam sequentem cum Psalmo.) 

Ant. Hi accipient benedictionem a Domino et 
misericordiam a Deo salutari suo, quia haec est 
generatio quaerentium Dominum. 


Psalm. 23. 


Domini est terra et plenitudo eius, * orbis ter- 
rarum et universi, qui habitant in eo. 


Quia ipse super maria fundavit eum, * et super 
ffumina praeparavit eum. 


Quis ascendet in montem Domini? * aut quis 
stabit in loco sancto eius? 


Innocens manibus et mundo corde, * qui non 
accepit in vano animam suam, nec iuravit in dolo 
proximo suo. 


Hie accipiet benedictionem a Domino * et mi- 
sericordiam a Deo salutari suo. 
Haec est generatio quaerentium eum, * quae- 


rentium faciem Dei Iacob. 
80 * 

Attollite portas, principes, vestras et elevamini, 
portae aeternales, * et introibit rex gloriae. 

Quis est iste rex gloriae? * Dominus fortis et 
potens, Dominus potens in proelio. 

Attollite portas, principes, vestras et elevamini, 
portae aeternales, * et introibit rex gloriae. 

Quis est iste rex gloriae? * Dominus virtutum 
ipse est rex gloriae. 

Gloria Patri... Sicut erat... 


Ant. rep. Hi accipient benedictionem a Domino 
et misericordiam a Deo salutari suo, quia haec est 
generatio quaerentium Dominum. 


(Qua finita surgit sine mitra Pontifex et ad altare 
conversus dicit: Oremus. Et ministri dicunt: Flecta- 
mus genua. R. Levate.) 

(Et mox ad tonsos genuflexos versus Pontifex dicit:) 


Adesto, Domine, supplicationibus nostris, et hos 
famulos tuos beneTqdicere dignare, quibus in tuo 
sancto nomine habitum sacrae religionis imponi- 
mus, ut, te largiente, et devoti in ecclesia tua 
persistere et vitam percipere mereantur aeternam. 
Per Christum Dominum nostrum. R. Amen. 

(Tum Pontifex sedet cum mitra, et accipiens in manu 
Superpelliceum dicit singulis :) 

Induat te Dominus novum hominem, qui se- 
cundum Deum creatus est in iustitia et sanctitate 
veritatis. 

(Et mox imponit illud cuilibet. Quo expedito, sine 
mitra surgit Pontifex et versus ad tonsos dicit:) 

Oremus. Omnipotens sempiterne Deus, propi- 
tiare peccatis nostris, et ab omni servitute saecu- 
laris habitus hos famulos tuos emunda, ut, dum 
ignominiam saecularis habitus deponunt, tua semper 
in aevum gratia perfruantur, ut, sicut similitudinem 
coronae tuae eos gestare facimus in capitibus, sic 
tua virtute haereditatem subsequi mereantur aeternam 
in cordibus. Qui eum Patre et Spiritu Sancto vivis 
et regnas Deus per omnia saecula saeculorum. 
R. Amen. 

(Deinde sedet cum mitra Pontifex et alloquitur eos 
sub his verbis:) 

Filii earissimi, animadvertere debetis, quod hodie 
de foro Ecclesiae facti estis, et privilegia cleri- 
calia sortiti estis; cavete igitur, ne propter culpas 
vestras illa perdatis, et habitu honesto bonisque 
moribus atque operibus Deo placere studeatis. Quod 
ipse vobis concedat per Spiritum Sanctum suum. 
R. Amen. 

(Tum, suggerente Archidiacono, Ordinati redeunt ad 
loca sua.) 


II. De minoribus Ordinibus. 
1. De ordinatione Ostiariorum. 


(Archidiaconus vocat Ordinandos dicens: Accedant, 
qui ordinandi sunt ad officium Ostiariorum. Et 
mox Notarius singulos nominatim vocat, et quilibet re- 
spondet: Adsum.) 

(Omnibus in Superpelliceis cum candelis in manibus 
coram Pontifice in faldistorio cum mitra sedente genu- 
flexis, Pontifex admonet illos dicens :) 


Suscepturi, fili carissimi, officium Ostiariorum, 
videte, quae in domo Dei agere debeatis. Ostiarium 
oportet percutere cymbalum et campanam, aperire 
Ecclesiam et Sacrarium et librum aperire ei, qui 
praedicat. Providete igitur, ne per neglegentiam 
vestram illarum rerum, quae intra Ecclesiam sunt, 
aliquid depereat, certisque horis domum Dei ape- 
riatis fidelibus et semper claudatis infidelibus. 
Studete etiam, ut, sicut materialibus clavibus Ec- 
clesiam visibilem aperitis et clauditis, sic et invisi- 
bilem Dei domum, corda scilicet fidelium, dietis et 
exemplis vestris claudatis diabolo et aperiatis Deo, 
ut divina verba, quae audierint, corde retineant et 
opere compleant. Quod in vobis Dominus perficiat 
per misericordiam suam. 


(Deinde Pontifex accipit et tradit omnibus claves 
Ecclesiae, quas successive manu dextra singuli tangunt, 
Pontifice dicente :) 

Sic agite, quasi reddituri Deo rationem pro eis 
rebus, quae his clavibus recluduntur. 


(Post haec Archidiaconus sive alius eius vice fun- 
gens ducit eos ad ostium Ecclesiae et facit illos clau- 
dere et aperire; tradit etiam eis funem campanarum,. 
faciens eos campanas pulsare; deinde illos reducit ad 
Pontificem; quibus coram hoc genua flectentibus, stans 
cum mitra Pontifex versus ad ipsos Ordinatos dicit:) 

Deum Patrem omnipotentem, fratres carissimi, 
suppliciter deprecemur, ut hos famulos suos bene t- 
dicere dignetur, quos in officium Ostiariorum eli- 
gere dignatus est; ut sit eis fidelissima' cura in 
domo Dei, diebus ac noctibus, ad distinctionem 


certarum horarum, ad invocandum nomen Domini: 
adiuvante Domino nostro lesu Christo, qui cum 
eo vivit et regnat in unitate Spiritus Sancti Deus 
per omnia saecula saeculorum. R. Amen. 


(Tum mitra deposita, stans Pontifex conversus ad 
altare dicit: Oremus. Et Ministri subiungunt: Flecta- 
mus genua. R. Levate. Et statim versus ad illos 
genuflexos dicit :) 

Domine sancte, Pater omnipotens, aeterne Deus, 
benetdicere dignare hos famulos tuos in officium 
Ostiariorum, ut inter ianitores Ecclesiae tuo pa- 
reant obsequio, et inter electos tuos partem tuae 
mereantur habere mercedis. Per Dominum no- 
strum Iesum Christum Filium tuum, qui tecum vivit 
ei regnat in unitate Spiritus Sancti Deus per omnia 
saecula saeculorum. R. Amen. 

(Post haec Ordinati, suggerente Archidiacono, redeunt 
ad loca sua.) 


2. De ordinatione Lectorum. 


(Lectores vocantur per Archidiaconum, hoc modo: 
Aecedant, qui ordinandi sunt ad officium Lectorum. 
Et mox nominantur per Notarium, ut supra dictum est. 
Quibus coram Pontifice cum mitra in faldistorio sedente 
cum candelis in manibus genuflexis, Pontifex admonet 
eos dicens:) 

Electi, filii carissimi, ut sitis Lectores in domo 
Dei nostri, officium vestrum agnoscite et implete. 
Potens est enim Deus, ut augeat vobis gratiam 
perfectionis aeternae. Lectorem siquidem oportet 
legere ei, qui praedicat, et lectiones cantare et 

benedicere panem et omnes fructus novos. Siudete 
igitur verba Dei, videlicet lectiones sacras, distincte 
et aperte ad intellegentiam et aedificationem fide- 
lium absque omni mendacio falsitatis proferre, ne 
veritas divinarum lectionum incuria vesira ad in- 
siructionem audientium corrumpatur. Quod autem 
ore legitis, corde credatis atque opere compleatis, 
quatenus auditores vestros verbo pariter et exemplo 
vestro docere possitis. Ideoque, dum legitis, in alto 
Ecclesiae loco stetis, ut ab omnibus audiamini et 
videamini, figurantes positione corporali, vos in alto 
virtutum gradu debere conversari; quatenus cunc- 
tis, a quibus audimini et videmini, coelestis vitae 
formam praebeatis, quod in vobis Deus impleat 
per gratiam suam. 


(Deinde Pontifex accipit et tradit omnibus codicem, 
de quo lecturi sunt, quem manu dextra tangunt, dicens:) 

Accipite et estote verbi Dei relatores habituri, 
si fideliter et utiliter impleveritis officium vestrum, 
partem cum eis, qui verbum Dei bene administra- 
verunt ab initio. 


(Quibus expeditis et illis genuflexis, Pontifex stans 
cum mitra versus ad eos dicit:) 


Oremus, fratres carissimi, Deum Patrem omni- 
potentem, ut super hos famulos suos, quos in Or- 
dinem Lectorum dignatus est assumere, bene T dic- 
tionem suam clementer effundat; quatenus distincte 
legant, quae in Ecclesia Dei legenda sunt, et eadem 
operibus impleant. Per Dominum nostrum Iesum 
Christum Filium suum, qui cum eo vivit et regnat 

in unitate Spiritus Sancti Deus per omnia saecula 
saeculorum. R. Amen. 


(Tum Pontifex, mitra deposita, stans conversus ad 
altare dicit: Oremus. Et Ministri subiungunt: Flecta- 


mus genua. R. Levate. Deinde conversus ad Or- 
dinatos genuflexos dicit :) 


Domine sancte, Pater omnipotens, aeterne Deus, 
bene t dicere dignare hos famulos tuos in officium 
Lectorum, ut assiduitate Lectionum instructi sint 
atque ordinati, et agenda dicant et dicta opere 
impleant, ut in utroque sanctae Ecclesiae exemplo 
sanctitati suae consulant. Per Dominum nostrum 
Iesum Christum Filium tuum, qui tecum vivit et 
regnat in unitate Spiritus Sancti Deus per omnia 
saecula saeculorum. R. Amen. 


(Postea, suggerente Archidiacono, redeunt Ordinati 
ad loca sua.) 


9. De ordinatione Exoreistarum. 


(Exorcistae vocantur per Árchidiaconum modo con- 
sueto, dicendo: Accedant, qui ordinandi sunt ad of- 
ficium Exorcistarum. Et ipsi singulatim nominantur 
per Notarium, ut prius dictum est. Quibus coram Ponti- 
fice in faldistorio cum mitra sedente cum candelis in 
manibus genuflexis, Pontifex admonet eos dicens :) 

Ordinandi, filii carissimi, in officium Exorcista- 
rum, debetis noscere, quid suscipiatis. Exorcistam 
etenim oportet abicere daemones, et dicere populo, 
ut, qui non communicat, det locum, et aquam in 
ministerio fundere.  Accipitis itaque potestatem 


e 


imponendi manum super energumenos, et per im- 
positionem manuum vestrarum, gratia Spiritus 
Sancti, et verbis Exorcismi, pelluntur spiritus im- 
mundi a corporibus obsessis. Studete igitur, ut, 
sicut e corporibus aliorum daemones expellitis, ita 
a mentibus et corporibus vestris omnem immundi- 
tiam et nequitiam, eiciatis, ne illis suceumbatis, 
quos ab aliis vestro ministerio effugatis. Discite per 
officium vestrum vitis imperare, ne in moribus 
vestris aliquid sui iuris inimicus valeat vindicare. 
Tune etenim recte in aliis daemonibus imperabitis, 
cum prius in vobis eorum muültimodam nequitiam 
superatis. Quod vobis Dominus agere concedat 
per Spiritum suum Sanctum. 


(Post haec Pontifex accipit et tradit omnibus librum, 
in quo scripti sunt Exorcismi [cuius loco tradi potest 
Pontificale vel Missale], quem manu dextra tangunt, 
Pontifice dicente :) 


Accipite, et commendate memoriae, et habete 
potestatem imponendi manus super energumenos, 
sive baptizatos, sive catechumenos. 


(Postea, omnibus devote genuflexis, Pontifex cum 
mitra stans dicit :) 


Deum Patrem omnipotentem, fratres carissimi, 
supplices deprecemur, ut hos famulos suos bene t- 
dicere dignetur in officium Exorcistarum, ut sint 
spirituales imperatores ad abiciendos daemones de 
corporibus obsessis, cum omni nequitia eorum 
multiformi. Per unigenitum Filium suum Dominum 
nostrum lesum Christum, qui cum eo vivit et 


regnat in unitate Spiritus Sancti Deus per omnia 
saecula saeculorum. H. Amen. 


(Tum conversus ad altare, deposita mitra, dicit: 
Oremus. Et ministri subiungunt: Flectamus genua. 
R. Levate. Et mox conversus ad Ordinatos genu- 
flexos dicit :) 

Domine sancte, Pater omnipotens, aeterne Deus, 
bene T dicere dignare hos'famulos tuos in officium 
Exorcistarum, ut per impositionem manuum et oris 
officium potestatem et imperium habeant, spiritus 
immundos coercendi, ut probabiles sint medici Ec- 
clesiae tuae, gratia curationum virtuteque coelesti 
confirmati. Per Dominum nostrum Iesum Christum 
Filium tuum, qui tecum vivit et regnat in unitate 
Spiritus Saneti Deus per omnia saecula saeculorum. 
R. Amen. 


(Post haec, suggerente Archidiacono, Ordinati redeunt 
ad loca sua.) 


4. De ordinatione Acolythorum. 


(Acolythi vocantur per Archidiaconum: Accedant, 
qui ordinandi sunt ad officium Acolythorum. Et 
mox nominantur per Notarium, ut supra. Quibus coram 
Pontifice in faldistorio cum mitra sedente cum candelis 
in manibus genuflexis, Pontifex admonet eos dicens :) 


Suscepturi, filii carissimi, officium Acolythorum, 
pensate, quod suscipitis. Acolythum etenim oportet 
ceroferarium ferre, luminaria Ecclesiae accendere: 
vinum et aquam ad Eucharistiam ministrare. Stu- 
dete igitur susceptum officium digne implere. Non 

enim Deo placere poteritis, si lucem Deo manibus 
praeferentes operibus tenebrarum  inserviatis, et 
per hoc aliis exempla perfidiae praebeatis. Sed 
sicut Veritas dicit: Luceat lux vestra coram ho- 
minibus, ut videant opera vestra bona, et glorificent 
Patrem vestrum, qui in coelis est. Et sicut Apo- 
stolus Paulus ait: In medio nationis pravae et per- 
versae lucete sicut luminaria in mundo verbum 
vitae continentes. Sint ergo lumbi vestri prae- 
cincti, et lucernae ardentes in manibus vestris, ut 
filii lucis sitis. Abiciatis opera tenebrarum, et in- 
duamini arma lucis. Eratis enim aliquando tene- 
brae, nunc autem lux in Domino. Ut fili lucis 
ambulate. Quae sit vero ista lux, quam tantopere 
inculcat Apostolus, ipse demonstrat, subdens: Fruc- 
tus enim lucis est in omni bonitate et iustitia et 
veritate. Estote igitur solliciti in omni iustitia, 
bonitate et veritate, ut et vos, et alios, et Dei 
Ecclesiam illuminetis. Tunc etenim in Dei Sacri- 
fieio digne vinum suggeretis et aquam, si vos ipsi 
Deo sacrificium per castam vitam et bona opera 
oblati fueritis. Quod vobis Dominus concedat per 
misericordiam suam. 

(Post haec Pontifex accipit et tradit omnibus can- 
delabrum cum candela exstincta, quod successive manu 
dextra singuli tangunt, Pontifice dicente :) 

Accipite ceroferarium cum cereo, et sciatis vos 
ad accendenda Ecclesiae luminaria mancipari, in 
nomine Domini. R. Amen. 


(Tunc accipit et tradit eis urceolum vacuum, quem 
similiter tangere debent, dicens communiter omnibus :) 

Accipite urceolum, ad suggerendum vinum et 
aquam in Eucharistiam Sanguinis Christi, in no- 
mine Domini. R. Amen. 


(Postea, eis genuflexis permanentibus, Pontifex stans 
cum mitra versus ad eos dicit:) 


Deum Patrem omnipotentem, fratres carissimi, 
suppliciter deprecemur, ut hos famulos suos bene țt- 
dicere dignetur in ordinem Acolythorum; quatenus 
lumen visibile manibus praeferentes, lumen quoque, 
spirituale moribus praebeant, adiuvante Domino 
nostro lesu Christo, qui cum eo et Spiritu Sancto 
vivit et regnat Deus per omnia saecula saeculorum. 
R. Amen. 


(Tum Pontifex, ad altare se convertens, deposita 
mitra, stans dicit: Oremus. Et ministri: Flectamus 
genua. R. Levate. Et mox Pontifex conversus ad 
eosdem genuflexos dicit :) 


Domine sancte, Pater omnipotens, aeterne Deus, 
qui per lesum Christum Filum tuum Dominum 
nostrum et Apostolos eius in hune mundum lumen 
claritatis tuae misisti; quique, ut mortis nostrae 
antiquum aboleres chirographum, gloriosissimae il- 
lum crucis vexillo affigi, ac sanguinem et aquam 
ex latere illius pro salute generis humani effluere 
voluisti: benef dicere dignare hos famulos tuos in 
officium Acolythorum, ut ad accendendum lumen 
Ecclesiae tuae et ad suggerendum vinum et aquam 
ad conficiendum Sanguinem Christi Filii tui in of- 
ferenda Eucharistia, sanctis altaribus tuis fideliter 
subministrent. Accende, Domine, mentes eorum 

et corda ad amorem gratiae tuae, ut illuminati 
vultu splendoris tui, fideliter tibi in sancta Ecclesia 
deserviant. Per eundem Christum Dominum no- 
strum. R. Amen. 


Oremus. Domine sancte, Pater omnipotens, 
aeterne Deus, qui ad Moysen et Aaron locutus es, 
ut accenderentur lucernae in tabernaculo testi- 
monii: beneTtdicere dignare hos famulus tuos, ut 
sint Acolythi in Ecclesia tua. Per Christum Do- 
minum nostrum. KR. Amen. 


Oremus. Omnipotens sempiterne Deus, fons lucis 
et origo bonitatis, qui per lesum Christum Filium 
tuum, lumen verum, mundum illuminasti eiusque 
passionis mysterio redemisti: bene T dicere dignare 
hos famulos tuos, quos in officium Acolythorum con- 
secramus, poscentes clementiam tuam, ut eorum 
. mentes et lumine scientiae illustres et pietatis tuae 
rore irriges, ut ita acceptum ministerium te auxili- 
ante peragant, qualiter ad aeternam remunerationem 
pervenire mereantur. Per eundem Christum Domi- 
num nostrum. R. Amen. 

(Post haec, suggerente Archidiacono, Ordinati redeunt 
ad loca sua.) 


III. De sacris Ordinibus. 


1. De ordinatione Subdiaconi. 


(Archidiaconus versus ad Ordinandos dicit:) Acce- 
dant, qui ordinandi sunt Subdiaconi. 


(Et Notarius unumquemque illorum vocat dicens :) 
N. ad titulum Ecclesiae N. 

N. ad titulum patrimonii sui. 
Frater N. professus ordinis N. ad titulum pau- 
pertatis. 


(Et sic de aliis; et quilibet vocatus dicit: Adsum, 
et accedit versus Episcopum.) 

(Debet autem quilibet Ordinandorum in Subdiaconum 
indutus esse Ámictu, non tamen super caput, Alba et 
Cingulo, habere Manipulum in manu sinistra, Tunicellam 
super brachio sinistro, et candelam in manu dextra.) 

(Omnibus autem in Subdiaconos Ordinandis com- 
petenti spatio coram Pontifice stantibus, Pontifex cum 
mitra sedens admonet eos [nisi omnes sint Religiosi, quia 
tunc ista admonitio omittitur] dicens :) 


Filii dilectissimi, ad sacrum Subdiaconatus Or- 
dinem promovendi, iterum atque iterum considerare 
debetis attente, quod onus hodie ultro appetitis. 
Hactenus enim liberi estis, licetque vobis pro arbi- 
trio ad saecularia vota transire. Quodsi hunc Ordi- 
nem susceperitis, amplius non licebit a proposito 
resilire, sed Deo, cui servire regnare est, perpetuo 
famulari et castitatem, illo adiuvante, servare opor- 
tebit, atque in Ecclesiae ministerio semper esse man- 
cipatos. Proinde, dum tempus est, cogitate, et, si 
in sancto proposito perseverare placet, in nomine 
Domini huc accedite. 


(Pontifex mitram in capite tenens procumbit super 
faldistorium, et omnes Ordinandi in locis super tapetia 
prosternunt se; Ministri vero et alii adstantes genu- 
fiectunt; et schola inchoat Litanias maiores choro re- 
spondente, vel, si Officium fiat sine cantu, Pontifex 
dicit, Ministris et Capellanis respondentibus. Postquam 

autem dictum fuerit in Litaniis: Ut omnibus fidelibus 
defunctis requiem aeternam donare digneris. R. Te 
rogamus, audi nos! surgit Pontifex cum mitra ab ac- 
cubitu, e& se ad Ordinandos vertens, et baculum pasto- 
ralem in sinistra manu tenens Ordinandis prostratis ma- 
nentibus dicit :) 

Ut hos electos beneTfdicere digneris. R. Te 
rogamus, audi nos. | 

Ut hos electos beneTdicere et sanctiT ficare 
digneris. R. Te rogamus, audi nos. 

Ut hos electos bene łdicere, sanctițt ficare et 
conse f crare digneris. R. Te rogamus, audi nos. 


(Tum iterum super faldistorium procumbit, schola 
perficiente Litanias: Ut nos exaudire digneris, usque 
ad finem.) 2 

(Quibus finitis, Pontifex surgens cum mitra sedet 
super faldistorium ante medium altaris. Nunc ad ordi- 
nationem Subdiaconorum proceditur. Illis itaque coram 
Pontifice per ordinem in modum coronae genuflexis, 
Pontifex admonet eos dicens :) 

Adepturi, filii dilectissimi, officium Subdiacona- 
tus, sedulo attendite, quale ministerium vobis tra- 
ditur. Subdiaconum enim oportet aquam ad, mini- 
sterium altaris praeparare, Diacono ministrare, 
pallas altaris et corporalia abluere, Calicem et Pa- 
tenam in usum Sacrificii eidem offerre. Oblationes, 
quae veniunt in altare, panes propositionis vocantur. 
De ipsis oblationibus tantum debet in altare poni, 
quantum populo possit sufficere, ne aliquid putridum 
in sacrario remaneat. Pallae, quae sunt in sub- 
siratorio altaris, in alio vase debent lavari, et in 

alio corporales pallae. Ubi autem corporales pallae 
lotae fuerint, nullum aliud linteamen debet lavari, 
ipsaque lotionis aqua in baptisterium debet vergi. 
Studete itaque, ut ista visibilia ministeria, quae di- 
ximus, nitide et diligentissime complentes, invisi- 
bilia horum exemplo perficiatis. Altare quidem 
sanctae Ecclesiae ipse est Christus, teste loanne, 
qui in Apocalypsi sua altare aureum se vidisse per- 
hibet, stans ante thronum, in quo et per quem ob- 
lationes fidelium Deo Patri consecrantur. Cuius 
altaris pallae et corporalia sunt membra Christi, 
scilicet fideles Dei, quibus Dominus quasi vesti- 
mentis pretiosis circumdatur, ut ait Psalmista: Do- 
minus regnavit, decorem indutus est. Beatus quo- 
que Ioannes in Apocalypsi vidit Filium hominis 
praecinetum zona aurea, id est, Sanctorum caterva. 
Si itaque humana fragilitate contingat in aliquo 
fideles maeulari, praebenda est a vobis aqua coe- 
lestis doctrinae, qua purificati ad ornamentum altaris 
et cultum divini Sacrificii redeant. Estote ergo tales, 
qui Sacrificiis divinis et Ecclesiae Dei, hoc est 
Corpori Christi, digne servire valeatis, in vera et 
catholica fide fundati; quoniam, ut ait Apostolus, 
omne, quod non est ex fide, peccatum est, schisma- 
ticum est, et extra unitatem Ecclesiae est. Et ideo, 
si usque nunc fuistis tardi ad Ecclesiam, amodo 
debetis esse assidui. Si usque nunc somnolenti, 
amodo vigiles. Si usque nunc ebriosi, amodo sobrii. 
Si usque nunc inhonesti, amodo casti. Quod ipse 
vobis praestare dignetur, qui vivit et regnat Deus 


in saecula saeculorum. R. Amen. 
Manuale Precum. Ed. 3. 53 


— CRM 


(Deinde Pontifex accipit et tradit omnibus Calicem 
vacuum cum Patena vacua superposita, quem successive 
manu dextera singuli tangunt Pontifice dicente:) 


Videte, cuius ministerium vobis traditur: ideo 
vos admoneo, ut ita vos exhibeatis, ut Deo placere 
possitis. | 


(Et Archidiaconus tradit eis urceolos cum vino et 
aqua, ac bacile cum manutergio, quae omnia similiter 
tangere debent.) 

(Postea surgit Pontifex, et versus ad populum stans 
cum mitra dicit:) 

Oremus Deum ac Dominum nostrum, fratres 
carissimi, ut super hos servos suos, quos ad Sub- 
diaconatus officium vocare dignatus est, infundat 
bene f dictionem suam et gratiam, ut in conspectu 
eius fideliter servientes, praedestinata Sanctis prae- 
mia consequantur: adiuvante Domino nostro lesu 
Christo, qui cum eo vivit et regnat in unitate 


Spiritus Sancti Deus per omnia saecula saeculorum. 
R. Amen. 


(Tum deposita mitra, conversus ad altare Pontifex 
dicit: Oremus. Et ministri: Flectamus genua. R. Le- 


vate. Et mox Pontifex versus ad Ordinandos genu- 
flexos dicit sine mitra :) 


Domine sancte, Pater omnipotens, aeterne Deus, 
bene t dicere dignare hos famulos tuos, quos ad 
Subdiaconatus officium eligere dignatus es: ut eos 
in sacrario tuo sancto strenuos sollicitosque coe- 
lestis militiae instituas excubitores, sanctisque al- 
taribus tuis fideliter subministrent; et requiescat 

super eos Spiritus sapientiae et intellectus, Spiritus 
consilii et fortitudinis, Spiritus scientiae et pietatis; 
et repleas eos Spiritu timoris tui, et eos in mini- 
sterio divino confirmes, ut oboedientes facto ac 
dicto parentes tuam gratiam consequantur. Per 
.Dominum nostrum lesum Christum Filium tuum, 
qui tecum vivit et regnat in unitate eiusdem Spi- 
ritus Saneti Deus per omnia saecula saeculorum. 
R. Amen. 

(Tum Pontifex sedens, accepta mitra, Amictum, qui 
in eollo Ordinandorum iacet, imponit super caput sin- 
gulis dicens :) 

Accipe amictum, per quem designatur castigatio 
vocis. In nemine PaTtíris et Fitli et Spiritus T 
Sancti. R. Amen. | | 

(Tum immittit Manipulum in sinistrum brachium 
cuilibet dicens :) 

Accipe manipulum, per quem designatur fructus 
bonorum operum. In nomine Pa ħttris et Fițlii et 
Spiritus t Sancti. H. Amen. 

(Post haec induit quemlibet Tunica, et si tantum 
unica sit, immittit illam cuilibet solum usque ad sca- 
pulas, ac retrahens postremum totaliter induit dicens 
cuilibet :) | 

Tunica iucunditatis et indumento laetitiae in- 
duat te Dominus. In nomine PaTtris et Fițtlii et 
Spiritus t Sancti. R. Amen. 

(Postea accipit et tradit omnibus librum Epistolarum, 
manu dextra ipsum simul tangentibus, dicens :) 

Accipite librum Epistolarum, et habete pote- 


statem legendi eas in Ecclesia sancta Dei, tam pro 
81* 

vivis quam pro defunctis. In nomine PaTtris et 
Fițlii et Spiritus T Sancti. R. Amen. 


(Omnibus expeditis, suggerente Archidiacono, Or- 
dinati redeunt ad loca sua; unus tamen de noviter Or- 
dinatis, Tunica indutus, dicit Epistolam suo tempore.) 


2. De ordinatione Diaconi. 


(Finita Epistola sedet Pontifex ad faldistorium ante 
altare cum mitra. Promovendi vero ad Ordinem Dia- 
conatus per Archidiaconum vocantur, dicendo: Acce- 
dant, qui ordinandi sunt ad Diaconatum. Et mox 
singulatim nominantur per Notarium. Eis igitur Amictu, 
Alba, Cingulo et Manipulo paratis, ac Stolam in sinistra 
manu, et candelam in dextra, ac Dalmaticam super 
brachium sinistrum tenentibus et in modum coronae 
coram Pontifice genuflexis, Archidiaconus offerens illos 
Pontifici dicit :) 

Reverendissime Pater, postulat sancta Mater 
Ecclesia Catholica, ut hos praesentes Subdiaconos 
ad onus Diaconii ordinetis. 


(Pontifex interrogat dicens:) Scis illos dignos esse? 


(Respondet Archidiaconus:) Quantum humana fra- 
gilitas nosse sinit, et scio et testificor ipsos dignos 
esse ad huius onus officii. 


(Et Pontifex dicit: Deo gratias. Et ad eorum Or- 
dinationem procedit. Imprimis Pontifex cum mitra sedens, 
Clero et populo annuntiat dicens:) 


Auxiliante Domino Deo et Salvatore nostro Iesu 


Christo eligimus hos praesentes Subdiaconos ad 
ordinem Diaconii. Si quis habet aliquid conira illos, 


pro Deo et propter Deum cum fiducia exeat, et 
dicat; verumtamen memor sit condicionis suae. 


(Et facta aliquali mora, Pontifex convertens ser- 
monem suum ad Ordinandos, admonet eos dicens:) 


Promovendi, filii dilectissimi, ad Leviticum Or- 
dinem, cogitate magnopere, ad quantum gradum 
Ecclesiae ascenditis. Diaconum enim oportet mini- 
strare ad altare, baptizare et praedicare. Sane in 
Veteri Lege ex duodecim una tribus Levi electa 
est, quae speciali devotione tabernaculo Dei eiusque 
sacrificiis ritu perpetuo deserviret.  Tantaque di- 
gnitas ipsi concessa est, quod nullus, nisi ex eius 
stirpe, ad divinum illum cultum atque officium mi- 
nistraturus assurgeret, adeo, ut grandi quodam privi- 
legio haereditatis et tribus Domini esse mereatur et 
dici. Quorum hodie, filii dilectissimi, et nomen et 
officium tenetis, quia in ministerium tabernaculi 
tesțimonii, id est Ecclesiae Dei, eligimini in Levi- 
tico officio, quae semper in procinctu posita, in- 
cessabili pugna contra inimicos dimicat. Unde ait 
Apostolus: Non est nobis colluctatio adversus car- 
nem et sanguinem, sed adversus principes et pote- 
states, adversus mundi rectores tenebrarum harum, 
contra spiritualia nequitiae in coelestibus. Quam 
Ecclesiam Dei veluti tabernaculum portare et mu- 
nire debetis ornatu sancto, praedicatu divino, ex- 
emplo perfecto. Levi quippe interpretatur additus 
sive assumptus. Et vos, fili dilectissimi, qui ab 
haereditate paterna nomen accipitis, estote assumpti 
a carnalibus desideriis, a terrenis concupiscentiis, 

quae militant adversus animam ; estote nitidi, mundi, 
puri, casti, sicut decet, ministros Christi et dispensa- 
tores mysteriorum Dei, ut digne addamini ad nume- 
rum ecclesiastici gradus, ut haereditas et tribus ama- 
bilis Domini esse mereamini. Et quia comminisiri 
et cooperatores estis Corporis et Sanguinis Domini, 
estote ab omni illecebra carnis alieni, sicut ait 
Seriptura: Mundamini, qui fertis vasa Domini. Cogi- 
tate beatum Stephanum, merito praecipuae castitatis 
ab Apostolis ad officium istud electum. Curate, ut, 
quibus Evangelium ore annuntiatis, vivis operibus 
exponatis, ut de vobis dicatur: Beati pedes evan- 
gelizantium pacem, evangelizantium bona.  Habete 
pedes vestros calceatos Sanctorum exemplis, in 
praeparatione Evangelii pacis. Quod vobis Dominus 
concedat per gratiam suam. R. Amen. 


(Deinde Ordinandi omnes prosternunt se, ubi genu- 
flectebant, et Pontifice ante faldistorium suum genu- 
` flectente dicuntur Litaniae, et Ordinandi per Pontificem 
benedicuntur, prout supra p. 480 in Ordinatione Sub- 
diaconi dictum est. Post haec Ordinandis ab accubitu 
surgentibus, genuflexis tamen manentibus, Pontifex, 
sedens in faldistorio cum mitra, intellegibili voce allo- 
quitur Clerum et populum dicens :) 


Commune votum communis oratio prosequatur, 
ut hi totius Ecclesiae prece, qui ad Diaconatus 
ministerium praeparantur, Leviticae bene ł dictionis 
ordine clarescant, et spirituali conversatione prae- 
fulgentes, gratia sanctificationis eluceant; praestante 
Domino nostro Iesu Christo, qui cum Patre et Spi- 
ritu Sancto vivit et regnat in saecula saeculorum. 

(Deinde surgens cum mitra Pontifex, stans versus 
ad Ordinandos, dicit alta voce legendo :) l 


Oremus, fratres carissimi, Deum Patrem omni- 
potentem, ut super hos famulos suos, quos ad of- 
ficium Diaconatus dignatur assumere, benedictionis 
suae gratiam clementer effundat, eisque consecra- 
tionis indultae propitius dona conservet, et preces 
nostras clementer exaudiat; ut, quae nostro gerenda 
sunt ministerio, suo benignus prosequatur auxilio, 
et, quos sacris mysteriis exsequendis pro nostra in- 
tellegentia credimus offerendos, sua bene t dictione 
sanctificet et confirmet. Per unigenitum Filium 
suum Dominum nostrum Iesum Christum, qui cum 
eo et Spiritu Sancto vivit et regnat Deus. 


(Deinde, deposita mitra, extensis manibus ante pectus 
dicit :) 

V. Per omnia saecula saeculorum. R. Amen. 

V. Dominus vobiscum. R. Et cum spiritu tuo. 

V. Sursum corda. R. Habemus ad Dominum. 

V. Gratias agamus Domino Deo nostro. R. Di- 
gnum et iustum est. 


Vere dignum et iustum est, aequum et salutare, 
nos tibi semper et ubique gratias agere, Domine 
sancte, Pater omnipotens, aeterne Deus, honorum 
dator ordinumque distributor atque officiorum dis- 
positor: qui in te manens innovas omnia, et cuncta 
disponis, per Verbum, Virtutem Sapientiamque tuam, 
lesum Christum Filium tuum Dominum nostrum, 
sempiterna providentia praeparas, et singulis quibus- 
que temporibus aptanda dispensas. Cuius corpus, 

Ecclesiam videlicet tuam, coelestium gratiarum va- 
rietate distinctam suorumque conexam distinctione 
membrorum, per legem mirabilem totius compaginis 
unitam, in augmentum templi tui crescere dilatari- 
que largiris, sacri muneris servitutem trinis gradi- 
bus ministrorum nomini tuo militare constituens, 
electis ab initio Levi filiis, qui in mysticis opera- 
tionibus domus tuae fidelibus excubiis permanentes, 
haereditatem benedictionis aeternae sorte perpetua 
possiderent. Super hos quoque famulos tuos, quae- 
sumus, Domine, placatus intende, quos tuis sacris 
altaribus servituros in officium Diaconatus suppli- 
citer dedicamus. Et nos quidem tamquam homines 
divini sensus et summae rationis ignari, horum vitam, 
quantum possumus, aestimamus. Te autem, Domine, 
quae nobis sunt ignota, non transeunt, te occulta 
non fallunt. 'Tu cognitor es secretorum; tu scru- 
tator es cordium. Tu horum vitam coelesti poteris 
examinare iudicio, quo semper praevales, et admissa 
purgare, et ea, quae sunt agenda, concedere. 

(Hie solus Pontifex manum dextram extendens, 
ponit super caput cuilibet Ordinando, et nullus alius, 
quia non ad Sacerdotium, sed ad ministerium conse- 
crantur, dicens singulis:) 

Accipe Spiritum Sanctum ad robur et ad resi- 
stendum diabolo et tentationibus eius. In nomine 
Domini. 

(Postea prosequitur, extensam tenens manum dex- 
tram, usque in finem Praefationis :) 

Emitte in eos, quaesumus, Domine, Spiritum 
Sanctum, quo in opus ministerii tui fideliter exse- 

quendi septiformis gratiae tuae munere roborentur. 
Ábundet in eis totius forma virtutis, auctoritas 
modesta, pudor constans, innocentiae puritas et 
spiritualis observantia disciplinae. In moribus eorum 
praecepta tua fulgeant, ut suae castitatis exemplo 
imitationem sanctam plebs acquirat; et bonum con- 
scientiae testimonium praeferentes, in Christo firmi 
et stabiles perseverent, dignisque successibus de in- 
feriori gradu per gratiam tuam capere potiora me- 
reantur. 


Per eundem Dominum nostrum Iesum Christum 
Filium tuum, qui tecum vivit et regnat in unitate 


Spiritus Saneti Deus per omnia saecula saeculorum. 
R. Amen. 


(Post haec Pontifex sedens cum mitra cuilibet Or- 
dinando ante se genuflexo Stolam, quam singuli in manu 
habent, imponit successive super humerum sinistrum, 
dicens singulis :) 


Accipe stolam Tf candidam de manu Dei: ad- 
imple ministerium tuum; potens enim est Deus, ut 
augeat tibi gratiam suam. Qui vivit et regnat in 
saecula saeculorum. R. Amen. 


(Et Ministri reflectunt capita Stolae et alligant sub 
brachio dextro.) 


(Post haec Pontifex accipiens Dalmaticam, induit ea 
quemlibet successive, dicens cuilibet :) 


Induat te Dominus indumento salutis et vesti- 
mento laetitiae, et dalmatica iustitiae circumdet te 
semper. In nomine Domini. R. Amen. 

(Postremo Pontifex accipit et tradit omnibus librum 
Evangeliorum, quem manu dextra tangunt, dicens :) 

Accipe potestatem legendi Evangelium in Ec- 
clesia Dei, tam pro vivis quam pro defunctis. In 
nomine Domini. R. Amen. 

(Quo facto Pontifex stans ad altare conversus, dicit 
sine mitra: Oremus. Et Ministri: Flectamus genua. 
R. Levate. Et vertens se ad Ordinatos dicit:) 

Exaudi, Domine, preces nostras, et super hos 
famulos tuos Spiritum tuae bene T dictionis emitte, 
ut coelesti munere ditati, et tuae maiestatis gratiam 
possint acquirere et bene vivendi aliis exemplum 
praebere. Per Dominum nostrum lesum Christum 
Filium tuum, qui tecum vivit et regnat in unitate 
Spiritus Sancti Deus per omnia saecula saeculorum. 
R. Amen. 

Oremus. Domine sancte, Pater fidei, spei et 
gratiae, et profectuum remunerator, qui in coelesti- 
bus et terrenis Angelorum ministeriis ubique dispo- 
sitis per omnia elementa voluntatis tuae diffundis 
effectum: hos quoque famulos tuos spirituali dignare 
illustrare affectu, ut tuis obsequiis expediti, sanctis 
altaribus tuis ministri puri accrescant; et indul- 
gentia tua puriores, eorum gradu, quos Apostoli 
tui in septenarium numerum, beato Stephano duce 
ac praevio, Spiritu Sancto auctore, elegerunt, digni 
exsistant, et virtutibus universis, quibus tibi servire 
oportet, instructi tibi complaceant. Per Dominum 
nostrum lesum Christum Filium tuum, qui tecum 
vivit et regnat in unitate eiusdem Spiritus Sancti 
Deus per omnia saecula saeculorum. R. Amen. 

(Deinde, cum tempus fuerit, aliquis de noviter Ordi- 
natis, Dalmatica indutus, Evangelium dicit. Ordinati autem 
statim, suggerente Archidiacono, redeunt ad loca sua.) 


9. De ordinatione Presbyteri. 


(Dicto Tractu [vel Sequentia] usque ad ultimum ver- 
sum exclusive, Archidiaconus vocat Ordinandos dicens :) 
Accedant, qui ordinandi sunt ad Ordinem Pres- 
byteratus. | 

(Et mox nominatim leguntur per Notarium. Tunc 
illi more Diaconorum parati Amictu, Alba, Cingulo, Stola 
et Manipulo, tenentes Planetas super brachium sinistrum 
complicatas, et in manu dextra candelas ac mappulas 
albas pro ligandis et lavandis manibus, ad Pontificem 
accedunt et coram eo in modum coronae se disponunt. 
Tune Archidiaconus  praesentat  Ordinandos Pontifici 
dicens :) 

Reverendissime Pater, postulat sancta Mater 
Ecclesia Catholica, ut hos praesentes Diaconos ad 
onus Presbyterii ordinetis. 


(Et Pontifex interrogat dicens:) Scis illos esse 
dignos ? 

(Respondet Archidiaconus:) Quantum humana fra- 
gilitas nosse sinit, et scio et testificor ipsos dignos 
esse ad huius onus officii. 

(Pontifex dicit: Deo gratias. Et annuntiat Clero 
et populo dicens:) 

Quoniam, fratres carissimi, rectori navis et na- 
vigio deferendis eadem est vel securitatis ratio vel 
communis timoris: par eorum debet esse sententia, 
quorum causa communis existit. Neque enim fuit 

frustra a Patribus institutum, ut de electione illo- ` 
rum, qui ad regimen altaris adhibendi sunt, con- 
sulatur etiam populus; quia de vita et conversa- 
tione praestandi, quod nonnunquam ignoratur a 
pluribus, scitur a paucis, et necesse est, ut facilius 
ei quis oboedientiam exhibeat ordinato, cui assen- 
sum praebuerit ordinando. Horum siquidem Diaco- 
norum in Presbyteros, auxiliante Domino, ordinan- 
dorum conversatio (quantum mihi videtur) probata 
et Deo placita existit, et digna (ut arbitror) Ec- 
clesiastici honoris augmento. Sed ne unum fortasse 
vel paucos aut decipiat assensio, vel fallat affectio, 
sententia est expetenda multorum. Itaque, quid de 
eorum actibus aut moribus noveritis, quid de merito 
sentiatis, libera voce pandatis, et his testimonium 
Sacerdotii magis pro merito, quam affectione aliqua 
tribuatis. Si quis igitur habet aliquid contra illos, 
pro Deo et propter Deum cum fiducia exeat et dicat: 
verumtamen memor sit condicionis suae. 

(Postea Pontifex, facta aliqua mora, convertens ser- 
monem suum ad Ordinandos admonet eos dicens:) 

Consecrandi, filii dilectissimi, in Presbyteratus 
officium, illud digne suscipere ac susceptum lauda- 
biliter exequi studeatis. Sacerdotem etenim oportet 
offerre, benedicere, praeesse, praedicare et bapti- 
zare. Cum magno quippe timore ad tantum gradum 
ascendendum est, ac providendum, ut coelestis sa- 
pientia, probi mores et diuturna iustitiae observatio 
ad id electos commendet. Unde Dominus prae- 
cipiens Moysi, ut septuaginta viros de universo 
Israel in adiutorium suum eligeret, quibus Spiritus 

Sancti dona divideret, suggessit: Quos tu nosti, 
quod senes populi sunt. Vos siquidem in septua- 
ginta viris et senibus signati estis, si per Spiritum 
septiformem, Decalogum legis custodientes, probi 
et maturi in scientia similiter et opere eritis. Sub 
eodem quoque mysterio et eadem figura in Novo 
Testamento Dominus septuaginta duos elegit, ac 
binos ante se in praedicationem misit; ut doceret 
verbo simul et facto, ministros Ecclesiae suae fide 
et opere debere esse perfectos, seu geminae di- 
lectionis, Dei scilicet et proximi, virtute fundatos. 
Tales itaque esse studeatis, ut in adiutorium Moysis 
et duodecim Apostolorum, Episcoporum videlicet 
catholicorum, qui per Moysen et Apostolos figu- 
rantur, digne per gratiam Dei eligi valeatis. Hac 
cerle mira varietate Ecclesia sancta circumdatur, 
ornatur et regitur, cum alii in ea Pontificis, alii 
minoris ordinis Sacerdotes, Diaconi et Subdiaconi, 
diversorum ordinum viri consecrantur, et ex multis 
et aliernae dignitatis membris unum corpus Christi 
efficitur. Itaque, filii dilectissimi, quos ad nostrum 
adiutorium fratrum nostrorum arbitrium consecran- 
dos elegit, servate in moribus vestris castae et 
sanctae vitae integritatem.  Ágnoscite, quod agitis; 
imitamini, quod iractatis: quatenus mortis Domi- 
nicae mysterium celebrantes, mortificare membra 
vestra a vitiis et concupiscentiis omnibus procuretis. 
Sit doctrina vestra spiritualis medicina populo Dei; 
sit odor vitae vestrae delectamentum Ecclesiae 
Christi: ut praedicatione atque exemplo aedificetis 
domum, id est familiam Dei; quatenus nec nos de 

vestra provectione, nec vos de tanti officii suscep- 
tione damnari a Domino, sed remunerari potius 
mereamur. Quod ipse nobis concedat per gratiam 
suam. R. Amen. 

(Si non sint factae ordinationes Subdiaconorum vel 
Diaconorum, dicuntur Litaniae, ut supra in ordinatione 
Subdiaconorum dictum est p. 480.) 

(Post haec surgunt omnes, et Ordinandis coram Pon- 
tifice binis et binis successive genuflectentibus, Pontifex 
stans ante faldistorium suum cum mitra, imponit simul 
utramque manum super caput cuiuslibet Ordinandi suc- 
cessive, nihil dicens. Idemque faciunt post eum omnes 
Sacerdotes, qui adsunt. Quo facto, tam Pontifex quam 
Sacerdotes tenent manus dextras extensas super illos. 
Et Pontifex stans cum mitra dicit :) 

Oremus, fratres carissimi, Deum Patrem omni- 
potentem, ut super hos famulos suos, quos ad Pres- 
byterii munus elegit, coelestia dona multiplicet; et 
quod eius dignatione suscipiunt, ipsius consequantur 
auxilio. Per Christum Dominum nostrum. R. Amen. 


(Pontifex, deposita mitra, conversus ad altare dicit: 
Oremus. Et Ministri: Flectamus genua. R. Levate. 
Et mox conversus ad Ordinandos dicit :) 

Exaudi nos, quaesumus, Domine Deus noster, et 
super hos famulos tuos benet dictionem Sancti 
Spiritus et gratiae Sacerdotalis infunde virtutem, 
ut, quos tuae pietatis aspectibus offerimus conse- 
crandos, perpetua muneris iui largitate prosequaris. 
Per Dominum nostrum Iesum Christum Filium tuum, 
qui tecum vivit et regnat in unitate eiusdem Spi- 
ritus Sancti Deus. 

(Tum extensis manibus ante pectus dicit:) 


V. Per omnia saecula saeculorum. R. Amen. 
V. Dominus vobiscum. R. Et cum spiritu tuo. 
V. Sursum corda. R. Habemus ad Dominum. 


V. Gratias agamus Domino Deo nostro. R. Di- 
gnum et iustum est. 


Vere dignum et iustum est, aequum et salutare, 
nos tibi semper et ubique gratias agere, Domine 
sanete, Pater omnipotens, aeterne Deus, honorum 
auctor et distributor omnium dignitatum; per quem 
proficiunt universa; per quem cuncta firmantur, 
amplificatis semper in melius naturae rationalis in- 
crementis, per ordinem congrua ratione dispositum. 
Unde et Sacerdotales gradus atque officia Levita- 
rum Sacramentis mystiicis instituta creverunt: ut, 
cum Pontifices summos regendis populis praefecisses, 
ad eorum societatis et operis adiumentum sequen- 
tis ordinis viros et secundae dignitatis eligeres. 
Sic in eremo per septuaginta virorum prudentium 
mentes Moysi spiritum propagasti, quibus ille ad- 
iutoribus usus, in populo innumeras multitudines 
facile gubernavit. Sic et in Eleazarum et Ithamarum 
filios Aaron paternae plenitudinis abundantiam trans- 
fudisti, ut ad hostias salutares et frequentioris officii 
Sacramenta ministerium sufficeret Sacerdotum. Hac- 
providentia, Domine, Apostolis Fili tui Doctores 
fidei comites addidisti, quibus illi orbem totum se- 
eundis praedicationibus impleverunt. Quapropter in- 
firmitati quoque nostrae, Domine, quaesumus, haec 
adiumenta largire; qui, quanto fragiliores sumus, 

tanto his pluribus indigemus. Da, quaesumus, omni- 
potens Pater, in hos famulos tuos Presbyterii di- 
gnitatem, innova in visceribus eorum Spiritum sancti- 
tatis, ut acceptum a te, Deus, secundi meriti munus 
obtineant, censuramque morum exemplo suae con- 
versalionis insinuent. Sint providi cooperatores or- 
dinis nostri; eluceat in eis totius forma iustitiae, 
ut bonam rationem dispensationis sibi creditae red- 
dituri, aeternae beatitudinis praemia consequantur. 

: Per eundem Dominum nostrum Iesum Christum 
Filium tuum, qui tecum vivit et regnat in unitate 
eiusdem Spiritus Sancti Deus per omnia saecula 
saeculorum. R. Amen. 

(Pontifex sedet, accepta mitra, et reflectit Orarium 
sive Stolam ab humero sinistro cuiuslibet, capiens par- 
tem, quae retro pendet, et imponens super dextrum 
humerum aptat eam ante pectus in modum Crucis, sin- 
gulis dicens :) 

Accipe iugum Domini: iugum enim eius suave 
est et onus eius leve. | 

(Postea imponit cuilibet successive Casulam usque 
ad scapulas, quam quilibet teneat super humeros com- 
plicatam, a parte anteriori deorsum dependentem, sin- 
gulis dicens:) 

Accipe vestem Sacerdotalem, per quam caritas 
intellegitur; potens est enim Deus, ut augeat tibi 
caritatem et opus perfectum. R. Deo gratias. 

(Surgit Pontifex sine mitra et omnibus genua flec- 
tentibus dicit :) | 

Deus sanotificationum omnium auctor, cuius vera 
consecratio plenaque benedictio est, tu Domine super 

hos famulos tuos, quos ad Presbyterii honorem de- 
dicamus, munus tuae benet dictionis infunde, ut 
gravitate actuum et censura vivendi probent se 
seniores, his instituti disciplinis, quas Tito et Timo- 
theo Paulus exposuit, ut in lege tua die ac nocte 
meditantes, quod legerint credant, quod crediderint 
doceant, quod docuerint imitentur; iustitiam, con- 
stantiam, misericordiam, fortitudinem. ceterasque 
virtutes in se ostendant, exemplo praebeant, ad- 
monitione confirment; ac purum et immaculatum 
ministerii sui donum custodiant, et in obsequium 
plebis tuae panem et vinum in Corpus et Sanguinem 
Fili tui immaculata benedictione transforment; et 
inviolabili caritate in virum perfectum, in mensuram 
aetatis plenitudinis Christi, in die iusti et aeterni 
iudicii Dei, conscientia pura, fide vera, Spiritu 
Sancto pleni resurgant. Per eundem Dominum 
nostrum lesum Christum Filium tuum, qui tecum 
vivit et regnat in unitate eiusdem Spiritus Sanoti 
Deus per omnia saecula saeculorum. R. Amen. 


(Tune Pontifex sine mitra ante altare conversus, 
flexis genibus incipit, schola prosequente, hymnum :) 


Veni Creator Spiritus (ut supra p. 322). 


(Dicto primo versu, surgit Pontifex, et sedet in fal- 
distorio cum mitra, et ponitur ei gremiale sive mappula 
super gremium; et singuli Ordinandi successive coram 
eo genua flectunt; et Pontifex cum oleo Catechumeno- 
rum inungit unicuique ambas manus simul iunctas in 
modum crucis, producendo cum pollice suo dextro in 
dictum oleum intincto duas lineas, videlicet a pollice 
dextrae manus usque ad indicem sinistrae, et a pollice 

sinistrae usque ad indicem dextrae; ungendo mox tota- 
liter palmas, dicens, dum quemlibet inungit :) 


Consecrare et sanctificare digneris, Domine, 
manus istas per istam unctionem et nostram bene f- 
dictionem. KR. Amen. 

Ut, quaecumque benedixerint, benedicantur, et 
quaecumque consecraverint, consecrentur et sancti- 
ficentur. In nomine Domini nostri Iesu Christi. 


(Et quilibet Ordinandus respondet:) Amen. 


(Tum Pontifex claudit seu iungit manus cuilibet 
successive, quas sic consecratas aliquis Ministrorum 
Pontificis albo panniculo lineo simul, videlicet dextram 
super sinistram, alligat; et mox unusquisque ad ordinem 
suum redit, et sic clausas et alligatas manus tenet. 
Omnium manibus unctis et consecratis, Pontifex pol- 
licem mica panis tergit; tum tradit cuilibet, successive 
Calicem cum vino et aqua, et Patenam superpositam 
cum Hostia, et ipsi illam accipiunt inter indices et me- 
dios digitos, et cuppam Calicis et Patenam simul tangunt, 
Pontifice singulis dicente :) 

Accipe potestatem offerre sacrificium Deo Missas- 
que celebrare tam pro vivis quam pro defunctis. 
In nomine Domini. R. Amen. 


(His peractis Pontifex lavat manus et legit ultimum 
versum Tractus vel Sequentiae atque Evangelium.) 

(Dum Offertorium cantatur, vel etiam prius, ordinati 
Sacerdotes poterunt lavare manus suas cum medulla 
panis, et aqua bene mundare, atque extergere mappulis 
illis, quibus ligatae erant; et aqua ablutionis huiusmodi 
proiciatur in sacrarium.) 

(Pontifex vero, Offertorio lecto, accepta mitra, sedens, 
accipit Offertorium ab omnibus Ordinatis, qui omnes 


— 499 — 


Li 


accedunt bini et bini ad Pontificem, coram quo genuflexi 
offerunt illi singulas candelas accensas, et osculantur eius 
manum.  Accepto singulorum Offertorio, Pontifex lavat 
manus, surgit et prosequitur Missam.) 

(Presbyteri vero ordinati post Pontificem, vel hinc 
et inde, ubi magis commodum erit, in terra genuflexi, 
habeant libros coram se, dicentes: Suscipe, sancte 
Pater eic. et omnia alia de Missa, prout dicit Pontifex, 
qui omnia morose dicit et aliquantulum alte, ita, ut or- 
dinati Sacerdotes possint secum omnia dicere, et prae- 
sertim verba consecrationis, quae dici debent eodem mo- 
mento per Ordinatos, quo dicuntur per Pontificem:) 


Suscipe, sancte Pater, - omnipotens aeterne 
Deus, - hane immaculatam hostiam, - quam ego - 
indignus famulus tuus - offero tibi, - Deo meo - 
vivo et vero, - pro innumerabilibus peccatis - et 
offensionibus - et neglegentiis meis - et pro omnibus 
circumstantibus, - sed et pro omnibus - fidelibus 
christianis - vivis atque defunctis, - ut mihi et illis - 
proficiat ad salutem - in vitam aeternam. Amen. 


Commixtio vini et aquae. 


Deus, - qui humanae substantiae dignitatem - 
mirabiliter condidisti - et mirabilius reformasti, - 
da nobis per huius aquae - et vini mysterium - 
eius divinitatis - esse consortes, - qui humanitatis 
nostrae - fieri dignatus est particeps, - lesus Chri- 
stus, Filius tuus, - Dominus noster, - qui tecum 
vivit et regnat - in unitate Spiritus Sancti Deus - 
per omnia saecula saeculorum. Amen. 


32 * 

Oblatio calicis. 


Offerimus tibi, Domine, - calicem salutaris - tuam 
deprecantes clementiam, - ut in conspectu - divinae 
maiestatis tuae - pro nostra - et totius mundi sa- 
lute - cum odore suavitatis - ascendat. Amen. 


In spiritu humilitatis - et in animo contrito - 
suseipiamur a te, Domine, - et sic fiat sacrificium 
nostrum - in conspectu tuo hodie, - ut placeat 
tibi, - Domine Deus. 

— Veni, sanetificator, - omnipotens aeterne Deus, - 
et benedic - hoc sacrificium - tuo sancto nomini - 
praeparatum. | 


Ad lotionem manuum. 


Psalm. 25. Lavabo inter innocentes manus 


meas, * et cireumdabo altare tuum, Domine. 


* 


Ut audiam vocem laudis * et enarrem universa 


mirabilia tua. 
Domine, dilexi decorem domus tuae * et locum 


habitationis gloriae tuae. 
* 


Ne perdas cum impiis, Deus, animam meam 
et cum viris sanguinum vitam meam. 

In quorum manibus iniquitates sunt: * dextera 
eorum repleta est muneribus. 

Ego autem in innocentia mea ingressus sum: * 
redime me, et miserere mei. 

Pes meus stetit in directo: * in ecclesiis bene- 
dicam te, Domine. 


Gloria Patri etc. Sicut erat etc. 

(Sacerdos in medio altaris dicit profunde inclinatus:) 


Suscipe, sancta Trinitas, - hanc oblationem, - 
quam tibi offerimus - ob memoriam passionis, - re- 
surrectionis-- et ascensionis - lesu Christi, Domini 
nostri, - et in honorem - beatae Mariae semper 
Virginis, - et beati Ioannis Baptistae, - et sancto- 
rum Apostolorum - Petri et Pauli, - et istorum - 
et omnium Sanctorum: - ut illis proficiat ad hono- 
rem, - nobis autem ad salutem, - et illi pro nobis - 
intercedere dignentur in coelis, - quorum me- 
moriam - agimus in terris. - Per eundem Christum - 
Dominum nostrum. Amen. 


(Conversus ad populum dicit:) 

Orate, fratres, - ut meum - ac vestrum sacrifi- 
cium - acceptabile fiat - apud Deum, - Patrem - 
omnipotentem. 

(M. Suscipiat . . . suae sanctae) R. Amen. 


Secreta pro ordinatis 
(dicenda sub unica conclusione cum Secreta diei). 


Tuis, quaesumus Domine, — operare mysteriis, - 
ut haec tibi munera - dignis mentibus offeramus. - 
Per Dominum nostrum - Iesum Christum Filium 
iuum, - qui tecum vivit et regnat - in unitate 
Spiritus Sancti Deus. 

V. Per omnia saecula saeculorum. R. Amen. 

V. Dominus vobiscum. R. Et cum spiritu tuo. 

V. Sursum corda. R. Habemus ad Dominum. 

V. Gratias agamus Domino Deo nostro. R. Di- 
gnum et iustum est. 

Praefatio communis 
(vel alia, prout requirit tempos vel festum). 


Vere dignum et iustum est, — aequum et salu- 
tare, - nos tibi semper - et ubique gratias agere, - 
Domine sancte - Pater omnipotens, - aeterne Deus; - 
per Christum Dominum nostrum. - Per quem ma- 
iestatem tuam - laudant Angeli, - adorant Domi- 
nationes, - tremunt Potestates.- Coeli coelorumque 
Virtutes - ac beata Seraphim - socia exsultatione 
concelebrant. - Cum quibus et nostras voces, - ut 
admitti iubeas deprecamur, - supplici confessione 
dicentes : 

Sanctus, - Sanctus, - Sanctus - Dominus Deus 
Sabaoth. - Pleni sunt coeli et terra - gloria tua: - 
Hosanna in excelsis! - Benedictus, - qui venit - in 
nomine Domini! - Hosanna in excelsis! 


Canon Missae. 


Te igitur, - clementissime Pater, - per lesum 
Christum - Filium tuum, - Dominum nostrum, - 
supplices rogamus ac petimus, - uti accepta ha- 
beas - et benedicas - haec T$ dona, - haec f mu- 
nera, - haec t sancta - sacrificia illibata, - impri- 
mis quae tibi offerimus - pro Ecclesia tua - sancta 
catholica, - quam pacificare , - custodire, - adunare - 
et regere digneris - toto orbe terrarum, - una cum 
famulo tuo - Papa nostro N. - et Antistite nostro 
N. - et omnibus orthodoxis - atque catholicae et 
apostolicae fidei cultoribus. 

Memento, Domine, - famulorum famularumque 
tuarum NN. - et omnium circumstantium, - quo- 

rum tibi fides cognita est, - et nota devotio, - pro 
quibus tibi offerimus, - vel qui tibi offerunt - hoc 
sacrificium laudis - pro se suisque omnibus, - pro 
redemptione animarum suarum, - pro spe salutis - 
et incolumitatis suae, - tibique reddunt vota sua - 
aeterno Deo, - vivo et vero. 

Communicantes - et memoriam venerantes - im- 
primis gloriosae - semper Virginis Mariae, - Geni- 
tricis Dei - et Domini nostri Iesu Christi, - sed et 
beatorum Apostolorum - ac Martyrum tuorum: - 
Petri et Pauli, - Andreae, - lacobi, - Ioannis, - 
Thomae, - Iacobi, - Philippi, - Bartholomaei, - 
Matthaei, - Simonis et Thaddaei, - Lini, - Cleti, - 
Clementis, - Xysti, - Cornelii, - Cypriani, - Lau- 
rentüi, - Chrysogoni, - Ioannis et Pauli, - Cos- 
mae et Damiani - et omnium Sanctorum tuorum, - 
quorum meritis - precibusque concedas, - ut in 
omnibus - protectionis tuae - muniamur auxilio. - 
Per eundem Christum - Dominum nostrum. Amen. 

Hane igitur oblationem - servitutis nostrae, - 
sed et cunctae familiae tuae, - quaesumus, Do- 
mine, - ut placatus accipias, - diesque nostros - 
in tua pace disponas, - atque ab aeterna dam- 
natione - nos eripi - et in electorum tuorum - iu- 
beas grege numerari. - Per Christum Dominum 
nostrum. Amen. 

Quam oblationem tu, Deus, - in omnibus, quae- 
sumus, - beneTdictam, - adscrif ptam, - raftam, - 
rationabilem - acceptabilemque - facere digneris, 
ut nobis Corfpus - et SanTguis - fiat dilectissimi 
Fili tui, - Domini nostri - Iesu Christi. 

Consecratio. 


Qui pridie, - quam pateretur, - accepit panem - 
in sanctas - ac venerabiles manus suas, - et elevatis 
oculis - in coelum - ad te, Deum, - Patrem suum - 
omnipotentem, - tibi gratias agens, , benejdixit, - 
fregit, - deditque discipulis suis - dicens: - Accipite 
- et manducate - ex hoc omnes: 

Hoc - est - enim - Corpus - meum. 

Simili modo, - postquam coenatum est, - acci- 
piens - et hune praeclarum calicem - in sanctas - 
ac venerabiles manus suas, - item tibi gratias 
agens, - beneTtdixit - deditque discipulis suis - 
dicens: - Accipite - et bibite - ex eo omnes: 

Hic - est - enim - Calix - Sanguinis - mei, - 
novi - et aeterni - testamenti: - mysterium fidei, - 
qui pro vobis - et pro multis - effundetur - in re- 
missionem - peccatorum. 

Haec quotiescumque feceritis, - in mei memo- 
riam facietis. 

Unde et memores, - Domine, - nos servi tui, - 
sed et plebs tua sancta, - eiusdem Christi - Filii 
tui, - Domini nosiri, - tam beatae passionis, - nec 
non et ab inferis - resurrectionis, - sed et in coe- 
los - gloriosae ascensionis: - offerimus praeclarae - 
maiestati tuae - de tuis donis - ac datis - hostiam 
t puram, - hostiam 1 sanctam, - hostiam t imma- 
culatam, - Panem T sanctum - vitae aeternae - et 
Calicem t salutis perpetuae. 

Supra quae propitio -ac sereno vultu - respicere 
digneris - et accepta habere, - sicuti accepta 

habere - dignatus es munera - pueri tui iusti Abel, - 
et sacrificium - Patriarchae nostri Abrahae, - et quod 
tibi obtulit - summus sacerdos tuus - Melchisedech, - 
sanctum sacrificium, - immaculatam hostiam. 

Supplices te rogamus, - omnipotens Deus: - iube 
haec perferri - per manus sancti Angeli tui - in 
sublime altare tuum, - in conspectu - divinae maie- 
statis tuae: ut - quotquot - ex hac altaris - parti- 
eipatione - sacrosanctum Filii tui - Cortpus et 
SanTguinem sumpserimus, - omni benedictione coe- 
lesti - et gratia repleamur. - Per eundem Chri- 
stum - Dominum nostrum. Amen. 

Memento etiam, Domine, - famulorum - famu- 
larumque tuarum - N. et N.,- qui nos praecesse- 
runt - cum signo fidei - et dormiunt - in somno 
pacis. - Ipsis, Domine, - et omnibus - in Christo 
quiescentibus - locum refrigerii, - lucis et pacis, - 
ut indulgeas, - deprecamur. - Per eundem Chri- 
stum - Dominum nostrum. Amen. 

Nobis quoque peccatoribus, - famulis tuis, - de 
multitudine - miserationum tuarum sperantibus, - 
partem aliquam - et societatem - donare digneris - 
eum tuis sanctis Apostolis - et Martyribus: - cum 
Ioanne, - Stephano, - Matthia, - Barnaba, - Igna- 
tio, - Alexandro, - Marcellino, - Petro, - Felicitate, 
Perpetua, - Agatha, - Lucia, - Agnete, - Caecilia, - 
Anastasia - et omnibus Sanctis tuis: - intra quorum 
nos consortium, - non aestimator meriti, - sed 
veniae, quaesumus, - largitor admitte. - Per Chri- 
stum Dominum nostrum. - Per quem haec omnia, 
Domine, - semper bona creas, - sanciijfficas, - 

vivifficas, beneTdicis, - et praestas nobis. - Per 
ipTsum - et cum ipTso - et in ipTso - est tibi 
Deo Patri t omnipotenti - in unitate - Spiritus t 
Sancti - omnis honor et gloria. 


V. Per omnia saecula saeculorum. R. Amen. 


Oremus. Praeceptis salutaribus moniti, - et di- 
vina institutione formati, - audemus dicere: 


Pater noster, - qui es in coelis: - sanctificetur 
nomen tuum: - adveniat regnum tuum: - fiat vo- 
luntas tua - sicut in coelo - et in terra. - Panem 
nostrum quotidianum - da nobis hodie: - et dimitte 
nobis - debita nostra, - sicut et nos dimittimus - 
debitoribus nostris: - et ne nos inducas - in tenta- 
tionem. 


M. Sed libera nos a malo. 


S. Amen. Libera nos, - quaesumus, Domine, - 
ab omnibus malis - praeteritis, - praesentibus - et 
futuris, - et intercedente beata - et gloriosa semper - 
Virgine, - Dei Genitrice Maria, - cum beatis Apo- 
stolis tuis - Petro et Paulo - atque Andrea - et 
omnibus Sanctis, - da propitius pacem - in diebus 
nostris, - ut ope misericordiae tuae adiuti - et a 
peccato - simus semper liberi - et ab omni - pertur- 
batione securi. - Per eundem Dominum nostrum - 
Iesum Christum - Filium tuum, - qui tecum vivit 
et regnat - in unitate Spiritus Saneti Deus. - Per 
omnia saecula saeculorum. M. Amen. 


S. Pax Domini - sit semper - vobiscum. 
M. Et cum spiritu tuo. 

S. Haec commixtio - et consecratio - Corporis 
et Sanguinis - Domini nostri lesu Christi - fiat 
accipientibus nobis - in vitam aeternam. Amen. 


Agnus Dei, - qui tollis peccata mundi, - mise- 
rere nobis. 


Agnus Dei, - qui tollis peccata mundi, - mise- 
rere nobis. 


Agnus Dei, - qui tollis peccata mundi, - dona 
nobis pacem. 


Domine Iesu Christe, - qui dixisti. - Apostolis 
tuis: - Pacem relinquo vobis, - pacem meam do vo- 
bis: - ne respicias - peccata mea, - sed fidem Eccle- 
siae tuae, - eamque secundum voluntatem iuam - 
pacificare - et coadunare digneris: - qui vivis et re- 
gnas Deus - per omnia saecula saeculorum. Amen. 
(Et datur pax.) | 

Domine Iesu Christe, - Fili Dei vivi, - qui ex 
voluntate Patris, - cooperante Spiritu Sancto, - per 
mortem tuam - mundum vivificasti: - libera me - 
per hoc sacrosanctum Corpus - et Sanguinem tuum - 
ab omnibus iniquitatibus meis - et, universis malis, - 
et fac me tuis semper - inhaerere mandatis, - et 
a ie nunquam - separari permittas: - qui cum 
eodem Deo Paire - et Spiritu Sancto - vivis et 
regnas - Deus in saecula saeculorum. Amen. 


Perceptio Corporis tui, - Domine Iesu Christe, - 
quod ego indignus - sumere praesumo, - non mihi 
proveniat - in iudicium - et condemnationem, - sed 
pro tua pietate - prosit mihi - ad tutamentum 
mentis - et corporis - e& ad medelam percipiendam: - 

qui vivis et regnas - cum Deo Patre - in unitate 
Spiritus Sancti Deus - per omnia saecula saecu- 
lorum. Amen. 

Panem coelestem accipiam - et nomen Domini 
invocabo. 


Domine, - non sum dignus, - ut intres sub tec- 
tum meum: - sed tantum die verbo, - et sanabitur 
anima mea. 


Domine, - non sum dignus, - ut intres sub tec- 
ium meum: - sed tantum dic verbo, - et sanabitur 
anima mea. 


Domine, - non sum dignus, - ui intres sub tec- 
ium meum: - sed tantum dic verbo, - et sanabitur 
anima mea. 


(Post sumptionem Calicis Pontifex, omissis , Con- 
fiteor", , Misereatur", „Indulgentiam“, Ordinatos com- 
municat, cuilibet dicens :) 


Corpus Domini nostri Iesu Christi custodiat te 
in vitam aeternam. (Et quilibet respondet:) Amen. 


(Et priusquam Communionem sumat, manum Pon- 
tificis Hostiam tenentem osculatur.) 

(Unus Ministrorum Pontificis stat iuxta cornu Epi- 
stolae altaris, Calicem habens cum vino et mappulam 
mundam in manibus, ad quem singuli communicati ac- 
cedunt, et se purificant, os extergunt, et ad partem se 
locant.) 

(Pontifex lotis manibus, sine mitra stans in cornu 
Epistolae altaris, versus ad illud inchoat, schola pro- 
sequente, Responsorium, quod a Septuagesima usque ad 
Pascha dicitur sine Aleluia.) 

Iam nop dicam vos servos, sed amicos meos, 
qui omnia cognovistis, quae operatus sum in me- 
dio vestri, Alleluia. Accipite Spiritum Sanctum 
in vobis Paraclitum. Ille est, quem Pater mittet 
vobis, Alleluia. 


V. Vos amici mei estis, si feceritis, quae ego 
praecipio vobis. Accipite. 


V. Gloria Patri et Filio et Spiritui Sancto. 
Ille est. 


(Incepto Responsorio, Pontifex, accepta mitra, vertit 
se ad Presbylteros ordinatos, qui ante altare coram ipso 
stantes profitentur Fidem, quam praedicaturi sunt, di- 
centes :) 


Credo in Deum, - Patrem omnipotentem, - Crea- 
torem coeli et terrae. - Et in Iesum Christum, - 
Filium eius unicum, - Dominum nostrum. - Qui 
conceptus est de Spiritu Sancto, - natus ex Maria 
Virgine. - Passus sub Pontio Pilato, - crucifixus, 
mortuus et sepultus. - Descendit ad inferos, - tertia 
die resurrexit a mortuis. - Ascendit ad coelos, - 
sedet ad dexteram Dei - Patris omnipotentis. - Inde 
venturus est - iudicare vivos et mortuos. - Credo 
in Spiritum Sanctum. - Sanctam Ecclesiam catho- 
licam. - Sanctorum Communionem. - Remissionem 
peecatorum. - Carnis resurrectionem. - Vitam aeter- 
nam. Amen. 


(Quo finito, Pontifex cum mitra sedens super fal- 
distorium, imponit ambas manus super capita singulorum 
coram eo genuflectentium, dicens cuilibet :) 

Accipe Spiritum Sanctum: quorum remiseris 
peccata, remittuntur eis: et quorum retinueris, re- 
tenta sunt. 


(Deinde explicans Casulam, quam unusquisque habet 
super humeros complicatam, induit illa quemlibet, sin- 
gulis dicens :) 

Stola innocentiae induat te Dominus. 


(Et mox unusquisque iterum ad Pontificem accedit, 
et genuflexus ponit manus suas iunctas inter manus 
Pontificis dicentis cuilibet, si suus est Ordinarius :) 

Promittis mihi et successoribus meis reverentiam 
et oboedientiam? 


(Et ille respondet:) Promitto. 

(Tune Pontifex tenens manus illius inter suas, os- 
culatur unumquemque, dicens :) 

Pax Domini sit semper tecum. 

(Et ille respondet:) Amen. 

(His expletis, et eis ad ordinem suum reversis, Pon- 
tifex sedens cum mitra et baculo, admonet eos, dicens:) 

Quia res, quam tractaturi estis, satis periculosa 
est, filii dilectissimi, moneo vos, ut diligenter totius 
Missae ordinem atque Hostiae consecrationem ac 
fractionem et communionem ab aliis iam doctis 
Sacerdotibus discatis, priusquam ad celebrandum 
Missam accedatis. 

(Pontifex surgit cum mitra et baculo, et Presby- 
teris coram eo adhuc genuflexis benedicit, dicens:) 

Benedictio Dei omnipotentis, Paftris et Filii 
et Spiritus t Sancti descendat super vos, ut sitis 

benedicti in ordine Sacerdotali, et offeratis placa- 
biles Hostias pro peccatis atque offensionibus populi 
omnipotenti Deo, cui est honor et gloria per omnia 
saecula saeculorum. R. Amen. | | 

(Post haec Pontifex, deposita mitra, prosequitur 
Missam; et dicitur haec Postcommunio pro Ordinatis 
sub uno „Per Dominum", cum Postcommunione Missae 
diei :) 

Quos tuis, Domine, reficis Sacramentis, continuis 
attolle benignus auxiliis, ut tuae redemptionis effec- 
tum et mysteriis capiamus et moribus. Qui vivis 
et regnas cum Deo Patre etc. 


(Deinde dicitur „Benedicamus Domino“ vel „Ite Missa 
est“, prout tempus requirit, et per Pontificem „Placeat 
tibi, sancta. ...“ Quo dicto Pontifex accepta mitra et 
baculo pastorali dat benedictionem solitam, dicens: Sit 
nomen Domini benedictum etc. Data benedictione, 
Pontifex sedet cum mitra et baculo, et alloquitur Or- 
dinatos sub his verbis :) 

Fili dilectissimi, diligenter considerate Ordinem 
per vos susceptum ac onus humeris vestris im- 
positum.  Studete sancte et religiose vivere atque 
omnipotenti Deo placere, ut gratiam suam possitis 
acquirere, quam ipse vobis per suam misericordiam 
concedere dignetur. 

Singuli ad primam Tonsuram, vel ad quattuor 
minores Ordines promoti, dicite semel septem Psal- 
mos poenitentiales cum Litaniis, Versiculis et Ora- 
tionibus. 

Ad Subdiaconatum vel Diaconatum, Nocturnum 
talis diei. 

Ad Presbyteratum vero Ordinati, post primam 
vestram Missam tres alias Missas, videlicet unam 
de Spiritu Sancto, aliam de beata Maria semper 
Virgine, tertiam pro fidelibus defunctis dicite. 

Et omnipotentem Deum etiam pro me orate. 

(Quod illi devote suscipiunt, et respondent se fac- 
turos.) 


(Tum Pontifex legit Evangelium ultimum, et re- 
vertitur ad sedem, ubi exuitur sacris vestibus. Ordinati 
etiam ad Presbyteratum dicunt idem Evangelium, et in 
loco convenienti sacras vestes deponunt.) 


U. I. O. G. D. 


X 


